
UN OM... 


Un om care nu se va duce. Un om care vă rămîne 
— nervos, viu, devotat, mare, cu defecte, cu calităţi 
extraordinare și fără păcat din punctul de vedere al 
naţionalismului —, un om rar, una din excepţiunile pe 
care un secol le produce în calea sa, zicea ieri în Came- 
ră, plingind la tribună și făcînd să plingă: 

„Noi bătrinii ne vom duce, ne ducem ca nişte 
fantome, căci viața noastră, încet-încet, s-a sting 
pentru binele poporului românesc. Generaţiunea noas- 
tră, din care n-a rămas decît cițiva, s-a stins săracă, 
ca Goleștii, ca Rosetti şi atiția alții, și tot săraci 
vor muri Brătienii şi sărac voi muri și eu. Şi acuzaţi, 
şi judecaţi, în pasiunea luptelor politice, genera- 
țiunea noastră a avut entuziasm şi curaj pentru idea- 
lul naţional. Voi, deputaţi tineri, luaţi de la noi 
numai calităţile; vă conjur, luaţi numai entuzias- 
mul şi curajul şi lăsaţi patimele noastre, căci noi am 
fost născuţi într-o epocă de frămîntări excepţionale, 

Nu comiteţi rușinea d-a da în judecată guvernul 
liberal, căci voi veți continua cu destinile ţărei şi pe 
fruntea voastră va rămîne pata acestei rugini în faţa 
Europei. Noi ne ducem şi voi veţi rămîne: rămîneţi 
numai cu curaj şi cu entuziasm |“ 

Așa a sfîrşit discursul său Mihail Kogălniceanu şi 
emoţiunea a cuprins întreaga Cameră, afară de cîțiva 
tineri degeneraţi și bătrîni corupți. 

Kogălniceanu n-a fost blind cu Camera, n-a lin- 
guşit parlamentul, a fost mare, fiindcă era convins 
de sfinta cauză ce apăra; era convins, căci era condus 
în discursul său de simţul omului de stat şi de idealul 
etern al tuturora cari simt românește. 

Noi nu criticăm generațiunea actuală, a căreia 
cultură este mai presus de orice îndoială; dar trebuie 
să mărturisim că ieri, în Kogălniceanu, vedeam o 
dovadă vie de ceea ce noi nu avem îndestul, -vedeam o 
dovadă de cît entuziasm au fost [capabili] bătrinii 
pentru ţălurile mari. 

Şi cînd zicem aceasta nu ne gîndim la naivii inca- 
pabili ca lepureanu, ferit-a Dumnezeu, ci ne gindim 
la acei tineri cari sinceri sunt devotați binelui public. 

Constatăm cu plăcere şi cu regret — cu plăcere și 
cu regret fiindcă voim să fim drepți și sinceri şi cu 
noi şi cu bătrinii noștri — că noi, noi fericiţii cari 
avem totul d-a gata, comitem de multe ori păcatul 
d-a nu ne întreba prin cite jertfe şi prin ciţi martiri 
a ajuns ţara ceea ce este. 

Cîţi au sărăcit, cîți au pierit, ciți au suferit pen- 
tru poporul românesc! Fiecare instituţiune mare are 
la temelie eroii ei, şi libertatea d-a gindi, d-a seri 
şi d-a vorbi s-a zidit pe osămintele atitora bravi şi 
dezinteresaţi, încît mărirea și libertatea noastră de 
azi trebuie s-o explicăm prin curajul şi entuziasmul 
acelora cari nu mai sunt şi acelora cari mai sunt atit 
de rari și atît de venerabili. 

Nouă nu ni se cere decit patriotismul d-a păstra, 
lor li s-a cerut — şi ei au dat voioși — curajul d-a se 
jertfi. 

Să învăţăm din cuvintele și lacrămile unui bătrin 
mare ceea ce cărțile ne spun atit de rar și atit de 
palid. 

Kogălniceanu ieri, la tribuna parlamentului, n-a 
fost omul de stat, cum este întotdeauna, ci omul ale 
căruia cuvinte și lacrămi vorbeau despre 0 genera- 
țiune mare aşa cum cărţile nu pot vorbi. 

Să învăţăm de la el şi de la contimporanii săi, 
cari au mai rămas, cum se vorbeşte în cauzele mari 
şi sfinte. 

LUPTA NOASTRĂ 


În doi ani de luptă necurmată contra numeroase- 
lor grupări cari se ridicaseră impotriva noastră, deşi 
oaste mai tinără şi neoţelită în marile lupte ale set. 
lor noștri, un singur merit nu ne sfiim a ni-l consta- 
ta: n-am șovăit. Orice soldat credincios poate să 
spuie fără a fi acuzat de fanfaronadă: m-am bătut cu 
credinţă şi credincios m-am dus acolo unde drapelul 
m-a condus, fără a mă întreba dacă am tabără în 
focul pieirii sau în focul victoriei. 
| În războaiele cumplite ale politicei, din amestecul 
şi înverșunarea luptei, pentru unii rezultă jertfe şi 
pentru alţii spolii. Jertfa o fac cei credincioşi şi s a 
liile le iau dezertorii, al cărora loc, fie tineri fie ba- 
trini, este pururea lingă traista guvernelor corupte 
traistă pe care asemenea guverne o pun în virful Ap 
pg ii T piete drept E prăjina este înal- 
pa dei pita cuie aa ie zărite din toate părţile 
img e opiu putem să dăm fără nici o violenţă, 
iei umai cu interesul ce purtăm adevărului, 

a DA e rezumă în sine tot ce este trist şi detes- 
a „acei soldați cari mișună nu în focul luptei 
Su traistei guvernamentale. D-l C.C. Arion 
at ate ca un model perfect al soldatului tînăr, 
d „ani de zile trece prin toate grupările cari 

u se luptă, ci își dispută puterea. Cu d-l Pake Pro- 

topopescu, cu d. general Florescu, cu d-l Vernescu, 
cu d-l Carp, cu toți în total, dar mai ales cu toți pe 
rind, după cum fiecare punea piciorul pe prima treaptă 
a puterei. Şi d-l Arion este tinăr, este inteligent, are o 
poziție materială independentă, mai mult găsită de- 
cit muncită şi totuși d-sa a dat exemplul cel mai trist 
al mercenarului, pe care-l găsești vecinic lingă condo- 
tierul favorizat de noroc, fără a vedea în purtarea sa 
nici renegarea trecutului, nici oroarea prezentului, 
nici distrugerea oricărui pic de caracter, singurul 
lucru care face din soldat erou și om politic. 

A fi fost şi a fi pururea conduși de credinţă şi a 
detesta în cel mai înalt grad exemplul de mai sus, 
iacă singurul merit cu care ne vom făli; restul acti- 
vităţei noastre să-l discute oricine va vroi și cum îi 
va plăcea. 

Am gindit, am scris, am luptat cum am putut și 
cit am putut, dar n-am dat voie interesului şi ambi- 
ţiunei să ne dea poziţiune în luptă sau să ne găsească 
articolile şi fraza. 

Am fost acuzaţi îndeosebi de violență. Este uşor 
să aduci asemenea acuzaţie aceluia care luptă și luptă 
cu credinţă pentru drapelul și idealul său politic cind 
stai la distanţă de luptă şi nu ai nimic de apărat de- 
cît puterea cu farmecile ei, egoismul liniștit și calcu- 
lator, apetitele personale satisfăcute de puternicii 
zilei şi mandatul și onorurile pe cari niciodată nu 
le-ai meritat. 

Ş-apoi este şi natural ca tu, om de credință, 
să pari fanatic în faţa omului fără credinţă, să pari 
violent şi atroce în faţa omului care caută și găseşte 
putul moale și căldicel, să pari execrabil fiindcă ră- 
mii constant în faţa apostatului, gata d-a trece din 
apostazie în apostazie pină va ajunge sub pulpana 
puternicilor corupți şi fără ideal. 

Nu tăgăduim că în înverşunarea luptei, animați 
mai cu seamă de lupta pentru naționalitate în fața 
acelor cari o zguduie izbind-o în instituţiile ei cele 
mai mari, noi nu tăgăduim că în această învălmăşală 
n-am dat cîtorva lovituri grele, cari ar fi trebuit să 
cază mai mult asupra altora. Dar nu noi am provocat 

lupta dintre liberal şi liberal, şi, cînd între noi şi 
duşmanii ţărei am întîlnit, un cordon de luptători 
trebuia să izbim pentru ca să trecem înainte. i 

În luptă trebuie să calci pe multe sentimente ale 
inimei, căci în luptă ţi se cere să-ţi faci datoria cu 
orice preţ, altfel din cedare în cedare ajungi fatal la 
dezerţiune, la tot ce poate fi mai nedemn pentru un 
luptător cinstit şi curagios. 

După doi ani de luptă crîncenă, orizontul lupte- 
lor politice începe a se lumina; armatele se văd şi 
se înţeleg mai bine — de acum înainte încep strin- 
gerile laolaltă — și, cînd ni se cere o concentrare de 
forţe, noi ne concentrăm cu aceeași credință cu care 
am intrat acum doi ani în focul unei lupte violente și 
exterminătoare. i 

Democraţia, încetind, dorește pace unora și război 
cumplit altora. Încetăm aci, intrind în foc acolo unde 
ne va trimete partidul. 

La revedere. 

STRIGĂTUL LOR 


O coaliţiune politică este un fenomen politic tre- 
cător şi adeseaori, din punctul de vedere al intereselor 
publice, este un fenomen regretabil şi primejdios. 
Coaliţiunea este o împărecheare nenaturală in care 
rolul de căpetenie îl joacă ambiţiunile personale, iar 
victimile sunt pururea cei de bună-credinţă, aceia 
cari intră în coalițiuni cu intenţiunea limpede și hotă- 
rîtă d-a se jertfi pentru interesele generale, priimind 
să fie pietrile luminoase de marmură într-un mozaic 
sumbru şi fără de valoare. 

Dar ceea ce se îmbină într-un mod nenatural este 
natural să se dezbine. Din coaliţiuni elementele de 
valoare sunt eliminate, azvîrlite îndată ce elementele 
murdare — al cărora ideal este ambiţiunea și foloasele 
personale — pun mîna pe putere. Nu pot trăi la un loc 
idealul curat și luminos a căruia strălucire se revarsă 
asupra naţiunei cu capetele înguste şi inimele corupte 
ale cărora ideal este salteaua moale şi rapacitatea. 
Viaţa coalițiunilor se măsoară cu clipele, căci în fond 
nu este nici chiar o juxtapunere mecanică, ci pur și 
simplu o apropiere fără atingere, o diviziune esenţială 
cu un aspect amăgitor de un tot întreg și unitar. 

Mai de lungă durată sunt formațiunile cari con- 
stituiesc uniri politice. Unirile se fac pe oarecari carac- 
tere comune, rămiind însă multe și mari deosebiri 
între cei ce fac aceste alianţe. Dar şi asemenea gru- 
pări sunt menite să se desfacă, să piară, deoarece este 
o lege naturală ca oamenii să se apropie văzind numai 
ce este comun între ei şi aliindu-se să vază imediat numai 

ceea ce-i deosibește. Partea diferenţială, simțită în 
fiece moment, crește şi ia proporţiuni din zi în zi mai 
formidabile, pînă cînd cei cari au făcut alianța nu 
roiectează in cuvintele şi faptele lor decit partea 
diferenţială. Ajunsă în această stare, alianţa se des- 
face, se dezbină, se risipește. i 

Fenomenul cel mai extraordinar însă este despi- 
carea unui partid vechi, crescut în zecimi de ani 
şi glorificat prin fapte mari şi patriotice. Cind în- 
ceputul unui asemenea partid este o renaştere națio- 
nală şi cînd viaţa lui este un lung şir de victorii poli- 
tice şi de revendicări naţionale, despicarea lui în- 
tr-un moment de criză excepţională este un imens rău 
naţional şi un fenomen care uimeşte şi întunecă pen- 
tru un moment inteligențele cele mai vaste. 

Un singur lucru este evident în acest fenomen: 
dezbinarea unui asemenea partid este nenaturală, în- 
tocmai după cum îmbinarea din coalițiuni era nena- 
turală, și de aceea dezbinarea în primul caz şi imbi- 
narea din al doilea caz trebuiesc să fie trecătoare. 

Acesta este adevărul care izbeşte de la început pe 
un om obișnuit să înțeleagă și să adincească fenome- 
nile politice. i 

Şi după această primă observaţie, cînd mîniile 
momentului trec și răul politie şi social devine imi- 
nent, cauza durercasei despicări a unui partid năs- 
cut din rărunchii şi aspiraţiunile mari ale po - 
lui devine evidentă. i i die 
i Ia stupi ALA aproape singura cauză a acestei 
d ări, numai dorința fatală care se rezumă 
în cuvintele „din ce în ce mai bine“ şi care se resimte 
d jet trunchiul partidului și în ambele bucăţi ce se 
i > pentru un moment. Nu principiile, nu dra- 
pelul, nu idealul politic şi social divid ceea ce este 
natural să trăiască indivizibil, ci dorinţa puternică 
„din ce în ce mai bine“, împărtăşită de toţi, însă pri- 
vită din deosebite punte de vedere. i i 

Însăşi cauza dezbinării într-un partid vechi, mare 

puternic, organic şi natural este © cauză laudabilă, 


oricît de rele ar fi efect i i i 
1 ele ei pentru bin ă- 
şirea națiunei. : SE caii, 


15 


10 


15 


20 


25 


30 


35 


40 


Dar este destul ca această cauză să apară, pentru 
ca dușmanii partidului să puie în mișcare instrumen- 
tul funest al intrigei și să-și strecoare veninul lor 
picătură cu picătură în aceia care se revoltă. 

La noi, întregul șir de fenomene pe cari le enu- 
merarăm, de coalițiuni, de alianţe şi dezbinări nena- 
turale, s-a produs în acești cîțiva ani din urmă. 

Și astăzi, cînd ţara ordonă ca aceia pe cari numai 
dorinţa vie a binelui obştesc de o parte şi de alta i-a dez- 
binat, cînd ţara ordonă acelora căror le datorește reîn- 
vierea, independenţa și gloria nu să se coalizeze, nu 
să se unească, ci să se contopească, o imensă elamoare 
se aude în cîmpul dușmanilor noştri şi duşmanilor ei. 

Dacă însă ei ar putea avea un moment de con- 
ştiinţă şi de onestitate politică şi dacă în asemenea 
moment ei ar privi contopirea pe care opinia publică, 
pe care ţara întreagă o ordonă, desigur că ar tăcea și 
ar vedea în această plecare a liberalilor la voinţa na- 
țiunei un fenomen natural, care trebuia să se întim- 
ple şi pe care nimeni, nici o voinţă, nici o forţă, nu-l 
putea înlătura. 

Dar asemenea momente de luciditate și onestitate 
politică nu pot avea aceia cari nu cunosc nici ţara, 
nici aspiraţiunile ei. 

Clamoarea lor este ţipătul desperărei. | 

Cei cari ne guvernă sunt dușmanii eterni ai parti- 
dului și ai partidelor. Fiecare din ei vor să fie şef şi 
partid. 

Lupta lor este o sfăşiere de preponderare perso- 
nală. Fără program, fără trecut și fără ideal politic 
şi naţional, ei nu pot înțelege un partid atit de vast 
cu un singur drapel; fiecare din acești fanarioți nu 
poate pricepe în politică decît un singur principiu de 
guvernămînt oriental: „Unul singur pe dasupra celor- 
lalţi“, Şi fiecare din ei vrea să fie acel „unul singur“. 

lacă de ce rămîn uimiţi privind la contopirea 
liberalilor, ş-apoi, văzind în această contopire un 
imens ocean care-i coprinde, clamoarea lor este stri- 
gătul de disperare al acelora cari își văd naufragiul. 

Încă o dovadă mai mult că ordinul ţărei este sal- 
varea ei. 


FA RIT 

ŞARLATAN 


Întrebarea s-a ridicat de mult. 

Furia, demența sau folosul ascuns fac dintr-un 
publicist cunoscut omul pierdut pentru care nici 
adevărul, nici morala, nici legile scrise să nu mai 
aibă nici o valoare? Nervii, nevroza sau junghiurile 
eerebrale transformă pe acest publicist într-o hienă 
care ţipă de minie sau de foame? 

Maladia sau neruşinarea lui, una sau alta, produc 
efectele cari revoltă nu numai pe oamenii politici, 
dar chiar pe aceia cari trec mai la distanţă de sfera 
activităţei politice? O hienă sau un furios, cea din- 
tii în grătii de fier, cel de-al doilea inchis între patru 
ziduri, în momentele de criză, cînd ferocitatea și halu- 
cinaţia i-apucă, sperie nu numai pe cei din menajerie 
şi din ospiţiu, dar chiar pe trecătorii cari s-ar apropia 
de închisoarea animalului crud sau a furibundului 
asmuţit de demenţă şi torturat de viţii ascunse. 

„Ce vroiţi, este natural să vedeţi în directorul Lup- 
tetr un om cu o organizaţie deosebită de a celorlalţi 
oameni. 

Ce e drept, oamenii mari și ei au o organizaţie cu 
totul specială, ba unii oameni de știință, înduplecaţi 
de avantajele trecătoare ale teoriilor originale, au sus- 
ținut că geniile sunt cel puţin niște monştri, nişte 
bolnavi, a cărora activitate cerebrală este un paroxism 
involuntar şi continuu. Dar nimeni nu poate nega că 
mulțimea organizaţiilor speciale, că monştrii umani, în 

regulă generală, şi într-un număr imens de mare, in ra- 
port cu geniile, sunt reprezentați prin criminali, prin 
escroci, prin garlatani, prin ambiţioșii maniaci, prin 
grandomani și prin viţioşii închinați patimelor murdare 
sau plăcerilor bestiale. Aceste organizaţii speciale 
sunt atit de numeroase şi atit de uşor de recunoscut, 
încit originalitatea exterioară nu poate ascunde de- 
gradarea lor dinlăuntru. 

E cert că directorul Luptei a ţinut cu orice preț 
ca să apară lumei ca un om cu deosebire original. 
Original prin aspect şi petreceri, original prin viața 
publică și privată, original prin violență, cruzime 
şi despreţ de conştiinţă, original prin dezerţiuni, meta- 
morfoze și tripotajuri,original prin antidinasticism, 
antiliberalism, anticonservatism, pro şi antisocia- 
lism, original prin murdărie de cuvint, de frază, de 
gindire, de fapte şi de preocupări, original prin pol- 
tronărie şi misitie politică ocultă, original prin inte- 
resul cu care se dă şi prin cutezanţa cu care se rupe. 

Un lung şir de originalităţi de felul acesta și de 
alte feluri, pe cari nu le putem nici indica de teamă 
d-a nu ofensa sufletul cititorilor, iacă viața directo- 
rului Luptei; vorbim de partea internă a vieţei lui, 
tocmai despre acea parte de o originalitate înfiorătoare 
care cînd nu inspiră scirbă nu te lasă fără dezgust. 

A enumera şirul de fapte din viaţa sa, de care mo- 
rala filozofică şi naturală și morala legilor scrise a 
trebuit să sufere necontenit, ar trebui să ne ocupăm 
prea mult de acest original şi prea puţin de delicate- 
țea opiniei publice. 

Pe cine nu a înșelat? Al cui joc nu a făcut în vede- 
rea unor triste avantaje? Pe cine nu a exploatat înce- 
pind de la tipografi și sfirșind cu opinia publică? 

Şi acest, om se năpustește, din siguranța hotelului 
în care trăieşte, asupra liberalilor care să supun con- 
ştiinţei lor şi voinţei generale a ţărei și se contopesc 
intr-unul și acelaşi partid, sub unul şi acelaşi drapel. 
Ceea ce au făcut liberalii este un act atît de mare pe 
cît este de natural. Opinia publică le impunea, peri- 
colele naţionale le impunea, trecutul, idealul şi cre- 
dinţele lor le impuneau. 

Şi directorul Luptei, a doua zi după ce-şi părăsește 
şeful, pe care-l tratează de apostat și de bolnav incon- 
ştient, afirmă că contopirea este o monstruozitate re- 
voltătoare şi cinică, un spectacol dezgustător, o for- 
maţiune din cei mai desprețuiți oameni din ţară, 
o bătaie de joc care trebuieşte înfierată cu fierul roșu, 
o bandă de exploatare etc. etc. 

Cînd un om, de a doua zi ce părăseşte un grup 
politic, începe să strige în așa hal şi cu deplină con- 
ştiinţă că fiece cuvint al său este o crimă morală, 
şi cînd acel om este același care scria din cafenelile 
Parisului, după al zecelea coniac, că miniștrii ţărei 
sunt nişte cini turbaţi pe cari trebuie să-i împuş- 
căm, acest om este, desigur, o organizaţie specială, 
un original, care, dacă nu va fi un geniu este, desigur, 
un nebun sau un decrepit moral. 

Cind vom avea poftă de ris, vom afirma că direc- 
torul Luptei este un geniu, dar pină atunci, uitin- 
du-ne lu cantitatea insultelor şi trivialităţilar pe cari 
le-a împrăștiat cu atita profuziune pină la virsta 
de 40 de ani, fără a mai fi comis alt decit șantaje şi 
comerţ de condei și conştiinţă, fatal trebuie să ne 
întrebăm: ce este acest original: nebun sau imoral? 

lată o întrebare grea. Dacă n-ar exista acel sau, 
întrebarea n-ar mai fi şi problema s-ar dezlega ea de 
la ea. 

După furie şi unele gîndiri, după aspectul şi fap- 
tele din unile momente, după inconştiența sa în neru- 
ginări şi grandomanie, după unele iluzii puerile și 
spasmuri detigurante, problema se rezolvă într-un 
fel. Ceea ce te pune pe ginduri şi risipește prima solu- 
ţie este calculul evident d-a fi în opoziţie și in același 
timp cu o parte din guvern dacă nu cu întregul, 
d-a menaja unele persoane astăzi pe cari ieri le aco- 
perea cu noroi numai pentru că acele persoane sunt 
aruncate de vintul norocului pe băncile ministeriale 
sau foarte aproape de ele. 

Dar, desigur, acest om, curtenit de Timpul şi lău- 
dat de Constituţionalul, nu poate avea nici chiar 
scuza nebuniei. 

Originalitatea lui este din acea clasă care inspiră 
dezgust, dispreţ, şi cind va fi împinsă ceva, ceva mai 
mult, ea va provoca mişcarea justiţiei şi fuga origina- 
lului peste graniţă pentru a-și prescri pedeapsa in loc 

5 d-a-și espia nelegiuirea. 

Culmea cinismului însă este întrecută cu nouă 
sulițe cînd acest personaj declară că mine va „răz- 
buna opinia publică ultragiată de ... înfrățirea libe- 
ralilor“. Un asemenea om să răzbune opinia publică !? 

10 Şi de ce? Cit curaj, cită prezumție, cîtă şarlatanie! REZOLUȚIUNEA NOASTRĂ 

Sub o mască diformă... o diformitate morală. 


„Delegații partidei liberale din toată țara, intru- 
niţi astăzi în 25 martie 1890 în București, procla- 
mind Comitetul Central al partidului liberal, ia ur- 

5  mătoarea rezoluţiune: 

De a lupta din toate puterile pentru a face ca ţara 
să reintre în exercițiul drepturilor şi libertăţilor ei şi să 
înceteze o stare de lucruri pericoloasă pentru toate 

| instituțiunile noastre publice“. 


| 10 Tată rezoluțiunea luată la întrunirea noastră de 
l la Ateneul vechi și aclamată cu un entuziasm zgu- 
| deitor. 

| 


„Era timp ca partidul liberal să se ridice în pi- 
cloare ca un singur om și să pornească ca o singură 

15 legiune disciplinată și gata d-a se jertfi, astăzi ca şi 
în trecut, pentru binele neamului românesc, Aceia cari 

au luptat o jumătate de secol, necunoscînd odihna şi 
spaima, ar fi comis o crimă națională dacă nu s-ar fi 
grăbit să năpădească sub acelaşi drapel splendid pe 

20 care a stat și va sta pururea seris idealul politie și 
naţional al românilor. Acei cari au redeșteptat sim- 

tul naţional adormit de un secol și mai bine, acei 

cari s-au pus în fruntea mișcărilor și aspirațiunilor 
mari ale poporului românesc, acei cari au luptat con- 

25 tra fanarioţilor dinlăuntru şi duşmanilor din afară, 
acei cari au zguduit și sfărimat cătuşile ce ne încin- 
geau braţele și grumajii și le-au aruncat la pămînt 

pentru ca pe aceste belciuge groase și grele poporul 
românesc să puie un picior ferm, acei cari au pus în 
mîna românului spada şi i-a aprins înaintea ochilor 
un ideal în veci nepieritor, acei cari au realizat marele 
vis al naţiunei şi a făcut din două provincii umilite de 
o suzeranitate coruptă şi de un protectorat sălbatic, 
un popor liber şi independent nu puteau rămine 
mult timp prada animozităţilor şi a intrigilor fără ca 
să puie in primejdie munca lor, munca națională de 
o jumătate de secol. Dacă partidul care a reînviat 
un popor şi a învins lăcomia duşmanilor colosali din 
afară ar fi stăruit într-o viaţă de diviziuni şi minie, 
o mină de pigmei, streini unii prin sînge şi înstrei- 
naţi alţii prin creștere, ar fi izbutit să facă din noi 
ceea ce nu au putut să facă nici fanarioții Bizanţu- 
lui, nici Turcia, nici colosul Nordului. Ar fi izbutit 


„să ne adoarmă conştiinţa naţională şi să ne răpească 


ceea ce s-a dobindit prin jertfe mari: libertăţile pu- 
blice şi instituţiunile naţionale. 

Fără îndoială că ura şi diviziunea din marele par- 
tid liberal-naţional ar fi întărit pacostea și primej- 
dia de sus, ar fi întărit pe aceia cari au furat puterea 
şi pe care nu o întrebuinţează decit pentru a ne slăbi, 
a ne dezorganiza, a ne umili, a ne robi, a ne îngenu- 
chea inlăuntru şi a ne rușina în afară. 

Pe această cale un partid titanic ar fi fost țin- 
tuit la pămint de un moşoroi de furnici. 

Și nu e vorba de învingerea unui partid, oricit de 
mare şi glorios ar fi el, ci de o învingere națională. 

Această primejdie a străfulgerat în inima fiecă- 
rui liberal, a străfulgerat în inimile bătriniler lup- 
tători, a strătulperat în inima ţărei. O vastă con- 
ştiinţă s-a luminat. Primejdia care ameninţă ţara ar fi 
fost o crimă pe care ar fi comis-o fanarioţii de la pu- 
tere, la care indirect ar fi consimţit liberalii, fiindcă 
ar fi permis prin diviziunile lor să se comită. 

Şi națiunea, şi patriotismul, şi idealul lor comun 
au impus pacea salutară liberalilor din capitală și 
din toate unghiurile ţărei. Și rezoluţiunea luată deli- 
berali este o dovadă mai mult că ţara în momentele 
grele nu are decit o pirghie: partidul liberal, întregul 

partid, bătrîni și tineri, luptători deprinşi cu focul 
luptelor şi voluntari tineri care ard de dorinţa d-a se 
oţeli, ca şi cei bătrini, în luptă și jertfe, 

Rezoluţiunea luată de liberali este demnă de tre- 
cutul lor; liberalii sunt hotăriţi să lupte pentru ca 
„țara să reintre în exerciţiile drepturilor și libertă- 
ilor ei“, sunt hotăriți să lupte din toate puterile 
pentru ca „să înceteze o stare de lucruri pericoloasă 
pentru toate instituţiile noastre publice“. 

Astăzi suntem sub un regim vechi, vechi de tot, 
sub regimul fanariot, sub regimul bunului plac şi al 
parveniţilor, al cărora ideal este „elita socială“, „pri- 
vilegiile“, „piramida socială“, „oligarhia fanariotă“. 

Abia ajunşi la putere, şi atentatele contra liber- 
tăţilor publice au început cu o furie şi o cutezanţă 
uimitoare. Cine a uitat bătăile de la Giurgiu, sîngele 
de la Ploieşti şi de la Focşani? Cine nu ştie că candi- 
daturile guvernamentale au ajuns la gradul cel mai 
inalt al neruşinărei? Cine nu știe că impudenţa și 
curajul în rău a fost împins pină acolo, incit pe unii 
magistrați i-au obligat să subsemnere un jurămint în 
toată forma că vor lupta pe toate căile pentru ca can- 
didaţii guvernamentali să izbutească în alegeri? Cine 
nu ştie cît de grav a fost călcată Constituţiunea prin 
bătăi şi vărsări de sînge, prin corupţiune şi amenin- 
țare, prin candidaturi oficiale şi prin alegeri făcute 
în persoanele atitor funcţionari administrativi, plă- 
tiţi nu numai de comună și judeţ, dar plătiţi chiar 
de stat? 

Cum voiţi ca o mînă de păcătoşi, orfani de partid 
şi de încrederea țărei, să respecte libertăţile pu- 
blice şi mai ales marea libertate a alegerilor? 

Acest regim nu poate fi decit fatal condus la sfi- 
şierea drepturilor şi libertăţilor naţionale. 

Şi legile lor pe cari voiesc să le impuie ţărei sunt 
niște adevărate capitulaţiuni pe cari le impun geniu- 
lui poporului românesc. 

Aşa cum vor să prefacă administraţia judeţelor, 
așa cum vor să distrugă comuna şi să o înlocuiască cu 
un furnecai de funcţionari umili, dacă partidul care 
a ereat România modernă îi va lăsa să facă și să dis- 

trugă, ţara va ajunge prada unor îngimfaţi păcătoși, 
unor streini de aspiraţiunile mari şi generoase ale 
neamului românesc. 

Ş-apoi primul ministru actual este acela care a cute- 
zat să propuie „starea de asediu în timp de pace“ | 

Dar aceşti parveniţi izbesc în tot ce ţara şi-a creat 
printr-o luptă eroică și conştientă. 

Nimic din ce e mare şi naţional nu vor să tolereze, 
căci tot ce e mare şi naţional năbuşaşte aspiraţiunile 
oribile ale micilor fanarioți. 

Lupta lor nu se mărginește numai la distrugerea 
libertăţilor publice, ci este împinsă şi mai departe. 
Creditele agricole, creditul funciar rural şiurban şi cetatea, 
financiară a României, Banca Naţională, sunt obiectele 
urei şi a complotului lor. Creditul ţărei, izvorul ei 
de bogăţie și de progres, și industria națională, garan- 
ţia independenţei economice, vor fi ruinate, vor fi dis- 
truse, sub niște oameni incapabili şi fără patriotism. 

În faţa acestei primejdii naţionale, liberalii s-au 
adunat la un loc sub acelaşi singur şi glorios drapel, 
ţara întreagă s-a ridicat în picioare, şi-a trimes delegaţii 
ei, tot cea avut mai cult, mai conştient, mai patriot, 
pentru ca să aclame rezoluţiunea care în curînd va 
cl un fapt împlinit, o nouă victorie a partidului 

iberal. 

ONOARE[A] LUI PANU 


Există, din nenorocire, în ţară un partid, o seamă 
de oameni cari se susţin unii pe alţii ca ovreii,ca membrii 
aceleiaşi bande al căruia ideal este devastaţiunea, a 
căreia poziţiune este la răspîntii, a căreia forţă formida- 
bilă este imoralitatea. Dacă se prepară un atentat la 
ordinea stabilită, acest partid este la spatele atentatu- 
lui; dacă se plănuieşte o crimă, acest partid formează 
statul-major al crimei; dacă un guvern de uzurpa- 
tori voieşte să sfărime zidul care se împotrivea lăco- 
mie: streine şi a coțearilor dinlăuntru, acest partid dă 
cel dintii şi cel de pe urmă hirleţ în diga salvatoare. 

Acest partid coprinde în el transfugi liberali, trans- 
fugi conservatori şi în mare parte invenţiunile noi, 
etichetele noi, saltimbancii și şarlatanii noi: junimiştii 
şi radicalii. Tot ce a azvirlit din ele ca elemente 
putrede cele două partide, sau, mai just, partidul 
liberal şi ruinile vechiului partid conservator, să gă- 
seşte în acest partid, în această alianţă monstruoasă al 
căruia ideal este parvenirea și jaful, a căreia menire 
pentru o parte este ospiciul, iar pentru alta pușcăria. 

Cind în această comunitate sufletească găseşti 
bunăoară pe Maioreşti, pe Paniști, pe Cozadini, pe 
Blarembergi, pe Lahovărişti, pe Marghilomăniști, pe 
Manişti şi pe Teodor-Rosettişti, cînd în această 
grupare banditească, sub un aspect atit de variat după 
vorbe, vezi naturi atit de asemenea în cîmpuri atit 

de deosebite, este absurd, este pueril să-i discuți 
pe fiecare în parte din punctul de vedere politicesc. 
Asupra lor este de făcut un studiu de psiholog şi de 
judecător de instrucţie. 

În ţeasta lor este un creier sceptic, în pieptul lor 
este o inimă coruptă, în concepţiunile lor patriotis- 
mul este distrus, cuvintul lor este portretul sca- 
bros al minciunei, idealul lor este infecția morală 
şi, jaful bănesc. Oriince cimp şi grupare s-ar găsi, 
ei sunt bucăţile perfecte ale aceluiaşi tot detestabil, 
și, cind un atentat mare se prepară, bucăţile 
se alipesc, se încleștează şi imediat îți apare 
partidul coțearilor, compus din rămășițele bandei 
negre din Moldova, din consorțiile și sindicatele 
falimentelor frauduloase din Muntenia, din avocaţii 
şi judecătorii tovarăși în procesele scandaloase, din 
dezerterii și trădătorii bătrinilor șefi politici, din des- 
cendenții fanarioţilor, din junimiști şi radicali. 

În acest partid se detașază figura oribilă a unui 
sutaș. Și asupra lui ne vom opri o clipă, o clipă numai, 
de teamă d-a nu-l privi mult timp sub virful con- 
deiului. 

Este un membru influent în acest partid, căci este 
tipul desăvirșit al lipsei de onoare și de ruşine. El este 
braţul care nu întreabă în cine să izbească, el este inima 
și capul care nu întreabă de ce să izbească, pentru din- 
sul infamia este lupta pentru existenţă și înainte d-a o 
comite nu are decit o singură întrebare: cît produce 
această nouă infamie? 

Cind unui „bravo“ unui „spaccone“, unui ucigaș de 
profesie i se încredința o afacere, întreba „pe cine“ 
Şi „cât“, iar nu „de ce“ şi deschidea buzunarul şi punga, 
iar nu inima și capul. 

Cine în partidul monştrilor dispută locul de onoare 
al infamiei unui Blaremberg este directorul Luptei. 
Importanţa lui este capitală și curajul în nerușinare 
luptă să întreacă curajul lui Blaremberg. 

Acum 500 de ani ar fi fost cel mai vestit ladru din 
cartierile murdare ale Romei și ale Neapolului; astăzi 
este tipul cel mai cinic şi publicitate şi susținătorul 
cel mai impudic al unui regim corupt și coruptibil. 

Corupțiunea este la putere, o atmosferă grea și pestilen- 
ţială apasă asupra țărei şi monstrul care pluteşte și 
se răsfață într-un astfel de mediu guvernamental este 
radicalul intransigent, predestinat ca în veci să nu 
părăsească valurile tulburi şi amare ale unui vast par- 
tid de coţeari şi mizerabili. 

Are tot ce-i trebuie pentru a triumfa în scandal: 
înfățișarea sinistră de codru, inteligența necesară pen- 
tru a putea comite infamii de primul ordin şi la şita- 
tea potrivită pentru a întoarce spatele opiniei publice 
revoltate şi reprezentanţilor justiţiei puși în mișcare. 

Si dacă vrodată s-a putut vedea limpede ce închide 
in ea această carcasă de satir irascibil este acum, cînd 
pacea a reintrat în partidul liberal; și dacă vrodată 
rolul nedemn al acestui element dizolvant a devenit 
mai evident pentru toți oamenii politici este acum, 
cînd pentru a susține gruparea fanarioţilor de la guvern 
are curajul, sinistrul curaj, d-a birfi reconstituirea 
partidului care a redeșteptat un popor şi a creat o 
naţiune. în. 

Din acest suflet pierdut ţișnește insulta şi infamia 
ca infecția dintr-o reptilă iritată şi va pieri copleșit şi 
sufocat, de propriile lui emanaţiuni putride. 

Dar unde se oglindeşte mai viu un asemenea om 
este în cuvintele pe cari le aruncă asupra şefului său 
de ieri. Și una din revoltele lui care îl zugrăvește 
mai complet este aceea pe care o coprinde cuvintele 
adresate foştilor săi amici, pe cari ieri îi spiona şi 
astăzi i-a trădat şi-i insultă. Despre ei spune „bravul“, 
înrolat de guvern, că nu aveau decit „acea cinste și 
corectitudine burghezească, mediocră...“. 

Desigur, această cinste era un flagel pentru acest 
„spaccone“, desigur, această corectitudine sufoca pe 
omul a căreia viaţă este un lung şir de necuviințe, de 
șarlatanii, de trădări şi de murdării. 

Revolta în contra cinstei şi a corectitudinei este evi- 
dentă și despreţul lui şi pentru una şi pentru alta 
răsuflă în cuvintele: burghezească şi mediocră. Ei, cită 
ură trebuie să aibă escrocii şi tilharii pe burghezii şi 
mediocrii cari au înzestrat societăţile cu legi și insti- 
tuţiuni de apărare contra plastografiei și a jafului! 

Radicalul Panu are o onoare deosebită, onoarea 
cavalerilor de industrie şi a talentelor fără scrupule 
morale, iar nu a burghezilor şi a mediocrilor. Onoarea 
lui are o întreagă odisee. 

Dacă a primit sub liberalii-naţionali funcțiuni de 
încredere, procuror şi gef de cabinet al ministrului de 
interne, pentru ca a doua zi după ce s-a ales deputat 
să-i insulte şi să-i calomnieze, trebuie să aflaţi 
că a fost condus de o onoare specială, de onoarea 
radicală. 

Dacă a vîndut o scrisoare intimă a celui mai bun 
prieten al său pentru o influenţă politică nenorocită 
şi o serie de articole mănoase a fost pentru a se deosebi 
în onoare și corectitudine de burghezi şi mediocri. 

Dacă s-a pus în serviciul plătit al conservatorilor 
antidinastici şi a servit de element inflamant în com- 
plotul de răsturnare a fost pentru a glorifica deosebita 
sa onoare. 

Dacă a dezertat din faţa justiţiei a voit să dove- 
dească caracterul cavaleresc al onoarei sale. 

Dacă a mîncat banii adunaţi de către conservatori 
pentru a-și plăti amenda, a voit să ridice un zid de 
demarcaţiune între burghezii și mediocrii cari își plă- 
tesc datoriile, şi onoarea lui atit de bine cunoscută și 
de justiție şi de tipografi. 

Dacă cu numele se găsea intre disidenţi şi cu inima 
şi cu braţul în sferele guvernamentale, cauza este 
desprețul enorm ce-l are pentru oamenii de onoare 
burghezească cari nu voiesc să ingale cu cuvîntul şi cu 
faptele. 

Dacă a doua zi după ce trădează pe colegii săi îi 
insultă atit de sălbatic şi de scîrnav şi susţine că 
sub „guvernul actual libertăţile și instituţiunile țărei 
sunt garantate“, cauza e onoarea şi corectitudinea lui, 
radicale şi una şi alta, amîndouă demne de a sluji de 
model cinstitei populaţiuni de ambele sexe de la Plătă- 
reşti și de la Ocnele Mari. 

lacă una din figurile cele mai splendide din partidul 
„bravilor“; onoarea și corectitudinea lui îl pun în 
fruntea reformatorilor, în fruntea erei noi, în fruntea 


oamenilor cu idei mari, a cărora e al AI se im: 
piedică nici de opinia publică, nici de Codu pene 

Dar destul, deja e prea mult ;nimeni nu este îndes : 
de forte pentru a răbda prea mult o asemenea figură în 
imaginaţia sa. | | ` _ 

i naturalist italian mărturiseşte că, „cu toată 
dragostea de ştiinţă şi de adevăr, niciodată n-am putut 
studia îndestul de bine pe animalele care-mi inspiră 
scirbă şi oroare“. 

BĂTRÎNII LUI PAKE 


(Năravuri politice) 


1 


Este vorba de o serie de impresii din alegerea pakistă 
de alaltăieri. Nu voi deserie aci decit faptele întimplate 
fără a le exagera întru nimic, fără a le preface şi fără 
ură, deşi nu pot afirma că voi face această naraţiune 
fără dezgust. Cine izbutește să ridice vălul, fie cit de 
puțin, de peste misterele și operaţiunile primarului 
capitalei ar spune un enorm neadevăr dacă ar susţine 
că şi-a stăpinit dezgustul și scîrba, afară numai dacă 
nu se găsește în trista stare sufletească în care omul nu 
se mai impresionează de nimic. 

„Numai un om corupt şi imbătrinit în rele poate 
privi în viaţa politică și privată a domnului Pake 
Protopopescu fără a roșşi, fără a se cutremura. Pentru 
orice cuget curat, pentru orice om care nu şi-a ucis toate 
iluziile, primarul capitalei este omul care dezgustă şi 
răsp îndeşte fiori reci şi mîhnire adincă de furtul comis 
al formelor umane pe cari un asemenea tip le-a îmbrăcat 
într-un moment de uluială al naturei. 

Să începem. Primul fenomen al alegerei de duminică 
la secţia II, coloarea de galben, a fost pentru mine 
mulțimea bătrinilor bolnavi, orbi, surzi, paralitici, 
neștiind nici ce vor, nici ce să facă, abia putind să dea 
din cap la toate poveţile agenţilor d-lui Pake Protopo- 
pescu, funcționari în poliția comunală, demisionaţi 
pentru 15 zile în vederea alegerilor, cu posturile re- 

zervate și cu lefile dublate și triplate prin diurne din 
fondurile... comitetului concentrat. 

Nu vreau să riz de bătrîneţe; şi noi tinerii vom 
îmbătrini; şi noi poate vom orbi, vom surzi și 
ne vor izbi toate nenorocirile cari cad pe mulți 
cari se apropie să-și ia adio de la lumea aceasta. 
Dar dacă eu nu batjocoresc bătrineţile, dacă respect de 
la prima vedere pleșuvia și barba albă a tutulor, 
bătrineţile cari sosesc după unile tinereți nedemne se 
insultă singure, se batjocorăsc, se înjosesc, se murdăresc. 
Şi în acest caz nu noi, constatind asemenea decrepitu- 
dini, am insulta pe aceşti bătrini, ci ei se insultă pe ei 
şi inspiră dezgust tinerilor cari îi privesc de la înălţimea 
iluziilor, pe ei, din mocirla unei bătrineţi păcătoase. 

Puterea primarului stă în primul rind în bătrinii 
decrepiţi, nenorociţi, a cărora viaţă este stinsă pentru 
toate afară de înjosire. 

Eu, care nu m-am mișcat toată ziua de la biroul 
electoral de la şcoala din strada Clemenţei în calitate 
de delegat al d-lui Dumitru Cariadgi, am constatat că 
bulgarul Athanasie Popovici a trebuit să aibe la toate 
secţiunile capitalei peste 200 de voturi de la bătrinii lui 
Pake, de la acei bătrîni orbi, surzi, paralitiei, instru- 
mente nenorocite, demne de plins şi de dispreţ în mîna 
unui neruşinat ca primarul actual, a căruia viaţă este un 
lung şir, pe care-l lungește continuu, de ofense aduse 
moralităţei publice, de infamii și siluiri de conştiinţe, 
de falşuri făptuite în voințele slăbite de boale ale 
muribunzilor. 

Cind am văzut pe bătrînii lui Pake duși de mină de 
agenţi electorali pînă în apropierea biroului, fără voie 
m-am întrebat: „Nu cumva aceşti bătrini sunt călugări 
travestiţi? Nu cumva primarul a zis către nişte aseme- 
nea sfinţi monahi: «Sfinți părinți, lăsaţi rasa, țara este 
în pericol, votaţi pentru bulgarohtonul Popovici, căci 
numai el o poate salva l»“. 

Şi acum să ne încercăm a descrie repede defileul 
acestor fantome cari rătăceau prin sala biroului ca 
umbrele nefericite ale lui Dante. 

Primul bătrin. Pleșuv, cocoșat, cu un cosor de 
barbă albă pe sub beregată şi prelungită subțire pină 

la urechi; are un cercel şi mustățile sunt murdar-casta- 
nii dia cauza tabacului. Vede încă bine, dar se sprijină 
pe o cîrje. Se apropie de birou şi, cind preşedintele-i cere 
carta de alegător, el bagă mina în buzunarul unui parde- 
siu lung şi vechi şi scoate un plic cu buletinul lui 
Athanase Popovici. 

Maiorul Cocăneanu, pensionar, agent înflăcărat al 
primarului, se repede asupra bătrinului, îl ia de sub- 
țioară şi-l coboară jos pentru a-l întoarce cu o carte de 
alegător. 

Al doilea bătrin. Cu barbă lungă alb-gălbie, cu 
părul ca birjarii muscali, cu lunete mari și rotunde. 
Cînd îl întreb de ce profesie este, răspunde: lăptar! 
Şi acum mai vinzi lapte? Nu, de trei ani am ieșit la 
pensie! 

Al treilea bătrîn. Bolnav, prins de friguri, tremu- 
rind, deși era cu o scurteică cu blană stufoasă şi încins 
pe la mijloc cu o curea lată cu cataramă galbenă. Nu 
ştie să serie şi să citească. Cînd i se dă cele două buletine, 
se strecoară pe lingă d. maior pensionar Cocăneanu și-i 
face semn cu cele două buletine, în înțeles de: pe care 
să-l pui în plic? I se şopteşte: litere mici și groase. 
Într-adevăr, buletinele bulgarului Popovici erau cu 
litere mai mici şi mai groase decit ale d-lui Cariadgi. 

Al patrulea bătrin. Negru la față, zbircit, aşa de 
zbîrcit cum arar am văzut un bătrin. E paralitic. 
Cind îl întreabă preşedintele cum îl cheamă, el abia 
izbuteşte să slomnească, după trei sforțări de a deschi- 
de gura: Hi-i-i-ste-a-a A-a-a-ghel, adică Christea Anghel. 
După ce i se dă buletinile, pleacă în sala de alegeri: 
picioarele-i tremură; un umăr i se ridică în sus ca şi 
cum ar tresări îmboldit sub subţioară cu un ac; cind 
revine la birou cu plicul votului, îl dă președintelui 
şi-i gîngiie: — A-a-a-m.,. o-a-t!!, adică: Am votat 

Al cincilea bătrin. Nu vede: este adus pînă la scară 
de un băiat al vestitului Olangiu; de la scară pînă la 
birou este condus de un copil. Cînd întinde carta de 
alegător, văz pe ea o iscălitură frumos scrisă cu litere 
latineşti. Un bătrîn de peste 80 de ani, cu amindoi 
ochii albi, cu nişte ochi pentru care ziua cea mai splen- 

didă şi noaptea cea mai profundă îi sunt indiferente, 
nu putea iscăli atit de frumos şi de curent. Rog pe 
d. preşedinte să-l puie pe acest domn alegător să 
iscălească în faţa biroului, căci nu puteam ȘI nimeni 
nu putea crede că este iscălitura lui. Cind bătrinului 
i se pune condeiul în mînă şi se încearcă să iscălească, 
mina îi tremură, oscilind de la dreapta spre stinga 
şi viceversa ca un pendul; în sfirgit apare pe hirtia 
albă nişte cocostirci, nişte gituri de lebădă, era o 
iscălitură din care cel mai teribil paleograt nu ar fi 
scos nimic. Delegatul-agent al bulgarului Popovici, 
d. maior Cocăneanu, afirmă preşedintelui că, bătrinul 
nevăzind, a iscălit băiatul care l-a adus pentru el. 
Nu iscălise nici acel băiat de 44 ani, căci scrisul, 
cum am spus, era curent şi cu niște litere pe cari 
numai o mină obișnuită mult cu scrierea le putea face. 

Bătrinul, care nu vedea nici lumea și lumina dim- 
prejurul său, nici nemernicia dinlăuntrul lui, este 
condus pînă la uşă și predat în minile unor funcționari 
de la primărie, puşi sub comanda d-lui Mareş, șef al 
poliţiei comunale. Apoi s-a întors nefericitul bătrin 
oftînd, cu o nouă carte de alegător. După ce cu chiu 
cu vai a votat, plecînd, a şoptit misterios împrejurul 
lui: „Să mă puie în trăsură“. 

Al şaselea bătrin. Să nu-l mai descriu. E oribil. De 
unde a scăpat? Din ce vizuine l-au scos? Știe el ce vrea? 
Vrea el ceva? Desigur că în viaţa lui n-a votat şi de- 
sigur că nu este el alegătorul cu numele de pe cartea 
de alegător sau este înscris cum mulţi alții au fost 
înscrişi, fără a avea censul cerut de lege. Este atit de 
murdar şi de zdrenţăros, atit de decrepit atit de 
speriat, atit de nesigur de mișcări, incit mi-a părut 
că ar putea figura ca modelul bătrinilor lui Pake. 

Vine cu plicul nelipit. 

Președintele: N-ai lipit plicul. 

Bătrinul: L-am lipit! 

Preşedintele: Nu vezi că e dezlipit? 

Bătrinul: Ba da. 

Președintele: Lipeşte-l. o. 

Bătrinul ia plicul, îl învirteşte de citeva ori și-l 

dă din nou președintelui. 

3 — Opere vol. VII — Barbu Delavrancea 

Bătrinul: Poftim, d-le președinte, acum l-am lipit. 

Preşedintele, mirat: Dar nu vezi că nu l-ai lipit? 

Bătrinul: Vă rog, d-le preşedinte, cum să-l lipesc? 

Președintele mirat: D-ta nu știi să închizi un plic? 

Bătrinul: Apoi eu n-am mai votat niciodată. 

Cei din sală rid. Şi rid cu hohote cînd, după ce i-a 
arătat preşedintele cum să-și lipească plicul, văd pe 
bătrin încărcînd tot plicul cu scuipat. 

Mie însă îmi era greu să riz. Înțelegeam pe deplin 
alegerile neruşinatului Pake. La aceste alegeri m-am 
convins și mai mult că primarul actual este o imensă 
ruşine pentru capitală. 

N-am isprăviteu aceşti bătrîni, vînduţi la vreme de 
adinci bătrineţe, înjosiţi la virsta cînd omul trebuie să 
se gindească la adiată și la lumea cealaltă. 

Al șaptelea bătrin. E cu scurteică scurtă, blănită 
cu piele de miel negru și cu căciulă cu fundul revărsat; 
încins cu briu vişiniu. Nu ştie carte ; la iscălitura sa de pe 
carta de alegătora tras cu degetul. Tusea adincei bătri- 
neţi îl îneacă și se face roşu-vînăt, mai ales în virful 
nasului, pe care se văd destul de bine fire de păr. Cind 
preşedintele îi dă plicul, pleacă grăbit. Este chemat ca 
să i se dea buletinele. 

— Nu trebuie, domnule, să iei şi biletile? Ce să 
pui în plic? 

— Ei, ei, așa, așa, răspunde bătrinul înecat de tuse 
şi cu o respiraţie sfirşită mormăie: Apoi eu aveam 
biletul făgăduit adică. 

Al optulea bătrin. Abia suie scările gituind. E cu 
un palton gros şi cu o pălărie cit roata carului. Tocmai 
cînd se apropia de birou, președintele, dind plicul şi 
buletinile unui alepător, îl întrebă: 

— D-ta eşti N. Constantinescu ? La această intre- 
bare bătrinul se repede și zice cu o siguranţă uimitoare: 

— Eu sunt N. Constantinescu. 

Preşedintele: Cum, d-le, d-ta eşti Constantinescu? 

Bătrinul: Da, eu sunt. 

Preşedintele: Dar d-lui (arătind pe cellalt alegž- 
tor) este N. Constantinescu. 

Bătrinul își revine în slabele lui minţi și întinzind 
cartea de alegător zice încet: 

— Am auzit de Constantinescu şi am vrut să zie 
Brădeanu și am înnemerit Constantinescu. 

Al noulea bătrin. Vorbeşte singur, suind scările 
cu greu. Cind ajunge sus, dă carta de alegător maio- 
rului Cocăneanu şi îi zice „Mi s-a tăiat picioarele, dar 
eu așa sunt, sunt așa, mă tiu de cuvint“. Se retrage 
d-o parte pină să-l cheme la vot și începe a vorbi sin- 
gur, a mişca din mîni, a tuși uşor. Cind nu vorbește, 
mişcă buzele; acest bătrin este ajuns în starea cind 
gîndurile cele mai ascunse nu pot fi reţinute și pornesc 
din cap fără voie şi fără ştirea lui. Erau caracteris- 
tice mustăţile şi sprincenile: sprincenele îi acope- 
reau pe jumătate ochii, iar mustăţile îi acopereau cu 
desăviîrşire gura. Abia ca la căţeluşii cei lăţoşi, cari 
se murdăresc dupe mîncare, mai puteai bănui locul 
şi întrucîtva forma gurei. În sfîrşit, a intrat într-una 
din cele trei odăi rezervate pentru a se pune în taină 
buletinile în plicuri; odată intrat acolo, credeam 
că i-a venit rău, deoarece abia dupe 10 rhinute a apărut 
în faţa biroului. Era foarte vesel; se părea printre 
genile lui amestecate cu sprincenile revărsate o slabă 
licărire de bucurie. Nu pot să afirm cu siguranță, 
dar mi se pare că a şoptit la plecare maiorului Cocă- 
neanu, mentorul acestor demenţi: „Am pus două d-ale 
lui“. Este posibil să nu mă fi înşelat, căci la șop- 
tile bătrinului maiorul s-a încrunat, iar la despuie- 
rea scrutinului am văzut un plic în care erau două 
buletine d-ale bulgarului Popovici, alias Dinu Pătu- 
rică. Aşa numai se explică întirzierea bătrinului în 
odaie şi veselia lui cînd şi-a adus votul: două voturi 
de la un alegător! Iacă o invenţie demnă de bătrinii 
lui Pake, ai marelui elector, ai şefului inimitabil de 
peste pietrari, beţivi, păcătoşi şi puşcăriași. 

Al zecelea bătrin. Apare dus de subțiori. Ca să-i 
descriu starea în care se afla este destul să spun că, 
dacă s-ar fi întimplat un balotaj, este probabil că n-ar 
mai fi putut duminica viitoare să voteze pe lumea 
aceasta, 

Cred că este timp să mă opresc. Am cules multe 
notițe. Am transcris toate impresiile mele şi,pe cît mi-a 
fost cu putinţă, imaginile acestor bătrîni, acestor mo- 
mii aduse de primarul capitalei pentru a păta alege- 
rile cu niște minţi pierdute, cu nişte voințe moarte, cu 
niște bătrîneţi nenorocoase, cu nişte umbre cari s-au 
dat primarului pentru cinci lei și mai jos. Ce să mai 
pomenesc despre un bătrin care nu putea vorbi, 
despre altul care era cu desăvirşire surd şi despre un 
al treilea, îmbrăcat birjereşte, care, desigur, a votat 
în locul stăpînului său? Ce să mai spui despre unii 
cari fonfăiau în loc d-a vorbi, cari se cletănau de zece 
ori pe un picior pînă a-l muta din loc şi de cari te 
temeai să nu li se taie respiraţia sau să nu le cadă 
picioarele din genuchi? 

Și cind mă gindesc că asemenea fantome, scoase ca 
din morminte de primarul capitalei, au fost aduse 
în cîrduri sinistre la toate celelalte secţii !... Şi cînd 
mă gindesc că bulgarul Popovici, Dinu Păturică a 
izbutit să fie ales numai cu patru voturi!... Ruşinea 
aceasta nu se datorește,în fond, capitalei, cetăţenilor 
ei, ci muribunzilor scoși cu d-a sila, cumpăraţi cu 
d-a sila, uluiți cum numai bătrinii decrepiţi se pot 
silui şi cumpăra și cum numai un primar ca Pake 
Protopopescu poate silui mai ales pe muribunzi. 

Nici chiar,—sunt acum 18ani—, majorităţile, ser- 
vile și pătate de sînge, ale vechiului partid conservator 
nu puteau să întreacă în rușine, în lipsă de voinţă, 
în înjosire de conştiinţă, în origine impie, murdară 
şi frauduloasă majoritatea guvernamentală din camera 
şarlataniler cari ne guvernă sau, mai potrivit, 
a acelora cari corup și ruinează ţara înlăuntru, o 
umilesc, o compromit şi o batjocoresc în afară. Ta- 
bloul acestei majorităţi este înfiorător. Funcţionari 
plătiţi de comună, de judeţ și de stat chiar, compro- 

mişi prin afaceri veroase, imorali patentați de tuneluri 
şi spelunci de orgii, patentaţi de azilurile de noapte, ale 
caselor de desfriu, înfieraţi de opinia publică din 
cauza cinismului cu care și-au destășurat vițiile cele 
mai degradante în lumina cea mai vie și cea mai popu- 
lată a zilei, abuzivi, șarlatani, escroci, _delapidatori 
şi jefuitori, iacă în citeva cuvinte secţiile deprava- 
ţilor din cari majoritatea majorităţii din parlament 
se compune sub actualul regim. Nu există o slăbi- 
ciune, o patimă, un viţiu, un deboș care să nu fie 
reprezentat în această majoritate adunată prin corup- 
ţiune, prin bani, prin bătăuşi, prin opresiuni, prin 
făgăduieli și ameninţări, prin surprindere Şi uluială, 
prin toate mijloacele ce niște oameni fără caracter, 
fără conştiinţă şi fără patriotism pot inventa şi uza 
şi abuza. Cind Popovici-Răcăciune a apărut în parla- 
ment, regimul era condamnat să-și scrie pe frunte: 
delapidare; cînd Blaremberg și Severeanu primesc 
din minele guvernului funcțiuni salariate şi totuși 
apar în parlamentul camerei, regimul concentrat a 
consimţit să-şi scrie pe frunte: sfișierea Constituţiu- 
nei; cînd Vlădescu de la Cimpulung intră în parlament, 
regimul de astăzi şi-a scris pe frunte: cu slugi admi- 
nistrative și cu funcţionari servili vom avea o majori- 
tate; cînd Rosetţti-Teşici a pătruns în parlament, 
regimul junimist şi-a scris cu mîna lui pe o frunte 
pecetluită de pete: aici escrocheria este în mare 
stimă ! 

De ce dar omul lui Pake nu ar figura în majoritatea 
Senatului, care întru nimic nu se arată mai prejos 
în rele decit majoritatea din Dealul Mitropoliei? 

Astfel, regimul în fruntea căruia se află un gene- 
ral poltron, dezertor şi trădător, se sprijină pe niște 
suflete pierdute, pe niște inimi moarte pentru orice 
mișcare generoasă, pe nişte conştiinţe vindute, pe 
nişte exemplare cari ar figura cu succes unele în 
casele de nebuni, altele în casele de corecțiuni, altele 
în puşcării și altele, în fine, în altarele în care Venera 
obscenă a Sodomei și-ar avea statua turnată în aur 

masiv sau în casele antice din Pompei a căror firmă 
nu se poate nici zugrăvi, nici descrie. 

Aşa fiind, N. Athanasie Popovici, alesul a 100 de 
muribunzi, este demn d-a reprezenta voinţa unui Pake 
Protopopescu și a unui general Manu. f Í 

Din votul muribunzilor a ieşit sluga ruşinei şi a 
dezonoarei, a primarului şarlatan şi a generalului 
trădător. i 

Într-un articol de fond, iluștrii junimiști de la 
Constituţionalul dau o dovadă mai mult că igno- 
ranţa lor este cel puţin egală cu fudulia lor, că indrăz- 
neala lor nu se teme nici de control, nici de ridicul. 
Un junimist care nu s-ar lăuda că poate discuta şi 
rezolva toate problemele ştiinţifice, literare, politice 
şi istorice ar fi un junimist falș, căci ar fi un om 
în toată firea lui; dar asemenea speţă de junimist. 
ar fi o speţă rară, un rara avis, rara columba, şi desi- 
gur că nu ar putea ocupa un loc de onoare în stolul juni- 
mist, compus din oameni a căror fudulie, aroganță și 
vanitate le dau aspectul unei cete de primitivi. Pre- 
zumțiunea, suficiența, încrederea fără margini in 
fantaziile lor au fost pururea însușirile oamenilor 
ignoranți, incapabili şi declasați ca cultură. Spoiala 
culturală, superficialitatea conduc fatal la laudă 
zgomotoasă, la vanitate oarbă și la prezumţiune 
puerilă. 

Tipul junimist este vechi, e de cind lumea, căci 
întotdauna s-au găsit nulităţi poleite, ignoranţi cu 
aspect de savanţi, oameni lipsiţi de talent cucerind 
situaţiuni nemeritate și broaște cari au voit să ajungă 
pe tauri. 

Astăzi insă, la noi, un concurs de împrejurări 
nenorocite pentru ţară grupează la un loc o mină de 
asemenea tipuri, și aroganța şi prezumţiunea tutulor 

la un loc fără îndoială că era să ajungă la niște propor- 
iuni pe cari fiecare în parte nu le-ar fi atins. 

Acest fenomen explică tonul pe care junimiştii 
il au în vorbă şi în scris. Acest fenomen explică de ce 
şeful grupărei, d. Carp, care mai nainte mai putea fi 
bun de ceva, astăzi a devenit idealul fanfaronadei, 
al cutezanţei și al prezumțiunei. Această grupare la 
un loc de capete goale explică vuietul vag din sto- 
lul junimist, vuiet care sună a goliciune și a pustiu 
nemărginit. 

De control şi de ridicul asemenea oameni nu se 
tem; vorba veche: ce-au avut și ce-or să piarză. Şi ce 
e mai ciudat la această adunătură creată prin sunetul 
grăunțelor din sacul vistieriei este asprimea şi siguranța 
cu care judecă toate partidele și pe toţi oamenii cari 
au lucrat în ţară pînă la sosirea la putere a erei noi, 
eră de corupțiune şi de cinism. Nici o rezervă, nici o 
deosebire, nici chiar începutulunui instinct de dreptate, 
dacă nu o concepțiune limpede de ce e just şi injust, 
de ce e adevărat sau nu, de ce e cert şi imposibil, de ce 
e știinţitie şi fantazist. 

Adversarii lor, conservatori sau liberali, partidele 
din ţară şi toate nuanțele politice de pînă acum, sunt 
tratate cu o dezinvoltură în aroganță, cu o cutezanţă 
în neadevăruri şi cu o splendoare în varietatea inepţi- 
ilor, încît nu mai ţi-e permis să te scandalizezi. Sunt 
atit de şarlatani sau atît de demenţi ori sunt atît de 
mult și una şi alta, încît nu mai pot scandaliza pe ad- 
versarii lor, ci le dau liniştea cuvenită d-a privi 
limpede la scandalele ce se petrec în sînul acestei 
familii impure şi calpuzane. 

Dar nu obrăznicia junimistă poate fi supusă la 
control ; ea e cunoscută nu numai adversarilor, dar chiar 
şi aliaţilor lor; ar îi a abuza de un imens număr de 
dovezi, ar fi a face o zadarnică superfetaţie dacă ne-am 
opri asupra obrăzniciei junimiste. 

Ceea ce ne mai opreşte asupra lor sunt şarlatania 
şi ignoranţa lor, debitate una drept francheţă și cea- 
laltă drept ştiinţă pozitivă. 

În articolul de fond de alaltăieri este o declaraţiune 
minunată care aduce un omagiu adevărului fără voia 

junimiştilor, căci din această declaraţiune  șarla- 
tania junimistă iese demascată. 

Junimiștii afirmă că despreţuiese şi pe liberali, 
şi pe conservatori, şi nu pot sta de vorbă prietenoasă 
decit cu radicalii. Şi mai departe fac foarte bine, 
iarăşi fără voia lor, d-a susţine că janimiștii și radi- 
calii sunt cele două formaţiuni politice serioase, cu 
baze solide şi ştiinţifice cari vor conduce la bine pe 
poporul românesc. „Cu radicalii numai putem sta de 
vorbă“. 

Nimic nu pune în evidenţă mai mult pe şarlatani 
decît cuvintele şi elogiile ce-şi aduc unii altora. 

Cu radicalii ştim că staţi de vorbă și staţi mai mult 
decît arătaţi. Cine nu ştie că preferiți nişte adversari 
de carton cărora le daţi rolul de adversari, iar în fond 
nu sunt decit marionetele voastre cari joacă şi se strimbă 
după cum le trageţi cu sforile de cari sunt spinzurate? 
Fireşte că d. Panu și d. Vintilă vă convin. Dar a împărți 
roluri de adversari oamenilor cari vă mîngtie cu atacu- 
rile şi vă laudă cînd pretind că sunt conduşi de o 
obiectivitate mai mult decît bănuită, această opera- 
ţiune nu se poate boteza altfel decît şarlatanie politică. 

Dar unde şarlatania devine şi ignoranță ridiculă, 
este în fericita concluzie a acestei declarațiuni de amor 
pe care junimișştii o fac radicalilor, al cărora număr este 
de sperat că va trece peste 30 de membri numiţi în 
funcțiuni plătite de stat, de comună sau de judeţe sau 
chiar din fondurile de rezervă la vreme de grea cumpănă. 

Iacă faimoasa concluzie a Constituţionalului: „Între 
ei (radicalii) şi noi, deosebirea este nu în scop, nu în 
metod, ci în deosebirea soluţiunilor“. 

Aici e cazul d-a le spune că au făcut rău de s-au 
scuturat de unele bănuieli legitime că junimiștii ar 
fi emulii lui Brătescu. Le-ar fi slujit mult în asemenea 
ocazie. S-ar fi acuzat Opller sau Luther că fabrică o 
bere rea care să suie la cap de cu seara și ţine pină 
dimineaţa. Și astfel s-ar fi găsit o scuză pentru 
concluzia junimistă, 

Junimișştii cari învirtese știința universală pe degete 
afirmă că între ei şi radicali nu există deosebire de 
scop şi de metod în politică, şi totuşi se deosebesc. 

În politică, ea şi în toate activităţile inteligenței 
umane, teoria de diferențiare a junimiștilor este cu 
desăvirşire nouă. 

Junimiştii au acelaşi scop politic ca şi d. Panu; 
şi mai departe: junimiştii au același metod politic ca și 
d. Panu; și mai departe: junimiștii totuși se deose- 
besc prin soluţiuni de d. Panu. 

Dar voi, cari faceţi paradă de o ştiinţă pozitivă de 
care habar nu aveţi, ce-aţi zice de doi matematici 
care s-ar închide în cabinetele lor şi şi-ar propune același 
scop, adică să descopere același adevăr, și-ar lua același 
metod de calcul, ce-aţi zice cînd asemenea oameni ar 
pretinde că se deosebesc între ei ca oameni de ştiinţă? 

Dar voi, cari faceţi paradă de o filozofie pe care 
desigur că orice cafenegiu ar studia-o afund în patru 
serate la Opiler cu d. Laurian și d. Maiorescu, ce aţi 
zice de doi filozofi cari şi-ar propune să dovedească 
existenţa spiritului şi ar lua pentru aceasta metodul 
bunăoară baconian, și totuşi ar susține că ei sunt doi 
filozofi din două secole deosebite? 

Dar să formulăm şi altfel chestiunea. 

D. Carp este junimist; d. Panu este radical; d. Carp 
şi d. Panu au același scop şi același metod; întru ce se 
mai deosebesc in politică? În deosebirea soluțiunilor, 
după cum spuneţi voi? 

Dar dacă doi oameni de ştiinţă pozitivă, avind. 
același metod, dau peste soluțiuni deosebite, deși au 
acelaşi scop, între ei nu există deosebire decit de inteli- 
genţă, iar nu de altceva. Unul din ei a fost gogoman 
sau, lucrul nu este imposibil, amindoi au fost gogomani. 

În cazul vostru binevoiţi a spune care din doi — 
d. Carp sau d. Panu — este gogoman? 

Ceea ce e pozitiv şi înţeles de oameni serioși e că 
şi d.Carp, şi d. Panu îşi fac revoluţia de sateliți în 
jurul d-lui Gogu-Manu. 

Dar asemenea nerozii cu pretenţie de ştiinţă nouă 
nu se văd întiia oară la junimiști. 

Junimismul stă în superficialitate şi ignoranță, in 
şarlatanie şi cutezanţă. 

APOLOGIȘTI Şi DETRACTORI 


Omul este cum i s-a dat să fie de la legile firei; 
asupra lui aceste legi apasă greu, îl ţine în loc sau îi 
dă avintul mare şi biruitor, îl ticăloșaște sau îl glori- 
fică, îl face erou sau nebun, un geniu mare sau un nimic 
detestabil, om de inimă sau om de stomac, generos sau 
înjosit de ură și invidie. Peste legile firei nimeni nu 
poate călca, ci ele stau dasupra omului neclintite și fa- 
tale. Fără a discuta partea de răspundere a omului, fără 
a dovedi întrucît omul singur hotărăşte de legile firei 
sale, pentru ca apoi odată ele stabilite, omul să devie 
sclavul lor, ne oprim asupra junimiştilor, cari în arti- 
colul de fond intitulat Legile firei, voind să le aplice 
altora, dovedesc inconştient cît de greu apasă asupra 
lor aceste legi fatale. 

Legile firei junimiste rezultă din ignoranță, din 
vanitate, din ură şi ambiţiune, din fatuitate şi din 
viţiile degradatoare în cari ş-au tăvălit tinereţile, 
cu un cinism execrabil, cea mai mare parte din acești 
politicieni grupaţi în jurul d-lor Carp, Maiorescu și 
Teodor Rosetti. 

Să analizăm puţin acest articol junimist şi vom 
vedea cît de fatale sunt legile firei şi mai ales cît sunt 
de urite şi de scandaloase legile firei junimiste. 

Se ştie, şi nimeni nu poate tăgădui, cit de cinici 
s-au arătat junimiștii cu datele mari ale românilor 
de la cari a pornit viaţa cea nouă şi glorioasă a naţiunei, 

din cari au izvorit libertăţile publice şi constituirea 
statului românesc. 

În discursuri, în articole de ziare, în studii critice 
şi istorice, în versuri şi în proză, în farse și comedii 
de teatru, junimiştii s-au încercat să terfelească datele 
la cari orice bun român se închină. 

Dintre toate aceste date mari, aceea care a fost mai 
impiu batjocorită a fost revoluţia de la '48. O ură 
abjectă și o ironie grosolană au caracterizat scrierile 
şi discursurile junimiştilor cînd s-au oprit asupra 
lui 48. Era convingere la ei? Nu. Era cinism şi fudulie, 
apoi inconștienţă dacă nu stupiditate şi uneori o stare 
sufletească bolnavă, coruptă, degradatoare, care îi 
indemna să ridice cu ştiinţă insulta asupra simboale- 
lor de mărire adorate de o națiune întreagă. 

Ce poate gîndi acum orice om sănătos la minte și cu 
o conștiință senină şi onestă cînd va citi apologia și 
panegiricul pe cari tot junimiștii le fac şi datei '48și 
oamenilor mari cari au luptat la '48? 

Ascultaţi cum vorbesc acei cari au inventat trivia- 
lităţile de paşopt şi pașoptişti despre '48: 

„Înainte de 1848, exista o stare de lucruri care con- 
vinea de minune bătrinilor ce trăise o viaţă întreagă 
cu dînsa. Cu gindirea obosită într-un cerc strîns de 
idei, acei bătrîni, moșii noștri, nu puteau înţelege o 
societate nouă altfel organizată decit aceea în care 
albiseră. De aceea dinşii arătau un mare dispreţ 
pentru ideile şi simţimiîntele mai potrivite cu dignitatea 
omului, se împotriveau la revendicările generației de 
la *48, tratau pe tineri de pantalonari şi de răzvră- 
titori, îi amenințau cu surghiuneala şi-i puneau și la 
răcoare“. 

Dacă dar recunoașteţi contra cărei stări de lucruri 
trebuia să lupte generaţia din '48, dacă recunoașteţi 
„ideile şi simţimentele mai potrivite cu dignitatea 
omului“, dacă recunoaşteţi că generaţia de la '48 a 
trebuit să se jertfească și să îndure surghineala și 
puşcăria, pentru ce v-aţi injosit voi pe voi atit de 
mult incit să batjocoriţi pînă acum şi pe '48, şi pe 
oamenii de la '48? Cunoşteaţi lupta d-atunei și ce re- 
prezenta ea și contra cărei stări de umilinţă se îndrepta 

ea, eunoșteaţi şi azi, recunoaşteți eroismul şi martiriul 
celor de la '48, şi totuși v-aţi încărcat sufletele cu venin 
şi gura cu murdării pentru a răvărsa ŞI veninul ŞI 
murdăria asupra datei și oamenilor cari reprezintă 
reînvierea neamului românesc. 

Dar, ce vroiţi, legile firei sunt fatale Și în poruncile 
legilor firei junimiste stă şi detractarea neruşinată după 
cum stă și apologia interesată, plătită și cumpărată. 

„Bătrinii nu voiau să înţeleagă cerinţele noi ale 
timpului, se impotriveau reformelor şi de aceea s-a 
întîmplat să se realizeze pe cale revoluționară ceea ce 
era cu neputinţă să se făptuiască cu linişte, cu judecată, 
cu învoire“. 4 

Ideile şi simţimintele generoase, reformele salutarii 
şi demnitatea omenească nu puteau dar să triumfe 
decit pe „cale revoluţionară“, o afirmaţi, o susţineţi 
şi scriți voi cu mîna voastră aceste lucruri. Atunci de 
ce acuzaţi,pentru această revoluţie salutară,pe oamenii 
cari au făcut-o de petrolişti, de revoluționari. şi de 
răsturnători ? 

Dacă '48 este o revoluţie pentru care istoria tre- 
buie să consacre cele mai frumoase elogii, dacă '48 
nu este capriciul unor conspiratori, ci strigătul de redeş- 
teptare al unui popor, dacă cei de la '48 au impiedicat 
d-a se comite crima de vecinică adormire a unei națiuni 
cu drepturi sfinte și istorice d-a trăi liberă pentru o 
misiune mare și civilizătoare, atunci de ce pină azi 
aţi insultat pe aceia pe cari ar trebui să-i adoraţi? 

Dar, ce vroiţi, în legile firei. voastre stă și porunca 
d-a pingări ceea ce oamenii sănătoși şi conștiințele 
senine admiră şi glorifică. 

Dar mai departe: 

„Generaţia de la 1848 a trebuit să lupte cu curaj în 
contra multor prejudecăţi adînc încuibate în giubelii, 
să biruiască pe bătrini și să meargă înainte, ridicînd, 
pe ruinele trecutului un nou edificiu politic, care garanta 
libertăţile omului şi cetățeanului şi asigura ființa unui 
stat neatirnat“. 

Așa e; generaţia de la '48 a trebuit să lupte cu 
„curaj“ şi cu un devotament pentru ţară pe care, trebuie 
să mărturisim, generaţia nouă abia și-l poate închipui. 

Exil, foame, boală, puşcărie şi surghiunuri, toate 
acestea le-au suportat cu eroism fără a se plinge şi 
fără a da înapoi, ducînd lupta din ţară peste hotarele 
țărei. Şi rezultatul acestei lupte titanice a fost: 
„garanţia libertăţilor omului şi cetățeanului“ şi asigu- 
rarea „fiinţei unui stat neatirnat“ ! 

Cînd dar lupta a fost atit de grea și de crincenă, 
cînd luptătorii au fost atit de mari şi cînd rezultatul a 
fost atit de glorios, cum de nu v-aţi sfiit d-a batjocori 
o dată şi nişte oameni atît de mari? 

Dar să vă lăsăm ca să admiraţi şi voi o singură 
dată ceea ce aţi insultat necontenit: 

„Mult au trebuit să lucreze oamenii acestei generaţii 
pentru a putea realiza idealurile lor şi fericiţi trebuiesc 
să se simţă luptătorii de atunci cari văd realizată 
opera gindirei lor tinere“. 

Da, este adevărat, mult au trebuit să lucreze 
oamenii acestei generaţii! Ei nu se sfiau d-a-şi face 
datoria ca soldaţi și ca generali,ei nu dormeau prin 
cafenele şi cluburi, ei nu goneau la șosea şi la curse, ei 
nu se răstăţau în saloane, ei se mulțumeau cu suferin- 
tile şi privaţiunile mari, alinate şi răsplătite de lumina 
mare a idealului unui popor martir. 

Ei nu întemeiau societăți de desfriu în case de prosti- 
tuţie, ci organizau legiuni de eroi pe cîmpuri de luptă 
pentru victoria poporului românesc. 

Aţi spus şi voi un adevăr, căci şi gura păcătoșilor 
greşeşte d-a spune adevărul. Aşa e; oamenii generației 
de la '48 mult au, lucrat cu minte şi inimă românească, 
dar să nu credeţi că sunt atit de „fericiți privind la 
opera realizată a gindirei lor tinere“. Cum voiţi să 
fie fericiți cind o operă atit de mare a încăput pe mina 
unor pigmei ingimfați și înstreinători? Cum voiţi că 
bătrineţile lor să fie fericite privind la opera zidită 
prin abnegaţiune, patriotism, înțelepciune și jertfă, 
incăpulă pe mina unor viţioși, înstreinaţi, demenți 
şi egoişti? 

Dar voi nu puteţi înțelege această mihnire sfintă, 
căci aşa sunt legile firei voastre; puteţi să răpiți drep- 
turile românilor pentru a le arunca în minile străinilor; 
puteţi să robiţi capitalul și munca românilor la streini 

[...] şi totuşi să fiți fericiți. Așa sunt legile firei juni- 
miste. 

Si tot aceste legi fatale vă conduc ca să sfirşiți arti- 
colul ea niște detractori zăpăciţi pe care l-aţi inceput 
ca nişte apologişti fără rezervă. 

Dupe elogiile atît de mult meritate de oamenii 
mari ai generaţiunei de la "48 incep retractările, contra- 
zicerile, detractările. Unui moment de lumină urmează 
bezna urei junimiste, invidia oarbă şi mişelnică. 

Este de necrezut, dar tot dupe junimișşti şi. tot în 
același articol, oamenii de la '48 sunt „absolutiști, 
încărcaţi cu eresuri“, plini de „prejudecăţi“, „bogaţi 
în pretenţii“, „terfeliţi în toate murdăriile corupțiunei“. 

Aţi înţeles unde conduce ura oamenilor mici? Cum 
se poate ca acei cari au întemeiat „libertăţile omului 
şi ale cetăţeanului“ să fie nişte „absolutişti?“ Ş-apoi 
ca „eresuri, prejudecăţi și pretenţii“ pot fi tratate 
ideile oamenilor cari au luptat pentru „dignitatea 
omului“ şi pentru întemeierea unui „stat neatirnat?“ 
Este o pretenţie a lupta pentru dobindirea şi conserva- 
rea libertăţilor publice și „neatîrnarea statului român“? 
Daţi voi, cititori, sentința care se cuvine unor astfel 
de aberaţiuni junimiste, unor astfel de insulte triviale 
şi smintite, căci sentinţa meritată pentru nişte astfel 
de secături nedemne gi imorale este foarte greu de 
imprimat. 

Culmea însă a cutezanţei și a nebuniei stă în ultima 
insultă pe care junimiștii o aruncă asupra oamenilor 
pe cari fi lăuda în prima parte a articolului. Cum este 
cu putinţă să spui de nişte oameni a cărora tinerete 
a fost trecută prin lupte mari, prin jertfe, prin exiluri, 
puşcării şi surghiumuri, conduşi de un ideal atit de 
mare, că după o astfel de tinereţe viaţa lor „a fost 
terfelită în toate murdăriile corupţiunei“? 

Dar atit de fatale sunt legile firei, incit junimiștii 
nu se sfiesc d-a susține că bătrineţile unor oameni 
cari au dus o viaţă eroică și sfintă sunt terfeli te în corup- 
fune, iar viaţa lor, a junimiştilor, petrecută în cafenele, 
în case de depravațiune, în orgii, în mascarade, în 
violări şi violuri, a ajuns a fi o viață de sfinţi nepri- 
hăniţi ! 

Dar trebuie să sfirşim pentru astăzi cu legile firei 
junimiste, cu declaraţiunea categorică a junimiştilor: 
„Noi înţelegem altfel statul şi datoriile omului 
politic...“. Altfel decit cine? f . | 

Altfel decît oamenii de la '48, cari au întemeiat 
„libertăţile omului și a cetăţeanului“, altfel decit bă- 
trinii de la '48, cari au întemeiat un „stat neatirnat . 

Declaraţiunea aceasta este un omagiu adus și bătri- 
nilor de la *48, şi adevărului, căci ceea ce au înteme- 
iat ei este prea mare pentru a fi înţeles de niște 
secături, ş-apoi spuneţi lămurit cum priviţi voi liber- 
tăţile publice şi neatirnarea regatului românesc. 

Dar aşa sunt legile firei, fatale şi „neîndurate ; 
ele au constrîns pe junimiști ca într-un singur articol 
să fie şi apologişti, şi detractori, şi zăpăciţi, și birfi- 
tori, şi sinceri cînd este vorba d-a mărturisi că ei 
înțeleg altfel statul, iar nu cum l-au înţeles cei de 
la '48, mare şi neatirnat. 

Aşa sunt legile firei! 

LUCEAFĂRUL REGIMULUI 


Cine nu ştie că braţul drept, puterea executivă și 
corupătoare în alegeri a marelui elector este ajutorul 
de primar Brătescu? 

Dar cine nu cunoaște pe acest om copleşit în cel 
din urmă grad de unul din viţiile cele mai rușinoase? 
Tabloul sufletesc al acestui om este înfiorător şi dezo- 
noarea ce o răsirînge asupra capitalei este imensă. 
Aproape în fiece zi acest şef suprem al accizelor își 
îneacă mintea, demnitatea și pudoarea într-o cantitate 
de vin, de bere şi de rachiuri; şi, în aceste momente, 
bestia apare în toată goliciunea ei scîrboasă. Insultă, 
injură, ţipă, opreşte oamenii în drum, se bate cu pumnii 
în piept, scriîşnește din dinţi, secuipă in barbișonul lui 
voind să scuipe jos, se clatină, cade, se răneşte, se 
ridică iarăși pentru a se repezi din nou într-altă circiumă 
şi a reîncepe iarăși ţipetele, scandalul și murdăria. Nu 
e chef continuu, ci vecinică decădere, abrutizare, 
tîmpire, nebunie și murdărie, la care nu ajung decit 
oamenii cei mai păcătoşi, al cărora singe atît de mult s-a 
alcoolizat, încît sudoarea lor miroase a alcool şi sunt 
în stare să se aprinză îndată ce te-ai apropia, cu un 
chibrit aprins, de suflarea lor pestilenţială. 

În delir și tortură, în flacări care-l ard şi cer necon- 
tenit alimentare, ajutorul de primar Brătescu nu se 
află într-o stare psihologică de dăsfriu, ci a ajuns in 
aceşti doi ani din urmă într-o stare patologică și dezgus- 

tătoare ! Cine l-a văzut izbind cu pumnii în felinare și 
în stîlpii telegrafului, cine l-a văzut, din întimplare, 
năpustindu-se în ușile caselor de prostituție şi căzind 
acolo ca o grămadă de carne în care viața nu se mai 
manifestă decit cu începuturi de cuvinte scabroase, 
morfolite într-o gură duhoritoare şi epileptică, a văzut 
ultimul grad de înjosire la care se poate cobori un 
om. În aceste momente de abrutizare, murdăria lui 
este atit de înfiorătoare, încît din om nu mai rămîne 
nimic, nici chiar forma, căci noroiul şi singele și 
umflăturile cari-l acoperă îi răpesc pînă și înfățișarea 
de om. Asemenea momente nu mai sunt nici tragice, 
nici comice, şi de un astfel de păcătos autorii cei mai 
cruzi şi-ar dezgusta imaginaţiunea de spectacolele 
cutezătoare şi murdare. 

Şi cu toate acestea Brătescu este șeful capitalei, 
este omul situaţiei, este oratorul care vorbește la 
solemnităţi mari m.-sale regelui, este braţul şi izbinda 
în alegeri, este purtătorul drapelului unei falange de 
mercenari cari stau la cirma regatului României. 

Să vorbim de bătăile lui, de căderile prin șanțuri, 
de insultele pe care le-a adus atitor bărbați și atitor 
femei pe cari i-a intilnit în drum în momentele de 
bestializure? Să vorbim despre procesele scandaloase 
pe care le-a avut și de depoziţiile pe cari le-au făcut 
contra lui un cird de femei pierdute? Să vorbim de 
halul în care se prezintă instanţelor judecătoreşti? 
Să vorbim de injuriile pe cari nu s-a sfiit d-a le aduce 
pină şi prefectului de poliție? Ar fi zadarnic, lumea le 
cunoaşte, primarul le cunoaște, guvernul le cunoaște, 
primul ministru le ştie, şi cutoate acestea acest om 
reprezintă capitala, spre ruşinea tutulora cari rabdă 
asemenea delirium tremens acolo unde n-ar trebui să 
aspire decit tot ce are capitala mai de valoare. 

Ultima insultă pe care acest păcătos a adus-o 
doamnei P... a alarmat opinia publică; un senator a 
anunţat o interpelare în Senat; un ofiţer superior cere 
reparațiunea ce i se cuvine; ziarele, afară de cele ca 
Constituţionalul, au protestat energic contra unui astfel 
de ajutor de primar. 

Şi Brătescu se clatină pe fotoliul de primar, se 
clatină, îl pingăreşte, dar rămine la postul lui în loc 
d-a Îi revocat şi trimes înaintea tribunalului corec- 
tional pentru a răspunde de toate delictele la cari 
l-au impins o stare de beţie irascibilă. murdară si 
perpetuă. Opinia publică este bravată cu un cinism 
uimitor, revolta ei este călcată in picioare, onoarea si 
demnitatea ei nu are nici un respect, strigătul ei nu 
produce nici un ecou în sferile de sus, în acei oameni 
cari s-au obicinuit a dispreţui moralitatea publică 
ca pe un factor netrebnic şi de nimic. 

Cine este Brătescu pentru ca să aibă dreptul de 
a batjocori capitala? 

Așa se întreabă și amicii noștri de la Liberté 
roumaine. Dar cu apreţierile lor noi nu ne învoim. 

„Est-ce donc un haut personage politique, puissant 
par ses relations ou są parenté? 

Nullement, c'est un pauvre diable d'avocat naguère 
sténographe à la Chambre...“. ' 

Amicii noştri se înșală. 

Cine este Brătescu? Este un mare personaj politic? 
Este un om puternic prin relaţiile sale? Este un om 
puternic prin familia şi rudeniile sale? Ei, da! În 
situațiunea politică creată de guvernul generalului 
Manu, Brătescu este un înalt personaj politie, puternic 
prin relaţiile şi rudeniile sale | 

Cind cineva, tirind după el orgiile, izbuteşte să inge- 
nuche capitala și să aleagă deputaţi şi senatori pe mai 
mulți miniștri, este un mare personaj politic în ochii 
guvernului. 

Cînd cineva, fiind beat mort, izbutește a i se da 
cuvîntul de către cele mai înalte autorităţi de stat 
pentru ca să vorbească m.-sale regelui, m.-sale reginei 
şi m.-sale principelui moștenitor, în aplauzele d-lui 
P.P. Carp, trebuie să admitem că Brătescu este un om 
puternic prin relaţiile sale! 

ŞI cind cineva are o familie electorală compusă din 
două sute de beţivi, pungași, escroci, pușcăriași și 
bătăuşi patentaţi, trebuie să recunoaștem că acest, 
om este puternic prin familia lui politică şi electorală. 

Acela care batjocorește capitala de doi ani de zile, 
acela care alege pe miniştri, deputaţi şi senatori, acela 
care, abia ţinindu-se pe picioare, ţine discursuri suve- 
ranilor noștri, acela care conduce bandele guvernului 
şi ale primarului la biruințe electorale nu poate fi un 
biet avocăţel, odinioară stenograf la Cameră. | 

Desigur că nu. Brătescu, prin beţie și deboşuri, este 
simbolul junimiștilor ; Brătescu, prin energia cu care-și 
conduce bandele la spaima şi schilodirea cetăţenilor, 
este simbolul d-lor Manu-Lahovary, așa încit Brătescu, 
prin viţiile, cinismul, deboșul, orgiile şi urgiile cu 
cari cade asupra capitalei, este şi trebuie să fie stilpul 
şi cheia bolţei edificiului politic al junimisto-conser- 
vatorilor. Are tot ce-i trebuie pentru a fi factorul cel 
mai puternic, stilpul cel mai gros și luceafărul cel mai 
splendid al regimului cinic și imoral de astăzi. Brătescu 
este din marea familie politică a Teşicilor, a Răcăciu- 
nilor, a Dobrescului-Argeș, face parte dar din conste- 
laţiunea capitală asupracărela guvernul iși îndreaptă 
ochii săi rugători. PRR , 

Nu, dar, generalul Manu și primarul Pake ţin pe 
Brătescu și-i tolerează să insulte şi să dezonoreze 
capitala, ci pe umerii Brătescului și a haiducilor săi 
de cîrciumă şi răspîntie se reazămă Și generalul Manu, 
şi primarul Pake. 3 , | 

Brătescu durează şi caracteriză întreaga situație 
politică junimisto-conservatoare. El este stilpul colosal 
al lor; fără Brătescu, întregul edificiu politic să pră- 
văleşte la pămînt. i N 

Brătescu va răminea neclintit la postul lui, pînă 
cind capitala nu se va înfiora și revolta de dezonoarea 
ce i-o impun oamenii regimului actual. 

DOUĂ MORALE... 


Două morale identice la două grupuri cari se deo- 
sibesc politiceşte nu este un fenomen extraordinar, 
căci tendinţa tuturora ar trebui să tie, şi în bună parte 
este, aceeaşi morală, cu aceleași principii capitale, 
dacă nu cu o identitate perfectă în toate detaliile şi 
micile consecințe. 

Ceea ce ne-a pus pe ginduri însă e faptul de a vedea 
că cele două grupuri politice diferite, cu idei noi, cu 
politică nouă, cu pretenţiuni incomensurabile şi cu 
îndrăzneală nemărginită, să împărtăşească exact ace- 
eași părere în fața unei imoralităţi, şi această părere să 
fie deopotrivă de imorală şi de dezgustătoare. 

În două tabere deosebite, în două ziare deosebite, 
în două medii şi doi creieri deosebiți, în aceeași zi, 
același fenomen de imoralitate s-a produs, s-a tipărit 
şi împărtăşit lectorilor cu o nepăsare uimitoare. 

Dacă despre corectitudine, demnitate şi onestitate 
ar fi vorbit un intern de la Dobrovăț şi altul de la Oe- 
nele Mari, nu ne-am fi mirat să-i vedem căzind de 
acord fără o prealabilă înţelegere. Nu ne-am fi mirat 
să-i vedem susţinind cu o liniște perfectă că demni- 
tatea, corectitudinea și onestitatea sunt nişte preju- 
decăți, niște pretenţii burghezeşti, nişte falsităţi detes- 

tabile inventate de cei mai mulţi în dauna altora, 
cari, dacă sunt internaţi, e graţie școalei vechi a lu- 
mei ruginite şi îmbătrînite. 

Cîţi eroi d-ai lui Balzac și d-ai lui Shakespeare 
nu protestează energic contra slăbiciune! umane d-a 
avea o morală sucită care opreşte în loc, privind de 
libertate, pe atitea genii mari şi originale | 

Aceeaşi revoltă s-a produs în rindurile junimiștilor 
şi ale radicalilor cu ocazia discuţiei unui erou de 
carnaval dupe unii, unui erou radical dupe alţii, unui 
erou țăran dupe ciţiva. 

S-a acuzat nobila figură a distinsului deputat Do- 
brescu-Argeş de o faimoasă și delicată escrocherie. 
Fireşte că un asemenea om a protestat, ca om, ca 
deputat, ca ţăran, ca o figură imaculată, contra calom- 
niilor cutezătoare pe care noi le scorneam din senin. A 
protestat, ne-a batjocorit, ne-a insultat. Cine, citindu-i 
protestele, nu ar fi zis că acest suflet feciorelnic este 
un martir al invidiei şi al urei noastre? 

Ş-apoi calomnia era monstruoasă ! Un deputat, un 
om nou, un radical cu idei şi morală nouă, să înșele 
pe patru tineri fără experienţă? Să le ceară patru chi- 
tanțe, a cîte 250 de lei una? Şi toate acestea pentru a 
forța pe amicul său M..., probabil Matei, pentru a-i 
înainta la gradul de sublocotenent? 

Dar revolta unui asemenea mîndru și sfint cava- 
ler trebuia să producă răsunet în inimile multora. Şi 
de fapt a produs. Două ziare i-au luat apărarea, Lupta 
şi Constituţionalul, şi noi, în fața acestor judecători 
de o înaltă și cunoscută moralitate politică şi socială, 
eram trataţi ca niște calomniatori, ca niște invidioși, 
ca nişte cutezători cari pină într-atit nu mai avem 
nimica sfint, încit nici chiar pe Dobrescu-Argeș nu-l 
mai respectăm | 

Dar dodată judecătorii noștri încep a se încrunta.. 
Balanța dreptăţii se clatină în mîna lor. În contra 
cavalerului Argeş nu erau numai vorbe. Însuşi cavalerul 
şovăieşte. Începe să riză, nemaiputîndu-și stăpîni 
humurul, apoi se mulţumeşte a ne ameninţa cu justi- 
ţia... în sfîrşit, de la teribila înălţime de la care 
învîrtea condeiul ca o sabie de foc în contră-ne, se 
hotărăşte a se ocupa de chestia ţăranilor. 

Care era cauza acestei transformări sufletești? 

Un lucru de nimic, ceva peste care orice erou 
de Dobrovăț trebuie să treacă tăcînd... S-a citit in 
Cu scrisorile cavalerului adresate celor patru 
Mari d. cavalerul luase patru chitanţe a 
Daia era paine leul de Argeş era prins, 
iar teribilii noştri judecători ar fi it să ă 
ivi a judecători ar fi trebuit să recunoască 

__Şi aci nu mai e vorba de Dobrescu-Argeş, ci de dem- 
nitatea și moralitatea radicalilor şi a junimiştilor a 
Luptei şi a Constituţionalului. 

„Aceşti domni, desigur, fără o prealabilă înțelegere 
ei din porniri intime ale unor suflete identice ajung 
la aceeași concluzie în apărarea deputatului prins eu 
o escrocherie de o natură absolut scabroasă. | 

Şi aci vedem. cum radicalii şi junimiștii sunt deo- 
potrivă de cinici şi de perverși. Şi aci vedem că acești 
domni nici nu au conștiință că moralele lor sunt cu 
desăvirşire două imoralități. 

„S-a prins Dobrescu-Argeș. S-a dovedit prin propriile 
lui scrisori că a comis o escrocherie. 

„Ştiţi ce cred şi seriu junimiștii în ziarul Constitu- 
Hionalul? i l 

x Că d. Paladi a avut o „inimă neagră“ o „inimă de 
ciine“, că a fost un „delator“ cînd a „citit în parlament 
acele două scrisori“ prin cari se dovedea pină la evi- 
denţă escrocheria faimosului deputat, 

Şi ştiţi ce-ar fi trebuit să facă d. Palade după mo- 
rala junimistă? 

„N-avea decit să vorbească d-lui Dobrescu intre 
patru ochi şi să-i arate scrisorile...“ 

lacă ce se tipăreşte în Constituţionalul, cu o nepă- 
sare de ce va zice lumea pe care nu suntem obișnuiți 
d-a o vedea la oamenii cari nu și-au pierdut demnitatea 
şi conștiința de om. 

Noi, acuzaţii de „calomnii monstruoase“, noi 
pentru cari un cavaler ca Dobrescu-Argeș nu avea 
la inceputul discuţiei decit „palme, bastoane şi càl- 
citie“, trebuia să tăcem cînd prindem pe un şnapan cu 
escrocheria, ba trebuia să-i vorbim între patru ochi și 
să-i dăm scrisorile cari dovedeau că locul unui aseme- 

nea om nu este in parlamentul ţărei. De această deli- 
cateţă şi moralitate sunt capabili mulţi partizani ai 
regimului actual cari nu au părăsit încă pușcăriile 
pentru a intra în parlamentul junimist. 

Dar, ascultați acum şi morala radicalilor produsă 
în Lupta, exact în aceeași zi ca şi Constituționalul. 
Ce minunată potrivire! Ce colosală asemănare! Ce 
„moralități identice! 

Ascultaţi ce tipăresc d-nii radicali: 

„Eu cred însă că d. Dobrescu-Argeş nu e vinovat 
decît de o greşală de procedură“. 

De procedură? Ce procedură? Luaţi bine aminte, 
să nu credeţi că vorbim noi, ci d-nii de la Lupta: „...a 
avut nefericita inspiraţiune de a tăgădui în primul 
moment orice corespondenţă cu guarzii de artilerie 
şi de a declara că nici măcar nu-i cunoaşte, iar la urmă 
a fost nevoit, în faţa evidenţei, să afirme contrariul“. 

Aţi înţeles cam ce va să zică procedură la radicali? 

Dacă nu aţi înţeles, radicalii vă dau în privinţa 
aceasta o minunată lămurire, căci imediat continuă: 

„Aceasta dovedeşte lipsă de experienţă... 1“. 

Și noi suntem convinși că morala radicalilor de la 
Lupta se aseamănă cu morala cazacilor: cazacul are 
voie să fure, dar nu-i este permis să-l prinză, căci alt- 
fel îl scoate în faţa celorlalţi camarazi pentru a fi bă- 
tut cu vergele. 

Cine acum, din comparaţiunea celor două ziare, 
nu rămîne convins că morala radicalilor este identică 
cu a junimiştilor? Cine nu vede în ei aproape în fiece 
zi două şcoli identice prin cinism și imoralitate, prin 
cutezanță și şarlatanie? 

În curînd toţi se vor convinge de păcătoșia acestor 
scamatori de bilciuri. 

„INIMI DE CÎNE...« 


Acest titlu îl luăm din coloanele Constituţionalulai, 
pentru a înfățișa aci niște inimi rele, mici, veninoase, 
laşe şi într-adevăr cu mult mai rele decit ale celor mai 
răi cîni. 

Care a fost rolul nostru in afacerea lui Dobrescu- 
Argeș și care a fost rolul în genere al acelora cari au sus- 
ținut pe Dobrescu-Argeș și în special al junimiştilor. 

Rolul nostru a fost delicat, greu şi hotărit, intocmai 
ca acela al procurorilor cari s-au convins că posedă toate 
dovezile morale şi materiale ale unei crime, cari s-au 
convins că-și fac o datorie teribilă d-a exila din societate 
pe un membru vătămător interesului, siguranţei şi mo- 
ralităţei ei. În genere, cineva nu îndeplinește în politică 
rolul d-a acuza şi executa decît cu un adinc regret, dar 
în acelaşi timp cu o hotărire fermă de a-și face datoria 
așa cum lumea a înţeles-o, o înţelege şi desigur că o 
va înțelege pe cit timp omul va fi om, iar nu Dumne- 
zeul clemenţei și al milei nemărginite care să tolereze 
şi să mingiie infamiile cele mai odioase. 

Este adevărat că în fața unui acuzat blind, senin, 
cuviincios, moderat și pietos, dacă procurorul nuare 
îndestule probe şi totuşi este crud şi vehement în acu- 
zațiile sale, riscă d-a vedea opinia publică trecînd de 
partea acuzatului şi acuzînd grav, de uşurinţă rea şi 
condamnabilă, pe acuzatorul public. 

Noi insă in afacerea Dobrescu-Argeş am luat rolul 
de procuror, de acuzator public, convinși pe deplin, 
edificați pe deplin că deputatul de Argeș şi-a terfelit 
mandatul de reprezentant al naţiunei cu o escrocherie 
demnă de un răufăcător, de un pierdut care ațıne 
poteca călătorilor, de un pervers care abuzează de tine- 
reţea și naivitatea unor băieţi de şcoală pentru a-i com- 
promite şi a le lua bani. 

În faţa noastră, acuzatul era departe d-a lua aspec- 
tul unui inocent bănuit pe nedrept. Nu blind, nu pios, 
nu senin, nu calm, ci rău, ci nerușinat, ci crud şi vio- 
lent-murdar apărea acest domn, acest tip al lăcomiei 
febrile, al parvenitului fără scrupule, al impostorului, 
care nu s-a sfiit și nu se va sfii d-a face victime de la 
opincă pînă la vlădică dacă aceasta-i va mai sta prin 

utinţă. | 
$ În fața unui asemenea acuzat, pe deplin dovedit 
cu depozițiile victimelor și cu scrisorile lui proprii, în 
fata unui astfel de eseroc cinic şi obraznic, întrebăm 
pe orice om cinstit şi de bun-simț, ce stil de acuzaţie, 
in ziare şi în parlament, ar fi trebuit să avem? Tre- 
buia oare să-i spunem: „Onorabilul d. Dobrescu a 
comis o gentilă escrocherie, care nu se potrivește destul 
de bine cu severa datorie de mandatar al naţiunei ? 

Sau trebuia să povăţuim astfel pe acuzat: „Amice al 
Constituţiei, caută un paravan înalt şi un voile gros 
pentru ca să-ţi ascunzi micile cochetării financiare; 
nu de altceva, amice, decit că asupra brunetului d-tale 
obraz se pot opri priviri bănuitoare“. | 

Să zice că d. Maiorescu este foarte abil în întrebuin- 
tarea unui asemenea stil auriu cînd își face lecţiunile 
sale de morală transcendentală între patru ochi, din- 
tre care doi ochi de domnişoară, bineînțeles. 

Ei, noi nu am întrebuințat un asemenea stil cînd am 
dovedit escrocheria unui deputat cinic şi obraznic, 
dupe cum nu am întrebuința o litieră cu puf, mătăsuri 
şi pasmanterie pentru a-l duce de la Cameră la Văcă- 
reşti, şi pentru această nepoliteţă am fost acuzați că 
suntem nişte „inimi negre“, „nişte inimi de cine“. 
Ce e drept, asemenea sentinţe dovedesc nu numai felul 
delicateţei, ci şi felul moralităţei junimiste. 

Dar să venim la a doua parte a acestei schițe. Care 
a fost rolul junimiştilor în afacerea Dobrescu-Argeş? 
Al procurorului sever care îşi face datoria fără a sein- 
griji dacă cei ce îl ascultă îl vor aproba sau nu? Desi- 
gur, nu acest rol l-au avut junimiştii, căci ei au apărat 
în citeva numere d-ale Constituţionalului pe acuzat şi 
au izbit fără rezerve pe acuzatori. Au avut rolul jude- 
cătorului? Nu, căci junimiştii nu au ascultat acuza- 
țiunile, nu le-au cîntărit cu dezinteresare şi nici n-au 
dat o sentinţă, fie în greul, fie in descărcarea acuzatu- 
lui. Dar atunci care le-a fost rolul lor? În general, la 
juraţi avocaţii nu numai că apără pe acuzat, dar acuză 
pe procuror de uşurinţă şi răutate, de violenţă şi nedi- 
băcie. Ei bine, rolul avocatului l-au avut junimiștii? 
Nu, nici acest rol. Să spunem clar: nu au luat rolul 
avocatului propriu-zis, al avocatului care rezolvă o 
controversă şi scutură probele pentru a dovedi insu- 
ficienţa lor. 

Junimiștii au preferit rolul unei speţe de avocat 
mizerabil, care este convins de mai nainte că apără 
un cinic, un imoral, un escroc atit de bine prins, încit, 
orice s-ar zice, răsfrînge o umbră tristă asupra apără- 
torului său. Junimiştii, în această afacere, ca și în 
multe altele, au preferit rolul apocatului fără pic de 
scrupule, care, pentru un interes brutal, ar fi în stare 
să rupă filele din dosar și să plastografieze iscălituri. Ei 
s-au identificat cu tot ce e mai rar, din fericire, în 
corpul care, fiind atit de numeros, are şi el cite un 
membru dezonorant. 

Dar nu numai atit. Pină unde se pot cobori ju- 
nimișştii este foarte greu de priceput. Dacă demnitatea 
are limită, nedemnitatea şi înjosirea nu au. 

Junimiștii au dovedit că ei pot fi avocaţi cari apără 
pe escroci, se identifică cu ei, dar la un moment dat, în 
loc de a-și recunoaște greşala, în loc d-a se pocăi în 
faţa opiniei publice, sunt în stare să acuze pe clientul 
lor; sunt în stare să se dezminţă fără a roșşi, să acuze 
ceea ce au apărat, să murdărească ceea ce voiau să 
sfințească, să părăsească și să trădeze cu ușurința și 
volubilitatea celui mai pervers cavaler de industrie. 

Cu o zi înainte ne acuza de inimi negre, de inimi de 
cine în afacerea Dobrescu-Argeş pentru a-l apăra pe el 
şi a ne condamna pe noi. Dar abia a trecut o zi și iși 
părăsesc clientul, îşi uită rolul şi a doua zi scrie, în 
litere cursive: 

„D. Dobrescu-Argeş nu e mulţumit că l-au făcut 
de ris ziarele de opozițiune cu cestiunea guarzilor de 
artilerie; vrea să se facă de ris şi singur“. 

După o asemenea sentinţă, junimiștii spun că 
acuzatul nu va îndrăzni să facă „proces de calomnie 
acelora cari l-au acuzat de necinste“. 

lacă o notă dominantă din caracterul și moralitatea 
junimiștilor. Laşitatea cu care trădează și repeziciunea 
cu care trece prin toate rolurile cele mai abjecte, iacă 
două din însuşirile intime ale junimistului de rasă. 

Rolul pe care junimiştii l-au avut în afacerea Do- 
brescu-Argeş îi pune alături și perfect pe aceeaşi linie 
cu apăratul lor de pină ieri și cu acuzatul lor de astăzi. 

Cine dar are inimi de cine, inimi de o răutate per- 
versă: noi cari am acuzat și ne-am dovedit acuzaţiu- 
nea, sau ei, cari au apărat și au acuzat pe același om 
pentru acelaşi fapt? | 

Lăsăm ca opinia publică să-şi dea verdictul cuve- 
nit pentru nişte asemenea inimi putrede și rele. 

LA MĂNĂSTIRE!... 


Făgăduieli zadarnice, falsuri evidente, umiliri națio- 
nale, intrigi nedemne, certuri, ură. invidie, scandal și 
cinism, iacă socoteala dreaptă a activităței guvernului 
actual, a căruia ruină morală va covirşi, în curind, 
răbdarea ţărei, îndelung îngăduitoare. 

Ceea ce ne pune pe ginduri este nu numai starea 
reală şi odioasă a guvernului, dar și lipsa desăvirşită 
de pudoare a guvernanţilor, lipsă care îi îndeamnă 
şi îi încurajază d-a-şi prezenta în vileag decrepitudinea 
lor, d-a se înfățișa Camerei şi Senatului așa cum sunt, 
aşa cum i-a lăsat Dumnezeu, mici, cinici, îngimfaţi şi 
cutezători. 

Îi acuzi şi le dovedeşti că îngenuche streinilor su- 
veranitatea naţională, dînd drept funcţionarilor streini 
d-a exercita mandatele ţărei lor pe teritoriul ţărei 
noastre. Ei nu răspund, tac, n-aud şi-şi continuă scenele 
de familie, scene cari înjosesc și pe cei cari le comit, 
şi pe ţară în fruntea căreia stau asemenea saltimbanci 
îngimiaţi. Îi acuzi şi le dovedeşti că dau finanţele 
ţărei pe mîna bancherilor ovrei, că dărimă instituţiunile 
noastre de credit, că susţin interesele streinilor, că 
distrug începuturile fericite ale industriei naţionale, 
că ne dau legați cot la cot pe mîna puterilor mari 
în ajunul expirărei tarifului autonom, că ne ponigrese 
şi dezorganizează armata, că batjocoresc justiția, că 
impestează bunele moravuri, azvîrlindu-se pe povir- 

nişul slugárniciei şi al neruşinărei; pace bună, ei tac, 
inghit, nu roşesc și, fericiți că stau la putere, aruncă 
opiniei publice blagele: idei noi, eră nouă, sistem nou, 
politică ştiinţitică, elită socială, guvern tare și altele 
de felul acestora, unile mai obraznice şi mai impudente 
decit altele. Toate acestea le debitează în fața ţărei 
ca în fața unei provincii, barbară și cucerită, în fața 
adversarilor lor, pe cari îi tratează cu neruşinarea 
caracteristică a parveniţilor. Cind însă rămîn singuri 
şi dăschid discuția, lucrul se schimbă; parveniții gi 
şarlatanii se cunosc şi incep acuzaţiunile, intrigile şi 
murdăriile să curgă ca dintr-un izvor mare și nesecat. 

Sfera guvernamentală, din acest punct de vedere se 
aseamănă aidoma cu o casă de prostituție. În faţa celor- 
lalţi onoarea casei este salvată prin elogii triviale, 
prin lungi discursuri de moralitate, prin panegirice 
brutale şi prin acuzaţiuni aruncate asupra tuturora 
cari nu se adăpostesc sub acoperişul unui astfel de azil 
de dăstriu. Dar cînd populaţia casei rămîne singură 
şi-şi discută titlurile, o! atunci tabloul aparent dis- 
pare ca un vis şi în locul lui tabloul real și scirbos 
apare. Acuzaţiunile, intriga şi murdăria cad grindină, 
acoperind de sus pînă jos infama populaţie de necinste 
Și oroare. 

Cu o astfel de casă se aseamănă guvernul și sfera 
lui; tot aşa se prezintă celorlalţi şi tot atit de putred și 
corupt şi ros de ură şi de invidie rămîne guvernul cînd 
se inchide in cei patru pereţi ai Consiliului de Miniştri. 

Dar nici chiar cel din urmă pic de pudoare al case- 
lor spureate nu a mai rămas casei guvernamentale. 

Acești oameni, unii pe alţii, se acuză de lene, de 
inepţie, de viţii şi păcate în public, în Cameră şi Senat, 
in presă chiar, și totuşi stau agăţaţi de putere, înfă- 
şuraţi în propriile lor acuzaţiuni. 

De cite ori an ridicat singuri vălul care le acoperea 
mizeriile intime? De cite ori nu au sfidat opinia pu- 
blică şi ţara? De cite ori nu s-au sfăşiat fără a ține so- 
coteala de ce va zice ţara și străinătatea? 

Dar nu mai mult, ci alaltăieri, unul din membrii 
majorităţei, liderul ei, d. Carp, acuză guvernul întreg 
că nu aplică legea vînzărei moșiilor statului în loturi 

miei. Şi în această acuzațiune ministrul domeniilor, 
d. Păucescu, apărea înaintea parlamentului, din cuvin- 
tul d-lui Carp, ca un nepriceput, ca un om fără energie, 
ca un ministru nedemn de a sta pe banca ministerială, 
ca un uşier de la minister, iar nu ca un ministru. 

Faptul este adevărat; nu s-a făcut nimic pentru 
ţărani. Li s-au dat pămînt pe hirtie. Au fost împuşcaţi, 
torturați şi închişi, dar pămînt nu li s-au dat, Legea s-a 
votat, dar legea nu se poate aplica sau ministrul Pău- 
cescu nu ştie ori nu vrea să o aplice. Junimiștii și con- 
servatorii au împuiat urechile tutulora că ei au adus 
fericirea în vatra satelor, dar tot ei, alaltăieri, prin 
d. Carp, au mărturisit crudul adevăr că pentru ță- 
rani nu s-a făcut nimic, că pentru ei nu există nici 
lege, nici pămînt, nici dragoste în guvernul actual în 
genere, şi în special în ministrul Păucescu. 

D. Păucescu a afirmat că nu a făcut nimic pină 
acum pentru ţărani. A pus chestia ministerială, iar 
generalul Manu s-a mirat că d. Păucescu are epiderma 
prea subţire și că a înţeles rău pe d. Carp! 

L-a înţeles rău? Dar de ce rău? L-a înţeles rău cind 
singur a recunoscut că nu a făcut nimic pînă acum 
pentru țărani? 

Dar nu aci stă morala fabulei. D. Păucescu, ca şi 
ceilalți miniștri, primeşte a fi a doua oară tăvălit de 
majoritatea Camerei şi mai ales de junimişti. D-sa 
rabdă acuzaţiuni, trivialităţi şi palme numai și numai 
să stea ghemuit pe banca ministerială. Ca și d. Gher- 
mani, Marghiloman şi T. Rosetti, ca și d. Manu și 
Lahovari, a renunţat la orice amor propriu, la orice 
început de sensibilitate, delicateţe şi demnitate uma- 
nă, numai și numai să nu ajungă iar avocatul Păucescu. 

Ce tristă figură ! Ce tip demn de casa avilită a guver- 
nului! Cită înjosire pentru a fi ministru ! Cită rușine 
ca să fii un astfel de ministru | Îl acuză de inepţie li- 
derul majorităţei, îl insultă primul ministru în apărarea 
lui; bietul ministru se revoltă și nu găsește un glas, 
un ecou pentru a-l susține, și totuși rămine încă pe acea 
bancă de espiaţiune și de rușine! Pină într-atit se 
poate toci într-un om simţul de demnitate? Ce au 
ajuns miniștrii României, niște măscărici ordinari cari 

se pingărese între ei fără a se sinchisi de morala și 
opinia publică? 

Hamlet zice Ofeliei: „Am auzit că Dumnezeu ţi-a 
dat un obraz și tu-ţi faci altul cu suliman și dresuri |... 
La mănăstire | La mănăstire 1...“ 

Mulţi pot să zică d-lui Păucescu, ca și generalului 
Manu: „Am auzit că Dumnezeu ţi-a dat o epidermă 
subţirel“. Dar, ca Hamlet, au dreptul de a-i spune: „Și tu 
ţi-ai îngroșat epiderma atit de mult, încît primeşti 
toate acuzaţiunile și toate insultele fără a te retrage 
din casa avilită a guvernului! La mănăstire! La 
mănăstire l“. 

Un asemenea exemplu de nedemnitate l-a dat 
d. Păucescu de două ori pînă acum. E de mirare cit 
de mult şi-a prefăcut epiderma și cum, în urma ruşi- 
nei de alaltăieri, conștiința sa nu s-a revoltat pentru 
a-i striga: „La mănăstire !“. 

Atita impudență este la josimea nivelului moral 
al guvernanților de astăzi. 

Într-o zi țara se va întreba unde să trimeață pe ase- 
menea oameni: la ospițiu, la Dobrovăț sau la mănăs- 
tire? 

REACŢIUNE... ECONOMICĂ 


Independenţa politică stă în strînsă legătură cu 
independența economică. 

O naţiune care şi-ar vărsa singele pentru a dobindi 
independenţa politică şi nu ar face nimic pentru a 
scutura jugul economic pe care celelalte puteri i-l im- 
pun ar avea dreptul d-a zice: „Pot să pier liberă“, dar 
n-ar putea zice: „Pot să trăiese liberă“. Dacă guvernul 
d-lui Ion Brătianu s-ar fi mulţumit numai cu sfărima- 
rea vasalităţei în care ne găseam, numai cu ridicarea 
naţiunei la rangul de regat, numai cu un rege încoronat, 
în loc de un domn vasal Imperiului otoman, ar fi făcut 
mult pentru națiune, dar nu ar fi fost de ajuns. Guver- 
nul d-lui Ion Brătianu a înţeles că o glorie săracă nu 
ridică națiunea la adevărata și reala independenţă. 
Popoarele moderne, pînă să ajungă la războaie, au 
între ele o luptă continuă și serioasă, lupta economică, 
din cari ies biruitoare sau biruite întocmai ca şi din 
războiul cu armatele. Şi toată activitatea, precum 
şi tot meritul guvernelor în timp de pace, stă în a ieşi 
triumfătoare din teribilul război economic, care, dacă 
nu costă nici un pie de sînge, costă însă milioane și 
miliarde și pune în pericol avuţiile naţionale. 

Eram vasali politiceşte; guvernul d-lui lon Bră- 
tianu preface vasalitatea umilitoare într-o indepen- 
denţă glorioasă. Cu toate acestea, pentru un guvern 
înţelept şi patriotic, atit nu însemna decit numai ju- 
mătate drumul spre adevărata și reala independență. 

Guvernul liberal-naţional vedea limpede că, dacă noi 
încetaserăm d-a mai fi vasali politiceşte, totuşi eram 
robi economiceşte. 

Nu mai plăteam tribut de stat, dar plăteam tribut 
de naţiune ; nu mai aveam un suzeran care să ne impuie, 
dar aveam popoare cari ne exploatau; nu mai eram co- 
mandaţi politiceşte de străini, dar eram tiranizaţi şi 
storși economiceşte. Guvernul liberal-naţional vedea 
în independenţa ciştigată prin sîngele eroicei noastre 
armate o coroană de laur pusă pe fruntea unei naţiuni 
anemice. Producţiunea naţiunei slujea să îngraşe alte 
popoare; şi despre noi, ca şi despre albine, s-ar fi putut 
zice: „Sic vos, non vobis...“. Al nostru pentru alţii, 
bogăţiile ţărei pentru lăcomia streinilor, vitalitatea 
noastră pentru fericirea altora, noi săraci pentru îm- 
bogăţirea şi bunul trai al tutulora. 

Contra acestei stări de aservire economică s-a 
ridicat guvernul care izbutise să sfărime aservirea 
politică. 

Lupta a fost grea. Aveam de distrus credinţa tutu- 
rora că noi suntem oaia Orientului, din care toți mul- 
geau, toţi tundeau, toţi rădeau, ba uneori smulgeau lina 
cu piele cu tot. Şi aceştia cari se deprinseseră cu astfel 
de credinţe erau împărații mari şi puternici al căror 
cuvînt era pină atunci ordine umilitoare pentru noi. 

Cea dintii victorie pe care guvernul Ion Brătianu 
trebuia să o cîştige era neapărat sfișierea capitulaţiunei 
economice ce ne-o impusese Austro-Ungaria. Conven- 
țiunea cu acest imperiu era testamentul naţiunei ro- 
mâne obţinut prin captaţiunea unor conservatori cari 
nu ştiuseră să reziste, cari uitaseră că nu au mandat, 
să testeze în numele națiunei pe care o reprezentau 
atit de scandalos. 

Guvernul loan Brătianu a denunţat la timp această 
convenţiune, a sfărimat la timp această capitula- 
tiune economică și în locul ei a ridicat tariful auto- 
nom ca un zid puternic desfășurat pe hotarele ţărei, 
pentru apărarea bogățiilor și a forţelor ei de produc- 
țiune. 

Şi în urma acestui război economic, întreprins cu 
atita succes de guvernul jliberal-național, s-a produs un 

fenomen de regenerare, de reînviere, de independență 
reală , care a uimit chiar şi pe dușmanii poporului nos- 
tru. În trei-patru ani de zile, industria națională s-a 
întemeiat şi s-a dezvoltat, aşa încît era mai mult decit 
începutul prosper al unei industrii naţionale. Fabrici 
de hirtie, de postavuri, de săpunărie, de stielărie, de 
pinzărie, de pielărie, de alcooluri, de făinărie etc. etc. 
s-au clădit şi au început să producă atit de repede încît 

ăreau a fi mai mult în vis, în legende și în basme decit 
în realitate. Peste 100 de milioane intrau în industrii 
şi atitea mii de braţe inactive iși găseau de lucru în 
aceste instituţii de muncă, de disciplină, de produc- 
ţiune şi de progres. 

Iacă a doua independenţă, independenţa economi- 
că, pe care guvernul Ion Brătianu o alătura pe lingă 
cea dintii, pe lingă independenţa politică, pentru a o 
completa şi a o desăvirși. 

A fost destul însă ca în locul unui guvern înţelept 
şi patriotic să vie nişte oameni nepricepuţi, despre- 
țuitori de forţele naţiunei, pentru ca independența 
noastră economică să priimească imediat lovituri 
grave, lovituri al căror efect final va fi compromiterea 
industriei naţionale şi distrugerea independenţei noas- 
tre economice. 

Prima lovitură a fost dată instituţiilor de credit, a 
acelor instituţiuni, ca Banca Naţională, Creditul agri- 
col şi altele, cari în fond nu sunt alteeva decit depozi- 
tul mare din care se alimentează forțele comereiale 
şi industriale ale națiunei. 

A doua lovitură a fost uliţa pe care au deschis-o 
despre Serbia prin zidul tarifului autonom, căci prin 
această largă deschizătură năvălesc şi vor năvăli măr- 
furile streine pentru a concura și a bate producţiunile 
noastre naţionale. 

A treia lovitură pe care guvernul o dă industriei 
naţionale este ştergerea primelor de încurajare. 

În sfirșit, pe lingă criza financiară din ţară pe care 
guvernul o prepară în favoarea bancherilor streini, 
în genere ovrei, trebuie să mai adăugăm că prin con- 
venţiunile precipitate şi neghioabe pe care le încheie 
ne vor pune în imposibilitate d-a lupta cu succes în 

ziua cind vor expira convenţiunile cu toate sta- 
tele. | | 

O adevărată reacțiune economică a intreprins 
guvernul concentraților, şi rezultatul final și fatal al 
acestei tendinţe va fi: reîntoarcerea țărei la primitiva 
stare de oaie a Orientului din care toţi să mulgă și să 
smulgă, la distrugerea industriei naţionale, la aser- 
virea economică a ţărel. 

Din acest trist punt de vedere guvernul concentra- 
tilor nu este numai un guvern reacţionar politiceşte, 
ci și un guvern reacționar economiceşte. 

LUMINA ELECTRICĂ 


Primarul Pake Protopopescu, avind alături pe 
Brătescu, iar în virful porţilor un mare barometru, este 
unul din aceia care simbolizează mai bine starea actua- 
lā de astăzi şi mai ales fondul real al guvernanţilor 
noștri. 

Cascade de scindură, jedouri mici şi ridicule, sta- 
tuete meschine și poleite cu aur, piedestaluri de brad 
văpsite cărămiziu, tocuri bengale din cind în cind şi mai 
ales artificii detunante, iacă numai o parte din jucări- 
ile și bibelourile cu care primarul dilectează capitala. 
Acestea sunt titlurile lui la recunoştinţa bandelor con- 
duse de Brătescu din circiumă în cireiumă şi la recu- 
aoștința „elitei sociale“ rahitice, condusă de sanguinul 
şi sanguinarul Alexandru Lahovari. $i mulțimea nu 
se întreabă la ce-i folosese aceste jucării copilăreşti; 
doar numai din cind în cind şi-aduce aminte că există 
un primar al capitalei cînd îşi vede ulucile şi casele 
dărimate fără nici o formă legală și cînd se pomeneşte 
cu o serie de procese de contravenţiuni, serie care se 
ridică uneori pînă la numărul de 24 de procese în 24 
de ore. 

Cine cunoaşte bine pe primarul capitalei — şi cine 
nu-l cunoaște? — distinge în înclinările bilosului pri- 
mar două cauze cari îl îndeamnă la opere meschine, 
ridicule şi de multe ori chiar scandaloase. Mai intii 
este ambiţiunea primarului d-a domina capitala, d-a 

i se impune, d-a o zăpăci şi d-a o supune. Și d-aci îră- 
mîntarea lui şi mulţimea decoraţiunilor meschine ȘI 
ordinare cu cari împodobește atit de barbar capitala. 
Un strein care ar vedea statuetile şi jedourile primaru- 
lui, începînd din fața primăriei și pînă la curțile bise- 
picilor ale cărora împrejmuiri au fost dărimate, de- 


sigur că s-ar întreba: este oare capitala lilipuţienilor 
sau a unui popor sălbatic? Sunt atit de pitici locuitorii 
acestei capitale încît jucăriile primarului să li se pară 
opere gigantice sau sunt atît de înapoiaţi incit chiar 
cei mai culţi să rămiie uimiți în fața unui fir subțire 
de apă care țișneşte de un metru și în faţa unei statui 
proaste de tuci poleită ca și cadrul unei cromolitogralii 
de circiumă? 

Un bătrin ne povestea că acum 70 de ani, cînd un 
zugrav mai bun a zugrăvit pe peretele unei case o 
fereastră cu perdele şi cu un ghiveci de flori, mai toată 
capitala a defilat pe lîngă această casă pentru a-i vedea 
şi a-i admira fereastra; ciţi n-au rămas uimiţi în fața 
acestei minuni! Suntem noi oare tot în aceeaşi stare 
de cultură şi cu același simţ artistic grobian, încît 
să admirăm jucăriile ridicule ale primarului? Și, cu 
toate acestea, primarul ne crede în halul acesta și de 
aceea ne debitează cu banii noştri copilăriile lui. 

Dar în primar mai este o cauză care îl îndeamnă la 
asemenea opere inferioare. Natura lui ingrată, cultura 
lui superficială, instinctul lui de barbar, de primitiv 
îl fac să simtă o adevărată mulţumire în faţa acestor 
combinaţiuni burleşti. Copiii, ale căror instincte pri- 
mitive sunt în toată puterea lor, rămîn îinmărmuriți în 
faţa unui ceasornic şi dorința lor cea mai vie este să 
bage degetile în Toatele ceasornicului ; şi mult timp ad- 
miră cu o pasiune extraordinară ceea ce nu pricep de 
loc. În starea aceasta este primarul Pake. La el nu 
admiraţiunea conștientă a descoperirilor ştiinţifice l-a 
făcut să-şi bată în fruntea porţilor un ceasornic şi un 
barometru. Chiar faptul că-şi decorează porţile cu ba- 
rometru dovedeşte că se aseamănă cu un şef de săl- 
batici despre care un călător ne spune că se decorase 
pe piept cu un feşnie de bronz şi cu o călimară de ti- 

nichea, dobindite de la un misionar catolic, în schimbul 
unei însemnate cantităţi de aur. 

Şi tocmai instinctul sălbaticului, care este atit 
de puternic în primarul capitalei, l-a făcut să-și lumi- 
neze casa cu electricitate. El a văzut în această lu- 
mină fără fum și fără feștilă o drăcie minunată, iar nu 
altceva, și a voit să aibă această podoabă intocmai 
cum ţiganii își bat în chimirul lat nasturii galbeni de 
pe la mantalele soldăţeşti, nasturi pe cari îi freacă 
în fiece dimineaţă. Voiţi o dovadă că în primar nu 
este admiraţiunea unei lumini mai frumoase şi a des- 
coperirilor noi, ci numai admirațiunea inconștientă 
a primitivului? Dovada este uşor de făcut. Cind lu- 
mina electrică se aprinde în casele primarului, de la 100 
de metri cel puţin de jurimprejur se aud gemetile Te- 
gulate şi exasperante ale locomotivei, instalate chiar 
în coprinsul caselor d-lui primar. În biroul primarului 
ca şi în salon, ca și în toate odăile lui, lumina electrică 
albă-argintie clipeşte regulat la cite cinci secunde și 
obiectele pentru un şir de clipe nenumărate îți joacă 
inaintea ochilor. Şi pînă aci încă n-ar fi nimic, dar ceea 
ce pentru un cap omenesc este imposibil de suportat e 
acel gemăt surd, grav, acel hul... hu !... hu!... ca de 
a-i va N Dr daco 
locomot scoate enit şi te'face să crezi că 
încăperile casei sunt lipite de o menajerie de fiare şi de 
monștri din pădurile virgine. lacă ceea ce dovedeşte 
în primul rind, că în capul primarului nu este nimic 
de turburat şi, în al doilea rînd, că la el nu e decit in- 
stinetul sălbaticului de a se împodobi cu drăcii pe care 
le înţelege tot atit de profund ca și un hotentot sau ca 
şi o piele-roşie. i 

Cauzele despre care vorbirăm pină acum au făcut pe 
primar să lumineze șoseaua cu electricitate. Pe de o 
parte dorinţa de a ameţi, d-a lua ochii unora și d-a sa- 
tisface plăcerile „elitei sociale“, iar pe de alta mulțu- 
mirea instinctului lui de sălbatic d-a se juca cu o lu- 
mină misterioasă pentru inteligența lui necultivată. Și 
cu şoseaua, ca şi cu altele multe, a dovedit un fel de 
fudulie, o îngîmfare de sălbatic. Deşi lumina electrică 
era de mult instalată, primarul nu a permis să se inau- 

gureze decit tocmai în ziua de s-tul Emanoil, adică 
tocmai în ziua cînd el sărbătorea onomastica lui. 

Dar pentru ca să fie pe deplin înțeles sistemul de po- 
leială, de praf în ochi, de sarlatanie, de parvenitism 
şi de minciună al primarului şi al concentraţilor în 
genere, nu are cineva decit să se ducă într-o sară la 
şosea cînd este iluminată cu lumina electrică, iar a 
doua zi să se plimbe pe jos prin citeva străzi ale capi- 
talei din apropierea centrului. La șosea lumină elec- 
trică ! Şi pe strade? Murdării, infecţii, pisici şi cini 
morţi, zidurile transformate în privăţi, depozite de 
gunoaie de grajd şi de bucătărie, in sfirşit o duhoare 
sutocantă, un izvor de miliarde de microbi, un specta- 
col scirbos, pe care-l vedem chiar în faţa caselor pre- 
şedintelui Consiliului sanitar superior, pe strada Col- 
tei, în apropierea primăriei și a palatului regal, în faţa 
palatului legaţiunei Austro-Ungariei ! 

Regimul concentraţilor, în toate ale lor, se asea- 
mănă cu unile cocoane care trăiesc într-o murdărie 
pestilenţială, mincînd prost, imbrăcîndu-se soios toată 
săptămîna, suferind privaţiuni extraordinare, toate 
acestea pentru ca duminica să iasă îmbrăcate în rochii 
de mătase verde şi vişinie, cu suliman pe faţă și părul 
creţ, cu umbreluţe ciucurate și cu pantofi ca elitrele de 
găinuşi, pantofi care plesnesc pe picioare şi în care pi- 
cioarele plesnesc de durere. 

Cind lumina electrică luminează şoseaua, îţi dă 
imaginea justă a spoielei și a parvenitismului regimu- 
lui actual; această lumină apare, în mijlocul arborilor 
bătrini de la şosea, ca o pată feerică într-un vast în- 
tuneric. 

Paradă şi spoială în aparenţă, minciună şi infec- 
ție în fond. 

LAHOVARYUS MAGNUS 


Nu poţi vorbi despre acest mare bărbat din „elita 
socială“ decit într-un stil medieval și evocînd umbrile 
eroilor feudali, căci nici un boier din ţara românească 
nu are spițele neamului mai adincite și mai cunoscute 
în trecutul României şi al omenirei întregi. Heraldica 
are un vast capitol consacrat numai acestui bărbat de 
stat, care, după unii, se trage din Godefroy de Bouillon 
iar după alții din Richard Inimă de Leu. Ceea ce în- 
curcă pe aceşti din urmă este faptul că leul din armele 
excelenței sale are gura ca un căuş, pîntecile ca o tin- 
gire, iar coada ca o lingură mare. Astfel că în fața 
acestui monstru unii susțin că e leul lui Richard alţii 
văd o șaradă glorioasă, arme vorbitoare cari nu ar în- 
semna decit, bouillon, adică ciorbă, după unii cu ste- 
luțe, după alţii cu perigoare, ciorbă orientală, pentru 
a exprima transplantarea marelui neam feudal din 
Occident în Orient. 

„Tată de ce noi nu suntem atit de nedrepți cu Timpul 
încit să nu afirmăm că stilul lui este foarte potrivit pen- 
tru a descri călătoria d-lui Lahovari la Craiova. 

ă Mai întii cei cari l-au luat de la gară au avut o fe- 
ricită inspiraţiune și o atenţiune care le face onoare 
cînd i-au oferit dejunul la un domn străin, al căruia 
nume, Alfred de Marenzeller, a procurat excelenței-sale 
suie că s-ar găsi în sala de mincare a străbunilor săi 

in veacul al XI-lea, sală încărcată cu armuri, cu 
pavăze, cu portrete murale, cu drapele ale cărora 

tuiuri purtau vulturi de argint, grifoni de aur și balauri 
întraripaţi. 

Dacă în loc de „Alfred“ şi în loc de „de Marenzel- 
ler“ pe ospătător l-ar fi chemat Alecu Marinescu, desi- 
gur că excelenţa-sa ar fi dejunat fără poftă și ar fi in- 
ghițit cu noduri. 

Alfred de Marenzeller îi suna ca numele unui bur- 
grav de pe malurile Rinului al căruia castel, inconjurat 
cu ziduri dinţate, predomina cit băteai cu ochii în 
cele patru părţi ale orizontului. 

Lahovaryus Magnus ospătat de Alfred Marenzeller! 

Cind citeşti asemenea rînduri, timpurile feudale 
ti-apar în minte cu umbrile teribile ale cavalerilor lor, 
şi parcă pe aceste umbre mari mai răsună încă armurile 
colosale, armuri cari ne-ar strivi pe noi piticii, um- 

bre mari a căror statură cind o măsurăm după cămăşile 
de zale ne amintim de celebrul vers al poetului Alexan- 
drescu: „ne indoim dacă așa oameni întru adevăr au 
stat |“ 

Craiova este fericită, căci posedă un Alfred de Ma- 
renzeller pentru ca să primească un astfel de oaspete. 

Prinzul însă, din cauze politice, a degnat excelen- 
ţa-sa să-l ia la d. Boldescu. 

Boldescu dupe de Marenzeller mărturisim că nu 
rimează. Un nume nou terminat cu banalul „escu“ 
în loc de feudalul de Marenzeller... iacă ceea ce nu 
convenea, cu drept cuvint, ziarului „elitei sociale“, 
Timpului. Dar cîtă delicateţe din partea istoriografu- 
lui de la Timpul! Pentru ca opinia publică să nu fie 
seandalizată că un Boldescu primeşte şi ospătează pe 
excelenţa-sa, se grăbeşte a scrie: „Prinzul servit într-o 
sală de mîncare din cele mai elegante stiluri 
Henric II...“ 

O sală de mincare avind stilurile Henric TI desigur 
că a făcut pe ministru să uite de numele gazdei, şi mai 
ales cînd „vinurile și șampania din pivnițele gazdei (să 
nu-i mai pomenim numele!) au fost foarte apreţiate 
şi la care i-au dat o deosebită plăcere excelenta muzică 
a Regimentului I de linie“. 

Pină să venim la „stilurile Henric H“ ale salei de 
mâncare, trebuie să mărturisim că stilul istoriografu- 

lui este un model de stil lapidar, iarăşi un stil care-ţi 
Ai ata E vechi. í i 
ă venim la sala de mincare „di ai 
RD pci o care „din cele mai elegante 
Aci fineţea istoriografului este o adevărată minune. 
Dacă pomeneşte de Henric II este ca să facă pe 
lume să uite pe d. Boldescu. Și dacă vorbeşte de sti- 
luri Henric II, iar nu de stilul Henric IL, cauza e ca să 
facă aluzia la problema istoricilor și a heraldicilor cari 
se dispută pe originea neamului şi a blazonului d-lui 
Lahovari. Ce stil ar fi fost potrivit pentru un asemenea 
mare personaj? Stilul lui Henric II, regele Bavariei 
devenit împărat al Germaniei în 1002? Stilul lui Hen- 
ric IL, regele Angliei, 1154—1489? Stilul lui Henric H 
regele Castiliei, domnind acolo în al treilea pătrar 
al secolului al XIV-lea? Sau stilul Henric II, regele 
Franţei de pe la jumătatea secolului al XVI-lea? 
Mărturisim că numai la prinzurile monarhilor din 
Europa se descrie stilul sălilor de mincare, ba se pome- 
neşte uneori cum cutare impărat a băut din cupa cu- 
tărui cuceritor sau rege glorios. Dar suntem veseli că 
asemenea săli avem și noi în ţară și mai ales suntem 
fericiţi că avem asemenea oameni de viță preistorică 
pe care nu-i poţi primi într-o sală mobilată de Olbricht. 
Închipuiţi-vă, dacă mulţimea ar fi venit să protes- 
teze excelenţei-sale contra prefectului Mavrodolu, ce 
teribil ar fi răsunat: „Mitraillez-moi cette canaille 1 
în vasta sală de mincare croită și împodobită în stilu- 
rile Henric II! i 


„Elita socială“ poate fi mîndră de o asemerea 
primire | 

vAHTARIN MINISTRU 


Cine nu a ris de faimosul Tartarin al lui Daudet? 
"Tartarin este Don Quijotul modern, bineînţeles însă 
cu multe deosebiri, căci fiecare din aceşti doi eroi 
seamănă părinţilor lor și mediului în care s-au născut 
si au crescut. Don Quijote trăieşte printre cavalerii 
mistici și pasionali a cărora divinitate pe pămînt era 
femeia. E a 

Ceea ce topi grecii la un loc, cu eroi: lor semizei, 
au făcut pentru frumoasa Elenă, cavalerii din timpul 
nemuritorului Don Quijote făceau fiecare în parte 
pentru Dulcineele lor, însosiţi uneori de cite un ser- 
vitor credincios, de cite un écuyer, ȘI idealul acestor 
nefericiţi cari sufereau o viaţă întreagă ascultînd 
oftările, poemele și discursurile cavalerilor înamoraţi a 
rămas bunul şi spiritualul Sanco Panza, al căruia 
nume rechema spaniolilor numele regilor de Navara, 
de Austria şi de Castilia. A SOT, 

Şi cind un asemenea cavaler, a căreia imaginațiune 
şi pasiune-l trece mai adeseaori printre nebunii de 
cea mai poetică clasă, este creat de geniul unui Cer- 
vantes, desigur că se va deosebi mult de Tartarin 
al fermecătorului Daudet. | | 

În Tartarin nu este iubirea care predomină, ci 
pasiunea primejdiilor materiale... puţin primejdioase. 
Tartarin e gras, roșu, cu barbă mare și, dupe un volum 
de năzdrăvănii, de minciuni și îngimiare, în al doilea 
volum se hotărăşte să facă excursiunea Alpilor. Cine 
nu a citit şi această intreprindere a eroului ridicol 

tarasconez ? Dar nebuniile tarasconezului, deşi sunt 
admirate de unii mai mult în prima lor parte, consta- 
tăm însă că explorările lui de pe Alpi (Tartarin sur 
les Alpes) au făcut mai multe victime. Africa prea 
era departe pentru a călca mulți pe urmele lui Tarta- 
rin şi a se bate cu leii lui fantastici; dar Alpii? Şi 
Alpii sunt departe de noi, dar avem și noi munţi cari 
au virfuri cel puţin pe jumătate de inalte ca cele ma: 
nalte virfuri ale Alpilor. Avind Carpaţii noștri, tre- 
buia, era fatal, în urma seducătoarei farse Tartarin 
sur les Alpes, să avem tartarinii noştri. Dar cine şi-ar 
fi putut închipui că această manie va face victime chiar 
printre miniştri? Ce e drept, dacă Daudet ar fi fost 
la noi în ţară în timpul războiului, desigur, studiind 
temperamentul, îngimfarea și minunile generalului 
Manu, precum și „virtuțile sale militare în timp de 
pace“, ar fi scris al treilea volum, intitulat Tartarin 
contre les Tu comans. lar seria de ilustraţiuni s-ar fi 
terminat cu scena teribilă in care generalul Manu 
și-ar fi adunat oasele într-o basma popească. 

Ministrul însă care s-a hotărît să rivalizeze cu 
Tartarin sur les Alpes este giganticul de ia Domenii, 
d. Păucescu. Cine-ar fi crezut c astfel de minune? 
Și, cu toate acestea, așa e. D-sa a suferit multe înainte 
d-a se inchide parlamentul. Dar, ca un voinic, ca 
un om în care exista stofa unui brav Tartarin, a în- 
ghiţit atacuri din cele mai violente din partea majori- 
tăței şi a leaderului ei, d. Carp, și a rămas pe banca 
ministerială. Este foarte probabil că uşierul său, 
auzind că majoritatea îl acuză că n-a făcut nimic cu 
împroprietărirea sătenilor şi că a împănat ministerul 
cu diamante de funcţionari superiori ca pseudoingi- 
nerul Botea, e foarte probabil că s-a întrebat dacă 
trebuie să-l mai səlute sau ru. Şi e foarte probabil 
că uşierul, văzind că trebuie să-l mai salute, s-a în- 
trebat: de ce o fi d. Păucescu ministru și cu uşier? 

De ce? Pentru că d. Păucescu are în el stofa unui 
Tartarin, ba este un Tartarin cu mult mai vestit decit 
acela al lui Daudet. 

Acum în vacanţie a fost dat eroului să se manifeste 
în toată splendoarea temperamentului său. 

Lumea se întreba de ce d-l Păucescu a dat vestita 
circulară inginerilor prin care le ordonă să nu se mai 
ocupe cu altceva decit cu parcelarea moșiilor ce într-un 
viitor foarte depărtat se vor vinde ţăranilor? Și lumea 
nu ştia că d-l Păucescu a dat asemenea circulară pentru 
ca d-sa să fie absolut liber. Dar poate că lumea iarăşi 
n-a fi ştiind de ce d-l Păucescu voieşte să fie absolut 
liber. 

Această nedomirire o risipește organul Jahovăresc, 
Timpul. După ce acest organ vorbeşte despre pericolele 
prin cari trebuie să treacă turiştii din Elveţia şi despre 
cluburile alpine, al căror scop este de a face prin munţi 
adăposturi cu lemne de încălzit şi ceva provizii de 
mincare, se repede într-un: „prin urmare, O societate 
care să aibă acelaşi scop ca şi cele din Elveţia ar fi 
fost de mare folos pentru țara noastră“. 

Şi după ce prepară astfel debutul 'Tartarinului 
nostru, Tartarin-Păucescu apare falnic ca omul menit 
a se bate cu urşii carpatini: 

„Iniţiativa unui asemenea club, ce se va numi 
„Clubul carpatin“ a fost luată de d. Gr. Păucescu, 
ministrul domenielor, care în tot timpul verel se va 
ocupa pentru adunare de membri!“ 

Cine nu vede aci pe Tartarin ministru în țara ro- 
mânească? Si cită pasiune! Ministerul va fi lăsat pe 


mina Boţilor, vinzarea moșiilor statului la săteni 
este lăsată in voia întimplărei, iar ministrul Tartarin 
„în tot timpul verei“ se va ocupa cu recrutarea membri- 
lor „Clubului carpatin“! Cită pasiune! Cită vitejie 
intr-un om atit de mic la statură, pe lingă care Daniel 
Scavinski ar fi părut un titan! În tot timpul verei 
va lucra pentru realizarea idealului său şi apoi va porni 
cu o caravană mai numeroasă decit a lui Stanley pentru 
ca să ajungă la Buşteni sau pe Păpuşa, unde au pierit 
atitea mii de turişti extraordinari despre cari lumea 
cultă din Europa nu a avut decît elogii şi lacrămi! 

Şi ceea ce ne uimește în Tartarinul nostru este 
enorma deosebire de aspect între el și Don Quijote, 
intre el şi Tartarin al lui Daudet. Despre Don Quijote, 
un pui de român, văzindu-l intr-o gravură alăturea 


cu grosul Panza, a zis: este mai lung decit o cumpănă 

de puț. Și despre d. Păucescu ar fi zis: e ceva mai nalt 
decit un chibrit. Tartarin al lui Daudet este enorm 
ca un atlet, rubicund ca un preot catolie cînd abia 
să ridică din pivniţă şi cu o barbă de bandit. D. Pău- 
cescu este mic, slab, galben şi cu o barbă micşoară- 
E așa incit ar călări minunat pe un cine danez. 

„Ce deosebire ca aspect de eroii spanioli şi francezi, 
și cu toate acestea cit de mare ne apare eroul nostru 
ca avînt și vitejie pe lingă ei! Și mai ales cîtă pasiune È 
Don Quijote era cel puţin înamorat la nebunie și 
primejdiile prin care trece se explică prin femeie. 
Tartarin al lui Daudet n-avea nici o ocupaţie şi enorma 
sa cantitate de singe, arsă de soarele de sud al Franţei, 
îl aruncă într-o viaţă de... primejdii ! Dar d. Păucescu, 
nici ațițat de patima amorului, nici singeros și enorm 
ca Tartarin, ș-apoi fiind şi ministru, cu vinzarea în 
loturi a moșiilor statului în spinare și, totuşi să se 
devoteze în astfel de condițiuni la viaţa de turist 
cutezător, mărturisim că un astfel de eroism a intrecut 
cu mult vitejia lui Don Quijote şi a lui Tartarin. 

Nici vorbă că d. Păucescu, pus în fruntea „Clubului 
carpatin“, cu care se va ocupa „toată vara“, cînd se 
vor deschide camerile şi va fi din nou judecat că n-a 
făcut nimic în ministerul domeniilor, va răspunde 
triumfalnic cu un gest de erou: 

„Să tacă aceia pe cari urșii Carpaţilor nu-i re- 
cunoaşte de stăpini ! Cind cineva a înfruntat torentele 
Carpaţilor, nu se mai teme de vijelia unei Camere 
poltrone !“ 

Tartarin a ajuns ministru. 

LINIȘTE? 


A fost destul ca să se zică „deocamdată in țară 
este o liniște, dar o linişte fioroasă care vestește în 
curînd o mare vijelie“, a fost destul atit pentru ca 
mai multe zile în şir cimpoiul ministerial să intoneze 
un duo de îngîmiare sub inspiraţiunea şi sub condu- 
cerea d-lor Lahovari şi Carp. j 

Şi acest duo, repetat de infinite ori, nu are o temă 
mai variată decit aceea pe care cimpoierii napolitani 
nomazi o au în călătoriile lor pline de mizerii. 

„Aţi recunoscut că este linişte“, pin adevăr este 
linişte“, nici nu se putea sub un guvern înțelept decit 
„să fie linişte“, și această „linişte va dura“, iar țara 
mulţumită „va binecuvinta această linişte prielnică“. 

lacă la ce se reduce faimosul duo biziit de Consti- 
tuționalul şi de Timpul. i A 

Dacă ţara noastră s-ar asemâna cu un edificiu 
mare și vechi pe care orice companie de meșteri dărîmă- 
tori să-l poată da jos fără ca din zidurile groase să se 
auză nici o voce, nici un protest, atunci desigur că 
linişte ar fi şi nu s-ar auzi decit loviturile de tir- 

ăcoape sunînd trist a ruină și a pieire. PA 
E tata ar fi dacă ţara ar fi o clădire brută şi incon- 
ştientă, fără simţire și fără aspirațiuni, fără dureri 
i fără bucurii. 
j Doud concentrații au venit la putere este puțin 
timp, dar, dacă le cintăreşti viața după numărul de 
răni naționale pe cari le-au deschis adinc în inima țăre1, 

viața lor este lungă, este atit de lungă, încit pieirea 
lor nu va fi prematură, ci fatală și naturală. 

Au găsit un zid puternic de apărare ridicat d-a 
lungul hotarelor pentru a ne apăra industria națională 
şi a ne garanta independenţa economică şi l-au dărimat, 
cel puţin l-au spart tocmai acolo pe unde mărfurile 
străine năvălese în țară şi concurează şi distrug pro- 
ducţiunea noastră. 

Au găsit o instituţiune în virtutea căreia țăranii 
puteau să dobindească și să-și mărească proprietăţile 
și în locul ei au venit cu o lege pe care nu au putut-o 
și nu o vor putea aplica, fiindeă legea e rea şi oamenii 
chemaţi de m.-sa să o aplice sunt şi mai răi. 

Au găsit creditele agricole cari progresau, dezvol- 
tind creditul micului agricultor, şi în locul lor, des- 
ființindu-le, au făgăduit un credit de stat, încercare 
care n-a izbutit nici în Franța, unde creditul este atit 
de mult dezvoltat. 

Au găsit ambulanţele sanitare cari cutreierau ţara 
tămăduind pe suferinzi şi combătind cu succes boalele 
care viţiază sîngele, nu al unor oameni, ci al mai multor 
generaţiuni. Şi le-au desființat. 

Au găsit o Bancă Naţională prosperă, care asigura 
creditul industriilor şi comereiilor mari, și i-au dat un 
asalt criminal pentru a face din ea prada marilor 
samsari ovrei. 

Armata, care avea încredere în ea, a fost defăimată, 
batjocorită și dezorganizată tocmai de aceia cari ar 
fi trebuit să o incurajeze, să o conducă şi să o organizeze. 
Justiţia a devenit jucăria unui ministru exploatator, 
care a obținut de la un parlament servil o lege menită 
d-a o preface într-o adunătură de instrumente oarbe 
de guvernămînt imoral. 

Şi, dacă ne-am opri aci, impresia revoltătoare 
pe care o lasă „concentraţii“ oricărui cetăţean îl face 
să-i asemene cu o ceată de vandali cari au căzut asupra 
edificiului naţional pentru a-l dărima, cari au căzut 
asupra națiunei pentru a-i dărăpăna forțele şi a-i 
distruge instituţiunile. 

lacă de ce zicem că, dacă națiunea s-ar asemăna 
cu un edificiu inconştient, inert, fără voinţă şi fără 

aspirațiuni, linişte ar ti şi loviturile primite de ca 
n-ar găsi nici un ecou, nici un strigăt, nici o împie- 
dicare. 

Şi liniştea ar fi pe deplin şi eternă. 

Dar cimpiile şi munţii au glas puternic; şi ţărani 
lăsaţi fără păminturile pe cari le primeau regulat 
sub noi, deşi cu o lege imperfectă, fără credit şi în 
prada boalelor teribile cari îi infectează pe ei şi le 
diformează copiii, după ce au fost împuşcaţi, bătuţi 
şi închişi eu miile, sunt exasperaţi. Și linişte nu este 
nici în cîmpii, nici la munte. 

Dar oraşele au glas puternic; industriaşii și comer- 
cianţii, izbiţi în creditul lor și dezarmaţi faţă de 
producătorii străini, prevăd sărăcia și ruina de odi- 
nioară dupe o stare atit de prosperă şi de fericită şi 
nu vor consimţi să întinză mîna de ajutor acelora cari 
îi lovesc atit de cumplit cu atita cutezanţă şi nepăsare. 

Cu noile impozite şi cu un parlament de Răcăciuni, 
de Răceni, de Teşici, de Dobrescu-Chitanţă şi cu organe 
ca Constituţionalul şi Timpul şi cu miniștri îngimfaţi 
şi incapabili ca generat Manu, Păucescu și Lahovari 
şi cu miniştri mincinoși şi maniaci ca Teodor Ro- 
setti şi Carp, nu vor izbuti să acopere ruina şi ră- 
nile adinci pe cari le-au cauzat ţărei într-un timp 
atit de scurt. 

Vor ațița în capitală hordiile pakiste şi vor lăsa 
voie liberă în provincie Măneiuleştilor şi Mavrodo- 
lilor, dar linişte nu vor avea și căderea lor va îi dure- 
roasă şi spasmodică, o cădere potrivită cu nişte nemer- 
nici incapabili şi criminali. 

Nu este linişte, ci este vacanţie. E timp ca să pe- 
treceţi ca nişte haiduci cari au un moment de răgaz. 
E timp să vă luaţi șampania la Sinaia și să vă jucaţi 
cancanele unei vieţi private dezordonate, căci în 
curînd ţara întreagă va fi o imensă poteră ridicată 
contra voastră, devastatorii ei. 

E timp să vă îngimiaţi citeva săptămîni şi să vă 
biziiţi monotonul duo prin cele două ţifloi de publici- 
tate, căci în curînd nu veţi rămine decit cu cimpoiul, 
ca nişte cintăreţi vagabonzi și mizerabili. 

7 E linişte, vom sta la putere cit viața unui om, zice 
onstituționalul ; e linişte, vom sta la putere și liberalii 
var intra sub pat, zice Timpul. 

— Ce face țara? întreba un voievod fanariot pe un 
sfetnic al său, 
patria De ciîtva timp tace, ba p-alocurea a inceput 
să cinte şi să joace. 

— Nu e semn bun, sfetnice! răs 

| ; nice! răspunse domnu 

fanariot. i va 


V Şi, într-adevăr, semn bun n-a fost pentru domnul 
ărei. 

STUDENŢII LA BOTOȘANI 


Inaugurarea bustului lui Eminescu 


Anul acesta, congresul studenților w îi 
ținut în oraşul Botoșani. Numărul aproximativ a A or 
a fost între 450 şi 500, aşa încît era cu neputinţă să se 

ăsească un local în care cu toţii să ia parte la a 
Totuşi, teatrul din Botoșani a fost aproape ÎL n 
pentru ca discuțiunile și conferințele studenți su a se 
poată produce cu o solemnitate impozantă. Cele A 
conferințe de anul acesta au dovedit marile şi er 
progrese pe cari tinerimea universitară le-a o i 4 
face necontenit. În ambele conferințe nu a lipsit nic 
studiul serios, nici originalitatea, nici mai puţin a 
admirabila formă, sub care tineri ie n A 
mai mult timp ştiu să-şi prezinte cercetările lor., s 
aplaudăm din o EN pe aceşti conducători 

î i destinelor noastre. K , 
oor de către unii prea multă vivacitate în 
diseuţiunile studenţilor. Am vrea însă să y în n 

corp deliberativ n-ar avea loc vivacitatea cînd num n 
membrilor ar fi atit de mare și timpul discuţiuni s 
atit de răstrîns. Ş-apoi să nu se uite că temperamentu 
studenţilor este cu mult mai cald decit al bătrinilor 
cari abia se aşază pe băncile senatoriale. p 
Impresia noastră este cu totul alta. Studenții au 
dovedit că sunt vii, entuziaşti, plini de foc şi nu ramin 
indiferenți la cestiunile cari sunt de cea mai mare 

Cine a asistat la solemnitatea inaugurărei bustului 
lui Eminescu a rămas pe deplin convins că tinerimea 
cultă poate da oricînd exemplul unui entuziasm demn, 
solemn, impunător și prin ordine, şi prin sentimentele 
ei de o profundă pietate. Această solemnitate a fost 
puntul culminant al congresului. Serbarea a fost cu 
desăvirșire la înălțimea celor cari sărbătoreau şi a 
celui sărbătorit. Eu mărturisesc cu o vie mulţumire că 
nu am văzul o solemnitate mai izbutită și mai impună- 
toare. l 

Piaţa ìn care s-a ridicat bustul marelui poet Emi- 
nescu este și frumoasă şi spațioasă. Împrejurul imagi- 
nei lui Eminescu erau adunați mai multe mii de cetă- 
teni, de doamne, de studenți, de copii, din Botoşani 


„Și din celelalte oraşe ale țării. 


O serie de discursuri, de la 10 și jum. pînă la 12, au 
fost pronunţate în amintirea lui Eminescu, a căreia 
viaţă a fost atit de nefericită pentru el şi atit de fericită 
pentru literatura românească. Au vorbit d. Bădescu, 
Carp, Teodoru, Ştefan Ioan, Ventura, Vasiliu, Dela- 
vrancea, Bacalbaşa Savu, Gruber şi alţi oratori, al 
cărora nume regret că-mi scapă din amintire, dar, de 
la cei mai în virstă pînă la tinărul licean care a vorbit 
în numele delegaţiunii liceelor s-tu Sava şi Matei 
Basarab, toţi s-au ridicat dasupra banalităţilor oficiale, 
toți au dovedit o profundă admiraţiune pentru marele 
şi nefericitul poet. Nici vorbă că legenda care precede 
poeziile lui Eminescu, ultima ediţie, a fost eu desăvir- 
şire spulberată. 

Eminescu a fost uitat de toți aceia pentru cari 
luptase şi se jertfise, Eminescu a suferit ca un martir, 
indurind chinurile celei mai negre mizerii, aceasta s-a 
dovedit de către toţi oratorii, ba unii, ca. d. Gruber, 
s-a sprijinit pe scrisori, necunoscute pînă acum, pe 
cari Eminescu le-a adresat diferiților săi prieteni. 

După terminarea discursurilor a început procesi- 
unea pe dinaintea bustului lui Eminescu, compusă din 
mai mulţi călăraşi, muzica Regimentului 16 de doro- 
banţi, școalele primare, şcoala de meserii, liceul, 

delegaţiunile liceelor St. Sava, Matei Basupaks o 
vatorul, Societatea pentru învățătura pon tă 
mån, delegaţiile junimei medicale, UN gn 
rale a studenților români din Bucureşti şi din i > 
a studentelor universitare, Comitetul studenților i ra 
ridicarea bustului lui Eminescu, delegaţiunea stuc a 
tilor în medicină, a Societăței „Unirea“, a Re 
române“ , a cluburilor liberale din Bucureşti a 
a societăței presei, a Asigurărei „Unirea „ în stirșit 
defileul se încheia prin cetățeni botoşeneni. sei 
Cei trei miniştri cari Re că vor lua parte 
ă serbare n-au venit. f | 
ao de 11 septembrie, după inaugurarea Busta i 
lui Eminescu, primăria orașului Botoșani a dat A ui LE 
tilor un banchet de 500 de tacimuri în vasta ha ela 
lîngă cazarmele militare. Petrecerea Pora n 
sitare a fost cît se poate de minunată. Ți-era A i 
priveşti şi emoţiunile ce simțeai în fața ul r are 
speranţe a României de miine era una din cele m 


cite şi mai profunde pe care un român o poate simţi. 


Să trăiască studenţii români universitari ! 

D. TEODOR ROSETTI 


Sunt vro trei ani de cind unii prieteni ai d-lui Maio- 
rescu au observat la d-sa un fenomen curios, un fel de 
întrerupere şi intirziere a răspunsurilor. Aşa, bunăoară, 
vorbeşti cu d-sa despre literatură și-i formulezi o intre- 
bare serioasă, d-sa dă din cap, tace şi începe o altă 
discuţie, avînd drept obiect o cestiune politică. Pe la 
sfirşitul discuţiei politice formulezi d-lui Maiorescu 
întrebarea ce ţi se pare decisivă în dezbateri; d-sa stă 
puțin pe ginduri, apoi deschide gura, face un gest 
măsurat şi academic și-ți răspunde, dat... îţi răspunde 
la prima întrebare literară, uitind, pentru un moment, 
cu desăvirșire că nu despre aceasta este vorba. Cine 
nu vede aci un fenomen curios, un drum încurcat din- 
lăuntru în afară, de la punctul luminos, cum ar zice 
d. Maiorescu, la lumea din afară? Cind d. Maiorescu 
se află în asemenea momente, nu-ți răspunde niciodată 
la întrebările actuale, ci la cele trecute, şi răspunsul 
d-sale este tirziu, scurt şi puţin serios. 

Acest fenomen se observă și la ziarul junimist 
Constituţionalul. Adeseaori tree săptămîni la mijloc 
şi o cestiune, mai ales dacă e personală, e cu desăvirşire 
uitată, cînd te pomeneşti cu Constituţionalul discutind 
ceea ce trebuia să discute acum patru săptămini, 
răspunzînd, ca și d. Maiorescu, astăzi la o întrebare 
ridicată de este timp îndelungat la mijloc. Se vede că 
retardivitatea minţei este o boală specială la junimişti, 

al căruia grad din urmă este starea în care se află min- 
tea d-lui Iacob Negruzzi cînd nu mai răspunzi nicio: 
dată la nici o întrebare, cînd ceri cuvintul în Cameră 
şi pleci acasă, negind că ai cerut cuvîntul, cînd impres 
siile, ideile şi problemele nu mai au nici înţeles, nici 
x p . a . 
i Asti Constituţionalul răspunde la niște acuzațiun! 
aduse d-lui Teodor Rosetti, aduse nu ieri-alaltăieri, €} 
unile din ele sunt mai mulţi ani,altele sunt mai multe 
luni şi peste cele din urmă acuzaţiuni și ponoase au 
trecut mai multe săptămîni. În adevăr, nu este ciudat 
să citeşti tocmai astăzi o apărare a d-lui Rosetti în 
Constituţionalul de năravul minciunei? În adevăr, nu 
este ciudat să vezi pe cei de la Constituţionalul revoltați 
tocmai astăzi contra acelora cari au bănuit corectitu- 
dinea d-lui Rosetti ca consilier la Înalta curte de casa- 
ţie? Şi acest răspuns junimist atît de întirziat este 
scurt, lămurit, arogant și prost. i l l 
Ce pretinde Constituţionalul? Că, d-lui “Teodor 
Rosetti pe nedrept i s-a zis „boier minciună - Şi ce mai 
pretinde? Ca și noi să spunem cititorilor că excelența de 
la justiţie n-a minţit niciodată. Să vorbim drept: dar ce, 
voiesc concentrații şi adversarii noștri să nu ne mal 
creadă cititorii noştri? Dar au uitat junimiştii că d. Teo- 
dor Rosetti a fost poreclit „boier minciună“ chiar de 
ruda d-sale, răposatul domn Cuza? Au uitat neadevă- 
rurile intenţionate ce le debita în întrunirile fostei 
societăţi „Junimea“? Nu știe că d. Teodor Rosetti 
făgi duiește foarte serios la mai mulţi tineri același loc 
în justiţie? Au uitat risul cu hohote cu care d. Carp 
primeşte orice afirmațiune a d-lui Teodor Rosetti? 
Au uitat că d. Teodor Rosetti, fiind prim-ministru, 
vede în răscoala țăranilor „o mînă streină“, apoi sus- 
tine că nu a văzut-o, apoi afirmă din nou că a văzut-o și, 
în sfirsit, să mulţumeşte cu afirmațiunea că nu-şi 
aduce aminte dacă a spus sau nu așa cova ziariştilor? 
La congresul studenţilor, cu ocazia inaugurărei bustului 
lui Eminescu, d. Teodor Rosetti făgăduieşte că va veni 
în Botoşani ca reprezentant al guvernului. În ziua 
solemnităţei, președintele congresului primește o tele- 
gramă prin care d. Rosetti îl anunţă că nu va veni la 

serbare. Un student, rizînd, zice: „Eram sigur că nu 
vine,deoarece a lăgăduit că vine“. Dar chiar junimiștii 
între ei cunosc atit de bine acest nărav ruşinos al 
d-lui Rosetti, încît, ori de cite ori d-sa vorbeşte toţi 
zîmbesc, îşi fac din ochi și fac pariuri pro şi contra 
pe fiecare cuvint al oratorului. 

Și cind in aşa de triste raporturi se află d.Rosetti 
cu adevărul, noi să susţinem că d-sa nu merită porecla. 
de „boier minciună“? Ar fi destul aceasta pentru ca 
lumea să creadă că de boala de care suferă ministrul 
de justiţie ne-am molipsit şi noi. 

Dar cei de la Constituţionalul să revoltă contra 
noastră pentru că nu credem pe d. Rosetti un „filozof® 
devotat „binelui obştesc“ și cu desăvirşire dezintere- 
sat de bunurile păminteşti și de „binele său“. Şi revolta 
junimistă devine o murdărie inferioară cînd asupra 
magistratului Rosetti cad bănuieli grave, motivate 
de multe și multe fapte. Nici mai mult, nici mai puțin, 
domnişorii de la Constituţionaiul pretind că d. Teodor 
Rosetti a fost „podoaba“ Înaltei curţi de casaţie. 

Cind misiţii ovrei aduceau pe împricinaţi la domnul 

Maiorescu numai pe cuvintul marei prietenii ce există 
între avocat și președinte şi cînd aceste fapte erau cu- 
noscute în tot baroul, la toate cluburile, la toate restau- 
rantele şi cafenelele, să ne ierte domnii de la Constitu- 
ționalul a respinge epitetul de „podoabă“ ce i se decerne 
magistratului Rosetti. Pentru respectul ce-l purtăm 
Înaltei curți de casaţie, noi respingem această gloriiicare 
ce se face consilierului Rosetti, intimul şi aranjatul 
avocatului Maiorescu. 

Rămine vorba despre dragostea imensă a acestui 
„boier... Rosetti“ pentru binele publie și absoluta 
dezinteresare pentru interesul! său. Sunt cestiuni cari 
nu se discută, mai ales cînd ele sunt puse de conştiinţa 
celor de la Constituţionalul. Mai deunăzi, ridicau în 
slava cerului pe un utraguist spre a înjosi memoria Go- 
leștilor pentru că şi-au jertfit parte din avere la redeș- 
teptarea şi mărirea patriei. Astăzi vin cu dezintere- 
sarea d-lui Rosetti. Dar jaful ţărei în afacerea 
Crawley de cine oare a fost patronat? 

nteresarea d-lui 


Să nu mai vorbim însă de dezi E 
adă că soarele 


Teodor Rosetti, căci aceasta și cu 0 dov 
nu apune este totunu. ' 

Ne mirăm insă de fenomenul mintal al celor de la 
Constituționalul: cu apologia d-lui Rosetti a dat insă 
o dovadă că ei se grăbesc, peste mal multe luni, a răs- 
punde la ceea ce n-au nimic de răspuns. 

CLODIU 


Cine are cuvintul cel de pe urmă în capitală și în 
ţară? Națiunea, parlamentul, guvernul, regele sau 
bandele de sceleraţi? Şi desigur că nu ridicăm această 
întrebare cu intenţie d-a mai discuta Constituţiunea 
şi legile noastre. A trecut prea mult timp de cînd un 
mare drept al poporului românese a fost lăsat în uitare, 
ba chiar a fost și este despreţuit pe față, substituin- 
du-se lui alte forţe streine pe cari colegiul național nu 
le-a recunoscut şi consacrat; a trecut prea mult timp 
de cînd s-a acordat unor cete de puşcăriaşi impunitatea 
faptelor lor şi onoarea d-a dura la putere orice minister 
neconstituţional cărora capriţiile de sus le-au acordat 
dreptul d-a corupe și teroriza ceva mai jos, în marea 
masă a naţiunei; a trecut prea mult timp de cind 
regimul parlamentar a primit lovituri criminale, 
iar parlamentul a devenit o comedie ruşinoasă. Și 
de aceea, cînd ne întrebăm cine are cuvintul cel de 
pe urmă în ţara românească, nu voim a discuta lucrul 
din puntul de vedere al moralei şi al legalităţei, ci 
din puntul de vedere al faptelor. Din puntul de vedere 
al legalităţei ar trebui ca între forţele cari emană de 
la naţiune să existe un echilibru și cel din urmă cuvint 
națiunea să-l aibă în acest concert de forţe. 

În timpurile anormale însă, cînd parlamentul 
devine un bazar de conştiinţe, cind pe puterea execu- 
tivă pune mîna nişte impostori, cînd, în sfirșit, sub 

luminile coroanei se petrec lucruri cari exasperează 
opinia publică, nu e de mirare ca ordinea socială să 
fie răsturnată şi să se ridice dasupra acela car! vecine 
ar trebui să stea la intuneric, acela cari, în loc d-a 
face legi, ar trebui să sufere asprimea legilor. T 

În timpul dezordinilor din Roma, cînd războiu 
civil era la ordinea zilei, mulţi se întrebau cine e 
mai mare: Senatul Romei, Cezar sau Pompei? 

Și mai mare, de fapt şi pentru un moment, nu era 
nici Senatul, nici Cezar, nici Pompei, ci un mizerabil, 
un Clodiu, care tira dupe el bande armate de libertini, 
de sclavi, de streini de pe la toate marginile Imperiului 
oman şi de cetăţeni alamaţi cari nu mal puteau trál 
decit din pomeni publice, din jafuri şi omoruri. Clodiu 
ameninta maiestatea Senatului şi a cetăţei eterne, 
Clodiu speriase pe Cicerone, Clodiu domnea pe 
alegeri, Clodiu dicta în forul roman, căci bande e 
lui înspăimintase lumea într-un timp cind se plămădea 
ruina Constituţiunei şi pretacerea republicei romane. 

Să fi ajuns şi noi la marginea prăpastiei: Ne apro- 
piem oare de momentul cind Constituţiunea țărei va 
fi pretăcută? Într-o jumătate de secol s-a invechit 
oare cartea mare pe care s-a zidit statul român: m 
teni, vegheați! Clodiu a apărut, urmat de bandele 
de scelerați afamaţi de pine și bani, însetațı de vin și 
de sînge. Priviţi-l, cetăţeni, el este galben și fieros, 
iar bandele lui bat şi torturează astăzi, mine vor ucide 
si vor devasta. El e mai mare decît Pompei, el e mai 
mare decit legea, el e mai mare decit Senatul, el e 
mai mare decit Cezar! | 

M.-sa regele, ca să nu mai vorbim de guvern, nea 
asigurat că ordinea va domni în capitală şi în ţară 
şi că alegerile vor fi libere. Cuvîntul m.-sale, aruncat 
de sus în cumpănă, după o serie de atentate odivase, a 
fost auzit de guvern şi de agenţii săi, a fost auzit de 
Clodiu şi de sceleraţii săi, a fost auzit de ţara întreagă 
şi opinia publică a fost în drept să crează că acest inalt 
cuvînt va fi o pavăză de apărare a drepturilor publice 
și a vieţei cetăţenilor cari vor să-şi exercite aceste 
mari drepturi. 

Clodiu a risipit sfaturi cetăţeneşti, a bătut un de- 
putat consilier comunal, a scăldat in singe pe trei 
cetăţeni, a violat domicilii şi în calea nelegiuirei 
bandele sale n-au respectat nici chiar copiii, sfinta 
inocenţă și naivitatea în afacerile publice. 

Cuvîntul m.-sale regelui trebuia să se ridice pentru 
ca încrederea în ordinea socială să reînceapă pentru 
binele naţiunei și al dinastiei. 

Ce s-a făcut cu cuvintul m.-sale regelui? Ce a făcut 
din acest înalt cuvint guvernul? La ce l-a redus Clodiu, 
care domneşte în mijlocul bandelor de sceleraţi? 

M.-sa veghează, m.-sa autoriză pe un fost ministru 
să spuie capitalei și țărei că alegerile vor fi libere și a 
treia zi după acest cuvint regal două domicilii se 
asediază, un cetăţean este bătut, iar şeful bandei 
clodiene se plimbă vesel de beţie cu Clodiu alături, 

M.-sa veghează, m.-sa regele se angajează printr-un 
înalt cuvînt regal şi alaltăieri cetățeanul Ghiţă Ionescu 
este scăldat! în sînge de banda agenţilor comunali 
cari în furia lor bestială îşi lasă chipiile pe locul 
scenei singeroase ! 

Unde voiește să ne ducă guvernul de astăzi care 
calcă atit de cinic şi de cutezător peste cuvintul 
m.-s. regelui? 

Cu grije şi durere suntem datori să vestim pe m.-sa 
regele că Clodiu domneşte, că Clodiu voieşte să fie 
mai mare și decit Pompei, și decit Cezar! 

Cine voieşte ca braţul lui Clodiu să prepare aten- 
tatul la ordinea socială şi la Constituţiunea actuală a 
poporului românesc? Și dacă Clodiu va sfirşi ca Clodiu, 
cum rămine cu legile ţărei, ce devine Constituţia ei? 

Cetăţeni, vegheaţi, fiţi hotăriţi şi demni, căci, 
dacă guvernul lasă pe Clodiu să insulte coroana și să 
calce cuvintul ei, numai înţelepciunea gi eroismul 
vostru vor izbuti să salveze națiunea de atentatul 
criminal îndreptat în contra Constituţiunei noastre. 

„DURA LEX, SED LEX“ 


„D-voastră cunoaşteţi acum diterinţa 
caracteristică dintre partidul liberal- 
conservator și acela care a trăit cu 
singe şi prin singe... , î 
Vom continua cu toţii aceeaşi luptă 
independent de orice formaţie nouă, © 
repet independent de orice formaţie 
nouă şi fără nici o preocupare guver- 
namentală“. 
(Discursul d-lui G, Vernescu, 
România, 31 oct.) 


Pe tavanul aurit şi feeric scăldat în bogăţiile şi 
farmecile unei imaginaţii exuberante de arhitect, 
pe tavanul unui parvenit legănat în avuţii fără de 
număr şi chinuit de un egoism întunecat şi bas, stau 
scrise în litere de aur cuvintele din fruntea acestor 
notițe, această banalitate cunoscută de toţi bucherii, 
înţeleasă pe deplin de rari cărturari Și aplicată de 
foarte puţini înţelepţi. Aa Bus nt ate 

„Dura lez, sed lex"! Banalitate divină, câţi nu 
te-au invocat fără să te înţeleagă, ciţi te înțeleg fără 
să te invoace şi cîţi, fără a te cunoaște, nu se supun 
tie în îndoita ta fatalitate naturală și civilă! 

' Dar dacă vreodată, banalitate divină, ai fost 
mai batjocorită este, desigur, acum, cînd omul rapace 
şi crud te ţintuieşte cu litere de aur pe bogatul lui 
tavan, pentru ca necontenit să te privească cu un 
zîmbet despreţuitor şi cinic. | pe 

Banalitate divină, de mult fatalitatea ta civilă 
si socială a încetat pentru omul care nu s-a sfiit d-a 
călca legile scrise şi legile morale aprobate de toate 

conştiințele senine; peste tine lex, oricît de suverană 
ai fi pentru cei mici şi umili, omul bogat, omul bo- 
găţiilor infame de mult şi-a pus călciiul în casa lui, 
în parlamentul și guvernul ţărei, în viața privată şi 
în viața publică. 

Un singur imperiu ţi-a mai rămas, banalitate 
divină, asupra acestui om putred şi cinic: fatalitatea. 
ta naturală. De sub această fatalitate nimeni nu scapă, 
nici cu bani, nici cu onoruri, nici cu sceptre, şi nu a 
scăpat nici el. Dacă a îmbătrinit e că legea naturei 
l-a făcut să îmbătrinească; şi dacă la bătrineţe se 
arată tot atit de rapace şi de cinic e că natura lui 
degradată îl conduce fatal să fie ceea ce a fost întot- 
dauna și să nu poată ascunde nota dominantă şi 
caracteristică cu care a sosit pe lume. În privința 
aceasta da, milionarul cinic poate exclama trist: 
„Dura lex, sed lez!“ 

Ce n-ar da un asemenea om să nu se arate ceea ce 
este: egoist, cinic, răpitor şi cu un trecut care se pierde 
într-o negură deasă cu apariţiuni sîngeroase! Ce n-ar 
da el ca ţăranii jăfuiţi de pe domeniile lui să nu aibă 
plas şi lacrămi! Ce n-ar da el ca să poată fi tot atit 
de capabil pe cit este de bogat; ce n-ar da el ca să 
aştearnă un văl gros peste trecutul lui, un trecut 
tragic care-l arată necontenit cu un deget înfiorător! 
Ce n-ar da el să poată sugruma opinia publică, acest 
judecător teribil care-i va repeta pină cînd va ieși 
cu picioarele înainte din palatul său: „Ai fost cinic, 
ai fost răpitor, ai fost funest, ai fost neruşinat, ai fost 
o plagă în societate, ai jăfuit pe oameni; tu reprezinţi 
în gradul cel mai înalt «auri sacra fames», patima cea 
mai înjositoare, pasiunea bestială a banului !“. 

Dar toate acestea nu se pot schimba, căci a fi cum 
este un Gună Vernescu şi a îi cum este un divan al 
lumei nu depinde de o lege civilă pe care un cinic 
bogat ar putea-o sfişia, ci atîrnă de la o lege naturală 
pe care nimeni nu o poate călca, de la acea lege 
despre care Gună Vernescu poate exclama trist: „Dura 
lez, sed lezl“. 

E cu neputinţă acestui om să-și ascunză natura sa 
degradată şi să ingele opinia publică. E destul să 

deschiză gura, să arunce cîteva cuvinte în public 
pentru ca să se arate ceea ce e fatal să fie; e cu ne- 
putință acestui om ca, intrind în orice combinație 
politică sau privată, să nu se arate ceea ce e: un am- 
biţios dizolvant, un om care nu poate lăsa în urma sa 
decit faliment moral şi ruină materială. 

A vorbit la Ateneu și atit a fost de ajuns pentru 
ca din nou să apară în opinia publică cu același aspect 
detestabil. Gună Vernescu să vorbească în numele 
partidului liberal-conservator? Dar un asemenea om 
nu poate forma și dirige decit partidul Pake-Naumescu- 
Mareș-Brătescu-Fidot. Bietul d. Catargiu și bietul 
partid conservator acum îl cunosc mai bine, îl cunosc 
profund, şi tinerimea conservatoare s-a retras cu 
oroare din jurul acestui personaj funest. Combinaţiile 
lui politice sunt niște ruşini pe cari le impune conser- 
vatorilor; acest om s-aruncă cu frenezie în braţele 
acelora cari l-au aruncat cu scirbă din minister. E 
natural ea pe un asemenea om să-l arunce pe scut un 
Pake, un Naumescu, un Fidot, un Mareş şi un Bră- 
tescu, după cum este de demnitatea conservatorilor 
cari se respectă să-l imbrincească din mijlocul lor ca 
pe un stirv, imprejurul căruia nimeni nu poate sta 
fără a se scirbi, fără a cădea bolnav de greață. 

A vorbit la Ateneu şi a acuzat pe alţii că au „trăit 
cu sînge şi prin singe“ | Noi nu ne revoltăm cind un 
năue ne acuză astfel. Știm că am fi putut sta la putere 
dacă aplicam acestui hrăpitor cele trei somaţiuni. 
Dar ne-am retras de la putere şi am văzul pe acest om 
funest privind fericit la singele țăranilor robiți, sã- 
răciţi, jătuiţi şi jupuiţi de Vernescani și de Marghilo- 
mani! Noi nu ne revoltăm cînd un năuc sanguinar 
ne acuză de singile vărsat de alţii. Dar, cu toată 
liniştea, afirmăm și credem că în dreptul gurei acestui 
om funest, cînd ne-a acuzat pe noi de crime,a trebuit 
să apară o cupă cu spume roșii și nu se ştie dacă nu a 
auzit o şoaptă cumplită pe la urechi: „Bea, e cald încă, 
e din acela pe care odinioară l-ai văzut vărsindu-se 
la picioarele tale!“. 

Cind acuzaţiuni grave ne vin din partea unui 
Vernescu, a unui Pake și a unui Iancu Marghiloman, 


10 


15 


20 


25 


50 


cel mult trebuie să dăm din cap şi să ne întrebăm dacă 
în curînd cei din puşcării şi din ocne nu vor scăpa din 
celule pentru a acuza societatea întreagă de furturile, 
escrocheriile şi crimele lor. 

„Cind însă Gună Vernescu afirmă că el va lupta 
„independent de orice formaţie nouă“ şi „fără nici o 
preocupare guvernamentală“, trebuie să mărturisim 
că acest om este de un cinism revoltător. 

Cind se pune pe lista lui Pake, a lui Pake, omul 
bandelor sprijinite de general Manu, însemnează că 
luptă independent de orice formaţie nouă? 

Cind se dă în braţele guvernului concentrat, mai 
vorbeşte de independenţă? Cînd voieşte a izbuti prin 
poliţie şi prin bandele pakiste, cutează a afirma că el 
nu vrea să ştie de noua formaţiune junimistă-concen- 
trată de la guvern? 

Acest om nu are nici ruşinea formei, ruşinea apa- 
rentă pe care chiar oamenii cei mai degradaţi o au de 
multe ori în viaţă. 

„Şi cînd acest om funest a trecut prin toate partidele 
şi prin toate grupările durabile sau efemere numai 
pentru a putea figura pe banca ministerială, cutează a 
afirma în public că va lupta „tără nici o preocupare 
guvernamentală“? 

Dar e prea mult despre un asemenea om. E un 
cadavru vechi și intrat în descompunere prea de demult 
pentru a putea continua cu asemenea disecţiune. 

Ş-apoi ce-am mai putea descoperi publicului? O 
natură vilă, un cap mic, o inimă putredă, un răpitor 
sanguinar, un parvenit dezgustător..., orice am spune 
sunt deja cunoscute de opinia publică. Acest milionar 
infect nu este un mister pentru nimeni și nu e om care 
să nu-l crează o rușine pentru orice formaţiune politică. 

Ignominia acestui tip îl va prigoni vecinic în virtu- 
tea unei legi fatale, şi, cînd şi copiii îl vor arăta cu 
degetul ca pe un om de care trebuie să fugi, atunci 
Gună Vernescu se va uita în tavanul său bogat şi va 
înţelege pe deplin cuvintele aurite: „Dura lex, sed lex [“. 


7 — Opere vol. VII — Barbu Delavrancea 

MINISTERUL „FORȚELOR RESPECTIVE“ 


I 


_...O remaniere ministerială e proba- 
bilă şi este desperat că ea va corespunde 
cu forţele respective din Camera 
actuală“. 

(Constituţionalul, 14 noiembrie 1890) 


Ţara nu poate fi domirită. o 

S-au alcătuit atitea ministere, încît nu e cu putință 
a admite că voinţa ei a prezidat la aceste combinaţiuni 
de ambiţioşi neputincioşi. Atitea ministere dușmane 
între ele au susținut acelaşi parlament, incit este 
imposibil a admite că există o majoritate parlamentară, 
o majoritate care să reprezinte țara legală, miniatura 
legală a naţiunei, voința ei virtuală concretizată într-un 
număr determinat de mandatari. | 

Țara, prin voinţa ei manifestă sau prin delegaţiunea 
ei legală, a chemat la putere cabinetul junimist din 
1888? Desigur că nu. Însuşi acest minister, prin or- 
ganul primului ministru, a declarat că nu are increderea 
națiunei, dar că se va sili să o dobindească. De la 
această încercare funestă, regimul constituţional a 
suferit prima lovitură gravă, căci dacă ar îi fost 
admisibil un guvern fără partid şi extraparlamentar, 
trebuia imediat ca acest minister să mărturisească 
înaintea parlamentului şi a țărei că nu are decît 
caracterul şi misia unui minister de tranziție. În 
cutezanţa însă a ministerului junimist s-a văzut 

limpede dorința unor oameni fără partid d-a guverna 
țara fără voința ei și d-a se impune, precum și de a-şi 
improviza un partid numai prin puterea de fapt: 
prin brutalitate şi corupţiune. 

În noiembrie 1888, ţara a consimţit la altoirea 
ministerului junimist cu conservatorii? Desigur că 
nu. Parlamentul era smuls din uimirea și opresiunea 
națiunei. Acest parlament era cel mult imaginea 
guvernului de fapt, aliat cu conservatorii în alegeri, 
dar nicidecum imaginea legală a ţărei. Acest parla- 
ment a consimţit la formarea noului guvern junimist- 
conservator, iar nu națiunea. D-aci încolo valvirtejul 
ministerelor neconstituţionale uimeşte opiniunea pu- 
blică şi ridică protestări energice și drepte din toate 
unghiurile naţiunei otensate. În martie 1889 ministerul 
junimist-conservator cade pentru a face loc ministe- 
rului Catargiu, un minister pur conservator. În noiem- 
brie 1889 cabinetul Catargiu își dă demisia, de astă 
dată însă înainte chiar d-a fi convocat tristul parlament 
și în locul lui se ridică cabinetul concentraţilor. Acest 
nou minister va dura pînă miine și miine îi va lua locul 
o altă combinaţie a căreia etichetă este găsită deja 
de către junimiști. Miine este sigur că vom avea 
ministerul „forțelor respective“. 

Ministerul junimist, ministerul junimist-conserva- 
tor, ministerul Catargiu, ministerul concentrat şi 
ministerul „forţelor respective“, toate aceste mi- 
nistere în doi ani și jumătate! Primul durează nouă 
luni, al doilea patru luni, al treilea şapte luni, al 
patrulea 12 luni și al cincilea desigur că nu va împlini 
o jumătate de an pentru ca o nouă combinaţie efemeră 
să-i ia locul. Şi cînd trebuie să adăugăm că toate aceste 
firme au fost în luptă perpetuă, nu putem crede că va 
fi un om cinstit, luminat şi patriot care să vază în 
acest valvîrtej voința naţiunei, în modul d-a fi create 
aceste guverne, respectul Constituţiunei, iar în parla- 
mentul înjosit care a susţinut toate aceste guverne 
adversare, o majoritate onestă și o imagine legală a 
naţiunei. 

E cert că regimul parlamentar este de fapt desființat 
de o mînă de ambiţioşi fără putere şi fără conştiinţă, e 

cert că voința națiunei este călcată în picioare, € 
cert că Constituţiunea este înlăturată, iar în locul 
acestor factori decisivi şi legali avem un bazar de 
conştiinţe, un caprițiu fără ideal şi un mănuchi 
de voințe obscure, dar cinice şi cutezătoare. 

Ar trebui ca să admitem că poporul românesc 
este o aglomerare de mișei pentru ca să vedem în par- 
lamentul neruşinat echivalența lui morală și legală; 
ar trebui să credem că o naţiune întreagă se poate 
pune sub un consiliu judiciar pentru ca să putem 
crede că voinţa ei a prezidat la acest valvirtej minis- 
terial, ar trebui să credem că Constituţiunea noastră 
este un terfelog murdar pentru ca să credem că ceea 
ce se petrece este conform cu litera și spiritul ei. 

Nu, desigur toate acestea nu le putem crede. 
Poporul românesc este în firea lui şi nu a ajuns la 
epoca tristă de faliment moral care să justifice istori- 
ceşte toate aceste scandaluri, toate aceste ofense, tot 
acest dispreţ ce i se aruncă de sus ca la un popor sclav, 
desfriînat şi condamnat la pieire. A sosit timpul ca 
națiunea să pună capăt acestui dans macabru, pentru 
ca singură să se guverne, pentru ca ea singură să dea 
mandat celor cari pun mîna pe destinele ei. 

Ministerul „forţelor respective“ să fie cea din urmă 
încercare şi cel din urmă atentat la pactul nostru 
fundamental. Nu există decit o forță demnă de respect: 
voinţa naţiunei, manifestată în liniște şi ordine. Nu 
există decit un factor puternic şi decisiv care are drep- 
tul d-a forma guvernele legale şi durabile: poporul 
românesc | 

„Forţele respective“ din actualul parlament sunt 
niște forțe cari nu au mandat și respect de la naţiune. 
Aceste „forţe“ sunt niște grupuleţe de conștiințe venale; 
a clădi pe aceste forțe va să zică a clădi pe nisip. 


H 


într-adevăr, se simțea necesitatea d-a şti cum va fi 
botezat noul minister care se prepară țărei în anti- 
camerile palatului. Se sfirşise cu toate etichetele. 

Minister junimist, minister junimist-conservator, mi- 
pister conservator, minister concentrat, și toate 
aceste ministere susținute de aceeaşi majoritate trans- 
formabilă, de aceeaşi majoritate care se mlădie pină 
la îngenucherea înaintea tutulor cabinetelor, iacă un 
şir de guverne triste cari nu s-au putut susține nici 
cu suma de conştiinţe venale din parlament a cărora 
spaimă de dizolvare şi de noi alegeri le obligă a susţine 
orice combinaţiune ministerială, orice etichetă, orice 
prim-ministru şi orice atentat la marile instituţiuni 
ale naţiunei. i 

D. Carp a bătut din picior acestor umbre din par- 
lament, d. Catargiu le-a bătut din picior, d. Vernescu, 
chiar d. Vernescu, le-a ameninţat, în sfirșit, de un an 
de zile, un general care în viaţa lui n-a îndrăznit să 
comande o trupă în momente de primejdie a avut 
curajul d-a porunci acestei turme poltrone şi venale, 
iar turma parlamentară s-a supus acestuia cum s-a 
supus şi altora şi cum se va supune oricăruia va avea 
trista onoare d-a prezida alt nou minister efemer și 
neconstituţional. Turma parlamentară nu are am- 
bițiunea d-a şti cine preface și formează ministerele; 
nu are curagiul d-a întreba ce reprezintă ministerele ; 
nu are demnitatea d-a crede că e un parlament ; nu are 
pretențiunea d-a fi consultată; turmă vindută o dată 
pentru totdauna, ştiind că nu mai are ce vinde, ea 
trece ca zestre la toate guvernele, ea rămîne ca o 
servitute neîntreruptă a băncei ministeriale, indife- 
rent de cine stă pe acea bancă. 

Tot ce doreşte acest „conglomerat“ păcătos e să 
afle cu o zi mai înainte cum se va boteza noul guvern 
pentru a putea rosti cu uşurinţă o etichetă nouă. 
Şi cu cîtă fericire nu-şi dă, vila turmă, porecla ministe- 
relor | De cite ori nu s-a ridicat de pe băncile acestei 
majorităţi un murmur delicat, ca un behăit auzit 
din depărtare: „Noi suntem «era nouă » l“, „Noi suntem 
junimişti l“, „Noi suntem junimiști-conservatori!“, 
„Noi suntem liberali-conservatori !“, „Noi reprezentăm 
forţele conservatoare-cencentrate 1“, „Noi suntem con- 
centrați !“. 

Zilele acestea vom auzi un nou murmur de la aceeaşi 
turmă, care, urmind după clopotul președintelui, va 
declara fericită că nu a fost dizolvată: „Noi suntem 
forţele respective, iar ministerul este ministerul nostru, 
ministerul forţelor respective“. 

Niciodată de cind avem o Constituţiune şi un regim 
parlamentar n-a existat un parlament mai înjosit și o 
serie de guverne mai slabe și mai cinice. 

Niciodată nu s-a găsit o sumă mai mare de depu- 
taţi care să-şi vindă conștiința în fiece zi pe 25 de lei 
în timp de 7—8 luni pe an. Însuşi faimosul parlament 
sultan-mezat a fost mai puţin murdar, căci și-a ridicat 
preţul conștiinței la o sumă mai mare şi nu s-a închinat 
decit la unul și acelaşi guvern, oricit de nenorocit 
ar fi fost el pentru ţară. 

Un parlament aservit prin interes la un guvern 
este un rău pentru ţară şi comite un act imoral; dar 
un parlament care se vinde tutulor guvernelor este o 
nenorocire pentru ţară și vinzarea lui constituie o 
crimă fără asemănare, căci îşi aseamănă mandatul 
cu trupul femeilor de bulevard, gata d-a se arunca în 
braţele oricărui trecător, fără a-l întreba cine e şi de 
unde le plăteşte. 

Dar să lăsăm turma parlamentară. Să venim la cei 
cari au inventat noua etichetă: ministerul „forțelor 
respective“. Dacă n-am fi ştiut cine a scris asemenea 
copilărie, am fi ghicit, am fi putut afirma că invenţia 
este junimistă. Mai intii pentru că intră în școala juni- 
mistă incumetrirea cuvintelor goale și, al doilea, pen- 
tru că această şcoală a perfecţionat sistemul schimbă- 
rilor la față şi la etichete. Şeful acestui grup a părăsit 
pe d. Catargiu în opoziţie şi s-a dat drept şef al unei 
noi partide de 4—5 membri. Și a dat numele unei di- 
recţii literare noului grupuleț politic. Şi atunci am 
avut grupul junimist. Dar grupul s-a ostenit în opoziţie. 
D. Carp a inventat un nou soi de opoziţie, cerșind parti- 
dului liberal ajutor în alegeri, funcțiuni după alegeri, 
onoruri şi misiuni. Şi cînd această opoziţie ciudată, ne- 
explicabilă și pentru liberali şi pentru conservatori, a 
fost demascată și izbită cu epitetul de „opoziţie milu- 
ità“, d. Carp, şetul grupului, după mai multe citaţiuni 

din diferiţi autori dramatici, cu un gest de Cezar 
liric şi inofensiv a declamat conservatorilor următoarea 
baladă: „Viu d-acolo de unde ţara m-a trimes să-i 
salvez bătrinul Danubiu și vin aici aducindu-i pacea ; 
opoziţia, ca și partidul de la putere, este datoare 
să-şi servească patria; noi suntem o opoziţie pusă in 
serviciul... patriei !“. 4 

Dar d. Carp voiește a intra în ministerul liberal. 
Partidul liberal-naţional a crezut că poate guverna 
țara fără participarea opoziției-zaharica. D. Carp 
șeful junimiștilor, ciupit în vanitatea sa deşartă, 
invoacă inaintea parlamentului o nouă formulă: Dacă 
nu sunt pe acea bancă, cauza e că am voit puterea iar 
nu portofoliul !“. A fost însă un moment de criză pentru 
d. Carp; de astă dată nu a mai fost în stare să găsească 
o formulă salvatoare, ci a declarat pur şi simplu: 
„Am rămas singur l“. i 

„Şi, pentru ca ţara să fie şi mai atinsă în drepturile 
ei, citeva luni după ce omul-formulă rămăsese singur 
îl vede pus în fruntea unui guvern junimist. După 
ce guvernul junimist cade, un nou epitet se găseşte 
pentru acei cari susțineau „era nouă“: se inventează 
„constituționalii“, apoi se dă la lumină „concentraţii“ 
astfel încît am putea zice că junimiştii, cu condițiunea 
d-a fi stăpini sau cel puţin miluiţi, s-au angajat d-a 
boteza orice combinaţie ministerială. E în educaţia lor 
d-a ascunde sub un nume nou orice nouă înjosire sau 
orice nouă atentare la Constituţiunea ţărei. Era dar 
fatal că tot ei, tot Constituţionalul, sub dictarea d-lui 
Carp, să anunţe opiniei publice că acum vom avea 
„ministerul forțelor respective“. 

Ministerul „forţelor respective“ insemnează, întru 
adevăr, o „eră nouă“. E numele cel mai potrivit care 
se poate da batjocorei ce îndură ţara, e inlocuirea 
regimului parlamentar cu domnia facţiunilor şi a 
clienţilor fiecărei persoane care se poate ministerializa. 

„Forţele respective“ nu înseamnă altceva decît 
echilibrarea momentană a clienţilor de conștiințe 
pene din Cameră şi Senat, dar mai ales din Cameră. 
ki edi darie nu există un partid predominant, 

iferiţi şefi de clientelă, diferiți ambiţioşi 

înconjurați de slugi, diferite cercuri de egoişti cinici 
gata de a strica orice echilibru şi a restabili altul, 
pata d-a se vinde oricărei combinaţii ministeriale şi, 
în caz de lipsă de preţ, d-a combate orice minister. 
D. Lahovari are 20 de voturi, d. Manu 10, d. Carp 15 
voturi, vorbim de voturi sigure, d. Vernescu 12, d. Ca- 
targiu 25, d. Marghiloman 5 etc. etc. Restul parlamen- 
tului, afară de opoziţia liberală, sunt spectatori cari se 
aruncă oriunde vede gruparea voturilor ministeriale. 
E un parlament fără ideal și fără cinstea elementară 
şi de aceea combinaţiunile „forţelor respective“, ale 
tutulor ambiţioșilor ministeriabili, sunt decisive și 
hotărăsc de existenţa oricărui guvern. 

Dedesubtul ministerului „forţelor respective“ se 
văd intrigele respective, vinzările respective, trădările 
respective, înjosirile respective şi murdăriile respective. 

Ministerul forţelor respective însemnează dar des- 
fiinţarea regimului parlamentar, înlocuirea partidelor 
cu clientelele, înlăturarea de fapt a Constituţiunei 
şi ridicarea la doctrină politică a regimului personal. 

Ministerul „forţelor respective“ însemnează dar 
ruina instituţiunilor mari pe cari ţara şi le-a revendicat 
prin lupte și jertfe uriaşe. 

GUVERNE PERSONALE 


Să lăsăm la o parte oricari alte dovezi. Mesagiile 
tronului din aceste trei sesiuni parlamentare sunt trei 
grave dovezi că regimul parlamentar este inlocuit cu 
caprițiul unei oligarhii de ambiţioşi şi de parveniți, 
iar guvernele au încetat d-a mai fi produsul parlamen- 
tului şi, prin urmare, al națiunei. Sunt acum aproape 
50 de ani de cînd poporul românesc a cerut Unirea 
Principatelor, domn străin şi regimul reprezentativ. 
Sunt acum aproape 50 de ani de cînd ţara a spus Eu- 
ropei că doreşte a se guverna ea prin ea însuși, cerind 
un suveran care să domnească, iar nu să guverneze. 

După o jumătate de secol de luptă şi de sacrificii, 
națiunea şi-a realizat rind pe rind toate aspiraţiunile 
ei cele mari şi, cînd şi-a văzut visul împlinit, o zgu- 
duire nenorocită i-a știrbit, de fapt, idealul său, fă- 
cînd să înceteze revendicarea ei cea mai mare: dreptul 
de a se guverna ea prin ea însăși. 

„Este trist şi ne doare să constatăm că cele trei 
din urmă mesagii ale tronului sunt niște dovezi că 
ţara nu-şi mai are guvernele ei, că guvernele nu mai 
depind de parlament, deși actualul parlament este 
ales prin spaimă, uimire şi opresiune. Este trist și ne 
doare, dar nu este durere peste care să nu trecem cînd 
e vorba d-a servi țara, arătind ţărei unde o duc tristele 
guverne ale capriţiului, arătînd coroanei că ţara nu 
trebuie să se guverne decit cum înțelege ea, conform 
cu spiritul pactului ei fundamental. 

Să nu mai vorbim de situaţia grea pe care ase- 
menea guverne streine de ţară o fac coroanei ori de 
cîte ori vine ocazia unui mesagiu. Să nu mai pomenim 
deocamdată că cu asemenea guverne mesagiile regale 
sunt încărcate de făgăduieli cari nu se realizează 
niciodată, de contraziceri grave dintr-un an într-altul 
şi de un ton ordinar care, desigur, nu revine decit di- 
feriților miniștri triviali. Mai presus de orice, cu ase- 
menea guverne, mesagiile, în împrejurările în cari 
se produc, dovedesc inlocuirea de fapt a regimului 
reprezentativ cu un regim anticonstituțional, distru- 
gerea ordinei parlamentare şi înlăturarea celui mai 
scump drept pe care o naţiune cu drept de a trăi îl 
are: dreptul d-a se guverna ea şi numai ea. 

Noi am spus de mult că situațiunea este anormală ; 
mesagiile tronului din '88, '89 şi '90 dovedesc și mai 
mult: că, din nenorocire, noi avem dreptate; noi am 
afirmat cu grije şi durere că parlamentul actual nu 
reprezintă națiunea; mesagiile tronului din "88, '89 şi 
'90 dovedesc, din nenorocire, că noi avem dreptate. 
Noi am afirmat cu grije şi spaimă pentru destinele 
ţărei că guvernele personale au înlocuit guvernele na- 
ţiunei ; mesagiile tronului dovedesc că noi avem drep- 
tate să ne îngrijim şi să ne luptăm pentru a înconjura 
primejdia care ameninţă ţara și instituţiunile ei. 

La 1 noiembrie 1888, m-s. regele deschide prima 
sesiune a actualului parlament. Ţara votase, ţara ale- 
sese, avînd în faţa ei singele țăranilor vărsat cu atita 
profuzie de un guvern strein de voinţa ei. Țara votase 
şi alesese, auzind pemetile miilor de țărani închiși la 
Văcăreşti şi prin toate cazărmile. Se simţea în aer 
praful de pușcă, mirosul crud de sînge proaspăt şi 
ameninţarea unui nou război civil, aprins în bună 
parte de către cei cari prezidau aceste alegeri. Ce par- 
lament putea să-şi dea țara? 

Primul mesagiu regal dovedeşte că acest parlament 
nu reprezintă voinţa liberă a naţiunei. 

M.-s. regele, la 1 noiembrie 1888, începe astfel me- 
sagiul său: 

„Sunt fericit de cite ori mă aflu în mijlocul aleși- 
lor naţiunei“. 

N-a trecut decit citeva zile după ce m.-sa regele a 
pronunțat aceste solemne cuvinte şi, fără ca acest 
parlament, fără ca aceşti aleși ai naţiunei să pule pe 
guvernul junimist în minoritate, guvernul să schimbă. 
Da, guvernul s-a schimbat, căci cei cari au altoit gu- 
vernul junimist au înlăturat întregul program al gu- 
vernului junimist. De ce s-a schimbat guvernul? Par- 
lamentul nu a ştiut, parlamentul nu a fost consultat, 
parlamentul, după cum era străin de naţiune, a rămas 
străin şi de această schimbare ministerială. 

Şi, cu toate acestea, cine mai poate pune la îndo- 
ială că numai și numai aleşii naţiunei schimbă gu- 
vernele, căci numai națiunea are dreptul d-a se gu- 
verna. 

Sau parlamentul nu reprezinta națiunea și parla- 
mentul trebuia dizolvat, sau parlamentul era consti- 
tuit din libera voinţă a naţiunei, și în acest caz nu 
coroana trebuia să schimbe guvernul. 

În 15 noiembrie 1889 m.-sa regele deschide a doua 
sesiune şi începe mesagiul său cu următoarele înalte 
cuvinte: 

„Salut cu inima plină de bucurie pe reprezentanţii 
naţiunei“. 

La 15 noiembrie aşa începea m.-sa regele în acest 
al doilea mesagiu. Coroana dar se găsea în fața repre- 
zentanţilor naţiunei, în faţa acelora cari, în 1888, erau 
aleşii naţiune. 

Dar reprezentanţii naţiunei se găseau în faţa unui 
nou guvern ! D. Catargiu căzuse şi în locul său se ridi- 
case cabinetul Manu. Cu 15 zile înainte d-a fi convo- 
caţi aceşti reprezentanţi ai naţiunei, un guvern că- 
zuse şi altul era alcătuit. Cine dărimase fostul guvern? 
Cine crease noul guvern? Reprezentanţii naţiunei? 
Nu | Cine zisese d-lui Catargiu: „Du-te 1“ şi cine zisese 
d-lui Manu: „Vino !“? Reprezentanţii naţiunei? Nu. 

Dacă dar nu reprezentanții naţiunei formase gu- 
vernul, acest nou guvern legalmente nu putea fi al 
naţiunei. E trist, e dureros, dar trebuie să constatăm 
că acest nou guvern era constituit contra Constituţiu- 
nei, şi nu putea reprezenta decit voinţa m.-sale regelui, 

nereprezentind nici chiar voința unui simulacru de 
parlament. 

În sfîrşit ieri, 15 noiembrie 1890, m.-sa regele des- 
chide a treia sesiune şi începe mesagiul fără a mai po- 
meni că acest parlament reprezintă națiunea. De astă 
dată mesagiul este drept, dar tocmai de aceea ne pare 
rău de bucuria coroanei cînd se află în mijlocul acestei 
adunături, străină de naţiune, 

În acest mesagiu m.-sa regele aduce elogii tuturor 
miniștrilor, laudă cu profuziune guvernul său, şi cu 
toate acestea, în momentul cînd se citea acest pane- 
giric, în guvern era criză ministerială | Cu toate aces- 
tea, ţara și parlamentul, imediat după acest mesagiu 
elogios, va avea alt guvern! Cine schimbă actualul 
guvern? Țara? Nu. Parlamentul? Nu. Cine dar răs- 
toarnă guvernele şi ridică altele în locul lor? 

Cu grije şi durere constatăm că chiar mesagiile 
coroanei dovedesc că ţara nu se mai guvernă ea prin 
ea însăşi, că în locul voinţei ei s-au substituit alte 
voințe, că guvernele ţărei sunt înlocuite cu guvernele 
personale. 

E dureros pentru noi şi pentru ţară și pentru co- 
roană ca să constatăm aceasta, dar, constatind-o, ne 
îndeplinim o înaltă datorie către țară. 


10 


15 


20 


25 


„SUNTEM PE BANCĂ!“ 


Jocul intrigilor ministeriale se face fără perdea. 
E un vicleim murdar şi miniștrii, ca și păpuşile vicle- 
imului, debitează cinic de pe banca decăzută rolurile 
lor anticonstituţionale, fără nici o temere de Consti- 
tuțiune, de tradiţiunile şi dogmele parlamentare, fără 
nici o sfială de opinia publică și de națiunea în frun- 
tea căreia au fost aruncaţi printr-un capriţiu personal 
şi nejustificat. 

Taraba ministerială pe care apar miniştrii este în- 
josită prin prezenţa păpuşilor de ipsos, sforile mane- 
chinilor se văd de cit colo, căci sunt groase și grosolane 
şi se încurcă la fitece scenă mai complicată, iar şeful 
acestor păpuşi dezgustătoare este un om incapabil de 
a comanda şi renumit prin retragerile și dezerțiunile 
sale. 

Țara asistă la un vicleim de măscărici, hotăriţi 
să-i ia în ris toate instituțiunile ei fundamentale, gra- 
ţie cărora a fost ridicată la înălţimea unui stat suve- 
ran şi pe deplin stăpîn pe destinele sale. Este o glumă 
cinică, o încercare cutezătoare şi o experienţă primej- 
dioasă ; insultele naționale se plătesc scump; aten- 
tatele la independenţa unui popor sunt crime cari, 
mai curind sau mai tirziu, trebuiesc espiate; institu- 
ţiunile fundamentale nu se pot zgudui decit pe capul 
acelora cari se încumetă să le dărime; voinţa codifi- 
cată a unui popor nu se poate înlocui cu capriţiile de- 

zordonate; nu există de cînd e lumea un exemplu care 
să făgăduiască binele şi fericirea acelora cari s-au in- 
cercat să strîngă în cercuri de fier pe un popor obici- 
nuit să trăiască liber şi să se guverne prin forța și vo- 
inţa lui. Şi dacă de doi ani şi jumătate poporul ro- 
mânesc îndură şi rabdă experienţele cutezătoare a 
unor guverne personale, nu este un cuvint d-a crede că 
el va bea pînă la fund paharul ce cu d-a sila i s-a apro- 
piat de buze. Un popor nu poate fi decit martirul ca- 
taclismelor mari, al fatalităţei, al providenţei istorice, 
dar niciodată nu a existat popor care să devie martirul 
păpușşilor, al istrionilor, al măscăricilor, al tiranilor de 
carton, al homunculilor ambiţioşi şi al acelora pe cari 
el i-a creat și i-a mărit, înşelîndu-se o clipă în cursul 
etern al istoriei sale. 

Vicleimul ministerial va trebui să înceteze. Va 
înceta, căci, dacă un popor rabdă mai mult decit un 
singur om, revolta lui nu se poate măsura cu minia 
unui om; pentru minia unui om există forţa publică 
şi legile, minia unui popor este şi forța legală, şi legea 
sancţionată în virtutea dreptului lui de existenţă li- 
beră şi aşa cum şi-o înţelege. 

De doi ani şi jumătate, o lungă serie de guverne 
anticonstituționale durează pe banca ministerială; 
regimul constituţional și parlamentar, de fapt, au in- 
cetat. Întreaga situaţie anormală se rezumă în cuvin- 
tele: voinţa naţiunei este înlocuită cu capriţiul per- 
sonal. 

Zilele acestea s-a văzut şi mai limpede pînă unde 
poate să împingă cinismul un guvern personal, un gu- 
vern strein de voinţa naţiunei. 

Primul-ministru, ministrul de justiţie şi ministrul 
de instrucţie, în mijlocul a 60 de senatori, au declarat 
că guvernul susține candidatura d-lui Creţulescu la 
preşedenția Senatului. Rezumatul discursurilor lor 
au fost publicate în ziarele guvernamentale. A dona 
zi în Senat guvernul a făcut aceeaşi declaraţie catego- 
rică. Senatul dar se afla în faţa unui guvern care pro- 
pune un candidat la preşedinţia Senatului. Senatul 
era în faţa celei mai grave cestiuni ministeriale. 

Şi Senatul, in majoritate, a ales pe d. general Flo- 
rescu şi a făcut să cază candidatul guvernului, pe 
d. Creţulescu. 

Guvernul, în faţa acestui teribil vot de blam, a 
rugat pe maturul corp să-şi înceteze lucrările, căci 
ministerul va supune m.-sale cazul spre a aviza. 

A doua zi miniştrii apar pe băncile ministeriale, 
şi în Cameră, şi în Senat. Se aştepta la o declaraţie 
din partea guvernului; se aștepta cu drept cuvint să 
se auză din partea guvernului declaraţia dimisiei sale. 
Două organe guvernamentale o anunțaseră deja. 

Ei bine, cu toate somaţiunile ce s-au făcut guver- 
nului în Cameră și în Senat de a vorbi, guvernul a 
tăcut şi drept orice declaraţie s-a auzit îngînîndu-se 
de pe banca ministerială în Cameră și în Senat: „De- 
oarece miniștrii sunt pe banca ministerială, guvernul 
nu şi-a dat dimisia, guvern există“. 

Această conduită a guvernului nu are altă semni- 
ficare decit că a încetat cu desăvirșire regimul con- 
stituțional şi parlamentar. 

Nu, guvern nu există | A sta pe banca ministerială 
nu va să zică a fi ministru. Guvern constituțional nu 
există de doi ani şi jumătate; în urma votului de blam 
a încetat de a mai Îi chiar guvernul personal. 

Şi acei cari au stat ieri pe banca ministerială au 
stat cu forţa. Nu le-a mai rămas decit faptul material 
de a sta pe o bancă. Atit şi nimie mai mult. Atit, și 
aceasta este de ajuns pentru ca țara să înţeleagă că 
guvernele personale nu se pot răsturna, decît cu forţa. 

„Suntem pe această bancă“. Iacă singura rațiune 
de a fi a guvernului. Dar cine i-a trămis? Dar în vir- 
tutea cărui drept stau pe acea bancă? Dar cum mai 
apar pe acea bancă în urma unui vot de blam? Nici un 
răspuns, nici o declarație din partea guvernului. 

întrebăm atunci, cu tot respectul cuvenit, pe m.-sa 
regele: cum se poate răsturna guvernul m.-sale? Noi 
ştim că guvernele cari emană de la națiune, națiunea, 
prin parlament, le poate răsturna și înlocui, dar gu- 
vernele neconstituţionale vedem că nu se pot răsturna 
prin parlament. 

M.-sa regele să gindească asupra maximei guv: rnu- 
lui său: „Suntem pe această bancă, minister există“. 

Şi dacă pe căile legale un minister nu se poate răs- 
turna, ce cale mai rămîne? 

Noi nu ne oprim d-a spune guvernului m.-sale care 
voiește să stea cu d-a sila la putere: 

„Sunteţi pe acea bancă în contra voinţei naţiunei 
şi nu vă veţi duce decit prin forţa națiunei. Sunteţi 
acolo prin stăşiarea Constituțiunei şi, dacă votul par- 
lamentului nu vă poate alunga, vă va alunga piciorul 
națiunei |“. A 

Acest guvern a baricadat căile legale, căile natu- 
rale pe cari o naţiune își revarsă liniștit voinţa și for- 
țele ei. 

RAPORTORUL ZESTRE 


În Senat găsești tipuri de bătrini cari prin lipsă 
de caracter gi prin completa lipsă de cultură şi de con- 
știință au devenit tipuri perfecte de zestre guverna- 
mentală. Pacoste pe jud :țe, havalele pentru alegători, 
momii pentru parlament și voturi imbecile pentru gu- 
verne, aceste tipuri de bătrîni, cu aerul cel mai in- 
ofensiv din lume, sunt nişte izvoare de imoralitate pen- 
tru tinerimea n 'răbdătoare. 

Cînd un tînăr ambițios, doctor în drept, priveşte 
bunioară pe maiorul T..., ajuns colonel,ridicul în re- 
zervă, cum susține toate guvernele trecute şi prezente, 
gata fiind să voteze şi pentru toate guvernele viitoare, 
în mintea tînărului se ridică întrebarea: pentru ce un 
asemenea mormoloc afon să fie în parlament și eu, 
care vledez destul de bine, și eu, care aş putea să dau 
lecţie acestui imbecil 20 de ani d-aci înainte, să nu 
pot pătrunde în parlamentul ţărei? 

Şi cînd de la ştiinţă şi talent ajunge să se gîndească 
la mijloacele practice d-a se alege, tînărul nerăbdător 
nu poate admite, fireşte, alt motiv d-a fi aleşi aseme- 
nea bătrîni inconştienţi decit înjosirea lor d-a vota cu 
toate guvernele, d-a se crede şi d-a afirma că ei au fost 
liberali, că ei au fost conservatori, că ei au fost con- 
centraţi şi că ei au fost junimişti în toată viaţa lor. 
Și, eu toate acestea, tinărul ambițios vede că ăstor 
bătrîni le întind mina cu dragoste miniştrii, că mulți, 
foarte mulţi, le zic cu respect: „domnule senator“. 

Sub aceste impresii acumulate sosesc junimiştii, 
și mina de tineri ambiţioși cari mai aveau oarecare 
pudoare cu toată rivna d-a imita pe acel bătrîni de- 
căzuţi, îşi găsesc drumul deschis, calea uşoară d-a par- 
veni şi d-a-şi satisface ambiţiunea unor triste onoruri. 
Junimist și constituțional nu spun nimic. Şi, de fapt, 
în publicitate şi în parlament s-au citit și s-au auzit 
aceste împărecheri de cuvinte: junimiștii sunt libe- 
rali, constituționalii sunt conservatori, junimiştii 
formează partidul nou, şcoala nouă care luptă contra 
direcțiilor învechite şi contra partidelor putrede. Cu 
această formaţiune neînţeleasă de opinia publică, 
ambiţioşii, cari poate unii erau liberali, iar alții con- 
servatori, găsesc ocazia d-a se vinde zestre guverna- 
mentală, apărindu-se de gura lumei destul de uşor, 
căci într-o zi pot să zică: „junimiştii sunt liberali iar 
a doua zi: „junimiştii sunt conservatori“, dupe îm- 
prejurări, dupe opiniile politice ale aceluia care ar 
încerca să le dovedească că nu sunt corecți, că debu- 
tează în politică printr-o neonestitate politică. 

Junimismul, fiind o firmă universală, este şcoala 
pernicioasă care a distrus pudoarea multor tineri și 
i-au adus în halul de zestre guvernamentală cum nu- 
mai unii bătrîni decăzuţi se mai văd prin Senat. 

Junimismul a avut însă un singur lucru bun ca 
experiență: acum s-a văzut puterea de rezistență a 
marei majorităţi de tineri corecţi şi convinşi şi s-au 
dat pe faţă acei tineri cari erau născuți cu trista încli- 
nare de a-și vinde conştiinţa ori de cite ori pot intre- 
vedea un grad de parvenire. — E 

Cine rezistă la junimism și cine nu rezistă, cine 
este refractar la această boală morală și cine are ap- 
titudini d-a se altoi cu acest virus ruşinos au dovedit 
şi vor dovedi că au sosit pe lume cu putere de caracter, 
sau cu o baseţă de suflet evidentă. i 

Unul din tinerii care prin excelenţă a sosit pe lume 
fără pic de caracter este, desigur, actualul junimist 
C.C.Arion, faimosul raportor-zestre din Cameră, ti- 
nărul care a dovedit o precocitate excepţională în ne- 
ruşinare şi neonestitate politică. Acest ambițios, la 
36 de ani, a trecut prin atitea partide prin care abia 

un bătrin ca d. Tufelcică a putut să treacă pînă la 
70 de ani. Și pentru a dovedi că numai cultura, iar 
nu şi mintea, îl deosebeşte de o zestre— Tufelcică, cu- 
tează să cenzureze pe un parlamentar ca d. Nicolae 
Ionescu. Cutează să-i spuie în Cameră că este un das- 
căl monoton, pentru ca să auză cum dascălul mono- 
ton îi ripostează: eu, da, sunt dascăl monoton în în- 
țelesul că nu am cîntat decit nota liberală în toată 
viaţa mea, dar d-ta eşti paracliserul variat care ai 
ținut isonul și liberalilor, şi conservatorilor, şi ver- 
neseanilor, şi concentraţilor, şi junimiştilor. 

n loc să tacă pentru ca prin tăcere să i se uite în- 
trucitva imoralitatea sa din viaţa publică, el pro- 
voacă pe un bătrin parlamentar pentru ca să-i spuie 
cît de variat este el în baseţă şi cinism. 

Tînărul d.C.C. Arion și-a finit viaţa politică. Orice 
ar face, nu poate fi decit deputat-zestre, senator-zes- 
tre, orator-zestre, raportor-zestre, şi astfel a fost năs- 
cut ca să se identifice cu ideea injositoare de zestre, 
și nimeni nu poate să zică că și-a atins într-o viaţă 
lungă idealul său mai mult decit și l-a atins d.C.C. 
Arion, fiind abia la debutul vieţei politice. 

D.C.C. Arion face parte din acei tineri cu cari s-a 

inșelat și partidul naţional-liberal. 
„__ Au fost tineri pe cari partidul liberal i-au îngrijit, 
i-au ridicat, i-au încurajat, i-au ales deputaţi, voind 
să prepare generațiunea tînără pentru afacerile pu- 
blice. 

Şi unii din aceşti tineri au fost decepţiunile amari 
pe cari toate partidele politice le incearcă. Şi unii din 
aceşti tineri s-au asemănat eu pindacii de mătase cari 
mor înainte d-a-și face gogoaşa. 

Gindaci frumoşi și sprincenaţi, îngrijiţi să nu aibă 
frunză murdară, să fie aerisiți fără a-i atinge curente 
reci de aer, să primească mîncare din mîna curată, 
neatinsă nici de praf, nici de sare, gindaci frumoși și 
sprincenați crescuţi mari şi aduși pină la somnul mă- 
tăsii, lor li se aşterne pat de ramuri delicate, pat de 
sipică fină şi poetică, dar adorm şi dorm, iar cînd se 
așteaptă că din gura lor să iasă firul subţire şi uşurel 
de mătase, din gura lor ies bale groase şi înveninate, 

şi rodul atitor griji şi sacrificii este gogoașe moale, 
pătată şi murdară i si acest rod se aruncă. 

í ii erau bolnavi. f Ă 
ze taie din tineri pe cari partidul Aapon 
liberal i-au îngrijit ca pe nişte, gindaci de a ui A i 
au fost bolnavi şi sunt bolnavi de suflet; a oc pai 
de mătase, limpede şi strălucitor, din gura Jo e 
pururea balele murdare din care gogoaşe de m 

e face. 
nu a ati partid va îngriji de Mou aut e şi 
oricite sacrificii l-ar costa, mal degrab i. Ce 
tase din coada cînelui decit din halele acestui gi 


bolnav. 

CE SUNTEŢI? 


Cînd ridicăm această întrebare miniştrilor m.-sale 
regelui, nu o răsfrîingem decît asupra d-lui general 
Manu și asupra d-lui Lahovari. Aceşti doi consilieri 
ai coroanei dau culoarea politică întregului minister, 
ei sunt voința celorlalţi, ei par a fi forţa, în orice caz 
aceşti doi oameni înghit pe ceilalți. Ş-apoi e zadarnic 
să întrebăm pe colegii lor ce sunt, căci sunt cunoscuți 
de toată lumea cam ce sunt și cam ce reprezintă. 

Nimeni nu mai stă la îndoială că d. Ghermani 
este un bancher grec, un fost lingușitor al d-lui Ion 
Brătianu, un ministru-avocat al tutulor grecilor cari 
voiesc să răpească averea statului şi a comunităţilor 
românești, un financiar care sau din nepricepere, sau 
din urmărirea unui gheșeft ascuns a făcut, pe stat să 
piarză milioane cu vînzarea argintului. Şi nici un 
deputat sau senator nu vede în d. Ghermani un mi- 
nistru cu educațiune politică, cu principii politice 
şi cu capacitatea necesară d-a influenţa mersul poli- 
tie al cabinetului nr.6 cu care m.-sa regele a hărăzit 
țara românească. Țara-l cunoaşte cît trebuie. E un 
bancher ridicat de urechi dintr-un comptuar murdar 
şi aruncat să gingiie o limbă imposibilă pe banca 
ministerială. 

Nimeni nu se îndoieşte că d.Maiorescu este tipul 
juisorului, al omului care făcea d-lui Brătianu opozi- 
țiunea cea mai miluită. Cît pentru viaţa lui publică, 

ea este imaginea perfectă a vieței lui private, devenită 
in bună parte publică din cauza cinismului cu care 
şi-a afişat plăcerile senzuale şi scandalurile lui bă- 
trineşti nepermise nici chiar unui tînăr cu tendință 
d-a nu ofusca şi d-a nu fi blamat de opiniunea publică. 

Nimeni nu se îndoiește de ce poate fi d. Trianda- 
fil; cine nu-l cunoaşte ca avocat-om de afaceri: un soi 
de administrator-samsar, a căruia aptitudine d-a face 
treburi în socoteala clienților i-a acoperit mult timp 
nulitatea sa patentă şi ca orator şi ca om de legi. D-sa 
a fost amestecat, ca om de afaceri productive, în se- 
cretele daraverilor din care a născut la Paris procesul 
scandalos Brincoveanu. În orice caz, cînd un om trecut 
de 50 de ani este absolut necunoscut în politică, prin 
aceasta chiar este cu desăvirşire cunoscut ca O nulitate 
politică, ca un figurant pe banca ministerială, făcînd 
acelaşi serviciu ministerului pe care-l fac femeile pe 
unele scene din Paris cari tac, arătindu-și picioarele 
artistelor care cîntă în fața publicului. 

Nu dar pe aceștia îi vom intreba: ce sunteți? Juni- 
miştii în minister pot avea voturi, dar nici glasuri, 
nici oameni politici capabili d-a da o notă specială 
guvernului. D.Carp, în fond, nu mai are piciorul în 
cabinet. D-sa este bătut. Întregul minister este nuan- 
tat şi înghiţit de cei doi trădători ai d-lui Catargiu, 
de d-nii Manu şi Lahovari. 

Aceşti doi miniştri, mult timp inainte d-a forma 
cabinetele anticonstituţionale ale m.-sale regelui, au 
fost consilierii intimi ai d-lui Catargiu. Conservato- 
rismul d-lui Catargiu adeseaori a fost oprimat și alte- 
rat de un temperament ca al d-lui Lahovari. Cind un 
asemenea om cutează să strige în fața mulțimei: „Mi- 
traillez-moi cette canaille“, fără a apăra pe d. Catargiu 
de multe acte cari-l privesc şi de responsabilitatea sa 
ca prim-ministru, totuşi nu putem crede că d.Catar- 

iu ar fi împărtășit acest strigăt sanguinar și despotic: 
„Mitraillez-moi cette canaille. Această exclamaţie a 
"nui ministru tinăr, căci pe atunci d. Lahovari era 
tinăr, este un întreg program politic, denotind pe 
reacţionarul care voiește să guverneze cu baioneta și 
glonțul, este o descriere completă a unui temperament 

Sepia pa Sia şi despotic, pentru care scena tragică 
a Mavrodol îl inveseleşte, îi fericește sufletul pen- 
tru mai multe luni de zile. Aceasta eslamația do 
vedeşte că natura piratului insular a rămas nedom A 
lită de cultura universitară. Un asemenea om nu a 
conservator, nu este nici conservator incăpăținat care 
să nu cedeze întru nimic la victoriile şi cuceririle tim- 
pului, ci este un reacționar crud şi singeros a căruia 
ură contra poporului crește cu cit acest popor progre- 
sează și se afirmă mai mult prin energia și drept E 
lui dobîndite. iz 
E Ro bl naţiunei, un asemenea reacționar crud 
șI furibund răspunde cu voinţa lui. La drepturile na- 
ţiunei răspunde cu capriţiul lui. La votul şi avizul 
naţiunei răspunde cu baioneta gi glonțul. La discur- 
surile din întruniri publice el răspunde cu formula: 
„Mitraillez-moi cette canaille !“. T 
o reacționarul de lingă d-nu Catargiu n-a ezitat 
moa > d-a conspira contra tronului, d-a scrie articole 
olente și injurioase la adresa coroanei, d-a susține 
pe acei publiciști cari aruncau cu noroi în viaţa pri- 
vată a regelui, şi n-a ezitat o clipă d-a încuraja Apei 
de la Iaşi ca să îluiere pe suveran şi n-a ezitat adli ă 
d-a se amesteca în omorul ce se prepara la Vilcea şi 
a o o clipă d-a se pune în capul slugilor, al ovrei- 
or derbedei, al oamenilor plătiţi şi al puşeăriagilo 
pentru a asedia palatul și parlamentul. i aa 
a reacționar, ajuns consilier al regelui prin 
sec iezi ur D său, nu-şi poate stăpini 
şi strigă inisterială că 
guvernul liberal a fost a E o H 
pitat! Acesta este cuvintul pe care l-au ore 
natorii. Acesta este cuvintul pe care, prin fals l-a 
înlocuit în Monitorul Oficial prin cuvintul „destituit“ 
Acest ministru dar, cînd poporul uzează de drep- 
turile lui d-a se întruni, d-a protesta şi d-a vota Aia 
tra guvernului, îi răspunde cu: „Mitraillez-moi cette 
canaiile!“, iar cînd un guvern din care nu face parte 
da la putere în virtutea ordinei constituţionale, acest 
r AE Apol la lepădăturile societăței pe care 
pără, şi în faţa aceste: bande, ca și în Senat, 

ti spune: „Ai dreptul suveran d-a decapita gu- 
vernul |“. 

Un asemenea om în politică nu este conservator; 
el nu poate fi decit un reacţionar crud și un anarhie 
furibund. 

Reacţionar și anarhist ca politie, intrigant, tiri- 
tor şi trădător ca om, iacă ce este excelența-sa de la 
externe, tipul cel mai repulsiv din cîte s-au ridicat 
în politică pe ruinile bătrînilor lor şefi. 

Ceea ce leagă strins pe d. Lahovari de generalul 
Manu este mai întîi rușinea trădărei lor comune. Gene- 
ralul dezertor de sub drapelul naţiunei, a trădat, ca 
şi d.Lahovari, partidul din care făcea parte şi pe bă- 
trinul şef al acestui partid. Infamia leagă pe oamenii 
cari o comit, după cum crimele infrățesc pe bandiții 
cei mai deosebiți ca temperament. 

Ceea ce leagă pe d.Lahovari cu generalul Manu 
este, în al doilea rînd, reacționarismul acestuia din 
urmă. General Manu s-a încercat în decalogul său să 
transforme formula „Mitraillez-moi cette canaille" in- 
tr-o dogmă legală, cerind parlamentului să acorde 
guvernului dreptul de a proclama starea de asediu în 
timp de pace. Și aci poate nu este vorba numai de 
idealul omului politic, ci și de idealul eroului Manu: 
a asedia în timp de pace generalul dezertor admite, 
dar a asedia în timp de război aceasta niciodată, 

Formula d-lui Lahovari a rămas insă netransfor- 
mată în lege de stat. Senatul, oricît de înjosit este, a 
refuzat d-a consacra asemenea atentat odios la liber- 
tăiţle publice. 

Cu toate acestea, general Manu, căzînd în Senat, 
nu s-a sfiit d-a relua formula d-lui Lahovari şi d-a o 
arunca în faţa parlamentului. Amenințarea cuteză- 
toare a primului-ministru este aceeaşi: „Mitraillez- 
moi cette canaille“, spusă sub altă formă. 

Ceea ce uneşte pe d.Lahovari cu d.general Manu 
este, în al treilea rînd, originea comună, rasa, strei- 
nismul lor, pe care l-a lăsat nealterat vremea atitor 
gonerațiuni. 

Ceea ce uneste pe d.Lahovari cu general Manu 
este, în al patrulea rind, şi prostia excepţională a pri- 


10 


mului-ministru. General Manu este reacţionar ca şi 
apare este strein ca și d.Lahovari, este trădăter 
să d. cva este însă şi un aluat moale pe care 
ițiosul de la externe îl modelează cum vrea, îl 
domină, îi poruncește şi-l constringe să declare el tot 
ceea ce voiește d. Lahovari. Adevăratul prim-minis- 
tru este d.Lahovari, și de aceea acest ministru s-a opus 
și Ad opune ca să nu vază în minister pe dea 
și Pa T este acest minister: un minister și reacționar, 


Şi acest minister nu este al ţărei. 


10 


20 


122 


O TEORIE CONSTITUȚIONALĂ 


I 


„Nu; națiunea modernă îşi exercită 
puterile ei prin delegațiune. Ea dă o 
delegațiune permanentă regelui pentru 
executiv şi administrativ; ea dă o 
delegaţiune timporară corpurilor le- 
giuitoare pentru control și legiferare. 
Or, delegaţiunea executivă, regele, a 
ales pe consilierii actuali ai coroanei... 


(Constitutionalul, 11 decembrie 1890) 


De cînd d. Carp s-a hotărit să puie mîna pe con- 
dei, organul junimist este categorie în teoriile sale 
politice. Pînă aci nu ni se răspundea decit cu clişeuri 
învechite deja: idei noi, eră nouă, căldări occidentale 
si altele inventate ieri, învechite astăzi şi moarte 
miine. a , 

D. Carp voiește să-și spuie ideile noi, și în adevăr 
şi le spune de cîtva timp. | 

Cind s-a susţinut că titlurile guvernului „actual 
constă într-o selecţiune de cultură occidentală şi că 
atit este de ajuns pentru a guverna națiunea orien- 
tală, încultă și brută, desigur că aveam a face cu o 
profesiune de credință a d-lui Carp scrisă de d-sa sau 
cel puţin dictată unuia dintre junimișii, însărcinat 
d-a plimba condeiul pe hirtie. Suiicienţa și prezum- 
ţiunea cu care se invocau aceste titluri dovedeau pe 

autorul, dacă nu şi al redacţiei, dar cel puţin al aces- 

tor idei cu care se legitima prezenţa la putere a guver- 
nului actual. 

Cînd organul junimist îndrăznea să afirme că 
regele, neavînd încredere in cele două partide 
existente, s-a adresat la unele elemente, parte 
streine de cele două partide, parte dezlipite din 
formațiunea liberal-conservatoare, și cînd, constatind 
acestea, susținea că e constituțional acest guvern, 
indoiala nu mai ne era permisă: asemenea teorii apar- 
ţin d-lui Carp, fie că d-sa le-a scris, fie că le-a dictat 
altcuiva însărcinat cu redacţia lor. Cine altcineva ar 
îndrăzni să afirme că coroana are prerogativa consti- 
tuțională d-a nesocoti partidele ţărei, d-a izbi în par- 
tidele ei istorice, d-a le desființa și d-a le înlocui cu 
facţiuni, cu facţiuni cărora să le dea dreptul d-a se 
înmulți prin opresiunea unora și prin captaţiunea al- 
tora? Cine altcineva, afară de d. Carp, ar îndrăzni să 
afirme că regele are dreptul divin d-a executa parti- 
dele țărei şi puterea divină d-a ridica pe ruinele lor 
alte grupuri nerecunoscute de naţiune? 

Asemenea afirmaţiuni sunt de o gravitate excep- 
țională şi, cînd se fac, se serveşte rău națiunea şi se 
serveşte şi mai rău coroana. Este adevărat că deocam- 
dată se ridică numai în principiu, coroana contra na- 
ţiunei şi națiunea contra coroanei. Dar asemenea cra- 
nerii sunt grave, sunt periculoase şi aţiţă curente neno- 
rocite pe cari nici un bun patriot nu trebuie nici să 
le aţiţe nici să le nutrească. Pe cind d. Carp declara 
că a rămas singur, îi era permis, ceva mai mult, d-a-și 
reduce tot crezul său şi toată fatuitatea sa la formula 
„regele și dorobanţul“. Dar astăzi, cînd afirmă că re- 
gele a înlăturat pe cele două partide, încrederea în 
sine şi aroganţa sa juvenilă îl constring să izbească 
mai mult în coroană decît în drepturile naţiunei. As- 
tăzi d-sa conduce majoritatea de o împestriţare bar- 
bară, astăzi d-sa, prin locotenenţii săi, face parte din 
guvern ; şi, cînd afirmă că coroana a înlăturat parti- 
dele ţărei, această afirmare nu o mai poate face numai 
în numele său personal. 

În sfirșit, în numărul de astăzi, organul junimist 
formulează mai strîns ceea ce spusese mai repede și 

mai risipit, reduce la teoremă constituțională ceea ce 
pînă aci era un amestec siluit de fapte, de afirmaţiuni 
şi de principii. 

„Națiunea modernă îşi exercită puterile prin dele- 
gaţiune“, 

„Ea dă o delegaţiune permanentă regelui pentru 
executiv şi administrativ“. „Ea dă o delegaţiune tim- 
porară corpurilor legiuitoare pentru control şi legife- 
rare“, 

Şi, pentru ca să-şi lămurească și mai bine teoria 
constituţională, d. Carp ridică orice limită delegați- 
unei permanente a regelui, mărginind cu desăvirșire 
delegaţiunea temporară a corpurilor legiuitoare. 

Este deajuns ca d. Carp să arunce după teoria 
d-sale cuvintele: „Or, delegaţiunea executivă, regele, a 
ales pe consilierii actuali al coroanei...“, pentru ca 
oricine să înţeleagă cum m.-sa regele este, dupe d.Carp, 
un monarh care nu mai voiește să domnească ca într-un 
stat modern și constituţional, ci începe să guverneze 
ca înainte de marea revoluţiune. Cit pentru corpurile 
legiuitoare, ele sunt reduse numai la control şi legi- 
ferare, just la ceea ce nu se poate numi decit o dietă 
prusiană. 

Regele, dupe această nouă teorie constituţională, 
şi mărturisim că de astă dată teoria este nouă, își alege 
pe consilierii săi, regele îi trimite să se plimbe, regele 
face şi dăsface orice minister, regele nu se pune în 
raport cu delegaţiunea temporară care reprezintă țara 
legală pentru a alcătui ministerele, regele nu ţine 
seamă de națiunea reprezentată prin partidele ei, re- 
gele nu admite partide organice și istorice, regele are 
puterea divină d-a crea partide noi, regele poate să-și 
ia miniştri de oriunde și pe oricine. 

Este de ajuns ca regele să aleagă pe miniștri pen- 
tru ca ministerul să fie constituțional. Nici aspiraţi- 
unile generale, nici voturile de blam nu pot răsturna 
un guvern pe cît timp regele nu voieşte să-l destituie 
sau să-l decapiteze. 

Consecința fatală a acestei teorii este: regele poate 
dizolva corpurile legiuitoare ori de cite ori va vroi, 
fără a fi obligat de a renunţa la ministerul său. 

Fondul acestei teorii constituţionale este: regele 
guvernează. 

Această teorie, cînd vine de la d. Carp şi de la un 
organ guvernamental, nu poate avea altă semniticare 
decit că se prepară un atentat. Şi ce este mai grav e 
că guvernanţii pun înainte coroana, răsfringind, cu 
intenţiune, răspunderea acestor teorii odioase asupra 
coroanei, 


Am expus teoria, mine o vom discuta. 


II 


„Teoria constituțională a d-lui Carp este cu desă- 
virşire nouă. Dacă d-sa, gonind necontenit după idei 
noi, a înnemerit vreodată ceva nou este, desigur, 
acum. Pină astăzi prerogativele coroanei nu au fost 
înţelese în modul în care d.Carp le înțelege şi le for- 
mulează. 

Pină astăzi, nimeni nu și-a permis să desparţă 
Constituţiunea scrisă de dogmele constituţionale, de 
uzurile constituționale; pină astăzi nimeni nu a 
îndrăznit să se mărginească numai la Capitolul I, 
secțiunea I şi II de sub titlul III din Constituţiune 
pentru a înțelege pe deplin prerogativele şi rolul 
parlamentului. i 
g În orice caz, nimeni nu-și permite astăzi d-a afirma 
că cuvintele „regele numește şi revoacă pe miniştrii 
săi“ constituie pentru coroană dreptul independent 
şi neţărmurit d-a numi ministru pe oricine şi d-a 
forma ministerele aşa cum va crede, în timpurile 
normale, ca şi în cele anormale. Și, desigur, dacă nu 
stă scris în Constituţiane, nici un om de stat însă și 
nici un comentator al Constituţiunei nu şi-au permis 
d-a afirma că regele nu este ţinut d-a vedea în parti- 
dele constituite nişte factori constituționali din lupta 
și contrabalanțarea cărora Constituţiunea, în întregi- 
mea ei, este pusă în aplicațiune. 

În Constituţiune nu găsim nici un capitol privitor 
la votul de blam. Cine însă şi-ar permite să susție că 
parlamentul, blamind nu poate răsturna un minis- 

ter, deși Constituţiunea afirmă că regele revoacă pe 
miniştrii săi? 

A trebuit insă să se răstoarne lupta legală a parti- 
delor, a trebuit însă ca facțiunile să triumfe timporar 
contra partidelor ţărei pentru a vedea pe d. Carp 
inventind asemenea teorii constituționale și pentru 
a asista la tristul spectacol pe care-l dă un guvern 
blamat de două ori și reîntors de două ori în parlament 
pentru a obţine, prin opresiune și corupţiune, două 
răzvoturi în mai puţin de un an de zile. 

Dar dacă teoria formulată de d. Carp în Consti- 
tuționalul şi paralel, în sensul junimist al paralelis- 
mului, susținută și dezvoltată de liberalul-democrat 
d. Take Ionescu în Cameră ar fi adevărata teorie con- 
stituţională, apriori afirmăm că regele s-ar despărţi 
şi de parlament, și de națiune. Regele ar alege singur 
un minister, ministerul său personal, pe care nici ţara, 
nici parlamentul nu l-ar cunoaşte. Şi dacă parla- 
mentul n-ar consimţi la un asemenea minister, par- 
lamentul de la începutul lui ar fi dizolvat. Şi parla- 
mentele s-ar dizolva de rege pină cind s-ar smulge, 
prin uimirea, surprinderea şi fatiga naţiunei, un 
parlament fără conștiință de voința și aspiraţiunile 
naţiunei, fără conştiinţă de mandatul său, fără inde- 
pendenţă și fără ideal politic. 

Cu un asemenea parlament regele şi-ar impune mi- 
nisterul său personal, pe care l-ar revoca cind s-ar 
sătura de el, pentru ca să aleagă singur, conform teo- 
riei junimiste, alt minister, sfirșind pe această nouă 
cale constituţională, prin a-și numi pe şeful grajdurilor 
prim-ministru al unui minister constituţional, după 
teoria d-lui Carp şi a d-lui Take Ionescu. 

Cu asemenea teorie regele devine un monarh cu desă- 
vîrgire deosebit în rolul lui de voinţa naţiunei, iar 
partidele politice pot pieri de vechime, pot exista 
sau nu, căci acolo unde suveranul guvernează, parti- 
dele politice nu mai pot avea nici un rol, Cînd cezarii 
Romei au înţeles, ca d, Carp, Constituțiunea imperiu- 
lui roman, Senatul a devenit un lux netrebnic, parti- 
dele politice au încetat, lupta dintre democrați și 

aristocrați a fost definitiv suspendată, căci cezarii 
guvernau imperiul prin miniştrii și favoriţii lor. 

Dar mai inainte d-a schița rolul partidelor într-un 
stat constituțional, mai înainte d-a dovedi că dacă re- 
gele își poate alege guvernele în afară de partide 
Constituţiunea este înlăturată, să încheiem aci prin 
a constata că d. Carp, în graba sa d-a acorda o putere 
nemărginită coroanei, îi răpeşte una din cele mai 
mari prerogative. Această constatare va pune în evi- 
dență superficialitatea şi ignoranța junimistă. 

Dacă prin ce acordă coroanei d. Carp este de o 
superficialitate arogantă față de parlament şi de na- 
iune, apoi, desigur, prin ce răpeşte coroanei dove- 
deşte că, deşi de 20 de ani stă sau în opoziție miluită 
sau în guverne miluite ignorează cele mai elementare 
principii scrise în Constituţiunea noastră. 

D. Carp, făcînd o enormă deosebire între națiunea 
noastră, din puntul de vedere al modului d-a-şi exer- 
cita suveranitatea ei, şi poporul atenian, formulează 
astfel delegaţiunile poporului nostru: 

„Națiunea modernă își exercită puterile ei prin 
delegaţiuni. Ea dă o delegaţiune permanentă regelui 
pentru executiv și administrativ. Ea dă o delegaţiune 
timporară corpurilor legiuitoare pentru control şi 
legiferare“. 

Formularea acestei teorii este clară şi categorică. 
Delegaţiune permanentă regelui pentru executiv și 
administrativ, atît şi nimic mai mult; delegaţiune 
timporară corpurilor legiuitoare pentru control şi 
legiferare, atit şi nimic mai mult. 

După d. Carp dar, deși regele are nețărmurita 
putere d-a-şi alcătui ministerele cum va voi, fără să 
ție seama nici de partidele politice, nici de parlament, 
nu are însă de la naţiune decit „delegaţiunea perma- 
nentă pentru executiv gi administrativ“, iar corpu- 
rile legiuitoare, deşi nu pot să stea alăturea cu regele 
în alcătuirea ministerelor, numai ele însă au dele- 
gaţiunea pentru control şi legiferare. 

În faţa acestei enormităţi, în faţa acestui furt de 
prerogative şi delegaţiuni comis de d. Carp în pasivul 
coroanei, să dăm cuvîntul Constituţiunei: 

„Puterea legislativă se exercită colectiv de către 
rege şi reprezentaţiunea naţională“. 

„Inițiativa legilor este dată fiecăruia din cele trei 
ramuri ale putere: legislative“. Adică Camerei, Senatului 
şi regelui“. 

Încape aci vro discuţie, vro controversă? Desigur 
că nu. Constituţiunea, sub titlul IJI, art. 32 şi 33, face 
din rege una din cele trei ramuri legislative. 

Cum rămîne cu teoria carpiană? 

Regele are numai o delegațiune permanentă pentru 
executiv şi administrativ? 

Corpurile legiuitoare singure au delegaţiunea tem- 
porară pentru legiferare? 

Cînd cineva comite asemenea copilării constitu- 
tionale, noi credem că cel puţin nu are dreptul d-a-şi 
boteza grupul cu porecla de constituţionali, căci dove- 
deşte că cartea de citire pe care a citit-o mai puţin 
este, desigur, Constituţiunea ! 


III 


Partidele învechite, partidele istorice, acelea cari 
au rămas înapoi şi nu înțeleg era nouă, bogată în 
idei misterioase, apără, cu o energie demnă de ura 
faețiunilor politice, regimul reprezentativ şi nu vor 
înceta această luptă decit în ziua cînd Constitutiunea 
va fi respectată şi ţara va reintra în drepturile ei. 

Recunoaștem, și din aceasta ne facem o onoare, 
că luptăm pentru un ideal vechi, susținind ca ţara 
să-și aleagă în libertate reprezentaţiunea sa legală 
şi din majoritatea acestei reprezentaţiuni să iasă 
ministerele pe care coroana să le investească cu de- 
cretele ei. Recunoaştem, și din aceasta ne facem ia- 
răși o onoare, că nu vom ceda niciodată ca facțiunile 
să ia locul partidelor, că nu vom ceda niciodată ca 
coroana să devie prizoniera ambiţioşilor fără partid, 
în loc d-a sta dasupra ţărei, la o egală distanţă între 
partidele ei, lăsînd țărei dreptul şi datoria d-a-i in- 
dica pe acel partid în minele căruia înţelege a-și 
încredința temporar destinele ei. 

Această teorie este veche, dar va rămine totdauna 
nouă cit timp România se va guverna de un regim 
reprezentativ, cît timp va avea pe tronul ei regi con- 
stituţionali, iar nu monarhi absoluţi. Cu această şcoală 
veche, ţările s-au unit şi Principatele dunărene 
au devenit o Românie modernă; cu această şcoală 
veche, România a izbutit să trăiască independentă, 
să se inalțe la rangul de regat şi să-și afirme în di- 
vanul european drepturile sale inprescriptibile d-a 
exista ca naţiune liberă alături de celelalte naţiuni 
mari. 

Recunoaștem însă, şi din aceasta nu facem o onoare 
d-lui Carp, că d-sa vine eu o teorie constituțională 
nouă, absolut nouă, cînd încearcă să dovedească legi- 
timitatea unui guvern de uzurpatori prin afirmaţiunea 
că regele, alegind pe consilierii săi, este de ajuns pentru 
ca ministerul să fie constituțional. 

D. Carp, cînd citește în Constituţiune cuvintele: 
„Regele numeşte şi revoacă pe miniştri“, pune foarte 
mult temperament, dar foarte puţină inteligență. 
D-sa crede şi afirmă că regele poate să-și constituie 
cum va vroi ministerele pe cari le trimete înaintea 
corpurilor legiuitoare. 

D. Carp, pedepsit de natură cu un temperament 
arogant și autoritar, crede că regele, în numirea şi 
revocarea miniştrilor, are o putere nețărmurită. Dacă 
d-nu Carp ar fi rege, teoria sa ar fi o teorie de despot, 
dar, fiindcă altul este rege, teoria d-sale este de lacheu, 
iar nu de om de stat. 

Să admitem că sub ministerul X s-ar face alegeri 
libere, că națiunea liniştit s-ar pronunţa şi ar trămite în 
parlament o majoritate a unuia sau a celuilalt par- 
tid. Ce ar face coroana? Dupe d. Carp ar fi liberă d-a-și 
alege miniştri din majoritate, din minoritate, ca şi 
din aceia cari nu ii indică nici majoritatea unui par- 
tid, nici minoritatea celuilalt. 

La această concluzie imposibilă conduce noua 
teorie a şefului constiiuționalilor. La un absurd mai 
revoltător nu putea să ajungă. Şcoala nouă este compu- 
să din oameni cu capete medievale sau cu suflete 

servile cari renunţă oricind la demnitatea lor pentru 
beneficiul unei puteri dezonorante. | 

„Regele numeşte pe miniştri“. Ideea de a numi 
face pe d. Carp să invente noua sa teorie. În a numi, 
d-le Carp, nu intră, constituţionaliceşte, preroga- 
tiva regală d-a alege oricind, oricum şi pe Oricine. 
A numi, constituţionaliceşte, coprinde cu totul altceva 
decît a alege. A numi coprinde partea și prerogativa 
decretală, investitura celor indicaţi și, prin urmare, aleşi 
de partidele ţărei prin majoritățile reprezentațiunelor 
ei legale. SAR a 

„Regele numeşte sau confirmă în toate funcțiunile 
publice“, după Constituțiune, ȘI cu toate acestea, 
nici în fapt, niei în principiu, nimeni nu tăgăduieşte 
că alții sunt aceia cari aleg pe funcţionari şi în urma 
acestei alegeri maiestatea-sa regele numeşte pe cel 
ales. fai! e. 

Tot astfel trebuie să se intimple şi cu miniştrii. 
Coroana decretează numirea celor indicaţi şi, prin ur- 
mare, aleși de majorităţile unor corpuri legiuitoare 
consultate prin reprezentanţii lor.  — 

Prerogativa decretală de a numi miniştri este partea 
exterioară, solemnă şi maiestoasă, care aruncă asu- 
pra ministerelor alese aureola regală ; este învestitura 
publică şi pompoasă pe care coroana o face deciziu- 
nei luată de reprezentaţiunea legală a ţărei, 

Cînd în trecutul ţărilor româneşti, divanul alegea 
pe domn, domnul ales trebuia să fie uns și cu mirul 
sfint al mitropolitului ţărei. Şi ungerea se făcea cu 
mare pompă, urmată de sărbători vesele, mai ales 
cînd domnul era iubit nu numai de cei cari îl ale- 
geau, dar şi de cei în numele cărora fusese ales. 

Decretul prin care m.-sa regele numeşte pe mi- 
nistri în timpurile normale nu este altceva decît 
mirul cu care unge pe cei aleşi de naţiune conform cu 
principiile şi uzurile regimului reprezentativ. | 

Iacă, d-le Carp, ce însemnează, constituționali- 
ceste, regele numește pe miniştrii săl. | 

"Si în zadar veţi scorni teorii noi pentru a susţine 
un guvern neconstituțional; acest guvern este și ales 
şi numit de coroană, iar miniştrii cari trec şi se duc 

din acest minister sunt şi aleși și numiţi fără ca majori- 
tatea parlamentară să murmure, căci în această ma- 
joritate venală există conştiinţa că nu reprezintă vo- 
inţa şi drepturile naţiunei, şi mai ales există spaima 
că nu se va mai întilni cu mandatul pe care, cind nu 
l-a putut, vinde, l-a terlelit prin tocmeli înjositoare, 


IY 


Partidele istorice şi clasice, d-le Carp, nu se sfiese 
d-a împărtăşi şi d-a susține o idee clasică în care se 
rezumă înaltul rol pe care coroana îl are în politica 
generală a țărei. Acest rol, d-le Carp, nu este d-a arunca 
coroana în luptele, in frămintările şi pasiunile zil- 
nice, acest rolnu este acela d-a face perege complicele 
unei partide şi adversarul celeilalte, acest rol nu 
este acela d-a distruge partidele prin cari națiunea 
şi-a ales dinastia și a ereat România modernă, in sfir- 
şit acest rol nu îngăduie maiestății-sale d-a se momi 
de facțiunile ambițioşilor al cărora ideal este ruina 
regimului parlamentar. 

Regele, într-un stat constituţional, are rolul clasic, 
înalt și senin, d-a sta dasupra celor trei puteri, parla- 
ment, minister şi justiţie, veghind la mersul lor regu- 
lat şi armonic. Regele constituţional, deși prin prero- 
gativele sale nu este străin de cele trei puteri de stat, 
totuşi, prin modul lui d-a fi, d-a domni, face din 
această creațiune înaltă o putere neutră. 

Fără această putere neutră, fără acest suveran care 
nu mai poate aspira la un grad mai înalt de mărire 
umană, celelalte puteri ar putea ajunge la anarhie, 
luptind pentru preponderență, luptind pentru cu- 
vintul cel din urmă, mai ales în momentele de criză. 

Un exemplu istorie, desigur, este teroarea din ma- 
rea, revoluţie franceză. 

Teroarea urmează revoluţiunei. Dacă, după răstur- 
narea monarhului slăbănogit şi a unei aristocrații co- 
rupte şi jefuitoare, dasupra puterilor de stat s-ar fi 
așezat, puterea neutră, oricare ar fi fost numele ei, nu 
afirmăm că persecuţiunile ar fi încetat, dar desigur 

că Franța ar fi fost scutită de o anarhie sălbatică, de 
domnia bandiților de stat, a cărora teroare a între- 
cut cu mult teroarea din luptele religioase, ba chiar 
teroarea şi crimele din războaiele civile ale republi- 
cei romane. 

Regele constituţional este o creaţiune de echiii- 
bru, el nu face, ci împiedică d-a se desface armonia 
care trebuie să domnească între cele trei puteri de 
stat; el nu luptă, ci readuce luptele în limitele Con- 
stituțiunei;, el nu distruge, ci veghează ca să nu se 
distrugă; el nu micşorează puterile de stat, ci ve- 
ghează ca nici una din puteri să nu iasă din angre- 
najele lor naturale pentru a produce confuziune și 
exploziune în mecanica statului. 

Iacă de ce rolul neutru și de echilibru al regelui 
constituţional este un rol mare și glorios. 

Chiar cind pentru un moment situaţiunea devine 
anormală, rolul regelui constituţional nu se schimbă, 
deşi se accentuează, deși se pare că trece dincolo de 
limitele unui rol neutru. 

Cazul cel mai grav, în care rolul coroanei ar fi tre- 
buit să rămiie același cu toate dificultățile, cu toate 
frământările, cu toate că pasiunile politice ajunseseră 
la un grad excepţional de mare, a fost în 1888. 

Guvernul naţional-liberal, cu toate că era susținut 
de o mare majoritate, se retrage de la putere, fără a 
se gindi o clipă la cele trei somaţiuni atit de mult 
celebrate de d. Carp. 

Se încearcă a se produce un nou minister, care să 
conducă afacerile statului şi care să poată fi susţinut 
de acea majoritate parlamentară. Această încercare 
nu izbutește. 

M.-s. regele se găsea dar în această situaţiune: 
majoritatea parlamentară nesusținind decit minis- 
terul d-lui Ion Brătianu, ministerul d-lui Ion Brătianu 
refuzind d-a mai sta la putere. 

Cazul, într-adevăr, este excepțional. 

M.-s. regele, după cum afirmă d. Carp, era îngrijit 
şi de răzbunările la cari fatal trebuia să ajungă li- 
beralii-conservatori dacă ar fi format din ei un minis- 
ter cu misiunea de a face alegeri. 

„Regele constituţional ce trebuia să facă în asemenea 
situațiune anormală? Pentru cine înţelege rolul neu- 
tru al suveranului constituțional, problema nu are 
decit o singură soluțiune. 

„Regelui constituțional îi era cu puţinţă să puie în 
evidenţă cit de binetăcătoare este această putere neutră 
şi de echilibru. 

: Regele constituțional nu avea decit să consulte țara. 
Sub ce minister? Sub un minister care să reprezinte 
numai pe m.-sa regele, minister însă neutru, minister 
de tranziţie, minister care să gireze afacerile și care să 
nu aibă alt rol decit de a ajuta, d-a multiplica şi d-a 
răsfrînge asupra alegerilor vegherea și grija coroanei 
ca voința naţiunei să se pronunțe în deplină libertate. 

Rolul acestui minister trebuia să se încheie o dată 
cu alegerile, atît şi nimic mai mult. Un minister de 
tranziţie trebuie să se identifice în politică cu neutralitatea 
regelui. 

Cind însă d-voastră, d-le Carp, aţi venit în parla- 
ment și ați declarat că „vă bucuraţi de încrederea 
regelui și că vă veţi sili să dobindiţi și încrederea 
națiunei“, aţi încetat d-a mai juca un rol constitu- 
tional și, ceea ce e mai grav, aţi prezentat coroana 
ca dorind să iasă din rolul de putere neutră, din rolul 
înalt și senin pe care Constituţiunea i-l consacră. 

D-voastră, d-le Carp, aţi voit să transformați 
caracterul d-voastră neutru şi trazitoriu în activ și 
definitiv; d-voastră, fără partid, aţi voit ca prin 
alegeri să vă creați un partid; d-voastră, prin opresiune 
şi corupțiune, ați voit să înlăturați partidele poli- 
tice, şi aceste ambițiuni şi sfişieri de Constituţiune 
le-aţi acoperit cu numele și persoana m.-sale regelui. 


vV 


, Teoria constituțională a d-lui Carp, nouă și unică 
în speculaţiunile abstracte ale principiilor de drept 
constituțional, nu este pentru d-sa numai o fanta- 
zie, un capriţiu, o reverie alcătuită la gura sobei 
numai de plăcerea d-a face ceva nou pentru satis- 

facțiunea unui instinct de noutate. Teoria d-lui Carp 
este născocită pentru a da aparența de legalitate unor 
evenimente ilegale, pentru a momi opinia publică 
aşa incit să vadă în seria ministerelor de la 1888 şi 
pînă acum o succesiune de ministere depărtate şi înlo- 
cuite conform cu regimul nostru constituţional. 

Dacă d. Carp ar fi constatat, într-un mod. leal și 
serios, prerogativele coroanei, seria de guverne de 
la 1888 ar fi fost prezentate de d-sa ca nişte formaţiuni 
anticonstituţionale, iar întreaga situaţie politică ca 
o anomalie revoltătoare şi periculoasă. Dar, dacă ar 
fi fost numai atit. D. Carp însă avea nevoie de o teorie 
care să acopere şi să legitimeze guvernul actual, un 
guvern de uzurpatori, guvern care stă la cîrma sta- 
tului fără a se sprijini pe un partid avuabil şi fără a 
ține seamă de voinţa naţiunei. 

Pentru a apăra şi susţine un asemenea guvern, 
d. Carp nu avea decit să întinză prerogativele coroanei 
pînă a le face identice cu ale unui rege cu preroga- 
tivele împăratului Germaniei. „Sic volo, sic jubeo“, 
rezumă toată teoria constituţională a d-lui Carp. 

Şi dacă într-adevăr m.-sa regele ar avea această 
putere constituţională în ceea ce priveşte ministerele, 
atunci ar fi absurd d-a mai avea un regim parlamen- 
tar, şi mai ales ar fi o neghiobie a mai pomeni că 
toate puterile emană de la naţiune. Dacă m.-sa regele 
ar alege şi ar impune de fapt, ministerele, toate pu- 
terile statului ar emana de la rege şi numai de la 
rege. 
Dar d. Carp are nevoie d-a afirma că ar fi constitu- 
tional un discurs al d-sale de la înălțimea băncei mi- 
nisteriale care s-ar termina cu formula: „Rex voluit, 
rex fecitl“. 

Cu asemenea teorie politică ce minuni nu se pot 
face? 
În martie 1888, ministerul Teodor Rosetti declară 
in parlamentul țărei că are încrederea regelui și se va 
sili să dobindească și încrederea naţiunei. Va să 
zică un minister fără partid, un minister extraparla- 
mentar, un minister afară din naţiune şi din parla- 
ment declară că prin alegeri se va sili să dobindeasci 

o majoritate parlamentară. Cine nu înțelege cam d 
ce fel de alegeri este capabil acest minister Tan P f l 
de majoritate ar putea să smulgă masei de ale a i 
cind alegerile vor fi precedate de cumplite va ări 
de singe. Şi cine nu şi-a pus intrebarea: ce fel de 
minister este acesta cind se coboară din antica i e 
palatului pentru a da ochii cu alegătorii avind . 
tr-o mină baioneta şi ciomagul, iar în ceal ltă b tul 
şi onorurile? i ER 
T e coc pl e Da ada i 
Constitnţiunei. Nimic, afară aor a 
a d-lui Carp: regele şi-a ales pe mi patul a 
terul este constituţional. a e ati 20 

În noiembrie 1888, ministerul Teodor Ros tti 
modifică esențial. Alt program; alte legi; altă e 
gl sia Şi tendinţă. Cuvîntul în e îl aa 
i. alani Aia Cc în loc de d. Rosetti—Carp 
arlamentul, fie chiar că ieşise din uimirea și e 
a hotărise de această ne jar oja 
a rială. ŞI s-a văzut i ă că i 
tință în acest bazar de e aa isa pielita lg 
majoritate de partid. Cum se explică ii a x 
surprindere ministerială? Teoria d-lui a: 
á. voluit, rex fecit“. i 
A ; Gung 

l eo majoritatea care susținea minis- 
tai ra - și ministerul Rosetti-Vernescu se 
ti Aa ia e Catargiu ; în noiembrie 1889, 
ia locul zaiiisueu as oa a ia ral polei 
ol ali argiu; în 1890 parlamentul 
pa aula Ea A e Seul ce coroana aduce miniş- 
E A cabinetul se modifică inainte d-a 
fortificare a îsi a ia iai a dl alla 
un ve de blam. aa P n 
DES ministerială. Senatul nu se dizolvă a a 

A me la postul lui. sic 
ia Aa si B nale ar îi în stare să legiti- 
o. Sa e ministere, și mai ales ministerul 
cip T gur că numai invenţiunea surprinză- 
ui Carp, dacă ar fi împărtăşită de opinia 


„Carp răspunde: 

publică, de oamenii de stat și de comentatorii dreptului 
constituţional, desigur că numai această teorie îndrăz- 
neaţă se poate invoca de pe banca ministerială. 

„Rez voluit, rex fecit!“ 

Dar națiunea, în curind, va deosebi destul de 
limpede pe aceia cari i-au uzurpat drepturile ei, 
acoperindu-și odiosul atentat cu exploatarea coroa- 
nei. 


VI 


Dacă d. Carp ar fi meditat mai mult şi mai bine asu- 
pra partidelor, desigur că ar fi înţeles cum se formează 
şi cum se impun partidele, care este rolul lor una față 
de cealaltă şi care este rolul lor faţă de naţiune. Dacă 
d. Carp ar îi meditat o părticică măcar din timpul de 
cind face politică asupra acestor probleme, d-sa s-ar 
fi convins că partidele nu se improvizează, nu se 
inventă, nici chiar de rege, că partidele nu se distrug, 
nici chiar de rege, că, dacă partidele se înlătură, 
regimul constituțional încetează şi lupta fatal este 
scoasă pină în cele din urmă din limitele legale; 
s-ar fi convins, d. Carp că, fără cele două partide ale 
țărei, regim reprezentativ nu este cu putinţă. Şi, 
desigur, d. Carp, intrind în luptă cu asemenea con- 
vingeri, s-ar fi sfiit d-a expune opiniei publice o ridi- 
culă teorie constituțională. 

În contact direct cu națiunea nu se pot pune nici 
regii, nici miniştrii, ci numai partidele. Partidele 
politice au ramificări întinse în ţară, pătrund masele 
electorale prin reprezentanţii lor, şi din discuţiunile 
şi schimbările de vederi cari se petrec în totalitatea 
sumedeniilor de mici grupuleţe şi adunări și din micile 
şi marile întruniri publice se determină curentele mari 
şi conştiente ale naţiunei în favorul uneia sau a celei- 
lalte partide. Numai partidele politice pot să determine 
curentele generale, numai ele pot să ridice marea 
voinţă a naţiunei, voinţa unitară şi conștientă, nu- 
mai dar ele au dreptul d-a vorbi în numele ţărei; 
ambiţioşii fără partid nu pot vorbi decît în numele 

lor personal, iar o [acţiune politică cel mult în numele 
unei localităţi uluite pentru un moment. 

„Cînd m.-sa regele se adresează naţiunei şi îi cere 
avizul ei, dacă nu ar exista partidele bine definite 
pentru masa alegătorilor, acest consult ar răminea 
fără nici un efect. Pentru a pune în evidenţă acest 
adevăr elementar n-avem decit să luăm ipoteza urmă- 
toare: să admitem că partidele istorice, pentru motive 
grave, se hotărăsc să nu se prezinte în lupta elec- 
torală. Alegătorii nu mai aud discutîndu-se înaintea 
lor cele două tendinţe cunoscute şi naturale de libera- 
lism şi conservatism; alegătorii nu mai văd în luptă 
cele două drapele cunoscute; în schimb însă se pome- 
nese cu stegulețe personale. Din acest consult al 
națiunei nu pot ieși decit 183 de deputaţi fără coe- 
ziune politică și, prin urmare, fără grupare în jurul 
vreunei tendințe mari, în jurul acelor tendinţe, sin- 
gurile concrete pentru naţiune, singurile înţelese de 
ea. Ce va înţelege coroana din acest consult? Nimic, 
absolut nimic, căci cei trimeşi să reprezinte voinţa 
generală a națiunei nu pot reprezinta decit capri- 
tiile personale, capriţii cari nu se pot însuma, fiind 
eterogene, pentru a obţine voinţa generală şi con- 
ştientă a naţiunei. i i 

Ce va face coroana? 

Cu cine şi cum va conduce destinele țărei? Coroana 
va asista, cum astăzi asistă, la faceri şi desfaceri 
de majorități parlamentare, la voturi şi răzvoturi, la 
un scandal care nu onorează nici națiunea, nici 'co- 
roana şi va vedea petrecîndu-se fenomene de anoma- 
lie politică cari nu sunt nici în interesul ţărei nici a) 
coroanei. 

Partidele politice premerg înfiinţarea regimului 
constituțional, ele se formează cu încetul şi cu greu 
și cu vreme îndelungată, ele se elaborează în sinul 
naţiunei într-un mod organic, și, cînd ele nasc, na- 
țiunea iese din regimul personal şi trece în regimul) 
constituțional și reprezentativ. La noi, ca şi aiurea 
partidele politice au premers Constituţiunea noastră. 

Între naţiune, Constituţiune şi cele două partide 
politice sunt legături atit de organice, încît nu poţi 

să te atingi de unul din aceşti factori politici, fără a 
învălmăşi şi distruge pe celelalte două. 

Tacă de ce avem dreptul d-a afirma că d. Carp, 
cînd susține că bine a tăcut coroana d-a conduce na- 
ţiunea înlăturind partidele istorice, singurile partide 
politice, nu serveşte nici națiunea, nici coroana. Cu 
asemenea teorii politice ordinea stabilită se răstoarnă 
şi în locul regimului reprezentativ se așază regimul 
personal, atit de fatal legat în țările constituționale 
cu anarhia cea mai primejdioasă. | R 

Să încheiem aceste notițe cu revolta sinceră pe 
care ne-o inspiră teoria că regele alege pe consilierii 
săi. S | 

Nici vorbă că un minister trebuie să aibă consim- 
țămîntul coroanei pentru a putea guverna, dar cine 
îndică coroanei, cine alege pe miniștri este parlamentul, 
iar nu coroana. Aşa s-a petrecut, la noi pină acum, 
așa se petrec lucrurile pretutindeni unde domneşte 
regimul reprezentativ. | | ; 

Şi faptul este logic, este firesc, nu numai contorm 
cu spiritul Constituţiunei și cu uzurile pasa noile 

Consilierii regelui sunt trimeşi de la națiune ta 
rege, iar nu de la rege la naţiune. Consilierii regelui ex- 
pun coroanei preocupările, nevoile, durerile şi aspira- 
ţiunile naţiunei, iar nu vin de la rege pentru a expune 
naţiunei preocupările, nevoile, durerile şi aspirațiu- 
nile personale ale regelui. Iacă de ce este şi logic, şi 
natural, și constituţional ca majorităţile parlamen- 
tare, cari în stare normală reprezintă națiunea, să 
designe, să aleagă pe miniştri, iar coroana să-i Inves- 
tească cu consimţămintul său, conform prerogati- 
vei sale decretale. | i 

Teoria d-lui Carp este bună în Prusia, la noi este 
monstruoasă şi condamnabilă. 

VECHI ȘI BANAL 


Într-o luptă de un an de zile, un mare scriitor fran- 
cez a încheiat polemica, spunînd adversarilor săi: 
„M-aţi acuzat de multe ori că multe din cele ce am 
afirmat şi susținut pînă acum sunt şi vechi şi banale. 
Eu mă bucur că le credeţi astfel, căci numai adevăru- 
rile necontroversabile sunt şi vechi și banale“. 

Cînd noi susţinem că ţara nu cunoaşte decit două 
partide politice, ce e drept, acest adevăr e şi vechi 
şi banal; nu există un om de bună-credință şi onest 
care să crează şi să susție contrariul sau altceva. 

Cind noi susţinem că nu numai la noi, dar nicăieri 
nu se poate pune în practică regimul constituţional 
decît numai prin ajutorul acestor două partide isto- 
rice şi clasice, afirmăm un fapt şi banal și vechi; ni- 
inănui, din cei cari au scris asupra ţărilor constituţio- 
nale nu i-a trecut prin minte să crează și să susţie că 
regimul constituţional ar putea funcţiona cu trei-pa- 
tru şi mai multe partide sau grupuri politice. E o ba- 
lanţă politică în ţările constituționale, aşa cum sunt 
şi celelalte balanţe: cu două talere și cu un punt de 
sprijin. Puntul de sprijin este în naţiune, și, dupe 
timp și împrejurări, se ridică cind un taler, cînd ce- 
lalt, cînd un partid, cînd celalt. Dar e banal și 
vechi. În tot trecutul primului stat constituţional, 
acest adevăr se verifică, şi de o jumătat de secol el 

se verifică în toate statele europeneșşti înzestrate cu o 
constituțiune liberală și democratică. 

Cind noi susţinem că partidele ţărei nu se inven- 
tează de un om, că ele nu se improvizează de un gu- 
vern, că ele nu pot pieri decit o dată cu regimul con- 
stituţional, că suveranul nu are dreptul şi puterea d-a 
le distruge, că ele se dezvoltă cu timpul fără soluţiune 
de continuitate și fără salturi, că liniştea și progresul 
unei naţiuni provin din lupta acestor două puteri ad- 
versare, că consecinţa înlăturărei amindorora de la 
putere este falsificarea regimului reprezentativ, de- 
căderea regimului parlamentar şi în cele din urmă 
anarhia şi primejdia şi pentru naţiune şi pentru co- 
roană, ştim foarte bine că susţinem nişte verităţi şi 
banale şi vechi. 

Dar tocmai fiindcă sunt şi banale și vechi scot din 
liniște și din răbdări pe guvernul actual. 

Un guvern care nu stă la putere decit prin increde- 
rea coroanei stă contra naţiunei şi sfirşitul lui va fi 
trist în curînd, iar de va întirzia mai mult timp să 
guverneze contra voinţei generale va sfirşi sub teribi- 
lul aviz al naţiunei. 

Recunoaştem și noi că guvernul actual, fie în par- 
lament, fie prin presă, opune teorii noi la vechile și 
banalele teorii constituţionale, cunoscute şi admise 
nu numai de partidele istorice şi clasice, dar şi de opi- 
niunea publică, dar şi de țara întreagă. 

E o teorie nouă constituţională a susține că un 
guvern fără partid poate sta la cirma statului; e o te- 
orie nouă că un guvern poate reveni în parlament după 
fiece vot de blam ca să ceară un răzvot de încredere; 
e o teorie nouă cînd se susține că regele are prerogativa 
d-a numi oricind şi pe oricine la guvern ; e o teorie nouă 
cînd se susţine că regele poate schimba guvernele in- 
dependent de majorităţile parlamentare; și mai ales 
este o idee cu desăvirșire nouă d-a susţine că este în 
interesul coroanei şi al ţărei d-a opune anticamerile 
palatului voinţei generale a naţiunei. 


Sunt şi banale şi vechi în ordinea civilă şi morală 
adevărurile: cine fură este hoţ, cine ucide este asasin 
şi cine minte este mincinos. 

Dacă metodul întrebuințat de concentrați în po- 
litică îl vor întrebuința și în ordinea civilă și morală, 
desigur că vor ajunge la idei cu desăvirşire noi: cine 
fură este om cinstit, cine ucide este om inocent şi cine 
minte spune adevărul. i 

JUGUL VIZIRULUI 


Parlamentul şi-a luat vacanţie. Guvernul se liniș- 
teşte pentru sfintele sărbători de Crăciun. Au muncit 
mult, ce e drept, şi parlamentul şi guvernul, au votat 
răspunsul la mesagiul tronului și au primit binecuvin- 
tarea coroanei. De la 15 noiembrie pină la 20 decem- 
brie nu sunt decit 35 de zile, un timp destul de scurt 
pentru a se vota marea operă a raportorului C.C.Arion 
în Cameră şi a raportorului Ath.Popovici în Senat. 

Constatăm dar că și parlamentul şi guvernul au 
drept la odihnă, au drept, cum se zice în românească 
neaoşe, să-şi mănince porcul, să-şi închege piftiile și 
să-şi umple caltaboaşele. 

Și, pentru că concentraţii au scăpat pentru citeva 
zile, era natural să se dea la petreceri în publicitate. 
Aşa, de pildă, junimiştii renunţă la ideile noi, la noile 
teorii constituţionale și se aruncă pe o cestiune ve- 
che: disciplina noastră şi jugul d-lui Ion Brătianu, 
jugul „vizirului“. 

La guvern, ca şi în opoziţie, d.lon Brătianu po- 
runceşte partidului, îl mişcă cum vrea, îi dă cuvîntul 
sau i-l ia, îl face să voteze sau să renunțe la vot, îl 
scoate pe stradă sau il stringe la club sau chiar îi dă 
ordin de zi să nu iasă din domicilii. Pe scurt, junimiş- 
tii o spun: ceea ce Holden face din păpușile sale, Ion 
Brătianu face din membrii partidului. 

Un jug mai greu să fie cu putință? Desigur că nu. 
Jugul vizirului e greu. Vai de cel care intră în armia 
liberală, căci liberul lui arbitru încetează d-a mai 
funcţiona ! 

În parlament, d. Ion Brătianu fiind la putere, de- 
putaţii şi senatorii cereau cuvîntul d-lui Ion Brătianu. 
În opoziţiune, chiar dacă d. Ion Brătianu citeşte la 
Florica, i se telegrafiază din intruniri publice dacă 
cutare sau cutare are cuvintul, şi d.lon Brătianu răs- 
punde: are sau nu are cuvîntul. Pină la sosirea acestei 
telegrame d. Orăscu prezidează întrunirea publică, 
dar nici un orator nu se suie la tribună. 

Iacă ce constată Constituţionalul cînd îşi uită d-a 
debita opiniei publice idei noi, teorii noi, reforme noi. 

Jugul vizirului e greu, e zdrobitor, e sufocant, un 
alt jug mai greu nu a existat pină acum. 

Dar întrebarea se ridică. Dacă e așa de greu acest 
jug, cum se găsesc atitea mii de oameni cari să-l 
poarte cu o resignaţie divină? 

Dar să lăsăm această întrebare fără răspuns. Ces- 
tiunea fiind mai grea chiar decît jugul vizirului, nu 
se poate dezlega decit de nişte „căldări occidentale“, 
vorba d-lui Carp, în care fierbe cultura occidentală 
cu zgomot mare şi clocote spumînde. 

Ceea ce ne pune pe ginduri, pe noi cari suportăm 
încă acest jug greu, este modul şi timpul, cum și cînd 
unii au scuturat acest jug al vizirului. 

Şi d.Carp a suportat acest jug; şi d.Maiorescu a 
suportat acest jug; cît pentru d-nii Nica şi Negruzzi, 
jugul vizirului era foarte uşor, căci pentru d-lor erau 
încîntaţi că poartă numai un jug figurat. 

Dacă d.Carp susținea că finanţele ţărei sub d.lon 
Brătianu erau mai mult decit prospere, cauza nu era 
alta decit jugul vizirului. Aşa îi poruncea, aşa vorbea. 
Dacă politica exterioară a d-lui Ion Brătianu, căci 
p-atunci nu era numai a regelui, era înălțată în slava 
cerului de elocinţa pregătită a d-lui Carp, cauza nu 
era alta decit jugul vizirului. Aşa poruncea d. Ion 
Brătianu, aşa vorbea d.Carp. Dacă alegerile sub 
d. Ion Brătianu, erau libere, pe cînd partidul național- 

liberal alegea pe cîțiva junimişti, cauza nu era alta 
decit jugul vizirului, căci din acest jug fermecător 
ieşea d.Carp, d.Maiorescu, d.Negruzzi gi d.Nica. Dacă 
d.Carp a primit să reprezinte guvernul d-lui Ion Bră- 
tianu la Viena, cauza nu este alta decit jugul viziru- 
lui: d.Ion Brătianu a poruncit și d. Carp a plecat. Dacă 
d.Carp acuza pe conservatori de putrejune şi era gata 
să intre împreună cu d.Maiorescu în ministerul d-lui 
Ioan Brătianu, cauza o veți căta zadarnic în altă parte 
dacă nu vă veţi gîndi la jugul vizirului, care apăsa 
asupra d-lui Carp ca o fatalitate orientală și antică. 

Atiţia ani de zile să apese asupra d-lui Carp un jug 
atit de greu, desigur va rămiînea în istorie o enigmă 
pe care secolile viitoare nu o vor putea dezlega. Acest 
jug să-l poarte naţionalii-liberali poate că s-ar mai 
înţelege pentru viitorime, dar d.Carp, care a salvat 
Dunărea, care a pacificat Europa, care era primit de 
împăratul Austriei, ori de cîte ori îmbrăca văsmintele 
poleite de cavaler al Camerei şi care veşnic a frondat 
contra tuturora, incepind de la d.Negruzzi şi trecind 
peste capul şi voinţa cancelarului de fier, iacă ce va fi 
inexplicabil pentru istoricii viitorului cind se vor 
ocupa de marea figură a d-lui Carp şi de jugul fatal al 
d-lui Ion Brătianu. 

Un singur lucru va pune pe ginduri pe istoricii vi- 
itorului. Se vor gîndi la atiția ani de pasivitate, de 
marionetă à la Holden a d-lui Carp şi vor răminea 
uimiţi în faţa marelui moment cind d. Cârp a scuturat 
acest jug fatal. Şi desigur că vor zice: „Petre Carp, 
într-un moment de elevaţiune morală şi de cavalerism, 
a zguduit fatalitatea şi a aruncat la pămînt jugul vi- 
zirului“. Şi acest moment de elevaţiune morală îl vor 
pune, păstrind ordinea cronologică, în ajunul retra- 
gerei d-lui Ion Brătianu de la putere. Și de la d.Carp, 
trecînd la figurile de a doua mînă a citorva tineri valo- 
roși, le vor preciza şi lor momentul care le face onoare 
cînd s-au scuturat, urmînd exemplul d-lui Carp, de 
jugul fatal al d-lui Ion Brătianu. Şi de doi din ei, re- 
zervîndu-le locul de onoare, istoricii vor constata: 
„Doisprezece ani acești tineri de geniu au suportat 


10 


jugul vizirului pe cind vizirul era la putere; apoi trei 
ani au așteptat ca vizirul să vie la putere, şi au dus cu 
resignație jugul fatal, dar, văzind rezultatul alegeri- 
lor comunale, au crezut că vizirul nu vine la putere 
la 4 ianuarie 1891 şi s-au simţit ridicaţi la elevațiunea 
morală şi cavalerească a d-lui Carp și au zguduit 
jugul fatal al d-lui Ioan Brătianu“. 

Așa va vorbi istoria, glorificînd caracterele acelora 
cari au sfărimat jugul vizirului, și dind deplină 
dreptate celor de la Constituţionalul. 

JUDECĂTORULE, 


Erai la tribuna parlamentului, palid, slab, aiurit, 
furios, spumind, tremurînd ca o fantomă în convul- 
siuni, erai la tribună şi te băteai în piept, judecătorule, 
şi doreai ca ţara întreagă să te vază în minie și să sim- 
ţă ura ta adincă, pentru că tu ziceai că cercetezi, că 
cîntărești, că judeci și răsplătești dupe cum merită 
pe un om din a căruia minte și voinţă s-a ridicat un 
popor întreg în rindul celorlalte popoare ale lumei. 

Îl judecai. Nici marele instituțiuni financiare şi de 
credit, nici gloria armelor noastre, nici independenţa 
țărei, nici coroana regală pusă pe fruntea primului 
rege român, nici viaţa nouă şi intensă a poporului 
românesc şi nici aspiraţiunile lui eroice nu ţi-au clintit 
balanţa judecăţei tale, a judecăţei lungi, de 10 zile 
şi mai bine. Tot ce făcuse acel om, acel geniu 
cutezător, mare şi românesc nu însemnau nimic pe 
lingă para nestinsă care te ardea adinc, judecător 
fără de seamăn în ura ta fără de margini. 

Acel om comisese o crimă mai mare decit toate 
crimele şi tu nu i-o puteai ierta, şi cu atit mai crud 
te arătași, cu cit un popor întreg te privi, părînd a-ţi 
zice: „Sfirşește odată, căci mă insulţi pe mine“. Jude- 
cătorule, aveai dreptate şi neamul românesc se înșela. 
Aveai dreptate: acel om mare și-aducea cite o butelie 
de apă în sacul lui de voiaj și nu o plătea drumului 
de fier şi nici că da, ca pentru o butie cu vin, o mare 

vamă primăriei. ľacă o crimă pe care trebuia s-o ex- 
pieze; şi tu l-ai judecat două săptămîni pentru două 
pahare de apă. Orce ar zice românul, orice va zice 
istoria și toţi acei cari l-au admirat, tu ţi-ai făcut da- 
toria, o datorie pe care numai oamenii excepționali ca 
tine o pot înțelege. Și cît de mult ai suferit că parla- 
mentul și legile ţărei nu au îngăduit decapitarea unui 
geniu pentru un căuş de apă. Consoală-te însă, tu, ţi-ai 
făcut datoria pină la sfirșit,. 

Cind dar pentru un căuş de apă de la, Dumnezeu ai 
acuzat şi ai osindit cu atita inverşunare pe un om 
care-şi ridicase neamul în rîndul lumei, ce vei zice 
despre un om care, nefiind cunoscut decît prin procese 
scandaloase, prin risipă, prin deboş, prin cinism, prin 
murdării şi prin palme, jeluieşte din masa bolnavilor, 
rupe din cămașa prostituatelor, dărimă azilul neferi- 
ciţilor şi lasă pe sărmanii nebuni să piară de frig acolo 
unde ei întotdauna au găsit căldură pentru îndurera- 
tele lor trupuri? Ce zici, tu judecător teribil, carele ai 
ridicat securea d-asupra unui sfint prins cu un pahar 
de apă din izvorul său, ce zici despre un om care ia 
velinţa și cearșafurile muribunzilor, otrăveşte cu aer 
pestilenţial pe aceia cari aspiră la viaţă, răpeşte som- 
nul inocenților copii, torturează pe lăuzile cari nu au 
altă scăpare și adăpost decit spitalul şi întinde o masă 
plină de viermi, acelora cari nu se pot ridica din pa- 
turile lor de milă și de suferință? Şi ce sentință ai da 
în contra acestui om care, cauzind ruina, durerea, foa- 
mea și pesta, el să plimbă și petrece, risipind banul 
îndureraţilor lăsaţi în urma sa? Fii drept, o clipă mă- 
car în viața ta excepţională, şi pindește la teribilul 
proces al paharului cu apă şi cîntăreşte cu aceeaşi ba- 
lanţă pe devastatorul azilelor de bolnavi şi de muri- 
bunzi. Şi, dacă ai fi drept o clipă măcar, n-ai întreba 
de numele acestui om fatal și sinistru, ci, legind de 
un stejar înalt o fringhie lungă, te-ai arunca în ochiul 
ei şi cletenarea ta în aer ar fi cea din urmă sentință a 
marelui judecător, a Catonelui fără de seamăn, cea 
din urmă și singura dreaptă, umană şi divină. 

Cind acela cu care ai lucrat şi ai biruit te acuză şi 
te condamnă și cînd acest om bătrin este şeful unui 

partid şi al unui guvern şi totuşi nu se mai poate opri 
de a-ţi descri toate isprăvile pe numele lor, toate ja- 
furile şi turpitudinile, chiar cu riscul d-a se înjosi și 
d-a arunca o tristă umbră peste bătrineţile sale, înţe- 
legi prea bine că nu ai altceva de făcut, nici altă sen- 
tință de dat. | f i 

Dintre toate imputările însă ce ţi s-a adus de bă- 
trinul ministru de interne, una din ele a uimit pe toți 
aceia cari te cunosc bine şi de demult. Cum, tu Catone, 
să fii atît de ingrat? Tu să nu fii mai uman cu 
secţia prostituatelor? Aveai datorii vechi de plătit, 
din vremi grele, din vremi de nevoie, aveai un adăpost 
bun şi o mîncare delicioasă de întors, aveai o mare 
datorie de conştiinţă de împlinit. Ori de unde va ieşi 
blestemul, poate să nu te-ajungă, fie chiar al neferi- 
ciţilor copii; gindeşte-te insă că blestemul ieşit din 
acea secţie ar putea să te covirșească prin scăpărarea 
unui trecut de o memorabilă industrie. ; 

i cînd te gîndeşti că Nicolae Blaremberg a jude- 
cat două săptămîni pentru o butelie cu apă pe omul 
care a făcut mărirea României! 

E ruşinos, e dureros, e uimitor. 

Sărbătorind începutul anului 1891, m.-s.regele, 
după ce arătă pe scurt cam ce semniticare are pentru 
el și dinastia ţărei, exprimă via dorinţă d-a vedea 
domnind în România „pacea liniştea și concordia“. 
Urarea suveranului era plină de înţeles şi umplu de 
bucurie inimele tutulor acelora cari cred că ce vine de 
sus este numai lumină pură şi adevăr binefăcător. Ce 
e drept, urarea aceasta venea după niște frămîntări 
extraordinare, cari duraseră trei ani şi se anunțau 
toi atit de amenințătoare în continuitatea lor inde- 
finită. „Pace, linişte şi concordie“ acolo unde nu e nici 
repaus, nici senin e tot ce poţi dori mai bine din tot 
ce te-ai milostivi să dorești pentru o ţară, pentru un 
popor. 

Întrucît s-a realizat dorinţa suveranului țara știe 
şi regretă că urările suveranului ei nu s-au îndeplinit 
decit numai pentru zilele de 10 şi de 11 mai. 
Şi „pacea, liniştea şi concordia“ din aceste zile sunt da- 
torite numai acelora cari au hotărit să nu turbure nici 
chiar cu doliul ler, cu cel mai mare doliu ce l-au 
purtat vreodată, sărbătoarea monotonă și tihnită, 
cu defileurile ei înțelepte și neînsufleţite și mai ales 
cu discursurile ei d-o solemnitate higienică, fără emo- 
țiuni şi fără aspiraţiuni, aşa cum se cuvine în salonul 
unui mare și scump bolnav aromit într-o aţipire bine- 
cuvîntată de Dumnezeu şi de oameni. 

În anul cu „pacea, liniştea și concordia“, două di- 
zolvări a corpurilor legiuitoare au avut loc şi au fost 
acordate de către suveranul doritor de „pace, linişte 
şi concordie“. Cită pace, liniște şi concordie coprind 
două dizolvări într-o jumătate de an credem că e 
de prisos a mai spune. 

Și anul 1892 incepe după o frămîntare de patru ani 
cu alegerile generale de Cameră și de Senat din februa- 
rie. Şi aceia cari sunt chemaţi să prezide la alegeri au 
trei figuri dominante: pe d. Lascăr Catargiu, al căruia 
nume va rechema vecinie noţiunea de „ciomag“, pe 
d. Al. Lahovari, a căruia trăsură caracteristică în ma- 
teria de alegeri este: „Mitraillez-moi cette canaille“, 
şi pe d. P.P. Carp, al căruia ideal de stat, întotdauna 
și în toate, este „regele și dorobanțul“. Începînd astfel 
anul 1892, ce ar fi putut dori regele pentru regatul și 
poporul românesc? În faţa nedomirirei din afară ŞI 
a nemulţumirei evidente dinlăuntru și în legătură 
cu dizolvarea acordată d-lui Catargiu printr-o răstur- 
nare a posibilului și admisibilului, i-ar fi fost foarte 
greu suveranului să ureze ceva pentru națiunea ro- 
mână. Dacă viile sale dorinţe, din anul trecut, au ră- 
mas atit de departe de realizarea lor, ce înţeles ar fi 
avut altele noi şi înalte urări pentru anul 1892 
din partea coroanei, care a crezut că rămîne în 
chemarea ei cînd a creat situațiunea actuală? Cind 
aprinzi un foc mare ce înțeles mai poate avea dorința 
d-a se stinge cit mai grabnic? 

Românul are un cuvint al său pe care-l spune la 
zile mari şi la onomasticele rudelor şi bunilor prieteni: 
„tot ce dorești“. Adică românul în înţelepciunea 
lui a văzut că a ura cuiva bani, mărirel... do- 
rința omului. Ce ar folosi banii unui bolnav? Ce ar 
folosi mărirea unui deziluzionat? Ce ar folosi norocul 
material în faţa unei nenorociri morale? Şi de aceea 
românul ştie el ce zice cind te felicită cu „tot ce doreşti“. 
Este însă şi aci o fineţe a românului. Cînd te felicită 
astfel, el ştie ce doreşti, dar nu îndrăzneşte să-ţi spuie 


1 Pagina periodicului de la Biblioteca Academiei este de- 


teriorată (n. ed.). 

chiar pe față, fiind vorba despre vro dorință intimă și 
delicată. 

În sărbătorirea anului 1892 suveranului i-ar fi 
fost greu să mai repete aceeași urare de „pace, li- 
nişte şi concordie“ în ajunul unor alegeri generale pre- 
zidate de trinitatea Lascăr Catargiu, Al. Lahovari și 
P. P. Carp. lar cit pentru tot ceea ce dorește po- 
porul românesc, îi trebuia suveranului să ştie din cei 
25 de ani de domnie, dacă nu tot, dar o parte din ceea 
ce dorește poporul românesc, și în acest caz re- 
gele ar fi putut să ia cuvîntul poporului și să-l prezinte 
poporului. Cind însă suveranul s-a înconjurat de cei 
mai puţini cunoscători ai românilor și a ascultat de 
sfaturile perfide ale acestora, s-a dovedit un lucru: 
că suveranul a pierdut pentru un moment firul dorin- 
țelor mari ale poporului românesc. Și, așa fiind, 
suveranul nu ar fi putut ura nimic națiunei române care 
să nu-i aducă aminte că suveranitatea ei este grav 
atinsă și aspiraţiunile ei sunt rău întîimpinate de aceia 
cari stau în jurul coroanei. 

Anul 1892 incepe prin absența şi tăcerea regelui. 
Cine știe dacă tăcerea nu va fi mai ugurliă. Cînd re- 
gele a dorit „pace, linişte şi concordie“, se ştie 
ce a fost pe capul României. În 1892 regele tace și na- 
țiunea va trebui să dea marea lecţiune uzurpa- 
torilor prerogativelor ei pentru ca în 1892 să reali- 
zeze urările regelui din 1891. 

NEROZIA LOR 


Organul cel mai cutezător şi adeseaori cel mai nerod, 
din cîte apără concentrarea reacționară este, desigur, 
Constituţionalul. Şi partea neroadă începe de la titlu, 
adică de la cap. Avea vrun rost sau nu acest titlu de 
Constituţionalul? Este indiferent a duce discuţia în 
trecut. Se pretindea că s-a format un grup nou, grupul 
eonstituţionalilor, cu un club pe domiciliul căruia stă 
şi acum, scris în tuburi de fier: Clubul constituționa- 
lilor. Şi aşa fiind se putea înșela mulţi de a crede că 
era foarte logic un organ cu numele de Constituționalul 
care să apere marile idei—taine ale grupului nou cu 
domiciliul de pe bulevard. 

Dar acum ce rost mai are acest nume şi acest organ? 
Se ştie că acela căruia porumbeii îi zic șeful a trecut 
cu arme gi bagaje — arme tocite, dar arme, şi bagaje 
puţine, dar bagaje — în cortul d-lor Lahovari-Catar- 
giu, ce înțeles dar mai are şi numele organului şi or- 
ganul în sine? D.Carp a dus în tabăra conservatorilor- 
reacţionari pe toţi tinerii cari au consimţit a juca 
rolul unor mobile inconștiente sau a unor sclavi albi 
şi, lipindu-le pe frunte un bilet cu eticheta conser- 
vator pur, i-a prezentat d-lui Catargiu și i-a îngenucheat 
baş-boierului d. Al. Lahovari. Ce e drept, pe fruntea 
acestor oameni, cape nişteuluci pline cu afișe, se zăreau 
petecile vechilor etichete de junimiști şi constituţionali, 
dar de astă dată d. Carp le-a lipit de frunţi benzi mai 

late şi le-a imprimat cu caractere mai mari noua 
etichetă a acestor oameni fără nici un fel de caracter. 
Turma întreagă, ca un stol de păcate, s-a dat îmboldită 
de golul pîntecelor și de pustiul capului, s-a dat reac- 
țiunei pe girul marelui zeflemisi, d. P. P. Carp. Şi 
dacă turma a trecut dincolo şi dacă clubul lor nu mài 
există și dacă statutele formaţiunei lor sunt distruse 
şi dacă ei nu mai pot zice „noi junimiştii“ sau „noi 
constituţionalii“, pentru ce acest organ şi pentru ce 
sub numele de Constituţionalul? Se ştie că d. Catargiu 
a primit turma și pe şetul ei cu condiţiune ca să nu 
mai existe nimic din cite au existat in staulul junimiş- 
tilor. i 
„lacă de ce nerozia și ridicolul incep de la începutul 
prime! pagine a organului foştilor junimiști şi foştilor 
constituționali. Mai la vale nerozia, cînd trufaşe, cînd 
trivială, umple coloanele acestui organ mort, al căruia 
ideal astăzi este concentrarea conservatorilor puri. Foştii 
Junimiști vor să-și plătească favoarea d-a fi primiţi 
lingă amicii d-lui Catargiu şi Lahovari, și pentru aceasta 
nu se sfiesc nici de calomnie, nici de neruşinare, nici 
de nerozie. După zile şi după momente, după cum li se 
făgăduiesc mai multe scaune sau mai puţine, după cum li 
se deschid perspective mai adinci sau mai turtite, foştii 
Junimişti şi-aleg armele veninoase ale calomniei, armele 
murdare ale cinismului sau armele de carton argintuit 
ale neroziei. După făgăduială și perspectivă variază 
și stilul şi conţinutul atacurilor indreptate în contra 
noastră, căci aceşti foşti liberali, foşti junimişti, foşti 
constituţionali, fac parte din clasa acelora cari trăiesc 
și înaintează prin vilipendarea şi birfirea adversa- 
rilor tutulor partidelor cari vin la putere. 
În numărul de astăzi, întreg articolul de fond, 
intitulat Tactica lor, este plin de nerozii. Probabil două 
cauze au contribuit la acest fenomen: mai întii fierea 
are și ea o limită cantitativă, şi mai ales cînd o storei 
intr-un mod artificial — după o ferocitate de gindire 
și de stil de 10 zile, foștii junimişti au scăzut la un fel 
de orașav de nerozii —, și al doilea, peste entuziasmul 

lor bătrinul Catargiu, sub inspiraţiunea d-lui Al. Laho- 
vari, a turnat o găleată cu apă rece, fireşte, e cestiunea 
de scaune şi d. Catargiu a început să reducă numărul 
scaunelor. Și entuziasmul foştilor junimişti produeînd 
în ei calomnia și ferocitatea, încetarea entuziasmului 
nu poate corespunde decit cu nerozia şi platiludinea. 
lacă, după părerea noastră, cele două mari cauze cari 
explică pe deplin toate neroziile din articolul intitulat 
Tactica lor. 


Să relevăm trei, numai trei, din lungul șir al nero- 
ziilor lor. Foştii junimiști cred că este destul să spuie 
că actualul guvern este un guvern cinstit pentru ca 
să-şi cîştige simpatia şi admiraţiunea tuturora. 
Ce o fi înţelegind ei prin cinstit? Dacă înţeleg ceea ce 
de obicei se înţelege și este admis în faţa legilor, atunci 
ar fi trebuit să zică: guvern de oameni cinstiţi, Dacă 
însă vor să alăture pe cinstit lingă guvern pentru a 
înţelege un guvern cinstit politicește, în acest caz 
nerozia este patentă. Ce fel de guvern cinstit este acela 
care stă la putere prin înlăturarea Constituţiunei şi 
care a deschis tirgul de conştiinţe prin decretul regal 
de prorogare? Ce fel de cinste politică are guvernul acela 
care se compune din oameni ce s-au tratat între dinșii 
pînă mai ieri de reacționari, de dezertori, de trădători 
şi de ambițioși ordinari? Ce fel de guvern cinstit. este 
acela cînd este compus numai din oameni vestiți in 
alegeri prin fraudă şi teroare? 

Dar Constituţionalul voiește să apere pe acest guvern 
cinstit de „propaganda şireată şi ocultă a naţionalilor- 
liberali“. Ce va fi înţelegind aceşti foşti constituţionali 
prin propaganda noastră şireată şi ocultă? Nu pot 
înțelege nimic, și de aceea este cea de-a doua ilustră 
nerozie pe care foștii junimişti o aștern în coloanele 
lor. Propaganda noastră este făţișe și clară. Lupta 
noastră contra uzurpatorilor este limpede și categorică. 
Unde este şiretenia şi unde ocultul? 

A treia nerozie încheie articolul Constituţionalu lui. 
Ştiţi de ce guvernul actual este politiceşte onest şi 


iubit de națiunea întreagă, incepind de la rege şi pină 
la pălmaş? Pentru că, dupe amicii d-lui Carp „poporul 
este la urmă şi din fire conservator“, 

Poporul românesc este conservator! De cind? Ne- 
apărat de cînd turma junimistă a fost vindută d-lor 
Catargiu-Lahovari. 

Dar asupra acestei nerozii cu proporţii extraordinare 
vom reveni. În ea se coprinde idealul şi moralitatea 
foştilor junimiști. 

CINSTE! 


Cuvîntul cel mai des întrebuințat de către noii 
tovarăși ai d-lor Lascăr Catargiu și Alexandru Lahovari 
este cuvintul cinste, în toate formele pe cari le îngăduie 
gramatica şi limba românească. Foștii junimişti sunt 
reduşi aproape exclusiv la această laudă: „Suntem 
cinstiţi, am dat ţărei un guvern cinstit“. Ideile noi, 
era cea nouă, programul nou, s-au învechit atit de 
mult, încît despre aşa ceva nu se mai pomeneşte decit 
din Paşte în Crăciun, și atunci în treacăt și pe 
furiș. Şi dacă despre toate aceste minuni moi nu se 
mai aude nici o gălăgie în vastul pustiu junimist, 
cauzele sunt două şi foarte puternice: mai întii că 
lumea s-a obosit de etichetele reforme noi, eră nouă etc., 
auzindu-le necontenit fără ca vrodată să fi bănuit ce 
se ascunde dedesubtul lor, şi, al doilea, că junimiştilor 
nu le mai permit d-nii Catargiu şi Lahovari să zbirniie 
nişte strune cari nu au loc în tambura reacționară. 
lacă de ce amicii noi ai d-lor Catargiu şi Lahovari 
sunt reduşi numai la blaga: „Noi am dat țărei un guvern 
cinstit“. 

Un domn își întilneşte un vechi prieten pe care 
nu-l mai văzuse de cîțiva ani. Bucurie sau obicei, se 
repede la el, îl imbrățişează şi-l întreabă astfel: „Ce 
mai faci, onorabile? De unde vii, onorabile. Prietenul 
se înroşaște şi îngină: „Patimi, mon chèr, politică, 
prigonire...“. Onorabilul venea de la puşcărie și de 

aceea era foarte incurcat în răspunsul său. Tot atit 
merită şi guvernul actual ca să i se zică cinstit de către 
acei puţini cari mai pot crede că au în faţa lor un 
guvern cinstit în politica şi mersul poporului românesc, 
Să răfuim puţin această aureolă de chibrit trasă noaptea 
în jurul guvernului actual de către condeiașii junimişti. 
Să vedem, prin ajutorul citorva fapte din trecut, de 
ieri şi de astăzi, cam cit merită actualul guvern însușirea 
de guvern cinstit! Să lăsăm la o parte revoltătoarele 
reporturi dintre un avocat în ilustră poziţie critică şi 
un fost ilustru judecător, astăzi retras într-un caşcaval 
cu proporţii mai! extraordinare, să lăsăm la o parte 
unele discursuri ale unor oratori cinstiţi cari răpeau 
mila binefăcătoare de la aşa-presupuşii lor adversari, 
să nu mai intrăm în detaliile spolierei unei primării 
de către patronii acelora cari astăzi cintă pe momitoa- 
rea temă a onorabilităței, să uităm și pe Goëtz și 
pe aceia cari au tripotat în această cunoscută afacere, 
să uităm afacerea Musicu, să nu bănuim vînzarea argin- 
tului făcută cu pierderi de milioane de către un bancher 
ministru altor bancheri ovrei și amici ai ministrului, 
să lăsăm toate acestea la o parte şi împreună cu ele 
tot ceea ce privește viaţa intimă şi cinstea de om, 
chiar dacă ele ar fi fost ofilite de sentinţe cari încep a 
se uita de lenega şi blinda memorie a opiniunei publice. 

Să nu ne oprim decit asupra vieţei publice, asupra 
onestităței politice a bărbaților cari, toţi laolaltă, strigă 
de pe acoperişul Ministerului de Interne că au dat 
țărei un guvern cinstit. În guvernul actual sunt oameni 
cari sub direcţiunea lor politică un parlament conserva- 
tor ajunsese în așa hal de corupţie, de perversitate şi de 
mituire, încît un mare ziar englez începuse a publica 
numele mituiţilor și sumele respective, iar acest parla- 
ment a fost numit de către un conservator „sultan- 
mezat“ ; în guvernul actual suni oameni cari a doua zi 
după căderea de la putere a partidului şi a șefului lor 
şi-au părăsit partid, şef şi drapel, au vestejit partid, 
şef și drapel, s-au lingușit spre miluială pe lingă parti- 
dul care suia treptele puterei, au tratat pe ascuns ca 
să fie primiţi de aceia pe cari îi ataca în numele celor- 
lalţi, au primit mila cu dragoste şi umilire, au bătut 

cu stială la uşile noilor puternici și au îngenucheat 
inainte-le pentru a fi căpătuiţi pe la unele colegii elec- 
torale mai facile, au părăsit şi pe noii protectori cind. 
aceştia erau în ajun d-a părăsi puterea și au avut mo- 
mente cînd au denunțat și pe unii şi pe alţii, pentru 
ca scandalul şi imoralitatea d-a se arunca din braţele 
unora în ale celorlalţi să fie pe deplin; în guvernul 
actual sunt unii oameni cari au atacat cu o furie igno- 
bilă pe acela pe care ei îl numeau omul providenţial, 
pentru ca astăzi să aducă elogii nesfirşite aceluia pe 
care l-au denunţat opiniunei publice ca pe un barbar 
a căreia menire era d-a da țara înapoi. Și cînd din 
asemenea oameni este alcătuit guvernul d-lor Catargiu- 
Lahovari, se poate el numi în serios un guvern cinstit? 
Cind în actualul guvern, începînd cu şeful, se găsesc 
oameni al cărora trecut politic se rezumă in bătăi, 
schilodiri și vărsări de singe, în corupţiune şi teroare 
şi al cărora viitor se anunţă cu pregătiri demne de acest 
ilustru trecut ; cînd în actualul guvern sunt oameni cari 
nu sunt străini de crime ordinare și cari îndrăznese 
să se ridice, de la aceste crime, la principii politice de 
felul celor „trei somaţii“,o variantă a formulei:,, Mitrail- 
lez-moi cette canaille“; cînd în guvernul actual sunt 
oameni cari au ucis mii de țărani fără a încerca nici 
un mijloc pacinie şi uman, răsplătind cu onoruri şi 
funcțiuni pe instigatorii acestei triste răscoale; şi cînd 
astfel de oameni compun actualul guvern, titlul cel 
mai nemerit ce i se cuvine să fie oare acela de cinstit? 
Şi cînd nu e unul, unul singur, din miniștrii actuali 
care să nu fi renunţat la toate credinţele lui politice 
în scop d-a veni şi de a sta la putere, unde mai este 
cinstea unui asemenea guvern? Poate că d. Take Ionescu 
să aibă pretenţia d-a reprezenta moralitatea şi cinstea 
politică a guvernului pur conservator ! 

Dar să ne oprim aci, căci despre cinstea guvernului 
actual avem o cazieră prea mare pentru a o denunța 
întreagă opiniei publice într-un singur articol. Sunt 
subiecte bogate şi cinstea actualului guvern este cel 
mai bogat subiect: el abundă în corupţiuni, în călcări 
de legi, în delicte şi crime revoltătoare, 

GLUME POPULARE 


I 


În urma comediei singeroase jucată de mandatarii 
regelui Carol, n-aş fi crezut niciodată că se va găsi un 
român în toată firea carele să califice o parte din sălbă- 
ticiile petrecute de glume populare. În 1875, cutezătorui 
alegător, după ce vota contra regimului reacționar, 
trebuia să iasă printr-un lung defileu de ciomăgași, 
puşi sub comanda lui Take al Țicului, Popa Take, 
Hamalu şi atiția alţii deopotrivă de cruzi și de glorioşi. 
Capii defileului se uitau în spatele cetățeanului şi 
imediat îl luau la bătaie. Mulţi au căzut înainte de a 
ieşi din acest defileu teribil. Care era cauza acestor 
cruzimi? O glumă populară. Cei de la birou, votul fiind 
pe față, insemnau cu o cruce albă de tibişir pe cetă- 
ţeanul care se pronunţase contra regimului. Din aceste 
glume populare mulţi au perit şi mulţi au rămas bete- 
șugiți pentru toată viaţa lor. 

Astăzi glumele s-au schimbat. Tibişirul a fost 
înlocuit, cu chinărozul. Este aci o afacere de progres. 
Și în locul stilparilor de odinioară, cari trăgeau semnul 
crucii pe spatele alegătorilor, astăzi s-au ivit berbeci. 
Cind în strada Parfumului, cu ocazia alegerei colegiu- 
lui I de Senat, s-au apropiat de localul volărei un grup 
de mai mulți alegători liberali, în fața lor s-au pus zid 
trei-patru şiruri lungi de bătăuşi puşi sub comanda 
ilustrului Lerescu. Cetăţenii vroind să străbată, unul 
din bandă a început să strige: „Să vie berbecii!“. 

Și berbecii erau mai mulți bețivi cu căciulele negre și 
tuguiete, cari s-au apropiat de alegători cletănind capul 
ca şi cum ar fi fost nișe berbeci ce se pregătesc să se 
repează şi să împungă. Cind berbecii au sosit chiar 
lingă alegători și-au scos căciulele ș-au început să 
plesnească cu ele, îmbibate în chinăroz cu untdelemn, 
pe alegătorii cari nu vroiau să renunțe la votul lor, 
la voinţa şi la dreptul de a-și exercita partea din suve- 
ranitatea naţională acordată lor prin voinţa supremă 
a tuturora. Berbecii mai trăgeau și cu ardei. Berbecii 
puteau să scoaţă ochii, şi cîți seăpau din miinele berbe- 
cilor, negri, murdăriţi şi batjocoriţi, dacă nu plecau 
erau luaţi la huiduială, la îmbrinceală și la bătaie. 
D.G. Dem. Teodorescu, refuzind d-a pleca numai cu 
ce se alesese din grația berbecilor, a plecat în urmă cu 
ochiul umflat, iar d. doctor Chițu, vroind să împrăștie 
această ceată de berbeci, a primit atiţia pumni în cap 
ciți se pot căra într-o jumătate de oră. Seurt, cel care 
era spoit cu chinoroz, trebuia să plece, căci altfel deve- 
nea ţinta sălbăticiilor bandei de pușcăriași. 

În 1875, sub domnitorul Carol şi Lascar Catargiu, 
apărură stilparii, cari indicau pe cetăţeni, la ura 
bandiţilor, prin crucea de tibişir; în 1892, sub regele 
Carol și Lascăr Catargiu, ieși la iveală berbecii, cari, 
prin pingăreala cu chinoroz, însemnară pe aceia cari 
trebuiau izgoniți cu huido sau cu măciuca. 

Şi cu toate acestea este o mare deosebire între 
1875 şi 1892 din puntul de vedere moral, dacă nu şi 
material. Mai întîi că 1892 vine după 16 ani de viaţă 
constituţională, de progres, de indulcirea și poleirea 
moravurilor. Opinia publică astăzi este mai întinsă, 
mai coprinzătoare şi probabil că trebuie să fie sau ar 
trebui să fie mai impresionabilă decit ca pe la 1875. 
Și, aşa fiind, mandatarii regelui Carol sunt mai vino- 
vați de berbeci, de chinoroz și de capetele sparte în 
1892 decit puteau să fie mandatarii domnului Carol în 
1875 de stilparii, de crucile cu tibişir și de singele văr- 
sat de bandele de pe atunci. 

Dar mai este o deosebire morală care agravează 
brutalitatea și atentatul din 1892. În anul 1875 nu 
s-a găsit nici un organ de publicitate care să susție 

că odioasele atentate comise în acele alegeri sunt 
nişte glume populare. Și atunci mandatarii domnitoru- 
lui Carol au tăgăduit şi au dat comunicate minci- 
noase prin Monitorul Oficial, dar n-au avut curajul fe- 
roce d-a trece crimele sub porecla de „glume populare“. 
În 1892 s-a găsit un organ guvernamental, acela care 
are cea mai ridiculă pretenţie că reprezintă cultura 
occidentală, ideile noi și aspiraţiunile inalte ale viito- 
rului, și a scris negru pe alb că cele petrecute în alegeri 
nu au fost decit nişte glume populare. Cît de jos şi-au 
coborit sufletele acești oameni, desigur că toţi cei oneşti 
și delicați în ţară au înţeles deja. Şi tot din 1892, 
încurajat de organul junimist, un organ lahovăresc, 
vorbind de loviturile primite de un alegător de la 
colegiul I, nu s-a sfiit d-a zice: „Nu e nimic, căci sunt 
de la popor!“. 

Sunt bucurii cari dau pe faţă bestialitatea cea mai 
înjositoare ;sunt note sufleteşti cari hotărăsc de oameni, 
de capacitatea și de temperamentul lor. Și desigur că 
un om care a trecut prin cele trei grade ale învăţă- 
mîntului și totuși face haz de o sălbătăcie, desigur că 
asupra acestui om cunoștințele și cultura nu au operat 
nici o transformare morală, ci sub poleială exterioară 
a rămas natura primitivă, o natură crudă şi bestială, 
un incivil, barbar, sălbatec, care nu este demn de 
cetăţi nici chiar semicivilizate. 

Şi aşa sunt acei cari apără faptele bandelor, adică 
atentatele comise de mandatarii mandatarilor regelui 
Carol I. 

Dar numai sălbătăcie este în acest mod de a se 
veseli la isprăvile bandelor? 

Vom vedea. 


II 


Hazul pe cari îl fac cei cu „căldările occidentale“ 
de sălbăticiile organizate de poliţie, de bandele ei 
şi de șefii conducători ai acestor orori dovedeşte nu 
numai un fond de barbarie, ci şi o moleşire, o ramolire 
a facultăţilor umane, o degenerescență provocată 

tocmai de acel pospai de cultură care enervează, tur- 
bură conştiinţa și prepară putrejunea morală a omului 
născut fără aptitudini d-a absorbi cultura. 

Un oriental născut şi crescut în palatele lui somp- 
tuoase, servit el, şi din străbun în bun şi în tată, de 
robi, răstăţat el, și din vechime pină la el, în plăcerile 


danţurilor ameţitoare și ale seraiurilor bogate în pri- 
velişti senzuale, un asemenea om şi stăpîn oriental, 
dind de aparenţa culturei occidentale, mai adeseaori 
devine și mai rău, şi mai înjosit, și mai aberat, şi mai 
crud, printr-o fantazie vertiginos animată şi din afară 
şi dinlăuntru. Şi pentru asemenea stăpîni mizerabili 
încep batjocorile să li se pară spirit şi crimele glume și 
veselii aristocratice. Şi încetul cu încetul ei nu mai 
pot trăi fără batjocoră şi crimă. Sunt exemple de cruzimi 
fantastice cari dezgustă pe om de forma şi esența lui. 
În Orient s-au văzut asemenea stăpinitori, oferind 
plăceri supreme robilor cu ce aveau mai fermecător 
în seraiul lor, pentru ca într-un moment dai să fie 
străpunsă perechea fericită, De ce? Stăpinul glumea, 
era vesel şi a avut fantazia d-a vedea cum moare omul 
în cea mai mare fericire a lui. 

O cultură mai mult de cîrciumă, de cafenea şi de case 
de prostituție occidentală poate avea drept efect decă- 
derea cea mai adincă a omului. În acest caz, cunoştin- 
țele şi cultura nu au decit o înriurire asupra tipului: 
aceea d-a-l moleşi şi a-l prepara bine și repede pentru 
descompunerea lui morală. Noi nu suntem contra vese- 
liei şi a petrecerilor tinereşti; dar toate au o cumpănă 
şi omul în scurta lui viață are timp pentru toate 
dacă a sosit intreg la minte, cu un simţ moral înalt şi cu 
o conştiinţă sănătoasă. Este însă o mare deosebire între 
aceia cari petrec o zi pe săptămînă şi şase le trec la 
facultăţile occidentale și între aceia cari petrec prima 
săptămînă a anului la universităţi şi tot restul anului 
în lene şi plăceri căutate, adeseori forţate, siluindu-și 
natura în beţii şi orgii. Pentru asemenea oameni pos- 
paiul culturei occidentale nu a fost decît un dizolvant 
mai mult, şi, poate, cel mai puternic. 

Asemenea tipuri prăpădite sunt crude cînd dau cr- 
dine şi poltrone la execuţie, sunt despotice din cabi- 

netul lor și umilite în fața celei mai mici primejdii. Și 
vezi bine, asemenea tipuri simt plăceri reale cînd aud că 
alții au fost batjocoriţi și maltrataţi, căci în ei nu există 
conștiința umană care leagă pe om de întreaga lui 
speţă, ci numai ştiinţa că el există şi că-i e bine şi 
plăcut la răul și periciunea semenului său. i 

Şi cind în fruntea unui organ de publicitate se 
află oameni cari scriu sau permit a se scrie că spoirea 
cu chinoroz și bătăile şi izgonirile cetățenilor de la vot 
sunt nişte glume populare, oricine poate vedea în aceste 
aprecieri pe barbarii moleşiţi şi corupți de o cultură 
prinsă în fugă și prin locuri de destrăbălare, cultură 
neasimilată şi prin aceasta chiar dizolvantă şi înjosi- 
toare. 

Dar mai departe aceşti oameni dovedesc că nici 
habar nu au de poporul nostru, în fruntea căruia i-a 
aruncat caprițiul regelui Carol. Este în această insultă 
pe care o aruncă poporului românesc o confuziune re- 
gretabilă : aceşti oameni apropie sentimentele poporului 
de sentimentele lor, judecind pe unele după celelalte. 
Un popor care ar considera ca glumă batjocora, pin- 
găreala și brutalitatea ar fi un popor crud și fără mora- 
vuri, ar fi un popor bestial și desigur că el ar trebui să 
aibă alte instituţiuni şi alt ideal decit acelea pe cari 
le are poporul românesc și ar fi neapărat un popor 
sălbatic cu desăvirşire. ` i 
Po o sd și energic, simplu și cuviincios, 
a pt și uman, eosebeşte gluma de batjocură, spiritul 

e măscări, mustrarea de ocară. Poporul românese 
are, poale, cea mai supremă aversiune contra batjo- 
corei, Şi adeseaori am avut ocazia să auz pe român 
zicînd: „Să mă bată, domnule, să mă fure, să mă în- 
şele, dar să mă batjocorească, nu l“. Ruşinarea prin 
batjocoră românul nu o uită niciodată; şi dacă la 
țăran există urma pendetiei corsicane, vendettei latine 
este numai în ceea ce priveşte batjocora, pe care nicio- 
dată nu o amestecă cu gluma. i 

Şi de aceea cea mai teribilă amenințare stă în jură- 
mintul bărbătesc: „Să-mi tai mie mustața dacă etc 
ete.“ Adică să mă batjocorești dacă nu m-oi ține de 
cuvint. Și pînă acolo românul urăște batjocora, încît 

a tăia coada cinelui cuiva din sat cu care nu eşti bine, 
iţi atragi ura lui nestinsă, care se coprinde minunat în 
cuvintele: „Mai bine-mi trăgeai 20 de palme decît imi 
făceai aşa ris şi batjocură !“. 

Românul deosebeşte bine gluma de batjocoră și 
românul face chef de glumă, dar răzbună batjocora. 

În bandele mizerabile de bătăuși şi puşcăriași nu 
era nici demnitatea, nici sentimentul, nici cinstea, 
nimic din ceea ce are poporul românesc. Şi bandele de 
beţivi au batjocorit şi nu au glumit, au izgonit şi au 
spart capetele, iară nu au făcut glume populare. 

Iacă de ce aceia cari şi-au permis să afirme că bat- 
jocora şi maltratarea bandelor au fost niște glume 
populare au dovedit că au un fond de barbari, că sunt 
niște putregaiuri morale și că nu cunosc de fel poporul 
pe care vor să-l guverneze. 

Sunt ciţiva ani de cînd s-a judecat un proces cri- 
minal. Un român, în furie, ucisese. Ştiţi de ce? Fiind 
la o nuntă mare și frumoasă, nuntă de chiabur, un 
sîrb, cu care se cam gilcevea, a vroit să facă o glumă 
populară și i-a tăiat coada calului „Și eram colăcer !“, 
a exclamat asasinul fără voie. Un colăcer cu coada 
calului tăiată e într-adevăr o batjocoră pe care un 
român nu o poate ierta! 

Să fie încredinţaţi mandatarii regelui că batjocora 
cu chinorozul nu o vor uita niciodată cetăţenii și 
nici unul din noi nu o vom uita. 

M. s. regele trebuie să știe că marele oraș în care 
stă, capitala ţărei, a fost batjocorită de mandatarii 
m.-sale. 

Savantul nostru filolog, istoric și publicist, în con- 
ferința sa de duminecă ce trecu, a susținut teza urmă- 
toare: noi în 1892 suntem, ca popor, în faza copilăriei, 
de aci ura, invidia şi egoismul copilăresc, de aci trecerea 
repede de la una la alta, nestatornicia, lipsa de caractere 
ete. ete. Multe din apropierile dintre „noi în 1892“ 
şi copilărie au fost aduse cu meșteșug şi, în orice caz, 
cu mult haz, cu mult spirit. Noi nici vom susține că 
d. Hașdeu are dreptate, nici nu ne vom încumeta să 
spunem savantului: ai fost numai de spirit.Ce e drept, 
d. Hașdeu și în 1892, ca şi în 1862,'72 și'82, este foarte 
de spirit şi unul din conferenţiarii cei mai distinși și, 
desigur, cel dîntii profesor care ştie să citească de la 
catedră cu atita farmec ca şi cum ar vorbi un bun orator 
de la tribună. 

Dar dacă d-l Hașdeu, cu citeva zile înainte de 
conferinţa sa, ar fi făcut un ocol circular pe la secțiunile 
de votare și nu la colegiul al II-lea de Cameră şi de 
Senat, şi nici la colegiul III de Cameră, ci la colegiul I 
de Cameră și de Senat, ar fi putut prinde impresiuni vii, 
puternice, emoţionante, ar fi putut aduna note triste, 
dezgustătoare, crude şi hotărîtoare despre ceea ce este 
la noi regimul guvernant în 1892. Avem , într-adevăr, 
destule motive d-a crede că, dacă savantul ar fi trecut 
prin ororile de la Verde, Albastru şi Negru (numai la 
colegiul I de Senat), în multe punte conferința d-lui 

Hașdeu ar fi fost modificată de d-sa. În orice caz, compa- 
raţia între copilăria copilului şi copilăria societăţei 
noastre nu ar fi fost împinsă pină la extremele ei 
margini. 

Şi să nu se zică că d. Haşdeu n-a avut în vedere 
zbuciumul politic; d-sa este dator să recunoască că 
forţele vii şi inteligente, în cea mai mare parte a lor, 
sunt absorbite de luptele politice. Rău sau bine, ade- 
vărul însă este așa şi nu se poate tăgădui de nimeni. 
Cum suntem în politică în 1892, iacă o întrebare al 
căruia răspuns rezolvă în mare parte problema: „noi 
în 1892“. Dar d. Haşdeu, ceea ce n-a spus pe față şi 
pe șleau, a atins pieziş și prin aluziuni destui de trans- 
parente. 

Așa fiind, eu crez că d. Haşdeu şi-ar fi modificat 
în parte frumoasa conferinţă dacă ar fi văzut cum eram 
noi cu politica și cu libertatea alegerilor în 1892 la 
1 şi 5 februarie, sub îngăduiala calculată a domniei 


regelui Carol, în urma celei de-a treia dizolvări acor- 


dată grupărei conservatoare. 

D. Haşdeu, spectator indiferent al politicei, dacă 
d-sa poate să fie indiferent la vreo mișcare, ar fi jude- 
cat singur, prin propriile sale impresiuni, cită parte 
din plingerile şi acuzațiunile noastre ţin de ură, de 
imaginaţie, şi de invidie și cîtă parte se potrivește în- 
tocmai cu adevărul brutal. Şi eu crez că savantul nostru 
profesor, martor al eruzimilor şi sălbăticiilor comise 
de bandele mizerabile, organizate și plătite din fondu- 
rile regimului, s-ar fi oprit în Loc cu comparațiunea sa, 
cu teza sa atît de frumos întocmită şi dezvoltată, și ar 
fi stat pe ginduri ca să vază dacă caracteristica noastră 
în 4892 este răutatea şi naivitatea copilărească sau cu 
totul altceva. 

Nu afirm și nici pot bănui ce ar fi scos d. Haşdeu din 
teroarea împrăștiată de pușcăriaşi asupra cetăţenilor 
chemaţi de lege să-și exercite cel mai mare drept al 
lor, căci un spirit atit de profund și de inventiv ca al 
d-sale scapă uşor de sub analiza repede a unui articol, 
Sunt însă încredinţat că d-sa ar fi uitat, pentru un 
moment măcar, punctul său de privire și ar fi rămas 
uimit de cruzimea și sacrilegiul pe cari copiii nu sunt 

in stare şi nici în natura lor nu este de a le comite. 
Este în copil, susțin unii, o cruzime specială, cruzimea 
copilărească. Şi cind doi copii aleargă după o sanie 
pentru ca să se agaţe şi să se plimbe gratis, acela care 
a rămas în urmă şi strigă în socoteala celui care şi-a 
ajuns scopul: „Arde-l birjar 1“, dovedeşte invidie şi 
răutate, cum zice d. Hașdeu, dar d-sa nu va putea găsi 
o notă în natura copilului care să denote crima și 
sacrilegiul. Í 
_ D. Hașdeu ar fi observat multe în fața bandelor 
şi istoricul şi criticul şi filozoful şi artistul, toți patru 
întrupaţi în același Haşdeu, ar fi exclamat coprins de 
oroare: „Aceşti asasini n-au nimic din copilăria unei 
societăţi !“. Și mai departe d-sa s-ar fi întrebat: „Cine 
a orînduit această comedie sanguinară? Ce face "acela 
care în zilele de alegeri este supremul arbitru între par- 
tide şi unicul paznic al Constituţiunei, pe care a jurat 
că o va respecta și păstra neatinsă?“, ŞI, desigur, isto- 
ricul şi-ar fi zis coprins de întristare: „Astfel s-a scăpat 
țara de regimul personal prin domn strein?“. 

Și după ce d. Hașdeu ar fi asistat la aceste crime 
de stat comise la toate colegiile electorale, şi-ar fi 
dat seama de marea decădere morală a acelora cari 
spun celor bătuţi, celor singeraţi, celor ce zac în spitale 
celor bătuți în față cu căciuli cu "chinaroz, celor 
loviți cu noroi şi tutulor celor izgoniți cu măciuca 
că ce li s-a întîmplat sunt numai niște „glume 
populare“. i de 

Şi d-sa ar fi simţit o duhoare de putregai moral 
o neruşinare covirşitoare, cari să-l facă pe el, omul de 
știință şi de gindire, să zică melancolic: „E ceva putred 
în România |“. Fireşte, ceva care nu se aseamănă întru 
nimic cu copilăria, ceva care e putred de la cap, la ca 
acolo unde se spune că e mintea și cultura. i A 
A Ce bine mi-ar părea să fiu convins că ce se petrece 

noi sunt numai copilării! Şi cîţi n-ar fi fericiţi 
dacă ar putea crede aşa ceva, iar nu ceea ce cred 
Ata ce sunt forțați de-a crede dupe semne, fapte şi 

ezi, pe cari savantul profesor, prin felul preocu- 


ăril 
e Să sale, nu le poate avea destul de bine în 

În 1892 poporului românese i s-a închis calea legală 
de luptă şi revendicări. În 1892, în județele ţărei, 
alegătorii colegiului I au fost despuiaţi pină la piele 
pentru a li se viola conştiinţa şi a li se răpi buletinele, 
iar cei de la colegiul al III-lea au fost duși de la spate 
de subprefecţi și pomojnici. În 1892 capitala țărei a 
fost îngenucheată, terorizată şi batjocorită: a fost 
prada a cîteva sute de pușcăriaşi, comandaţi de manda- 
tarii regelui Carol. În 1892 suntem ameninţaţi d-a ne 
reîntoarce în 1792. | 

Noi, în acest an al mîntuirei, suntem ameninţaţi 
de robia timpurilor trecute ; şi desigur că nu o copilărie 
se prepară, ci o crimă oribilă în contra unei națiuni 
generoase. 

NOUL MESAGIU 


Fiindcă trebuia un titlu acestui şir de observaţiuni, 
de aceea am pus în fruntea lor cuvintele de Noul 
mesagiu. 

Altiel, în ceea ce priveşte coprinsul lui, este acelaşi 
ca şi cel de acum citeva luni, ca şi cel de acum un an, 
ca şi toate mesagiile din aceşti patru ani de dezordine, 
de frămintare şi de decădere. 

Deosebirea între acest document, în care, nici gu- 
vernul care-l alcătuieşte, nici regele care-l citeşte nu 
cred, și cele de mai nainte este în primul rînd un fel de 
oboseală de a mesagia a acelorași şi aceloraşi mi- 
niștri despreţuitori de orice formă constituţională. 
Şi oboseala se resimte în tot coprinsul acestui mesagiu, 
in paliditatea şi în vagul risipite de la începutul pină 
la sfirșitul lui. 

Dar să lăsăm această parte a mesagiului. Miniștrii 
regelui, consilieri harnici, gonitori prin judeţe și mun- 
ciţi timp îndelungat în alegerile din urmă, nu puteau 
avea avintul necesar şi nici credinţa sinceră în docu- 
mentul ce au preparat suveranului pentru deschiderea 
corpurilor legiuitoare. 

Să ne oprim puțin insă asupra cîtorva detalii din 
această palidă piesă. 

Şi mai intii era fatal să găsim în fruntea mesagiului 
acea bucurie fatală pe care suveranul o resimte ori de 
cite ori dă ochii eu cei din Dealul Mitropoliei şi cu 

cei cari aromesc în palatul Universităţei. Şi această 
bucurie este de aceeaşi intensitate și de aceeași sin- 
ceritate ca şi celelalte bucurii din anii ce trecură ; 
de altmintrelea era şi cazul ca bucuria suveranului să 
fie aceeaşi, parlamentul este nou ales și, ca şi celelalte 
două, au fost alese în același fel: prin opresiune, co- 
rupţiune, teroare şi în multe părţi ale ţărei prin vărsare 
de sînge. 

Bucuria din capul mesagiului este tot aşa de ne- 
apărată ca şi cuvintele „domnilor senatori, domnilor 
deputaţi“. 

Lăsînd la o parte bucuria suveranului, regele se 
ridică, evitind orice impresie ce i-ar fi putut face ban- 
dele, bitele şi chinărozul, se ridică sus, sus de tot, amin- 
tindu-şi de o providenţă pe care odinioară suveranii 
o formulau în cuvintele: „dreptul divin“. Şi de la 
această înălţime, în seninul cerului, firește că, uitîn- 
du-se pe pămînt în mănoasa ţară dintre Dunăre și 
Carpaţi, regele exclamă: 

„Astăzi se împlineşte mai bine de un pătrar de 
secol de cînd, chemat prin decretele providenţei şi prin 
voinţa poporului român, mă aflu în capul acestei ţări, 
căreia i-am consacrat toate cugetările şi toate actele 
vieţei mele“. 

Providenţei fireşte că-i datorim multe și noi şi re- 
gele. Decretele ei au fost decrete mari la cari ne-am 
supus cînd cu resignare, cind cu bucurie, după cum era 
şi decretul ei. Dar, dacă ar îi fost numai decretele 
ei la mijloc, ţara românească nu s-ar fi văzut în anul 
1892 terorizată de bande și batjocorită cu chinăroz, 
Şi desigur că şi m.-s. regele, ca și noi, nu poate admite 
o providenţă cu o mină pe ciomag și cu alta într-o 
ladă cu chinoroz. M.-sa regele, ca și noi, nu poate ad- 
mite că providenţa a decretat prorogarea din 1891, di- 
zolvarea din același an și alegerile din 1892. 

Şi dacă providența ar fi lăsat mină liberă d-lui 
Lascăr Catargiu în alegerile din 1892, i-am fi zis ei; 
„Providență, oricît de mare și de eternă eşti tu, să ne 
dai voie a-ţi spune că nu vrei să cunoşti apucăturile 
aceluia pe care ţara l-a răsturnat în 1876, în urma orori- 
lor comise in cinci ani de zile“. 

Fiindcă însă providența nu s-a amestecat în aceste 
evenimente, nu ne mai rămine decit să o rugăm a 
decreta divinile sale hotăriri pentru rege cît mai des, 
căci regele să găsește astăzi înconjurat de unii consi- 
lieri cari nu cunosc şi nu iubesc instituțiunile ţărei şi 
cari, tocmai din această cauză, pot sfătui pe m.-sa şi 
contra aspirațiunilor ţărei, şi contra decretelor provi- 
denţei. 

Trebuie să mai constatăm însă că m.-sa, pe lingă 
„decretele providenţei“, binevoieşte a-şi aduce aminte 
că a contribuit și „voinţa poporului român“ la chemarea 
m.-sale în capul „acestei ţări“. 

Aci este bine să amintim m.-sale că „voinţa poporului 
român“, în deosebire de „decretele providenţei“, ar 
trebui să fie continua și unica busolă a m.-sale. Provi- 
denţa dă, ce e drept, decrete din cînd în cînd, la che- 
marea unor suverani în capul acestor ţări europenești, 
la naşterea moștenitorilor sau la adoptarea lor, la 
abdicarea unor suverani etc. ete. Dar dacă providenţa 
dă unele decrete, „voința poporului“ pentru suveranii 
constituţionali trebuie să fie continuul izvor al decre- 
telor privitoare la răsturnarea și numirea regimelor 
de guvernămînt. 

Şi să ne ierte m.-sa. regele, dar noi suntem convinşi 
că la cele trei parlamente și opt ministere in mai puţin 
de patru ani de zile nu a prezidat nici decretul provi- 
denţei, nici „voinţa poporului român“. 

Ceva mai jos de acest paragraf, mesagiul coprinde 
următoarele rînduri: 

„Corpul electoral, prin alegerea domniiler-voastre, 
a manifestat în modul cel mai neîndoios ideile care-l] 
conduc. Ţara cere, înainte de toate, ordine și stabili- 
tate“. 

Asupra acestor rinduri să ne oprim puţin. Miniştrii 
regelui fac pe m.s. să atingă o cestiune foarte arzătoare. 
M.-sa vorbeşte de corpul electoral, care, prin alegerea 
imensei majorităţi guvernamentale, şi-a manifestat, 
ideile care-l conduc. În alegerile din urmă au fost idei 
cari au condus corpul nostru electoral şi, în virtutea 
acestor idei, guvernul regelui a izbutit pe deplin în 
alegeri. 

Idei! Iar ideile! Lumea se obicinuise ca ideile noi 
şi tolba cu idei să le vază invocate de către organele 
junimiste, iacă de ce nimeni nu se aștepta ca m.-sa 
regele să fie servit în mesagiu, cu clișeuri învechite și 
ridicule. Ceea ce însă este şi mai glumeţ este afirmarea 
că majoritatea guvernamentală dovedește de ce idei 
este condus corpul electoral. | 

M.s. regele a fost în capitală în timpul alegerilor, 
şi, orice i s-ar fi spus, m.-sa trebuie să fie convins că 
bandele de beţivi şi de puşcăriași nu au făcut glume 
populare în alegeri şi, în orice caz nu stăpineau într-un 
mod absolut localurile alegerilor pentru a expune şi 
ilustra ideile corpului electoral. 

Dacă ideile se propagă cu bitele, cu teroarea, cu 
frauda, cu sechestrările de persoane, cu chinărozul şi 
cu tot şirul de sacrilegii comise sub vederile palatului, 
atunci într-adevăr majoritatea guvernamentală a noului 
parlament reprezintă ideile cari au prezidat la ulti- 
mele alegeri. d 

Să ne oprim pentru astăzi acı. made 

Era bine ca miniştrii regelui să evite blaga şi ridi- 
colul după ce au fraudat voinţa capitalei şi a ţărei prin 
corupţiune şi teroare. 

COROANA ȘI PROVIDENȚA 


Mărturisim că în noul mesagiu amintirea m.-sale despre 
„voinţa poporului românesc“ pe lingă „decretele providen- 
tei“, ne-a produs și o mare bucurie şi o mare întristare. 

Să ne explicăm. 


În misterele providenţei este greu de pătruns; de 
regulă, este absurd să te încerci a-i ghici gindurile 
unei puteri așa de supraumane, ba, mai mult, nu este 
exagerat a afirma că, chiar dupe ce providenţa şi-a dat 
la lumină „decretele“ sale, totuşi este imposibil d-a 
pricepe cauzele decretelor sale, scopul şi întinderea lor; 
această grea situaţiune a omului în faţa providenţei 
se explică prin faptul că omul este perfectibil, iar nu 
perfect, pe cîtă vreme providenţa trebuie să fie mai 
presus de perfecţie, plutind în bolțile înalte şi miste- 
rioase ale lui Dante. Cu ce să te ridici pină la așa înăl- 
time? Cu nimic, căci, vorba veche a românului, printre 
cele trei lucruri care nu se pot face este şi scară la 
Dumnezeu. 

Unii au pus aripi gindirei încă de pe timpul bătri- 
nului Omer, acela cu „cuvintaripatul“, cum ar fi 
zis răpauzatul profesor Aristia, şi cu asemenea inven- 
țiune s-au ridicat mult mai sus decit te poate ridica un 
balon perfecţionat. Dar să ne ierte şi aceștia dacă ne 
îndoim de puterea aripelor lor. Seridică gindirea omului 
şi a omenirei şi se va ridica necontenit, dar aşa încît să 
poată privi peste umerii dumnezeieşti ai providenţei și 

să-i surprinză decretele, aceasta nu s-a dovedit încă 
nicăieri și niciodată. 

Pe timpul cînd omenirea era în stare de copilărie, 
să zice că divina providență, ca o mumă bună, se 
cobora pe pămint printre oameni și, sub felurite reve- 
laţiuni, îngrijea de soarta unora și altora. Pe atunci 
însă erau mai multe providenţe, așa de multe incit 
se băteau între ele, apăriînd fiecare pe cîte un popor 
favorit lor. 

În timpurile moderne, providenţa, probabil una sin- 
gură și nedespărțită pentru toate popoarele pămintului, 
a devenit așa de imposibil de văzut și de priceput, 
încît omului ca toţi oamenii cu mintea întreagă şi 
cinstită nu-i mai e permis să afirme că a conversat cu 
providenţa sau că i-a înțeles planurile și decretele ei 
trecute, prezente și viitoare. 

Fireşte că nu vorbim de suverani. Suveranii au 
moștenit raporturile și intimitatea cu providenţa din 
părinţi, mogi, strămoşi, arhimoşi. Dupe cite se vede, 
nici ştiinţa istorică, nici știința pozitivă nu i da 
pe suverani să puie altceva în locul providenţei. În 
adevăr, principiul oricărui suveran este d-a fi contra 
detronărei; cum dar ar consimţi ei să detroneze pe 
divina regină, pe eteriana providență? Chiar dacă pro- 
vidența ar fi murit, suveranii sunt datori să-i aducă 
flori și coroane, să o îmbălsămeze şi s-o adoare vecinic, 
căci prea a fost darnică şi blindă cu suveranii po- 
poarelor. 

Dacă s-au plins cineva de providență, pururea au 
fost popoarele, iar nu suveranii lor. 


Se explică dar evocaţiunea cucernică a providenței 
din mesagiul regelui: Carol. 

Ceea ce este însă cam neexplicabil e faptul următor: 
regele, „prin decretele providenţei şi prin voinţa po- 
porului român“, a fost chemat în capul „acestei țări“, 
dar nu ne spune dacă, după chemare, m.-sa a căutat ne- 
contenit să combine decretele providenţei cu voinţa po- 
porului român. Și mai e ceva: ce se întîmplă cînd se 

naşte un conflict între providență și voința poporu- 
lui român? 

Fenomenul acesta divino-politic nu este imposibil. 
Aşa, m.-sa regele, de patru ani de zile, nu a făcut alt- 
ceva decit să se supuie providenţei cind a decretat nouă 
ministere conservatoare şi trei dizolvări şi trei alegeri 
generale. Nu putem crede că m.-sa a lucrat contra 
„decretelor providenţei“ ! Și în acești patru ani de 
zbucium politic poporul român şi-a manifestat limpede 
voința sa: a răsturnat opt ministere conservatoare. 
Conflictul dar intre decretele providenţei şi voința 
poporului român a fost şi este evident. Cazul nu este 
prevăzut de Constituţie. Este o omisiune a legiuito- 
rului. Şi regele a observat această omisiune și... a 
preferit să rămiie numai cu decretele providenţei! 


Problema însă nu era uşor de rezolvat. M.-sa regele 
ştia bine că a fost chemat ca domnitor în România nu 
numai de „decretele providenţei“, ci şi de „voinţa 
poporului român“ ; m.-sa știa că, dacă ar fi rămas numai 
pe decretele providenţei, niciodată nu ar fi ajuns domni- 
tor şi rege al unui popor generos, darnic şi eroic carele 
să cucerească oţel ferbinte pentru fruntea sa regească. 
Cum dar să guverneze m.-sa numai cu providenţa? 
Lucrul era imposibil şi de aceea m.-sa de două ori a dat 
alegerile generale pe mîna d-lui Lascăr Catargiu, bătrin 
foarte cunoscut cu providenţa în cestiune, căci i-a 
făcut dese servicii. 

D. Lascăr Catargiu a întrebat numai: „Ca odini- 
oară?“. Şi i s-a răspuns: „Pace, linişte și concordie |“. 
D. Catargiu a mai întrebat: „Cu bita şi cu tibişirul?“. Şi 
i s-a răspuns: „Cu, și cu chinoroz chiar !“. Și d. Catargiu 
a înţeles că e vorba de a rezolva o problemă mare: 
să îngenuche voinţa poporului român la decretele pro- 
videnţei! 

La sfîrșitul secolului acestuia, multe s-au văzut şi 
multe încă se vor vedea. Ceea ce însă pare a caracte- 
riza mersul politic şi social al popoarelor este, pe de o 
parte, lupta lor energică pentru democratizare, iar pe 

de alta un fel de adiere de vinturi feudale prin 
imaginaţiile obosite ale unor suverani. Că popoarele 
vor învinge, aceasta este nu probabil, ci sigur, căci pe 
lîngă providența mistică a suveranilor există o altă 
providenţă energică şi frumoasă, cu o torţă aprinsă în 
mină: e progresul — providenţă care se revelează tutu- 
rora şi învinge prin lumină oriunde se ivește în toată 
splendoarea ei, 


Şi m.-sa regele, adresindu-se către senatori şi de- 
putaţi, îşi uită de problema pe care arezolvat-o d. Las- 
căr Catargiu ; însulleţit de d. Alexandru Lahovari şi 
îndreptăţit de o deplină libertate, m.-sa afirmă că 
„țara i-a ales“. Şi după această atirmaţiune regală 
ziarele guvernului sfidează opoziţiunea, spunindu-i că 
regele în mesapgiul său a deschis poarta cea mare în 
discuţiunea alegerilor parlamentului. 

M.sa, care ştie cîtă muncă și osteneală și-a dat 
guvernul său pentru a face să triumfe „decretele pro- 
videnţei“ în contra acelei voințe tenace care a răsturnat 
opt guverne conservatoare, m.-sa putea să evite această 
sfidare. 

Țara a ales imensa majoritate a deputaţilor ş Şi sena- 
torilor? Atunci ţara a pus bandele de puşcăriaşi şi 
de asasini ca să verse singe și să împrăștie teroarea ; 
atunci ţara a batjocorit colegiile electorale, dăspoind 
pe unii pînă la pielea goală şi spoind pe alţii cu chi- 
năroz; atunci ţara s-a siluit ea pe ea însăşi; atunci 
țara K a batjocorit ea pe ea însăşi. 

Suntem într-adevăr trişti cînd vedem pe m.-sa atit 
de înşelat de d. Catargiu şi de providența sa. Poporul 
român a fost obosit patru ani într-o zbuciumare conti- 
nuă, pentru ca după această trudă să fie siluit, fraudat 
şi batjocorit prin surprindere de guvernul personal al 
regelui. Şi crede m.-sa că acest popor trebuia şi sfidat? 
Crede m.-sa că după atacurile bandelor trebuia batjo- 
cora chinărozului şi după acestea niensa de a crede pe 
români mai jos decit pe niște slugi proaste şi ascul- 
tătoare? 


10 


Teroare, batjocură şi ofensă, iaca ceea ce o oarbă 
providență a comis în alegerile din urmă, 

Nu, majestate, nu ţara a ales, ci guvernul majes- 
tăţei-tale ! 

Majestate, caută o providență care, ca și cea de 
la '66, ca şi cea din războiul independenţei, ca şi cea de 
la proclamarea regatului, să se potrivească cu voința 
poporului român. 

Providența actuală este în dușmănie evidentă cu 
toţi românii. 

PROVIDENȚA 


De astă dată mă voi opri numai asupra decretelor provi- 
denţei pentru a termina cu mesagiul coroanei | 


Dacă n-ar fi şi providența amestecată în mecanis- 
mul lumei, meritele şi responsabilităţile umane ar 
fi fixate şi repartizate dupe o normă înţeleasă de toţi 
şi justificată pentru toți. Faptele ar fi mai clare în 
aspectul şi valoarea lor, în cauza și efectele lor, isto- 
ria ar fi într-adevăr o ştiinţă pozitivă și învățămintele 
scoase din ea ar obliga şi îndrepta omenirea. E însă 
şi providenţa la mijloc. 

Sunt atitea mistere în viaţa popoarelor cari se 
reduce de obicei la mai sus pomenita providenţă; aşa, 
bunăoară, istoria, adică istoricii, nu-și dau seama 
destul de bine de cauzele cari au împins atit de fatal 
pe Cezar să se ducă în Senat în ziua cînd se hotărîse 
uciderea sa; şi cu atît mai mult sunt încurcaţi is- 
toricii și istoria, cu cit ştiu că în ziua aceea, dis-de- 
dimineaţă, soţia lui, petrecindu-i braţele albe pe 
după git, l-a rugat cu toată dragostea și cu lacrimele 
în ochi: „Cezar, Cezar, nu te duce astăzi la Senat, 
căci am visat un vis oribil“. Cezar a privit lung și 
adînc în ochii ei şi, surizind, i-a depărtat mîngăietor 
braţele, gindindu-se că, dacă ar fi ascultat de farme- 
cul multor femei din Roma, el nu ar fi cucerit Galia 
şi nu ar fi deschis războiul civil şi ar fi rămas acelaşi 
tînăr slab, ștrengar şi plin de datorii de odinioară. 

Cezar pleacă la Senat. În drum îi apare un soi de 
halucinant, îl opreşte, carele la rindul său îi redeşteaptă 
prevestirile soţiei sale. Nu, Cezar nu ascultă pe 
nimeni, ci se duce, împins de o forță necunoscută 1s- 
toricilor, se duce acolo de unde nu era să fie adus decit 
străpuns de douăzeci și unu de pumnale. Şi istoricii, 
şi oamenii de stat, şi suveranii viră aci decretele pro- 
videnţei, şi este destul această manoperă pentru ca 
acest moment decisiv pentru Cezar, pentru Imperiul 
roman şi poate pentru lume să rămiie obscur pentru 
toţi cîţi vor să ştie cauza care a împins pe Cezar la 
moarte. 

De aceea ziceam că, îndată ce istoricul vîră decre- 
tele providenţei în mersul omenirei, istoria se tur- 
bură şi nu ne mai învaţă nimic, dar nimic absolut. 
Nu am crezut ceva mai imposibil de admis decit sis- 
temul lui Bossuet de a înţelege viața popoarelor, căci 
de nici un om mare nu se face mai mult caz de meni- 
rile şi decretele providenţei în mersul omenirei, 

Dar pe ciți nu-i vedem făcînd apel la providenţă 
pentru a explica fapte ca ocolirea Romei de către 
Anibal, atunci cînd, coborind învingător din înăl- 
timea Alpilor, ar fi putut să zdrobească eterna cetate; 
ba chiar campania lui Napoleon în Rusia nu se ex- 
plică de către aceștia decit numai prin „decretele pro- 
videnţei“. 

Şi astfel, în momentul cînd aştepţi mai multă 
lumină, te pomeneşti cu întunericul misterios şi 
profund al providenţei. 

Providența însă, în minele istoricilor, este o evo- 
caţiune care turbură numai trecutul omenirei. Nu 
tot aşa s-a întîmplat și se va intimpla cu evocaţiunea 
ei de către suverani. În această din urmă ipoteză, 
providenţa turbură viaţa prezentă și reală a popoare- 
lor. Cite dureri nu are de plins omenirea numai din 
cauză că suveranii au citit, cum te văz şi mă vezi, 
decretele providenţei? Cite crime în numele ei, cîtă 
decădere şi rușine nu a pricinuit acest amestec divin 
al providenţei! Maria Tereza ingenuchea şi plingea 
înaintea providenţei de mila Poloniei, dar nu avea 
ce să facă, căci, supuindu-se decretelor providenței, 

dase ordin armatei sale ca împreună cu aliații să uciză, 
să asedieze, să arză și să despice în trei provincii 
sclave o mare, mîndră şi liberă naţiune. 

lacă de ce m-aş ruga m.-sale regelui Carol să depăr- 
teze din mesagiile sale pe această stimabilă provi- 
dență, care cunoscută e de multă lume că are toane 
şi face uneori pe suverani să devie odioşi în toată eter- 
nitatea timpului. 


În orice caz, dacă regele Carol nu poate divorța 
de providenţa care l-a ales domnitor și l-a creat rege 
peste un popor generos şi de bun neam, să binevoiască 
a face mai dese infidelităţi decretelor ei cari de multe 
ori pot fi dureroase pentru naţiune. Și nu este vorba 
numai de durerea poporului, dar e de temut ca nu 
cumva providenţa, întorcînd spatele românilor, să nu 
îndemne pe suveran a lăsa să decază instituţiunile 
ţărei şi să-şi piarză astfel încrederea Europei, în- 
credere pe care a dobîndit-o nu cu jertfele providenţei, 
ci cu marea jertfă a sinpelui ei propriu. 

Este foarte mult de dorit ca regele nostru să facă 
ceea ce a făcut poporul nostru; românii s-au luptat, 
au învins şi au devenit independenţi, regele Carol nu 
are decît să se lupte, să învingă și, scăpînd de pro- 
videnţă, să devie un rege independent al unui popor 
independent. M.-sa a cunoscut pe ostașii poporului 
său; i-a văzut în zile grele, în zile supreme; abia 
aveau o cojiţă de piine pentru gură, abia aveau un 
petec de manta în spinare pe lapoviță şi ger nespus, 
şi s-au bătut, eroi nefericiţi, și au învins pentru ţară 
şi regele lor. 

Să aibă mai multă încredere m.-sa în poporul ro- 
mân, să declare război unei providenţe care-i ascunde 
Constituţia şi adevărul, şi va învinge cum a învins 
şi peste Dunăre cînd Ion Brătianu i-a spus: „Măria-ta, 
nu sta pe gînduri; măria-ta, ai încredere în poporul 
care a scăpat din toate invaziile. De noi s-au 
spart ordiile barbarilor şi valurile lor s-au retras şi 
românii au rămas neclintiţi pe pămîntul plămădit cu 
sîngele străbunilor lor“. 

Cine ştie ce s-ar [i întimplat dacă m.-sa ar fi ascul- 
tat în acest moment suprem numai de decretele pro- 
videnţei | Şi apoi este sigur că independenţa și coroana 
regelui nu au fost dobindite decit numai prin forţa 
vie a poporului român. Providența, după cum o sim- 
tea majoritatea, marea majoritate a stetnicilor din 
prejurul domnitorului Carol, decretase deja retrage- 
rea noastră în giturile şi văgăunele Carpaţilor. 


Dar să gindească mai mult m.-sa regele asupra ca- 
prițiilor providenţei sale. În mesagiul din urmă, 
providenţa a presărat o mulțime de glume, ba chiar 
şi neadevăruri cutezătoare. Ce să zici de o providenţă 
care se pune umăr la umăr cu inspectorul Creţu și 
afirmă că aleşii bandelor sunt aleşii țărei? Creţu este 
o slugă plătită pentru aceasta, dar providenţa? Să ne 
fie iertat a susține că providenţa s-a coborit jos, jos 
de tot, luînd tristul rol d-a acoperi cu decretele sale 
odiosul atentat comis de guvernul regelui. 

Ce să zici de o providenţă care decretează înlă- 
turarea Constituţiunei, ruina regimului reprezenta- 
tiv, şi dă o a treia dizolvare în minile conservatorilor? 
Organele europeneşti chiar s-au mirat de hotăririle 
inexplicabile ale regelui, căci ele nu cunoșteau decre- 
tele providenţei. , 

Ce să zici de o providenţă care strecoară în mesa- 
giul regelui următoarele rinduri: „Țara cere înainte 
de toate ordine și stabilitate !“. Ordine în ce? Stabi- 
litate în ce şi a cui? Ordine în parlament? Stabilitate 
la guvern? Providența nu ne spune, dar lasă să se 
întrevază. 

Şi să fie bine înțeles că providența nu cunoaşte de 
loc ţara despre care vorbește. Dacă ar cunoaşte-o, 
dacă ar iubi-o şi dacă ar respecta-o, desigur că ar fi 
zis regelui: „Fiul meu, dacă în patru ani de zile şi cu 
două dizolvări regimul conservator nu poate guverna 
ţara şi dacă opt ministere au căzut, dovadă deplină s-a 


făcut că ţara nu voieşte pe aceia pe cari-i voieşti tu“, 


Şi să fie bine înțeles că providenţa regelui nu cu- 
noaște nici delicateţea și obrazul poporului român. 
Apoi, după ce națiunea este surprinsă, fraudată şi 

batjocorită şi după ce comiţiile electorale sunt tero- 
rizate, nu se cădea ca providența să puie pe ra.s. 
regele să vorbească înainte de toate de ordine și stabi- 
litate. Providența aci a dovedit că nu cunoaşte amorul 
propriu al românilor și nici nu pricepe că românii sunt 
ceva mai deştepţi decit îi fac să pară răbdarea și bună- 
tatea lor. Era ceva, și va fi pururea cit timp vor fi 
români ş-o Românie, era libertatea, despre care nu 
trebuia să uite providența. Și este de regretat că, 
uitindu-şi ea, nu și-a adus aminte regele. 

Şi dacă providența nu o spune, trebuie s-o spunem 
noi regelui: existența noastră noi nu o datorim, în 
primul rind, decit luptelor pentru libertăţile publice 
şi mărirea noastră nu o vom datori decit acestor libertăţi 
publice. Şi dacă providenţa nu o spune, să o spunem 
noi regelui: Patria nu ne dă credinţă în viitor, nici 
pentru noi, nici pentru Occident, în afară de libertate. 

Şi rugăm pe maj.-sa să nu plece prea mult urechea 
către providenţa care îi șoptește ordine, stabilitate 
înainte de toate, căci o asemenea providență poate să 
facă jocul dușmanilor României şi ai dinastiei ei. 


Înainte de a încheia, pentru astăzi este bine să 
constatăm pentru suveran că, între altele, providența 
sa nu este religioasă. Ciudat lucru. Toate providenţele 
au locuit în temple, în biserici, în minăstiri, în pa- 
gode şi toate au avut relaţii sfinte cu profeții, magii, 
preoții şi preotesele. Și din această cauză ea pururea 
a pus pe suverani să se îngrijască de locaşele şi ser- 
vitorii ei. 

M.-sa regele de patru ani de zile repetă necontenit 
în mesagiile sale că guvernul său va veni cu o lege 
pentru îmbunătăţirea clerului mirean. De astă dată 
însă providența aruncă la ministerul bisericesc pe 
piosul Take Ionescu şi face pe rege să uite în mesagiul 
său de îmbunătăţirea clerului mirean. 

Desigur că regele are a face cu o providență păgi- 
nească. 

Maiestate, 
între providenţă şi voința poporului român, alege pe 
cea din urmă şi lasă pe cea dintii. 

COROANA ȘI LUPUL 


Românul, după datina lui, nu poate suferi nici 
cîinele care urlă, nici celelalte dobitoace cari scot 
alte zbierete decît acelea ce ţin de speța şi firea lor 
normală. De aceea o găină care ar cînta cocoşeşte se 
taie și se aruncă în oală, căci un asemenea cîntec nu 
este semn bun, ci prevestește nenorocirea casei și a 
neamului. Culmea însă pentru român este cînele care 
urlă la lună, la stele sau din alte pricini necunoscute. 
Şi aceste credinţe se justifică în parte. În adevăr, urle- 
tul unui cine este nesuferit și sinistru,.revoltă simțul 
auzului și deşteaptă în mijlocul intunericului ima- 
ginațiunea sperioasă a omului. Cît pentru găină care 
îşi iese din legea ei, oricine a auzit-o s-a revoltat 
de dizgrația cintecului ei: un fel de bilbîit epileptic- 

„Un lup însă care ar urla în apropierea satului pe un 
viscol puternic înfioară pe oricine îl aude; în acest 
urlet prelung, pătrunzător şi desperal e ceva care te 
înfioară. 

Şi de aceea românul te atinge cînd îţi zice că 
strigi, te despreţuiește cînd îţi zice că zbieri şi te in- 
sultă cînd îţi zice că urli, punîndu-te alături cu ani- 
malele cari îşi ies din firea lor normală și devin nesu- 
ferite şi sinistre! 


Şi pină în vremea aceasta nici că s-a auzit un ro- 


mân care să zică de propriul său glas că urlă. Zice 
omul la mânie că strigă, zbiară, dar niciodată că urlă. 

Chiar şi a zbiera nu este obicinuit într-o lume de ome- 
nie și nicicum un tinăr cu minte sau un bătrin care-şi 
respectă perii săi cei albi nu pot zbiera într-o adu- 
nare şi nici nu-şi pot califica cuvintările lor drept 
zbierete. 

Şi pină acum nu s-a mai auzit ca un om bătrin 
care ar sta în fruntea ministerului, primul consilier 
al regelui, să afirme că a urlat, ba şi mai mult, că a 
urlat ca un lup și, mai departe, că trebuia să urle 
căci se inconjurase de o haită de lupi pentru a lupta 
in treburile publice ale ţărei. 

Orice s-ar zice, un așa scandal, o atare sminteală 
de bun simţ și de cuviinţă, un astfel de cinism fără 
de seamăn nu s-a dovedit pină în anul de graţie 1892, 
în al nouălea minister conservator, adus pe banca de 
zavistie de al nouălea decret al providenţei şi al rege- 
lui nostru Carol. 


A fost destul ea să se amintească d-lui Lascăr Ca- 
targiu trecutul său pentru ca să iasă din slabul său 
echilibru de bun-simţ, de cuviință şi pricepere. A 
fost destul să i se amintească declaraţiunile sale în- 
dreptate contra regelui, pentru ca, fără a roși, să 
strige: — „Am urlat şi eu, căci eram printre lupi, 
şi eu lupii trebuie să urli“. 

Și d. Lascăr Catargiu este un om bătrin, un boier 
cu vechi pretenţii de domnie, este ministru de in- 
terne, prim consilier al regelui şi șef al partidului 
conservator! Şi acest boier bătrîn, şef de partid și 
prim-consilier al coroanei, a pronunțat asemenea cu- 
vinte nu pe stradă, nici la vreo masă copioasă, nici 
la vreun club între intimi, nici în cafenea și nici în 
circiumă între Creţu şi Brătescu, ci în maturul corp 
legiuitor, în Senatul României și în auzul tutulora; 
ziarele în unanimitate au consemnat aceste grațio- 
zităţi zise sieşi de către sine însuși, 


Şi acest bătrin reprezintă oficial parlamentul, gu- 
vernul, ţara şi pe rege înlăuntru şi în afară, în fața 
prietenilor şi a dușmanilor noştri. Marile interese ale 
naţiunei și ale dinastiei, din capriţiul providenței şi 

încrederea uşurelnică a regelui, stau în mina unui 
astfel de bătrin sălbatee, cinie şi neghiob în tot ce 
face, în tot ce gîndeşte şi în tot ce vorbeşte. 

A urla ea un lup turbat contra tutulor actelor mari 
săviîrșite de naţionalii liberali, a urla ca un lup îlă- 
mind în faţa palatului cind nu-i deschidea porțile, 
contra dinastiei cînd nu se închina ciocoismului și 
contra regelui cind nu-i deschidea braţele şi inima, 
iacă cele mai uşoare lucruri pentru cinicul bătrîn al 
conservatorilor, dupe propriile sale mărturisiri. 

Şi, într-adevăr, d. Lascăr Catargiu s-a purtat în 
opoziţia din urmă ca o fiară cind nu mai are nici pă- 
mint negru din care să muște. Oamenii săi făceau 
apel la cuţit şi la revolver şi d. Catargiu urla ca un 
lup cu ochii roșii şi scînteietori de furie şi animali- 
tate; oamenii săi, sub urletele sale fioroase, amenin- 
țau pe rege cu soarta domnitorilor detronaţi, oamenii 
săi strigau şi scriau chiar că un om mai puţin ar face 
mărirea familiei conservatoare şi fericirea țărei, oa- 
menii săi au designat cuţitului și revolverului pe acel 
om genial care cu mintea și jertfa sa a creat un rege şi 
un regat. Fireşte că şeful unor astfel de conservatori 
trebuia să urle, şi urletul său sinistru și sălbatic era 
singurul fel de a comanda acea haită de ciocoi pentru 
cari nici domiciliul, nici sanctuarul familiei, nici 
viaţa celui mai mare român nu aveau nimic de nobil, 
de sfint şi de inviolabil. 

Sub vraja urletelor sale, conservatorii au hotărît 
să nu se supuie Constituţiunei, revizuită de naţiune, 
să reia domeniile coroanei, să sfirșească cu un bă- 
trin glorios sau să sfirşească cu un rege colectivist. 
Și formulele definitive pentru acel care turnase co- 
roana şi pentru acel care o purta erau: „un om mai 
puţin“ şi „să se plece sau să plece“. 

Şi de asemenea urlete nu se ruşinează bătrinul prim- 
consilier regesc, ba incă se onorează cu ele, căci le 
invoacă în Senat, de pe banca ministerială, ca niște 
titluri de glorie ale trecutului său. 


Şi cinismul acesta să nu aibă alt rost și altă ex- 
plicaţie decît decăderea unui bătrîn incult şi sălba- 

tic? Un așa de mare cinism are într-adevăr şi altă 
faţă şi alt înţeles, și altă socoteală. Lascăr Catargiu, 
cind „a urlat“ mai fieros, s-a auzit a un mormăit de 
urs. Fiara nu a fost singură, după cum nici satele nu 
s-au răsculat singure fără acel urlet şi acel mormăit. 
Omul care mărturiseşte că poate urla ca lupii, a spus 
cu alte cuvinte că este capabil de orice pentru a-și 
satisface ambiţiunea, ura şi patimele. Şi această în- 
lesnire de a face orice rezumă toată valoarea nefastă 
a bătrinului reacţionar. 

D. Lascăr Catargiu zbiară, urlă, violează, tor- 
tură, ucide, comite orice, oricind, oriunde şi asupra 
oricui, fără ca conștiința sa grosolană să-l mustre sau 
să-l reţie. Instincte brutale și întuneric profund, aci 
se încheie socoteala sa psihologică. Nici motive de a 
face ceva, nici motive de a se opri din sacrilegiu, 
nici motive de a nu face nu există pentru unul care 
este gata de a urla și gata d-a spune în Senatul 
României că el, la grea cumpănă, urlă ca lupii exa- 
speraţi de sete și de foame. 

Şi totuşi aci stă toată valoarea și toată forța d-lui 
Lascăr Catargiu. 

D-sa, neavînd nici ruşine de opinia publică, nici 
respect de faţa regelui, a vestit și pe țară şi pe coroană 
că în momente grave este gata să comită orice pentru 
oarba sa ambiţiune. Şi în special bătrinul prim-mi- 
nistru a ţinut să spuie coroanei că nu retrage nimic 
din urletele de odinioară şi este gata a reîncepe şefia 
de haitic îndată ce ar pierde șefia de partid. 


În orice caz, nu este tocmai semn bun cînd găina 
cîntă cocoşeşte şi cind fiara care urlă a piericiune 
din drum intră în curte şi din curte pătrunde în casa 
omului. 

TINERIMEA NOASTRĂ 


Nu destulă atenţiune, credem, s-a dat protestu- 
lui studenţilor români din Paris relativ la suferin- 
tele ce îndură fraţii noștri de peste munţi. 

Dacă revenim astăzi asupra acelui protest, inten- 
iunea noastră nu este de a pune din nou sub ochii 
publicului durerile celor asupriţi, ci pentru a ne 
exprima mulţumirea ce simțim că vedem pulsind 
viaţă în tinerimea noastră, că o vedem vie, că inima 
ei este mişcată de idealuri și că, oricât de sceptic ar fi 
mijlocul în care trăiește, ea nu e cuprinsă de melan- 
colia omului bolnav în care s-a stins orice speranţă şi 
care consideră existența drept o sarcină de care do- 
reşte să scape cit mai curind. 

Marea generaţiune care a făcut să renască Româ- 
nia modernă mai toată s-a dus și adese îngrijirile 
cele mai dureroase copleșeau inimile acelor bărbaţi 
hirșiţi în lupte şi oțeliţi în sacrificiu cînd vedeau că 
tincrimea noastră, afară de oarecari excepțiuni, se 
preocupa mai mult de poziţiunea sa materială decit 
de interesele mari şi nepieritoare ale naţiunei. 

Totuşi, e drept să recunoaştem că vina nu este 
tocmai a acelei tinerimi. 

Fenomen ciudat ! 

Pe cînd noţiunile asupra condiţiunilor vieţei so- 
ciale moderne ne soseau cu luminele ce ne aduceau 
tinerii întorși de la şeoalele Occidentului, în același 

timp, precum alături de soare se găseşte umbra, în- 
cepu să se formeze o școală filozofică, funestă popoa- 
relor tinere, menită a înăbuși în om orice dorinţă de 
viaţă, școală care-şi găsi reprezentanţi pe catedrele 
universităţilor noastre, își găsi adoratorii ei în lite- 
ratura, în poezia noastră. 

Adăogaţi acum, pe lingă materialismul secolului, 
şi teoriele lui Schopenhauer și Leopardi şi multe se 
vor explica. 

E însă oare bine de a vorbi unui popor redeştep- 
tat de curind la o viaţă nouă pe tonul unui Hamlet, 
al cărui cuget era acoperit de vălul celei mai negre 
melancolii, sau în limbagiul unui Schopenhauer, care 
detesta viața ca cea mai nenorocită sarcină pe acest 
pămînt? 

Germanii, după ce au golit cupa umilirei pină la 
cea din urmă picătură, la începutul secolului nostru, 
cînd reinălțarea. energiilor se impunea ca o datorie 
naţională, n-au ascultat de filozofia lui Schopenhauer, 
ci au sorbit cu voluptate cuvintele însufleţite de cel 
mai curat şi fierbinte dor de ţară ale lui Fichte, iar 
tinerimea italiană, cînd dominaţiunea streină deve- 
nise o ruşine naţională pentru patria ei, se inspira 
de proteţiile patriotice ale unui Mazzini şi de avintul 
războinie al lui Garibaldi! 

Norocire că în român viața e încă tînără și viu 
îi curge singele prin vine. Şi totul îl indeamnă să 
trăiască, să tinză fără încetare spre viață nouă, să 
meargă mereu înainte spre scopurile măreţe pe cari, 
pe un orizont îndepărtat, le zăreşte ursite de soartă 
ca să şi le înserie în cartea vecinic nepieritoare a isto- 
riei sale. 

Și tinerimea se deşteaptă. 

Ea întrevede viitorul, pătrunsă de idealul ei că 
viitor mare trebuie să aibă neamul românesc în cursul 
secolilor ce se vor succede. 

Şi pentru acest ideal ea-și va pune munca toată, 
cu el şi pentru el va trăi, pentru el şi cu el va muri. 

Astfel, cînd am văzut că tinerimea universitară 
de la noi şi-a ridicat glasul şi şi-a mărturisit în faţa 
lumei că datorii mari are de împlinit către neamul 

românesc, cînd am văzut pe tinerii din Paris strinşi 
cu toţii sub steagul aceleiași idei, hotăriţi, într-un 
cuget și cu un avint generos de un sublim patriotism, 
d-a-şi pune fiinţa toată în serviciul acelei idei, cu 
inima plină de bucurie ne-am zis că îndeplini-se-va 
negreşit ceea ce neamul românesc dorinţă nestrămu- 
tată are d-a îndeplini. 

Tinerimea din Paris s-a purtat româneşte; dar, 
dacă presa noastră, din diferite împrejurări, nu s-a 
oprit prea mult asupra protestului ei, fie sigură insă 
că cu toţii avem aţintiți ochii noştri asupra ei. 

Ziua bună se cunoaşte de dimineaţă. Ceea ce astăzi 
colcăie în piepturile tinerilor, miine ei vor aduce la 
îndeplinire, cînd vor îi ajuns la maturitate. 

O, tu iubită tinerime, fii pururea deşteaptă, neîn- 
cetat hrăneşte-ți mintea în istoria neamului românesc 
şi întăreşte-ți inima pe fiecare zi la faptele mari ale 
trecutului nostru, şi calea ce vei pareurge-o pe viitor 
va fi calea aceea pe care o întrevezi în cugetul tău 
curat şi plin de iubire de neam! 

Cîmpul pe care cultura română are să-și întinză 
activitatea e neţărmurit. Ochii noștri nu-i pot zări 
marginele, dar ceea ce nu zăresc ochii noştri, cugetul 
nostru întrevede în spaţiul nemăsurat al timpului... 
Pe acest întins și nemărginit cîmp îți doresc succese 
fără sfîrşit! 

UN OM CU STEA 


Sunt oameni născuţi, cum se zice, sub stea noro- 
coasă, stea care îi protege de la inceputul pînă la 
sfirșitul vieței lor. Acești favoriţi ai marelui mister, 
orice fac, oricum se poartă, ei înaintează necontenit, 
căci tot ce întimpină nu ei dau la o parte și distrug, 
ci steaua care îi acoperă cu razele ei binefăcătoare. 
Dar nu se pricep, dar n-au destule forțe morale şi 
materiale, dar merg cu paşi grăbiţi spre abise, nu 
face nimic; steaoa lor se pricepe pentru ei, steaua lor 
este forte pentru ei și, ajunși în buzele precipiţiului, 
punți de argint se aştern feeric peste prăpăstii şi aleşii 
soartei trec înainte triumtători şi încăreaţi de avere 
şi glorie. 

Şi, desigur, d. general Manu este un om norocos, 
norocos cu desăvirșire. Iacă un fapt care denotă cam 
de ce calibru este steaoa d-sale. Domnul general Manu 
trebuia să treacă Dunărea în fruntea armatei româ- 
neşti. Momentul era mare, era excepţional, și un om 
foarte rar îl poate avea de două ori în cariera sa, 
Momentul acesta era rînduit de marea stea în favoarea 
generalului Manu. Dar generalul nu și-a înţeles steaoa, 
nepricepind mărimea momentului care avea să-l glo- 
rifice pentru toată viaţa. Și așa stind cu priceperea, 
s-a încins un fel de luptă mistică, misterioasă între 
generalul cu noroc şi steaoa norocului său. Steaoa, 
pătrunzind cu razele sale de lumină și căldură sufle- 
tul generalului, îi şoptea: „Treci Dunărea, treci, 

generalul meu, și te vei întoarce în ovaţiunile frene- 
tice ale tuturor românilor de pretutindenea“. lar ge- 
neralul îi răspundea: „Aș trece, dar nu pot rezista 
la un fior care-mi îngheaţă gira spinărei; aș trece, dar 
mă tem că oasele mele nu se vor mai reintoarce la 
sofaua molatecă şi caldă de pe podul Mogoşoaiei“. 

Şi în această luptă mistică fiorul a învins razele 
de lumină și căldură ale stelei și generalul a trimes 
ilustra telegramă domnitorului Carol, iar steaua a 
pălit de necaz şi de rușine. Da, a pălit și de ruşine, căci 
alte stele mai mici, de soldaţi, de caporali, de ser- 
genţi şi de ofițeri, mici şi mari, îi ziceau ei din 
creştetul seninului albastru: „Priveşte pe al tău și 
priveşte pe ai noştri l“, Ba au fost stele pizmașe cari 
amenințau pe marea stea a generalului Manu cu degra- 
darea. Atunci marea stea s-a făcut luntre și punte și, 
în complot cu providenţa, a decretat crearea postului 
de inspector general al artileriei în timpul războiu- 
lui, și acest loc, iarăși prin decretul complotistelor, 
a fost hărăzit generalului favorit al soartei. 

Dar, oricît ar iubi norocul pe favoriţii lor, nu 
poate răsturna într-atit legile firei încît să facă din- 
tr-un urs un curtezan şi dintr-un salonist un erou pe 
cîmpul de război. Şi steaoa d-lui general Manu s-a 
convins că nu e pentru armată alesul său, nici chiar 
în timp de pace, şi într-o zi, pătrunsă de mîhnire, i-a 
tresărit în vis şi i-a zis: „Retrage-te, Manul meu, căci 
tu eşti făcut mai mult pentru manutanţă, cu artico- 
lul special al griului, iar nu pentru a comanda arma- 
tele; retrage-te, căci voi avea grijă și de onorurile, şi 
de grînele tale“. D. general atît aştepta și s-a retras 
bucuros în boschetele de la şosea, sub protecţia deli- 
cioasă a razelor tainicei sale stele. Cite n-a făcut sub 
razele ei ! Unii pretind că chiar a cîntat. Oh? bella fio- 
rentina | într-o admirabilă seară de mai. 

Dar, orice-ar face d. general, steaoa sa îi îndreaptă 
paşii şi, graţie acestei stele care într-o noapte s-a 
oprit drept în tuiul drapelului de la palat, d. general 
Manu a ajuns prim-ministru, 

Să lăsăm însă victoriile sale politice la o parte, cu 
observaţia că stelei sale i-a fost imposibil să-l facă 

a pronunța un discurs fără calambururi pe ne- 
gindiie. 

Să revenim la lucruri de ordine mai mică pentru 
a vedea pină unde îl protege steuoa sa. Steaoa d-lui 
general ii ingrijeşte pină și de gospodăria de pe moşia 
sa, Scrioaştea. Nu se naște un pureel pe moșia sa fără 
ca steaoa să nu i-l pidile cu o bunătate maternă: 
nu i se naște un miel fără ca înaintea lui să nu se aş- 
tearnă din senin covor de iarbă mătăsoasă şi cîte şi 
mai cite. Şi dacă vine vreun an rău, toţi proprietarii 
Vecini pierd, numai d. general Manu cîştigă. 

Nu mai departe, în anul ce trecu, s-a intimplat ca 
griul d-lui general să iasă prost și să nu se ridice decit 
pină la 57 de libre. P-alături, grinele aveau 60, 61 
și 62 de libre. Aci insă se vede puterea imensă a stelei 
protectrice. Armatei noastre ĵi trebuia griu. Oferte 
veniră de prin toate părțile şi veni și din Teleorman. 
Steaoa ii șopti: „Manule, e chestie de manutanţă, e 
rindul tău să fii preferit“, Şi d. general, fiind depu- 
tat, deși oprit de lege de a contracta cu statul, totuși 
se lasă în voia stelei şi a trimes o mostră la Bucu- 
rești. 

Ştiţi ce a ieșit de aici? 

Nici d. general nu putea să crează. 

Griul de pe moşia Peretu, avînd 60 de libre, a 
fost plătit cu 95 de lei chila, şi griul d-lui genera] 
Manu, avînd numai 57 de libre, a fost plătit cu 106 lei. 
Şi să nu uităm că de la Peret pînă la Bucureşti 


Steaoa care a îngrijit de gloria militară a genera- 
lului și de poziţia sa politică îngrijește şi de imacu- 
lata cinste şi de interesele materiale ale d-lui general. 

De hotărit, d. general este un om cu stea! 


Delavrancea cu fiica sa Cella ṣi Stefana Velisar, la Paaril negre 
din satul Dumitresti, lingă Rimnicu-Sărat, în 1911. 


SECRETAR 


Diploma de onoare a Societății „Romània Jună“ de la Viena, 
acordată lui Delavrancea în urma discursului său de recepție la 
Academia Română, în 1913. 

ROMÂNII 


A cere românilor de pretutindenea ca să rămiie 
indiferenți la spectacolul luptelor lor pentru exis- 
tenţă este a cere ca numai ei pe lume să nu se supuie 
la legile cele mai sfinte ale firei omenești. Durerea şi 
fericirea, momentele grele şi triumiurile românilor, 
de oriunde ar fi ei, nu pot decit să ne întristeze sau să 
ne veselească sufletul nostru. Ş-apoi noi nu luptăm 
nicăieri pentru a cuceri şi distruge pe alţii, ci numai 
pentru a ne apăra pămîntul pe care stăm în virtutea 
celor mai mari drepturi istorice, căci pe acest pă- 
mint sute de generaţiuni s-au jertfit pentru a-l apăra, 
apărînd astfel şi Occidentul civilizat şi puternic de 
astăzi de a nu fi cotropit de invaziunile hoardelor 
barbare şi a raselor inferioare şi sălbatice. Ş-apoi noi 
nu vroim a face să amuţească vreo limbă, ci ne apărăm 
pe a noastră de azi înainte, cum ne-am apărat-o şi 
pînă astăzi, convinşi fiind că acest drept natural îl 
avem şi noi ca oricare neam cu conștiință de misiu- 
nea sa. 

Cine a vroit să renunţe la pămintul său l-a părăsit 
şi cine a voit să-şi abandone limba a schimbat-o pe 
alta mai frumoasă și mai cultă. Noi românii însă, 
cînd pe aiurea am fost învinși, obosiţi de lupte secu- 
lare, de luptele cari au apărat civilizaţia europenească, 
am căzut victimă de multe ori a trădărilor celor mai 
laşe, dar n-am pornit ca hordele sălbatice de pe 

ământul de care ne lega trecutul eroic şi întemeietor 
de drepturi. Şi cind a fost vorba de limbă, nu am 
schimbat-o pe nici una din lume. În limba noastră 
a stat tot geniul dreptei noastre rezistenţe. În graiul 
nostru am simţit fiorul de viaţă al eternei cetăţi şi, 
cu o mină pe plug şi cu cealaltă pe lance, neavînd 
timp de a scri, am creat din memorie și am transmis 
memoriilor urmașilor, legendele, basmele, cintecele 
noastre de iubire şi de vitejie. Limba nu ne-a servit 
numai spre a cere demincare şi nici ne-a servit pentru 
a ne da lozinca de a jăfui pe alţii, ci am onorat-o ca 
pe un dar dumnezeiesc, creînd în ea atitea opere popu- 
lare cum poate nici un alt popor nu a putut să creeze. 

S-au incercat, şi nu o dată, ci de nenumărate ori, 
s-au încercat streinii să ne cucerească prin limba 
lor, dar niciodată nu am şovăit în această luptă vi- 
cleană şi supremă. Şi dacă clasele guvernante n-au 
avut destulă minte pentru a nu-și schimba vorba, 
poporul, puternic şi credincios rasei, a rezistat și 
guvernanţilor, și bisericei, presimţind că o dată cu 
limba lui ar înceta şi dreptul lui de existenţă în mij- 
locul lumei. Unii domnitori au seris poruncile și rin- 
duielile lor în slavonește și multă preoţime a oficiat 
în limbi streine, dar românul s-a rugat lui Dumnezeu 
în româneşte şi tot în limba. lui a gindit şi şi-a fixat 
durerile și avintul, trecînd peste aceia cari „blodogo- 
roseau“ și „iţiripiţiriseau“ în limbi de cari pufneau 
de ris și le ridiculizau. 

Și cînd au venit rindul cărturarilor au găsit, pre- 
gătit de români, un vast tezaur de creaţiuni într-o 
limbă vie şi cu menire de a străbate glorios de aci 
inainte prin concertul celorlalte limbi civilizate şi 
civilizătoare. 

Tacă de ce de la începutul acestor notițe spuneam că 
noi românii avem dreptul d-a ne bucura de victoriile 
fraţilor noştri de pretutindenea, căci fraţii noştri nu 
triumfă pe ruina altora, ci triumfă în numele unor 
drepturi sfinte, dreptul la moşia pe care nu a părăsit-o 
şi dreptul la limbă, pe care nu a schimbat-o nici în 
timpurile cele mai oribile, cînd de noi şi în noi se 
spărgeau popoarele năvălitoare. 

Şi acum putem să spunem că triumful românilor 
bucovineni ne-a umplut sufletul de bucurie. Din 8 
locuri în cercurile rurale unde au candidat românii 
pentru dieta Bucovinei, şeapte le-au cîştigat ei, avînd 
să lupte contra corupţiunei și a ingerinţelor făţişe 
ale unei administrații animate de rele şi rătăcite gin- 
duri pentru români. i i 
p Cine nu ştie că contele de Pace din senin a pornit 
război contra românilor? Întreaga luptă a bucovineni- 
i contra ilegalităţilor comise de contele de Pace le-am 
estășurat cititorilor noștri, și cu o adincă satisfac- 
iune am anunțat în numărul de ieri primele rezul- 
tate ale alegerilor din Bucovina. Energia, patriotis- 
mul şi conştiinţa bucovinenilor de drepturile lor ne 
fac să-i admirăm din adincul inimei și să-i felicităm 
pentru triumful lor, triumful unei cauze românești 
şi drepte. i 

Românii din Imperiul Habsburgilor au tot dreptul 
de a trăi liberi și dupe datinele lor, și acest drept il 
au fiindcă trăiese pe pămîntul lor și fiindcă niciodată 
nu s-au codit cînd a fost vorba d-a-şi apăra coroana 
și statul ai căruia cetățeni sunt. Viena ştie aceasta 
şi ni se pare că trebuie să îngrijească mai de aproape 
pe aceia cari în '48 au scăpat imperiul de prăpastia 
pe care coroana s-tului Ştefan o deschisese pentru 
coroana Habsburgilor. Şi, dacă Viena s-ar gîndi și 
mai departe în trecutul ei glorios, ar putea să-şi aducă 
aminte că românii, aduși de imprejurări grele sub 
zidurile ei, s-au arătat astfel de dușmani vienezilor 
încît corturile lor au servit de azil blind și amical 
pentru cei asediați. 
„Destul suferă milioanele de români de persecu- 
tiile monstruoase ale celor din Pesta şi suferința se 
apropie de marginile ei cele mai depărtate. dă 

„Credem că românilor le va veni şi lor rindul d-a 
trăi ca oamenii; rolul de victime eterne nu este şi nu 
trebuie să fie admis de civilizaţia capitalei imperiu- 
pede căci aceasta nu este nici în interesul Aus- 

l. 

„Noi salutăm cu fericire victoria românilor buco- 
vineni. 

AMENDE... NEONORABILE 


Mai multe ziare din capitală au vorbit despre o 
pretinsă „dotațiune“ ce s-ar pregăti de către guvernul 
m.s.regelui pentru m.-sa principele Ferdinand, moşte- 
nitorul coroanei. Bănuiala şi informaţiile au mers și mai 
departe: s-a afirmat că o discuţiune violentă s-a încins 
în Consiliul de Miniştri asupra acestui subiect şi că 
două grupe s-au format în minister: un grup hotărit 
pentru dotaţiune și celălalt hotărît contra dotaţiu- 
nei. Ba șoaptele unor guvernamentali au ajuns pină 
la un detaliu şi mai caracteristic, afirmînd că d. Las- 
căr Catargiu ar ameninţa cu demisiunea sa din ca- 
binet. 

Noi nu putem afirma nimic pozitiv despre aceste 
discordii dinlăuntrul ministerului şi de aceea nu vom 
vorbi despre această pretinsă dotaţiune. 

Dar, în legătură cu acest subiect, în această ordine 
de idei, să ne oprim puţin asupra unor amende foarte 
puţin onorabile pe cari conservatorii, din interes de 
putere, au crezut că trebuie să le facă. 


* 


În lumea cultă este admis ca un om care a apucat 
o cale rea sau care a împărtășit o idee eronată să revie, 
şi să revie într-un mod onorabil, dacă pe calea since- 
rităţei declară în faţa opiniunei publice că a greşit. 


J Atta cu a, anii 

Un om poate greşi, căci așa este omul, perfectibil, 
iar nu perfect, corigibil, iar nu infailibil. În politică, în 
artă, in literatură, în critică, în filozofie şi în ştiinţă, 
omul greşaşte, şi pentru aceasta nici calea adevărului 
nu i se închide, nici aceea a reabilitărei. Dacă, din 
toată convingerea şi fără nici un interes personal, cel 
greşit revine pe faţă asupra greșalei sale, el nu se 
înjoseşte, căci în ceea ce lumea civilizată numește 
„amendă onorabilă“ nu este nimic injositor, ci mai 
adeseaori e ceva care denotă o deosebită superioritate 
morală şi intelectuală. Numai omul inferior nu se 
clinteşte din eroarea lui, chiar cînd el se convinge pe 
deplin că este în eroare. 

Cind însă omul nu greșaște, adică cînd conştiinţa 
lui nu participă la greşală, ei numai din calcul mize- 
rabil ponigreşte, combate, denunţă, falsifică şi tinde 
a răsturna o ordine de lucruri, un adevăr, pe un om 
sau pe un partid, în această ipoteză nu mai este ad- 
misibil nici eroarea scuzabilă, nici amenda onora- 
bilă, ci șarlatania şi amenda neonorabilă. 

Asemenea poziţiune odioasă a ocupat şi ocupă 
gruparea conservatoare aproape în întregimea ei ca 
partid politic. 

Conservatorii au avut ocaziune d-a combate pe 
partidul naţional-liberal într-un mod demn și pentru 
ei şi pentru noi. Aceasta nu o putem tăgădui. Ideile 
noastre, tendințele noastre, legile noastre, institu- 
ţiunile create de noi nu puteau fi admise de un partid 
conservator. E şi drept și logic ca un partid conser- 
vator, cu tendinţe reacționare, să combată cu energie 
pe un partid liberal și democratic. De aceea noi am 
înţeles pe conservatori cînd au combătut cu înver- 
şunare revizuirea Constituţiunei. Partidul național- 
liberal făcea un pas înainte în democratizarea ţărei 
prin această revizuire, conservatorii erau în dreptul 
lor d-a combate pe aceia cari mergeau înainte, căci cu 
cit apropiam ţara de idealul nostru, cu atit ea se de- 
părta de idealul lor. Şi în această ocaziune era admisibil 
că combăteau din convingere. Ceea ce însă nu era per- 
mis conservatorilor era declarațiunea că nu recunosc 
revizuirea Constituţiunei. Cu această declarațiune ei au 

depăşit marginile dreptului lor politic, prefăcîndu-se 
dintr-un partid cu pretenţii de ordine într-o grupare de 
dezordine, fără educaţiunea politică cuvenită pentru un 
partid de guvernămint. Şi, totuşi, nu aci li se poate 
imputa absoluta lipsă de convingeri. 


Au fost însă cestiuni în privinţa cărora conserva- 
torii nu au dreptul d-a susţine că au luptat cu bună- 
credinţă, cestiuni cari nu atingeau programul și idea- 
lul lor, şi totuşi pe asemenea cestiuni ei au ieșit afară 
din imperiul legilor şi s-au revărsat pe stradă, um- 
flindu-și rîndurile cu slugi și cu oameni plătiţi a 5 şi 
2 lei ziua. 

Să luăm cîteva exemple. Dotaţiunea coroanei a fost 
una din cestiunile contra căreia conservatorii, în 
frunte cu d. Lascăr Catargiu și cu d. Al. Lahovari,s-au 
ridicat cu o înverșunare desfrinată. Dotaţiunea coroa- 
nei nu era o cestiune de partid, de program şi de ideal 
politie. Partidul național-libera] a crezut, după răz- 
boi şi după proclamarea regatului, că suveranul are 
nevoie de cheltuieli mai mari, de o pompă mai cos- 
tisitoare şi de o conduită mai largă înlăuntru şi în 
afară. Ş-apoi pe lingă suveran era vorba şi de moş- 
tenitorul coroanei. $i, condus de asemenea considera- 
ţiuni, a crezut de a sa datorie d-a vota dotaţiunea 
coroanei, oricît aceasta ar fi atins popularitatea lui 
şi oricît de mare ocaziune oferea patimelor nediscipli- 
nate ale adversarilor săi. 

În contra acestui act, conservatorii au asmuţit lu- 
mea pe uliţă și, mai mult, au făcut o declarațiune 
în scris și au subscris-o de întreg comitetul partidului, 
declaraţiune prin care se obligau în faţa ţărei să reia 
domeniile coroanei. 

Aci nu încape credinţe politice, nu incape nici 
eroare admisibilă. Aci nu e vorba decit de onestitatea 
cea mai brutală pe care orice om trebuie să o aibă. 
Ai subscris o poliţă, trebuie să o plătești dacă ești om. 
Și conservatorii subscriseseră din a lor proprie pornire 
şi pe deplin stăpini pe voinţa şi deciziunea lor. 

Ce au făcut cu iscăliturile lor? Ceea ce face orice 
falit fraudulos. Ba mai mult, nu şi-au plătit iscăli- 

turile nici chiar atit cît şi le plătesc cei mai neruşi- 
naţi faliți frauduloşi. Nici 5 la sută, nici 1 la sută; 
iacă felul onestităţei d-lor conservatori în materie de 
iscălitură. Şi de patru ani de zile de cind li se pome- 
neşte de acest angajament al lor, ei tac plecaţi sub 
picioarele tronului, ca şi cînd această tăcere ar putea 
să onoreze întru ceva pe aceia cari spuneau regelui: 
„să pleci sau să te pleci“. 

Dar, în sfîrşit, într-una din cele din urmă şedinţe 
ale Senatului, d. Lascăr Catargiu a fost provocat 
direct şi în faţa publicului asupra acestui fapt din 
trecutul dumisale. Şi d. Catargiu, drept orice răs- 
puns, uitind că e om bătrin, că este şeful unui par- 
tid, că este în Senat pe banca ministerială și prim- 
ministru, a răspuns fără a roși: „Eram cu lupii şi cu 
lupii trebuie să urli“. Un om care a trecut de 25 de 
ani, care face politică de 40 de ani, care iscălește un 
angajament solemn și care, ajuns după patru ani 
prim-ministru, declară că a urlat ca un lup cînd a 
făgăduit că va relua domeniile coroanei, aceasta poate 
să fie o amendă, dar desigur că nu este decit o amendă 
dezonorantă şi pentru cel care o face, şi pentru aceia 
în numele cărora o face. 

Dar sunt multe amende de felul acesteia pe cari 
conservatorii le-au făcut și mine vom reveni asupra 
celor mai evidente şi mai grave. 

LEGEA „FECIORILOR BOIEREȘTI“ 


D. Petre Carp, într-un moment de dreaptă revoltă, 
exclamă în parlament, arătind pe actualul său şef: 
„d. Catargiu la guvern este un pas înapoi“. Organul 
d-lui Petre Carp şi al junimiștilor scrise, într-un rar 
moment de sinceritate, că oameni ca d. Catargiu 
sunt de acum două secole. Formula d-lui Carp diferă 
doar ca formă de formula organului junimist; în 
fond însă şi una și alta nu spun decit una și aceeași 
idee. După expresiunile junimiste, d. Catargiu şi 
conservatismul catargiese va să zică pentru ţară 
„înapoi un pas şi mai mulți, un secol şi mai multe“. 

Această judecată este clară şi dreaptă. Ceea ce este 
de regretat la judecătorii junimişti ai d-lui Catargiu 
e că nu spun adevărul decit foarte rar şi numai cînd 
sunt iritaţi și călcaţi în interesul lor material. Acest 
cusur nu poate proveni decit dintr-un temperament 
puţin recomandabil și dintr-o cultură necompletă 
şi neasimilată. Un om cu fire barbară şi neajuns la 
civilitate spune adevărul numai cînd îl doare pe el 
în pungă sau în amorul său propriu. Să ne ierte d-nii 
junimiști, dar conduita lor față de d. Catargiu îi 
apropie foarte mult de asemenea oameni. 

D. Catargiu, cu şi fără junimiști, însemnează ne” 
contenit „înapoi“, timpul „delelor“, „literile chiri- 
lice“, timpul pe cînd „negustorii se dau prin tirg cu 
nasul tăiat“ şi zilele cînd cel mai puternic om în 

capitală era „căpitan Costache Chiorul“ gonind mulți- 
mea şi trecătorii „turmele de vite“, cum le zicea 
pe vremuri, d-a încălarele cu biciul cu „9 sfircuri 
plumbuite“. 

Și alături de un asemenea tip al timpurilor de 
rușine ce vor fi căutind aceia cari se dau drept oameni 
cu „căldări occidentale“? Şi, fiindcă îi vedem ală- 
turi, întrebarea care se ridică într-un mod logic este: 
ce va fi fierbind în aceste „căldări occidentale?“ Nu- 
mai neadevăr, falsitate şi zădărnicie? 

Da, d-lor junimişti, d. Catargiu însemnează nu 
un pas înapoi, ci un secol înapoi. Şi fiindcă d-voastră 
staţi alăturea cu d. Catargiu numai fiindcă deţine 
puterea de la rege, o asemenea conduită este, cuvin- 
tul e greu, o felonie morală şi politică. 


* 


Dar să venim la fapte. Să venim la o operă ilustră 
a d-lui Catargiu, pentru ca din analiza ei şi opinia 
publică, şi d-nii junimiști să se convingă o dată mai 
mult, că d. Catargiu și regimul său este o rușine pen- 
tru oricare român în parte şi pentru toţi românii lao- 
laltă. E 
+ 


D. Catargiu, în sesiunea aceasta, s-a ilustrat prin- 
tr-o lege care va răminea în veci nemuritoare prin 
formă şi fond şi, desigur, dintr-acest document vi- 
itorimea se va convinge de cîtă prostie şi barbarie am 
fost noi guvernaţi către stirşitul secolului al XIX-lea 
din mila, regelui Carol şi prin concursul unui grup 
de oameni, a cărora pretenţie a fost că numai ei repre- 
zintă adevărata cultură în ţara românească. 

D-nul Catargiu, foarte grăbit, a venit în şedinţa 
de la 13 aprilie curent cu Legea pentru servitori şi, 
adresîndu-se către adormitul corp al momiilor fără 
cunoștință din Senat, într-un limbaj demn de timpul 
răzmiriților, a obținut triumf de cauză, votindu-i-se 
legea așa cum a fost concepută şi redactată de către 
d-sa gi celebrul fleiter, doctorul Garoflid. 

Ca redacţie, legea este o capodoperă de barbarie 
şi de ciocoism sec și ignorant. Ai crede că servitorii au 
fost convocați la un ceai în salonul primului ministru 
şi au redactat Legea servitorilor. Ş-apoi, la urma urme- 
lor, ce deosebire culturală există între d. Catargiu şi 
oricare servitor care ar ști ceti și iscăli? Desigur, nici 
una. Un prefect al d-lui Catargiu a fost șters de pe 
listele electorale comunale din [aşi pentru că nu are 
nici patru clase primare. Noi am da un premiu ace- 
luia care ar dovedi că d. Catargiu are trei clase pri- 
mare şi, ca să fim mai blînzi, am da un premiu ace- 
luia care ar dovedi că d. Catargiu citeşte curent Lupul 
şi mielul şi poate duce la un bun sfirşit cazul al trei- 
lea de la împărţirea numerilor întregi. 

Şi cind acesta este gradul de cultură al primului 
consilier regal şi cînd colegii săi și regele nu s-au 
îngrijit să-i toemească un pedagog, ce redacţie putea 
să dea d. Catargiu legei sale pentru servitori? 

Pentru ca opinia publică să se convingă de tri- 
vialitatea cu care este redactată această lege, să luăm 
două exemple din abundentul material de acest fel. 

În articolul 1, d-nul Catargiu se încearcă să defi- 
nească ce înțelege prin servitor. Încercarea este prea 
grea pentru capul boierului bătrin și ignorant. Pri- 
mul ministru o fi auzit de definire, definițiune, însă 
ce este o definiţiune, aceasta nu va şti niciodată. 
Dar să-l iertăm asupra acestui punct. Să fim drepți: 
chiar acei cari ştiu perfect ce este o definiţiune nu 
izbutese întotdauna să facă o bună definiţiune, dar- 
mite d. Catargiu. Putem observa în treacăt că aceia 
cari vor citi primul articol se vor convinge că pentru 
d. Catargiu toţi acei cari primesc diurnă sau îndem- 
nizare sunt servitori. 

La art. 2, d. Catargiu ne spune cine sunt aceia cari 
„îmbrățișează profesiunea de servitor“; şi după ce ne 
enumără pe bucătar, bucătăreasă, vizitiu, surugiu, 
camerier, sufragiu etc., la litera d pune femeia de casă 
şi imediat la litera e, așadar la un alineat deosebit, 
„femeia pentru tot serviciul...“. 

Un aşa mod de a redacta se poate ierta unui bă- 
trin mucalit care a fost odinioară un berbant recu- 

noscut, dar desigur nu este iertat unui elefant alb 
ajuns prim-ministru, oriciți fachiri admiratori şi flă- 
minzi ar avea împrejurul său. La litera i însă găsim 
o mostră de altă natură. Aci obscenitatea este înlo- 
cuită cu nerozia cea mai ciocoiască. 

D. Catargiu la acest alineat pune pe „isprăvnicel 
sau fecior boieresc“. Într-o lege de stat trecută prin 
Senat, citită de raportor, auzită de așa-zișii reprezen- 
tanți ai naţiunei şi de miniştrii regelui, să găsești 
expresiuni ca „feciori boiereşti“, credem că prostia 
și ruşinea e prea afară din cale. 

__Ca rămăşiţe ale tristului trecut a mai rămas în 
limba noastră, la oamenii nenorocoși și umiliţi de 
mizerie, expresii ca „să trăieşti, măria-ta !“, „robul 
d-voastră, stăpine“, iar la ţigani adeseaori se aude 
spunînd despre argaţii proprietarilor mari: „Nu v-a- 
tingeţi de ei că sunt slugi împărăteşti !“. Şi de această 
categorie de triste rămășițe ale trecutului ţin şi expre- 
siunile slugă boierească, om boieresc, fecior boieresc. 
Există asemenea denumiri, dar cui i-ar fi trăsnit prin 
minte că se vor găsi astăzi miniştri şi senatori cari să 
le consacre prin legi? Oricît de incult îl știam pe 
d. Catargiu, pînă în aşa hal mărturisim că nu l-am 
crezut. Dar, cine știe, poate că d-lui Catargiu i-o fi 
trecut prin minte să înfiinţeze din nou vechile boierii 
pe calea organizării servitorilor, 

Din aceste exemple de redacţie şi din cele pe 
cari le lăsăm în plata domnului, rezultă că d. Catar- 
giu ar fi făcut cu mult mai bine dacă lăsa redacţia 
legei sale pe seama ușierilor de la Ministerul de In- 
terne sau a vreunei femei de casă tocmită, conform 
al. e din art. 2, pentru tot serviciul! i 


+ 


Dar de la redacția legei să venim la fond, la par- 
tea esenţială a fondului, pentru a vedea că d. Catar- 
giu şi Senatul său nu cunosc nici o lege fundamen- 
tală a ţărei şi că trăiesc astăzi viaţa barbară de acum 
cîteva secole. 


* 

În capitolul III, după ce se enumeră toate înda- 
toririle reciproce dintre stăpîni și servitori, în art. 18 
se consacră pedepsile pentru aceia cari vor rii 
veni la dispoziţiile acestei legi. Şi după acest articol 
contravenienţii se vor pedepsi: „Stăpinii cu amendă 
de la 10 la 100 lei în comunele urbane și de la 5 la 
50 de lei în comunele rurale“. Iar aliniatul 2 al aces- 
tui articol sună: „Pentru insolvabili amenda se va 
transforma în închisoare, conform legilor penale“. 
Dacă deschidem condica penală, la capitolul despre 
amenzi, art. 28, vedem că transformarea amendei în 
inchisoare se face după următoarea regulă: „Se £000- 
teşte pentru fiecare zece lei o zi de închisoare“. 

"Prin urmare, aceia cari vor contraveni la bazaco- 
niile d-lui Catargiu se vor pedepsi cu 10 pină la 400 lei 
amendă sau cu 1 zi pină la 10 zile închisoare pen- 
tru comunele urbane, iar pentru comunele rurale de 
la 5 pină la 50 lei amendă sau de la 4 zi pină la 
5 zile închisoare. E 

Dar, pentru a înţelege care este scopul barbar şi 
primitiv al acestei legi, să vedem cine judecă dife- 
rendele dintre stăpîni şi servitori şi cine şi cum se 
aplică penalităţile prevăzute în ea. | | 

„Art. 20. Autorităţile însărcinate cu aplicarea şi 
executarea legii de faţă sunt: în „comunele urbane 
poliţiile, iar în cele rurale primăriile - 

Art. 24. Aceste autorităţi hotărăsc asupra con- 
îlictelor dintre i i servitori şi aplică amenzile 

ăzute în legea de față“. i f 
aee FN de . proceda al acestor imposi- 
bile instanţe, d. Catargiu dispune în art. 22, al. z 
că „toată această procedură nu poate dura mai mu 
de 48 de ore“. Adică nu incape aci nici o putință de a 
dovedi într-un sens sau altul, căci procedura este su- 
mară și extraordinară, iar hotăririle „sunt sumarii, 
definitive şi executorii“, art. 21, al. 2 din lege. f 

Iacă dar pe d. Catargiu și pe Senatul său făcînd din 
orice comisar şi subcomisar, din orice Ispas, din orice 
Creţu, din orice Topoloveanu și din orice zbir şi da 
căriaş al regimului o primă și supremă şiultimă instanț 
judecătorească care să aplice, la orice diferend, cetă- 

ţenilor amenda de 100 de lei sau 10 zile de inchisoare ! 
Şi în contra acestor sentințe date de nişte beţivi, potlo- 
gari și puşcăriaşi, n-ai nici drept de opoziţie, nici drept 
de apel, nici chiar dreptul de recurs la vreo instanță 
judecătorească ! Am revenit dar, în al 26-lea an al 
domniei regelui Carol, prim-ministru fiind d. Catargiu 
cu tovărășia junimiștilor, la căpitan Costache Chiorul, 
carele bătea, aresta și punguia cu de la sine putere, 
întocmai cum vor face Ispaşii şi Creţii cu de la 
d. Catargiu şi de la Senatul României putere ! 

Și în contra acestor sentinţe nu ai tribunal, nu ai 
Curte de apel, nu ai Înalta curte de casaţie, nu ai nimic, 
afară de o reclamaţie la prefecţi (art. 22, al. 4) cari vor 
schimba sau nu amenda sau închisoarea. 


kad 


Să existe oare vreun cap luminat în toată România 
care să nu se revolte de atita prostie şi cutezanţă? Afară 
de miniştrii regelui şi de „feciorii boiereşti“ noi nu 
credem ca să existe. 

Să poltească cetăţenii la alegeri pentru ca să-și exer- 
citeze supremul lor drept sub imperiul unor asemenea 
legi sălbatice. Noi nu suntem pentru aceia cari îşi per- 
mit brutalităţi contra servitorilor, Brutalitatea față 
cu servitorii esteun vechi obicei şi o înclinare înnăscută 
a ciocoilor, a oamenilor regimului. Dar contra cărui 
om Ispașii şi Creţii nu pot să aplice amenda şi închisoa- 
rea, așa dupe cum este alcătuită Legea-Catargiu? Zbirii 
poliţiei nu au decit să corupă un servitor de la orice 
casă care să se plingă nu de bătaie, ci de o parte din 
cele prevăzute la art. 46. Bunioară că nu-i dă hrană 
bună, că locuinţa nu esănătoasă, că nu-l îngrijaşte, deşi 
este bolnav. Este destul atit pe timpul alegerilor 
pentru ca să vedem pe cetățenii a căror opinie 
politică este cunoscută, dugi la Văcăreşti, fără ca să 
aibă dreptul de a apela la judecătorii lor naturali, 
instituiţi prin legile fundamentale ale ţărei. 

Dar nu numai legile civile şi penale existente 
sunt călcate de această lege barbară, ci însuşi Constituţi- 
unea, în partea cea mai sfîntă a ei.Ce va ajunge inviola- 

bilitatea domiciliului cu această sălbăticie catargiească? 
Nimic nu va mai rămîne din această inviolabilitate. 
Comisarii și ipistaţii regimului vor descinde în domici- 
liul oricui pentru a instrui orice plingere, şi mal ales 
pe cele înscenate pentru a judeca, a condamna și a ridica 
amenda sau pe cetăţean în maximum 48 de ore. 
Şi s-a găsit un Senat care să voteze o astfel de lege ! 
Şi s-au găsit miniștri cari să nu roșească de primul 
lor ministru | A aa, aie A 
si Şi s-au găsit ramoliţi bătrîni cari să aplaude cînd 
d. Catargiu le spune clar că „domiciliul vostru va fi 
violat de orice pungaş din poliție, iar onoarea voastră și 
cinstea casei şi a bătrineţei voastre puse la dispoziția 
oricărui spion şi șnapan“. : i 
Şi domnii junimiști cred că fac numai un pas inapoi 
cu d. Catargiu? N l 
A trebuit ca în majoritatea Senatului să nu fie decit 
„Feciori boierești“ pentru ca să voteze această lege. 
Din partea oamenilor culți, dacă există vreunul, 
să se ştie că a urma pe d. Catargiu pe această cale 
este o felonie morală și politică. 

Nu avem nimic extraordinar de spus despre d. Ma- 
iorescu de care opinia publică să nu aibă cunoştinţă. 
D. Maiorescu, profesor universitar, publicist, critic, 
om politic, deși cam fără partid, conferențiar foarte 
gustat, fost ministru: în multe rinduri şi avocat, are 
avantajul şi dezavantajul d-a fi cunoscut pe deplin 
aproape in întreaga sa activitate publică şi privată ; iacă 
de ce incepui prin a declara că nu este vorba de vro des- 
tăinuire gravă, de vreun fapt de mare senzaţie privitor 
la persoana onorabilului profesor şi om politic. Nici 
chiar nu am aflat despre vro idee sau teorie nouă a 
d-lui Maiorescu. Sunt aproape 20 de ani de cînd d-sa 
a spus ceea ce avea de spus şi de repetat în viaţa sa, 
prin urmare lumina asupra convingerilor şi tendinţelor 
maioresciane este o lumină veche pentru toţi ciţi s-au 
ocupat de politică, de știință și de literatură. Şi aceasta 
n-o constatăm cu tendinţă răutăcioasă. Oamenii iluştri 
sunt cunoscuţi de toţi, cunoscuţi bine sau rău, în bine 
sau în rău, aceasta e altceva. 


+ 


D. Maiorescu dumineca trecută a ţinut o conferință 
la Ploieşti, cu plată, pentru societatea „Caritatea“, 
fireşte, o societate de binefacere. Pină aci nu avem ni- 
mic de zis. Este un fel de ciocoism ca oratorii cunoscuți 
să nu vorbească decit în capitală sau in Iaşi. Toate 

orașele țărei pot onora pe oamenii de artă şi de știință, 
pe oamenii politici ca şi pe profesori. Și, în orice caz, 
Ploieşti este un centru activ şi inteligent și a triumfa 
în acest oraș fie pe catedră, fie la tribună este incontes- 
tabil un adevărat merit. Nu este nimeni care să aibă 
dreptul şi scuza d-a ocoli un oraş ca Ploieşti. Că d. Maio- 
rescu a pus o mică plată de intrare, și în această pri- 
vinţă nu avem nimic de zis. D-sa, bine preparat, poate 
avea pretenţia d-a cere oamenilor cîte un leu pentru a 
avea dreptul d-a-l asculta. Că nu prea a fost lume la 
această conferință este iarăşi un lucru de care nu d-sa 
este responsabil. Zile de vară, călduri mari, epoca 
obicinuită a conferinţelor trecută, iacă ceea ce explică 
lipsa ploieştenilor de la conferinţă și prezența a cîtorva 
aduşi de prefect și de agenţii săi, afară, firește, de unele 
onorabile și gentile doamne, aduse acolo de renumele 
d-lui Maiorescu ca conferenţiar. 


Subiectul conferinţei d-lui Maiorescu a fost Condi- 
țiunile progresului. Subiect frumos, interesant, atră- 
gător, şi mai ales cind vine un profesor de filozofie ca să 
trateze acest subiect. Mi s-a transmis de un om cult, 
foarte inteligent şi cît se poate de imparţial modul 
d-lui Maiorescu d-a-și prezenta și dezvolta subiectul. 
Totuşi, nefiind fost de faţă, nu-mi voi permite o analiză 
detaliată, ci mă voi opri numai asupra tendinței gene- 
rale a oratorului, a omului politic, a filozofului, regre- 
tind că colegii mei de la Constituţionalul nu şi-au dat 
osteneala d-a ne expune in extenso acest studiu al 
unuia dintre cei doi şefi autorizaţi ai săi. 


* 


De la inceput insă să facem o mică observație; 
d. Maiorescu are un metod foarte comod: schimbă 
titlul aceleiași conferințe şi astfel repetă același coprins 
sub diferite etichete, de mai multe ori, la diferite ocazii, 
în diferite localităţi şi la diferite epoce. Coprinsul 
conferinţei din urmă se poate reduce, în tendința ei 
generală, la următorul lucru: progresul are nevoie de 

timp, de timp îndelungat, la individ ca şi la popoare, 
şi fireşte mai ales la popoare. Condiţiunea decisivă a 
progresului este timpul şi încetinimea, căci natura nu 
procedă prin salturi; de aceea repedea noastră dezvol- 
tare socială și înzestrarea poporului românesc cu insti- 
tuţiuni de un liberalism şi democratism occidental 
este un progres silit, anormal şi vătămător ; responsabili 
de acest rezultat este generațiunea de la’ 48, o genera- 
țiune de ideologi. lacă coprinsul acestei conferinţe. 
La Ploieşti însă, fiind mai mulţi tineri cari împărtă- 
şesc credinţe socialiste şi avind şi organul lor săptămi- 
nal, Democraţia socială, d. Maiorescu şi-a revărsat 
critica sa, în parte, şi asupra tendinţelor lor. Ca argu- 
mente capitale, d-nul Maiorescu a produs două: unul 
de natură filozofică şi altul de o natură dubioasă, un 
fel de comparaţie care ne vine pe calea descendenţei 
de la popoarele antice și pină astăzi, cum se spune 
şi se repetă adeseaori cu o naivitate adorabilă. 

Acest din urmă argument se reduce la următoarea 
comparaţie: dezvoltarea unui popor se aseamănă întru 
toate cu aceea a unui individ, nefiind nici o altă dife- 
rinţă decit aceea a duratei, un individ avind o viaţă 
determinată și un popor nedeterminată. Individul are 
pruncie, copilărie, juneţe, bărbăție, maturitate și 
bătrîneţe. Un popor în dezvoltarea sa progresivă şi pe 
nesimţite i se imparte viaţa întocmai ca la individ. Cîţi 
nu repetă această comparaţie |! Şi cît de gol nu răsună 
această figură d-a gata şi în capul unora cari o debi- 
tează, și în capul multora cari o ascultă! Şi de aci încolo 
deducţiile curg ad libitum, dupe trebuinţele cauzei, 
căci o asemănare aşa de necondiționată este bogată 
în consecințe cari de cari mai absurde, mai declamatorii 
şi mai specioase. Așa, d. Maiorescu a ridicat, cu glasul 
său fericit timbrat, cu dicţiunea sa ovală, cu aerul său 
serios şi magistral, cu gestul său sobru și calculat, 
întrebarea: un popor care nu a avut răgaz să se dezvolte 
şi să producă nimic cultural nu se aseamănă cu un copil 
în fașe? Fireşte că da. Între copil, cu legile sale naturale 
şi fatale de dezvoltare, cu nevoile, trebuinţele, instinc- 
tele şi impresiile sale, şi un astfel de popor nu este o 
perfectă asemănare? Fireşte că da, a răspuns oratorul, 

căci altfel ce s-ar mai alege de vestita formulă: „Un 
popor ca şi un individ, un individ ca şi un popor...“? 
Şi d-aci încolo consecințele vin una după alta, uşor, cu 
un aer natural, cu un aspect de cea mai perfectă logică 
din lume. Noi românii ne-am deșteptat la'48; atunci 
şi ceva mai în urmă ne găseam în epoca de fragedă 
copilărie ca popor, era dar nenatural să ne înzestrăm 
cu instituțiuni pe cari popoarele occidentului le-au 
dobindit numai în epoca lor de maturitate. Francezii, 
englezii, germanii, ete. erau maturi și trebuințele vîrstei 
lor corespundeau cu o constituţiune, cu libertăţi publice, 
cu regimul reprezentativ şi parlamentar; dar noi? 
Noi eram abia în fașe. A ne pune pe noi în condiţiunile 
de viaţă socială şi politică ca pe un popor matur, ca 
englezii bunioară, este a amesteca condiţiunile de viaţă 
ale unui copil de cinci luni cu acelea ale unui om de 
40 de ani. Ce s-ar întîmpla cînd copilului de 5 luni, în 
loc de a-i da țiţa mumei sau a doicei sau sfircul bibero- 
nului, i-ai da biftec şi vin, icre negre şi alune prăjite, 
bere; șampanie sau bragă? Copilul ar degenera și ar 
sfirşi prin a pieri. Acelaşi lucru s-a întîmplat și cu 
poporul românesc. Era un popor în faşe şi, în loc de a-l 
trata ca pe un copil, idiologii și vizionarii de la'48 
l-au tratat ca pe un popor matur, neţinind seamă de 
natură și de legile ei fatale, căleînd peste condiţia 
decisivă a progresului. 

Vom vedea ce temei trebuie să punem pe asemenea 
teorii și cari sunt concluziile lor finale; pînă atunci 
însă fie vorba în treacăt: poporul-copil de 5 luni la'48, 
pus în condițiunile de viaţă ale unui popor matur, nu 
s-a pipernicit, nu a degenerat, nu e amenințat de stin- 
gere lentă, ci merge inainte, se ţine bine, e voinic şi 
rumen, îi plin de viaţă, regretind foarte mult că dez- 
minte fără să vrea consacrata dogmă: „un popor ca și 
un individ, un individ ca şi un popor...“. 


Al doilea argument, acesta de o natură bine hotă- 
rită, pe care d. Maiorescu il agită pururea este urmă- 
torul: prin cercul strimt şi luminos al conștiinței, 
ideile nu pot trece decît pe rînd, una cîte una, succesiv 
şi dupe întiietate ca timp și ca valoare. În acest cerc 

nu pot pătrunde toate o dată, nici chiar două-trei deo- 
dată. Celelalte idei, cari nu sunt împinse să treacă prin 
această mică licărire psihică, rămîn în negura și haosul 
memoriei, dormitind, dormind, odihnindu-se, pină cînd 
nu vine un bold senzațional care să le deştepte şi să 
le puie în mișcare pentru a porni spre lumina şi farme- 
cul vieţei. Tot aşa se întimplă şi cu marea conştiinţă a 
unui popor; ideile nu pot trece mai multe deodată 
prin punctul ei luminos, ci pe rind una cite una. Numai 
astfel, incetul cu încetul, satisfăcînd legea insuficienţei 
conștiinței umane, un popor dobindeşte posesiune 
clară de ceea ce a dobîndit el în mersul continuu şi 
lent al timpului. Şi, firește, concluzia d-lui Maiorescu 
cu aşa mod d-a filozofa se impune: prin conștiința 
poporului românesc nu au trecut toate drepturile și 
datoriile lui, toate instituțiunile cu cari a fost el înzes- 
trat atit de repede de marii vizionari de la'48. Şi 
asupra acestui argument deocamdată fie vorba în 
treacăt: de ce d. Maiorescu nu stăruie pe lîngă amicii 
săi politici cą să dea libertatea de fapt poporului româ- 
nese în momentele cînd Constituţiunea îi dă cuvintul, 
şi atunci ar putea vedea dacă prin cercul strimt si 
luminos al conştiinţei sale trec sau nu ideile mari, 
multiple şi generoase pe cari se reazămă tot edificiul 
nostru politic şi social. 

O mică observaţie asupra acestui punt. D. Maiorescu 
dezvoltă atît de des şi cu atita poftă acest subiect 
al cercului strimt conştiinţial, încît este partea cea 
mai cunoscută de către studenţi a prelegerilor sale. 
N-avem nimic de zis despre teorie în sine ; de fapt însă 
e ceva de observat în această privinţă. Toţi oamenii 
mari cari s-au apropiat de Schopenhauer au mărturisit 
că se simțeau coprinși de un dezgust de viață, de un 
fel de îndoială obositoare și de un dezgust fără de obiect 
adeseori şi întotdauna inexplicabil. Un fenomen 
asemuitor se întîmplă şi cu d. Maiorescu. D-sa este 
atit de profund convins de cercul strimt al conştiinţei 
încît aceia cari trăiesc în intimitatea d-sale se resimt 
de această teorie. Sub influența şi opresiunea morală 
a d-lui Maiorescu, cercul conştiinţei lor, strimt din 
natură, se micşorează, se închide din ce în ce; raza de 

revoluţiune şi de lumină i se stringe necontenit, și 
cercul conştiinţei, din mic, se face mai mic şi lumina 
conştiinţială devine un licăriș, o scinteie, un infinit 
luminos, pînă cind, la unii, cercul conștiinței devine 
un punct geometric cu desăvirșire incolor. Şi astfel, 
de la o teorie inofensivă în sine, d. Maiorescu, abuzînd 
de ea, a ajuns să producă oameni inconştienţi şi oameni 
făr de conștiință. 

Astăzi am expus conferinţa d-lui Maiorescu; mine 
o vom discuta mai ales în aplicările ei. 


II 


Conferința de la Ploieşti rezumă pe d. Maiorescu 
în toate pornirile sale sociale, morale şi politice. Și e de 
observat că nu pentru Ploieşti și din întimplare a pre- 
parat d-sa această conferinţă. Subiectul ei este vechi 
pentru profesor şi omul politic şi e cîtva timp de cind 
a început să se învechească şi pentru publicul cult. 
Dacă d. Maiorescu ar anunţa vro conferință despre 
darvinism bunioară, să te-aştepţi imediat la cercul 
strîmt al conştiinţei şi la aplicaţiile luate, cum zice 
d-sa, iar nu imaginate, din viaţa practică. Dacă d. Ma- 
iorescu ar anunţa o conferinţă, cu plată sau gratuit, 
despre Legile lui Newton, să te aştepţi să încheie cu o 
cestiune foarte depărtată de titlul și subiectul confe- 
rinţei, cu repeziciunea progresului nostru şi nepotri- 
virea instituţiilor noastre cu noi înşine. Aceia cari au 
avut avantajul şi plăcerea d-a asculta pe d. Maiorescu 
ca orator politic, ca profesor şi conferenţiar, ușor iși 
aduc aminte că au auzit de nenumărate ori şi „cercul 
strimt al conștiinței“, şi,artificialitatea instituțiunilor 
noastre“. Un distins profesor ne spunea: „Eu, fiind 
elevul d-lui Maiorescu la Iaşi în 4865, am avut ocazia 
d-a-i asculta conferinţa de la Ploieşti din 1892, ş-apoi 
de la'65 încoa am auzit-o de mai multe ori: în parla- 
ment de cinci ori şi de două ori în două conferințe 
la Ateneul vechi“. Oricum i-ar schimba titlul, confe- 
rința rămîne aceeași: nu se schimbă decit micile deta- 
lii şi exemple, fondul rămîne același. 

Cercul strimt al conştiinţei explică pe filozof şi pe 
critic; neîncrederea în progresul nostru şi formele lui 
de stat explică pe omul politic. 


+ 


Să venim la o parte din această conferință care a 
decis de întreaga activitate a unui om cult şi de talent, 
a unui factor cunoscut în mişcarea noastră intelectuală 
şi politică. D. Maiorescu, plecind de la asemănarea 
necondiționată a unui popor cu aceea a unui copil, 
ajunge la concluzia că pentru noi, popor-copil, este 
nenatural să avem instituțiunile unui popor occidental 
şi matur. Cit au muncit englezii pentru ca să ajungă la 
instituţiunile de astăzi? Mai multe secole. Şi care este 
gradul de cultură la englezi? Extraordinar de mare în 
raport cu noi. Şi românii, deşteptați abia la 1848, să 
ajungă dintr-un salt la regimul constituțional, repre- 
zentativ și parlamentar, la libertatea presei şi a cuvin- 
tului fără nici o margine? E tot atit de nenatural și de 
vătămător aceasta ca şi cînd ai pune pe un copil din 
faşe în condiţiunile de viaţă ale unui om în virstă sau 
a unui voinic, tinăr de 30 de ani. Şi răspunderea stării 
actuale cade asupra generaţiunei de ideologi și vizio- 
nari de la 1848. Curentul liberal şi democratic a perver- 
tit firea unora şi a încurcat ţara intr-un sistem de viață 
nenatural şi primejdios. 


+ 


Acest mod de a vedea e vechi,e cunoscut ;este modul 
de a vedea al oricărui conservator şi mai ales al reacţi- 
onarilor. „Un popor ca și un individ...“ este o premisă 
comodă din care poţi trage o nedeterminată serie de 
argumente contra oricărei idei noi, contra oricărei 
aspirații politice şi sociale, contra oricărei instituţiuni 
ce se creează sau se poate crea. Şi istoria, cum în genere 
s-a scris pină acuma, stă la îndemina tutulor acelora 
cari, sub cuvint că vor progres natural, se opun la orice 
propășire a unui popor. 

Un lucru ne miră în sistemul d-lui Maiorescu. De ce 
se va fi oprind d-sa numai la instituțiunile politice cu 
consecinţele sistemului d-sale? Ori este adevărat că un 


popor în evoluţiunea sa se aseamănă cu dezvoltarea 


unui copil, ori nu este adevărat. Dacă e adevărat (şi 
noi suntem, dupe d. Maiorescu, un popor-copil), atunei 
trebuie să nu dăm unui popor fraged nimic din ceea 
ce a ajuns să dobindească un popor matur. Poporului 
în faşe, ca unui copil în fage, nu trebuie să-i dăm școli 
primare, nici mai puţin licee și, desigur mai puţin 
decit orice, facultăţi de litere cu catedre de logică, 
estetică şi istoria filozofiei. Este vătămător, în adevăr, 
să dai biftec unui copilde cinci luni în loc să-i dai laptele 
mumei sau biberonul, dar tot aşa de vătămător este 
să începi a face geologie, biologie și filozofie unei astfel 
de gingaşe fiinţe care nu-şi respectă scuticile şi poala 
mumei sau a doicei. Dacă dar asemănarea între copil 
şi poporul român-copi! este un adevăr adevărat, atunci 
filozofia, ştiinţa şi literatura engleză sunt tot atit de 
vătămătoare poporului-copil ca şi libertăţile Angliei. 
Ar trebui să așteptăm secole pentru ca progresul să-l 
facem numai prin noi înșine, să nu înprumutăm nimic 
din ce nu am dovedit şi descoperit noi. Numai astfel 
se poate satisface legea maioresciană a progresului. 
Agricultura noastră nu a ajuns la vîrsta şi perfecțiunea 
aceleia din Anglia, deci plugul universal este vătămător 
agriculturei noastre. Iniţiativa privată pînă la'84 nu 
ajunsese să simţă nevoie d-a crea industrii ca în Anglia, 
unde forţele industriale s-au dezvoltat de secole, deci 
aceia cari prin protecţiunea statului şi prin legi speciale 
au creat un început de industrie națională au comis un 
mare rău aruncînd pe un popor-copil pe calea popoarelor 
mature. Ca un popor în faşe, noi nu ne putem ridica la 
idei şi concepţiuni generale, deci rău face d. Maiorescu 
cînd ţine conferinţe despre „cercul strimt al conștiinței“ 
sau despre teoria apriorităţii kantiane. În orice caz, 
dacă d. Maiorescu ne acordă ca popor cel puțin virsta de 
6—7 ani, nu ar trebui să ne preocupăm decît de organi- 
zarea claselor primare și atîta tot. Noi însă, în loc 
să împărtăşim sistemul natural al d-lui Maiorescu, am 
deschis graniţele tuturor ideilor mari ale timpului, și 

ceea ce este şi mai revoltător e faptul că ideile Occiden- 
tului plutesc în aer ca şi microbii asiatici şi vin la noi 
chiar fără voia noastră, ca bătute de vinturi, devastind 
tot în calea lor, ca și microbii holerei și ai ciumei de 
odinioară. Scurt, noi românii, cari n-am inventat 
praful de pușcă, ne armăm cu pușca Mannlicher, puşcă 
cu repetiție şi praf fără fum. Rău şi fără cale. Nu se 
respectă condiţia maioresciană a progresului; forțăm 
progresul; facem salturi; şi natura nu admite salturi; 
noi ar fi trebuit să continuăm firul istorie încet-încet 
să nu ne lăsăm în voia revoluțiunilor artificiale, 
provocate de cîteva capete de vizionari cari nu şi-au 
dat seama de virsta poporului românesc. Cine pin la 
oarecare punt se apropie de legea progresului solid, 
sigur și natural, sunt turcii. O singură dată au greșit să 
facă nu salt, creîndu-și parlament, şi au revenit la sis- 
temul potrivit cu virsta lor, cu starea lor, la regimul 
ulemalelor. La ei nu încape critică, filozofie şi artă; 
ei nu sunt ajunși la virsta d-a digera și asimila vastul 
progres al Occidentului, şi de aceea oamenii lor de stat 
dovedesc că înţeleg profund progresul, ca şi d. Maio- 
rescu, neviolentindu-l și așteptind ca poporul să se 
prepare, încet-încet, pentru ideile mari ale Occidentu- 
lui civilizat. - 

lacă unde d. Maiorescu este forţat să ajungă, dacă 
este convins că poporul „românesc se aseamănă cu un 
copil în fașe, dacă este convins că «un popor ca şi un 
individ, un individ ca şi un popor...» “. 

Dar vom vedea de ce d. Maiorescu se opreşte numai 
asupra instituţiunilor noastre politice. 


HI 


Primul nostru articol, în care rezumam conferința 
d-lui Maiorescu, a avut darul d-a scoate pe onor. profesor 
din obicinuita sa linişte. În numărul de astăzi al 
Constituţionalului ne formulează un răspuns în care se 
observă formele urbane pină către sfirgit; la sfirşit 
însă, vorba românului, d. Maiorescu iși dă în petec. 
Onor. profesor face o deosebire mare între arta politicei 

şi arta literaturei; şi, după ce expune ce preparaţie se 
cere unui om politic și unui literat după d-sa, încheie 
prin a afirma că adversarul d-sale din Voința națională, 
amesteciînd literatura în politică și politica în litera- 
tură, face o literatură contestabilă şi o politică de- 
testabilă. În privința literaturei nu avem de ob- 
servat nimic, căci d. Maiorescu are dreptul, ca orice 
critic, d-a contesta orice bucată literară sub orice 
formă ar apărea ea. E însă ceva de constatat în mij- 
loacele de luptă ale d-lui Maiorescu. D-sa a expus 
de mai multe ori doctrina că un literat, un artist 
nu poate fi critic. Cu alte cuvinte, d. Maiorescu 
voieşte să rămiie stăpîn pe situaţie pe calea contes- 
taţiunei. D-sa însă astăzi îşi întinde și mai departe 
doctrina. Un literat nu poate face, nu trebuie să facă 
politică. Lucrul se explică uşor. Cînd literatul genează 
pe critic, literatul nu are dreptul de a face critică. 
Cind literatul genează pe omul politic, literatul nu 
are chemare de a face politică. Pe calea aceasta destul 
de comodă, d. Maiorescu va tăgădui literatului d-a 
pleda în ziua cînd îl va jena înaintea justiţiei. Și toate 


acestea onor. profesor le debitează cu cel mai serios aer 
din lume. 

Întrucît priveşte politica detestabilă, nu avem alt 
nimie de observat decit mărturisirea că noi nu 
ținem la aprobarea adversarilor, ba mai mult, dacă 
dezaprobarea lor ne lasă liniștiți, aprobarea lor ne-ar 
pune pe gînduri. 

Un singur lucru ne miră în răspunsul d-lui Maio- 
rescu. În ce parte a articolului nostru a văzut d-sa o 
birfire a d-sale? A birti pe cineva este grav şi birfirea 
este şi trebuie să fie odioasă pentru orice om cult şi 
orice om de omenie. D. Maiorescu își dă seama foarte 
bine de valoarea cuvintelor, iacă de ce nu înţelegem 
pentru ce aplică un cuvint de o așa de mare gravitate în 
faţa unui adversar care păstrează forma cea mai co- 
rectă, din punctul de vedere al discuţiei şi al urbanită- 
tei. Înţelegem că articolul nostru să nu fi plăcut d-lui 
Maiorescu, dar aceasta nu-i dă drept d-a amesteca 
valoarea cuvintelor în scop d-a se apăra evitind o dis- 
cuție serioasă şi cuviincioasă. 

Acestea zise, să trecem la subiectul nostru 

Fa le ai pede şi prin salturi, este 
A rebui ca d. Maiorescu să se ridi 
ar trebui ca d. Ma idice nu 
aţa lei la mt ua noastre politice, ci gi 
utulor celorlalte instituţiuni i 
adus, obligindu-ne d-a 1 ii a 
4 -a le înfiinţa. Ce e drept, odinioară 
d. Maiorescu era mai i aL Aia i 
f ai consecinte cînd se opunea la î 
n i nmul- 
a. sub a că mai întîi irabu să avem 
ri şi apoi şcoli, punind din n 
sori ș ou problema glu- 
meaţă: ce a fost la înce i Dfe 
neat , put, oul sau găina? ] f 
rința de la Ploieşti însă i i pt 
ţa d ă, d. Maiorescu s- i i 
la critica liberali iși E 

i la mai de- 
paie Se ul da filozofie şi social. Ş-apoi d Maio 

Munte Car papoasela mature şi le-au dobindit dupe 

D A popor... ! Libertatea cuvîntului, libertatea 
a i a P şi reprezentativ sunt 

Ce, crede d. Maiorescu că desființarea boieriilor a fost 
un rău pentru România? Înainte de revoluțiunea cea 
mare din Franţa erau 25 de milioane cari munceau în 
cea mai mare ticăloşie umană pentru a îngrăşa 100.000 
de nobili, pentru a-i îmbrăca în catifea şi brodării, 
pentru a le pune pinteni de argint şi a le cizela mînerile 
spadelor în aur, pentru a le procura spectacole și mese, 
plăceri şi visuri fericite. Ce, crede filozoful schopenhau- 
rian că poporul francez a pierdut dezrobindu-și munca, 
viaţa şi conştiinţa? A mai discuta astăzi, fie chiar cu 
d. Maiorescu, că egalitatea înaintea legilor şi desfiin- 
tarea boieriilor au fost sau nu folositoare românilor 
este, fără îndoială, un lucru absurd. A fi ceea ce meriţi 
să fii, a avea ceea ce meriți să ai, a ocupa locul în soci- 
etate pe care munca şi talentul ţi-l fac sunt niște drep- 
turi pe cari omenirea le-a dobindit pentru toți impo- 
triva a cîtorva şi nu o glumă filozofică debitată în 
serios, să poată ameţi buna pricepere a oamenilor. Și 
dacă instituțiunea boieriilor nu ar fi fost desființată de 
ideologii de la'48, d-l Maiorescu, cel mult, ar fi lucrat 
astăzi într-o cancelarie pentru ca locul d-sale în politică 
şi în minister să-l ocupe cine ştie ce Căciulă Mare. Și 
ţara nu s-ar fi ales numai cu pierderea d-lui Maiorescu, 
ci cu pierderea tutulor acelora cari au făcut şi vor face 
mărirea şi gloria ei. 

Ciuda însă cea mare a omului politic e pe libertă- 
tile publice şi pe regimul parlamentar și reprezentativ. 
Pentru acestea, dupe d-sa, nu eram preparaţi de loc şi 
deci nu ne pot folosi, ci e natural să ne vatăme. De 
mult s-a zis de spiritele reacționarilor că instituţiunile 
noastre sunt ca niște veștminte largi în cari România. 
se împiedică în mersul ei. D-l Maiorescu impărtășaște 
această credinţă şi, ca un om cult, o prezintă sub o 
formă mai gindită, sub un aspect mai filozofie. 

De tapt d. Maiorescu n-are de ce să fie jenat în ten- 
dinţele sale de aceste instituţiuni. Regimul amicilor 
săi politici de fapt a desființat aceste instituţiuni. 
Cînd laşi libertatea cuvîntului, libertatea presei şi 
ridici libertatea alegerilor, cele dintii libertăţi nu mai 
au nici o valoare, nici un rol. Libertatea cuvîntului și 
a presei nu sunt decit nişte mijloace puse în serviciul 

libertăţei capitale, a libertăţei alegerilor. Cuvintul şi 
presa prepară opinia publică, prepară terenul luptei 
ridică curentele mari, libertatea alegerilor este singura 
libertate care hotărăște de drepturile şi de voinţa unui 
popor. Cînd dar îi ridici această libertate, cuvintul şi 
presa devin indiferente. Regimul reprezentativ este 
înlocuit eu bunul plac al cîtorva miniştri, dacă nu a 
unuia singur, şi parlamentul este de fapt înlocuit cu o 
majoritate numită, iar nu aleasă, numită din poruncă 
ŞI scoasă prin corupțiune şi oroare. Şi, de fapt, noi de 
patru ani de zile avem libertatea cuvîntului, avem 
libertatea presei, dar ni s-a răpit libertatea alegerilor 
încît acel regim parlamentar și reprezentativ de care 
se plinge d. Maiorescu nu mai există. Regele şi doro- 
banţul, regele și Catargiu sau dorobanţul şi Lahovari 
primul ministru şi bîta, traista cu grăunţe şi teroarea, 
iacă regimul actual sub diferitele sale formule şi etiche- 
te. De ce se mai plînge d. Maiorescu? Idealul său este 
exclus din Constisuţie, dar este pus în practică. Vesmin- 
tele României sunt atit de strimtate, incit i-au ples- 
nit în spinare, o strînge la încheieturi și o stringe de git 
Unde mai sunt acele vestminte largi în cari Doamne 
fereşte, s-ar fi putut împiedica? Cind la putere se află 
teoreticiani ca d. Maiorescu și croitori ca d-nii Catar- 
giu și Lahovari, să fie pe pace conferentiarul de la 
Ploiești că România nu mai suferă de niște instituti- 
uni prea liberale şi prea democratice. i i 
Cu toate acestea d. Maiorescu trebuie să aibă vreun 
motivy care-l face să încerce a prepara spiritul public cu 
teorii ca cele expuse la Ploieşti. Aci începe misterul şi 
incetează deocamdată discuţia. Lucrul însă n-ar fi de 
mirare ca d. Maiorescu să se facă campionul viitoarelor 
legi pe cari le prepară miniștrii m.-sale regelui. 


+ 
O singură observaţie și voi încheia. 
i Fu Maiorescu pune astfel problema: eram un popor 
in iaşe, suntem un popor-copil, nu am fost şi nu suntem 


preparaţi pentru instituţiunile noastre lib i 
; : tiu. erale şi 
democratice. Ar fi bun d. Maiorescu să ne spuie întru A 

poporul francez de la finele secolului la XVIII-lea era 
mai preparat decît noi la'48 pentru instituţiunile de la 
începutul secolului al XIX-lea? Poporul francez nu știa 
mai multă carte atunci decit la noi la'48, nu citise mal 
mult şi nici nu avusese de secole un regim parlamentar 
și reprezentativ care să se dezvolte treptat-treptat cu 
scurgerea lentă a timpului. Ar fi bun d. Maiorescu să ne 
spuie întru ce poporul prusian era mai preparat inainte 
de’48 pentru libertăţile publice decit noi. Dar afară 
de Anglia, a căreia dezvoltare e izolată, d. Maiorescu nu 
va găsi un singur exemplu de popor care să fi luptat de 
secole anume pentru instituțiunile moderne. 


* 


D. Maiorescu, cînd se află între partide, nu ştie ce 
culoare politică are ; cind se află la putere, e de culoarea 
acelora cari deţin real puterea; pe catedră însă d-sa 
a fost pururea un reacționar. | e, 

E de regretat că d-sa amestecă seninătatea logicei 
şi istoria filozofiei cu tendințele sale politice. Studenţii 
Universităţei sunt liberi să facă politică, profesorii 
universitari insă ar trebui să înţeleagă că pe catedră 
nu le este permis politica. 

SE DUC ACEIA... 


Se duc aceia cari din două provincii umilite 
înlăuntru și în voia celor d-afară au făcut o patrie 
mare, ridicind un popor demn de viaţă în rîndul 
celorlalte popoare libere din Europa. 

Obosiţi de lupte seculare pentru ei şi pentru civiliza- 
ţiunea celorlalți, românii, fură lăsaţi un secol și jumăta- 
te în voia soartei și la bunul plac al invaziunilor de peste 
Nistru și de peste Dunăre. Energia limitată a unui popor 
generos fu sleită într-un moment, după atita sînge văr- 
sat cu o profuzie şi cu un eroism demn de respectul şi de 
admirațiunea lumei intregi. Dupe niște lupte de titani, 
românii de pretutindenea căzură sub greutatea gloriei 
lor şi sub intrigile odioase pentru domnie. Oriunde 
există un petec de pămînt românesc, el a fost apărat 
şi plămădit cu singele apărătorilor. Şi pe cînd aiurea 
în Europa patriile se făceau și se desfăceau dupe coroane, 
luptele noastre s-au dat numai pentru apărarea neamu- 
lui, a limbei şi a legei pămîntului. La noi conștiința 
de patrie a fost mai veche decit la multe popoare şi 
numai această conștiință a fost cauza care ne-a glorifi- 
cat prin arme și ne-a ținut stăpini acolo unde ne-am 
zămislit ca popor, acolo unde am fost puşi ca briu 
de apărare al Imperiului roman. Românii nici nu s-au 
intins, nici nu s-au micșorat prin schimbările de familii 
domnitoare; și oricare în luptele pentru domnie 
învingea, patria răminea aceeași căci coroana se da 

după ea, iară nu ea după coroană. În tot trecutul nostru 
nu s-a pomenit un fenomen ca vreuna din țările române 
să fie moştenite de un suveran strein şi domnitor peste 
altă ţară şi nici ele nu au moştenit alte popoare prin 
drepturile divine sau umane ale voievozilor lor. 
Luptele noastre nu au fost decit pentru apărarea patriei, 
şi aceste lupte crincene şi eroice au durat neostiat 17 se- 
cole. Şi, apăriîndu-ne pe noi, am apărat creștinătatea, 
am apărat Occidentul, care, de cîte ori s-a izbit cu 
armiile musulmane, a fost învins şi coprins de teroare. 

Dar dupe atitea dureroase lăsări de singe am căzut 
de oboseală și de intrigile netrebnice ale boierilor și 
streinilor cari se strecuraseră ca niște picături de 
otravă în boieriile ţărilor române. Un secol şi jumătate 
ne-am întrerupt firul istoric; un secol şi jumătate am 
stat din mers, și Europa, pe care o salvaserăm, părea a 
nu mai şti nimic despre noi. 

Guvernaţi de străini, cu un stat strein şi covirşitor 
dasupra noastră, cu o limbă pe care nu o înţelegeam în 
casta dirigentă, orfani de drepturi şi copleșiți de datorii, 
batjocoriţi şi jefuiţi de aceia cari trebuiau să ne respecte 
şi să ne apere, fără carte și fără speranţă, astfel găsi 
poporul românesc marea generaţiune de la'48. 

Şi acestei generaţiuni căzu lotul istoric cel mai greu 
şi cel mai mare din cîte a avut vreodată o generațiune de 
oameni, de eroi, de martiri şi de apostoli. Trebuia să re- 
dăştepte conştiinţa noastră ameţită, trebuia să ne ridice 
la luptele mari din trecut, trebuia să ne cucerească drep- 
turile pierdute, trebuia să ne întemeieze şi să neunească 
în mijlocul unor împărății avide de a ne coprinde, 
trebuia să realizeze ceea ce nici o generaţiune nu izbu- 
tise a face: trebuia să ne unească cînd eram aproape de 
pieire, pe noi cari nu ne unise gloria armelor şi mărirea 
de odinioară. Şi această generațiune, de care o parte din 
beneficiatorii ei au impietatea d-a ride, şi-a implinit 
pînă la isprăvit extraordinara ei misiune. Generaţiunea 
de la'48 a trecut dincolo de speranţele ei şi ale poporului 
românesc. A redeșteptat un popor unit, l-au inzestrat 
cu instituţiunile mari ale Occidentului, l-a pus în rin- 
dul celorlalte popoare civilizate, a fundat o dinastie 
şi, tocmai cînd părea că misiunea ei este împlinită, a 

dobîndit independința și regalitatea, avînd geniala 

încredere în eroismul românilor, și a preschimbat fața 

țărei, creînd o Românie modernă. 

Ceea ce a făcut această generaţiune e mai mult decit 
ceea ce au făcut marii lor contimporani în Italia. În 
Italia, ideea unirei dura de secole și încă de multe secole. 
Idealul lui Dante trecuse din generațiune în generaţiu- 
ne,și marele număr de publiciști, de istoriei și de poeţi 
continuau acest ideal de o singură Italie şi de o Italie a 
italienilor. Ş-apoi pămîntul clasic era plin de centre 
de cultură veche și glorioasă. Pisa, Florenţa, Veneţia și 
Roma erau școlile lumei și din geniul acestor cetăţi 
Europa renăscuse din barbaria în care născuse. Şi cînd 
a venit epoca revoluţiunilor naţionale, unirea morală 
a Italiei era de mult făcută. 

Generaţiunea noastră de la '48 însă a făcut ea tot 
numai prin ea, prin jertfa şi geniul ei. Scoala lui Cavour 
nu trebuia să se consume pentru a da lumină: lumina se 
aprinsese în Italia din secolul al XIV-lea ; generaţiunea 
de la'48 trebuia să aprinză ea torţa poporului românesc. 
Şcoala lui Cavour nu avea nevoie d-a forma conştiinţa 
unei Italii mari: poeţii Italiei de mult creaseră această 
conștiință. Generaţiunea noastră de la'48 trebuia să 
arunce pentru prima oară alarma că românii sunt şi tre- 
buie să fie un singur popor. Generaţiunea. lui Cavour, 
oriunde-și arunca privirile în Europa, vedea amici 
și admiratori ai Italiei. Generaţiunea de la '48 nu 
putea vedea peste graniţe decit dușmani pregătiţi 
d-a ne distruge după ce ne îngenucheaseră. i 

Și, cu toate acestea, pleiada noastră în frunte cu 
Brătienii, cu Rosetti, cu Goleştii, cu Kogălnicenii, cu 
Bălceșştii, cu Negrii, au repurtat aceleași victorii na- 
tionale ca şi generaţiunea lui Cavour, au realizat 
același ideal, au creat un popor cu drept de viaţă și forţe 

vii de propășire. Nici exilul, nici temniţele, nici teme- 
rea merţei nu au năbușit în ei sfinta misiune de care 
erau agitați. 

„Şi aceia cari au operat asemenea minuni se duc, 
şi se duc în timpuri grele, privind pentru ultima oară 
o situațiune tristă, creiată de ambiţiuni vinovate la 
unii, inconștiente la alţii. Într-un singur an ţara a 

pierdut pe Ion Brătianu, pe Mihail Kogălniceanu, pe 
Dumitru Brătianu. Din doliu în doliu. 

În lungul şir de dureri, ţara şi liberalismul nu au 
decit o singură mingiiere: ei se duc, dar în urma lor 
rămîne o operă de titani și o școală nepieritoare, a 
căreia doctrină se rezumă în: patrie şi libertate. 

Torța pe care au aprins-oei au trecut-o din mină în 
în mînă, şi astăzi o lasă în minele acelora în cari au 
transmis marele lor ideal. 

O LĂMURIRE 


În ziarul Lupta, numărul de ieri, la rubrica infor- 
maţiilor, se afirmă că eu aș fi hotărit să colaborez la o 
revistă literară ce va apare, ajutată de o subvențiune 
a Ministerului de Culte și Instrucție Publică. 

Numele colaboratorilor, printre cari mă pun con- 
fraţii de la Lupta, mă onorează ; faptul este însă cu 
desăvirşire inexact. 

Nu fundez și nici nu m-am legat a colabora la, vro 
revistă ce s-ar subvenționa de ministrul Cultelor și al 
Instrueţiei Publice. i 

Am scris la Revista nouă de sub direcţiunea ilustrului 
nostru savant și publicist d. B. P. Hașdeu. Și cind 
timpul, ocupațiile și nevoile mă vor îngădui să fac vreo 
lucrare literară, la Revista nouă aş da-o spre publicare, 
însă nu într-altă parte. 

Întrucît privește avantajele despre cari vorbeşte 
Lupta, n-am de răspuns decit: cu literatura nu am 
alergat dupe avantaje sunătoare și nici avantajele după 
mine. Amărăciuni, da, foloase nu. Oarecare sinceră 
simpatie din partea tinerimei și multe şi calculate 
atacuri din partea zeilor, semizeilor și eroilor direcți- 
unilor noi şi îmbătrînite. 

Dacă e vorba însă de amicii mei Vlahuţă şi Cara- 
giale... ce „batjocoră“ ar fi ca asemenea oameni să fie 
răsplătiți pentru talentul și jertfa pe care o fac ei spre 
onoarea ţărei șiridicarea lileraturei noastre ! E de mirare 

că Lupta s-a oprit numai aci. Acești valoroși artişti 
ar trebui osîndiţi la muncă silnică sau, cel puţin, 
exilați ! 

Lupta ar mai înţelege ca ministrul de culte şi in- 
strucțiune publică să încurajeze articole privitoare la 
diferendul cu s-tul Sinod, dar drame, comedii şi novele 
de Caragiale, dar poezii de Vlahuţă... iaca ceea ce ar 
fi o risipă şi o „batjocoră“. 

Şi să nu se uite că confrații de la Lupta sunt ra- 
dicali şi înaintați! 

DON RODRIGO 


„Pruebe la lanza quién probó la espada“. 


O afacere de onoare! Cidul timpurilor moderne a 
ridicat-o în România. Vineri dupe-amiază, doi cavaleri 
intrară în redacție. Prima cerere a lor fu d-a rectifica 
cele scrise de noi acum 10 zile despre marea figură 
a onorabilului senator Ştefan Boranesco. 

Veneau pentru tatăl în numele fiului. 

Răspunsul meu a fost: faptele glorioase ale nobi- 
lului senator sunt constatate judecătoreşte şi rectificare 
nu e posibil. 

Atunci cavalerii au tras spada. , 

Am constituit martori pe amicii mei d.d. Șt.Sihleanu 
şi N. Albu. Martorii mei, punîndu-se în raport cu cava- 
lerii fiului tatălui, au declarat și consemnat într-un 
proces-verbal că eu nu trebuie să ies pe teren, deoarece 
pot dovedi tot ce am afirmat despre onorabilul tory 
Ştefan Boranesco. 

Dumineca şi lunea sunt absolut ocupat cu lecţia mea 
de la Universitate. Nu citisem nici un ziar. Ieri pe la 
unu eram ocupat cu rînduirea cîtorva notițe literare, 
cind un amic intră rizind cu Timpul în mină. „Ci- 
teşte!“, îmi zise el. Am citit și i-am răspuns: „Mine, 
azi sunt ocupat cu o afacere de onoare“. 

Azi-noapte! m-am visat în evul mediu și m-am trezit 
strigînd: „Zeaua, scutul, lancea și cursierul !“ 

Văzusem cercul luptei, înconjurat de nobili castelani. 
Singele trebuia să curgă pentru o batistă partumată 

de o senioră brună cu ochi seînteietori. Dar dupe ce 
m-am frecat la ochi, evul mediu dispăruse în umbrele 
adinci ale trecutului. 

Aveam o afacere, dar nici cavalerească, nici de 
onoare. Afacerea, tatălui și a fiului, A fiului pentru 
tatăl, a tatălui pentru fiul. Nu lipsea din această 
afacere decit sfintul duh. 

În adevăr, ce vroieşte fiul carele purcede in numele 
tatălui? Să reetifie cele ce am afirmat despre ima- 
culatul său părinte? Și ce să rectific? Că, fiind fost 
director al Casei de lichidare a bonurilor rurale, 
sub direcţia sa s-au inventat moșii fictive, s-au emis 
bonuri şi s-au încasat? Dar acest fapt este absolut 
adevărat, deci rectificarea nu este posibilă, nu este 
permisă. Ce să rectific? Că onor tory Ștefan Bora- 
nesco a fost închis din cauza acestei afaceri glorioase? 
Dar acest fapt este absolut adevărat, deci rectificarea 
nu este posibilă, nici permisă. Şi ce să mai rectific? Că 
onor tory a fost condamnat la despăgubiri pentru frau- 
dele și furturile comise la Casa de lichidare? Dar şi acest 
fapt este absolut adevărat, deci nici aci nu încape vro 
rectificare. 

Dacă în afacerea tatălui şi a fiului s-ar fi amestecat 
și sfintul duh, fiul şi-ar fi adus aminte de un proverb 
românesc: „Să nu-ți răseoleşti...“. Lipsind însă sfintul 
duh, fiul a răscolit ceea ce nu trebuia răscolit. E o 
chestie de gust şi asupra acestui punt ar trebui să fie 
cineva bolnav pentru ca să se apuce la încercare cu fiul. 

Dar fiul intră în amănunte pentru a salva pe tatăl. 

Se vede că trăim într-un timp cînd se refac virginită- 
tile pierdute ! 

Un Aslan oarecare a fost condamnat și pentru el a 
plătit onor tory Ştefan Boranesco. Ciudat! Fiul nu 
cunoaşte patimele tatălui. 

Dar imaculatul părinte a fost condamnat, după ce 
făcuse închisoarea, de către Tribunal şi la amenda 
de 1.000 de lei pe lîngă despăgubirile civile. A fost 
dar condamnat corecţionalicește, ca personal vinovat, 
nu numai ca răspunzător de gestiunea subalternilor 
săi. Şi cum a scăpat la curte de condica penală! A 
invocat prescripţia | 

iacă faptele. 

Dar insulta şi calomnia unde sunt? În articolul 
meu? Dacă, spuind adevărul, poţi calomnia şi in- 
sulta, în acest caz nu ar fi falit fraudulos care să 
nu strige: „M-ai calomniat prin presă“cînd ai pomeni 
de onorabilul său faliment, nu ar fi pungaș, escroc 
şi asasin care să nu-ți ceară reparațiune prin arme 
în caz cînd i-ai imputa pungășia, escrocheria și 
asasinatul constatate judecătoreşte. Şi cea mai logică 
consecință a acestei nobile teorii ar fi: o sală de 
arme la Văcăreşti, pentru ca deţinuţii să iasă din 
acest pension preparaţi față de judecătorii cari i-au 
condamnat. | 

Eu sunt destul de laş pentru a nu împărtăşi 
noua teorie a „elitei sociale“. Şi declar că niciodată 
nu voi rectifica sentinţele judecătoreşti şi nici nu voi 
încăleca cursierul pentru a mă bate pe cimpul de 
onoare cu aceia cari vor să-și spele păcatele comise 
cu lancea sau cu spada. Pină la această abnegaţiune 
eroică nu pot să mă ridic. 

Dar este un alt domn care-mi strigă că am pierdut 
onoarea fiindcă nu m-am bătut pentru a dovedi și prin 
arme ceea ce judecătoreşte este absolut dovedit. 

Cînd cineva mi-ar striga: „Domnule, ai pierdut þa- 
tista !“, m-aş uita îndărăt, fără a mă întreba cine mi-a 
strigat. În chestie de onoare e altceva! Onoarea nu se 
pierde ca o batistă. Şi de aceea, cunoscînd glasul celui 
care-mi strigă: „Ai pierdut onoarea“, nici nu-mi intorc 
capul. Cel mult pot să răspunz în treacăt: onoarea se 
pierde bunioară furind, delapidind, abuzind de încrede- 
rea cuiva şi fiind distituit din vro funcțiune de stat 
pentru asemenea păcate. 

Ce copilărie ! | 

Văz şi scena din familia medievală a nobilului 
senior. Don Diego Lainez, după opt zile de chibzuire, 
îşi cheamă pe fiul său Don Rodrigo şi, citindu-i Voința 
națională, exclamă: „Şi nu este prima palmă !“. 
Rodrigo strigă: „Cum?“ Numai atit şi fidelușul Rodrigo 
ia proporţii giganteşti. Iar bătrinul îl animă: „Pruebe 
la lanza quién prob la espadal“. „Încearcă lancea 
după triumful spadei!“ Şi mai departe senatorul Don 

Diego: „Să ridici nobila casă care a fost sprijinul a atitor 
regi de Castilia |“. Şi dupe ce Rodrigo s-a prezentat 
înaintea lui Don Diego cu articolul din Timpul, scena 
a atins culmea emoţiunei ; tată! și fiul, plîngind de bucu- 
rie, n-au exclamat decit: „Hijo |“. — „Padre !“. — „Fiul 
meu |“ — „Tată !“ 

Onoarea e salvată | Dosarele justiţiei nu mai există. 
Don Diego nu a stat în puşcărie. Tribunalul nu l-a 
condamnat corecţionaliceşte. La curte nu s-a invocat 
prescripţia. Don Diego e omul cel mai potrivit ca să 
supravegheze averea statului. Don Diego e cel mai 
fain administrator al banilor publici. Nobleţea casei 
este salvată. Cocoșelul lui Don Diego este un adevă- 
rat Cid! 

E ridicul din cale-afară. 

„Don Rodrigo a înghițit multe fără să spuie nimărui. 
Şi de astădată Don Rodrigo să tacă şi să înghită. 
O! bată-i sănătatea de copii!... 

D. HAȘDEU 


Zilele acestea Lupta a publicat un articol de senzaţie 
pentru acei cari se ocupă și se preocupă de literatura 
noastră. În acest articol, Lupta anunţa că ilustrul nostru 
istorie, filolog şi literat d. Haşdeu a dat mina cu 
d. Maiorescu în scop de a crea o societate a oamenilor 
de litere. Fireşte că, pentru cine n-a uitat lupta mare 
şi aproape fără armistițiu ce d. Haşdeu a dus-o contra 
aşa-zisei „direcţia nouă“, o asemenea ştire n-a putut fi 
primită fără o serioasă îndoială. 

Asaltul cel din urmă pe care d. Haşdeu l-a dat confră- 
piei de la Convorbiri literare n-a fost nici mai puţin tri- 
umfător nici de altă natură ca cele de mai nainte. Aşa 
fiind, o pace literară a d-lui Haşdeu cu d. Maiorescu 
ar însemna depunerea armelor din partea învingăto- 
rului pentru a se ridica trofeul învinsului. 

Dar nu generozitatea d-lui Haşdeu s-ar opune la o 
astfel de pace, ci deosebirea profundă între modul lor 
de a fi fost şi de a fi în literatură. D. Maiorescu s-a 
folosit mult de literatură şi d.Haşdeu a adus foloase 
mari literaturei. De aci deosebirea enormă între unul 
şi cellalt, deosebire pe care timpul a adincit-o necon- 
tenit. Între unul şi cellalt prăpastia s-a căscat atit, 
încît mîna unuia nu se mai poate atinge d-a celuilalt, 
chiar dacă într-un moment de iluzie ei ar vroi să fun- 
deze pe o prăpastie o societate menită d-a se scuntunda 
din prima zi. 

Dar, în sfirşit, indiferent de orice consideraţie, noi 
suntem în poziţie d-a afirma că Lupta a fost indusă în 
eroare. 

Pacea pe tărimul literar între d. Haşdeu și d. Maio- 
rescu nu s-a făcut şi nu se va face. 

SIRE, 


Vîrfurile celor mai înalți munţi sunt acoperite 
cu ceaţă şi cu nori; şi soarele, de multe ori, cu razele 
lui strălucitoare şi fierbinţi, nu izbuteşte să străbată și 
să risipească misterele înălțimilor. Farmec, frumuseţe și 
maiestate în zadar dorite de călători; ele nu se arată, ci 
cer jertfa indrăzneţilor turişti, pentru ca apoi să-şi 
destacă un ceas, două, gigantica grupare de culmi 
troienite și purpurate de o lumină feerică. Şi sus 
sunt abise misterioase cari atrag și sorb, ca şi jos în 
adincimile fără fund. 

Pentru capetele obicinuite abisele surit jos; pentru 
capetele sucite, abisele sunt sus. 

Sire, pentru noi, muritorii de gloată, înălțimea tro- 
nului este vertiginoasă şi d-apururi înecată într-un 
mister nepătruns. 

Dar din culmile giganţilor de granit se pornesc la 
vale puhoaiele cari răstoarnă copaci bătrîni şi atunci 
mirmidonii de pe şosea încep a bănui cam ce luptă de 
elemente s-a petrecut acolo unde ochiul lor n-a putut 
pătrunde. 

Arareori ne este dat să bănuim cam ce s-a petrecut 
la înălțimea tronului, dupe curentele cari cad la vale 
şi se duc de străbat toate păturile sociale cari se emoţio- 
nează de fenomenele frămintărilor politice. 

Dar şi în acest caz, sire, cită deosebire de impresi- 
uni, de ginduri şi judecată în acei cari se resimt de 

fiorul fenomenelor de sus! Cîţi nu se emoționează, cîţi 
nu dau din cap, cîţi nu se bucură, ciţi nu se întristează, 
câți nu strigă crezind că au înţeles și ciîţi, ințelegind, 
nu tac, prinşi de o tăcere plină de înţeles şi de devota- 
ment pentru binele de sus şi de jos ! Şi ceea ce uneori se 
prea poate e ca nimeni să nu-și dea seama de sus pină 
jos, căci, sire, istoria e plină de probleme și tot așa va 
rămîne și de aci inainte. 

Sunt însă porniri de la înălţimea tronului în faţa 
cărora lumea s-a obişnuit a nu mai ezita. Fenomene 
uşoare, așa părind cel puțin, în faţa cărora omului îi e 
ruşine d-a nu le pricepe. 

Astfel, sire, clemenţa m.-voastre niciodată n-a părut 
o problemă pentru marea mulțime a oamenilor pasionaţi 
de politică. Obicinuiţi să priceapă iertarea celor deopo- 
trivă lor, cred bucuros că pricep intotdauna clemenţa 
regală. Pe cîţi n-am auzit: „Regele a ris, regele era 
vesel!“. Raţionament vulgar, banal, care se intinde şi 
asupra aspectului regal. Şi cu toate acestea următoarea 
paradoxă poate uneori să coprinză un adevăr: „Regele 
a ris, regele era trist“. 

„Regele a grațiat, regele a fost clement“. facă un 
nou raționament vulgar, ca şi cel de mai sus, şi cu toate 
acestea, sire, sunt convins că m.-voastră nu veţi crede 
pe prea supusul și prea plecatul servitor care vă cere 
iertare de a vă scri, nu-l veţi crede cel mai naiv dintre 
supuşii m.-voastre dacă ar raționa uneori astfel: „Re- 
gele a grațiat, regele n-a fost clement“. 

Sire, eu nu pui la îndoială clemența m.-voastre. Ar fi 
să cutez a atinge cele mai sfinte emoțiuni pe cari un su- 
veran le poate avea. Mila supuşilor voştri poate puţin 
şi de aceea valoarea ei nici poate fi considerată ca in- 
ceputul clemenţei unui suveran. Mila noastră poate 
ajuta, clemeța m.-voastre poate da viaţă şi reda une- 
ori o mulțime de cetățeni liberi cetăţei zguduite. 

Noi ştim că clemenţa m.-voastre s-a întins ca o bine- 
facere supremă peste nenumărați vinovaţi și nimeni 
nu a îndrăznit să cirtească împotriva milei regeşti. 

Aţi grațiat, maiestate, pe furi și pe asasini cari au 
dus cu zmerenie și cu pocăință o parte din osinda lor. 
Acum, de curind, clemenţa voastră s-a întins asupra 

tutulor celor vinovaţi politicește şi erau cam multe de 
iertat, căci multe alegeri generale au făcut miniştrii 
m.-voastre. Ați grațiat pe cei cari au avut necuviinţa d-a 
vă fluiera. Aţi grațiat pe cei cari s-au înșelat de geamuri 
şi au spart geamurile palatului. Clemenţa m.-voastre 
a fost covirşitoare cînd ați binevoit a decora pe unii şi 
înălța pe alţii, crezind că se vor pocăi sub îndurarea 
voastră supraumană de păcatele lor omeneşti. Şi cînd 
asasinatul devenise arma de luptă a unei facţiuni poli- 
tice, m.voastră aţi dat dovadă de o supremă clemenţă. 
Aţi considerat că este nebun pe acela care trăsese cu 
puşea pe fereastra bibliotecei în care m.-voastră se dă la 
lungi și profunde meditaţiuni. N-aţi ziscă facțiunile se 
servesc de nebuni; n-aţi vroit a lega acest odios atentat 
de şirul celor de mai nainte; nu v-aţi întrebat al cui 
ecou era nebunia. V-aţi gîndit, poate, că, atunci cînd 
facțiunile pun mîna pe putere, partidele trec în opozi- 
ţiune şi că demonstrațiunile partidelor nu produc ecouri 
in nebuni. Și aţi fost clement cu cel care luase în serios, 
neştiind ce face, cele din urmă clamori ale unor oameni 
cari ştiau ce vor. Aţi fost bun, blind, clement. Aţi 
iertat. Regele Italiei dăduse de curînd un exemplu și 
fratele său de pe tronul României a dat un al doilea. 

Sire, clemența regilor cu cei mici are ceva de divin 
în ea însăși. Nu știu bine în care dramaturg antic un 
personaj imploră astfel pe Jupiter: „Tu prea ești mare 
şi eu prea mic ca să nu mă ierți“. Şi Jupiter îi ascultă 
rugăciunea. 

Dar cu cei mari, sire, clemenţa regală se schimbă; 
are alt aspect ; e mai greu de înţeles; pare că-și schimbă 
natura; mila devine inexplicabilă ; efectele ei se în- 
carcă de mister în imaginaţia multora; partea umană 
dispare; înaltele prerogative nu au dedesubtul lor re- 
sortul emoţiunei care le pune în mişcare, clemenţa 
e rece, nemotivată pentru unii, prea motivată pentru 
alţii; și, în loc de acea îndurare caldă de care se resimte 
oricine cînd cei mici sunt graţiaţi, clemenţa regală are 
aerul unui calcul. 

Cind de clemenţa m.-voastre s-a grăbit a se bucura 
un minister izbit de votul de blam al Senatului, a fost 
destul ca primul ministru să declare: „Regele nu vede 


235 


10 


15 


20 


30 


35 


40 


„236 


un vot de neincredere în votul d-voastră“, pentru ca în 
toată ţara să se auză: „Regele i-a iertat, regele i-a 
grațiat !“. Şi aceste cuvinte erau provocate de un 
fior rece. Nimeni nu se resimțea de căldura clemenţei 
regale; nimeni n-a zis in serios: „Regele a fost cle- 
ment...“ și cu toate acestea era o grațiere. 

Să fie oare numai un sentiment de egoism în noi 
cei mici cînd nu înţelegem clemenţa regală decît pentru 
cei mici? Sau s-ar putea ca să avem și oarecare dreptate 
alăturea de egoismul nostru? 

Adevărul e că a grația pe un om neînsemnat, în 
cazul celmairău, este a readuce în sînul societăței pe un 
om capabil de un rău mic; dar a graţia pe un făcător 
de rele mare prin poziția lui socială este a lăsa în fruntea 
societăţei pe un om capabil de un mare şi general rău. 

Mai există şi o altă deosebire. Conduita unui om 
mic nu este sugestivă pentru nimeni; dar exemplul 
uricios dat de oamenii de sus este devastator pentru 
moralitatea publică și covirşitor pentru generaţiunea 
cea crudă încă. 

Și probabil că de aci rezultă și deosebirea de 
impresii ce produce clemenţa suveranilor. 

Sire, binevoiți a îngădui ca supusul m.-voastre să 
exprime, încheind, o impresie generală ce a produs un 
fapt pe care unii îl cred că este un efect al clemenței 
m.-voastre. Tronul e aşa de sus, înălţimele sunt aşa de 
des acoperite de mister şi pînă jos e cale aşa de lungă şi 
sub înălţimele măreţe sunt aşa de mulţi nepricepuţi..., 
că pînă jos şi pînă în cei de jos ceeace vine de sus se 
poate aşa de trist înţelege, incit se poate intimpla ca o 
cauză imaginară să producă rele reale. În lumea mo- 
rală, aceasta nu este o absurditate. 

Sire, lumea a rămas înmărmurită cînd a aflat că un 
răufăcător afost grațiat fără voia şi fără știința m.-voas- 
tre. Şi în uimirea opiniei publice se dovedea că toți 
înţeleg ca de prerogativele regale să nu se slujască decit 
regele Carol. Şi în uimirea opiniei publice era un înalt 
omagiu ce se aducea m.-voastre și o veștejire de veci a 
cutezătorului care a abuzat de încrederea m.-voastre. 
Nu satisfacerea pasiunilor politice se urmărea. Un mi- 
nistru înlocuit cu altul... era ceva mai ușor decit mai 

multe ministere înlocuite cu altele. Dar atit de mare 
a fost spaima morală d-a nu se vedea un răufăcător 
ordinar împrejurul tronului, încît pînă și faptului d-a 
nu fi aruncat imediat de pe banca ministerială în 
afacerile sale veroase i se dete o explicaţiune. Va fi 
congediat, îşi zise lumea, dar se încearcă a se acoperi o 
rușine care ar compromite mai mult decit un ministru, 
un ministru și un partid. Onoarea țărei este în joc. 

Pină aci, sire, ajunse imaginaţia lumei în dorinţa 
d-a explica în bine faptul de a se mai tolera încă un 
escroc pe banca ministerială. 

Dar se graţie și Brudiu. Un om mic, un decăzut 
neînsemnat, un delapidator ordinar, complicele lui 
Schwalb. Opinia publică nu și-a zis: „Dar regele n-a 
spus că niciodată n-a grațiat pe un jefuitor al averei pu- 
blice, ce însemnează această graţiere?“. Nu, sire. Opinia 
publică crede şi astăzi în cuvintele m.-voastre, căci ele 
sunt absolut adevărate. Opinia publică şi-a zis: „Regele 
pînă acum n-a grațiat pe nici un delapidator; Brudiu 
este primul“. Clemenţa regală, într-un mod excepţional, 
s-a întins şi asupra lui Brudiu. 

Dar, sire, sunt organe cari, voind să acopere pe un 
ministru escroc, afirmă că graţierea lui Brudiu are cu 
totul o altă semnificație... 

Şi opinia publică se întreabă : „E posibil ca un escroc 
de pe banca ministerială să fie grațiat de rege?“ Tolerat 
încă mulţi admiteau; ba chiar făcut scăpat admi- 
teau unii; dar grațiat pentru a sta acolo unde a comis 
cel mai teribil delict pe care legiuitorii nu l-au putut 
prevedea în condicele penale? lacă ceea ce este 
aproape imposibil să se crează... 

Primii legiuitori ai grecilor nu prevăzuseră pedeapsă 
pentru paricid. Nici unul nu-şi închipuise că ar fi cu 
putinţă un fiu care să-și ucidă pe părintele său. Mai 
tirziu grecii au fost nevoiţi să recunoască că da, că 
natura poate avea asemenea monștri. 

Legiuitorii din toate ţările constituţionale nu s-au 
gindit încă că un ministru poate comite delictul de 
escrocarea semnăturei regelui și de aceea un aşa delict 
nu există propriu-zis în nici o legiuire. 

Schwalb grațiat... Brudiu grațiat..., dar Take Io- 
nescu grațiat? 

Sire, cu tot respectul ce un supus al m.-voastre 
datorește tronului, îngăduiți-i a spune că de nimeni 
şi niciodată o astfel de clemență nu va fi înțeleasă. 
Va răminea un mister la o înălțime ameţitoare la 
care toți vor privi infiorați, necutezînd a crede aceea 
ce ar vedea cu ochii, ezitînd a crede ceea ce ar înţelege, 
înţelegind ceea ce n-ar voi să crează, așteptind, plini 
de anxietate, o minune care să le şteargă din imagi- 
nație un vis atit de urit şi pentru demnitatea ţărei, și 
pentru clemența regală. 

„Moliile cari rod goblenurile cele mai scumpe și 
microbii cari distrug tablourile cele mai geniale nu au 
conştiinţă de ceea ce rod și distrug. 

Sire, sunt oameni născuți să păteze, să roază, să dis- 
trugă. Și acestui soi de oameni nu le pasă dacă dezavu- 
ează pe autorul zilelor lor sau dacă ofensează pe 
autorul mărirei lor. 

Sire, acești oameni pot mișca mila noastră ordinară, 
dar nu, în nici un caz, clemenţa regilor. Mila noastră 
s-ar mai putea explica dar nu și niciodată clemenţa 
regilor. 

Sire, odinioară organul consilierilor m.-voastre, 
cind nu ajunsese încă la formula „să plece sau să se 
plece“, repeta adeseaori cuvintele de „Carol Îngădui- 
torul“, 

Oare acești oameni store mila m.-voastre pentru a 
putea zice într-o zi că ofensa de odinioară a fost totda- 
una un adevăr? 

Sire, cerîndu-vă iertare de aceste cîteva rînduri, 
rămii al m.-voastre prea supus şi prea plecat servitor. 

BOIERULE, 


În ziarul d-voastră, Timpul, te-ai pus la vorbă cu 
un biet ţăran şi, firește, îl tinjeşti de curajul pe care 
l-a avut d-a scrie o scrisoare m.-sale regelui. 

Cu voia d-tale, boierule, să iau şi eu la foarfecă 
scrisul d-tale în șir şi pe îndelete, dar să-mi fie cu iertă- 
ciune d-a spune măcar o părticică din ce am pe suflet 
eu, ţăran, de d-ta, boier. 

D-ta te miri că „locuitorii cei mai proști, cum sunt 
cei din părţile de la munte, de la Vrancea sau alte co- 
mune“, au început „să scrie chiar, lucru de necrezut...“. 

De mirarea d-tale eu nu mă mir de loc. Că d-ta și 
mulți ca d-ta să nu cunoască pe sătenii noștri, fie ei de 
la Dunăre, de la Olt, de la Prut sau de sub trimba Car- 
paţilor, aceasta n-are de ce să mă mire. Ce-aţi învăţat, 
boierule, şi unde aţi învăţat pentru a ne cunoaşte pe 
noi în firea, în graiul și în nevoile noastre? Cu o doică 
unguroaică, cu o madamă nemţoaică sau franțuzoaică, 
cu un pedagog strein și ciripind limbi, altele decit cea 
românească, şi de la 18 ani trimes la Paris, la Berlin 
sau mai ştie Dumnezeu pe unde, cum o să ne cunoşti, 
boierule, ba nu zău, spune și d-ta? ji 

Te-ai întors de ieri, d-alaltăieri din petrecerile 
capitalelor mari în capitala ţărei şi, ajuns aici, ce mi-ai 
făcut? Plimbări, băutură, mincare, teatru, cluburi, 
cafenele, cum ziceţi d-voastră, „intrigi amoroase“, 
trai, nu glumă, pe bani gata de la părinţi, de la neamur: 

sau de la noi, din haznaua visteriei, din toate acestea 
nu ai și nu aveţi de unde a ne cunoaște, a ne înţelege şi 
a vă da seama de datoriile voastre faţă de noi şi de 
drepturile noastre faţă de voi. 

Noi, boierule, proști om fi, dar tot ne-am pricepe 
să împărțim două pate la trei redactori de la Timpul 
sau două paie la trei miniştri, însă tare mi-e teamă că 
d-voastră nu v-aţi pricepe. 

Noi, boierule, proști om fi, dar suntem mai de ome- 
nie, după cite văz, decit d-voastră. Aceia din noi cari ar 
ajunge să cîrmuiască statul s-ar rugina să spuie „locui- 
torii cei mai proşti“, vorbind de regiunile ţărei. Să-ţi 
ocărăști ţara care te plăteşte şi-ţi îngăduie onoruri 
mari și multe şade rău, şi şade așa de rău, încît eu mă 
întreb: ce sunteţi d-voastră, boieri sau...? S-or fi făcut 
cîndva cine știe ce amestecuri, dar pricopsita de carte 
pe care ziceţi c-aţi învăţat-o nici atita duh nu v-a 
infundat în cap că nu se cade să prosteşti o ţară pe 
care regele v-a dat-o s-o guvernaţi? 

Să nu vă fie cu supărare, boierule, dar, după cite se 
vede, sunteţi mai mult ciocoi decît boieri. 

Eu am văzut cărturari mulți şi mari cercetindu-ne și 
adunînd ce-a ieşit din capul nostru. Şi s-au adunat 
zecimi de tomuri, dar nu din capul vostru. Şi pe la 
Vrancea au venit şi Alecsandri, şi regele, și mulți miniş- 
tri și scriitori și au rămas mulțumiți şi au scris multe 
din cite au auzit şi au văzut. Şi să mă crezi, boierule, 
ne-au cîntărit ei, dar i-am cîntărit şi noi pe ei. Ei, dacă 
d-ta ai cunoaște istoria Vrancei şi a tutulor marilor 
ochiuri comunale cari au durat secole întregi, cu viaţa 
lor neatirnată,ai înțelege cam ce fel de români au fost 
şi sunt sub poalele Carpaţilor şi ţi-ai scoate geamul din 
ochi ca să ne vezi mai bine și ţi-ai lua jobenu! din cap 
înaintea pălăriei cît roata plugului a plăieșului român. 

Dar ce te miri că un ţăran a început să scrie? Ar fi 
fost de mirat dacă numai d-voastră aţi fi stăpinit țara 
şi de la’48 încoa cum aţi stăpinit-o şi prădat-o și pină 
la'48. Au venit însă alte vremuri şi vor veni şi altele. 

Dar ce te miri că un țăran a scris suveranului ţărei? 
Eu știu de ce te miri, dar d-ta ştii? Că d-voastră faceţi 
de multe ori ca lighioile: faceţi fără să ştiţi de ce faceţi. 

Cind minte multă nu este, sunt, cum se zice la cartea 
pe care n-o pricepeţi: instincte multe. Aţi moștenit 
instinctul vechi, din moși-strămoși, d-a vă năpusti 
contra unui ţăran care s-ar plinge cu jalbă și cu dreptate. 

În voi e o lume moartă care a fost vie odinioară. 
Morţii din voi se deşteaptă; și pare că-i vedeţi. cu 
ciubucile, cu vergelele, cu bicile, trăgind la spete ţăra- 
nului care a îndrăznit să scrie lui bimbașa Iordache 
Halviţaru ot Samotrachi, spiță din bragagiii Țari- 
gradului. T) i 

Apoi regele Carol este suveranul ţărei și căpitanul 
oştirei. El ne-a cunoscut peste Dunăre. Nici pe el, 
nici ţara, noi, proştii din munte și din cîmpie, nu i-am 
făcut de risul lumei. Ci l-am făcut mai mare, că de 
nu ar fi ştiut să moară cu faţa spre vrăjmaș acei proști, 
nici ţara n-ar fi căpătat neatirnarea, nici domnul 
Carol nu s-ar fi întors rege cu cîți mai rămăseseră în 
fruntea cărora stătuse domn şi căpitan. i 

Deschide cartea, coconaşule, şi învață din ea că 
suveranii niciodată nu s-au simţit umiliți d-a vorbi 
cu cei de jos, cu țărănimea, cu acea prostime care 
pururea a apărat patrii și dinastii. Mai lasă cafenelile 
şi dăschide cartea şi vei afla că pină și țari autocrați 
d-ai Rusiei au fost de multe ori în prietenie cu unii 
mujici bravi și devotați. Napoleon cel Mare a avut 
mai mulţi sergenţi cărora le zicea amice. Dar să zic 
că Napoleon era şi el din viță nu așa de aristocratică 
ca suveranii Europei. Dar știi d-ta, boierule, la ciți 
soldaţi a dat mina împăratul Wilhelm I de Hohenzol- 
lern după bătăliile eroice din 1870? Ştii d-ta că Frederic 
cel Mare avea prietenii cu mulţi ţărani din Prusia? 
Nu ştii, căci toate aceste amărunțimi nu se găsesc în 
cărţile de școală, pe cari de altmintrelea nici pe acestea 
nu le-ai învăţat cum se cade. Nu ştii, căci, dacă ai fi 
ştiut, ai fi scris altfel. Dar cel puțin atit trebuia să 
ştii că regele nostru Carol a primit la palat țărani din 
multe unghiuri ale ţărei, şi le-a dat mina și a vorbit 
cu ei blind şi prietenos; dar cel puțin atita trebuia să 
ştii că regele nostru Carol a răspuns la multe scrisori 
ce i-au fost scrise de unii ţărani şi nu s-a mirat că țăra- 

nii îi scriu şi nu s-a simţit atins că de la coarnele 
plugului au venit cărţi la înălţimea tronului. 

Despreţul de țărănime nu intră decît într-un suflet 
ciocoiese, dar nu în sufletul unui suveran. Trist este 
însă faptul că adeseaori ciocoii au răsfrint imaginea 
suveranilor în ochii mulțimei, încărcată de un gros 
strat de ciocoism al lor, numai al lor, ci nu al suvera- 
nilor. 

Să nu vă fie cu supărare, dar, după cîte se vede, 
d-voastră, scriind astfel, sunteţi mai mult ciocoi decît 
boieri. 

Dar d-ta, coconașule, te mai miri că în capul unui 
țăran a putut pătrunde gramatica. O, vai de gramatica 
d-voastră | Ăi fi ştiind d-ta ce va să zică gramatica 
unei limbi? Mie tare-mi vine să crez că limbi ăi fi 
învăţat petrecînd prin ţări streine, dar gramatici nu, 
dar de gramatica limbei noastre habar nu ai. 

Boierule, gramatica noastră este una şi gramaticele 
scrise sunt mai multe şi întru mult altceva. Să mă crezi, 
dragul meu, că ţăranii cei mai proşti au în capul lor o 
gramatică mai bună decît aceea a celor mai pricopsiţi 
dintre d-voastră. Într-o altă scrisoare vă voi dovedi 
că cel mai cărturar dintre d-voastră, d. Alexandru 
Lahovari, a rămas în bună parte la gramatica răposa- 
tului d-sale părinte. Și, dacă vrei, iţi voi dovedi că 
încurcă pe Bălcescu cu d. Odobescu şi pe Alecsandri cu 
Creţeanu. 

Despre partea gramaticei, dacă vei avea cap şi trage- 
re de inimă, d-ta o vei învăţa de la vrinceni, iar nu vrin- 
cenii de la d-ta. Noi, să ne ferească Dumnezeu, ceea ce 
am putea învăţa, chiar de la miniştrii m.-sale, este să 
escrocăm, dar gramatică?... Nu se poate! Limba şi 
gramatica ei noi am păstrat-o d-a lungul secolelor, 
iar d-voastră tot ce aţi putut face e să scălciaţi și pe 
una, și pe cealaltă. 

Să nu vă fie cu supărare, dar, dupe cite se vede, 
d-voastră sunteţi mai mult ciocoi decît boieri. 

Boieru Dinicu Golescul, vroind să scrie o gramatică, 
a venit la noi,a trăit printre noi şi din mintea noastră 
a scos un început de gramatică, iar nu din mintea a 
unora ca d-voastră. 

Dar d-ta, coconaşule, te mai miri că un ţăran se 
amestecă în politică şi că directorul Voinţei naționale 
a pus în fruntea ei politica ţăranului. 

În această deosebită mirare a d-tale stă tot pro- 
gramul d-voastră. Voiţi o ţară umilită și netrebnică, 
cîrmuită şi jefuită de o elică închisă, fără vreo știrbi- 
tură în cercul ei pe unde să se strecoare elementele 
proaspete, pline de viaţă şi de entuziasm. Numai din 
această pricină vă supără amestecul unui țăran in 
politică. D-voastră cu trupul trăiţi astăzi și cu sufletul 
în vremea, de acum 50 de ani. Țăranul la plug să rămiie, 
din spiţă în spiţă, în toată curgerea timpului. lacă 
strigătul d-voastră de astăzi, uitind că în '86, '87 și '88 
ați năvălit la noi şi ne-ați spus să ne răzvrătim că 
fericiţi ne veţi face. Cum ne-aţi fericit, noi n-am uitat 
şi nu vom uita niciodată. Vom uita un singur lucru: 
să nu vă răsplătim cu ceea ce ne-aţi plătit. 

Să nu vă fie cu supărare, dar, după cîte se vede, 
sunteţi mai mult ciocoi decit boieri. Căci de n-aţi fi 
ciocoi aţi binecuvînta faptul că orașele conducătoare 
să se altoiască cu țărănime pricopsită la minte. Numai 
astfel s-ar ivi o viaţă proaspătă şinouă în toate cele ale 
țărei românești. 

Noi, boierule, nu avem strămoşii d-voastră, dar 
avem ceva ce, desigur, nu aveţi d-voastră. Noi putem 
să zicem: moșii şi strămoșii noştri nu au făcut nici un 
rău ţărei. Dar d-voastră puteţi să ziceţi acelaşi lucru? 
Noi putem să zicem: din moși-strămoși pe acest pămînt 
am trăit şi acest pămînt am apărat. Dar 'd-voastră 
puteţi să ziceţi același lucru? Nu, căci s-ar ridica în 
contra-vă umbrele glorioase ale simigiilor, ale braga- 
giilor, ale cămătarilor, ale samsarilor, ale tutulor 
ipochimenilor din Stambul, din Asia Mică şi din 
insulele Arhipelagului pentru a vă spune că minţiţi 
istoriei neamurilor d-voastre ! 

Iar cît pentru numărul celor din care vă coboriţi, 
să nu credeți că este mai mare decit al celor din care 
ne coborim noi. Pricepeţi de ce? Căci, dacă n-ar fi așa, 
noi ţăranii și d-voastră ciocoii n-am trăi în acelaşi 

timp: sau voi n-aţi avea parte de noi, sau noi n-am 
avea parte de voi. 

Tatăl unuia dintre d-voastră, răposatul profesor 
învăţat şi bun român, A. Treboniu-Laurian, a zis o 
vorbă care ar trebui să vă dea de gindit. „Ce vorbiţi 
de boieri? — zicea el. Pe pămintul românesc sunt atiția 
boieri ciîți ţărani sunt“. Această vorbă nu a înţeles-o 
fiul său; dar noi ţăranii, cu sau fără voia d-voastră, 
în curînd o vom înţelege cu toţii şi atunci ţara nu va 
mai vedea ciocoi la cîrma ei. 

ÎN NAȚIUNE ŞI AFARĂ DE NAȚIUNE 


În Senat, banca ministerială s-a sfărimat ca de o 
stincă de cuvîntul şefului nostru. În procesul naţional 
deschis de d. Dimitrie Sturdza regimului actual, un 
mare verdict s-a dat de către consensul şi palpitațiu- 
pile a 12 milioane de români. Urmările acestui verdict 
in curind vor deveni sensibile pentru toţi ciți se ocupă 
de afacerile publice din România. 

Ce forţă covirşitoare era în cuvintele șefului nostru? 
Ce colosală slăbiciune era în răspunsul guvernului 
actual? Şi care este cauza acestei forţe,şi care cauza 
acestei slăbiciuni? 

lacă niște întrebări de o importanţă capitală, la 
care voi cerca să răspunz cit voi putea mai liniştit şi 
mai clar. Acolo unde s-a ridicat d. Sturdza, este numai 
senin și lumină, şi lumina sa voi avea înaintea ochilor 
pentru a mă sfii de atmosfera stricată la care m-ar 
cobori zvircolirile neputincioase ale adversarilor săi. 

Fireşte că una din cauzele care face din șeful nostru 
o forță capitală într-un duel parlamentar este viaţa 
sa de muncă neostiată, puterea sa extraordinară de a 
munci şi de a produce, ordinea limpede şi disciplina 
severă în muncă şi în producere. Cine intră în biblio- 
teca sa imediat resimte că acolo e templul unui savant 
naţionalist care, zi și noapte adună, coordonează, 
cercetează şi desface titlurile existenţei noastre națio- 
nale, fortifică şi luminează drepturile existenţei noas- 

tre, dedică şi jertfeşte viaţa sa vieţei noastre a tuturora. 
Din cîţi mai avem astăzi cari duc grije de neamul ro- 
mânesc nimeni n-a stăruit 40 de ani ca să cunoască 
patria în trecutul, în prezentul şi speranţele ei viitoare 
ca şeful nostru. Nimeni nu ţine în mina sa toate firele 
vieței noastre istorice, etnice, culturale, sociale și 
politice ca acela al căruia cuvint a zdrobit, ca un 
buzdugan legendar, pe şcolarii speriaţi de pe banca 
ministerială. 

Şeful nostru, în faţa guvernului şi a majorităţei 
guvernamentale, a fost ceea ce era fatal să fie: un masiv 
de granit de care s-a spart furia unor valuri oarbe, 
turburi şi neputincioase. Cind cineva. se prepară de 40 
de ani cu mintea şi cu statornicia şefului nostru, nu 
are nevoie de jonglerie, de emoţiuni momentane, de 
calcule meschine, de retorica obicinuită. Calea sa e 
largă și dreaptă, luminată şi profund adincită în trecut 
şi în viitor. Nu poate fi decit franc, leal și mare. Sub 
paşii săi grei şi siguri, trosnesc adversarii; piedicile 
cad; întunericul se risipește; şi lumina lui străbate, 
proiectîndu-se asupra viitorului, ca luminile unui far 
pe cari tempestele nu le turbură şi nu le stinge, oricit 
de mari ar îi valurile furioase de jur împrejur. 

Şi în faţa unei minţi uriașe cine putea lupta cu spe- 
ranță de a birui? Un asemenea apărător al neamului 
nostru nici vorbă că trebuia să învingă pe nişte homun- 
culi care și-au petrecut viaţa în serate, în baluri, în 
joc de cărţi, în idile mai mult sau mai puţin uricioase, 
în sfera de nimicuri a vieței celor uşurei şi zburdalnici. 

Istoria ţărei nu se învaţă din cronicile mondene ale 
lui Claymoor ; drepturile ţărei nu se învață din complo- 
turi cu streinii ; aspiraţiunile unui popor nu se prind din 
sărbătorile de sportmani ; crezul unui popor nu se aude 
în locuri de desfriu. lacă de ce practicanţii plăcerilor 
şi ai culiselor trebuia să fie zdrobiţi de acela care apare 
ca o sinteză a neamului românesc. Şi dacă, în sinistrul. 
regimului din Senat, n-ar fi fost vorba de problema 
existenţei noastre naţionale, d. Dimitrie Sturdza ar fi 
putut trece drept o forţă crudă, revoltător de crudă, 
în loc de, ceea ce a fost, o forţă mintuitoare pornită în 
numele a 12 milioane de români. 

Viaţa însăşi a d-lui Sturdza a fost una din cauzele 
dezastrului ministerial; dar cauza decisivă în această 
victorie și învingere este alta după părerea mea. Cuvin- 
tul său, mare în sine, deveni zdrobitor prin faptul că 
era expresiunea emoțiunilor unui popor întreg. Nu un 
savant, nu un om politic, nu un orator stăpîn pe subiec- 
tul său pînă în cele mai mici detalii, ci un interpret 
cald și viguros al românismului dădu lovitura de graţie 
acelora cari nu reprezintau pe banca de supliciu decit 
micele lor ambiţiuni şi o putere de fapt fără direcţie și 
fără ideal. 

În faţa lor, înconjurați de o majoritate parlamentară 
invonştientă, d. Sturdza purcese în fruntea naţiunei. 
Aceasta a fost și va fi marea forţă a şefului nostru: omul 
unui popor, iar nu numai al unui partid, oricît de mare 
şi de organizat ar fi el. 

Sunt cestiuni faţă de cari partidele politice nu mai 
însemnează nimic dacă nu se confundă cu națiunea. Şi 
soluţiunea unor astfel de cestiuni nu poate porni decît 
din naţiune. Şi numai acela care simte rezultanta 
generală a tutulor voinţelor rezolvă, învinge și dictează, 
mai curind sau mai tirziu, formula unei epoci naţionale. 

D. Sturdza a dovedit cu desăvirşire în această luptă 
că d-sa nu este numai şeful unui partid, ci omul de 
stat al unui popor, căci între el şi acest- popor e drum 
larg de comunicaţie pe care se revarsă fluxul emoţiu- 
nilor şi al aspiraţiunilor de la popor la el și de la el 
la popor. 

Sunt oameni politici cari trăiesc în naţiune și sunt, 
din nenorocire, alţii cari trăiesc afară din naţiune. 

A trăi în naţiune nu va să zică a petrece în cadrul 
hotarelor ei, ocupindu-te de plăcerile tale, de intere- 
sele tale, de ambiţiunile şi de gloriolile tale, ci cu totul 
altceva. A-ţi da seamă de mersul ei istoric, adică de 
evoluţiunile trecute și de cauzele lor, a-ţi da seamă de 
geniul ei, produs al rasei și al împrejurărilor naturale 
în care se află, a cunoaşte bine manifestările culturale 
ale epocilor ei mai mari, a-i studia limba în gen și 
expresivitate, a măsura bine forțele manifeste şi ener- 
gia ei potenţială, a înţelege aspiraţiunile ei, a te mişca 
profund de durerile ei, a cunoaşte, a respecta şi a spori 

drepturile ei, a cugeta necontenit la digurile de apărare 
şi la răsturnarea obstacolelor productivităţei ei morale 
şi materiale, iacă ce va să zică a trăi în naţiune, parte 
integrantă și determinantă a conştiinţei naţionale. 

Numai astfel inspiraţiunile omului de stat ies din- 
tr-o adincime profundă, dintr-un vast mediu al dorin- 
telor tuturora. Simţirile şi aspiraţiunile unui popor 
nu sunt decit unitare în fondul lor; ceea ce le lipseşte 
este actul de contopire şi formula definitivă care să le 
absoarbă şi să le dea o întrupare clară și evidentă. 
Acest rol de a sintetiza aspiraţiunile unui popor şi de 
a le găsi întruparea unitară și formula concretă îl au 
oamenii de stat, dar numai aceia cari trăiesc în naţiune, 
căci numai între ei și marea mulţime sunt în ființă 
toate firile de comunicaţiune prin cari se transmit 
emoţiunile, durerile şi aspiraţiunile generale. Şi odată 
emoţiunile, durerile şi aspiraţiunile formulate, capătă 
forţa vie de circulaţiune, energia necesară pentru a se 
impune şi a triumfa. Odată formulate, devin legi cari 
cer aplicabilitate, avînd drept sancțiune voinţa energică 
a unui popor, care adeseaori în cursul istoriei este 
răzbunătoare contra acelora cari se opun marilor cu- 
rente determinante. 

În trecutul nostru, acest adevăr s-a verificat, ca 
şi aiurea. 

În fond, întreaga noastră luptă de redeșteptare 
contra unui trecut mizerabil, nefast și ilegitim a fost 
în conştiinţa tutulor românilor, iar oamenii mari, de 
la'48 incoa, n-au avut decit genialitatea d-a o fixa în 
cele patru punte, d-apururi gloria poporului nostru şi a 
conducătorilor săi. O întreagă literatură populară 
exprima, simplu și naiv, ceea ce Alecsandri şi alţii 
exprimau ca poeţi culți şi naţionali, ceea ce Brătienii, 
Panu, Rosetti, Bălcescu, Cimpineanu, Goleştii şi 
Kogălniceanu au formulat ca oameni de stat. Între 
rapsodiile, doinile populare și strofele lui Alecsandri și 
crezul revoluțiunei de la'48 şi articolile divanurilor 
ad-hoc din Muntenia şi din Moldova este o intimă și 
perfectă legătură. Nimeni nu va înţelege deplin cauza 
triumfului nostru dacă nu va simţi bine această unitate 
perfectă dintre vastul strigăt al doinelor şi strofele 

scînteietoare ale poeților noştri şi puntele formulate 
definitiv de genialii oameni de stat, al cărora zbucium 
politic şi social era expresiunea perfectă a unui popor 
care se pregătise să-și cucerească dreptul de a trăi, 
unit, liber şi stăpîn pe el însuşi, în patria lui. 

Dacă oamenii noştri n-ar fi trăit în naţiune, nici 
n-ar fi înţeles aspiraţiunile ei, nici n-ar fi dobindit 
încrederea nemărginită în marea ei energie. Eu nu-i 
micşorez prezentindu-i astfel, căci deopotrivă este de 
adevărat că poporul român fără ei n-ar fi ajunsunde este 
astăzi, ca şi faptul că ei, fără un popor preparat pentru 
luptă și liberare, n-ar fi repurtat victoriile cari etern 
vor fi gloria lor senină şi neturburată. Fără acea credin- 
tă nestrămutată în vitalitatea românilor, ei ar fi rămas 
niște genii fără aripi, nişte forțe colosale ţintuite la 
pămînt, iar curentul lor, străin de acela al naţiunei, ar 
fi fost doborît de aceia contra cărora porniseră atacul. 

Nu se inventă cestiuni naţionale, nu se reinviază 
un popor mort, ce mult se galvanizează, dar mișcările 
diforme ale cadavrului încetează îndată ce experimen- 
tatorul vizionar este răpit din glumele lui misterioase. 

Şi oamenii noştri mari ar fi rămas niște vizionari, 
aşa cum au și fost trataţi la început, dacă poporul 
român nu ar fi fost plin de viaţă și de energie. 

Adevărata lor glorie stă în faptul că au înţeles 
națiunea română, că au fost străbătuţi de vitalita- 
tea ei, că au crezut în energia ei, că au formulat ime- 
diat păsurile și aspiraţiunile ei; și, trăind în ea, au 
reprezentat în cel mai nalt grad geniul ei şi, geniul 
ei fiind, acești vrednici conducători de popoare, iar 
nu numai de partide și grupuri politice, au triumfat, fă- 
cînd o realitate pipăită din ceea ce pentru duşmanii 
noştri, dinlăuntru şi din afară, era numai un pis irea- 
lizabil. 

Din această şcoală de oameni de stat cari trăiesc 
în naţiune face parte şeful nostru, înțeleptul, curagio- 
sul şi neobositul nostru conducător Dimitrie Sturdza. 
Cu aceia cari au lucrat la liberarea și mărirea neamului 
nostru a luerat el; și de 40 de ani studiază acest po- 
por, proiectindu-și mintea în trecut dincolo de mo- 
mentul redeşteptărei noastre, analizînd perfect acest 

moment în toate cauzele lui eficiente, străbătind viito- 
rul cu grija, cu înţelepciunea şi cu preciziunea oame- 
nilor cari sunt pătrunşi de rolul de servitori şi de con- 
ducători ai popoarelor. 

În aviditatea sa de a-și înțelege neamul, nu a scă- 
pat nici o cestiune care stă în legătură strinsă cu vita- 
litatea poporului român. Despre dinsul se poate zice 
cu siguranță că înţelege pe d-a întregul rostul Româ- 
niei şi în ea însăși, şi in raport cu celelalte state euro- 
peneşti. În mintea şefului nostru problemele neamului 
nostru nu trăiesc izolate, ci se îmbină într-un tot întreg 
şi armonios. Și dacă prin şcoala de care ţine, prin 
mediul oamenilor în care s-a dezvoltat şi prin vasta sa 
cultură trăiește în națiune, apoi, de fapt, duce aceeaşi 
viaţă cufundată în viața poporului român. El se 
simte în mulțime ca şi în biblioteca sa, el citeşte în 
mulțime ca şi în documentele moșilor și strămoşilor 
ei; el continuă în mulțime experienţa pe care o verifică 
în volumele sale; el leagă viaţa trecutului consemnată 
în tomuri cu viaţa actuală, multiplicînd forţa tre- 
cutului cu energia prezentului, sporindu-şi puterea 
de a înțelege națiunea prin depozitul durerilor și glo- 
riei sale de mai nainte şi prin nevoile, aspirațiunile 
şi energia actuală a românilor. 

lacă de ce cind şeful nostru discută o cestiune naţio- 
nală se ridică la o înălțime de care nu se pot apropia 
adversarii săi şi ai poporului român, devine o forță 
uimitoare, căci reprezintă forţa generală a tuturora, iar 
nu numai a sa personală, apare ca un masiv de care 
se sparg şi se risipesc micile zvircoliri ale unor am- 
biţioşi egoişti şi neputincioşi. 

Sunt oameni de stat cari trăiesc în naţiune şi 
politiciani cari trăiesc afară din naţiune. 

Era fatal ca d. Dimitrie Sturdza să zdrobească pe 
nişte miniștri cari întotdauna au trăit afară din 
E pe care nu o cunosc și în care nu au incre- 

D-LUI GENERAL MANU 


Domnule general, NEIS 

D-ta esti om citit, aşa zic puținii amici ai d-tale; 
d-ta eşti om cult, așa zic unii cari nu-ţi citese discursu- 
rile; d-ta eşti un înţelept, așa susţin unii cari amestecă 
norocul cu înţelepciunea; crez dar că o fi ajuns la 
cunoștința d-tale observaţia celebră a unui „umilit 
pe care o făcea unui personaj ilustru: „D-ta, zicea el, 
esti dator să fii mai onest și mai devotat patriei decit 
fiecare din cei mici, căci d-ta datorești patriei ono- 
rurile şi mărirea în care trăieşti“. — „Cum aşa?“ 
— „Foarte bine. Or meriți onorurile și mărirea, și al 
găsit o patrie care ți le-a recunoscut; ori nu le meriți 
şi ai găsit o patrie care ți le tolerează“. A 

Sunt cari susţin, d-le general, că d-ta eştiun om fin. 
Dacă este aşa, crez că de la început ne înţelegem. 
D-ta eşti omul zilei, încărcat de onoruri și măriri, lar 
eu sunt un muncitor străduitor care n-am obţinut de la 
patrie nici chiar benemerente. Să stăm puţin de vorbă, 
delicat şi cît s-o putea mai potrivit din cuvint și cu 
realitatea. Cititorii vor judeca între d-ta care taci 
şi stai sus şi între mine care scriu şi... mă mulţumesc 
cu atît. D-ta mînuieşti spada în timp de război şi eu 
condeiul în timp de pace. Un duel între d-ta şi mine nu 
poate avea alt rezultat decit victoria de fapt pentru 
d-ta, fără ca după pieptul d-tale să se desprinză vro 
cruciuliță, fără ca pe al meu să se prinză vreo stea. 

Şi dacă moralmente poziţiile noastre ar suferi ceva 
aceasta nu v-ar deranja întru nimic, nu v-ar atinge, căci 
regimul al căruia luceafăr sunteţi nu se inchietează de 
fleacuri ca victoriile morale și morala socială. 

Domnule general, vă cunosc, dacă nu d-aproape, 
dar vă cunosc bine. D-ta ai mersul liniştit, încet, tih- 
nit, cu acea leneşe cletănare a capului pe umeri a 
oamenilor pe deplin mulţumiţi de ei inşişi. Cuvîntul 
favorit al d-tale, pe care l-ai întrebuințat şi faţă 
de m.sa regele, în acte publice imprimate în Monitorul 
Oficial, este cuvîntul de îngimfare. Eu nu vreau să zic 
că mersul d-tale este al unui om îngimfat, fiindcă aș 
dori ca cuvintele, fie chiar ale d-tale, să nu-mi încarce 
scrisoarea de elementul pasional al războiului. 

Suntem în timp de pace. 

_ M.-sa regele o constată prin mesaj; d-ta eşti fericit 
şi mulțumit. Țara este în pace. i 

Ş-apoi eu vreau în timp de pace să vă atac, de teamă 
d-a nu vă vedea că desprindeţi din cui glorioasa 
„Jiouse“ cea cu două tăișuri şi cu „XXX clartez“! 

Da, domnule general, orice s-ar zice, d-ta eşti un 
înțelept; mersul şi progresul d-tale o dovedesc cu pri- 
sosință. Și Socrate a fost un înțelept, dar el prea 
amesteca multă virtute în înţelepciunea lui, prea abu- 
za de eroism. D-ta ești înțelept în accepțiunea cu totul 
modernă a cuvîntului. facă de ce eu crez că aceia cari 

v-au acuzat în timpul războiului şi după război nu 
v-au înțeles destul de bine. 

D-ta voiai să învingi fără primejdie pentru arma- 
tă, fără vărsare de sînge. Un mai mare ideal pentru un 
general înțelept crez că nu ar fi posibil. Ş-apoi iarna 
ne surprindea, fără mantale groase şi fără cojoace. 
D-ta, ridicînd în primul rind asemenea observaţiuni, 
erai un înţelept. Ş-apoi oastea noastră putea. să-şi 
lase oasele în cimpiile Bulgariei. D-ta, ridicînd regelui 
asemenea obiecţiuni, ai dovedit că eşti un profet. 
D-ta eşti unicul general care ai avut curajul d-a spune 
marele adevăr: „nu toţi din cei cari se duc la bătălie se 
mai întore pe la casele lor“. D-ta ai rămas înţelept şi 
țara a avut un singur noroc: soldaţii ei nu s-au între- 
bat dacă s-or mai întoarce cu toţii în satele în care 

bătrinele lor mume se rugau în genuchi la icoana 
Maicei Domnului. 

D-ta te-ai întors cel dintii de peste Dunăre şi te-ai în- 
tors sănătos și cuminte. Și profeția d-tale s-a împlinit: 
mii de ţărani au murit pentru ca țara să devie indepen- 
dentă şi domnitorul ei, regele Carol. Şi cînd vi s-a dat o 
comandă, departe de boschetele întunecoase şi poetice 
ale şoselei, aţi rămas același înţelept: ați demisionat 
din armată. 

Născut pentru a fi inspector în timp de război 
şi filozof peripatetic în timp de pace, nu puteaţi primi 
o comandă departe de acele colţuri ale naturei cari vă 
rechemau atitea suveniri delicioase şi vă aţiţau ati- 
tea speranţe şi mai delicioase, 

Aţi intrat în rîndurile opozițiunei partidului conser- 
vator, al căruia membru ilustru aţi fost și sunteţi. 
Şi opoziţia de pînă la 1884 vă convenea, se potrivea 
cu temperamentul unui înţelept. Un Eminescu stors 
pînă la măduvă în luptă, un Păucescu cu întreaga 
grijă a publicităţei, cîteva întruniri de comitet şi spe- 
ciale vizite la palat... iacă în adevăr o opoziţie d- 
filozof. Restul zilelor şi al activităţei în mulțumiri 
cumpătate, pentru a nu vă împuţina scumpa d-voastră 
sănătate. 

Cînd conservatorii, speriaţi că ţara nu-i înţelegea 
în cupeurile şi balurile lor, s-au hotărit la un atac contra 
suveranului, d-ta... d-ta ai rămas înțeleptul de mai 
nainte. Aţi jucat rolul amicului devotat și v-aţi dat 
aerul unui om care se desparte cu durere de partidul 
său. Trebuia ca unul din dv. să joace acest rol pînă la 
cele mai teatrale şi mai dureroase consecinţe. D-ta erai 
indicat în urma războiului. 

De pe atunci, d-le general, un naiv amic al d-tale 
a dat o admirabilă sentinţă: „General Manu este omul 
cu o singură preocupaţiune şi cu o singură precau- 
iune“. Sentinţă dată cu oarecare amărăciune, pen- 
tru că amicul d-tale nu înţelege cită înțelepciune prac- 
ţică este în omul cu „o singură preocupaţiune şi cu 
o singură precauţiune“. Anticii, despreţuitori de pe- 
danţi, nu se temeau decit de „oamenii cu o singură 
carte“. 

Jocul d-tale e sigur: ai o singură carle: regele de atu. 

Domnule general, d-ta eşti un om greu de învins în 
starea în care a ajuns ţara de la venirea amicilor d-tale 
la putere. D. Carp s-a încercat să vă răpuie; și să nu 
uităm că şi d-sa este cu „o singură preocupaţiune şi cu 
o singură precauțiune“. Şi atit de tari sunt armele 
d-voastră de atac și de paradă, încît d. Carp a rămas 
tot cu domeniile şi d-ta cu preşedenția Camerei. Ați 
fost atacat în ziarele junimiste din ţară, aţi fost atacat 
în unele ziare germane de o importanță hotăritoare 
în politică; ba în întruniri de chibzuială şi de protes- 
tare aţi fost denunţat pe față ca inamie pericolos al 
înfloritoarei stări în care regimul se răsfață. 

Şi toate au fost degeaba. 

D-ta, înţelept şi liniştit, te-ai preocupat de un sin- 
gur lucru și ai luat o singură precauţiune. 

Metod admirabil şi sigur. 

Închipuiţi-vă pentru un moment că aţi fi nevoit să 
alergaţi pentru a vă învinge concurenţii... cîtă luptă, 
cîte sforţări extenuante, cite insomnii, cîtă jertfă, 
cîte pericole, cît devotament de fapt, iar nu în princi- 
piu şi cîtă inimă nu vi s-ar cere! Şi ţara are multe... 
ea nu poate fi mulțămită cu o singură preocupare 
din partea d-voastră... ea v-ar cere să-i ocrotiți su- 
veranitatea ei, drepturile ei, școala ei, armata ei, 
industria ei, moralitatea ei, aspirațiunile ei... Nu e așa, 
d-le general, că înțeleptul practic, cu o singură pre- 
ocupare, n-ar fi omul ţărei? Ş-apoi ţara se pronunţă la 
cîte doi trei ani o dată... ce-aţi face dvs. pînă atunci? 
Și, mai ales, ce-aţi face d-voastră atunci dacă alege- 
rile ar fi prezidate de așa-zişii amici ai d-tale, d-ta 
cu sfatul şi cu cuvintul şi ei cu bandele şi cu poliția? 
Fireşte, d-le general, că aţi fi un învins eroic... d-voas- 
tră care v-aţi deprins cu victoriile fără de primejdie. 

lacă de ce cu plăcere constat că în partidul conser- 
vator sunteţi unul din cei mai înţelepţi şi v-aţi ales 
o regulă de conduită şi de triumf care cu atît mai 
mult vă onorează cu cit aţi ilustrat-o cu cel mai mare 
exemplu de logică şi de consecinţă. 

Unii v-au acuzat, și chiar în coloanele acestui ziar 
aţi fost acuzat, cu ocazia memoriabilei concentrări 
conservatoare. : 

Dacă nu mă înșel, chiar eu am comis această gre- 

şală. 
"Dar, vorbind drept, oare d-ta erai de vină? Unica 
preocupaţiune care se suprapune peste unica precau- 
țiune a fost mai mare decit voinţa şi putinta d-tale. 
Te-a decretat prim-ministru. Puteaţi refuza? O, Doam- 
ne, dar se refuză providenţei asemenea onoruri? 
Puteaţi face altfel? Şi puteau fi doi primi-miniştri 
în acelaşi minister? Nu. Atunci unde e trădarea? Eu 
văz consecinţa regulei de conduită, a înțelepeiunei, dar 
trădarea... nu 0 văz. 

Și mai mult. 

Să fiu şi mai sincer în apărarea d-tale. 

Ce, pe d. Catargiu îl voia ţara ca să-i fie prim-mi- 
nistru? Nu. Pe d-ta te impunea ţara? Nu. Atunci unde 
sunt titlurile mai mari de o parte sau de alta? Să mă 
ierte opinia publică și toţi scriitorii Voinţei naționale, 
dar eu nu văz bine-bine, de ce d. Catargiu trebuia să 
fie atunci, şi trebuie să fie azi, prim-ministru şi nu 
d-ta, d-le general. 

Concentrarea şi preşedenţia d-tale nu au fost decit 
o consecinţă logică „a omului cu o singură preocupa- 
ţiune și cu o singură precauţiune“. Și, să fim drepţi, d-ta 
ai fost exemplul ilustru al regulei d-tale de conduită, 
căci ce-aţi făcut cînd Senatul, într-un moment de pueril 
entuziasm, v-a dat un vot de blam? V-aţi turburat? 
Nu. V-a durut? Nu. V-aţi întrebat ce reprezenta acel 
Senat? Nu. Şi prea bine aţi făcut. V-aţi grăbit de a 
depune în minele regelui demisiunea d-voastră? Nu. 
Şi prea bine aţi făcut. i 

Aţi refuzat de a lua o hotărire care v-ar fi prezen- 
tat istoriei ca neconsecinte cu dvs. şi cu starea morală 
a sferelor înalte în care vă aflați. o 

Aţi avut o singură preocupațiune şi aţi luat o 
singură precauţiune ş-apoi v-aţi întors la Senat. 

Și Senatul, d-le general, v-a înţeles, a cîntărit 
înţelepţeşte precauțiunea dvs. și v-a deschis braţele, 
dindu-vă un răzvot de încredere. 

Sunt convins că această pagină, după aceea a 
războiului, este una din cele mai glorioase din viaţa 
dvs. Ea e un titlu real la respectul posterităţei şi o 
dovadă puternică că sunteţi un om înţelept şi conse- 
cinte cu minunata regulă de conduită practică ce aţi 
adoptat în viaţa dv. publică: o singură preocupa- 
ţiune şi o singură precauţiune... 

Daţi-mi voie, vă rog, să continuu pe mine cu 
acest panegiric cuvenit unei figuri luminoase. 


II 


Domnule general, 

D-ta trebuie să ştii mai bine ziua, luna şi anul. 

Era pe la 10 ore. În palat. Consiliu de Miniştri, 
prezidat de m.-sa regele. D-ta erai scumpul preșe- 
dinte al marelui minister concentrat. 

Regele era sumbru, cu privirea sa imperială de 
Hohenzollern şi de Sfinx. D-ta te frămîntai în tă- 
cere să bănuieşti cauza, să te apropii de ideea intimă 
şi ascunsă care posomora acea privire rece şi adincă. 
Într-un moment tresăriși de pe scaun. O bucurie 
repede izbucni în figura d-tale îngrijată. 

Erai sigur că ai dăscoperit. 

Cu o zi înainte, bătrinul Lascăr Catargiu aruncase 
cuvintele de minister personal, iar d. Alexandru Laho- 
vari făcuse jocul de cuvinte porto-frane, portofoliu. 

Și, întoreîndu-te galeș şi mulțumit către amicul 
din dreapta ai pronunţat cuvintele, destul de tare 
ca să fii auzit: „Quelle bêtise ! Nu înţeleg acuzaţiunile 
ce ne aduce d. Catargiu. Nu înţeleg, căci el singur a 
recomandat m.-sale ca eu să formez ministerul...“. 
Amicul d-tale vă înţelegea: şi pe d-ta, şi pe d. Ca- 
targiu. Dar, om sincer legat cu teoriile sale codificate 
într-o broșură de o incontestabilă valoare gi literară 
şi politică, crezind poate că într-adevăr lui erau adre- 
sate cuvintele d-tale, v-a răspuns destul de tare, 
nebăgind de seamă că ceea ce la d-ta era o dibăcie 
la d-sa era o greşală de ton: „Nu mi se pare tocmai 

o prostie ce susține d. Catargiu. D-sa susține teoria 
următoare: ministerele trebuiesc scoase din partide. 
Suveranul să se adreseze la șeful unui partid; acesta 
să formeze ministerul din elementele partidului, fără 
împărecheri cu elemente eterogene. Dacă ministerul 
acela nu mai merge, nu poate merge. Suveranul 
să se adreseze la șeful celuilalt partid. Închipuiește-ţi 
ce ar fi în Anglia dacă regina nu s-ar adresa la unul sau 
la cellalt şef ai celor două partide, ci la un al treilea...“. 

Dupe această replică, urmă o tăcere adincă. Cine- 
va vorbea; şi d-ta, d-le general, sorbeai acele cuvinte. 
„Așa e, dar în Anglia partidele sunt tari și bine organi- 
zate“. 

Ghiciseşi, d-le general; amicul d-tale însă, cu o 
emoțiune adîncă, a dovedit că nu ghicise, căci a răs- 
puns: „Ce acţiune binefăcătoare ar fi aceea care s-ar 
exercita pentru consolidarea și organizarea partide- 
lor noastre politice...“ 

D-ta ai tăcut; te-ai sculat dupe jeț ; ai răsuflal greu, 
iar amicul d-tale, d. Alexandru Lahovari, cu figura 
congestionată de un sînge stătut, a pus pe tapet o 
nouă cestiune, cu o minie care nu se potrivea cu acel 
subiect banal. 

Vedeţi, d-le general, cîtă dreptate am eu cînd afirm 
că vă cunosc bine, că sunteţi un înțelept, că în jocul 
d-tale este un teribil antic sub cerul modern, om cu 
o singură carte, cu regele de atu. 

Vă veţi fi mirind, poate, cum am putut reconstitui 
scena misterioasă. Dacă nu mă ingel, căci de obicei 
citez din memorie, şi Racine a zis în una din trage- 
diile sale: „zidurile au urechi“. Dar, spre satisface- 
rea dvs., întrebaţi, vă rog, pe d. Alexandru Lahovari; 
crez că-și va aduce aminte de un bal... era aprins, 
inutil aprins, dar în sfîrşit aprins. Descria într-un 
colţ al salonului scena din Consiliul de Miniștri, cri- 
tica aspru... înţelegeţi bine că nu pe dvs., încheindu-și 
critica cu: „Cet homme est d'une franchise bête“. 
Înţelegeţi bine că nu pe dvs. vă privea această sentinţă 
lahovărească. Dar diplomatul uitase versurile lui 
Eminescu: „... de te razimi de o umbră sau de crezi ce-a 
zis femeia...“. 

Ş-apoi nu se putea stăpini: între d-sa şi acel român 
„d'une franchise bête“ este o deosebire de rasă; des- 
pre ei s-ar putea zice că aversiunea etnică i-au făcut, 
totdauna să fie nişte inimici intimi. 

N-aș voi însă să trec de răutăcios. Cineva imi spunea 
că în prima scrisoare ce am avut distinsa onoare d-a v-o 
adresa am debutat printr-o răutate. O greşală, d-le 
general, pe care o regret şi doresc chiar azi s-o repar. 
Ca dovadă vă voi aminti cu plăcere un moment lumi- 
nos şi profund din viaţa dv. Un publicist zicea, 
răspunzind unui critic răutăcios cu Mirabeau: „Voiţi 
să înțelegeţi pe leul revoluţiunei? Rămineţi la exclama- 
ţiunile lui. În ele, răgetul naturei lui; în ele, sufletul 
acela aprins de căldura care a vivificat o naţiune; 
în ele, acea lumină, singura mîntuitoare — într-un 
haos întunecos și singerat“. D-ta, d-le general, ai 
avut două exclamaţiuni într-o viață plină de noroc şi 
de cuminţie. Una peste Dunăre, cînd aţi spus la doi 
ofiţeri: „Îndărăt ! lacă încotro este salvarea României“. 
România însă, din nenorocire pentru d-ta, striga: 
„Înainte“. Și alta la un sfat intim; cînd cîţiva amici 
îţi spuneau „înainte 1“, d-ta, după ce ai făcut o socoteală 
rece, cu înțelepciunea care vă caracteriză, ai îm- 
prumutat francezilor două versuri şi ai exclamat: 


Hé] que puis-je au mileu de ce peuple abattu? 
Benjamin est sans force, et Judas sans vertu! 


A susține că în acest moment nu ați dovedit fi- 
nețe, inteligență şi chiar oarecare profunditate poli- 
tică este a tăgădui evidența. Dar, ciudat, d-ta ai 
potrivit din citație acele versuri aşa încît pot avea 
aerul unui răspuns de pe trepiedul oracolului. Cine 
e Benjamin? Cine e sans foree? Căci despre popor o 
întrebare ar fi o naivitate. Dar să zicem că Benjamin 
tot s-ar mai bănui. 

Rămine însă o a doua întrebare, ceva mai gravă. 
Cine e Juda? Cine e sans vertu? Să lie d. Lascăr Catar- 
giu? Nu. D-sa a dovedit în toate alegerile virtute 
şi virtute. Să fie d. Carp? Nu, d-sa în afacerea Bedmar 
a dovedit şi celor mai sceptici că sunt virtuţi în 
România. Să fie d. Maiorescu? D-sa a prubuluit contra- 

riul încă de pe cînd era tînăr și profesor la un pensio- 
nat de domnişoare. Să fie d. Lahovari? D-sa serie unor 
asasini din Vilcea: „Nu vă expuneţi pentru un lucru 
de nimic“. D-sa înţelege. Să fie frumosul Menelas? 
Nu se poate. D-sa își plimbă în fiece dimineaţă de 
la Dumnezeu, îşi plimbă virtutea între Banca Naţio- 
nală și Curtea cu juraţi. Să fie d. Take Ionescu? M.-sa 
regele ştie, mai bine decit noi mojicii, cu cită pietate 
îi obţine înaltele semnături. Atunci cine să fie, d-le 
general? Adică la cine v-aţi gîndit cînd aţi emis, 
aprins la faţă, şi al doilea emistin din al doilea vers... 
„Et Judas sans vertu“. 

Mister. Da, mister, dar nimeni nu poate susține 
că oamenii de stat, vorbesc de cei mari, n-au uzat și 
n-au abuzat de formule cari muritorilor comuni au 
părut totdauna şi prea strimte, şi prea largi. 

Acum daţi-mi voie, d-le general, să mă apropii 
de un alt moment, ceva mai de actualitate, din via- 
ţa d-voastră publică. Mă iartă. d-le general, nu despre 
ce eredeați dvs. 

Cine, astă-toamnă, trecea într-o seară spre capul 
Podului Mogoşoaii şi în alta, pe la începutul stradei 
Clemenţa, a putut vedea la d-ta şi la d. Păuceseu, 
alternativ, o sumedenie de cupeuri şi de trăsuri. Mărtu- 
risiţi că trăsurile erau într-adins reţinute. O fineţă 
politică ușor de înţeles. Cind d-ta erai în capul revol- 
tei, nu putea lipsi pompa cuvenită, pompa de impre- 
siune şi de depresiune. 

Erai hotărit, d-le general. 

Un tinăr, conservator cu iluzii şi energie, n-avea pe 
buze decît cuvintele de aramă: general Manu va merge 
înainie! Opinia publică şi adepţii d-tale erau convinşi 
că de astă dată vei merge înainte. 

Într-o zi la Capşa, față de acel tinăr conservator 
ale căruia calităţi le preţuiesc îndăstul, mi-a scăpat 
vorbele: „Dar generalul tău va merge înainte... va 
înainta însă îndărăt!“, 

Scena era gata: — „Mă rog, să mă explic. Gene- 
ralul d-tale este omul cu o singură preocupaţiune şi cu 
o singură precauţiune. Aceasta-l va face să înainteze 
în direcția în care crez eu“. — „Nu pricep“. — „Mă 

rog, tu nu ştii răspunsul pe care l-a dat un mojie 
cind un nihilist îi vorbea de revoluțiune?“ — „Nu“. 
— „Revoluţiune? Să facem! Dar ţarul vrea?“. 

El a suris, d-le general, dar ceva cam trist, şi eu 
am scăpat de minia lui de entuziast. | f 

Veniră zilele de hărţuială. Pe cînd elocința mişeărei 
era d, Gr. Păucescu, amicul d-tale, d-ta păreai mo- 
deratorul mişcărei. Şi adepţii dvs. ieșeau din sălile 
de luptă cu consolaţia: „Nu face nimic, generalul e 
diplomat“. Pe cînd d. Gr. Păuceseu se ridica cu o 
doctrină de constituţionalism în faţa junimistilor, 
d-ta — mă iartă, d-le general, cuvintul nu este al 
meu —, d-ta jucai rolul de „praftoriţă care stropeşte 
cu apă pentru a prelungi focul“. Consolaţiuni admi- 
rabile pentru amicii d-tale şi minunat formulate, 
cu toată trivialitatea lor. 

Dar veni ziua de atac. Eraţi cu toţii în sala Se- 
natului. Ce emoţiune pe cei 35 de adepţi! D. Pău- 
cescu puse cestiunea decisivă: dacă partidul conser- 
vator are puterea, ori s-o deţie pe d-a întregul, ori 
s-o abandoneze. Junimiștii, pentru prima oară, la 
asemenea atacuri păreau indiferenți. D-ta te plimbai 
cu minele la spate şi cu barbişonul rezemat în piept. 
Se ridică d. Catargiu și c-o formulă monumentală (mă 
iartă că e greu de transcris) repudie și anatemiză pe 
acela care a lucrat 20 de ani pentru ideea conserva- 
toare. Repudierea era categorică. 

Atunci d-ta, d-le general, ai pronunțat următoa- 
rele cuvinte în mijlocul unui cerc de amici şi de aṣa- 
zişi inamici: „Mă iertaţi, dar eu n-am înţeles așa!“. 
Cită înţelepciune, cît caracter şi cîtă consecință ! S-a 
zis de mult că d-ta eşti un caracter. Și d. Păucescu, 
părăsind sala, cu o lumină în faţă pe care o are orice 
invins convins că şi-a făcut datoria, v-a aruncat o 
privire blindă... și dvs. aţi plecat capul în jos, pre- 
ocupat de un singur lueru sub impulsia unei singure 


precauţiuni. 
Zilele acestea m-am întîlnit cu acel tinăr conser- 
vator. — „Ei, cine a avut dreptate?“, îl întrebai eu. 


Şi drept orice răspuns mi-a zis cu amărăciune, vorbind 

despre un militar de caracter: — „Acel general e osîn- 
dit ca vecinie să dea dosul cind lupta se începe“. 
D-le general, vă cer scuze pentru lungimea acestor 
scrisori; dar, oricit, e mai uşor pentru d-ta ca să le 
citeşti decit pentru mine ca să le scriu. 
Pe mine, d-le general, vă voi vorbi despre Hel- 
vidius. 


III 


Domnule general, 

Cu toată înțelepciunea şi norocul d-tale, permite- 
ți-mi să vă fac o observație: peste întreaga d-tale viaţă 
apasă greșeala de a vă fi amestecat în acţiuni decisive. 
Pentru asemenea acțiuni se cer cîteva însuşiri de 
temperament, de educație și de conştiinţă. Curaj, en- 
tuziasm, convingeri adinci şi cavalerism. Dacă bine- 
voiţi a vă aduce aminte de maxima, de gnoma unui 
general, mai puţin brav şi mai puţin puritan ca 
d-ta, crez că ne-am lămuri la cuvinte. Cromwell a 
zis, vorbind de cavaleri, că aceia merg mai departe 
cari nu vor să ştie de ce-i așteaptă înainte. 

Cine, d-le general, nu simte în el ceva din sentinţa 
cromwelliană, este bine să nu prepare focul, ci să lase 
altora dreptul şi datoria d-a învinge sau d-a cădea. 
A cădea om de bine și de caracter este un exemplu 
mare a căreia putere de moralizare și de vivificare nu 
încetează cu cel care s-a jertfit. 

Ei, d-le general, ce bine ar îi fost, şi pentru d-ta, 
şi pentru moralitatea publică, dacă dimisionaţi ceva 
mai dinainte din armată... Ce bine dacă, ca prim-mi- 
nistru, nu vă supuneați unei providenţe în criză și nu 
vă reintorceați în Senat pentru a boscări un răzvot 
de încredere... Ce bine dacă nu porneaţi la o acţiune 
decisivă de a vă reforma partidul pe nişte principii 
prea înalte pentru oameni cu o singură preocupaţiune 
şi cu o singură precauţiunel| 

Ce de exemple detestabile mai puţin în viața pu- 
blică ! 

Cum de nu a-ți înțeles pe amicul dvs., d. Gr. Pău- 
cescu? El e un om care nu se sperie de ultima conse- 
cință; el e un conservator care voieşte să purceadă de 
la națiune; el e un vizionar printre dvs. care voiește 
să intărească suveranitatea poporului; el e un cetă- 
tean care scrie şi vorbeşte neaog româneşte ; el... el sub- 
scrie rînduri prin cari cere ca guvernele să emane de 
la partidele politice şi partidele politice de la națiu- 
ne... ba nu se sfieşte de a vorbi cu căldură chiar des- 
pre democratism... Cum ați putut dv., d-le general, 
să nu-l abandonaţi în momentul suprem? Sunteţi di- 
baci; unii nu se sfiesc d-a spune că aţi jucat rolul, 
onorabil și cavaleresc, de aţiţător în scop d-a jertfi 
definitiv pe un amic pericolos prin sentimentele, ones- 
titatea şi temperamentul său. Aţi izbutit, și junimiş- 
tii au aplaudat o acţiune atit de demnă şi de cinstită. 

Dar ştiţi, d-le general, că d. Păucescu ar avea drep- 
tul d-a vă privi drept în faţă şi d-a vă întoarce versul: 
„Benjamin est sans force, mais Judas sans vertu!" Te- 
ribil vers! Sunt replici pentru cari omului nu i-ar fi 
de ajuns nici zece piei pe obraz. Dar, vorba ceia, d-le 
general, decit zece mai bine una și... bună. Adică 
trainică, care să ducă la tăvăleală. 

Ce curios! Un om mai consecinte ca dvs. este greu 
de imaginat. 

V-am făgăduit că vă voi seri despre Helvidius. 
N-am uitat. Însă pentru ca şi d-ta, şi eu, şi cititorii 
să înţelegem bine această figură romană imaculată 
şi nemuritoare, să viu la un alt război pe care d-ta 
l-ai declarat în numele ţărei şi al parlamentarismului. 

Guvernul, cu cîteva zile înainte de a veri în par- 
lament cu revizuirea tarifului autonom şi cu conven- 
ţia cu Germania, şi-a convocat majoritatea la un sfat, 
intim. D-nii Lahovari şi Carp au pus ambele cestiuni. 
Unii din majoritate au început să murmure, deși res- 
pectuos și timid. Chiar lor li se părea că procedează 
cu o repeziciune surprinzătoare în nişte afaceri grave 
cari aveau să decidă de forțele de producţiune și de 
independenţa noastră economică. Miniştrii s-au iri- 
tat. Și d-ta, d-le general, ai luat cuvintul de pe foto- 
liul prezidenţial şi ai spus: „Cine e de vină, d-lor mi- 

niştri, dacă auziţi oarecari murmure? Eu crez că dvs. 
şi numai dvs. Parlamentul, noi toţi, suntem surprinşi 
nepreparaţi în faţa unor probleme cari pot ruina țara. 
De ce nu ne-aţi prevenit la timp? Daţi-ne timp...“. 

Cuvintele dvs. au fost primite... vai! cu aplauze. 
Ziarele le-au consemnat. 

ŞI pe cînd dvs. adormeaţi cu o singură preocupare 
pentru a lua o singură precauţiune privind la atuul 
din mină, cei cari nu pot trăi decit cu iluziuni imediat 
au făcut legătura, logică şi onestă, între declarația 
dvs. şi cuvintele pe care le-aţi pronunţat cu ocazia 
alegerei ca preşedinte al Camerei. 

Monitorul Oficial, sedinţa de la 16 noiembrie 
1893. D-ta vorbeşti. „Cind văd că onor. minoritate 
nu a găsit de cuviinţă să-mi opună un contra candi- 
dat la președenţie, îi mulțumesc; căci prin aceasta a 
voit să-mi exprime că nu este nemulțumită de modul 
cum dirijez dezbaterile, de imparțialitatea care se cu- 
vine să se ţină de la biuroui Camerei și de libertatea 
absolută ce s-a lăsat discuţiunilor“. 

Minoritatea și ţara, d-le general, erau în drept să 
vă vază în momentul decisiv pe fotoliul prezidenţial 
pentru ca să dirijați dezbaterile cu imparţialitate, 
pentru ca să asiguraţi libertatea absolută a cuvintu- 
lui... cînd, d-le general? Cînd se hotăra, prin revizui- 
rea tarifului autonom și prin Convenţia cu Germania, 
despre bogăţia sau ruina economică a României! 

Eraţi, d-le general, de două ori obligaţi la aceasta: 
şi prin deelarațiunea dvs. din întrunirea intimă a 
majorităţei, consemnată în organele de publicitate, 
şi prin declarațiunea făcută in Cameră și imprimată 
în Monitorul Oficial. 

General, fost preşedinte al Consiliului de Miniştri, 
preşedinte al Camerei, de atitea ori ministru, om mare 
prin pozițiunile ce aţi ocupat și ocupați, cu pieptul 
plin de medalii şi de stele... cu două declaraţiuni ca- 
tegorice... d-le general, eraţi dator să veniţi la Ca- 
meră, să nu daţi dosul, cel puţin acum, cînd, fără de 
gloanţe, trebuia să se apere independența economică a 
României. 

Vai! d-le general... și d. Păucescu spera! 

Un fior de decepţie se resimţi cu o zi înainte de 
momentul decisiv. Decemvrie in 16... d. general Ma- 
nu... bolnav! Prezidează d-l Pogor. | | 

Bolnav! E posibil? De ce nu? §-apo1 a doua zi era 
să înceapă focul... Va veni, va trebui să vie. 

Dar după această impresie veni alta, asupra oa- 
menilor cari urmărese afacerile publice. Monitorul 
Oficial afirma că „d. general Manu este bolnav z şi 
d-ta, în aceeaşi zi, joi, 16 decemvrie, erai la palat, 
vesel, încintat, cu o singură preocupațiune în faţa 
regelui, citind cu glas trăgănat răspunsul Camerei 
la mesajul regal! i i 

Un Monitor Oficial care mințea, mințea asupra 
unor fapte materiale, pe care regele le cula i 
diat, pe care ţara le-a controlat mai în urmă ! Me 
tă, dar este aci o nerușinare oficială din partea Moni- 
torului Oficial, care revoltă și scirbeşte. dă 

Şi de ce minţea așa de cutezător Monitorul Oficial? 
Al... e uşor de înţeles, d-le general... pentru a ticlui 
cu o zi inainte de a veni Convenţia cu Germania, omu- 
lui cinstit şi de caracter, scuza că este bolnav și că... 
nu s-a bolnăvit chiar în momentul decisiv. T 

Vineri, 47 decemvrie, discuția revizuire tarifului 
autonom. Monitorul Oficial: „d. general Manu... 
bolnav! Prezidează d. C.D. Sturdza“. 

Simbătă, 18 decemvrie. Convenţia cu Germania | 


Monitorul Oficial: „d. general Manu... bolnav | Pre- 


zidează d. Gr. Triandalil“. 

Tariful autonom s-a revizuit. Convenţia cu Ger- 
mania s-a votat sîmbătă la 8 1/2 ore. | 

A trecut primejdia. Au trecut zilele cind dreptu- 
rile ţărei, cînd independenţa e1 economică a fost stri- 
vită, cînd libertatea cuvîntului a fost violată, cînd 
minoritatea a fost zdrobită cu forța unei majorităţi 
brutale şi inconştiente. Guvernul a învins. Bravul 
general, onestul om, caracterul regimului nu mai are 
sarcina d-a apăra ţara de primejdie și minoritatea de 

resiunea guvernului. E 
EIN, 20 decemvrie. Jndigenate. Monitorul Oficial: 
„d. general Manu... sănătos... prezidează | 

Domnule general, în fața unei asemenea comedii, 
mie mi-e silă să mai caut vrun epitet. E şi greu. Pe cel 
potrivit, minciuna socială mă opreşte d-a-l spune, 
pe cel nepotrivit refuz d-a vi-l adresa. Mă mulţumesc 
cu sentinţa unui fost admirator al d-tale: „Acel gene- 
ral este osindit ca vecinic să dea dosul cînd lupta se 
începe“. 

Trist, d-le general, şi dezgustat, de ce moravuri 
publice plămădiţi dvs., omul de caracter, să mă încerc 
a mă consola cu decadenţa romană, căci pînă și ea este 
mai consolătoare ca virtuțile dvs. 

Într-o zi Vespasian (d-ta știi ce putere avea un 
împărat roman pe acele vremuri) zise senatorului Hel- 
vidius să nu vie a doua zi le Senat. Vespasian se temea 
de caracterul onest şi hotărit al senatorului. Helvidius 
răspunse: „Depinde de tine ca să-mi ridici înalta dem- 
nitate, dar pe cîtă vreme voi fi senator voi merge la 
Senat !*. „Ei bine, dacă vii, cel puţin să taci“, „Să 
nu-mi ceri opinia şi voi tăcea“. „Dar dacă eşti prezin- 
te, răspunse împăratul impacientat, nu pot să nu-ți 
cer avizul“. „Și eu nu pot să nu-ţi spui ce mi s-o părea 
drept“. „Dar dacă te vei pronunţa, te voi condamna 
la moarte“. 

Nu e așa, d-le general, că Helvidius ar fi avut mai 
multe și mai grave motive d-a se afişa: in Senat ca 
bolnav decit ai avut d-ta? 

Şi știți ce-a răspuns Helvidius, care nu era nici pre- 
şedintele unui corp legiuitor ca d-ta, nici angajat ca 
d-ta ca să vie neapărat la Senat, nici sigur de viaţa 
lui cum erai d-ta? 

Ascultați, d-le general: 

„Dar cînd ţi-am spus eu că aș fi nemuritor? Vom 
face amindoi ceea ce va depinde de noi: tu mă vei con- 
damna la moarte și eu voi suferi moartea fără a 
mă plinge“. 

Şi cînd mă gîndesc că d-tale-ţi zicea, înainte de 
război: caracter antic ! 

Credeţi-mă, d-le general, că dvs. cei de sus, lăsaţi 
să cază asupra tinerimei, asupra ţărei, asupra genera- 
țiunei de mine o atmosferă grea şi năbușitoare, care 
ofileşte şi strică, care păleşte şi dizolvă orice energie 

demnă, orice sentiment nobil, orice fărimiță de carac- 
ter. Risipa se poate îndrepta, instituţiunile doborite 
se pot ridica, ruina chiar se poate acoperi printr-o 
sforţare supremă... dar o generaţiune ofilită şi stri- 
cată nu, nu se mai poate îndrepta. 

Domnule general, dacă în adevăr ţii la cine vă 
ţine în rezervă, cum am auzit că umblă zvonul, să 
nu uiţi că de mișelirea caracterelor și de decăderea 
moravurilor publice vei răspunde şi veţi răspunde, 
dar în primul rînd răspunderea va trece peste capetele 
dvs. Şi veţi apărea ingrați după ce veţi trece de 
corupători. | 

Înţeleg să vă întrebuinţaţi atuul, dar nu vi-l com- 
promiteţi... afară numai dacă nu credeţi că îl aveți 
amanet, 

Primiţi, vă rog, d-le general, toată stima ce vi se 
cuvine. 

CE VOIEŞTE M.-SA? 


Guvernul m.-sale ştim ce vrea. Ştim ce au vroit, 
părinții consilierilor m.-sale şi străbunii lor: ţară umi- 
lită şi domnie dăsfrinată. Stăpini pe o ruină, pe un 
cimitir. Stăpini să tie. Pe banca ininisterială să fie. 
Întimple-se orice s-ar întîmpla, aceasta vor oamenii 
regelui. 

Dar m.-sa ce voieşte? Nu crede că sîngele țăranilor 
se varsă astăzi ca şi în 1888? Sunt fapte materiale. 
Spitalele au răniţi. Armata a primit ordin să tragă. 
Şi s-a supus la o tristă şi revoltătoare datorie. Toate 
aceste fapte nu le ştie m.-sa! Și cînd noi le spunem, 
nu le crede? Şi cînd ţăranii răniţi le spun, nu le crede? 

Ce voiește m.-sa? Voieşte ca sîngele să crească 
peste treptele palatului pentru a se convinge de ade- 
văr? Dar atunci să ni se spuie ce tron s-a întărit şi ce 
dinastie s-a întemeiat pe sîngele închegat al victime- 
lor, al supușilor, al naţiunilor? Pata sîngelui nu se 
mai spală. Valurilor de singe nu rezistă nici o coroană, 
oricît de glorioasă ar fi ea. 

M.-sa nu aude; şi, dacă aude, nu mai înţelege du- 
rerile ţărei? Nu simte revolta generală a spiritelor? 
Nu înţelege unde-l duc aceia cari-i escrochează iscă- 
litura şi-i leagă numele de atentatele cele mai odioase, 
cele mai sacrilegii? 

M.-sa nu mai înţelege nici armata ţărei, al căruia 
şef suprem este? 

Ofițerii, revoltați de călcările de legi ale unui om 
mizerabil în timp de război și mizerabil în timp de 
pace, îşi depun sabia, pierzind orice speranţă în tim- 
pul unui regim nefast; şi m.-sa acoperă nişte măsuri 
cari vor dezgusta și despera întreaga armată? Regi- 
mul primeşte demisiile atitor bravi ofiţeri şi m.-sa 
consimte? Regimul pune în disponibilitate pe unii şi 
pe alții în carcere, sperind că astfel va forța pe 
ofițerii de cavalerie să devie sperjuri... şi m.-sa con- 
simte? 

Că regimul ar fi fericit ca ofiţerii să se acopere sin- 
guri de nedemnitate, să trădeze pe camarazii lor şi să 
apară Europei ca nişte oameni fără conștiință, in- 
țelegem. E un regim de cinici, de corupți, de trădători 
şi de sperjuri. Dar şi m.-sa voieşte același lucru? 

Voiește m.-sa ca să fie şeful unor ofiţeri sperjuri? 
Voieşte m.-sa ca să veştejească sufletul armatei care 
i-a pus pe frunte coroana de oţel, care l-a acoperit de 
glorie? Voieşte m.-sa ca steagul cavaleriei române să 
filfiie peste nişte oameni fără mîndrie şi fără onoare? 

Această speranță nu va fi satisfăcută, oriunde ar 
licări ea. Ofițerii ţărei sunt români, au în trecutul lor 
o glorie nepătată, au în sufletul lor bravura care res- 
pinge orice ruşine. Ei nu vor grade pătate. Pe fruntea 
lor nu vor îngădui să se puie ferul roşu al infamiei, 
Ei au o armă de apărat, ei au o ţară de apărat, ei au un 
nume de apărat şi sabia nu o vor mai încinge decit 
numai cînd domnia legilor se va reîntoarce şi jurămin- 
tul lor demn, conştiincios şi solemn va fi în intregi- 
mea lui respectat. 

Dar ce voiește m.-sa să devie ofiţerii români? Şefi 
de bande, puși la dispoziția unui regim criminal? 

Pe cînd ofiţerii de cavalerie sunt astiel trataţi, 
ofițerilor de infanterie li s-a dat din nou ordinul d-a 
sta la pinda întrunirilor publice. Ieri, în cazarma de 
jeandarmi călări, în spatele palatului şi aiurea, erau 
concentrate mai multe companii de infanteriști. Con- 
centrate în vederea întrunirei noastre de la „Dacia“. 
Acesta e rolul armatei? Acesta e rolul ofiţerilor? 

Ce voiește regimul criminal ştim, înţelegem. Dar 
m.-sa ce voiește? Regim militar? Dar ofițerii și ar- 

mata sunt ai ţărei. Ei au jurat să o apere; şi contra 
ei și a drepturilor ei li se comandă să tragă sabia? 

Crede m.-sa că în ofiţerii noştri s-a stins orice pic 
de conştiinţă de adevăratul lor rol în lumea româ- 
nească? Îi crede capabili de a asasina pe concetăţenii 
lor şi de a trage sabia contra acelora cari sunt hotă- 
rîţi să lupte în numele și pentru suveranitatea po- 
porului român? 

Să se gîndească mai grabnic cei de sus ca nu cumva 
să precipite momentul cînd toţi ofiţerii, revoltați de 
rolul ce li se impune, vor desprinde de la briu săbiile, 
săbiile cărora nu li se poate comanda asasinatul şi sa- 
crilegiul. 

Descindă regele în ţară şi va înţelege ţara. 

Țara nu consimte să o dea de stincă aceia pe cari 
m.-sa i-a pus la cîrmă. 

Ea va trebui să ordoane, căci suntem în furtună și 
colţurile stincilor se văd deja... sunt inaintea ei și a 
m.-sale. 

PAVANA | 


Veselia este în aer. Starea spiritelor din România, 
ca o primăvară caldă, bogată, tînără, exuberantă şi 
parfumată. Verdeaţă, flori, fructe, cîntece de pasări; 
o expansiune nouă şi fericită, un elan general de o 
poezie vertiginoasă; o universală invitaţiune la vals! 

Era natural ca regele să se amuze, principele moş- 
tenitor să danțeze, palatul să se decoreze sărbătoreşte, 
curtea să fie fericită, regimul să tresară de mulţumire, 
putind să uite un moment grijea de un popor pe care 
l-a condus din noroc în noroc, din victorie în victorie. 

România renaşte! Suntem la 1700, la 1600, la 
1400. Poezie, muzică, tablouri, galanterie, trubadu- 
rism, suspine delicioase de fericiri cadențate, ritm în 
pas, armonie în surisuri şi în culori, profuzie, graţie, 
eleganță, mîndrie... nimic nu a lipsit din acea pavană 
care a lăsat mai prejos sărbătorile regelui-soare ! 

Bucură-te, popor român, și voi săteni, cari aţi 
ieşit cu buchete de flori pentru a saluta legile cele noi 
și aţi fost întîmpinaţi cu o ploaie de flori de către regi- 
mul regal, bucuraţi-vă !... Tronul s-a făcut ecoul en- 
tuziasmului vostru, pentru a-i transmite imaginea 
istoriei şi secolilor viitoare. 

Pe coroana de oţel a licărit lumina voioşiei poporu- 
lui român, și de sus lumina aceasta s-a răsfrint în 
adîncimea timpurilor viitoare ce abia mijesc confuze 
şi tremurătoare în sînul eternităţei. 

Bucură-te, ţară fericită ! Ca un ecou al aspiraţiu- 
nilor tale, la palat s-au danţat chaconna, gavotta, 
giga, pavana și menuetul. 

Danţurile Basarabilor, Muşatinilor, Drăculeşti- 
lor, Calomfireştilor, danţurile strămoșilor noştri, des- 
pre cari vorbesc cronicele, legendele şi poeziile popu- 
lare au reînviat la palat, într-un timp cînd fericirea, 
pacea, liniştea și concordia domnesc de la Mehedinţi 
la Dorohoi, de la Dunăre pină dincolo de Carpaţi, 
dintr-un hotar pină în cellalt al neamului românesc. 

Am avut şi noi ducii, conții, viconţii, marchezii, 
baronii, burgravii şi marii noştri electori. Urmaşii 
lor sunt azi împrejurul regelui și s-aruncă în danţul 
strămoșilor lor! 

La palat s-a pavanat, s-a menuetat la sunetul ar- 
monic al barfelor, sub ochii celor mai geniali artişti 
ai secolului, pentru a fixa pe pinze şi în versuri ende- 
casilabe tabloul social al României din 1894, sub 
blagoroduica oblăduire a burtgravului de la Golăşei 
şi a cavalerului de cabinet de la Țibănești. 

Vestminte de catifea, cu bufante şi cu chenare de 
aur; gulere albe și încreţite cu fierul; pantaloni largi 
şi strinsi la genuchi cu panglicuţe şi cu funde; pulpe 
în tricouri de mătase albă şi neagră ; pantofi cu cata- 
rămi late de argint; pene de struţ şi de casuar; bărbi 
şi capeluri pudrate, frizate și parfumate... întregul 
tablou, prin lux, prin colori, prin forme, a rechemat 
timpurile trecute ale neamului românese cînd pe 
tronurile lui stăteau voievozi glorioşi, înconjurați 
de sfetnici inţelepţi şi eroici. 

Cine ar fi voit să-și facă o idee grandioasă de ge- 
niul trecut, prezent şi viilor al românilor n-ar fi avut 
decît să meargă la palat în noaptea pavanărei. Şi, de- 
sigur, ar fi zis: Acești duci, conți şi marchezi se întorc 
de la Rovine... binecuvîntat fie Dumnezeul părinți- 
lor noştri în cer şi pre pămînt! 

Dar cînd graţioasele doamne și gentilomii domni 
au pornit, uşori şi pitoreşti, în voliele nimfale ale 
menuetului... ochii tuturora s-au deschis, mari și fru- 
moşi ca pilniile zorelilor matinale și sufletele au ră- 
mas suspendate pe buzile înmărmurite. 

Ca şi strămoșii noştri din gloria trecută... alune- 
cau în piruete fine, în mlădieri fantastice, în spirale 
mistice. Condurii abia atingeau parchetul lustruit. 
Ca pe o gheață lucie, perechile de Cosinzene și de Feţi- 
Frumoşii se depărtau surizînd, se rechemau cu gesturi 
de silfi, descriind celebrul Z al menuetului nostru 
strămoșesc. 

Ni.se spune că unii au auzit şoapte misterioase prin 
unghiurile palatului. Probabil umbrele mari din se- 
colile stinse își admirau prăsila, 

Un singur lucru părea că lipseşte: nici un şoim pe 
umerii nobililor cavaleri... 

În schimb, ciți miniștri, atitea colivii pe umeri 
şi toate pline cu sticleţi. 

Era timp ca palatul țărei să se pavaneze? În palat 
există formula: „L'Etat c'est moi?“ Se glumeşte d-a 
Ludovic al XIV-lea? Palatul se împăunează ca pe 
acele vremuri, și în ce vremuri, Dumnezeule | 

Țara e vindută pe 10 ani prin convenţiuni comer- 
ciale ; ţăranii, revoltați de nişte legi mizerabile și an- 
ticonstituţionale, sunt împuşcaţi; cei ce scapă se re- 
trag la păduri, iar cei răniți gem în spitale; armata 
este în prada unui regim criminal; ofițerii cavaleriei 
îşi părăsesc cariera, dezgustaţi de călcarea legilor şi 
a demnităţei lor; pretutindeni dezordine, revoltă, in- 
grijire și spaimă; echilibrul statului nostru rupt... 
Și în palat se pavanează? Nu există nici o reţinere în 
cei de sus cînd ţara cade, cînd ţara e compromisă de 
ambițiuni oarbe şi de inepţii evidente? 

Sus se întinde haosul moral, babilonia inconşti- 
entă... dar nici durerea ţărei să nu suspende asemenea 
glume triviale? 

Țara piere de tătari... şi... 
nuetul şi pavana? 

Să nu ajungă fara la chef şi la dant, că nu va fi 
bine. Ea joacă altfel menuetul... 


în palat se joacă me- 

ZIUA DUMINECEI 


„„„iar în ziua a şeaptea să vă odihniţi... 

Nu, iubiţi cetăţeni, nu este zi de odihnă, căci ziua 
aceasta este a drepturilor voastre înlăturate de o mină 
de oameni fără demnitate şi fără conştiinţă ; este ziua 
în care reprezentanţii ţărei vor oficia în numele sfint 
al suveranităţei poporului român, atacată de o falsă 
providenţă, căreia nu i-aţi greşit întru nimic pentru a 
vă răsturna ordinea stabilită de votul vostru, de con- 
ştiinţa voastră, de voinţa liberă a României, manifes- 
tată în zilele de redeşteptare. i 

Ziua Domnului trebuie să o jertfiți patriei, căci 
Domnul, cel ce stă dasupra domnilor, niciodată n-a 
osîndit pe popoare să rabde ticăloşia şi să îndure viţiul 
şi nelegiuirea, nici închinarea la idolul de aur, nici 
periciunea prin trindăvie și nesimţire. 

Generaţiunei celei mari care v-a precedat i-a fost 
dat să dea vieaţă acolo unde era uimire şi lingezire de 
secole, să organizeze viaţa cea nouă prin instituțiuni 
măreţe și legitime, să puie în mişcare perpetuă aceste 
instituţiuni, să asigure din funcționarea lor regulată 
o suveranitate naţională, singura mîntuitoare şi ca- 
pabilă d-a spori propășirea noastră morală și mate- 
rială. 

Și pentru a vă face pe voi, urmaşii ei, liberi, su- 
verani, stăpini pe soarta voastră, aduceţi-vă aminte 

că n-au cruțat nimic, nici avere, nici viaţă. A jertfit 
tot ce putea să jerifească în numele patriei. Nu s-a 
speriat de nimic, nici de sărăcire, nici de temniţă, 
nici de exil, nici de baionetele străine ce se năpustiră 
în ţară de la nord şi de la miazăzi. 

Au învins pentru urmaşii lor, vroind să le lase o 
patrie liberă şi demnă în locul acelor ţări umilite, de- 
vastate şi bicinite de străini şi de o clasă mizerabilă, 
fără virtuţi, fără merite, fără milă și fără acea rămă- 
şiţă de conştiinţă care adeseaori se mai găsește în cei 
mai detestabili răufăcători. 

Opera supraumană a acestei generaţiuni de eroi 
nu se indeplini decit tocmai după războiul glorios al 
independenței. După această dată, România fu liberă 
înlăuntru şi liberă în afară. Suveranitatea poporului 
nostru, proclamată de mult înlăuntrul! său, se întregi, 
deveni o realitate măreaţă cind Europa ne recunoscu 
dreptul d-a fi liberi şi independenţi, inscriindu-ne, 
dupe ce ne admirase, în rindul popoarelor cu menire 
în alcătuirea armonică a naţiunilor mari și stabilite. 

lacă unde a ajuns poporul român sub conducerea 
acelora cari i-au înțeles durerile şi aspirațiunile și 
i-au vindecat rănile seculare și i-au redat stăpînirea 
de sine, aprinzindu-i înaintea ochilor şi în fundul 
timpurilor viitoare un ideal de prosperitate, de lu- 
mină și de glorie. 

Dar un vînt, menit să vestejească, să sece şi să 
usuce inflorescenţa vieţei poporului român a bătut 
peste noi; o schimbare de regim a avut loc; şi n-a fost 
doar o schimbare de regim, de partid politie, căci 
aceasta n-ar fi fost nici un rău sau ar fi fost, un rău 
prea mic, de nebăgat în seamă, ci cu schimbarea regi- 
mului ce sta la cîrmă prin încrederea naţiunei s-a ridi- 
cat sus un regim și un sistem străin de voința și aspi- 
rațiunile poporului român, un regim ce continuă lă- 
comia și necinstea vechei clase privilegiate, un sistem 
ce izbește adînc şi în inima rostului stabilit al Româ- 
niei moderne. 

În locul suveranităţei poporului român s-a ridicat, 
voința unică a suveranului; în locul regimului repre- 

zentativ, urnit din voința liberă a unei naţiuni suve- 
rane, regimul personal, regimul unei singure voințe, 
regimul bunului plac, regimul regal. e 

lubiţi cetățeni, ziua Domnului să fie ziua patriei 
d-aci înainte pînă cînd veţi învinge și vă veţi înirona 
iarăşi în drepturile și suveranitatea voastră. | 

Zi de odihnă, zi de mulțumire nu mai poate fi. 
Opera de regenerare, de mărire și de stăpinire a noas- 
tră pe noi înşine este de ani de zile atacată, bătută şi 
dăzgrădinată în scop de a fi doborită ca jertfă unui 
despotism deghizat şi detestabil. | | 

Cetățeni, voi v-aţi deşteptat la timp din surprin- 
dere și se încheie anul de cînd aţi băgat teroarea în 
uzurpatorii din prejurul regelui. , 

Cetățeni, voi vă dați bine seama de efectele acestei 
dezordine morale, politice, constituționale. Păcatele 
şi crimele regimului personal au spuzit în buboaie 
mari, în racili adinci peste ţară. 

Satele s-au răsculat contra legilor grele, nedrepte 
şi neconstituţionale ale regimului personal. Oraşele 
cu industriile lor sunt date pradă în mîna străinilor. 
Legile pe cari ţara le-a respins, trecînd peste baione- 
tele ce de sus s-au îndreptat contra ei, azi au fost im- 
puse ei prin presiunea a două mari imperii, presiune 
cerută de guvernul regelui. Munca şi producerea ora- 
gelor sunt dar trădate străinilor. Economiceşte ne-au 
robit mai rău decit la '75. Independenţa noastră eco- 
nomieă nu mai există, cel puţin pentru 10 ani. Admi- 
nistrația ţărei, a comunelor, a județelor este o devas- 
taţiune în mîna unor oameni de codru. Siguranța pu- 
blică ştiţi în ce hal a ajuns: bande de tilhari, desfă- 
cute în bandele de la alegeri, bîntuie capitala sub 
ochii poliţiei, pe cînd la palat se dăschide balul cu 
acela care a devastat o redacţie. Armata... dar nică- 
ieri ca în această instituţiune nu se vede mai bine că 
regimul personal este un regim de trădare de patrie. 

Iubiți cetăţeni, zilele Domnului sunt zilele patriei 
care vă strigă să o salvaţi, să vă salvaţi drepturile 
voastre, onoarea voastră, suveranitatea voastră şi a el. 

În ziua acestei dumineci, ţara îşi trimete soliile 
de pretutindeni pentru a se aduna la o mare și hotă- 
ritoare întrunire cu voi, cetăţeni ai capitalei. 

E ziua in care veţi hotări de salvarea voastră și a 
patriei. i 

Veniţi in mii și veniți hotăriţi de a fi ceea ce au 
fost părinţii voştri, căci numai astfel veţi lăsa și voi 
urmașilor voştri ceea ce părinţii voştri v-au lăsat 
vouă: o patrie liberă și glorioasă. 

Ziua Domnului va fi ziua patriei... ş-apoi vor urma 
zilele Domnului. 


10 


15 


20 


25 


8 APRILIE 


Sire, 

S-a împlinit anul de cind capitala s-a văzut, pen- 
tru întiiaşi dată, ocupată milităreşte și de fapt în 
stare de asediu, pentru întiiași dată, sub domnia 
m.-Voastre. 

Sire, 10.000 de oameni, un corp de armată contra 
coroanelor nemuritorului C.A.Rosetti! 

Infamia guvernului m.-tale a fost atit de mare şi 
de odioasă, încît... încît e mai bine să nu mai reamin- 
tesc ceea ce va răminea pururea o rușine Și pentru ca- 
pitală, şi pentru ţară, şi pentru armată, Şi pentru 
maiestatea-ta. 

Mi-adue aminte că un bătrin comerciant, un admi- 
rator al lui C.A.Rosetti — și, slavă Domnului, sunt 
mii şi mii cari se închină la această figură sfintă și 
luminoasă — mă întrebă: „are regele o fi citind 
descrierea ticăloşiilor făptuite de miniștrii săi?“ 

Acum, că s-a împlinit anul și am văzut iarăși in- 
famia de anul trecut repotindu-se, sire, îngăduiţi-mi 
a vă spune: „Nu ceti, sire, nimic din cite se scrie des- 
pre regimul m.-tale !“, 

Ieri, lingă palatul m.-tale, nu s-a petrecut nimic. 
Citeva victime, cîțiva oameni maltrataţi de către asa- 
sinii îmbrăcaţi în uniformă polițieneaseă, o victimă 
scăldată în sînge şi schilodită în onoarea serbărei 
m.tale. 

Nu s-a petrecut mai nimic. Coroanele lui Rosetti 
călcate în picioare. Nu ceti, sire. Cine ştie, poate că 
s-ar turbura scumpa și delicata ta sănătate, poate că 
s-ar turbura seninătatea ce trebuie s-o aveţi în noua 
cale a binelui şi a cinstei pe care aţi apucat, poate că 
v-ar încremeni surisul ce apare aşa de rar pe nobila 
faţă a unui suveran preocupat de aplicarea legilor, de 
ridicarea moralităţei publice, de respectarea Consti- 
tuțiunei şi a drepturilor poporului care a dat tot ce pu- 
tea să dea unei coroane. 

La urma urmelor, cine a fost Rosetti pentru ca 
m.-ta să tolereze o adoraţiune nemărginită în memo- 
ria lui? 

M.-ta ieri erai în sărbătoare şi coroanele lui Rosetti 
nu puteau trece pe sub ferestrele palatului. Asemenea 
coroane se viră pe sub pulpane și se duc pe departe şi 
pe uliţi strimie și cotite acolo unde doarme de veci 
acela care a dat viaţă unei naţiuni. 

Cine a fost Rosetti? Un sfint care a pus mai presus 
de sublimele sale visuri binele și fericirea poporului 
român, care şi-a călcat peste idealul său personal şi a 
întemeiat dinastia m.-tale, crezind că îşi salvează 
mai degrab’ neamul de ruşinea de odinioară. 

Cine a fost Rosetti? O virtute. „Virtute, tu eşti un 
nume !“. 

Virtute, adoratorii tăi nu au ce căuta pe lingă pa- 
lat. Asemenea adoratori ating maiestatea tronului şi 
coroanele lor nu se pot apropia de coroana regală. De 
coroana regală să se apropie soitarii în catifea pentru 
a dănțui pavana și menuetul. dar nu pietatea, dar nu 
cinstirea virtuței, dar nu adoratorii oamenilor mari 
ai poporului român. 

Sire, nu ceti nimic... a mai rămas oarecari iluziuni 
in această capitală cucerită şi iluziunile acestea nu se 
potrivesc cu gindul m.-tale. A mai rămas oarecare 
virtute şi virtutea aceasta nu convine regimului 
m.-tale. A mai rămas oarecare religie de morţii mari ai 
neamului şi o asemenea religie turbură pe cei vii din 
palat şi pe cel de pe d-asupra lor. 

Cine sub cezari și-ar fi permis o adoraţiune prea 
evidentă pentru virtuțile trecutului mare şi imaculat? 

Sub cezari nu era iertat decit un cult: cultul 
cezarilor. 

Ş-apoi, sire, presa, fireşte pasionată, exagerează 
afară din cale. S-a căleat în picioare coroanele lui 
Rosetti.Dacă presa s-ar mulțumi pe atit... şi dacă ar mai 
adăuga: rugăm pe guvern ca să dea ordin poliţiei de a 
sări peste coroane cînd trage tesacul și şarjează pe 
cetăţeni... aşa da, nici n-ar exagera, nici n-ar fi necu- 
viincioasă . 

Dar nu, sire, presa e exagerată; ea va susține că 
guvernul care calcă în picioare coroanele lui Rosetti 
aruncă asupra ţărei şi asupra m.-tale o rușine nemeri- 
tată de ţară. 

E.xagerări, sire. 

Oamenii aceştia s-au nărăvit rău și sunt şi naivi. 
Ei vor cu orice preţ să venereze memoria celor mari și 
celor virtuoşi, fără a se gindi că printr-aceasta insultă 
pe criminalii de lingă m.-ta, ba chiar pe m.-ta. Şi ase- 
menea năravuri şi naivităţi trebuiesc pedepsite. 

Fii sănătos şi tihnit, sire! Petrecere bună ! 

Coroanele lui Rosetti au fost călcate în picioare, și 
erau ale unui nemuritor. Crez însă, și cer iertare, că 
nu este tocmai bine a ne obicinui să vedem coroanele 
în picioare. 

Dar de ce va fi lucrat C.A.Rosetti pentru inteme- 
ierea dinastiei m.-ta!e? Desigur, în speranță d-a nu 
vedea ţara în halul în care a ajuns sub guvernarea 
m.-tale. 

Exagerări, sire. Un popor de nebuni care stăruie 
în veneraţiunea celor mari, celor nemuritori. 

Crez că încă niţel şi nimic nu se va mai venera în 
această ţară. Atunci dinastia va atinge culmea gloriei. 

O YES!... 


În sfirşit... era și vremea... D. Lascăr Catargiu s-a 
apucat de carte, începind cu limbile vii şi sperind că 
va ajunge și la vro limbă moartă. j 

Ni se spune că bătrînul monument dă pe brînci de 
silitor ce este. A cerut să i se aducă citeva cărţi din 
copilărie (litere cu caturi), pe cari le-a citit din scoarță 
pînă în scoarță. Literatură pură: Minunile s-tului 
Sisoe; dogme ortodoxe: Epistolia; istorie: A lerandria 
şi alte opt volume de mărimea şi de valoarea acestor 
capodopere din copilăria monumentului. 

Și dupe o lună de citire d. Lascăr Catargiu s-a crezut 
în curent cu ştiinţa, literatura şi arţile şi a cerut să 
afle cam ce au scris colegii săi de pe banca ministe- 
rială pentru ca ei să treacă de oameni culți și el de 
ignorant. 

Cea dintii operă ce i s-a prezentat a fost o celebră 
traducere a d-lui P.P.Carp: Macbeth! — Aiasta din 
englezeştă? — Da. — Hira, bre omule, dară nu înţe- 
leg nimica. — Da. — D-apoi şeilalţi or înțălege? 
— Nu. — Cum aiasta? — Aci e tăria lui Conu Petrache. 
Vezi, coane Lăscărache, discursurile lui, cele mari, 
sunt ca traducerea aceasta: nimeni nu înţelege nimic. 

Monumentul a clătinat din cap şi n-a mai zis 
nimic. 

Sunt 5 luni d-atunci. Şi d-atunci s-a apucat de 
englezeşte. 

Cel care de tînăr a avut mare chemare la limbi, 
ministrul cultelor, i-a făcut un program și i-a reco- 
mandat un profesor. D-l Catargiu însă, invocind ne- 
contenit faptul că o nemenie a lui a învăţat ungureşte 
într-o lună şi 5 ani de la un vizeteu, a combătut pro- 
gramul colegului său și a cerut sportmenului de la 
justiţie să-i dea pe cel mai priceput dintre jocheii săi. 
Fără scris, fără citit, fără gramatică... aşa, ca la ungu- 
reşte... într-o lună şi cinci ani... gata. Mai degrabă de 
o lună... și cine ar putea învăța englezeşte? Metoada 
lascariană va deveni mai celebră decit cea lan- 
casteriană. 

Primele efecte ale metoadei: după patru luni de 
intimitate cu cel mai bun jocheu marghilomănese, 
d. Lascăr Catargiu pronunţă admirabil, ca un englez, 
pe yes. 

Și a rămas cu ticul o yes. De dimineaţă pină seara 
repetă necontenit o yes! o yes! Şi cu drept cuvint s-a 
zis că primul ministru al m.-sale este ca o gaiţă în 
aptitudinile sale limbistice. 

Pină acum o yes a produs adevărate minuni de 
guvernămînt. În ceea ce priveşte răscoalele ţărăneşti 
a fost de-o eficacitate glorioasă pentru țară și coroană. 

Noi am prins una din telegramele englezești a bă- 
trinului consilier, dar cele mai decisive nu, coprindeau 
decît: „Bucureşti, d-lui Radu Rosetti. O yes! Lascăr 
Catargiu“. Atit și nimic mai mult. Şi a fost de ajuns. 

E uşor de înţeles. Prefectul de Bacău îl telegrafia: 
„În Dărmăneşti răscoală. Să trag?“ D. Catargiu fi 
răspundea: „0 yes!“. „În Leontinești răscoală. Să 
trag 2. „O yes. „În Ardeoani răscoală. Să trag?“. „O 
yes! Lascăr Catargiu“. Şi o yes a produs minuni. Sin- 
gele a curs. Sute de răniţi. O mulțime de morţi. 

Şi primul ministru cu o yes se fălește că aplică 
Constituția englezească, cea mai renumită constituție 
din Europa ! Şi cînd m.-sa regele l-a întrebat ce măsuri 
a luat faţă de răscoalele ţărăneşti, primul ministru 
i-a răspuns: „Maiestate, aiestea merg ca la Înglitera“. 
— „Da“? „O yes. — „Sunt vesel.“ 

Şi monumentul continuă cu limba Albioniei, fă- 
cînd progrese uimitoare. 

Acum citeva săptămini jocheul d-lui Marghiloman 
veni la elevul său cu un cirlan. Conu Lascăr, arătind 


cirlanul, zise mindru: — „Beautiful“. — „O yes! 
răspunse jocheul, an admirable colt!“. — „ Marghilo- 
man... colt?*. Jocheul zimbind: — „Hi is not colt“. 


Conu Lasearache îl făcu prost în gîndul său, cre- 
zind, dupe englezeasea lui, că colt însemnează numai 
cirlan, mina, nebănuind că jocheu se gindise la 
ştrengar. 

_A doua zi jocheul întilni la primul ministru un ¢o- 
pilaș, un nepot. — „Con” Lascăr, crescut la el toţi colt 
la gingie?“ Primul ministru se întoarse bufnind de ris 
şi mormăi: 

— „Dar aista e idiot. Cum să crească minji în gura 
copilului?“. De unde să ştie conu Lăscărache că colt 
însemnează și dinţii de lapte? 

Dar va da pe brinci cu limbile primul ministru şi 
va ajunge pe ilustrul Tocilescu, care tot din englezeşte a 
tradus rotunzimile umane de la spate cu obrajii și aşa 
mai departe, făcînd vraiște în toate organele omenești. 

E însă cineva tare supărat de englezeasca d-lui 
Catargiu: sportmenul de la justiţie. La una din dumi- 
nicele trecute n-a cîştigat nici o cursă. Furios îşi chemă 
jocheul și-l înjură. i 

— O yes — numărul unu. 

— De ce n-ai antrenat caii? 

— Antrenat, antrenat, răspunse jocheul, nu pot, 
n-avut timp... antrenat conu Lascar... şi conu Lascar 
bătrin...“. 

„O yes!“ 

IUBIȚI STUDENŢI, 


Nu acum pentru prima oară spunem noi din toată 
inima: voi sunteţi speranţa naţiunei, voi sunteți Româ- 
nia de mîine. N-a fost ocazie solemnă, n-a fost manifes- 
taţie măreaţă a voastră fără ca noi să nu vă salutăm 
cu dragoste și cu entuziasm. N-a fost situaţie grea a 
neamului fără ca noi să nu ne îndreptăm privirile asu- 
pra voastră, generaţiune cultă, curată și caldă. 

Dar niciodată nu ne-am adresat la voi în luptele 
dintre partide, în pasiunile politicei militante, în 
afaceri de ordine pur politică. N-am vroit să vă cerem 
jertfe în interes de partide. V-am lăsat sufletul vostru 
liber de orice influenţă, căci am pus mai presus de inte- 
resele noastre formarea liberă a marei voastre conşti- 
inţe. Am vroit ca voi de la voi să înțelegeți ce cale să 
luaţi în interesul dezvoltărei poporului nostru şi a 
drepturilor lui, de atitea ori despreţuite şi atinse de 
aceia cari au uzurpat puterea. i 

Nu ne-am gîndit la voi, nu am făcut apel la voi 
decit numai cînd şi noi uitam drapelul sub care 
luptăm pentru a ridica ca români un alt drapel mai 
mare, drapelul etern al neamului românesc. 

În asemenea ocaziuni, inima noastră a bătut pu- 
ternic, văzindu-vă uniţi, convinși, energici și hotăriţi. 
În asemenea ocaziuni v-am binecuvîntat, impreună 

cu națiunea, acţiunea voastră sublimă. În asemenea 
ocaziuni am spus-o: studențimei aparține în primul 
rind marea cestiune naţională. Și am constatat cu min- 
drie avintul vostru generos şi măreț si ne-am înteme- 
iat speranțele și iluziile noastre cele mai mari pe gran- 
dioasele voastre manifestaţiuni naţionale. 

Aţi ridicat cestiunea națională la înălțimea unei 
probleme europenești, smulgind admirațiunea ţărei şi 
dind de partea neamului românese opiniunea publică a 
Occidentului, 

„Noi nu cunoaştem o tinerime mai ilustră pe băn- 
cile Universităţei. 

lacă titlul vostru şi toată românimea vă este re- 
cunoscătoare. 

lubiţi studenţi, să nu uitaţi însă că, dacă acţiunea 
voastră se complică cu cestiuni de o ordine imediat 
practică, avintul şi entuziasmul pot duce la greșeli și 
uneori la greșeli ireparabile. stiai 

Noi, cari vă iubim absolut dezinteresaţi, vă putem 
spune unde aţi greşit, la ce greşeli puteți ajunge şi 
cum se pot repara unele greșeli la cari n-au contribuit 
decit iluziile cele mai sfinte și avintul cel mai generos, 

Voi, iubiţi studenţi, v-aţi simţit ofensați printr-o 
dare de seamă din Adevărul privitoare la manifesta- 
tiile voastre contra unei societăți ungurești care n-a 
avut delicateţea d-a-și modera veselia şi d-a-şi amina 
petrecerea, uitind durerea în care se afla întreg nea- 
mul românese; voi, iubiţi studenţi, v-aţi revoltat 
cînd, în loc d-a vi se asculta plingerile, aţi fost res- 
pinși cu forţa și maltrataţi. Greşit mod, recunoaştem 
nepermis mod de a trata eu voi, recunoaştem; și re- 
gretind atitudinea redacţiunei Adevărului, înțelegem 
că aveați o cauză de revoltă; revolta voastră a fost 
explicabilă, a fost naturală. 

l Dar ceea cs regretăm mai mult e că nu v-ati stă- 
pînit revolta, şi aceasta în interesul cauzei mari în 
numele căreia v-aţi ridicat. 

| Pe noi ne doare ca să vă vedem acuzaţi de vanda- 
lism. Ne doare, căci vor profita duşmanii cestiunei na- 

ționale pentru a batjocori sufletul pur al tinerimei 
noastre. Ne doare pentru că fără voia voastră puteţi 
servi pasiuni uricioase, pasiuni nedemne pe cari nu le 
impărtăşiţi. Ne doare pentru că, sub mirajul frumos 
pe care-l vedeți în revolta voastră naturală, se poate 
ascunde imaginea hidoasă a unor pofte degradatoare 
ce aparţin altora, iar nu vouă. Ne doare pentru că deja 
incep unii de a vă acuza de amestecul poliţiei, ames- 
tec care se poate înlimpla fără voia voastră. 

Tinerime curată şi sfintă, eşti datoare să te cutre- 
muri de ideea că poţi servi fără să vrei pasiuni mizera- 
bile pe cînd voieşti a servi o cauză sublimă. 

lacă de ce, în primul rînd, trebuie să vă opriţi, să 
puneţi capăt demonstrațiilor de natura aceasta şi să 
potoliţi resentimentele voastre, chiar dacă le-aţi crede 
absolut legitime. 

Noi nu vroim ca pe floarea neamului nostru să se 
arunce acuzaţiuni ce pot vesteji! 

În al doilea rind, iubiţi studenți, sunteţi datori a 
înceta asemenea demonstrațiuni și pentru un alt, 
motiv. 

Libertatea presei este un principiu democratic peste 
care voi nu puteţi să treceţi. Nu puteţi voi, tocmai 
voi, să izbiţi în acest principiu, să-l restringeţi și să-l 
distrugeţi. Aceasta este imposibil, este monstruos. 
Voi cei întii aţi plinge cînd în trecutul vostru s-ar 
înscrie păcatul: tinerimea universitară română a distrus 
libertatea presei. 

Ş-apoi ce devine principiul sfint al dreptului de 
proprietate? O iluzie. Ce devine principiul inviolabili- 
tăței domiciliului? O minciună. 

Nu, iubiţi studenţi, nu puteţi voi să vă încărcați 
tinereţea şi epoca celor mai pure iluziuni cu greșeli 
şi cu păcate, cu păcate cari nu s-ar mai spăla nicio- 
dată. 

Nici un ziar nu trebuie să dispară cu d-a sila. Forța 
nu trebuie să răpuie un drept. 

Fiţi măreţi în demonstrațiunile voastre naţionale, 
dar stăpiniţi-vă orice pornire care poate lovi mai mult 

în voi şi în cauza voastră decit în duşmanii cauzei 
voastre. 

A Multe lucruri poate scuza virsta iluziilor sfinte, 
ar ceea ce n-ar putea scuza ar fi ingenuchearea drep- 
turilor noastre constituționale. 

i Nu vă lăsați dar a fi influențați de porniri străine 
e sufletele voastre, ci mergeţi înainte pe calea 

dreaptă şi mare ce voi ați inaugurat pentru triumful 

cauzei neamului românesc. 

ULTIME INFORMAŢIUNI 


HAŞDEU 


Să nu întrebaţi care, căci unul e, și unic e, de o 
singură ființă și manifestat sub multiplele fețe ale 
unui spirit fără margini. 

Sunt citeva zile de cînd se răspindise zvonul că e 
bolnav, ba greu bolnav, ba mai știi... ce se poate în- 
timpla. Pentru cine știe a ceti și a cetit vreodată în 
viaţa lui acest grup de cinci litere k +a +$ + d + 
+ e +u şi mai ales pe ce volume s-a pus pecetea 
acestui grup de cinci litere va înțelege uşor de ce 
imediat am căutat să ne informăm despre starea acestui 
principe, al căruia imperiu se pierde în noaptea vre- 
murilor şi în lumina viitorului. 

Am alergat în palatul lui. E vechi, prins pe creg- 
tetul unui deal; în faţă, o biserică cu un portic de 
piatră fumurie. Un miros de documente. Tomuri 
groase în cari stau închise tainele trecutului nostru. 
Evanghelii pe cari le adoră cel cu barba de voievod 
şi cu privirea de vultur plutind pe dasupra lumei. 

L-am văzut. Am tresărit. Scrie. Ridică capul... e 
bine. Atit mai bine. O emoţiune mai puţin. 

— Magistre, am venit... 

— Văz că ai venit... 

— Magistre, ai fost bolnav... 

— Am fost... 

— Bolnav greu... 

— Greu... 

— Magistre, unii te credeau în pericol de moarte... 

Surizind: 

— Ce, nu ştiau aceştia că sunt nemuritor... din 
Academia Română? 

Eu, timid: 

— ŞI, cu toate acestea, și cițiva nemu... academi- 
ciani se temeau.., 

Surizind: 

— Ai dreptate.... Academia noastră are două 
secţii, una mare și alta mică: a mortăciunilor şi a 
nemuritorilor. 

Eu, şi mai timid: 

— Va să zică...2...2 

El, surizind: 

— Cum vrei să mor cînd sunt de două ori nemuritor: 
academician... 

— «+. din secţia a miră... 

— ... Și spiritist... 

Eu, punînd ochii în pămînt: 

— De trei ori nemuritor: academician, spiritist 
și de spirit... n'en déplaise à monsieur Maioresco. 

Două coloane de fum izbucniră pe nările pasionate 
ale voievodului. Îşi aprinsese țigarea. 

E sănătos, e voinic, e vesel, e bine, bine de tot... 
atit mai bine. 

Azi din nou am auzit pe bulevard: 

— Ştii că Haşdeu e bolnav. 

— Da... e bolnav greu. 

Iacă de ce m-am hotărit să spui, eu care l-am văzut, 
că nemuritorul este sănătos. 


Delavrancea, pe strada Rotari, in anul 1913. 


Delavrancea cu Al. Vlahuţă la Dumitreşti, în apropiere de Dragosloveni, în 1914. 

PASIUNILE POLITICE ȘI PUBLICISTUL 


Sunt cestiuni peste cari nu trebuie să treci. Și nu 
importă dacă un amic sau un adversar te opreşte 
asupra unei probleme serioase de morală politică și 
socială. Și cu atît mai mult te simți dator să o discuţi 
cînd ţii un condei în mină, cu cit observ! că confuzia 
creşte între bine si rău, între moral şi imoral, între 
ceea ce este permis şi ceea ce nu este permis, La noi 
confuzia aceasta este mare în politică, aşa de mare 
incit oamenii cari stau la distanță de frămintările 
politieei zilnice ar putea ușor să rămiie nedomiriţi 
asupra a o mulţime de acuzaţiuni ce se ridică în presa 
noastră, în contra presei noastre, de către presa 
noastră. 

Pe această confuziune, pe aceasii nedomirire îşi 
întemeiază atacurile crincene aceia cari susţin că 
evoluțiunea socială trebuie atit de grăbită, incit 
să devie o adevărată revoluţie socială, care intr-o clipă 
să ajungă la o ţară nouă în locul celei de astăzi. Un 
argument capital îl scot aceşti misionari, cari uneori 
nu se sfiesc de tonul vizionarilor, din acuzaţiunile 
ce se aruncă între actualele partide politice. Şi, fireşte, 
bazaţi pe aceste acuzaţiuni ei bucuros conchide: 
tinerime şi muncitori, vedeți, după propriile lor mărtu- 
risiri, vechile alcătuiri politice şi sociale sunt absolut 
corupte. Capitalism, burghezie, lume veche, partide 
istorice, tot este infam, corupi și murdar. 

Cu această confuziune între bine și rău, între ceea 
ce este permis și ceea ce nu este permis, tinerimea, 
nehotărită încă in înclinările ei politice, poate fi 
atinsă de neincredere, de adincă îndoială și de în- 
ceputul unui scepticism politic, greu de oprit mai 
tirziu în mersul lui năbuşitor. Şi cu o tinerime sceptică 
în politică ruina morală a ţărei este asigurată. 

Cu această confuziune mai mult decit regretabilă, 
dureroasă, oamenii neîncadraţi într-un partid, grupa 
imensă a acelora fără pasiuni profunde, devin încetul 
cu încetul nepăsători la apelurile cele mai drepte, pină 
cînd într-o zi pot deveni surzi la cele mai desperate 
strigăte ale ţărei. 

lacă, foarte pe scurt, de ce credem că este timp a 
ne opri asupra unei probleme dificile ce aproape zilnic, 
direct sau indirect, se pune în presa noastră, în cluburi, 
în societăţi și pe stradă. 

Și problema aceasta se formulează astfel: pînă 
unde se întinde dreptul unui publicist, ce dovezi trebuie 
să aibă cînd acuză și care îi este responsabilitatea lui 
în faţa opiniunei publice şi a justiției. 

E timp să ne oprim asupra acestei cestiuni, mai 
ales că în anul acesta, începind de la graţierea lui 
Schwalb şi încheind cu girurile generalului Poenaru, 
s-a produs o enormă cantitate de descărcări nervoase 
în presa noastră, fără ca acuzatorii și acuzaţii să 
ostenească, dar iarăşi fără ca, în fond, acuzatorii sau 
acuzaţii să fi obţinut vreo satisfacţiune reală. 

Este un an remarcabil prin scandaluri și prin vio- 
lenţa la care a tirit pe publiciști în înregistrarea, in 
constatarea şi în discutarea acestor scandaluri publice. 

Să luăm în cercetare, pe rînd, cele trei părţi ale 
serioasei cestiuni de mai sus cu toată liniștea, cu toată 
cumpătarea, pentru a stabili marginile, datoriile şi 
răspunderile publiciştilor, fireşte cu aplicaţiune la 
evenimentele-scandal cari se produc și se reprodue 
necontenit în viața noastră politică mai ales de 
citva timp incoa. 

Pină unde se întinde dreptul unui ziarist? lacă 
prima parte a cestiunei. 

Pentru cei cari habar n-au de enormile dificultăţi 
ale luptei zilnice cu condeiul, nu e nimic mai uşor 
decit răspunsul la această primă intrebare. Și nu 
numai diletanțţilor în politică, dar chiar şi unor oameni 
politici serioşi cari n-au avut ocaziunea d-a lua asu- 
pră-le misiunea de publicist răspunsul pare o baga- 
telă. 

Cine nu cunoaște formula: viața publică a unui om 
politic cade de drept în discuţia publică a tuturora, 
viața lui privată însă este sacrosantă și nimărui nu-i 
este permis a se atinge de ea. 

lacă o deosebire mare, făcută de demult, între 
viaţa publică și viaţa privată. Şi în deosebirea aceasta 
stă şi răspunsul obicinuit la întrebarea de mai sus. 

n principiu, recunoaștem că avem o soluțiune limpede 
şi satisfăcătoare. De fapt însă, această soluțiune este 
adeseaori nu numai insuficientă, dar şi pericoloasă 
pentru morala politică şi socială. 

n primul rînd, dificultatea provine din faptul că 
la oamenii politici sfera vieţei publice creşte și sfera 
vieţei private descrește cu cit ei devin mai însemnați 
în luptele de partid, cu cit ei se ridică mai sus prin 
încrederea amicilor şi prin creditul sau numai toleranța 
ce le acordă opinia publică. 

Este, desigur, o deosebire, peste care adeseaori se 
trece din ignoranță sau din interes, între oamenii poli- 
tici şi cetăţenii a cărora manifestare politică se reduce 
la votul din zilele de alegeri. La aceştia din urmă 
în deosebire de cei dintii, sfera vieţei publice este cit 
se poate de redusă, pe cînd sfera vieţei private atinge 
maximul ei. 

De aci rezultă că o mulțime de acte nu se pot clasa 
în aceeaşi sferă la omul politic ca şi la cetățeanul 
care n-are din omul politic decit exerciţiul dreptului 
de alegător. De aci rezultă că cele mai multe acte din 
viaţa, omului politic intră de fapt în sfera vieţei lui 
publice, pe cind aceleași acte la simplul cetăţean 
cad drept in sfera vieţei lui private. 

Și tot de aci rezultă că este o greșeală neiertată 
a judeca acelaşi act după aceeași normă la omul poli- 
tic și la cetățeanul nepolitic. Şi această greşeală, comi- 


291 


te a la n pa in 


10 


15 


20 


25 


30 


40 


292 


să de cele mai multe ori cu intenţiune, provoacă discu- 
iuni grave prin violența şi nedreptatea lor patentă. 

Să luăm un exemplu care va limpezi modul nostru 
de a vedea. Să ne închipuim, lucru ușor de făcut, 
că un negustor se duce să petreacă la Herăstrău. 
Petrece, într-adevăr, dar la întoarcere omul este cu 
chef, ba cu chei bine, încît fie că se întoarce pe jos, 
fie că se întoarce în trăsură, pentru toți trecătorii 
starea lui este evidentă. 

lacă un fapt. Nimeni nu stă la îndoială la între- 
barea: avem aci un act din viaţa privată sau un act din 
viața publică? Şi nu va fi un ziarist care să nu înţeleagă 
că un asemenea chef nu se poate critica prin presă, ci 
cel mult va face obiectul unui zimbet de trecător 
și nimic mai mult. 

Dar același act să ni-l închipuim la un preot. Preo- 
tul nu este om politic, dar are o misiune publică. 
Misiunea aceasta îi lărgește sfera vieţei publice. Şi 
acelaşi act începe să se clatine între o sferă și cea- 
laltă. Deja acelaşi act începe a se accentua de o im- 
prejurare specială, începe a deveni criticabil. Şi 
pentru ziarist începe dreptul de: preotul M... de la 
biserica N... 

De la preot la un profesor. Același act devine și mai 
regretabil cînd omul cult, cu misiunea de a educa ti- 
nerimea, se expune a fi obiectul rîsului elevilor săi. 

De la profesor la un judecător; de la judecător la 
un prefect; de la un prefect la un ministru. 

Am sărit multe trepte. 

Cine însă nu simte că acelaşi act se accentuează din 
ce în ce, pe măsură ce-l trecem la oameni cu sarcini 
și onoruri publice mai mari? Cine nu simte că ace- 
laşi act iese treptat din sfera vefer private și se întinde 
în cealaltă sferă, pină cînd la un ministru scapă com- 
plet din sfera vieţei private şi trece complet în sfera 
vieței publice? 

Și dacă a scri despre capul rubicund şi gesturile 
dezordonate ale negustorului ar fi o răutate nepermisă, 
aceeaşi stare la ministru devine revoltătoare și dă 
drept ziaristului d-a denunța opiniei publice şi de a 

critica aspru grava necuviință a omului chemat să 
guverneze un popor. 

Astfel de chef nu poate scăpa de sub critica publi- 
cistului decit numai cînd ministrul şi-ar ascunde li- 
bertinajul în zidurile domiciliului său. Această pro- 
cedare, acest nerespect de sine, dar respect de opiniu- 
nea publică, deplasează același act din sfera pieței 
publice în sfera vieței private. 

Astăzi jocul de cărţi este foarte întins. Sunt oa- 
meni onorabili cari au această pasiune știind să rămile 
corecţi oricit de mare le-ar fi pasiunea lor. Fireşte 
că un astfel de om poate să-şi piarză nopţile şi averea 
fără ca publicistul să aibă dreptul de a-l critica. Este o 
dezordine privată şi, pe cîtă vreme nu aduce nici o 
atingere a onestităței, ea scapă de sub critica publică. 

Dar acelaşi om ajunge ministru şi continuă cu 
pasiunea lui. Conduita lui de mai nainte devine o 
inconduită. De ce? Mai întii, pentru că ministrului 
nu-i mai este permis să-şi consume inteligența în pa- 
siuni străine de interesele generale. Nopțile întru atit 
sunt ale ministrului întru cit îi servesc pentru a avea 
zile limpezi și liniștite. Şi un ministru care joacă 
la cărţi nopți întregi, nu importă în ce club, a doua 
zi nu poate îi decit amețit, dezgustat, incapabil de o 
intensiune intelectuală mai însemnată şi, desigur, 
impacient şi nervos în afaceri complicate, în cari i 
se cere tact şi seninătate. Al doilea: ministrul minuieşte 
bani publici şi pasiunea jocului de cărţi adeseaori a 
făcut victime în inteligențele cele mai echilibrate 
şi a pus la teribile încercări conștiințele cele mai 
pure. 

De aci legitima grije a acelora cari înţeleg ziaris- 
tica ca o misiune sfintă, iar nu ca o profesiune produc- 
tivă. De aci legitima grije a opiniune: publice. Și de 
aci consecinţa: sunt unele acte de un caracter cu totul 
privat cari, prin natura lor specială şi periculoasă, 
se răsfring asupra vieţei publice a omului politic. 
Odată admisă această consecință, dreptul publicistu- 
lui de a critica asemenea acte este absolut evident. 

Ne-aducem aminte cite strigăte s-au ridicat în con- 
tra noastră cînd am izbit în inconduita d-lui general 

Jak Lahovari, p-atunci ministru de război, de a se 
uita fără nici o măsură la jocul de cărţi. „Sunteţi 
nişte... căci izbiţi în viaţa privată a d-lui Jak Laho- 
varil“. Şi noi eram în dreptul nostru, pe cind fostul 
ministru de război nu era în dreptul său d-a întinde ba- 
caraua, d-a-și alege cartea de stos şi d-a deschide șuete 
de ecarte, ba chiar şi de table. 

Și din cauza acestor cuvinte: „viaţă privată“, 
organele guvernamentale se credeau in drept d-a se 
da la excese de limbaj contra noastră, excese cari, 
unite cu conștiința că noi n-am depăşit dreptul de 
control, provocau și din parte-ne excese indoit de 
legitime. 

Și astăzi va fi petrecind la cărţi d. general Laho- 
vari şi, cu toate că este şeful marelui stat-major, noi 
îl lăsăm în pace, considerind că sfera vieţei sale pri- 
vate s-a întins de cind nu mai este ministru peste o 
mulţime de acte cari înainte ori făceau parte din viața 
sa publică, ori, deşi cu un caracter privat, determinau 
in mod uricios viaţa sa publică. 

Este foarte uşor să distingi în principiu viața 
privată de viaţa publică, dar, cînd e să aplici această 
deosebire în politică pentru a şti pînă unde se întinde 
dreptul de cenzură al publiciştilor, cestiunea se 
complică. 

Nimeni nu are dreptul de a urmări pe un minis- 
tru în partea sentimentalismului său de ordine privată. 
lacă o altă regulă de conduită pentru un publicist. 
Şi iarăşi principiul acesta începe să se restrîngă din 
generalitatea lui cînd este să-l aplici. Dacă ministrul 
îşi uită unele datorii casnice, nu e dreptul publicis- 
tului să-l critice. Aşa se zice şi totuşi nu întotdauna 
este bine şi drept așa. 

E de regretat că in opinia publică să se şoptească 
scandaluri în socoteala unui ministru. Dar e numai de 
regretat pină cind scandalurile nu se manifestă în- 
tr-un mod material în public. Peste șoapte ziaristul 
trebuie să treacă; dreptul lui însă incepe cînd şoap- 
tele încetează şi incep faptele brutale. Să ducem și mai 
departe scrupulul și respectul de viața privată: chiar 

cînd un publicist posedă o scrisoare, el nu are dreptul 
de a uza de dinsa. 

Dar se ridică întrebarea: ce e de făcut cind din 
acea scrisoare nu rezultă numai dovada relațiuni- 
lor ilicite ale omului politic, ci şi dovada că ministrul 
este afectat în conduita sa publică de afecțiunile sale 
private? În acest caz este evident că ministrul nu mai 
are dreptul la beneficiile pieţei private. Cind ilegalităţi 
şi dezordine se produc în viața publică din cauza 
unei stricate vieţi private, dreptul de critică devine 
indiscutabil pentru publicist. 

Cit pentru cazul cînd ministrul provoacă scanda- 
luri publice din cauza relațiunilor sale intime, ar fi 
pueril să te mai intrebi dacă ai a face cu viața publică 
sau cu viaţa privată a omului politic. 

Cind perdeaua se ridică, cind trecătorii văd și 
rid, cînd surprinderi zgomotoase transformă risul 
în jovialitate întinsă, cînd mulțimea se stringe la 
scenele scandaloase cari au ieşit din casă în curte 
şi din curte în stradă, în asemenea caz a tăcea este nu 
numai o neindeplinire a datoriei de publicist, ci 
mai mult: devii complice la depravarea moravurilor, 
la degradarea politică și socială. 

Şi acum în urmă ni s-a zis că am făcut aluziuni 
la viaţa privată a unui ministru. Și am fost violent 
atacați din cauza acestor aluziuni. Este o nedreptate 
care s-a făcut delicateței noastre. Cind o mahala in- 
treagă se alarmează şi se adună, aluziunile numai asu- 
pra acestei vieți private, devenită scandal public, 
este un exces de delicateţă, de care şi omul politic, 
şi adversarii noștri ar fi trebuit să ne fie recunoscători. 

Să nu uităm că în societăţile culte dreptul de a 
critica asemenea acte este indiscutabil. 

Să nu uităm că în Anglia Charles Dilke a pierdut 
toată influenţa lui politică şi că Parnell, regele nein- 
coronat al Irlandei, a trebuit să dispară sub atacurile 
teribile ale presei şi a sfirşit prin a muri sufocat de 
mîhnire și de căinţă. 

S-a invocat în Anglia viața intimă? Au putut fi 
salvaţi doi oameni iluştri cu această formulă: să deose- 
bim viața privată de cea publică? Nu. Şi aceşti doi 

oameni mari nu erau miniștri. A fost însă de ajuns 
că erau oameni politici pentru ca opinia publică din 
Anglia să treacă relațiunile lor intime în sfera vieţei 
publice şi să-i zdrobească sub acuzaţiuni de o vio- 
lență zdrobitoare. 

Supunem aceste observaţiuni la meditaţiunea ad- 
versarilor noștri, convinsi fiind că opinia publică va 
înțelege că nu noi am depăşit dreptul nostru de critică, 
ci că cei interesați fac o confuziune intenţionată in- 
tre marea sferă de viață privată a simplului parti- 
cular și mica sferă de viaţă privată a omului po- 
litice, și în special a miniştrilor. 


I1 


Pentru o înaltă deferință am întrerupt ieri cestiu- 
nea de morală politică ṣi socială ce ne-am propus a 
cerceta, În articolul nostru de alaltăieri am arătat 
ce deosebire există între viaţa publică şi privată a 
unui om politic și între viaţa publică şi privată a unui 
simplu particular. Și am dovedit că numai din rea- 
credinţă și din ignoranță se identifică sub toate ra- 
porturile sfera vieţei private a unui om politic cu 
aceea a unui simplu particular, restringindu-se drep- 
tul de critică al publicistului în detrimentul moravu- 
rilor noastre. Și am dovedit că adeseori se invoacă 
viaţa privată ca o pavăză de apărare a unei detestabile 
vieți publice. 

Să trecem la a doua parte a cestiunei. 

Ce dovezi trebuie să aibă un publicist cînd acuză? 

Pe lingă viața privată, oamenii politici cari simt 
nevoia de a-şi apăra incorectitudinele adeseaori evi- 
dente, aleargă la un alt mijloc comod: ce dovezi 
aveți cînd acuzaţi? 

În adevăr, s-ar părea că nu e nimic mai drept și 
mai moral decit acest principiu larg: să ai dovezi şi 
apoi să acuzi. Şi, cu toate acestea, dificultăţile încep 
cînd îţi pui întrebarea: ce însemnează dovadă în poli- 
lică? Din această întrebare naşte alta: dovada în 

politică trebuie să aibă ființă materială pentru a da 
drept ziaristului să discute, să critice şi să atace? 

În legătură imediată cu această întrebare stă 
cestiunea: dovada în politică se confundă sau nu cu 
dovada de care are nevoie cel ce se plinge înaintea instan- 
telor judecătorești? Cînd cineva cere justiţiei să i se 
consacre un drept pe cale civilă, îndoială nu există: 
el trebuie să producă o dovadă materială scrisă, (fie 
ea scrisă în codice, fie ea scrisă într-un contract, 
poliţă sau chitanţă) sau prin depoziţii de martori 
în cazurile anume prevăzule de lege. Dacă dar dovada 
în politică s-ar confunda cu dovada în civil, atacul pu- 
blicistului ar trebui formulat şi susținut exact ca sen- 
tinţele judecătoreşti. Şi cu o asemenea normă obliga- 
torie presa ar fi inutilă şi ar trebui, spre o mai 
bună rinduire, să fie înlocuită cu instanţe speciale de 
justiţie politică. 

Credem că este de ajuns o asemenea concluzie pentru 
a se convinge oricine că dovada în politică trebuie să 
fie de altă natură, că dovada în politică există chiar 
cînd nu are o formă materială. 

Cite hoţii nu s-ar continua cu un desfriu revoltă- 
tor dacă publicistul nu ar avea dreptul să dea 
alarma decît numai cînd ar pune mina pe dosarul 
furturilor sau pe copii legalizate de pe-acest dosar! 
Cine nu înţelege că dosarele, de regulă, sunt în mina 
acelora cari comit furturile? Şi cine nu înţelege 
că adeseaori escrocii politici sunt în pozițiune d-a nu 
lăsa urme materiale de jafurile lor? Ce s-ar fi întîmplat 
în Franţa dacă publiciştii n-ar fi început teribilul 
atac în contra panamiștilor decit cînd ar fi posedat 
toţi toate probele materiale ale celui mai mare eveni- 
ment de corupţiune financiară? Franţa s-ar fi pana- 
mizat în viaţa ei politică și de fapt statul ar fi căzut 
pe mîna escrocilor şi a delapidatorilor pentru a con- 
duce pe oamenii cinstiţi și conștiinţioşi. În Franţa, 
ca și aiurea, s-a înțeles cum trebuia să se înţeleagă do- 
vada în politică, şi, dacă din cauza aceasta s-au produs 
victime ale presei, efectul insă colosal a fost: purifica- 
rea statului și a sferelor politice în Francia. Greşalele 

presei au fost întrecute de binefacerile ei morale şi 
materiale în societatea franceză. 

Dar chiar în faţa justiţiei, civilă sau represivă, 
prezumpțiunile grave, cari nu sunt dovezi materiale, 
nu joacă adeseaori un rol decisiv în pronunţarea sen- 
tinţei? Dar oare prezumpțiunile, şi uneori nu- 
mai prezumpţiunile, nu dau drept judecătorului de 
instrucţiune să aresteze pe un bănuit, nu dau drept 
camerei de punere sub acuzare să-l trimeaţă inaintea 
juraţilor, nu dau drept ministerului public să-și 
susţie acuzaţia şi nu dau absolută libertate juraţilor 
de a-l osîndi? 

Şi presa sub raportul dovezilor se aseamănă mult 
cu instituția juraţilor în fond ca şi în procedură, deo- 
sebindu-se cu desăvirșire de cealaltă justiție judecăto- 
rească. Presa este zilnica justiție a parilor, în materie 
politică este permanentul ministru public al parilor 
şi în ordine morală nu are dasupra ei decit ființa mo- 
rală care se numeşte opinia publică. 

Şi este evident că, dacă nu se poate osindi la muncă 
silnică pe prezumpţiuni grave, atorţiori se poate acuza 
în presă pe prezumpțiuni grave, fără ca unui publicist 
să i se ceară dovezi materiale. 

Ş-apoi adeseaori prezumpțiunile grave apasă pe acu- 
zatul ordinar fără ca voinţa lui să joace un rol, pe cînd 
în politică lucrul se petrece cu totul altfel. 

În politică, d-ta, ministrul, ai dat o casă publică 
pe mina unui favorit care nu se bucură de o frumoasă 
reputațiune; d-ta, ministrul, ai încredinţat o parte 
din siguranța publică pe mîna unui om ce a fost osin- 
dit pentru fapte grave; dvs., miniștrii, daţi libertate 
deplină în alegeri unor oameni cari au vărsat sînge ori- 
decîteori au avut ocazie şi interes; şi d-ta, ministrul, 
şi dvs., miniștrii, puteaţi face altfel, depindea de voinţa 
dos. pentru a înlătura nişte prezumpțiuni grave de com- 
plici, protectori sau înlesnitori ai delapidărilor şi asa- 
sinatelor. 

Dar să luăm citeva exemple practice din funesta 
practică a vieţei noastre politice. 

Acum un an, ministrul instrucțiunei publice ad- 
interim la justiţie a fost acuzat că prin înșelăciune a 

obținut iscălitura m.-sale. Acuzaţiunea a fost în urmă 
formulată astfel: at escrocat iscălitura regelui. Fără 
indoială că pină azi nu s-a ridicat la noi, în presă 
şi în întruniri publice, acuzaţiune mai teribilă contra 
unui om politic, contra unui ministru. 

Ce dovezi aveau acuzatorii în contra ministrului? 
Este adevărat că nu aveau declarațiunea în scris a m,-sale 
regelui. O asemenea dovadă materială nu aveau şi nu 
o puteau avea. Dar aveau surprinderea regelui mani- 
festată în public, cuvintele regelui: „Eu nu graţiez pen- 
tru asemenea delicte“ şi „eu n-am grațiat pe Schwalb“. 
Și mai aveau cercetarea regelui pe care a făcut-o la par- 
chetul curtei. Sunt aci ceva mai mult decît pre- 
zumpţiuni grave că ministrul a abuzat de încrederea 
m.-sale. 

Dar mai mult. Ministrul este acuzat de ceva înfio- 
rător, de ceva care răsfringe o groasă ruşine asupra 
intregului guvern. Ce putea face ministrul dacă 
într-adevăr ar fi inocent? Ce putea face guvernul? 
Admitem că proces de presă nu puteau face, deoarece 
persoana m.-sale era în joc. Dar ceea ce putea face 
guvernul in cazul cind ministrul ar fi fost inocent, 
fără ca să atingă întru ceva pe m.-sa, era să dea un 
comunicat contra acuzatorilor. În interesul moral şi 
politic al guvernului și în interesul înaltului prestigiu 
al m.-sale era ca să se dezmintă o asemenea calomnie 
dacă calomnie era. De ce n-a vorbit ministrul, de ce 
n-a vorbit guvernul prin Monitorul Oficial? De ce? 
Fiindcă m.-sa, din motive pe cari nu le înţelege ni- 
meni, a consimţit să graţieze pe ministrul său, dar n-a 
consimțit să se spuie un neadevăr în numele său, cînd 
adevărul era cunoscut de întreaga Curte de apel din 
Galaţi. 

Apoi, cind depinde de voinţa omului politic să 
înlăture prezumpțiunile grave cari plutesc asupra sa 
şi nu o face sau este vinovat în fond, sau este un despre- 
țuitor al opiniei publice, şi dreptul publicistului, și 
intr-un caz, şi în altui, este evident, este absolut evi- 
dent. 

Din senin nimeni nu poate fi acuzat. Din prezump- 
țiuni grave oricine poate fi acuzat, oricît de sus ar fi 

el. Şi cînd prezumpţiunile grave rezultă din conduita 
nelimpede a omului politic și cind prezumpțiunile 
grave pot fi risipite şi totuşi nu se risipesc, atunci rezultă 
pentru publicist mai mult decit un drept de a ataca, 
rezultă dreptul de a califica conduita omului politic 
şi de a formula sentința cuvenită. 

Omul politic, şi în special un ministru, este dator 
să fie absolut limpede şi curat, să aibă acea limpezime 
şi curăţenie cari să bată la ochi şi să impuie adversa- 
rilor şi opiniei publice că cinstea lui nu poate fi 
bănuită. Și dacă din împrejurări necunoscute presei 
şi opiniei publice se produc în contra unui ministru 
inocent prezumpțiuni cari să-i atingă cinstea și dem- 
nitatea, el este dator ca să facă tot pentru a risipi 
aceste prezumpţiuni. 

Nimeni nu poate cere adversarului său ca să îngri- 
jească de onoarea sa şi mai ales în politică. 

Dar vom vedea dacă, de fapt, în atitea ocaziuni 
grave noi am acuzat fără temei sau dacă răspunderea 
trebuie să cază numai asupra acuzaților noștri. 


HI 


Prezumpțiunile grave legitimează dreptul de cri- 
tică şi de atac în presă și în acelaşi timp deschid un 
orizont larg imaginaţiei opiniei publice, fapt natural 
şi uşor de înţeles. Și dacă oamenii politici sunt ți- 
nuţi în interesul lor propriu de a face să înceteze dreptul 
de critică printr-o conduită limpede, sunt poate și 
mai mult datori, în interesul moralităței publice, 
să oprească în loc imaginaţia tuturora, risipind pre- 
zumpţiunile grave prin toate mijloacele posibile. 

A acredita în public că de pe banca ministerială 
se fură, se escrochează sau se trafică este a da cea mai 
teribilă lovitură aspiraţiunilor mari şi curate fără 
de cari o generaţiune nu poate să-și îndeplinească 
misiunea ei politică şi istorică. Și oricare ar fi răul 
şi dezordinea din finanţele statului provocate de nişte 
miniștri prevaricatori sau incapabili, mai mare Şi 
mai vătămător rău este dezordinea morală și neîncre- 

derea în bine ce provoacă o conduită vinovată sau 
aparent vinovată de pe banca ministerială. 

Şi din acest punt de vedere este o legitimare mai 
mult a dreptului de critică şi de atac prin presă, in- 
temeiat pe prezumpţiuni grave. 

În afacerea Bedmar, afacere care a creat în limba 
românească un verb mai mult: „a bedmări, bedmărire“, 
ni s-a strigat de presa guvernamentală: „Este o infamie 
a acuza pe d. Carp că a furat“. Mai intii noi n-am 
acuzat pe d. Carp personal că a furat. Și dacă 
acuzațiunilor noastre s-a dat forma de mai sus, 
cauza este uşor de înţeles: s-a invocat cinstea d-lui 
Carp pentru a se apăra gravele sale incorectitudini 
comise în favoarea favoriţilor săi. Al doilea, d. Carp 
n-a furat, dar numai atît nu este de ajuns pentru 
drepturile statului, pentru avutul public, pentru 
imaginaţia publică și pentru moralitatea politică. 
Opinia publică, care prinde evenimentele în linii 
mari, ştia şi ştie două lucruri în afacerea Bedmar: 
1) că statul a cîştigat de la justiția țărei punerea 
în posesiunea a trei mari domenii, 2) că hotăririle 
justiției au fost suspendate de căire d. Carp, iar statul 
scos din posesiune tot de voinţa şi capriţiul d-lui Carp. 

„Prea bine, d. Carp n-a furat, dar ce a făcut d. Carp? 
Şi ce poate să crează opiniunea publică? Să se apropie 
de dezordinea şi de abuzul de putere al d-lui 
Carp faptul că un favorit al d-sale, d. Buicli, a 
fost acela care lupta contra statului român, și orice 
om de bună-credinţă va recunoaşte că lumea are drep- 
tul de a se alarma şi dea striga că jaf s-a comis În averea 
statului, că justiţia ţărei a fost suspendată pe calea 
administrativă, în favoarea favoriţilor unui regim 
corupt. 

Cine e de vină? Noi? Opinia publică? Dar, credea 
d. Carp că moştenitorii Lemotheux ar fi cîştigat în fond 
peste un an, peste doi sau mai mulţi, foarte bine; în- 
țelegem şi această credinţă. Dar d. Carp și guvernul nu 
aveau decit să aștepte ca justiția țărei să se pro- 
nunţe în fond. Nu, voinţa unui ministru, nici votul 
Consiliului de Miniştri nu pot dezlega și consacra 
dreptul la o succesiune deschisă. 

Şi apoi îşi dau seama, d. Carp şi guvernul că, pină 
să se pronunţe justiţia în fond, statul român ar fi 
percepul fructele a trei domenii pe cari moștenitorii n-ar 
fi avut dreptul de a le cere? Statul ar ji avut acest drept, 
fiindcă le-ar fi perceput de bună-credință in virtutea 
unor hotăriri judecătoreşti. 

Conduita dar a d-lui Carp este o răsturnare a legilor 
şi ascunde un jaf in averea statului. Nici discursu- 
rile d-lui Carp, oricit de meşteșugite ar fi ele, nici Ja- 
crimele vărsate în parlament, oricit de mari şi de calde 
au fost ele, nici articolele Constituţionalului, oricit de 
violente au fost şi vor fi, nu vor atinge dreptul nostru 
şi al opiniei publice de a spune: sub d. Carp, cel puțin 
în favoarea favoriţilor săi, s-a comis un mare jaf în averea 
statului. 

Vom îi fost noi violenţi cu d.Carp,dar d-sa cum a fost 
cu legile ţărei, cum a fost cu justiţia, cum a fost cu 
averea statului? Cei cari calcă legile nu au dreptul de a 
ne striga: sunteți violenţi. Cei cari desfiinţează hotăriri 
definitive pe cale administrativă n-au dreptul d-a ne 
spune: sunteți violenţi. Cind miniştrii devin autocrați 
depariamentali, punînd voinţa lor mai presus de Con- 
stituție, de legi şi de justiţie, legitimează violența 
publiciştilor, legitimează ura și despreţul adversarilor 
şi întemeiază în opinia publică credinţa că hoţiile 
încep de pe banca ministerială. 

Dar să luăm un alt exemplu. 

Scandalul cu girurile d-lui general Poenaru. Să 
facem o sinceră declaraţie: nu este în favoarea bunelor 
moravuri publice a se adinci în conştiinţa maselor şi 
a tinerimei că pe banca ministerială a României stau 
escroci şi falsificatori ordinari. O asemenea credinţă 
este o forţă colosală de deprimare a spiritului public 
şi de descompunere a bunelor moravuri. O asemenea 
credință descurajează conștiinţele cele slabe şi ne- 
formate de a stărui în calea binelui şi revoltă pe cele 
curate şi rezistente și, la urma urmelor, depravează 
pe cele mai multe şi decepţionează pe cele mai dis- 
tinse. Şi cu astfel de trist rezultat: lupta politică se 
degradează, energiile se pierd într-o mocirlă de moravuri 
infectate. Țara pierde mai mult decit partidele ei 

politice. Această idee trebuie să înfioreze pe orice 
publicist onest şi convins de misiunea lui grea şi 
nobilă. 

Şi conduita d-lui general Poenaru a contribuit 
foarte mult a întări credința funestă, despre care 
vorbim, în opinia publică. 

Dar cine e de vină: noi sau d. ministru de război, 
noi sau guvernul m.s. regelui? , 

După organele guvernamentale cari foarte tirziu au 
luat apărarea ministrului de război, violența noastră este 
de vină. , 

Să admitem o parte a noastră de vină. Să zicem că 
dacă noi am fi luat alt ton, un ton de catedră, un ton 
de filozofi de cabinet faţă de scandalul girurilor Po- 
enaru, n-am fi grăbit și de astă dată credinţa în opinia 
publică că pe banca ministerială a României pot sta 
falsificatori ordinari. Fireşte, a grăbi o asemenea fu- 
nestă credință este o vină, dacă nu un păcat. 

Prea bine. Să ne luăm partea noastră de răspundere. 
Dar să vedem care este partea de răspunderea d-lui 
general Poenaru în special şi a guvernului în genere? 

Cari sunt faptele reduse la cea mai rece expresie 
a lor? 

Maiorul Poenaru este rudă cu d. general Poenaru; 
maiorul Poenaru este un favorit al d-lui general Poenaru; 
maiorul Poenaru este scăpat de d-l general Poenaru din- 
tr-o afacere scandaloasă de pe timpul cînd actualul mi- 
nistru de război era numai secretar general la acel minis- 
ter ; generalul Poenaru știa dar că maiorul Poenaru este 
capabil de încorectitudini grave; d-l general Poenaru iz- 
buteşte a ţine în cadrele armatei pe un ofițer de cava- 
lerie care umblă în cîrji; d-l general Poenaru dă o 
casă publică pe minele maiorului Poenaru, casă je- 
fuită de favoritul său; maiorul Poenaru, are intrarea li- 
beră la d-l general Poenaru la orice oră voia; maiorul 
Poenaru comite o serie de escrocherii în dauna mai 
multor bancheri; escrocheriile sunt comise cu ajutorul 
favoarei ce i se acorda de către d. general Poenaru; ere- 
ditul maiorului se întemeiază pe piaţă pe girurile d-lui 
general Poenaru; reprezentanţii mai multor bancheri vin 
cu maiorul Poenaru în casă la d-l general Poenaru; 

escrocul intră în cabinetul generalului şi reprezentanţii 
bancherilor rămîn în antreu; cînd escrocul fuge și faptele 
sunt aduse la cunoștința publicului, d. general Poenaru 
declară că n-a dat nici un gir maiorului Poenaru şi dar 
că toate girurile sunt false; recunoaște în urmă d. gene- 
ral Poenaru că a girat unele polite cari au fost achitate; 
aceste giruri adevărate au contribuit la înlesnirea escro- 
cheriilor; dar sunt şi polițe cu astfel de giruri, încit 
asemănarea între ele și iscăliturile d-lui general Poenaru 
de pe scrisori este absolută. Instrucţia începe într-o afacere 
misterioasă. Atit. Să nu spunem nimic mai mult. 

Se găseşte d. general Poenaru într-un complex de 
împrejurări alarmante pentru onoarea sa şi a guvernu- 
lui? Da. 

Cine poate, dacă va putea, salva onoarea d-lui ge- 
neral Poenaru şi a guvernului, cel puţin de această 
nouă acuzațiune de escrocherie? Justiția. 

Poate Justiția şi în special baza ei, instrucția, să-şi 
desfășure cursul liber pe cîtă vreme d. general Poenaru 
stă pe banca ministerială? Nu. 

Atunci care ar fi fost datoria d-lui general Poenaru 
şi a guvernului? D. general Poenaru să demisioneze 
sau guvernul să-i ceară demisiunea. 

Nu s-a procedat aşa ; atunci opinia publică are drep- 
tul de a crede că atit d. general Poenaru, cât și guvernul 
au interesul d-a acoperi o afacere din care un ministru 
ar ieşi dezonorat şi guvernul pătat de vina d-a fi cola- 
borat cu un escroc. 

Această concluzie este fatală. 

Ilacă de ce nu violenţa noastră a contribuit la cre- 
dinţa funestă că pe banca ministerială pot sta escroci, 
nu violenţa noastră, ci conduita d-lui general Poenaru 
faţă de justiţie şi de opinia publică şi conduita guvernu- 
lui faţă de d. general Poenaru. 


IV 


A treia parte a cestiunei este răspunderea acelor cari, 
de fapt, duc lupta zilnică în politică în zilele bune 
ca şi în zilele rele, în opoziţie ca şi atunci cind gru- 
parea în numele căreia luptă se află la putere. 

Pentru a lămuri relativ această parte a cestiunei 
trebuie să facem o declaraţiune. Nu vom vorbi decit, 
despre acei ziarişti cari au un ideal în care cred, către 
care toate forţele și năzuinţele lor tind, oricare ar fi 
acest ideal, fie el conservator, fie el naţional-liberal, 
fie el radical, fie el socialist. Noi suntem convinși 
că publicişti cu credinţă sinceră în misiunea și idealul 
lor se pot afla în toate partidele, în toate grupările, 
indiferent de proporţiunile mai mari sau mai răstrinse 
ale acestor alcătuiri politice. 

Nu vom vorbi însă despre aceia cari, fără convin- 
gere şi fără pasiuni, îşi pun sufletul rece şi egoist în 
serviciul oricărei cauze şi mai adeseaori în serviciul 
acelei cauze care se confundă cu puterea sau, mal clar, 
care se confundă cu bunul lor trai, cu situaţiunea 
materială a celor fără cultură şi fără profesiune. Nu 
vom vorbi de aceia cari în publicitate joacă rolul celei 
mai uricioase speţe de poliţai, de spion, de unealtă 
brută a fondurilor murdare. Aceștia nu au redacţie, 
nu au drapel, nu au credinţă, ci trec c-o înlesnire 
dezgustătoare dintr-o poliţie într-alta, de la rolul 
de publicist la acela de muşard; de la un articol cu 
patos la o delaţiune mizerabilă, de la un fals apostolat 
la reala degradare d-a ajuta și apăra nelegiuirile cele 
mai înfiorătoare. Ba nu se sfiesc nici' chiar de a se 
prezenta oamenilor puternici și destrinaţi de prin 
provincii ca ghizi ai lor în cele mai murdare petreceri 
şi orgii. sua | 

Despre această speță de publicişti nu poate îi vorba 
de vro răspundere, căci cea mai capitală răspundere a 
lor, faţă de propria lor conştiinţă, le lipseşte cu desă- 
virşire. Ei mint şi scornesc, ei defaimă și vor să asasi- 
neze cu răceală, preocupaţi numai de ideea de a-și 
ridica preţul mărfei ce debitează prin completa uitare 
de sine şi de ceea ce poate fi curat, frumos şi nobil. 
La aceasta se reduce ocupaţiunea lor de zi, pentru 
ca noaptea, dacă nu cad în localuri de deboș, să doarmă 
liniştit, şi fără vise, ca orice natură degradată din care 
a încetat sentimentul onoarei și al demnităței umane. 

În acești asasini morali nu există nici un fel de 
pasiune politică, şi de aceea n-au nici o scuză în lupta 

lor degradată. În aceşti asasini morali nu a mai rămas 
nici un pic de conştiinţă şi de aceea nu pot să se 
resimţă de nici un fel de răspundere morală. 

Publicistul convins pe care natura şi împrejură- 
rile îl aruncă în luptele politice și sociale poartă în 
spinare o cruce grea, sub care de multe ori cade, 
victimă a eroismului său. În el tot este pasiune şi 
credință, căci fără aceste torţe morale de expansiune 
şi statornicie n-ar mai rămînea unul în teribila luptă 
zilnică plină de primejdie, de dureri, de ură și nedrep- 
tăți. Vor fi greşind, desigur, acești soldaţi ai condeiului, 
dar greşalele lor sunt cauzate de pasiuni profunde și 
de aspiraţiuni nobile către un ideal pe care în fiece 
zi doresc să-l apropie și în fiece zi îl văd depărtindu-se. 

Încordarea zilnică... puţini oameni politici înțeleg 
ce misiune sfintă, enervantă şi zdrobitoare stă sub 
aceste cuvinte subliniate. Şi adeseaori oamenii cei mai 
mari nu-şi dau seama de ceea ce cer publiciştilor con- 
vinși cind le cer să ţie necontenit cumpăna justă, să 
găsească şi să execute mişcarea indefinitelor momente 
de defensivă şi ofensivă, să nu depăşască tonul în 
aprindere şi să nu greşască în calcule, să rănească 
cit mai mulţi şi mai de sus și să stea pavăză pentru a 
primi ei toate loviturile zilnice ale adversarilor des- 
tinate masei sau statului-major. 

Şi să nu uităm că la noi în ţară, din nenorocire, 
luptele politice s-au încărcat de atita înverșunare şi 
de atita sacrilegiu, incit a cere publicistului, zilnic 
in luptă, impecabila măsură în toate atacurile este 
a-l cere imposibilul. Ce ironie tristă este să ceri celui 
injuriat, bătut și scuipat în alegeri ca să rămiie 
pururea cald și senin, elocinte şi cumpătat. 

În alte ţări... o fi în alte țări mai bine și mai fru- 
mos. Dar acolo publiciştii nu asistă la măceluri şi 
la sacrilegii, nu văd bandele operînd în numele guver- 
nului, nu văd poliţia întărind rindurile asasinilor, nu 
văd pe cetățeni spăimintaţi, şi mai mult decit de asa- 
sini, de mizerabilii cărora li se încredințează siguranţa 
publică şi apărarea cetăţenilor contra răufăcătorilor. 

Ş-apoi la noi să constatăm un fapt excepţional în 
lupta zilnică a organelor de partid şi a celor așa-zise 

independente. La noi, adevărata ură se descarcă asu- 
pra ziariştilor. Şi la această nedreptate de fapt consimt 
şi ei și în acest consimțămint este dovada cea mai 
puternică a jertfei lor de ei înșiși. În ani lungi de luptă, 
furia şi spasmul luptelor mai mult asupra lor se revarsă, 
Persoana lor, onoarea lor, demnitatea lor, caracterul 
lor, cusururile şi calităţile lor, meritele şi greșelele 
lor, credinţele şi pasiunile lor, virtuțile şi slăbiciunile 
lor, nimic nu scapă, toate sunt aduse pe tapet. Nici chiar 
modul lor de a se îmbrăca și de a se tunde nu scapă de 
sub analiza adversarilor, cari nu au nici o scuză şi nici 
o îndurare pentru acești devotați ai partidelor şi ai 
ideilor. Ca și cum e1 ar conduce opoziţia şi ar menține 
puterea, ca şi cum ar comite toate relele guvernămin- 
telor şi tot ei ar înpiedica realizarea binelui public 
posibil, asupra lor se concentrează aproape toată ura 
acumulată în atîtea mii de adversari dintr-o parte 
şi din alta. 

Vai de cei convinşi, soarta lor le este asigurată: 
continua amărăciune şi jertfă pentru a sfirși, cum au 
sfirşit toţi în ţară la noi, prigoniți, detestați și acuzaţi 
şi dincolo de mormint. 

În contra acestor martiri ai condeiului se ridică 
cestiunea răspunderei față de opinia publică și faţă de 
justiţie. Şi, la urma urmelor, de ce se mai ridică cestiu- 
nea responsabilităței? Fireşte, pentru a se pune și 
aceea a pedepsei. Nimic mai natural pentru cei cari nu 
înţeleg ce va să zică teribila luptă zilnică decit ideea de 
a reprima aspru crima de a fi aruncat un cuvînt groso- 
lan contra unui amie politic. 

Dar a cugetat. cineva la următoarea întrebare: 
cine sunt pedepsiţii zilnici ai luptelor noastre politice? 

Credem că orice răspundere n-ar tiri după ea decit o 
bagatelă pe lingă jertfa de sine pe care o face un publi- 
cist convins într-o luptă continuă, primind zilnic 
răni pentru ca la urmă să se aleagă cu ura adversarilor 
şi cu nemulţumirea amicilor că n-a grăbit schimbarea 
situaţiilor politice defavorabile. 

La noi în ţară un om de condei, convins de ceea ce 
scrie, este un om pierdut, un iluzionist inexplicabil, o 
întrupare a durerei perpetue, un osîndit la sărăcie, pe 

care o suportă fără a se plinge, un osîndit la nedreptățile 
tuturora, contra cărora nu are apel. l 

_Şi nua fost și nu va fi publicist convins care să nu 
aibă tristul drept d-a răspunde la sfirşitul vieței: 
am avut o teribilă răspundere... şi am răspuns cu jertfa 
mea de mine însumi. 

DIN NĂZDRĂVĂNIILE D-LUI P.P. CARP 


Că d. P.P. Carp este drăcos — (să mi se ierte un cuvint 
prea familiar pentru un om aşa de mare) — nimeni nu se 
poate îndoi. D-sa are giumbuşuri de toate felurile, şi 
tragice, şi glumeţe. Şi de multe ori izbutește, indeosebi 
făcînd împrumuturi pe furiș, pe cari nu le plăteşte 
nici cînd este prins cu mița în sac. I se intimplă însă 
— și nu rareori — să ia gardu în coarne, mu Îţumin- 
du-se pe o inspiraţiune de moment ale căreia efecte le 
regretă ceva cam tirziu. Se ştie, în adevăr, ce efecte a 
produs formula d-sale: „Recunosc ţară legală, dar nu 
recunosc ţară reală“. N-au trecut două zile de la pronun- 
tarea acestei sentinţe şi „ţara reală“, uzind de semnele 
de dezaprobare, a dus pe d. Carp într-o triumfală hui- 
duială din strada Vămei pînă în fața palatului. 

Era cam palidă excelența care nu recunoștea „țara 
reală“ şi p-aci p-aci să tăgăduiască „țara legală“ și să 
recunoască „ţara reală“. 

Zilele acestea, d. P.P. Carp s-a întreținut, în treacăt, 
cu un indiscret despre „ţara reală“. 

— Crezi, excelenţă, că vei izbuti la Vaslui? 


— Nu. 
— Crezi, excelenţă, că vei izbuti la Tîrgu-Jiu? 
— Nu. 
— Crezi, excelenţă, că vei izbuti la Botoşani? 
— Nu. 

— Atunci pentru ce vă expuneți să faceți un trist 
plebiscit în numele dvs.? 
— Vrau să constat cîți gogomani votează cu mine... 
— Mă rog... d-ta te vei vota...? 
— 2 
Aviz d-lor alegători din „ţara reală“ cari ar vroi să 
trimeată pe d. Carp în... „ţara legală“. 

PATRIA UNORA ŞI PATRIA TUTURORA 


Într-o întrunire intimă la d. C. Olănescu, fost mi- 
nistru de interne, am vorbit despre „patriotism“ ca 
concepţiune de partid, cercînd să dovedesc că o anu- 
mită eroare politică a devenit o primejdie națională, 
moştenindu-se neturburat din generaţie în generaţie. 

Cei cari m-au ascultat au stăruit cu tot dinadinsul 
să împărtăşesc şi publicului această încercare și, deşi ea 
face parte dintr-un studiu cu mult mai larg, satisfac 
dorinţa amicilor mei, încredinţat că patima și ura nu 
vor împiedica încolțirea adevărului în capul celor 
de bună credinţă, chiar dacă unii din ei s-ar crede 
moştenitorii direcţi și legitimi ai credințelor incon- 
ştient diformate şi de vremuri și de oameni. 


1 
Pia memoria 


O declaraţiune e necesară înainte d-a intra d-a drep- 
tul în subiectul meu; o măsură preventivă față de 
întinsa rea-credinţă din dezbaterile pasionale ale poli- 
ticei noastre. 

Admiraţiunea mea a crescut, limpezită tocmai de 
nişte deziluzii nemeritate, pentru marea generaţiune 
care ne-a ridicat la viaţa cea nouă. Entuziasmul ei 
curat, aspiraţiunile ei nobile, patriotismul ei înflăcărat, 

sporeşte în toţi urmașii sentimentul de pietate şi de 
recunoștință. i 

Unirea ţărilor, egalitatea în faţa legilor, libertatea 
gindirei, a cuvîntului și a scrisului, regimul reprezen- 
tativ, dinastia... ce ideal! Şi cit de uriaşe ne apar 
luptele de pe atuncea în cari naturile cele mai generoase 
s-au jertfit pentru triumiul neamului nostru. 

„Cuceririle eroilor de odinioară se rezumau — era 
firesc — în cuvîntul: „Libertate“. Libertatea insemna 
putinţa d-a neuni, dreptul d-a dispune de soarta noastră, 
scăparea de îngenucherea din afară și de năbușirea 
dinlăuntru, risipirea celor mai de pe urmă rămăşiţe ale 
unei feudalităţi orientale, revenirea la mîndria unor 
timpuri ca și legendare, întremarea unei conștiințe 
naţionale amorţită de o fatalitate istorică care ar fi 
muiat cerbicia celui mai viguros popor. 

Un așa vast cuprins al „Libertăţei“ pe vremea cînd 
toate aspiraţiunile noastre izvorau firesc din izbindirea, 
ei, explică și scuzează în bună parte cariera acestei 
noțiuni, carieră care după 1866 se dăsdoi în două specu- 
laţiuni alăturate, una principială, diformînd incon- 
ştient ideea de patrie, şi alta practică, moleșind 
caracterul vieţei noastre publice. 

Asupra celei dintii speculaţiuni, şi de la 1866 încoa- 
ce, mă voi opri, dorind să fixez unele din efectele ei, 
nu în scopul d-a clătina o situaţie, nici n-aş putea 
d-altmintrelea, ci d-a opri atenţia tinerimei îndeosebi 
asupra relelor ce nu se schimbă cu schimbarea regi- 
murilor. 


Puterea despolică a unui cuvint repetat necontenit. 
Superstitii. O monomanie politică. 


Revoluţiunea care zguduise capetele celor mai inflă- 
căraţi, ura legitimă contra unei odioase stări sociale 
şi spaima de înjosirea îndurată mai-mai pînă la unire, 
contribuiră ca liberalismul să rămiie bănuitor, neastim- 
părat, inflamabil. În zadar în fruntea mișcărei stătu- 
seră boieri mari alăturea cu elementele poporane, 

liberalismul romantice tresărea de temerea că privile- 
giaţii de odinioară, căindu-se de jertfele lor, se vor 
reîntoarce la vechile așezăminte. 

Şi aceasta inăspri firea unora, îi deprinse cu o 
ferocitate de limbaj, cu un paroxism de invingători, 
nălucindu-li-se că vor pierde victoria dobindită. 

D-aci zbuciumul în numele libertăţei cu mult mai 
învierşunat tocmai după triumful noei stări de lucruri. 

În frenezia lor de visători, campionii libertăţei nu 
se giîndiră să organizeze în fapt libertăţile constituţi- 
onale, să le deprinză serios în masele chemate ca să le 
exercite, ci, inconştient, le confuzionară în noțiunea 
integrală de „Libertate“ care, p-atunci mai ales, se 
răsfrinse în închipuirea multora ca un drept fără nici o 
obligaţiune, ca ceva nemărginit, adică tocmai ca nega- 
ţiunea libertăţei. Această expansiune maladivă de 
noţiune covirşi minţile, nepregătite ca să deosibească 
dreptul de capriţiu, visul de realitate, posibilul de 
imposibil. 

Libertatea în loc ca să fie exerciţiul neimpiedicat 
al dreptului pină la limitele dreptului fiecăruia, deveni 
„sfinta Libertate“, cu altarul ei, cu cimpul ei, cu pă- 
durile şi cringurile consacrate zeităților păgine. Liber- 
tatea ajunse o nouă religie, cu forme rituale, cu dogme, 
cu calendarul ei presărat cu nume de apostoli, de 
martiri, de patriarhi. Aşa se explică acel furnicar de 
poeţi și prozatori cari rimară și psalmodiară vro două- 
zeci de ani şi mai bine pe tema „Libertăţei“. Şi în zadar 
vom căuta să găsim cevașilea românesc în imnurile 
lor. Limba, desfăcută în cuvinte, sau ca închegare de 
cuvinte în gindiri, inspirațiunea ca izvor sufletesc, 
totul este străin de firea noastră la cei mai buni sacer- 
doţi liberali de pe vremuri, 

La ideologii deprinși să învirtească citeva surate 
din noul Coran, noţiunea de libertate înghesui toate 
sentimentele, şterse din creierul lor orice alt concept, 
iar sufletul negustorimei în curînd ajunse sclavul liber- 
tăței. 

Liberalismul se prefăcu intr-o superstiție cu teroa- 
rea şi sectarismul oricărei superstiții. Cu drept cuvint 

zice Carlyle că superstiţiile cele mai de temut din zilele 
noastre nu sunt cele religioase, ci cele politice. 

__ Chiar ideea „Patrie“ fu subordonată libertăţei. Nu 
libertatea mijloc de propăşire al patriei, ci patria o 
posibilitate a libertăţei. Cele două noţiuni îşi schimba- 
seră razele sferei; d-aci dezordinea mintală: Patria în 
libertate iar nu libertatea în patrie. Un asemenea mod 
d-a simţi, d-a cugeta era rodul unor apostoli, mari ca 
temperament, străluciți ca expresivitate, chemaţi 
însă de evenimente prea degrab” la viaţa publică şi 
neputind, de la început, să aibă acea cumințenie larg 
coprinzătoare pe care omul nu o poate dobîndi decit, 
numai după ce și-a dat bine seama de greutăţile guver- 
nărei şi de marea problemă a educaţiunei unui popor. 

__De la'65 incoa, cine a complotat contra libertă- 
ților publice? Şi totuși în altarul libertăţei cîtă înfri- 
coşare ! De la'66 şi pînă la război, neostiat, zvioniri 
tumulturi şi urzeli, pînă ce logica fatală a monomaniei 
ajunse la ultimele ei consecinţe. Din spaimă în spaimă, 
se impuse credinţa că sfinta Libertate nu poate trăi 
decit în Republică. O reîntoarcere la punctul de ple- 
care al unor inspirați de odinioară. Domnul constitu- 
tional? Păru în cele din urmă o contrazicere a libertăţei. 

Comedia republicei din Ploieşti este primul semn că 
o clasă — bineînțeles că poporul român era străin de 
asemenea nebunii — poate deveni maniacă, ca și un 
om, cînd se autosugestionează cu o singură idee, repetin- 
du-i cuvintul corespunzător în șir de ani de zile. Al 
doilea semn al maniei primejdioase se manifestă după 
cîţiva ani într-un complot care nu izbucni, ce e drept, 
dar fu cunoscut tuturora, cu o literatură deo trivia- 
litate dezonorantă şi cu niște titluri ridicul-pompoase 
ce se deteră unui grandoman inconștient, chiar de 
unii din bărbaţii ce mai acum în urmă au fost chemaţi 
la situațiuni publice pe cari nicăieri aiurea nu le-ar fi 
dobiîndit, și nici la noi, dacă împrejurări nenorocoase 
pentru români nu le-ar fi deschis o largă cale de par- 
venire. 

„România republică... strinsă între Rusia, Turcia 
şi Austro-Ungaria! România, republică, tocmai în 
partea Europei în care zguduirile şi preschimbările se 

ţinuseră lanţ de peste un secol și jumătate. E la mintea 
oricărui om sănătos că ar fi fost pieirea noastră. Cum se 
explică asemenea atentate? Prin lipsa totală de patrio- 
tism? Asta nu ar fi o explicaţie serioasă, așternută, așa, 
absolut. Ci confuziunea dintre liberalism și patriotism, 
ci dependinţa umilă a patriotismului de simțimîntul 
de liberalism bolnăvicios, ci un patriotism falsificat 
de o manie, ne poate explica, cu oarecare indurare, O 
explozie care avu, din fericire, prin repeziciunea cu 
care fuse stinsă, aerul unei revolte dintr-o casă de să- 
nătate. Fireşte că patria și Coroana se aplecaseră pe 
buzele prăpastiei, dar oamenii, cu adevărată iubire de 
patrie văzură pieirea cu ochii și căleară hotărit peste 
popularitatea aprinsă în contra existenţei poporului 
însuși. 

Fireşte că cu o asemenea educaţiune, masele, ameţite 
de amăgirea unui cuvînt buciumat la toate răspîntiile, 
au crezut sincer că cine nu era liberal nu putea să fie 
patriot. D-aci, ca o urmare imediată, acuzaţiunea că 
„boierii, ciocoii, conservatorii, reacţionarii, albii“ sunt 
gata să vinză patria, ba într-un moment — ca 0 lovitură 
melodramatică — România apăru... o văzură cu ochii... 
„înjunghiată şi azvirlită singerîndă la picioarele Aus- 
triei“. l 

Să ne amintim credințele din liceu, măsurind enor- 
ma putere de determinism a ideilor dobindite la virsta 
de 17 ani şi vom înţelege prin ce dezordine eram osin- 
diţi să trecem. Nu poţi străbate o negură de minciuni 
sociale și de superstițiuni politice fără să te robească 
anomalia generală. Ce cale lungă ne-a trebuit ȘI cu 
cîte deziluzii, şi cu ce risipă de energie curată ca să 
ajungem la conştiinţa că trebuia să ne revizuim toate 
visele, toate aspiraţiunile. 


Intuiţiunea genială a lui Ion Brătianu. Pustiul liberal. 
Goana după oameni. Ion Brătianu şi d. Carp. 


Marele Ion Brătianu însuși, pînă la război, se conti- 
nuă, sub diferite înfățișări, pe el, cel de la'48. Pasionat, 

nerăbdător, dorind precipitarea evenimentelor, crezînd 
încă in puterea înălțătoare a cuvintelor mari zvienind 
dintr-o realitate aspră către un ideal depărtat ca, şi 
cum timpul trebuia, înlăturat din desăvirşirea aspira- 
țiunilor, chiar el... măreaţă imagine a silinţelor noastre 
moderne... este efectul instinctiv al subordonărei sim- 
țimintului de patrie, la ideea abstractă de libertate. 

Abia cîțiva ani după război s-a putut face următoarea 
comparațiune: Patria e amanta lui Brătianu, Liber- 
tatea a lui Rosetti. În unele momente şi le schimbă între 
ei, dar numai pentru o clipă. i 

Ion Brătianu e primul om de stat liberal care sco- 
boară libertatea sub patrie, renunţind definitiv la modul 
lui dea fi fost pină atunci și idiologii partidului prind 
de veste şi-i zI6, cu o temere reverențioasă: „vizirul“, 

În psalmodierea tradițională, corifeii n-aveau 
nevoie nici de cap, nici de inimă. Cu o minte anemizată 
de formulele umflate iși continuau cintecul, exaltaţi 
de dreapta mindrie de altmintrelea că România îşi 
proclamase independența şi domnul se încoronase ca 
rege, primul rege al românilor. O așa glorie, dobîndită 
pe cimpul de război prin vitejia armatei şi a suvera- 
nului îi ameţi pe d-a întregul şi se crezură stăpinii 
legitimi ai ţărei. „Vizirul“ înțelese realitatea. Îşi 
strinse aripele și se cobori din vagul ameţitor de odi- 
nioară. 

„Ţăranii erau împroprietăriți. Şi sărăcia crescuse 
uimitor în satele noastre. Libertatea nu aducea în poală 
mălaiul flăminzilor. Pămînt bogat şi întins, dar făina 
griului nostru și postavul țesut din lina turmelor noastre 
ni se intorcea cu preț înzecit de cum trecuseră grani- 
ţele României. 

Şi sfinta libertate, în nepăsarea ei senină, nu învăţa 
pe nimeni să macine cum trebuie, nici nu-și băga mînele 
de zeiţă într-un război prea complicat, deprinsă numai 
cu argeaua, de pe vremurile mintesului Ulyse. 

Ion Brătianu zări organizarea forţelor şi a produ- 
selor noastre primitive. Politică de forme exterioare 
în viaţa publică? Sărăcie constituţională. O politică 
economică, o politică culturală, o serioasă politică 
exterioară se impuneau. Dar cu cine? Se uită pe 

d-asupra statului major liberal... — „Toate puterile 
emană de la naţiune.“ — „Martiri ai libertăţei, (mar- 
tirii erau sănătoşi tun, cu tot singele vărsat la 1821), 
Plevna internă !“ Atit. Își boteză partidul „naţional- 
liberal“, apăsînd mai mult pe „naţional“ decit pe 
„liberal“. În zadar. 

Misterul botezului nu dădea partizanilor ceea ce 
nu moşteniseră: nici priceperea, nici chiar preocuparea 
de realele interese naţionale. 

Ion Brătianu fu nevoit să bată la ușile bărbaţilor 
cu cultură serioasă şi cu minte limpede, nebuimăcită 
de vîrtejul cîtorva cuvinte. Și atrase, cu farmecul lui 
genial, oameni de stat hirșiţi cu problemele anevoioase 
şi o pleiadă de tineri cu o cultură proaspătă şi cu un 
extraordinar talent. Asupra unuia îşi pironi toată 
puterea lui de atracţiune. De tinăr se deosebise prin 
nişte norme de politică neobicinuită în țară la noi. 
D. Carp e bărbatul de stat care a putut să fie rău înţeles, 
bănuit, acuzat, şi a rămas nepăsător şi neschimbat 
în modul d-sale d-a înţelege interesele vitale ale ţărei. 
Între aplauze, fără a servi coroana şi ţara, și injurii, 
slujind înţelepţeşte şi pe una şi pe cealaltă, n-a stat la 
îndoială. Între adaptarea, personal profitabilă, la 
moravurile politice și ridicarea acestor moravuri chiar 
cu căderea sa, ş-a ales pe cea din urmă, preţuind educa- 
țiunea poporului ca datoria de căpetenie. lubeşte-ţi 
patria îngrijind-o, iar nu măgulind-o. Acesta este cate- 
goricul imperativ al bărbatului care a rănit toate 
prejudecățile şi a suflat în toate superstiţiile. Ion Bră- 
tianu l-a înţeles și sincer, crez eu, a vroit să revie asupra 
metoadei liberale, nu luînd arma mintuitoare din mina 
unui adversar, ci, om înţelept, voind şi arma și atletul. 
Ș-apoi cu d. Carp erau d-nii Maiorescu, Teodor Rosetti 
şi cîţiva tineri de o valoare incontestabilă. În jurul 
d-lui Carp, lumină. 

A vroit Lon Brătianu, dar din toate corturile lagăru- 
lui liberal s-au ridicat protestări dirji, amenințătoare. 
Sfaturi, comploturi. Așa-zișii „activişti“ se organizară 

în ligă de rezistenţă și de răsturnare. Simţ de conser- 
vaţiune pe o cale bătută, spaima ignoranței de o cultură 
serioasă, năravurile înfricoșate de bunele moravuri. Și 

conștient şi inconştient, cu acuitatea primitivilor ame- 
nințaţi de pieire, credincioşii liberalismului uscat se 
impotriviră la ciocnirea fatală dintre vasul de lut şi 
vasul de aramă. 

Ion Brătianu fu învins. După o impetuoasă serîşnire, 
se potoli, 

Leul cedă grătiilor. 

De d. Carp nu-și mai aduse aminte decit la '88, nu 
pentru a-și salva gloria sa, atinsă de lăcomia neinfri- 
nată a unor prieteni, ci pentru a scuti pe unii de a rein- 
cepe cu melancolie ceea ce făcuseră altădată cu învier- 
şunare: studiul legei responsabilităței ministeriale. 

Contribuise şi el la această înfrîngere cu iluziile 
tinereţelor. Acum era prea tirziu ca singur să domine 
prăpastia căscată, în prejurul lui, de formulele cari 
odinioară avuseseră darul d-a distruge un rău, dar cari 
nu erau în stare d-a zămisli un bine. 

Cine nu vede in această goană a lui Ioan Brătianu 
după bărbaţi serioşi o dovadă de pustiul intelectual şi 
de seceta de simțiminte din liberalismul formal? De 
n-ar fi aşa, ar trebui să-i presupunem acestui om ilustru 
o natură vulgară, copotoroșită de viţiul puterei, care nu 
s-ar fi sfiit d-a strica toate energiile din partidul ad- 
vers, cu scop d-a stăpini o ţară naivă și fragedă incă 
la redeșteptarea ei. 

A vroit o eră nouă pentru ţară, după ce-şi aruncase, 
rind pe rînd, mantia neagră a carbonarului, boneta 
frigiană a republicanului, legătura filfăitoare a dema- 
gogului și cădelnița libertăţilor publice. Ce miraculoasă 
evoluţiune în acest om genial! Într-o zi, un actual li- 
beral, tînăr de omenie, îi zise timid: „Vă recomand pe 
frate-meu, d-le Brătianu... dar... e socialist“. [on 
Brătianu, luminos și pripit, îi răspunse: „Las'să fie. 
Să aibă de unde lăsa“. 

Se rezuma pe el însuși, un an înainte d-a muri. 

Organizarea economică și culturală o întreprinse 
pe dibuite, bănuind un mecanism pe care nu-l cunoştea, 
văzînd scopul dar nedispunînd de mijloace, iubindu-și 
țara, dar nedispunind de oamenii în cari intenţiunea 
lui genială să provoace intrecerea dezinteresată şi 
jertfa trebuitoare pentru desăvirșirea operilor mari. 

Făcu ce putu şi cum putu, neavind mai pe „niciunul 
din cîţi jinduise. D-aci două urmări: in politica eco- 
nomică o disproporţie, din cale afară, intre producţiune 
şi jertfele statului, în politica culturală reforme străine 
de firescul nostru, titluri în loc de oameni, afară de prea 
puţine excepţiuni, şi institute costisitoare în care s-a 
desfăşurat, cuun succes de netăgăduit, știința d-a chinui 
iepurii, broaștele, porumbeii și porcii de India. 

Ioan Brătianu se duse lăsînd în urma sa şcoala libe- 
rală pe care n-o putuse schimba: o elevteromanie 
solemnă şi amăgitoare. (Se anunța capitolul IV cu 
sumarul lui pentru a doua zi). 


IV 


D. Sturdza. Forme şi reforme. Acelaşi liberalism. 
Cestiunea naţională. O patrie închipuită. 
„Elevterocraţia.“ 


Cu toate zgilțuirile suferite, liberalii rămaseră ace- 
iaşi gi după 1888. În două mişcări se vede identitatea 
liberalismului naiv de pe la jumătatea secolului cu 
liberalismul pretențios dinspre sfirșitul secolului. 
Credinţa sărăcăcioasă de odinioară strimtorată „de 
meşteșugurile productive din urmă. Atita deosebire, 
incolo, fondul politic neclintit. | . 

Legea minelor şi cestiunea națională. D-1 cami 
făcînd parte din ministerul prezidat de ințeleptu 
Lascăr Catargiu, vroi să înzestreze țara cu legi organice 
cari să dezgroape avuţii uitate, să creeze valori, să 
sporească slăbuţul nostru capital şi să atragă și îi pe 
aiurea capitaluri în scop de a da un nou avint produc- 
tiunei naţionale. D-aci, între altele, legea minelor. 
' În contra ei, un război crincen. Şeful liberalilor 
puse foc pasiunilor; sperie imaginația A sala de 
aproape cu invazia străinilor; anunţă dezgră ăi 
articolului 7; ameţi pe proprietari cu dreptul absolut 
pe care l-ar fi avut ei din slava cerului pînă-n inima 
pămîntului. Și nu numai unii din noi, covirşiți dee 
luptă îndelungată, dar chiar și unii conservatori de 
baştină fură coprinşi de temeri serioase, nedindu-și 

seamă că, în fond, scăpase iarăși stafia libertăței, 
despletită şi isterică, nesocotind, ca de atitea ori, patria 
sărăcită de o superstiție pentru care şi în contra căreia 
se sleise atitea energii naţionale. E drept că d. Vasile 
Lascăr şi d. Costinescu se deosebiră radical de asemenea 
pornire, şi, în realitate, d-atunci se despărţiră de 
direcţiunea partidului. S-au reîntors aceşti serioşi băr- 
baţi iarăşi la matca liberalismului tradiţional, iarăşi la 
direcțiunea cunoscută. Determina-vor el un curent nou 
şi folositor țărei? Mă îndoiesc. De mult, onoarea, capa- 
citatea şi viața intimă a acestor doi oameni n-au fost 
ferite nici de invidie, nici de calomnie. 

Nevoiașşii se vor supune; naivii vor crede și se vor 
jertfi; iniţiaţii în tainele capiștei vor triumfa, elimi- 
nind sau cel puţin reducînd valorile îndrăzneţe care vor 
încerca să trezească marele partid din ipnotizarea 
tradiţională. 

Ş-apoi, sunt cetăţi inespugnabile pe care filfiie 
drapelul despoticului liberalism. Banca Naţională e 
teroarea comerţului mare; Creditul rural e jugul pro- 
prietarilor, Aci se înfundă şi se topesc caracterele cele 
mai vii, dacă vor credit. Se ipotecează conștiințele nu 
numai moşiile, şi nu va sconta nimeni portofoliul său 
fără a-și sconta măcar o parte din credinţe și întreaga 
independenţă. 

În cestiunea naţională, marea majoritate a statului 
major rămase rece. Nu din prevedere, ci din indiferenţă. 
Naționalismul? Simţimâînt inferior liberalismului. Con- 
duita d-lui Sturdza se explică şi prin acest „état d'âme“. 

N-a presimţit efectul dezastruos ce-l va produce în 
țară, nici deziluzia veștejind cele mai generoase avin- 
turi. Nimic din liberalism nu era în joc; și cu o linişte 
de somnambul, s-a dus la lași și a comis fapta de care 
nu-şi putea da bine seama. Principele de Bismarck 
ii zisese: „la d-voastre simțimintul de patrie nu este 
destul de dezvoltat, ţineţi la libertăţile publice“. 
Vorbea cu d. Sturdza. D. Sturdza l-a înțeles cum putea 
să-l înţeleagă d. Sturdza. S-a făcut liberal; a ajuns şef; 
a răsculat ţara cu cestiunea națională ; s-a dus la lași; 
a terielit cestiunea națională; a distrus „Liga pentru 
unitatea culturală a românilor“; s-a reîntors în capi- 

tală. Menţinea partidul la putere și libertăţile publice 
neştirbite. pes 

“Este însă şi o altă verificare, mai mult psihică 
decit politică, a clasicului liberalism. Cum se explică 
faptul că nici un scriitor ilustru, poet sau prozator, 
n-a putut trăi în partidul liberal? Nici Bălcescu, nici 
Heliade, nici Alexandrescu, nici Costake Negruzzi, nici 
Alecsandri, nici Hașdeu, nici Maiorescu, nici Odobescu, 
nici Eminescu, nici Caragiale, nici Creangă, nici Panu, 
nici Laurian, nici Angel Demetriescu, nici Iacob 
Negruzzi, fără a mai pomeni numele altora, îndeosebi 
al d-lor Vlahuţă și Coșbuc, cărora politica le-a fost 
cu desăvirșire indiferentă. f : 

Cum se explică acest fenomen ciudat ca aparență? 
Unii din ei au trecut prin partidul liberal, dar mai 
curind sau mai tîrziu au plecat, căutînd o altă atmo- 
sferă pe care s-o respire fără a pieri. Dece? _ 

Nu pot fi scriitori într-adevăr originali al cărora 
suflet să nu izvorască din adincul sufletului unui popor. 

Înfipţi puternic în cugetarea, în simţirea și în aspi- 
raţiunea tuturora, însușirile esenţiale ale tuturora se 
sporesc, se hipertrofiază in ei, aşa de viu, că şi partea 
ascunsă a unui popor se limpezeşte oarecum. 

Ca într-un elar-obscur sufletesc, contrastul dintre 
lumina şi umbra firei lor determină, cu mai multă 
intensitate, caracterul neamului, integrindu-l faţă de 
el însuşi şi diferenţiindu-l faţă de celelalte neamuri. 
Cu asa constituţiuni, deziluzionaţi sau fericiți, revol- 
taţi sau departe de lume, ei sunt mișcaţi de un patrio- 
tism excepţional, conservaţiunea şi mărirea tutulor 
celorlalţi fiindu-le condiţiunea esenţială a existenţei 
lor rezumative. Dupe cum suma e legată, ideal și real, 
de unităţile care o compun, aşa şi creatorii originali, 
sinteze psihice, sunt condiţionaţi fatal de elementele 
cari hotărăsc fizionomia şi geniul unui popor sau a 
unei rase. În ei se resfring mai puternic durerile, feri- 
cirile şi aspiraţiunile tuturora și, robiți de o solidaritate 
înnăscută, fiece clipă a lor este jertfită celorlalţi, con- 
stient sau inconștient. Chiar în revoltă şi dezgust 
iubirea lor de patrie e mai puternică ca a politicianilor 
obicinuiţi. Leopardi îşi adoră Italia cînd îi aruncă 

ofensa: „che fosti donna, or sei ancella“. În cruzimile 
lui Eminescu, din satira a treia, e un patriotism incan- 
descent, și Caragiale, zugrăvind enormul ridicul al 
patrioților, și serintiți și șarlatani, a făcut un real 
bine României, izbind într-un curent mai primejdios 
ca indiferentismul. 

Așa fiind, un mediu politie care perpetuă superstiţia 
despotică a libertăților publice, de cari nimeni nu se 
atinge, și alunecă cu ușurință peste realitatea-patrie, 
nu poate fi un mediu prielnic pentru dezvoltarea scrii- 
torilor cînd se aruncă în luptele politice. Fiecare cuvînt 
al lor e mai sensibil, mai cald, vibraţiunile lor scăpă- 
rînd din ființa cea cu milioane de suflete. D-aci un 
patriotism care, oricît de disciplinat şi de cuminte ar 
îi, e cu mult mai intens decît al celor mai apelpisiţi 
apostoli ai libertăţilor publice. Şi divorţul între ei şi 
liberalismul nostru a fost fatal. 

Nu vorbesc de liberali individual, sunt mulţi, 
mulţi cari au îmbătrinit resignaţi, nădăjduind că o 
nouă sevă va da arborului care se usucă o proaspătă 
energie naţională, că-i va da iarăși asemănare cu codrul 
pe care voiește a-l reprezenta. Niciodată nu voi 
uita privirea îndurerată a unui bărbat a căruia viaţă a 
fost o nesfirșită jertfă pentru românii de pretutindeni, 
cind îmi povesti următoarea scenă: „Vin de la d-l 
Sturdza — era îndată dupe precedenta sa venire la 
putere — i-am cerut un mic ajutor pentru o şcoală din 
Bucovina şi mi-a răspuns, caşicum l-ar fi muşcat un 
şarpe: «banii noștri pentru noi 1». Credeam că şi acolo 
suntem tot noi“. 

Şi a plecat fără un cuvînt de mingiiere. În viaţa 
mea n-am văzut o deziluzie mai tirzie, dar nici mai 
profundă. 

Vorbesc de şcoala liberală, de fondul doctrinei. Au 
fost şi sunt printre liberali oameni devotați binelui pu- 
blic, dar aceștia nu au dat direcţiunea, nu au determi- 
nat fiinţa politică a partidului, absorbiți de stoicismul 
liberal a căruia esenţă politică şi etică se poate formula 
exact: „Patria post libertatem et virtus post nummos“. 

În partidul liberal, a avea talent nu va să zică a 
simţi vioi, a gîndi bine și a formula corect, ci ceva cam 

cum te-ai naşte cu nasul mic sau cu picioarele prea 
lungi, o întimplare indiferentă în sine. O sluţenie de 
care au nevoie pentru că lumea vrea să citească. În 
partidul liberal rareori ministru să fi contribuit la 
dezvoltarea limbei românești sau să crează că o ase- 
menea dezvoltare este de vrun folos poporului pe care 
l-au guvernat. Azi, pe banca ministerială, sunt minis- 
tri pe cari blindul Manliu n-ar putea să-i treacă în 
cursul superior al unui liceu, şi desigur le-ar da nota 10 
dacă ar fi profesor de limba română la Sofia. Chiar 
şeful, academician, a îmbogăţit literatura cu mostre 
de limbă la cari ai bănui că s-au ostenit un logofețel de 
pe vremea lui Neagoe Basarab, un calemgiu de cînd 
cu ciuma lui Caragea, un german care a învăţat româ- 
nește în Hamburg, din gramatica răposatului Stilescu, 
şi un paracliser de la Biserica dintr-un lemn. Și nu 
chinuiește limba într-adins. Se sileşte din toată inima, 
dar nu poate, nici în momentele cele mai solemne, 
bunioară cînd glorifică pe m.s. regele sau cînd îi 
curg sincere lacrimi pe mormîntul lui Ion Brătianu. 
Cineva, ascultindu-i litania obicinuită pe mormîntul 
marelui om, șopti miîhnit: „parc-ar fi cîntat, cu o orgă 
de Barbaria, carnavalul de Venezia pe mormintul lui 
Beethoven“. . 

Nu tăgăduiese că vor fi o sumă de talente tinere 
cari încep viaţa publică în partidul liberal. Dar... să 
se ridice dasupra mediocrației dominante... să treacă 
bradul de bălării... s-arunce umbra şi miresmele lui 
peste păducelul uns ca să domnească, și virful lui va fi 
retezat. Sau se va dezvolta în lături, sau va pieri. 
Gospodărie pe jos, da, înălţime şi lumină, nu. 

Cunosc un talent excepțional — de altfel, fost minis- 
tru — şi, în mijlocul liberalilor se scutură în tăcere, 
ca o plantă exotică. Inflorescenţa lui ar fi fost un ter- 
men de comparaţie vătămător pentru pălămida legi- 
timă. 

Nu originea, ci dogma seacă, despotismul unui 
cuvînt care le-a stors inima, fără să-și dea seama, toc- 
mai de simţimintele de ordine superioară, şi forţa 
de coeziune care face numai din mediocri un monolit, 
imposibil de spart, dar şi imposibil de alipit eu lumea 

cealaltă, le impun, în fond, o viaţă străină de geniul 
poporului pe care-l guvernează. 

Şi totuși au nevoie d-o patrie. 

E una reală pe care n-o înţeleg nici ca oameni poli- 
tici, nici ca artişti, nici ca filozofi, nici ca economişti, 
nici ca oratori, nici ca scriitori. E alta închipuită, 
îngustă, fără aspiraţiuni nobile, fără frumusețe şi fără 
destin. „Patria liberală“. „Ţara e liberală“. Da? Cele 
patru milioane de ţărani sunt liberali? Și liberale 
sunt orașele cind la fiece schimbare de regim se aleg 
unanimităţi parlamentare, fie conservatoare, fie li- 
berale? Dar „ţara e liberală“ pentru că un partid, oricât 
de impietrit ar fi într-un cuvint, simte şi el nevoia d-a 
trăi într-o fiinţă mai mare, într-o patrie, fie și închi- 
puită. 

Şi unei asemenea patrii i se cuvine o istorie ad-hoc... 
Unirea au făcut-o numai liberalii; Brincoveanu a fost 


_ decapitat fiindcă susţinuse „cele patru puncte“ ; Mihai 


Viteazul... se ştie, este programul partidului liberal; 
Neagoe Basarab a isprăvit biserica din Curtea de Argeș 
topind sculele scumpe ale stră-străbunicei d-lui Costică 
Stoicescu ; iar la Rovine, Mircea cel Bătrîn ar fi pierdut 
bătălia dacă nemeniile liberale ale d-lui Carada n-ar 
fi sărit cu arcuri, topoare şi prăştii în ajutorul măreţului 
voievod. 

Miezul acestei comuniuni politice, care nu aderă 
nici cu masa partizanilor, pe unii robindu-i cu nevoile, 
pe alţii ameţindu-i cu formulele, s-a organizat, pe 
nesimţite, într-o aristocrație apăsăloare. 

Levterii de odinioară sunt „elevterocraţii“ de astăzi. 

Partidul liberal are Leviţii săi. 

Această „elevterocraţie“, în opoziție, zguduind 
ţara prin tumultul războinic contra străinilor, e străi- 
nismul psihic din lăuntru care cîrpăceşte cum dă Dum- 
nezeu „rosturile materiale“ ale statului, dar falsifică 
şi năbuşeşte facultăţile superioare ale patriei. 

Aş dori din toată inima ca vulgarismul din capul sta- 
tului să fie numai o întîmplare trecătoare și alţi liberali 
mai distinși să rupă cu o evoluţiune determinată nu- 
mai de o singură noțiune. 

(Se anunţă cap. V, cu sumarul lui, în nr. viitor). 

vV 


Cele două concepțiuni politice despre patrie. 
Deosebiri. Lupte şi consecințe. 


__ Istoria noastră, de la '48 şi pînă astăzi, s-ar putea 
intitula, cu drept cuvint: „Istoria unor mari fapte și a 
unor mari minciuni“. Unirea, constituţia, dinastia, 
războiul, independenţa, regalitatea, sunt evenimente 
glorioase, invălmășite însă într-o puzderie de scorneli 
pătimașe, că lumina lor n-a putut încă deștepta o de- 
plină conştiinţă socială şi naţională. 

Ai înconjura pămîntul cu rîndurile cari s-au scris 
pentru a dovedi că „boierii“ au fost contra unirei; l-ai 
încinge de mai multe ori cu cele în care se afirma că 
„ciocoii“ sunt duşmanii libertăţilor publice ; și apărarea 
în contra unor asemenea acuzaţiuni ţi-ar ajunge ca să 
alcătuiești o bibliotecă de mii de volume. Ce de îrămiîn- 
tări zadarnice ! Cită energie naţională risipită pe de- 
geaba ! 

„Dar o bună parte din „duelgii“, „bonjurişti“, „unio- 
nişti“ nu erau boieri? Dar ce erau Cantacuzineştii, 
Cimpinenii, Filipeştii, Rosettii, Goleştii, Mălineştii, 
Grădiştenii, Ghicii, Negrii, Olăneştii? Şi Brătienii, și 
Bălceștii, și Kogălnicenii, nu erau și ei boieri, boieri 
mai mici, dar boieri? Or fi fost unii din vechii privi- 
legiaţi cari au privit cu spaimă la noul avint, dar s-au 
plecat, învinşi de idealul tovarășilor lor, ba chiar de 
măreţul entuziasm al odraslelor lor. 

n orice caz, sosi un ceas cînd trebuia să se topească 
întunericul bănuielilor și să înceapă o eră de linişte şi 
de întrecere la hărnicie. Aleperea domnului și Constitu- 
țiunea din '66. Roşii şi albi, liberali şi conservatori, 
boieri și poporani, au zămislit Constituţiunea, au consa- 
crat libertăţile publice, au şters de veci privilegiile 
şi-au întemeiat dinastia. 

Cele două partide se deosibesc la nume şi porecle, 
dar nu amindouă se lămurese în misiunea lor. 

Şi totuși amindouă se cădea să aibă același ideal: 
îndreptarea relelor din trecut, curățirea moravurilor, 
redeșteptarea conștiinței naționale, sporirea bogățiilor, 
propăşirea patriei, pentru ca într-adevăr să ajungă 

stăpînă pe destinele ei, și, atît cit poate un popor vigu- 
ros, cînd trece din amurg la lumină, să-și croiască calea 
evoluţiunei sale. 

Trebuia vreme, muncă şi bună credinţă pentru ca 
clădirea abstract-constituţională să ajungă o realitate, 
un organism viu prin care să circule puternic şi fără 
turburări viaţa naţională. 

Şi lupta se începu, nu pe deosebiri de principii 
politice, pe deosebiri de clase politice cari nu mai 
existau. Conservatorii? Boieri, privilegiați, urmaşi ai 
vechilor privilegiați. Furia acestor atacuri provoacă 
acuzaţiunea de „iacobini, iacobinism“. 

Ce voiau liberalii? Boieriile şi privilegiile dispă- 
ruseră. 

Vroiau oare ca cei cari renunţaseră la privilegii să 
renunţe şi la drepturile publice? 

Vroiau ca unii din conservatori să-și renege fami- 
liile, să-şi arză documentele şi să se lepede de numele 
lor? Fireşte că toţi ciţi trăiesc în aceeași epocă au cam 
acelaşi număr de strămoși, dar numele unora recheamă 
timpurile trecute în linii mai puternice. Ele amintesc 
războaie, victorii şi înfrîngeri, eroism, binefaceri, cre- 
dinţe, legi, cultură, moravuri, un mod de a fi fost, con- 
tinuat psihicește în modul de a fi. Imaginea României 
scapără şi din urmaşii celor cari nu sunt în cronice şi din 
urmașii celor cari au presărat cu numele lor firul istoriei 
noastre. Şi dacă urmașii boierilor ar îi trebuit să dispară 
din cauza numelui lor, ar fi urmat să dăm foc biserici- 
lor, să dărîmăm culele, să risipim mînăstirile, să ră- 
zuim de pe ziduri pe ctitorii locaşelor sfinte cari țin în 
minele lor ca de ceară bisericuţele la cari se închină 
voievozi, doamne și coconi. Ar fi trebuit să ardem 
arhiva statului și cronicile Moldovei și Munteniei. 
Toate acestea aminteau, mai luminos, ca numele 
boierilor, și privilegiile, şi domniile pămîntene, și 
timpul de îngenuchiare, şi vremile noastre de mărire. 

Ò asemenea luptă ne înstrăină de noi înşine,renun- 
tind la un trecut pe care-l continuam fără voia noastră, 
şi ne închipui numai prin noile instituţiuni, uluind în 
noi conştiinţa de noi înșine. Nimic în trecut. Şi oricine 
începe pe lumea asta o ia de la instincte. Și toate in- 

stinctele rele au fost azmuţite, oricît de curate ar fi fost 
intenţiunile acelora cari învierşunară o lume ce abia 
intrase în noua lumină. i 

O asemenea luptă ațiță lăcomia, înflăcără pasiunile 
stîrni simţul carbonarismului, deşteptă invidiile nive- 
latorilor feroci. Naivii crezură pînă la fanatism şi 
spori peste măsură numărul partizanilor. “Tataee 
dintre clase, propovăduită la '48 — „fraților boieri şi 
fraților ţărani“ — după 18 ani luă aspectul unui război 
civil. Libertatea, „copila bălăioară“ din Cintarea 
României, apăru ca o furie, cu paloş, dar fără cîntar 

Constituţionaliceşte, cele două partide nu se deosi- 
beau. Ar îi fost absurd. Amindouă alcătuiseră şi vota- 
seră Constituţiunea. Ca libertăţi publice, nici o deose- 
bire. Curat politiceşte, şi atunci, ca și mai în urmă 
cele două partide nu difereau nici barim ca partidele 
Lilipuţienilor, împărţite şi ele în două: una mîncînd 
oul pe la virf, şi cealaltă pe la partea opusă virfului. 

Deosebire a fost, şi s-a continuat, chiar dacă nicio- 
dată nu s-ar fi formulat, ea rezultă din deosebitele 
concepţiuni ale partidelor despre patrie. 

„Patria liberalilor, subordonată liberalismului, se 
mărginea la un partid care rupse legăturile psihice cu 
trecutul, proiectindu-se în suflarea diriguitoare ca o 
entitate spontanee, străină de firea ei de mai nainte şi 
condiționată în existenţa ei, nu de perpetuarea şi 
dezvoltarea energiei naţionale, ci de imperiul nemăr- 
ginit al unei noţiuni abstracte. 

Partidul conservator avu și continuă un alt concept 
despre patrie. Patria, o realitate, iar nu o abstracţiune. 
Tihna şi propăşirea ei, scop, iar libertatea un instru- 
ment. Şi pe cînd liberalii ridicau în slava cerului o 
patrie închipuită, eroică, liberală, generoasă, genială 
bogată, plină de daruri şi fără de asemănare conser- 
vatorii se trudeau să clasifice nevoile unei patrii reale 
ostenită de o suzeranitate barbară, de un protectorat 
apăsător şi de un secol şi jumătate de primitivă şi 
jecmănitoare administraţiune. 

Conservatorii nu-și închipuiră o „Patrie conserva- 
toare“; el puseră spiritul de ordine şi reflexul just în 
noi despre noi înșine — „conservatorismul“ — în servi- 

ciul patriei, subordonind intereselor ei vitale toate 
speculaţiunile formal politice. Patria conservatorilor 
e mai mare — şi în timp și în spaţiu — căci nu se 
determină de noţiunea „conservator“, nici de noțiunea 
„libertate“, şi nici nu şi-o închipuiră ca o entitate 
fulgerată din senin. 

Din aceste deosebite concepte, un lung şir de de- 
osebiri. 

Înţelepciunea fu taxată de neîncredere în naţiune; 
spiritul de ordine, complot contra libertăţilor publice; 
prețuirea capacităţei, ca o reîntoarcere la vechile pri- 
vilegii ; cuvîntul aşezat, ca o lipsă de mîndrie naţională ; 
credinţa că progresul temeinic e condiționat de timp, 
ca ultragierea „drepturilor omului“. 

Şi în adevăr, limba, cugetarea, firea liberalilor, 
diformate de cîteva credinţe fetișiste, îi depărtară de 
caracterele esenţiale ale românilor. 

(Se anunţă cap. VI şi VII cu sumarele lor, în numă- 
rul viitor.) 


VI 


Curente şi figuri. Kostake Rosetti şi Lascăr Catargiu. 
Domolirea forţelor. Alexandru Lahovari. 


O comparaţie între cele două figuri ilustre ale celor 
două curente politice e cea mai nemerită dovadă a con- 
statărilor de mai sus. Kostake Rosetti și Lascăr 
Catargiu. 

Cine ar putea vorbi fără admiraţiune de apostolul 
statornic care pontefică o jumătate de secol în masele 
liberalismului? 

Rosetti e bun și înflăcărat, visător şi energic, dezin- 
teresat şi pasionat, orbul realităţilor concrete și ilumi- 
natul realităţilor virtuale. Utopiile ce scăpărară necon- 
tenit în mintea sa sunt din armonia universală, din 
speranţele umanităţei liberate, din frenezia străluci- 
telor făgăduinţe ale marei revoluțiuni. Înfăţişarea lui 
de carbonar, lacrămile cari îi curgeau în cascade pe 
obrajii scobiţi și stilul lui apocaliptic prin care își 

revărsa nebunoasele aspiraţiuni... totul părea că vine 
de peste nouă mări și nouă ţări în mijlocul poporului 
român. 

El n-a înşelat, ci s-a înșelat. 

Lascăr Catargiu? Blind, așezat, aţintit asupra 
realităţei, adversar al dăscintecelor poleite cu o mizgă 
de cultură pripită şi neasimilată. Potolind zvicnirile 
politice, surizînd îndurător la orice dorinţă irealizabilă, 
alegind şi ţesind oamenii ea din felurimi să scoaţă cea 
mai puternică rezultantă, cumpănind valoarea pro- 
blemelor cu o intuiţiune înnăscută şi dindu-le pas la 
strunga timpului, ca un baci care ştie să mulgă la rind 
şi cât trebuie, Lascăr Catargiu, în seninătatea lui hotă- 
rîtă, fu, desigur, cel mai înţelept om de stat din tim- 
purile noastre moderne. Şi la toate izbucnirile ideologice 
cari se încercau să smulgă pe acest bătrîn şi falnic 
ştejar, înrădăcinat în pămîntul nostru, el răspunse 
ca şi voievodul lui Eminescu: 

„Eu? Îmi apăr sărăcia şi nevoile și neamul“. 

Așa om nu visă, ci văzu. 

Aşa om nu se repezi pe perspective misterios-atră- 
gătoare, dăschise la răscrucea, redeşteptărei noastre, 
ci călcă, fără enervare, încet şi apăsat, pe calea deter- 
minată de două punte cardinale, unul pierdut în 
umbrele trecutului şi cellalt în licăririle viitorului. 

Deosebirea dintre Rosetti şi Catargiu ilustrează 
cele două curente politice, izvorite din două concepte 
cu totul deosebite. : 

Şi atita de dreaptă este această pipăire a sufletelor 
celor două partide încît cînd Ion Brătianu se reîntoarse 
la starea reală a societăţei, renunțind cu dibăcie la o 
„patrie închipuită“, el fu acuzat de toţi partizanii săi de 
„conservatorism“. Aveau dreptate; i se supuseră însă, 
unii din admiraţie, alții de frică, alţii din interes, 
fără a-şi schimba ecuaţia vieţei lor politice. 

Partidul conservator, cu o iubire de patrie neuluită 
de abstracţiuni vagi şi revoluţionare, preferi numărul 
restrins de bărbaţi înzestrați şi culţi, în bună parte, 
adevărata mîndrie a timpurilor noastre moderne. 
Lascăr Catargiu, Manolake Costake, Costaforu, Carp, 
Cantacuzino, General Manu, Mavrogheni, Maiorescu, 

Vasile Boerescu, Alexandru Lahovari, Eminescu, 
Teodor Rosetti — Kogălniceanu n-a fost al niciunui 
partid —, mai în urmă, Nicu Filipescu, Take Ionescu, 
Marghiloman, Jak Lahovari, G. Panu, Arion, I. Gră- 
dișteanu, consolă acest partid de lipsa maselor exal- 
tate de superstiția liberală, Şi ce n-ar fi putut face 
cu asemenea oameni dacă s-ar fi hotărit să negusto- 
rească zgomotul, să ameţească tinerimea universitară, 
să dăsfunde liceele în viaţa publică şi să mistifice 
aspirațiunile naționale, azmuţindu-şi talentele cu furia 
care a caracterizat toate năvălirile liberale? 

Care mulţime ar îi rezistat la fulgerile lui Alexandru 
Lahovari? În măreția cuvintului spulbera tot. Uragan 
carerăstoarnă și amestecă coprinsul dintre aer şi pămînt, 
ca în urma lui aerul ozonat să fie mai curat, seninul 
mai înalt, lumina mai frumoasă. Alexandru Lahovari 
ar fi fost revoluţiunea în permanenţă, dacă iubirea de 
patria reală n-ar fi pus uriașul lui talent în sprijinul 
ordinei și adevăratele interese ale poporului nu l-ar 
fi scîrbit de o popularitate care, vorba lui Kanning, 
adeseaori se ciștigă fără merit și se pierde fără cauză. 


VII 


Ce s-ar fi întîmpla! cu două patrii închipuite? 
Criza. Imaginea unui partid. 


Ce s-ar fi întîmplat dacă și partidul conservator ar 
fi pornit de la o patrie închipuită, făcînd din „conserva- 
torism“ un scop? Noţiunea „conservator“ ar fi stăpinit, 
la rindul ei, inimile partizanilor, încît simţul de patrie 
ar fi fost subordonat, şi în acest partid, de o teologie 
funestă în logica și consecinţele ei. S-ar fi glorificat 
două patrii abstracte. Sentimentalitatea noastră, 
destul de anemizată de un zgomot dăşert, s-ar fi înstră- 
inat desăvirşit de firea poporului român. Conștiinţa 
falşificată a partidelor ne-ar fi convins, rînd pe rînd, 
că suntem acu cuceriţi, acu cuceritori, după cum cele 
două  patrii-năluci s-ar fi invins, vremelnic și 
reciproc, ca în nişte războaie de exterminare. 

A fost prea destul conceptul unei „patrii liberale“. 
Cită energie naţională nu s-a pierdut într-o jumătate 

de secol, unii căutînd triumful şi fericirea unei naţiuni 
închipuite, iar alţii trudindu-se să reducă simţul public 
la o realitate căreia i se cuvenea toată mintea și toată 
inima noastră ! 

Chiar criza prin care trecem este efectul „patriei 
închipuite“. Am crezut într-o industrie întemeiată mai 
mult pe jertfele statului, am visat o bogăţie agricolă 
nesleită, ne-am bizuit pe o energie naţională nediscipli- 
nată, pe un comerţ cu vaste aparenţe, pe un credit ca 
şi cum ar fi fost nemărginit, Şi după feeria financiară, 
drama reală, fiindcă „patria închipuită“ a învins cu 
zgomotul ei asurzitor tocmai pe acei bărbaţi de stat 
cari n-au consimţit să amăgească „patria reală“. 

O eroare fundamentală la baza vieţei publice e o 
primejdie mai mare decit cei mai răi oameni politici, 
Oamenii se due, greșalele lor se îndreaptă, dar așa 
erori cresc în funcție de timp, uluind, din ce în ce mai 
mult, generaţiunile cari îşi transmit înclinările ca şi 
superstiţiile. 

Partidul conservator, oricum s-ar înfățișa astăzi, 
în truda lui de mai bine, a fost un noroc, prin concep- 
țiunea lui despre firea, nevoile şi idealul nostru, pen- 
tru educaţiunea poporului român. : 

Din această concepţie, largă şi firească, a rezultat 
şi fizionomia lui corelativă cu imaginea. neamului pe 
care-l reprezintă. În el s-au absorbit elemente din toate 
stratele sociale, ca într-o fiinţă unitară, cu acele porniri 
puternice cari supraviețuiesc pretacerilor continui şi 
păstrează identitatea psihică a unui popor cu el însuşi. 
Ca flora unei regiuni în care felurimea. formelor, a colo- 
rilor şi a parfumului se armonizează în aceeași viaţă, 
supuindu-se la aceleași legi de perpetuare. Frămintă- 
rile vor trece şi partidul conservator se va ridica mai 
de nădejde și mai înţelept ca orieînd pentru a desă- 
virși opera sa de propăşire şi de creştere naţională. 

Închei aci cu prima parte din lucrarea mea, fără 
să-mi fac iluzii că buna mea intenţiune va fi înţeleasă, 
convins fiind că în politică, mai mult decit în ştiinţele 
experimentale, se aplică cugetarea profundă a unui 
mare fizician francez: „il est plus facile de trouver une 
vérité que de reconnaitre une vieille erreur“. 

E CEVA DE REVIZUIT... 


E, desigur, un vechi mod de a fi al politicei tradi- 
tionale, nu numai să se confunde concepția de „patrie“ 
în acea de „partid“, dar chiar să se subordoneze, cînd 
conştient, cînd inconștient, interesele patriei inte- 
reselor de partid. Și dacă la acest truism banal adăogăm 
şi tactica moștenită că niciodată opoziţia nu trebuie 
să slăbească învierșunarea contra unui guvern, chiar 
cînd generozitatea ei ar fi o armă de apărare a ţărei, ne 
explicăm pe deplin seria de articole publicate în La 
Roumanie privitoare la „Nota americană“. 

Îndeosebi eu, am făcut deliciul afectat al guverna- 
mentalilor și al conservatorilor din gruparea d-lui 
Cantacuzino cu declarațiunea că a sosit momentul 
„revizuirei conştiinţei naționale“. Și cu toate acestea, 
conduita zilnică a oamenilor politici dovedește că un 
serios şi grav deziderat a fost exprimat de un om 
foarte puţin însemnat în politica noastră. 

Articolele din La Roumanie sunt o minunată şi 
dureroasă probă că trebuie să inviorăm ceva adine şi 
esenţial din conştiinţa naţională, tocmai acea parte a ei 
care condiționează existența noastră viitoare. 

Nu e vorba d-a polemiza cu autorul articolelor, nici 
d-a încolţi, rind pe rind, frazele din aceste articole. 

Sunt cu meșteșug ticluite; cu o ponderaţiune apa- 
rentă ; n-au nimic din violenţa comună ; recunosc. Dar 
sensul lor, dar momentul aparițiunei, dar intențiunea 

lor, le dau o importanţă care trece peste măsura pole- 
micei obicinuite, provocînd o durere reală gi profundă. 

Sensul lor? Cu toată dibăcia autorului, străinii 
vor găsi, cel puţin în articolul II, motive pentru a jus- 
tifica „Nota americană“. Momentul apariţiunei lor? 
Guvernul n-a răspuns încă, şi aceia cari ne pindesc peste 
graniţă au deja afirmarea unei grupări politice că toate 
partidele din România au prigonit pe evrei cu legea 
învățămîntului şi au abuzat de legea expulzărei. 
Intenţiunea lor? E totdauna greu de făcut un proces de 
intenţiune. Dar ce însemnează greşalele pe cari le-arunci 
asupra tuturora celor din ţară dacă nu o făgăduială 
peste hotare că vei repara tu greşala tuturora? 

Patima de putere cu orice preţ, vițiul puterei e 
de revizuit în conştiinţa oamenilor politici. 

Da, în capul guvernului e un om mic şi îngust la 
minte, e despotul înţestat al unui partid şi fatala 
pacoste al oricărui curent de înălțare şi de mîndrie 
naţională. 

Dar articolele din La Roumanie în el izbesc sau 
numai pe el îl izbesc? 

Acest om, prin încrederea regelui şi forma constitu- 
țională, reprezintă ţara. Și cînd „Nota americană“ apa- 
să asupra suveranităţei noastre, Dimitrie Sturdza nu 
mai există nici ca tristă amintire a trecutului, nici ca 
spaimă justificată a viitorului, ci ca un general slab şi 
incapabil al căruia post, tocmai fiindcă e slab și incapa- 
bil, trebuie întărit prin patriotismul nostru dezinteresat, 
prin pacea noastră de o clipă pe o cestiune de o gravitate 
națională, prin consensul tuturora ca orice primejdie 
din afară să determine în lăuntru un lung și hotărit 
front din toţi oamenii noştri politici. 

Şi suntem în aşa moment solemn. E să nu ai nici 
picătură de minte politică ca să consideri „Nota ameri- 
cană“ ca o amenințare glumeaţă sau să petreci ugurel cu 
ideea că flota Statelor-Unite nu va pluti niciodată pe 
apele Dunărei. 

Această notă cominatorie este a unuia dintre cele 
mai puternice şi mai ambiţioase state ale lumei. Ea se 
încearcă să redeştepte o cestiune cumplit de grea; ea 
tinde să ne puie în conflict cu puterile semnatare ale 

tratatului de la Berlin; ea este un amestec subtil în 
interiorul României; ea este o atingerea suveranităţei 
noastre; ea este un precedent primejdios din care ar 
putea rezulta o deprindere internaţională micşorătoare 
pentru rege şi patrie; şi o asemenea notă care 
corespunde, evident, cu dorinţa intimă a unora dintre 
creditorii noștri, e aruncată peste ocean, tocmai în 
ajun, cînd țara va trebui să-şi reguleze datoria 
de 175 milioane. 

Așa fiind, orice atac pe această cestiune în contra 
acelora care deţin puterea este un atac în contra ţărei, 

Şi dacă pînă acum „Nota americană“ n-a produs 
încă nici un efect în Europa, e trist să constatăm că a 
produs un efect la noi în ţară: articolele din La Rouma- 
nie, prin cari o întreagă grupare politică își recunoaște 
greșalele, își mărturiseşte nedreptăţile, și întăreşte 
acuzațiunile ce pe nedrept ni s-au adus de atitea ori 
că guvernele noastre au fost crude cu evreii din ţară. 

E ceva de revizuit în cenștiinţa multor oameni poli- 
tici... 

ABILITĂȚI STERILE... 


La Roumanie şi-a întrerupt lunga serie de articole 
privitoare la „Nota americană“ și pretinsele ei cauze, 
în scop de a răspunde articolului din Epoca: E ceva 
de revizuit...?, printr-o nouă serie de articole. 

Am cetit cu atenţiune și lepădat de orice îngrijiri 
personale, cele două articole din La Roumanie şi 
mărturisesc că, fără voia mea, mi-a revenit în minte 
„homo duplex“ al lui Zenone, nu în înţelesul restrîns 
modern, ci în largul și profundul înţeles antic. Omul 
complex, omul muncit în el și cu el însuși, în cumpănă 
cu ceea ce ar fi măreț și indefinit pentru toţi și cu 
ceea ce i se pare, deşi trecător și mic, actual şi folositor 
numai lui însuşi. „Homo duplex“, mai ales la noi 
şi îndeosebi în politica noastră, își are cauze străvechi 
şi cauze ceva mai noi; e un subiect vast de studiat, 
căci rezumă în el viaţa noastră publică de aproape o 
jumătate de secol încoace. 

Ceea ce unii bătrini, bărbaţi iluștri ai ţărei, au 
fost nevoiţi să facă și să tolereze, sub înriurirea unui 
bizantinism tradițional în stat, pe nesimţite a devenit 
o școală a partidelor, a personalităţilor însemnate, 
iar ca măsură a valorei s-a impus abilitatea cu desăvir- 
şire despărțită de forță și de caracter. Şi de aceea nu 
mă mir că oameni serioşi, culţi, talentaţi, energici, 
îşi pierd vremea, își micşorează proporţiile pe cari 
şi le-ar fi putut spori, îşi săcătuiesc avîntul natural, 

reducîndu-şi puterea de concepţiune adîncă la inven- 
țiunea ușoară și abundentă, atrași de succesele repezi 
pe cari dibăcia tradiţională le garantează cu siguranţă 
celor serios înzestrați. Pierdem cu toţii. Pierde publicul 
care cetește sau ascultă; pierde ţara care nu are prea 
mulți bărbaţi de prima mină ca să vază indiferent 
pe unii din ei storși, în lupte zilnice, de ambiţiuni, 
de uri personale, de aspirațiuni meschine, de satisfac- 
iuni comune, cari toate la un loc, și într-un lung șir 
de ani, nu fac cît triumful unei singure idei. 

În adevăr, e sugestiv răspunsul din La Roumanie. 

Autorul celor două articole începe ca un om hotărit 
să răspunză, direct şi sincer, într-o discuţiune publică. 
Fenomen foarte rar. Dar începe numai și imediat îl 
ia curentul abilităţei, fenomen foarte comun. Recunosc 
că mă rezumă cinstit, ca și cum ar fi voit să renunţe 
la îndemînările obicinuite, dar după ce determină 
precis obiectul discuţiunei, ca prin minune, minuni 
în care trăim de mai multe decenii, uită despre ce e 
vorba și ia la refec nu părerea lui Delavrancea, ci pe 
Delavrancea personal, şi nu așa de mult pe Delavrancea 
personal, ci mai mult pe d. Petre Carp personal. 

Ce am susținut eu în articolul intitulat E ceva de 
repizuit...? Că, fie şi d. Dimitrie Sturdza la putere, 
opoziţia are datoria morală d-a nu justifica, direct 
sau indirect, atacurile din afară, cind acele atacuri 
trec evident peste guvern și ating d-a dreptul suvera- 
nitatea României. 

lacă o teză simplă, un postulat politie uşor de 
înţeles, lesne de îndeplinit, neavînd nevoie de nici o 
dovadă, dovezile trebuind să fie în sufletul nostru, 
de nici o strălucire de stil, evocaţiunea unui astfel 
de sentiment trebuind să plutească în lumina a con- 
ştiinţei noastre. 

Ei, ce are a face cuvintele d-lui Carp, pronunțate 
în '86 sau în '93, cu datoria noastră d-a nu legitima 
nota amenințătoare a Statelor-Unite, cu amestecul, 
fie şi indirect, a unei puteri străine în interiorul ţărei? 
Ce are a face faptul că eu odinioară am atacat pe 
d. Carp în parlament şi afară din parlament, pe față 
sau anonim, în discursuri, articole sau broșuri, cu 

datoria ce se impune, mi se pare mie, oricărui om poli- 
tic d-a nu răni interesele mari ale ţărei numai de 
pofta d-a zgiria pe un odios adversar, adus la putere 
de către chiar conservatorii de sub direcţiunea d-lui 
Cantacuzino? Ce raport au, și pentru public şi pentru 
autorul răspunsului din La Roumanie, persoana mea, 
stilul meu, contrazicerile mele, cu teza pe care am 
susținut-o în Epoca? 

D. Carp vede mintuirea noastră în dezvoltarea 
energiei naţionale şi a alcătuit un complex de legi 
cari să dezvolte această energie şi să o facă capabilă 
d-a susţine lupta noastră de existenţă etnică și eco- 
nomică, în contra tutulor elementelor care ar slăbi 
pe cea dintiia şi ar nimici pe cea d-a doua. 

Dar despre cestiunea evreiască era vorba în articolul 
din Epoca? 

Stilul meu? Contrazicerile mele? Dacă aş ţine la 
acel pretins stil, aş avea mai multe mîngiieri ușoare. 
Pentru conştiinţa mea aş avea adevărul următor: 
inimicii politici mi-au atacat încercările literare şi ini- 
micii literari mi-au atacat încercările politice. Pentru 
conştiinţa celorlalţi — chiar pentru conştiinţa publicis- 
tului din La Roumanie — m-aş mulţumi cu o constatare 
de fapt: nu e unul care să mă atace fără să mă fi lăudat, 
nu e unul care să mă laude fără să mă fi atacat. 

Despre contraziceri, mă dau învins şi constat cu 
regret că sunt singurul om care s-a contrazis în viața 
noastră publică. 

Dar despre stilul şi contrazicerile mele fusese vorba 
în articolul din Epoca? 

Întrucît priveşte concluzia celor două articole, 
din a doua serie, publicate în La Roumanie, declar 
sincer că admir, fără rezervă, formele ingenioase la 
care poate ajunge năravul abilităţei. Concluzia mi- 
mează perfect naivitatea, căci autorul articolelor se 
cutremură de ideea d-a-şi „năbușşi toate sentimentele 
în favoarea d-lui Sturdza |“. 

Dar despre aceasta sta vorba în E ceva de revizuit...? 
În favoarea d-lui Sturdza? D-l Sturdza nu merită nici 
una. Țara însă are dreptul de a ne cere să-i închinăm 

ei toate sentimentele noastre, toată mindria noastră, 
toate patimele noastre şi toate aspiraţiunile noastre, 

Să fie sentimentul de dreptate care să explice 
articolele din La Roumanie? Să fie o convingere aşa 
de adincă încît să fi izbucnit ca o idee-forţă peste care 
omul încetează d-a mai fi stăpin? Regret, dar nu crez. 

Asemenea convingeri nu se improvizează, ci abia 
licăresc la început, crese încet şi continuu și cînd 
ajung la maturitate izbucnesc, fără să fie provocate 
de vreun prilej din afară. 

De ce oare articolele din La Roumanie n-au precedat 
„Nota americană“? Și de ce, dacă au putut fi stăpînite 
pînă la „Nota americană“, n-au fost amînate pînă ce 
țara și Europa să nu mai fie sub impresia imediată a 
„Notei americane“? 

lacă întrebări fireşti cari mă întăresc în credința 
că e mult de revizuit în conștiința multor oameni 
politici şi că această revizuire se va impune cind sfintul 
duh se va cobori în conştiinţa lor, ca să le dovedească 
că nimic într-adevăr mare nu poate încolți în abili- 
tăţile sterile și pentru ei şi pentru ţară. 

ION RAȚIU 


Tristă veste ne sosi astăzi de peste Carpaţi. Românii 
sunt în doliu. Marele bătrin a trecut în istorie. Ion 
Raţiu şi-a dat obştescul sfirgit. 

Să ne plecăm în fața destinului, cu resignarea unui 
popor conștient că imaginea lui va trăi glorificată 
în cei de acum și transmisă urmașilor, din generaţie 
în generaţie, ca o lumină adevărată, ca un izvor de 
speranţe, ca o mărturisire a drepturilor unui neam care 
a străbătut viforul istoriei ca să trăiască în istoria 
lumei. , 

Marii eroi ai cugetărei, ai artei, ai acţiunei, sunt 
sintezele etnice ale popoarelor. În ei se concentrează 
însuşirile de energie, de voinţă, de aspiraţiuni ale 
tuturora; ei desiundă căile, dezleagă mersul, unifică 
dorințele, fixează idealul și adaugă actualităţei o 
parte din forţele viitorului. Ei sunt cel mai puternic 
rezumat a ceea ce a fost în depărtările trecutului şi o 
anticipație a ceea ce va trebui să fie. 

Asemenea oameni mențin caracterul naţional, 
caracterizează epocile şi le leagă între ele, întregind 
istoria şi preparind desfăşurarea ei. 

Raţiu e un mare erou. În el, speranţa şi energia 
predecesorilor săi, frinți pe roată. Neclipind în faţa 
primejdiei, ca cei chemaţi să reprezinte viaţa tuturora, 
o viață care nu piere. Uitindu-se pe sine, ca un om 
care reprezintă interesul şi istoria tuturora. Uitind 

pe ai săi, ca un predestinat pentru marea familie a 
tuturora. 

Hotărit, senin, neinduplecat. Cuvint apăsat şi 
demn. Despreţuitor al abilităţilor, ca toate forţele 
excepționale cari merg drept, pe față şi izbesc fără pre- 
facere. 

lacă de ce, fără străluciri trecătoare, ci plămădit 
în proporții mărețe, devenise idolul ţăranilor români 
de peste Carpaţi, al acestui popor drept şi energie 
care pururea va slăvi sufletele curate și uriaşe mai 
mult ca pe actorii de sărbători și diplomaţii încilciţi 
în micile lor combinaţiuni. 

Simplitatea lui era profundă. Se scuturase cu voinţă 
de toate nimicurile subtile ale unei culturi pretenţioase. 
Simplificase problemele mari ale existenţei noastre 
naţionale. Voise ca mintea lui să fie liberă de orice 
controversă, ca să fie omul intreg al unei singure idei. 
Şi această idee era smulsă din istoria a 17 veacuri şi 
din inima a 10 milioane de români. 

Și atit de mult se identificase cu ideea lui dominan- 
tă, încit niciodată n-a admis în mintea lui două partide 
în regatul României. „Nu există decit un singur partid: 
al românilor“. Astea sunt vorbele pe cari mi le-a repetat 
în toate discuțiunile. 

Peste Carpaţi n-a fost un psiholog politie mai mare 
ca Raţiu, nici un apostol mai sfint al cauzei naţionale. 
El înţelesese sufletul țărănimei, şi se învinsese pe el 
însuși, preparindu-se la orice jertfă. În cele din urmă, 
era convins că numai jertfa conducătorilor va fi victoria 
românilor. Ca un creştin primitiv. 

În 1894, înaint» d-a intra în temniţa de la Seghedin, 
era chemat, implorat în scris, să vie în România. La toa- 
te demonstrațiunile, la toate perspectivele de onoruri, 
el răspunse: „Dumnezeu e sus, el să mă judece. Puțin 
mai am de trăit. Fericirea mea din urmă şi cea mai 
mare, va fi aceea ca oasele mele să putrezească în 
temniţele Ungariei. Din cenușa lor se va ridica trium- 
fătoare cauza naţională. Gindiţi-vă, gindiţi-vă bine, 
ce va zice țărănimea neştiutoare de combinaţiunile 
diplomaţiei cînd conducătorii vor dosi şi se vor răsfăţa 
în onoruri în România, iar cei mici, sărmanii, vor 

intra în temniță? Țara ar îi coprinsă de o amorţire 
din care mai multe generațiuni n-ar putea s-o tre- 
zească“. 

Şi cu picioarele umflate, sprijinit pe o cirje, şi pe 
tovarăşa lui de luptă, nobila d-nă Raţiu, s-a dus în 
temniţa de la Seghedin. 

Astfel trăiesc, vorbesc şi lucrează eroii. 

Așa a fost Raţiu, şi doliul de peste Carpaţi este 
doliui tutulor românilor. 

Înaintea sfintelor lui rămășițe să ne plecăm capul 
cu o singură miîngiiere: a fost o glorie naţională şi 
viaţa lui va fecunda forța de rezistenţă a românilor. 

„AGRICOLA“ 


De curind a apărut o broșură de 46 de pagini intitu- 
lată Asoeiaţiuni sătenești, datorită, mi se spune, unui 
personaj însemnat din partidul naţional-liberal, ascuns 
sub pseudonimul de „Agricola“. Sub titlul studiului 
stă istoricul și atrăgătorul moto: „În hic signo vinces“. 
Fireşte, e o armonie intre „Agricola“ și Asociaţiuni 
săteneşti, rezolvîndu-se cu un acord major şi plin de 
speranțe: „in hoc signo pinces“. | 

Studiul este bine scris şi inspirat dintr-un senti- 
ment lăudabil. Sobru, precis, cu evidenta dorinţă 
d-a spune cuvintul salutar într-o problemă grea și 
decisivă. „Agricola“ îşi desfășură propunerile sale 
cu o sinceră dragoste de populaţiunea rurală. Așa mi 
ze pare și nu înțeleg de ce i-aș face un proces de con- 
ştiinţă, cel puțin intrucit priveşte partea sentimentală 
a d-sale. Goethe zicea că nimic nu merită să se spuie 
dacă nu porneşte dintr-o largă simpatie. Pină și în 
critica cea mai violentă trebuie să se întrevază o 
puternică iubire pentru convingerea contrarie. Şi eu 
nu m-am revoltat contra nimănui care s-a preocupat 
de ţăranii noştri, exceptind pe speculatorii cari năvă- 
liseră în sate cu broşuri incendiare, 

E de regretat însă că „Agricola“ n-a izbutit să se 
scuture pe d-a întregul de spiritul de partid, lucru greu, 
recunosc, dar absolut necesar cind e vorba de cestiuni 
naţionale. Cite conștiințe a alterat și cite energii a 

distrus sectarismul politic ar fi subiectul interesant 
al unui studiu de făcut. 

Cind un scriitor constată că guvernele adeseaori au 
pierdut vremea ţării în războiul Penelopei, că regimul 
parlamentar, aşa cum se practică la noi, este o pagubă 
naţională, că legile privitoare la propăşirea ţăranilor 
sau nu au fost bune, sau nu au fost aplicate, sau au 
fost rău înţelese de nişte funcţionari nepregătiţi și 
indiferenți, că sătenii, chiar în timp de sărăcie, s-au 
stors şi și-au plătit datoriile pămintului, păstrind 
în genere vechea cinste strămoşească, e drept să con- 
statăm — şi o fac cu plăcere — că acel scriitor are 
în sufletul lui iubirea subiectului de care se ocupă, 
fără de care nu e cu putinţă să se apropie cineva de 
nici un serios adevăr social, 

Dar cind acelaşi scriitor, indiferent de problemă în 
sine, nu uită d-a glorifica o lege numai pentru că a fost 
alcătuită de partidul din care face parte şi nu se poate 
stăpîni d-a apăsa pe modificarea acelei legi numai pentru 
că a fost modificată de un adversar al partidului său, 
dovedește că încă nu s-a ridicat îndeajuns dasupra secta- 
rismului tradițional. E uşor să afirmi că „legea vînzării 
bunurilor statului“ din 1881 este superioară, din punctul 
de vedere țărănesc, legei moditicatoare din 1889, dacă 
din prima lege iei numai partea ei cea bună, iară din 
cea d-a doua pierzi din vedere toemai imediatul ei scop. 

„Agricola“, probabil urmaș și d-sa al improprie- 
tăriţilor de la 1864, ştie, desigur, că legea de la 1881 
admitea vinzarea moșiilor statului și la cei cari nu 
aparţineau populațiunei rurale. Din această cauză, 
concurenţa între orășeni și săteni a fost dezastruoasă. 
Marea problemă rurală din capul locului a fost turburată 
de profesiunile liberale, și mai ales — fie zis în treacăt — 
de profesioniștii liberali. Avocaţi, medici, ingineri, 
funcționari, comercianţi, mai toţi convinși — îndeosebi 
după 1881 — de binefacerile liberalismului, au năvălit 
asupra domeniilor statului și și-au împărţit uşor ceea 
ce se cuvenea să rămiie ca o rezervă asigurătoare, la 
zilele grele, pentru nenorocita noastră populaţiune 
rurală. „Agricola“ ar putea să mediteze asupra numă- 
rului colosal de hectare din domeniile statului cari 

au trecut cu o iuțeală fantastică în proprietatea poli- 
ţicianilor orăşeni. Chiar dacă am admite că moșii, 
corpuri întregi, în întindere de 15.000 de hectare au 
fost cumpărate de cete sătenești de la 1881 şi pînă la 
1890, rezultatul faimoasei legi din 1881 este prea 
puţin însemnat în raport cu numărul moșiilor vindute 
orășenilor. Din 68.000 de hectare, în acest interval 
liberal, au fost cumpărate de albăstrimea, mai mult 
roșie, a norocoșilor străini de brazda satelor. 

Legiuitorul din 1889 a văzut în acest trist efect 
al legei din 1881 o primejdie socială, o dezechilibrare 
şi mai mare între mijloacele de dezvoltare și de exis- 
tenţă ale populaţiei rurale și ale unei părţi, favorizate 
de soartă și de politică, din populațiunea orășenească. 
Şi fondul legei din 1889 stă tocmai în impedimentul 
formal d-a se mai vinde moşiile statului altora afară 
de săteni, afară de sătenii aceia cărora „Agricola“ le 
aduce calde și meritate elogii. Rezultatul a fost: 
de la 1890 și pînă la 1896 ţăranii au dobindit, în loturi 
de 5, 10 şi 25 hectare, 361.000 de hectare, în valoare 
de peste 130 de milioane. 

Şi atit este de evidentă superioritatea acestei din 
urmă legi, încît de donă ori a revenit la putere partidul 
d-lui „Agricola“, după legea din 1889, și pinza Penelopei 
a crescut cu un cot de in bine bătut, căci nici un liberal 
n-a îndrăznit să atace principiul ei fundamental, 
oricît de doritori ar fi fost profesioniștii de astăzi d-a 
gusta și ei din lunga pomană naţională care a durat 
de la 1881 și pînă la 1889. 

Crez dar că studiul d-lui „Agricola“ ar fi ciştigat 
în seninătate și înălţime dacă n-ar fi fost atins, fie 
şi în parte, de muşiţa moștenită care strică cele mai 
sănătoase idei și moaie vigoarea celor mai curate 
avinturi. 

Dar afară de păcate ca de felul celui de mai sus, 
e un fond serios în acest studiu, chiar cînd unele pre- 
vederi ar fi discutabile şi unele date statistice părti- 
nitor alcătuite. Autorul s-a dăzbărat de mania libera- 
lismului vid şi vede în problema rurală o cestiune 
naţională, mai grea şi mai complexă decit au crezut-o 
coreligionarii săi de mai nainte. Măsurile fundamentale 

pe care își întemeiază speranțele d-sale sunt: culti- 
varea moșiilor de către proprietarii lor, îndepărtarea 
treptată a arendaşilor, mai ales a celor străini, înmul- 
ţirea şi dezvoltarea băncilor sătești, tovărăşiile coope- 
rative, desfacerea produselor prin asociațiuni, și 
îndeosebi asociaţiunile săteşti recunoscute ca persoane 
civile, în scop de a arenda şi de a cumpăra moșiile 
statului şi cele particulare. Şi pentru ca această din 
urmă reformă să-şi producă efectele ei, presupune în- 
fiinţarea unei mari instituțiuni de credit (presupui 
şi eu că nu e vorba de o nouă pricopseală a partizani- 
lor), special destinată asociațiunilor sătești, îndoin- 
du-se că ar fi indestulătoare actualele instituţiuni fi- 
nanciare. Numai astfel pămîntul ţării nu va fi săcătuit, 
ţăranii vor fi mai omenos trataţi, creditul lor va spori, 
instrumentele lor de cultură vor fi mai perfecţionate, 
produsele lor se vor vinde mai avantajos şi, în sfirșit, 
le va fi posibil, şi ca forme legale, şi ca sume necesare, 
să devie cu timpul proprietari în virtutea legilor eco- 
nomice, fără să mai aştepte absolut tot numai de la 
stat, ale căruia domenii s-au redus și se vor reduce 
numai la păduri, bălți, mine şi citeva ferme model. 

Fără a discuta astăzi reformele propuse, constat 
că naţionalul-liberal „Agricola“ a renunțat la iluzia 
liberală d-a crede că legile omenești pot ceva fără fac- 
torul vremii şi independent de legile naturale şi de 
marele învăţător al omenirei: sfinta nevoie. Dar pare- 
mi-se că „Agricola“ comite o impietate cu fondul 
doctrinei liberale cind se amestecă in succesiunea 
țăranilor. Parcă nu-mi vine să crez şi totuşi e adevărat. 
Am citit de mai multe ori. D-sa admite că un lot de 
pămînt ce nu ar depăşi o limită stabilită de legiuitor 
să fie transmis numai unuia dintre moștenitori. Da? 
Foarte bine. Ajungem, cu o naivitate adorabilă, 
la majorat. 

Ce-a mai rămas din vasta clamoare de odinioară, 
ridicată de la un capăt pină la celălalt al ţărei, contra 
d-lui Carp, contra acestui feudal fără inimă, care, tot 
din ură contra ţăranilor a poruncit prin legea de la 
1889 ca domeniile statului să fie numai pentru țărani? 

P candoare politică, partidele devin in- 
utile, 

În contra legii minelor, partidul naţional-liberal a 
provocat o mişcare formidabilă şi legea minelor a fost 
revotată de partidul naţional-liberal. În contra dru- 
murilor de fier din iniţiativă privată s-a dus o luptă 
constituțională și legea a fost admisă de partidul na- 
țional-liberal. În contra legei breslelor, liberalii şi-au 
rupt băierile inimii și la putere au votat feudala lege 
a breslelor. În contra legei Teodor Rosetti privitoare 
la mărirea comunei rurale şi la reducerea atribuţiu- 
nilor primarului rural s-au făcut, jurăminte sacre şi 
solemne și amicul meu d. Vasile Lascăr, ministru de 
interne al partidului naţional — liberal, şi-a anunţat 
prin mesaj o lege similară. În stirşit, d. „Agricola“ 
ajunge la „majorat“, 

Şi dacă la acest jaf pe care d-nii liberali îl fac în 
domeniul reformelor conservatoare adăogăm şi metoda 
grațioasă și plină de amenitate cu care d. Sturdza îşi 
conduce partidul, o întrebare se impune: mai există 
sau nu un partid liberal? 

Pe calea aceasta e greu de prevăzut dacă şi după 
d. Sturdza liberalii sinceri vor fi îndreptăţiţi să-şi 
întinză mina cu formula „nunc tandem redit animus“ 
ne-a venit inima la loc. 

Astăzi naivii pot să crează că sunt în partidul li- 
beral, oportuniștii iși repetă cuvintele lui Pliniu, și 
acela un şiret de prima ordine: „Să trăim sub republica 


de astăzi în așa fel, încît să ni se pară că este o repu- 
blică“. 

NĂRAVURI ȘI TENDINŢE 


Despre studiul Asociaţiuni sătenești, scris — acum 
sunt încredinţat — de d-l Take Protopopescu, am fă- 
cut o recenziune mai mult din punctul de vedere po- 
litic decit literar. Am constatat că studiul e bine scris, 
bine gîndit şi că nu-i lipseşte nici sincera simpatie 
pentru populaţiunea, rurală. 

Astăzi cînd ştiu că „Agricola“ e subdirectorul de la 
Creditul financiar rural, oricît de nedrept a putut să 
fie d-sa cu mine într-un moment grav din viața mea, 
nu regret niciunul din elogiile meritate pe care i le-am 
adus în public, sub propria mea iscălitură. Mă voi 
ocupa de proiectul d-sale de lege cu aceeaşi imparţia- 
litate. 

Voința națională îmi răspunde, printr-un prim 
articol intitulat Politică, logică și literatură. Răspun- 
sul, cu tot pedantismul, are „un înţeles social dina- 
mic“, ca să mă servesc de formula de preferință a au- 
torului, dar un înţeles ingust, punind în evidenţă o 
şcoală fără ideal, practică, foarte practică pentru o 
„cazarmă“ politică, după fericita expresiune a d-lui 
Toma Stelian, folositoare, foarte folositoare pentru 
partizanii fără temperament, fără credinţe şi fără ilu- 
zii, dar funestă pentru un partid politic. 

În primul rind, autorul articolului dovedeşte că 
morala n-are nici un rol în viaţa publică, şiritlicul 
ordinar excluzind-o din sufletul oamenilor politici 

cari înțeleg „complexitatea vieţei“. D-sa, cu regret, 
nu crede „că se va stinge rasa personalităților, cari 
nu se pot acomoda nici cu complexitatea vieței, nici 
cu imoralitatea poftelor“. Fireşte, om politic ar fi acela 
care „s-ar acomoda cu imoralitatea poftelor“ și în 
România asemenea oameni de stat au fost stinjeniţi de 
utopiştii cari nu s-au acomodat cu poftele imorale, 
fondul vieţei, profundul înțeles al problemelor „dina- 
mic-sociale“. Desigur, detestabilă rasă a fost rasa per- 
sonalităților incapabile de a înţelege „complexitatea 
vieţei“, aşa cum a înţeles-o Voința naţională. Şi cine 
ştie, imposibil n-ar fi, școala organului liberal, tot 
cernînd și eliminind, ar putea într-o zi să-și ajungă 
idealul: un partid întreg de oameni de stat, toţi ințe- 
lepţi, toţi turnaţi în același calapod, toţi „dinamici- 
sociali“ respectuoși cu „imoralitatea poltelor“, blinda 
religie a foalelor naţionale. 

De la teorie la practică. Eu, după autorul răspun- 
sului din Voința naţională, sunt un naiv fiindcă n-am 
înţeles că liberalii erau în drept a jecmăni proiectele 
de legi conservatoare de la 1888 şi pină astăzi. Recu- 
nosc că am fost un naiv, că niciodată nu m-am gindit 
la o explicaţie pe care sunt fericit a o ceti în Voința 
naţională. Ce au luat — a lua este aci un eufemism — 
liberalii de la conservatori? Dacă vreţi, nimic, 
dacă vreţi, tot, după cum veţi fi dinamici-sociali, 
acomodaţi cu „imoralitatea politelor“, sau nişte idea- 
lişti turbulenţi cu „complexitatea vieţei“. 

Au luat d-nii liberali de la conservatori legea mine- 
lor, legea drumurilor de fier din iniţiativă privată, 
legea instrucţiunei publice, legea breslelor etc. și e 
pe cale să ia şi legea comunală rurală. Dar mai intii 
le-a combătut cu înverşunare. Nu face nimic. O baga- 
telă. Iacă cum se explică acest onorabil împrumut 
forțat. 

„La noi, clasele sociale domnitoare n-au fost pînă 
acum aşa de categorie deosebite, încît partidele po- 
litice să aibă vederi diametral opuse“. Recunosc că 
nu mi-a trecut prin minte. Ca oul lui Columb. Toată 
lupta de o jumătate de secol, redeşteptată chiar as- 
tăzi în parlament, cu o nobilă vervă, de d. Vintilă 

Brătianu, toată pasiunea, tot focul, cu toate revoltele 
şi cu comploturi cari treceau peste partidul conserva- 
tor, au fost nişte basme național-liberale. Partidele 
nu se deosebeau de loc, — cel mult, o mică deosebire 
între conştiinţele fără scrupul „dinamic-social“ şi 
nişte conştiinţe de utopici cari credeau în crezul lor 
politic. Încolo? Vechile privilegii inlocuite cu privi- 
legiul nou d-a vesteji fără remuşeare, d-a injuria fără 
credinţă, d-a exalta aspiraţiunile unui popor ş-apoi, 
la lași, cu cîteva forțe migălite, c-un glas monoton de 
strană şi c-un obraz nepăsător... „merge vorba că ar 
fi existind o cestiune naţională“. O mică scorneală a 
ciocoilor. Cine s-o crează? Partidele nu se deosebesc 
în fond şi legile unuia pot fi furate de celalt! 

Am înţeles ! a ia 

Al doilea. Conservatorii, unii răi și alţii naivi, au 
alcătuit un program de legi, e adevărat, dar aceste legi, 
cari nu trecuseră prin capul liberalilor, trebuia să fie 
„ceurățite de naivitatea“ unora, de „răutatea celor- 
lalţi«, şi dăruite cu „o inimă românească.“ (Rog pe el- 
titori să nu mă crează pînă n-or citi nr. 5.601, anul XX, 
ediţia 4-a din Voința naţională.) Şi dacă un partid 
politic se indeletniceşte cu aceste operaţiuni dinamo- 
sociale, are dreptul de a lua întregul program de legi 
de la celălalt partid politic. i Ea 

Recunosc că „am ignorat aceste realități politico- 
sociale“. Dar și după răspunsul Voinţei naţionale de- 
clar că sunt încă un ignorant în privința unei cestiuni 
de fond. N-am înţeles, din toată pompa de expresiuni, 
„complexitatea vieţei“, „realitatea politico-socială“, 
„formule aristotelice“, „relaţiile reale dintre straturile 
tărei noastre“, „inţeles dinamic-social“, „silogisme 
in barbara“, n-am înţeles cam ce au pus d-nii liberali 
în legile mai sus pomenite, ca să le dea „0 inimă ro- 
mânească“. 

Vina e a mea, desigur, căci am făcut pe d-nul de la 
Voința să se ocupe mai mult de valoarea mea literară, 
de dragostea mea de o „formă impecabilă“, de „ad- 
miraţia mea de formele plastice“ şi de „abstracţiunile 
logice“. Regret, căci aș fi aflat cum au transformat 
d-nii liberali legea minelor și legea căilor ferate din 

iniţiativă privată, din legi neconstituționale şi pri- 
mejdioase, în legi și constituţionale, şi folositoare. Aş 
fi aflat cum au turnat „o inimă românească“ în legea 
feudală a breslelor, şi alte minuni „social-dinamice“ 
de felul acestora. 

ntrucit priveşte persoana mea, n-aş avea nimic 
de răspuns (mulțumirile mele pentru partea literară), 
dacă d-nii de la V.n., din cauza puţinului preţ ce mi-a- 
cordă ca om politic, n-ar ajunge la o dușmănie puţin 
galantă cu abstracţiunea, cu logica, cu formula plas- 
tică, cu frumosul din luptele noastre politice. E cel 
puţin ciudat să vezi tinerimea liberală izgonind idea- 
litatea din viaţa politică, 

Parcă n-ar fi citit nimic din trecutul omenirei, 
În Anglia, despre care adeseaori se vorbeşte, cam pe 
dinafară, nu e un moment mare, nu e un (mo-)bil 
fundamental, liberal sau conservator, nu e hotărire 
naţională de pace sau război care să nu fi provocat seri- 
eri şi discursuri de o frumusețe uimitoare, de o elo- 
cință demnă de cele mai măreţe timpuri ale Greciei 
vechi. Pot să afirm, fără temere de a fi dezminţit, 
că Anglia n-a avut un om de stat într-adevăr mare, 
— nu e vorba de un biet fost deputat și un modest par- 
tizan — care să nu fi strălucit prin cultura lui literară 
şi prin admirația frumosului, în toate direcțiunile 
lui. Acolo, ca pretutindeni în lumea civilizată, rea- 
lul şi idealul s-au precumpănit și nu s-au despărțit 
unul de altul, nici în viaţa publică, nici în parlament, 
nici în guvern, nici chiar în științele pozitive. 

Asta e marele stimulator al acţiunei, urîtul te face 
să te gindeşti la descompunere, la primejdie, la nepu- 
tință, la confuziunea materială și intelectuală, la 
dezordine și la urmarea fatală a acestora: la slăbiciune. 
Așa gindesc sociologi ca d-l de Roberty, cari înţeleg 
ceva mai bine cestiunile „dinamo-sociale“. 

Ion Brătianu — despre care Barbu Catargiu zicea 
partizanilor: „feriţi-vă de această privighetoare“ — imi 
spunea la o întrunire publică: — „De cîte ori auz 
vorbind pe... mi-e frică să nu poticnească. Are oase 
moarte în limbă.“ La Turnu-Măgurele îmi repeta o 
gindire scumpă lui, și avea o figură şi tristă șI lumi- 

noasă: „Să nu părăsiţi niciodată idealul, numai așa 
veţi izbuti să suportaţi şi să guvernaţi realitatea“. 
Exemplul de realitatea care ucide orice speranţă, ci- 
tat de el, il las consemnat unde trebuie. Ar fi prea du- 
reros, mai ales pentru școala paracliserilor cu „oase 
moarte în limbă“. Se 
Contra mea, cit vreţi, d-lor, dar, vă rog, fie-vă 
milă de frumos, de logică, de abstracțiune, de formu- 
lele plastice şi de toată partea nobilă a realităților 
umane. Aș preferi să ne împrumutaţi și din idealitate, 
decît să vă mărginiţi operațiunea dinamică — prea 
dinamică — numai la legile conservatoare. 

SPRE VIITOR 


Cu ce ovaţiuni a fost salutată de camera februaristă 
marea operaţiune financiară a d-lui Take Ionescu, pre- 
zentată sub numele de conversiune ! Nici la proclama- 
rea regatului n-am văzut atita entuziasm, n-am auzit 
atitea răpăieli de palme! A fost un adevărat triumf 
pentru ministrul de finanţe. 

Să mai poftiți a contesta capacitatea financiară a 
lui Take! — ne sfidau cu mîndrie naivă ciţiva conser- 
vatori pe care îi furase curentul, pregătit cu abilitate 
de regizor. 

Şi gazetele lor băteau tot cu atita neconştiință 
toba mare. Şi găgăuţii făceau cor imprejurul dantis- 
tului: — Ce geniu! 

Nu vreau să controlez ancheta unui prieten din 
Cameră care îmi garanta că 50 la sută din mindreţele 
actualului parlament nu ştiu lămurit ce este un titla 
de rentă amortizabilă ; că 75 la sută din aceşti onora- 
bili habar n-au de ce este un amortizment; că mai 
mulţi încă nu pricep nici vorba conversiune; că nu 
sunt 10 deputaţi cari să cunoască formula anuităţii, 
nici tabelele de paritate, pe care, de altfel, nu le cu- 
noaşte nici ministrul de finanţe. 

Lucrurile astea nu par a avea vro importanţă în 
cestiunea de faţă. Cine ţine punga ţării — Camera de- 
putaţilor — n-are nevoie să ştie prea multe. E destul 
să crează — credinţa nu cere știință —, să admire şi 

să voteze. Şi majoritatea pe braţele căreia se reazimă 
acuma guvernul m.-sale, crede în geniul ministrului 
de finanţe, admiră talentul bărbatului cu gitlej de 
aur şi votează orice, votează totul, fără a discuta. În 
nici un parlament n-am auzit mai puţină discuţiune 
ca în cel al României de astăzi. 

Cum să nu dăm noi d-lui Take Ionescu autorizarea 
de a converti sute de milioane, cu prelungire de termen 
şi cu o emisiune de 87,50 în chipul şi eondiţiunile ce 
le va crede mai avantagioase, cînd însuşi suveranul 
i-a dat regeasca sa autorizare de a face o astfel de ope- 
rațiune? 

Şi tot aceleaşi sentimente şi convingeri că opera- 
ţiunea e strălucită le-am intilnit şi în maturul corp, 
cu toată opoziţiunea amieului nostru C.C. Arion. Ceva 
insă şi mai caracteristie aci, pentru încrederea în gu- 
vern. Într-un după prinz s-a adus proiectul votat de 
Cameră, s-a cerut urgenţa, l-a plimbat repede prin 
secţii pentru alegerea delegaților, s-a primit și de acest 
comitet, s-a făcut un raport arhi-nul, s-a depus pe 
biroul Senatului, s-a discutat în şedinţă publică şi s-a 
votat... o operaţie de o jumătate miliard... într-o ju- 
mătate de şedinţă?! 

Era, se vede, mare primejdie in zăbavă. Cită ener- 
gie şi ce patriotism! j 

Ş-apoi, cită confiență din partea puterii legiui- 
toare... În Senat n-a luat nimeni cuvîntul ca să spri- 
jinească opera guvernului. În Cameră a vijiit niţel un 
pic de crivăţ, care n-a putut mătura nimic din gunoa- 
iele conversiunii, rău scuturată de d-nii Marghilo- 
man și Brătianu. lar dintre miniştri n-a mai vorbit 
nimeni, nici d. Cantacuzino care posedă citeva mili- 
oane de rentă (un beneficiu de 12,50 la sută e bine ve- 
nit chiar pentru un Nabab); nici generalul Manu care 
combătea altă dată astfel de operaţii cu prelungire de 
termen ; nici d. I. Lahovari care ştie cit costă pe gu- 
vern tariful conştiinţelor. Cu toţii, și senatori și depu- 
taţi şi miniștri, au lăsat neștirbită gloria marelui fi- 
naneiar, care avea nevoie de o reabilitare. Iar minis- 
trul conversiunii trebuia să iasă triumfător. 

Ce feerie politică?! 

Dar care or fi condițiunile in care se efectuează 
această conversiune bastardă? 

Nu ştiu dacă aceste condițiuni mai sunt cunoscute 
altcuiva decit peregrinului care se odihnește la Dol- 
mibacce şi samsarului său. Ba încă poate samsarul le 
cunoaște mai bine decit însuşi ministrul. 

De auzit, auzit-am cu toţii multe, aşa de multe 
că nu mai ştiu ce să credem. 

Concesii de petrol; favoruri la tramvaie; loterie 
de stat; credit viticol; munte de pietate; anulări de 
creanţe private; deschideri de credite cu fond pierdut; 
comisioane discrete ; dar toate astea pot să fie minciuni 
puse în circulaţie de unii pismătăreţi pentru a întu- 
neca aureola unui ministru atit de scrupulos şi a păta 
moralitatea unui regim atit de cinstit. 

E mai bine să aşteptăm ce are să vie, pină cînd o 
veni; iar deocamdată să judecăm conversiunea, fără 
a întina cu niei o bănuială splendoarea unei frunţi ce 
se plimbă falnică prin azilul februarist. 

Această operaţie, redusă la cea mai simplă ex- 
presie, ușurează bugetul ţărei pentru 26 de ani. Iată 
partea ei cea bună, care îndrituieşte pe mameluci să 
ridice în slava cerului pe marele lor bărbat de stat. 

Dar tot această operaţie impovărează bugetul prin 
alţi 14 ani. lată partea ei cea rea care legitimează cri- 
ticile adresate isteţului ministru de finanţe. Şi dacă 
comparăm socoteala părţei celei bune cu socoteala 
părţei celei rele, rezultatul este că țara rămine împo- 
vărată, graţie geniului d-lui Take Ionescu, cu o plată 
de mai multe zecimi de milioane. 

Povara însă este a viitorului. Noi o s-o ducem mai 
ușor pînă la 1931. Copiii noştri au s-o ducă mai greu. 
Ce le pasă însă unor părinţi cu minte de soarta copii- 
lor !? Ministrul finanţelor n-are copii. Preocupările 
lui politice sunt închise în cercul vieţei sale, nu trec 
dincolo de cimitir. După dinsul, potopul. Şi in val- 
virtejul actualităţei, fermecați de gidiliturile unei 
glorioli trecătoare, sunt luaţi şi fruntașii şi cetașii 
acestei constelaţiuni de lăcuste, fără să vază nici unul 
ce zile grele pregătese pentru ţară. 

Şi cind nici bătrinii regimului nu-și dau seama de 
atita neghiobie, la ce să ne mai mirăm de entuziasmul 
Cancivocilor? ! 

Numai copiii noștri o să cam cîrtească cind or fi 
mari și or începe să priceapă cit trăgeau la cintar ge- 
niurile din jurul d-lui Cantacuzino şi mult au să se 
mire de nivelul intelectual şi moral al țării legale, 
care sărbătorea cu ovaţțiuni astfel de guverne. Şi mi- 
rarea lor are să se schimbe în uimire, cînd s-or uita la 
letopiseţ și or citi că toate astea şi multe altele ca as- 
tea — partid cu tarif, guvern catilinar, strînsură de 
chiverniseală — s-au petrecut în al 39-lea an de 
domnie a lui Carol I. 

Noroc numai că mai toţi făptuitorii acestor falnice 
isprăvi, cum şi ingăduitorii lor, au să doarmă atunci 
somnul de veci şi n-au să mai poată auzi cu ce pietate 
va vorbi generaţia viitoare de inteligența şi de 
moralitatea eroilor de astăzi. 


PARTIDELE ISTORICE ŞI PARTIDUL CONSERVATOR- 

DEMOCRAT 


(Studiu istorico-politic scris de „Un fiu de ţăran“) 


Un poet al neamului românesc a zis că viaţa omu- 
lui se leagă de idei ca şi iedera de arbori. ledera, care 
de altfel s-ar tîri pe pămînt, se agaţă şi se leagă de ar- 
bori, pentru ca să se susțină și să se înalțe, căci fără 
de idei inălțătoare, viaţa ar deveni un nonsens şi s-ar 
tiri totdeauna pe locurile cele mai joase. 

Dar iedera usucă arborele pe care se înalță; omul, 
din contră, trebuie să facă ideea de care se leagă, cit 
se poate de roditoare, s-o înverzească și s-o nutrească 
pentru ca aceasta, la rindul ei, să-l înalțe cît mai sus, 
trecîndu-l în hotarele domeniului unde domneşte po- 
menirea de veci şi adevărata nemurire. 


+ 


În viaţa politică, ținind seamă că politica este 
rinduiala, după vremuri, în făptuirea binelui obștesc, 
de către toate generaţiunile, începînd cu întemeietorii 
rostului unui neam pe lume, așa ca ziua de azi să lege 
ziua de ieri cu cea de miine, înșirîndu-se ca și inelele 
aceluiași lanţ, rezultă că în ideile politice să domneas- 
că statornicia, în mersul lor — continuitate, în trăi- 
nicia lor să existe siguranţă, în reușita lor — credinţă, 
iar ajungerea la izbindirea lor să întrupeze idealul 
unui popor. 


19 


40 


ae 


Omul cinstit, croindu-şi drumul în viață, își alege 
o ţintă potrivită cu puterile lui; cine cheamă un popor 
la viaţa politică ceată să-i descurce mintea de păienje- 
nişul demagogiei, ca să poată vedea el lămurit care 
din aspiraţiunile lui sunt drepte şi către care trebuie 
să pornească intii. 

Un om de acest fel trebuie să aibă puterea dea cu- 
geta pentru mulţi, inimă care să simtă pentru fiecare, 
şi tărie de voinţă ca, pornind la lucru,să înlăture toate 
greutăţile care irebuiesc învinse. 

Lucrind la lumina zilei cu minte şi inimă, el trage 
brazdă largă in ogorul politicii, unde seamănă idei 
sănătoase, cu care încolțeşte nădejdea în viitorul şi 
fericirea neamului. Poporul, culegind roadele semă- 
năturii, răsplăteşte pe semănător cu cinste şi-l ur- 
mează în viitor cu credință. 

Cu trecerea de vreme, oamenii învață unul de la 
altul şi moştenesc din tată în fiu deprinderea spre tăp- 
tuirea binelui — aceasta este tradiţiunea virtuţii: 
drumul lung în timp şi încet la mers, dar la capătul 
lui stă izbînda sigură pe care poporul oţelit o păstrează 
cu drag, pentru că a văzut-o cu mintea, a urmărit-o 
cu toată inima, şi a dobindit-o cu munca; nu i-a pre- 
zis-o vrăjitorii, nu a găsit-o la răspintii, n-a ciștigat-o 
la noroc. > 

Un asemenea om și un asemenea popor se ridică 
ințelepțeşte şi fără tapaj. 

Amăgitorul însă işi prooroceşte singur venirea și 
înălțarea; spune că e căzut din stele, cules din flori, 
adăogind că prin graiul lui vorbește providența, că 
„pe fruntea lui e numai lumină, sub tălpile lui sunt 
numai flori“. Înțelepciunea-i se răstringe și asupra 
prietenilor, dăruiește fericire şi făgăduieşte belșug, 

În taină își numără prietenii — măsura cinstii 
n-o cunoaşte. Armata lui?... nor de lăcuste; cimpul lui 
de luptă?... politica democratică; armele lui?,.. cle- 
vetirea şi minciuna; tactica lui?... înşelăciunea; pra- 
da lui?... averea publică; glasul lui?... cobea pusti- 
irei — „a fost şi n-ar mai fi“! L-or plinge neimpămin- 
teniţii, l-or dori brevetaţii după codul penal, l-or 
pomeni toţi ea pe o piază rea. 

lată cele două terenuri de luptă pentru oamenii 
politici cari sunt capabili de concepţiuni, fie într-un 
fel, fie într-altul. 

La mijloc stau cei mulţi, adică acei ce nu pot sau 
nu voiese să conceapă politicește, dar cari adoptă 
idealul unora sau al altora. 

Pentru toate felurile de oameni avem explicaţiuni 
şi exemple istorice. De mai bine de două mii de ani 
s-a citit şi se citeşte în autorii antichităţei: „omul cu 
adevărat mare ştie ce să facă in împrejurări grele; 
după el vine cel care ştie să asculte de sfaturile omu- 
lui cu adevărat mare, şi mai departe, că deşi cea dintii 
putere n-a fost dată tuturor, a doua însă stă în pute- 
rea tuturor de a o voi și făptui.“ 

Logic şi frumos e dar să urmăm pe oamenii cu ade- 
vărat mari ; dar greul cel mare stă tocmai în a cunoaşte 
pe cei cari merită să-i urmăm. Cum vom face deci? 

Meritul în politică este punerea valorii personale 
în serviciul ţărei, cu toate sacrificiile. Către aceştia 
prin urmare trebuie să ne îndreptăm privirile, paşii, 
munca și dragostea noastră desăvirşită. Poporul ro- 
mânesc a numărat mulți de aceştia, iar generaţiunea 
noastră a cunoscut şi cunoaşte, a prețuit şi preţuieşte 
pe mulţi de felul lor. 


lI 


_ Transformările făptuite în viața publică pină în 
ziua de azi au afirmat și au dat pe mulţi la iveală. 
Avem încă printre noi pe cîţiva din cititorii Româ- 
niei moderne și cunoaștem de aproape pe ucenicii și 
urmașii lor. Dar aceștia sunt despărțiți în două tabere 
cari să războiesc aprig în unele împrejurări, ca să-şi 
aducă la indeplinire ideile. Aceste două tabere sunt: 
partidul liberal şi partidul conservator. 

inta tuturor e fericirea ţării, iar punctul de unde 
pornesc e răspintia de unde se despart, nu unde se 
întilnesc cele două căi politice. 

Istoria politică a inscris fapte mari în cartea fie- 
cărui partid, iar cînd împrejurările au pus ţara în 
cumpănă, le vedem pe amindouă unite. 


* 


Am spus însă că cele două căi de luptă sunt felu- 
rite şi iată cum: 

S-a intimplat ca partidul liberal să pornească de la 
principii de pură concepţiune, neţinind seamă de firea 
neamului şi de adevăratele lui nevoi, şi să croiască 
poporului o soartă artificială, care n-a mulțumit 
decit pe conducători, punîndu-le la dispoziţiune func- 
țiunile publice, pentru a face școală partizanilor și 
molipsind ţara de boala oticialităţii, care înăbușe 
viaţa publică, stinjinind pînă şi rapoartele ei cu viaţa 
privată. 

Partidul conservator, dindu-și seama că simpla ofi- 
cialitate este prestigiul numai al celor fără de valoare, 
a limitat la început numărul funcţiunilor la acela al 
persoanelor pregătite, ca să nu creeze preposteri, după 
cum spune Mariu în Salustiu, adică oameni cari să 
înveţe meseria în timpul exerciţiului, căci cel ce e 
chemat la, o meserie trebuie mai întii s-o cunoască şi 
apoi s-o primească, nu întii s-o primească și apoi s-o 
cunoască. À 

Din această cauză, partidul conservator a purtat 
ponosul că a hărăzit funcțiunile numai boierilor de 
neam, cu toate că se ştie că cultura la noi a pornit de 
sus în jos. Ştim însă din bătrîni că fiul nevrednic al 
boierului răminea simplu fecior de boier, nu ocupa 
funcțiuni, și copiii lui cădeau [în] rindul birnicilor, 
lăsînd loc oamenilor ridicaţi din popor, de unde și 
boierii de diferite vechimi. 


II 
Ideea conservatoare, precum arată chiar numele, 
plecînd de la principiul conservării neamului, și al 
datinilor, pentru că şi în ierarhia principiilor, întiie- 

tatea o are principiul existenţei, a fost cea mai veche 
în politica neamului românesc și s-a făptuit spre apă- 
rarea legei şi a moșiei. 


* 


Pentru lege şi moșie se ridica tot cel ce le avea: 
țăranul şi boierul, moşneanul şi voievodul, fraţi de 
cruce pe cimpul bătăliei şi prieteni la capătul ogoru- 
lui. Pămintul României e frămintat cu sîngele lor 
amestecat și de aceea rădăcinile vieţii lor sunt sub 
aceeași brazdă; iar traiul lor, strîns legat de nevoile 
şi aspiraţiunile neamului, a dat naștere politicii na- 
tionale. 

Legaţi de aceeaşi soartă, la bine şi la rău, țăranul 
şi boierul și-au jertfit veacuri de-a rîndul, odată cu 
odihna, averea şi viața. Mulţi luptători fără de nume 
zac în negrul pămînt, urmaţi de mulţi boieri pe lumea 
cea de veci. Statuia spătarului Mihai Cantacuzino şi 
cele 12 lespezi de piatră din fața bisericii Stelea din 
Tirgovişte mărturisesc aceasta indeajuns, după cum 
spune Eliade în epitaful lui Mihail Cornescu (înmor- 
miîntat în faţa Mînăstirii Dealului): 

„Cind tac faptele bune, vorbese pietrile mute. 
Cu boierimea țării s-a stins a ei virtute“. 

Cînd seca izvorul singelui, curgea izvorul lacrămi- 
lor, răsuna glasul pribegiei, ca să nu mai pomenim 
de foamete și molime, pînă ce se imbărbătau de pilda 
altor jertfe. 

Mai potolindu-se furtunile din afară şi statorni- 
cindu-se hotarele, oamenii cu dor de inimă curată, cu 
mintea înțelepţită de suferinţă, şi eu rost la lucru, 
işi întoarseră firul gindirei la punerea temeliei unei 
clădiri în viaţa publică pe care să se întemeieze spe- 
ranțele, de unde să pornească avinturile şi unde să se 
adăpostească siguranța viitorului şi de unde să izvo- 
rască mijloace de propăşire. Între acestea erau: Uni- 
rea, regimul constituțional, dinastia, secularizarea, 
neatirnarea soartei decit de voia noastră și mărirea 
în viitor. 


La desăvirșirea acestor fapte chibzuite, partidul 
conservator, care la origină numără eroi, martiri și 
pe donatorii așezămintelor de caritate, a ajuns — 
chemiînd la viaţa politică pe cei aleși, împărțind sar- 

5  cinele după putere, incredințind, după cum am mai 
spus, puterea celor pregătiţi și capabili de răspundere, 
tinind sfat la lumina zilei şi supunînd actele sale la 
controlul tuturor celor cinstiţi. 

Dar precum stejarul falnie răsare din bobul de 

10 ghindă, iarbă fragedă, apoi nuia mlădioasă şi trebuie 
păzit de viermi, ca să nu-l roadă, ferit de vinturi, ca 
să nu-l doboare, pină ce să poată ajunge trunchi vin- 
jos, care să înfrunte vijelia şi să dea adăpost, tot ast- 
fel și poporul trebuie ferit de viţiile care i se furişează 

15 în suflet prin indemnul la anarhie; trebuie cruțat de 
amestecul apucăturilor nepotrivite cu firea lui, pen- 
tru ca să poată ajunge teafăr la maturitate, să înţe- 
leagă ce trebuie să voiască, să cugete ce trebuie să 
facă şi să găsească în sufletul lui icoana înțelepciunii 

20 neamului; din inima lui să izvorască virtuțile stră- 
bune, casa lui să fie adăpost pentru cinste şi faptă cum- 
pănită, să ia parte dreaptă și întreagă la datorii şi 
la drepturi. 

Pentru a face educațiunea poporului, partidul con- 

25 servator a dat pildă cu fapta: ela păstrat cu sfințenie 
religia, a cinstit biserica și pe slujitorii ei, a creat 
armatal, au înzestrat cu din averea lor şcoala şi insti- 
tuţiile de binefacere, au întemeiat așezămintele pu- 
blice, pe trăinicia cărora s-a rezemat creditul lărei. 

30 Legile conservatoare au fost organe perfectibile 
ale unui corp viu, şi s-au modificat fără a se desfiinţa, 
pentru că se întemeiau pe principii naturale și raţio- 
nale totdeodată și s-au dezvoltat în înțelesul nevoilor 
adevărate, fără salturi, ci urmind treptat calea pro- 

35  gresului sădit în firea românului, nu altoit de la 
străini. 

Măsurile adoptate de partidul conservator au fost 
atit de potrivite nevoilor încît cei cari le combăteau 


1 Sub Alexandru-Vodă Ghica — 1894—1842 —, cînd boierii au 
intrat ca soldaţi, înaintînd treptat-treptat, 

în. opoziție le-au primit pe de-a-ntregul ajungînd la 
putere. Astfel, partidul conservator, cu drept cuvint, 
ar putea spune ca acel bătrin roman în privința aces- 
tui punct: „Mult mai devreme de cum credeam soarta 
a lovit pe cei nesocotiţi şi sper că mai tirziu le va veni 
şi mustrarea“. 

lată ce se poate zice de trecut şi ce s-ar fi putut 
zice pînă la oarecare punct, pină mai deunăzi, şi de 
prezent. 


IV 


Dar deodată și pe neașteptate firul natural al ce- 
lor două partide pare a fi amenințat de un uragan, de 
o invazie cum numai vremurile bătrine ne pot povesti 
în tristețea lor. Şi iată că din nou cele două partide 
istorice sunt chemate să-și dea mina, pentru a mintui 
țara şi de data asta de o mare nenorocire, de pesta de- 
mocraţiei-conservatoare care roade şi pustieşte, usucă 
și prăpădeşte. 

Iată ce ar seri desigur cronicarul despre acest nou 
partid politic: 

„Privind evenimentele ce se desfăşoară, plutesc 
cu gindul în depărtările trecutului şi reflectez la 
dreapta observațiune a acelui înţelept scriitor antic 
care ne spune: 

«Cite democrații n-au fost răsturnate de către acei 
ce-și dau numele de democrați». 

Văd că lingă cele două puternice năvi politice ce 
s-au luptat şi au plutii pînă acum pe valurile politice 
ale ţării noastre, se sileşte a lua loc o a treia, al cărei 
cîrmaci are gindul, pe de o parte, de a naufragia pe 
cele două, iar pe de alta, de a se folosi, în interesul 
său și alor săi de toate bucuriile şi avuturile ţării. 

Vislaşii năvei democratice-conservatoare amăgesc 
pe cei din port și făgăduiesc să-i ducă peste mări la 
țărmul fericirei. Căpitanul așteaptă să se îmbarce toți 
cu tot avutul, să se înscrie în cartea lui. 

El le spune că e vraciul mărilor, că toate primej- 
diile fug dinaintea lui, că stincile se dau în lături; că 


10 


15 


20 


25 


30 


35 


pină şi ţărmul se apropie la ordinul lui. El descintă 
vremea; de el ascultă vinturile; chiar soarele i se 
opreşte în cale. Se aude glasul căpitanului strigind 
mereu: «Să alerge toţi pină mai e vreme, să-şi pără- 
sească credinţa și neamul, să-și rupă legăturile prie- 
teniei, să-și ingroape amintirile». 

Pe vas se dă banchetul vieţei celei nouă, se cîntă 
laudele zeului conducător, se întemeiază o nouăreli- 
giune și credincioșilor li se pregăteşte mai intii bogă- 
ţie, apoi mărire și însfirșit nemurire ca lui Herostrat. 


vV 


Dar abia porneşte vasul pe valuri, impodobit cu 
steaguri de toate colorile, şi strigăte de groază umple 
văzduhul: se vede că vasul e o paragină şi conducătorii 
pirați. 

Piloţi şi lopătari, aleși din adunătura izgoanelor, 
s-au adunat la un loc, pentru că se asemănau întru 
toate şi călătoresc să găsească patrie unde nu există 
datorie, unde drepturile sunt înir-ales. Virtutea lor 
este jaful, minciuna le împodobește sufletul, arnăpirea 
e farmecul vieţii lor. Legile lor sunt trufia și saţiul; 
religia lor sfințește păcatul. În numele acestei religii 
credincioşii primesc botezul. 

Călătorii le-au fost pradă, acesta e începutul iz- 
bindei lor. Cu avutul lor s-au scoborit pe uscat și s-au 
adunat. în Sodoma. Afia-se-vor printre dinșii cinci 
oameni drepţi, de mila cărora Dumnezeu să-i ierte 
pe toţi? Ne îndoim !“ 

Studiind puţin partidul conservator-democrat vom 
părăsi din cînd în cînd tonul rezervat pe care l-am 
păstrat în partea întiia, făcînd pe ici, pe colea, com- 
paraţiuni și figuri ce se potrivesc însă unor adepţi a 
noei revărsări politice. 

Fiindcă închipuirea e mai prejos de realitate, jude- 
cînd oamenii după fire studiată în fapte şi în vorbe, 
vedem că în sufletele nobile sunt răsădite din naștere 
și răsar la vreme dragostea de binele obştesc, bucuria 
de prosperitatea aproapelui, dorul de muncă, rivna 

de cinste și admirațiunea pentru ce covirşeşte măsura 
puterei noastre, pentru măreț şi pentru sublim, 

Acestea sunt mijloacele cu care se agoniseşte nu- 
mele bun și nepieritor care se moşteneşte de către ur- 
maşi și se adaogă la zestrea neamului. 

Am mai spus că recunoştinţa oamenilor de bine 
este răsplata ostenelelor și admiraţiunea jertfelor, 
iar prin jertfe se dobindeşte nemurirea. Acestea sunt, 
hrana virtuţii. 

Alăturea e disprețul pentru netrebnici şi ura pen- 
tru făcătorii de rele. Lumea priveşte de veacuri cum 
se adună taberele celor asemenea și cum se dă luptă 
de moarte de ambele părţi. 

Tabăra celor buni se adună pe cimpul dreptăţei 
sub scutul legilor, şi luptă la lumina soarelui pentru 
biruința cinstei la care au fost depringi de către pă- 
rinți, jertfind fiecare din al său. j 

Protivnicii se ascund de lumină, sunt fraţi de ne- 
legiuire, se închină pintecelui, ţin sfat la opaiţ, se 
imprietinesc la răspîntii şi, cu gîndul de a se înşela 
unul pe altul, își jură credință unul altuia. i 

Cine nu vede că acestea se petrec zilnice în partidul 
conservator-democrat? 

Dar cîte nu sunt armele josnice de care se servese 
căpeteniile acestui partid pentru a spori numărul şi a 
ponegri pe adversari! i 

Pisma e floarea răutății și creşte în sufletele bol- 
nave de mărire nemeritată şi lacome de averi nemun- 
cite. Unealta ci este zavistia, pe urzeala de intrigi 
ţese minciuna pinza vrajbelor din care face veştmint 
nerușinării. Ei bine, această armă n-o găsiţi destul 
de perfecționată în mina conservatorilor-democraţi? 

„Dar dacă astfel sunt şi dacă oameni de bine au 
existat întotdeauna, se pune întrebarea foarte logică: 
cum s-a intimplat ca să li se permită a se aduna în- 
tr-un așa număr, și de ce nu i-au înlăturat de la început 
cei chemaţi cu răspunderea? 

Se ştie că una din calităţile oamenilor mari şi oa- 
menilor de bine este și blindeţea ; ei bine, aceasta le-a 
sporit numărul, iar cînd s-au înmulțit, dorul de iz- 
biîndă i-a scos la iveală. 

Întotdauna oaspeții ruinelor au părăsit singură- 
tatea și s-au apropiat de lume numai cînd au putut să 
se pripăşească pe la ușile celor miloşi, a căror genero- 
zitate i-a adăpostit, le-a dat piine şi nume şi le-a aco- 
perit goliciunea. Dar îndată ce acești oameni sunt 
strinşi în preajma dărniciei, se şi recunosc după apu- 
cături. Risipiţi in diferite tabere, ei erau supuşi pină 
la umilinţă, ba chiar cerșetori;; adunaţi însă la un loc, 
se simt tari şi ameninţă, se tot sporesc cu fugarii din 
toate părţile şi cu cei ce stau prin ascunzători, şi ast- 
fel îşi întocmesc armata în numele căreia se proclamă 
partid. 

Pilda neruşinării în viața publică a indivizilor 
este foarte veche, dar, spre fericirea statelor, s-a întil- 
nit rar. Ea s-a arătat în timpuri de moliciune îndelun- 
gată din partea celor cari erau datori şi în drept să 
o curme. lată greșala cea mare a celor două partide 
istorice. 

Se vorbeşte, pe toate cărările că şeful partidului 
conservator-demoerat este un geniu, este om mare. 
Am căutat să studiez pe oamenii cu adevărat mari ai 
antichităţii și ai timpurilor mai puţin depărtate, pe 
acei oameni asupra cărora istoria şi critica au avut și 
timpul şi mijloacele de a-şi spune ultimul cuvint, de- 
cit care nu mai poate fi altul mai adevărat. În acest 
studiu am găsit calităţile cari au impodobit pe oa- 
menii cari cu drept s-au numit mari, pentru că au 
fost, şi am găsit şi spoiala cu care s-au inveșmintat 
acei cari voiau să treacă drept oameni mari, dar cari 
n-au fost. 

În această din urmă ordine de idei, începînd cu 
Cleone şi oprindu-ne la Catilina, găsim abia la amin- 
doi toate însuşirile șefului conservatorilor-democraţi 
de la noi. Potrivit la naștere cu cel dintii, incepe ca 
dînsul și ajunge la ambiţiunea celui din urmă, cu 
care se potriveşte numai în dorinţe, căci Take Ionescu 
nu e nici nobil, nici militar; ba nici umbra de orator 
pe lingă Catilina, dar aspiră la domnie, fiind intovă- 
răşit de o armată ca a acestuia. Şi nu ne sfiim să afir- 
măm acest lucru fiindcă ne simțim zguduiţi pină în 
fundul sufletului cînd vedem că in noua strinsură, 

care pretinde guvernul și cirma țării in numele unor 
idei, se găsesc şi delicvenți versați în procedura pe- 
nală și cărora le-ar fi stat mai bine, dacă s-ar fi încre- 
zut justiției și ar fi căutat să se pocăiască într-o 
celulă. 

Ciţi nu sunt în această strinsură cari n-au numele 
cunoscut decit la judecătorul de instrucţie și opiniune 
publică confirmată prin hotăririle tribunalelor corec- 
tionale? 

Este drept că se găsesc şi nume care pot să treacă 
pragurile caselor cinstite, dar cele mai multe sunt de 
acelea care seamănă cu firmele rămase pe prăvăliile 
goale de marfă sau cu inscripţiile luate după caste- 
lele căzute în ruină și de pe mormintele lăsate în 
uitare. 

Naşterea sectei conservatorilor-democraţi, am mai 
spus în treacăt, se datorește nepăsărei şi trecerei cu 
vederea la apucăturile indivizilor cari, căutînd nu- 
mai adăpost în schimbul slugărniciei lor, simulată a 
hărnicie, au dobindit și increderea la care nu aveau 
dreptul a candida și nici meritul de a o dobindi. 


VI 


s5 Cind faptele lor erau nepotrivite cu cinstea casei 
în care se Îurişaseră, ei răspundeau înfruntărilor cu 
zimbetul naivului, fățărnicind tragerea de inimă; 
greșelile însă se repetau cu știință și unii ochi ageri au 
descoperit aci un întreg sistem. Dar iertarea repetată 
ce li se dădea ca unor începători, jignind cinstea casei 
începu să treacă, în ochii celor chemaţi a judeca, drept 
nepăsare la cei ce aveau răspunderea, iar pripăşiţii o 
luară drept indemn. Se poate ca o mare parte din mul- 
time să fi crezut că aceasta se făcea cu aprobarea celor 
mar! Și se mai poate ca tot din această cauză ciţiva 
dintre cei aleși să se fi rupt; din marele trunchi conser- 
vator, ca să strejuiască pe democrați, fără însărcinare 
oficială. l 

Cu incetul, sau prea degrabă, ucenicii ajunseră 
maeştri în intrigi, dar cîrpaci la cinste. Luaţi pe pro- 

copseală în înţelesul vechi al cuvintului, ei smulseră 
din zicătoare cuvintul din urmă, îl scriseră pe un ba- 
iarac din două petece de găsit, le înnădiră cu minciuni 
şi-l păstrară ascuns, pînă se spălăci la culoare, ca 
dinşii la sentimente. . 

Cind vechile căpetenii văzură că stingăcia nedoje- 
jenită era perversitate și era să ajungă primejdie, lă- 
sind resentimentele la o parte, ca odinioară acei mari 
patrioţi la porţile Romei, fi izgoniră cu ocară. 

Atunci ei, lipsiţi de modestie, scoaseră baiaracul 
din ascunzătoare, îl aninară în vîrful lăncii cu care 
juraseră să apere ideile şi partidul conservator și ju- 
rară din nou intre dinșii ca tot cu aceeași lance să 
străpungă partidul conservator. 

Cu acest scop işi întocmesc partidul, își aleg sta- 
tul major cu care pornesc la lucru. 

Trimbiţa cheamă pe mercenari, la glasul ei se tre- 
zesc robii patimilor. Ceauşii împart merinde şi arme 
la cetași. 

Crapă grinarul, gem arsenalele, izvoarele sunt la 
streinii de neam şi chiar de peste graniță vin fără 
vamă: toată dărnicia şi tot ajutorul străin sunt o ar- 
vună la credinţa din preţul vinzărei de neam şi îndemn 
la îndrăzneală pentru grăbirea momentului, 

Chiar Cain, părintele crimei, se cutremură. 

Cit fuseră în partidul conservator și cînd impreună 
veniră la cîrma ţării, cerură pentru dinşii cheile ce- 
tăței; adică ministerul de interne, dar văzînd că prea 
s-au trecut cu gluma și că asta nu se va putea cu nici 
un chip, se mulțumiră cu cheile vistieriei. Ce au făcut 
cu ele s-a văzut mai tirziu. făcură conversiunea silită 
şi cu totul la intunerec, tirg cu două tocmeli: una în 
paguba stăpinului (statului) şi alta în punga jupi- 
nului. Ce a mai fost pe la vistierie, ca de ex.: punerea 
în circulaţie a bănenţelor șterse de 5—6 ori, monedele 
găurite şi altele, ştie logofătul de pe acea vreme de la 
finanţe ! 

Aflarăm pricina răzvrătirei şi multe din armele 
conjuraţilor le-am dezvelit, dar n-am spus care le-a 
fost şi le este arma de căpetenie. Aceasta este perver- 
sitatea. Dar ce e și în ce constă această armă? 


367 


10 


15 


30 


368 


Perversitatea, fiica păcatului de moarte şi a făţăr- 
niciei nărăvașe, s-a născut în spasmele beţiei de stă- 
pinire, a fost hrănită cu disprețul de cinste, a avut dă- 
dacă necuviinţa, a învățat la școala vieleniei și a ie- 
şit în lume în casa ruginii. 

Are in foaia de zestre, pe lingă năravurile părin- 
teşti, speranța vinovaţilor, mărturia falșă şi azilul 
fugarilor de osîndă. Cunoaşte graiul linguşirei şi lim- 
ba amenințării. Suride înşelătorilor cînd reuşesc la 
proba falimentului fraudulos şi-i mîngiie în stator- 
nicia nerestabilirei. Admiră pe criminali, eroi ai fără- 
de-legii, printre care se află alesul ei. S-au însoţit în 
ziua amăgirei, au adormit la basmul minciunii, s-au 
răsfățat în visul călcării de jurămint şi au născut tră- 
darea. 

Cu această armă ei pindesc din ascunzători şi 
aruncă noroiul calomniei asupra celor neademeniţi, 
imping pe cei slabi la fără de lege și aleargă să-i scape 
cu mărturii falșe în schimbul credinţii smulse. În- 
tind cursa ciştigului celor naivi şi călăuzese pină la 
poarta inșelăciunii pe cei lacomi. Cei nestatornici 
aleargă nechemaţi, singurul spor de bună voie la numă- 
rul deochiaţilor. 

Ţin sfat de ocară la adresa celor demni de respect. 
Șeful sfințește | 

n speranţa izbindei se mai adună cu dinsul la o 
cină de taină, la un praznic în vileag. Am văzut atunci 
preoți, purtind crucea pe piept, acolo unde se înjun- 
ghea nevinovăția şi se bea singele ei,acolo unde se ho- 
tăra peirea celor buni şi se arătau călăilor prin săru- 
tări de ludă. 

În acea grădină a delirului, bucuria le este la cul- 
me; băutura le îneacă conștiința și se mănîncă căr- 
nuri gătite de mina lui Lycaon. Privelişte de iad și clo- 
cotul vulturilor din Seila şi Caribda ! 

Tirziu în noapte, şeful, infumurat de slăvirea cira- 
cilor, se ridică în apoteoză lugubră și pleacă salutat cu 
urale răgușite. Paşalele mahalalelor urnese cu greu 
tărăboiul, Cei ce au mai rămas strigă și dărapănă. 
Aproape de ziuă totul reintră în linişte şi zorile se re- 


10 


30 


35 


24 


varsă peste aceiași Bucureşti ca în toate zilele. Fost-a 
un vis urit, sau aievea? 

Şeful a zburat cu chimirul ușor peste graniță ca să 
pună amanet articolul 7 din Constituţie şi cu acea ar- 
vună să mai hrănească partidul. 

Dar tot acolo, în acel ospăț şi după aceea, ca un 
vaiet, care vine din depărtare, abia se aude un zgomot 
încetişor, al cărui răsunet se simte şi se măreşte cu 
cît se face mai auzit. E glasul conştiinţei celor amăgiţi 
care au auzit următorul plins al ţării: 

„Fiii mei! 

Cum v-aţi înjugat de bună voie la carul robiei, pe 
pămîntul în care v-am născut liberi? Unde vă este 
credința bărbăţiei, la care v-au deprins străbunii în 
numele meu? Pilda jertfei lor nu vă îndeamnă? Dure- 
rea mea nu vă pătrunde? Plinsul meu nu vă înduio- 
şează? Bocetele mele nu vă trezesc? Ruşinea mea nu 
vă umileşte? 

Da-mă-voi răstignirii şi voi răbda munci de la 
aceia ce au batjocorit şi răstignit pe Domnul nostru 
Isus Christos, pentru că am născut monștri și am lăp- 
tat vinzători! Înălţa-mă-vor pe cruce cu rînjete bat- 
jocoritoare şi mă vor străpunge cu sulița pe care au 
luat-o de la fiii mei şi pe care le-o dădusem ca să mă 
apere; iar hula lor îmi va ineca cel din urmă suspin! 

Cobori-mă-vor în mormint de piatră din Tarpeia, 
şi-l vor împodobi cu flori de la Golgota! 

O! fericită Cartagino, pentru care şi femeile au 
incins spada ! Tu ai pierit în flăcări, luptind cu Doam- 
na lumii, pentru stăpînirea pămîntului. 


VH 


Eşti mama lui Anibal şi te mîndreşti eu dinsul. 
Mormiîntul ţi-l acopere cenuşea fiilor tăi împietrită 
în singele lor. 

Răpusă în vitejie, numele-ţi trăieşte de zeci de 
veacuri cinstit în cartea lumii!“, 

La acest vaiet, multe conștiințe se trezesc, se scu- 
tură, se pocăiese şi-şi zic: „Errare humanum; perseve- 
rare diabolicum !“ 

Dar prin toate cafenelele, pe străzi şi pe la răspin- 
tii se vorbeşte și se spune: ei sunt mulţi și cine va putea 
lupta contra lor? 

Ei bine, nu, nu sunt mulţi: şi în contra lor sunt 
destui care să lupte și să-i învingă, dar aceştia nu se 
aud, nu fac vilvă în străzi, fiindcă sunt încununaţi cu 
modestia și modestia e soaţa sfioasă a meritului, tră- 
ieşte la adăpostul muncii, înfrățită cu osteneala. Co- 
liba sărăciei nu o umileşte; strălucirea palatului nu 
o scoate din fire. O prinde veştmintul tuturor virstelor 
şi al tuturor treptelor. În sufletu-i curat străluceşte 
geniul și în inima ei mila; se bucură de dreptate și 
se inchină la adevăr. Auzul ei nu primește minciuna, 
gura ei nu rosteşte clevetire. Ea nu face silă cu slujba, 
dar nici nu primeşte simbrie. Apără meritul de mîn- 
drie și se retrage neobservată, de aceea nici nu se vede 
pe la ospeţe. Aleargă la glasul nevoiei şi se umerește 
cu greutatea; cade victimă fără să fie văzută și se în- 
mormintează fără pompă şi fără de nume. 

Jelesc şi adună moaştele ei datoria şi devotamentul. 

Regulus, Caiu, Duilius, Cincinat şi Fabriciu sunt 
fii ai datoriei și ai devotamentului, au moștenit de la 
părinţi jertfa, au fost scutul Romei şi au ajuns regi ai 
gloriei. Trăind în strimtorare, mincau din hiîrburi de 
pămînt, şi nebiruiţi de ispită, porunceau smerenie 
aurului. 

Preamărească numele celor morţi istoria, iar în via- 
tă, dragostea de ţară să-i scoată din părăsirea lumei, 
şi să-i cheme din uitarea de sine pe unii ca aceştia! 

Și fiindcă vorbirăm de modestie, ne adresăm ace- 
lora în special unde această calitate sălăşluieşte mai 
ales, şi unde partidul conservator-demoerat tinde a-și 
viri relele sale apucături; ne adresăm învăţătorilor 
şi clerului fiindcă mulţi din cei de la orașe își dau 
socoteala pe d-a-ntregul de pericolul[...] așa-zișilor 
democrați. 

Ne adresăm învăţătorilor care brăzdează ogorul 
minţii și seamănă pentru viitor, rugîndu-i să apere 

holdeie sufleteşti de buruiana democraţiei-conserva- 
toare, căci are putere de iarba fearelor; cine o atinge 
se molipseşște, cine o poartă cu sine pierde rușinea. 
Mai virtos îi rugăm să descopere pe semănătorii ei 
şi să predice lumei disprețul pentru dinşii. 

lar mai înainte de toate, rugăm clerul să se ferească 
de minciunile acelor inşelători cari spun că legea cle- 
rului este opera lui Take Ionescu. Nu, legea clerului 
nu este a lui Take Ionescu, ea este a partidului conser- 
vator și a trebuit multă muncă pină să poată fi hotă- 
rit ministrul instrucției de atunci, actualul şef al 
conservatorilor-democraţi, ca să o primească. 

Dar dacă nu-i revine meritul ideii de a îmbunătăţi 
soarta clerului, apoi nici modul de a fi concepută şi 
aşternută pe hirtie nu este al său; acele persoane care 
s-au obosit intru aceasta trăiesc azi, şi nici unul nu 
urmează pe d. Take Ionescu, fiindcă îi cunosc mai de 
aproape dispoziţiile și sentimentele pe care le-a hră- 
nit şi le hrăneşte pentru clerul român. 

Dar desigur că se voiesc fapte, nu vorbe; ei bine, 
n-aveţi decit să deschideţi coloanele Monitorului Ofi- 
cial, cu dezbaterile privitoare la legea clerului din 
1893, și veţi vedea acolo cum d. Take Ionescu spune 
că a făcut legea ca să poată lua ceva din autoritatea ele- 
rului şi, pe viitor, dacă va mai putea să ia ceva, va 
mai lua, dacă nu, nu; dar ce-a luat nu va mai da îndă- 
răt. Și cu altă ocaziune, tot dinsul spune că este un 
atom în marele univers, care, mai curind sau mai tir- 
ziu, va dispare, fără a i se mai da vreodată de urmă. 
lată idei creştine | Ne adresăm clerului dar și-l rugăm 
să apere pe cei slabi de lepădarea lui Petru şi să nu 
tămiie viţelul de aur. 

Mesia cel adevărat s-a înălțat prin restignire; nu a 
surpat tronul Cezarului. A călcat puterea morţii, nu 
voia tatălui ceresc. Nu a primit arginţi pentru cetă- 
tenia raiului, ci lovituri pentru dreptate şi adevăr. A 
fost tămăduitor, nu a semănat molimă. 

Ostaşi ai evangheliei căuta-veţi oare mîntuire în 
Barcoba? 

Purtați erucea, predicaţi poporului adevărul şi-l 
întăriți în credinţă și in dragostea de neam. Inspira- 

pi-i ură și dispreţ pentru cei ce vor să ne pună zălog 
străinului în schimbul preţului ce le trebuieşte pentru 
ajungerea deșertăciunii lor! 

Faceţi ca un strigăt din inimă să străbată sale şi 
cătune pînă la hotar, ca să adune pe românii adevăraţi 
de la mic pînă la mare imprejurul steagului pe care 
stau înscrise legea şi datinele ţării. 

Bătrini, girboviţi la paza datoriei, răbda-veţi ca 
chiciura mișeliei să mînjească zăpada pletelor voastre? 
Sfatul înţelepciunii voastre rostiţi-l și va fi călăuza 
noastră pe calea datoriei. 

Bărbaţi în puterea virstei, nu lăsaţi pradă omizi- 
lor verdeaţa sănătăţii voastre, și roadele muncii voas- 
tre pradă cotropitorilor! Aţi crescut la azăvada și 
umbra strămoșilor, să fiți pavăză țării cînd s-or rări 
bătrinii |! Dovediţi că în inimile voastre au prins ră- 
dăcini virtuțile strămoșilor şi lumea va crede și în 
moștenirea înțelepciunei lor | 

Așa am cunoscut pe un D. Sturdza, pe un G. Can- 
tacuzino, pe un P. Carp, pe un general Manu, stilpi ai 
României şi sfetnici ai puterii de jumătate de veac, 
cînd umbrele Kogălnicenilor, Brătienilor, Catargiilor 
şi Epurenilor luau drumul veşniciei. 

Toţi acești eroi ai suferinței şi ctitori ai mărirei, 
unii încă în viaţă pentru fericirea ţării, şi a noastră, 
alţii pribegi din astă lume, au rămas şi vor rămine 
în istorii icoane de pietate naţională şi izvoare de 
patriotism luminat. 

Cu cit drag privim pe unii și cu cit respect ne amin- 
tim și pomenim pe cei trecuţi întru Domnul! Îngă- 
dui-vom oare ca, fie prin ajutorul nostru, fie prin indi- 
ferența noastră, să permitem democraţilor-conserva- 
tori ca să ne pună ţara arvună streinilor pentru stăpi- 
nire asupra fiilor noștri, pentru care fapt aceștia ne 
vor pomeni numele cu ocară și cu drept cuvint ne vor 
blestema cu amar? 

Să nu fie! 

ASTA NU SE POATE... 


Puroiul corupţiunei nemţești s-a întins. 

Pe zi ce trece dovezile se înmulțesc. 

Pe unii, afamaţi, momindu-i cu parale, pe alţii, 
ambiţioși, cu puterea. 

Cu trindavii cari abia-şi duc trupul de la umbră 
pin” la soare a fost uşor. Dăstul să-și zuruie buzunarele 
doldora un von dem, să le arunce ce cade de la masa lui 
bogată, şi lucrul e gata. Aceştia sunt secăturile din 
născare, sunt ciinii cari p-o bucată de carne închid 
ochii ca hoţii să jecmănească casa stăpînului adormit. 

Cu ambiţioșii a fost ceva mai greu. ` 

Aștia sunt ajunşii noştri, sunt spileuiţii trium- 
fători, sunt ipocriţii de galantar, sunt lepra sufle- 
tească a nenorocoasei noastre generaţiuni. 

Acestora — bani, nu ştiu — li se făgăduieşte pute- 
rea în schimbul mindriei şi a demnităţii naţionale. 
Ș-așteaptă. 

Mezatul se ţine. 

Trecut? Viitor? Aspiraţiuni ale neamului? Ni- 
mic... Nimicuri.., 

Străini de durerile martirilor noştri, ca şi de gloria 
eroilor noștri. Fără strămoși şi fără urmaşi. Realişti 
de cel mai rău soi. Nici o legătură cu ce-am fost şi cu 
ce vom îi. Ambiţia oarbă îi lasă fără amici şi fără prie- 
teni, fără dureri şi fără bucurii. Şi decit să se coboare 
din grandomania lor, mai degrabă descind în mormint. 

Ș-așa îşi galvanizează viața, mai departe între 
minciună și trădare... 

Acestea sunt cele două clase de neoameni pe care 
s-a întins pecinginea corupţiunei austro-germană. Şi 
s-a întins ziua la miaza-mare, subt nasul guvernului. 
Şi erez că ce era de vindut și de cumpărat s-a vîndut 
și s-a cumpărat. 

În capitala ţărei nu mai putem tzăi. 

E o atmosferă pestilenţială. 

Trebuie să umbli cu batista la nas. 

Domnule Brătianu, prea mult ai tolerat tirguiala 
de conştiinţe. Prea a ajuns Bucureştii o casă de tole- 
ranţă. 

Asta nu se mai poate, domnule Brătianu. Asta nu 
se va mai putea. 


Noi ne-am făcut în parte datoria. Nu ne-am făcut-o 
îndeajuns. Am incercat. Nu ne-am puș d-a curmezi- 
şul. Cu două partide de opoziție nu mai merge. Ori- 
cit am striga, sunt strigăte în pustiu. Trebuie să des- 
făşurăm un drapel larg subt ale cărui cute să încapă 
orice român cu legături adinci de neamul acesta, ne- 
norocit, condus în nişte clipe în care putea să-și afirme 
drepturile sale istorice şi reîntregirea sa cu matca. 

Take Ionescu şi Nicu Filipescu au făcut ce le-au 
stat prin puteri să facă, osebiţi unul de altul, fiecare 
în tabăra lui. Ş-am ajuns unde am ajuns. D-aci îna- 
inte trebuie s-ajungem unde-ar fi trebuit să îi ajuns. 

Mai e timp. E timp să-şi îndeplinească oamenii 
suprema datorie. 

Mai e încă. 

Mai tirziu va îi prea tîrziu. 

Și asta nu se poate, domnule Take Ionescu; e 
peste putinţă, domnule Filipescu. 


A început mobilizarea generală in Bulgaria. A în- 
ceput ofensiva austro-germană contra Serbiei. Româ- 
nia, azi-miîine, va fi cercuită de focul unui război 
dezlănţuit de Germania pentru a-şi afirma supremaţia 
peste întreaga lume. Şi cînd se luptă Franţa, Anglia, 
Italia, Rusia, Serbia și Belgia, numai noi să stăm cu 

braţele încrucișate? Ele se jertiese pentru libertatea 
popoarelor mari şi mici, pentru constituirea lor et- 
nică, pentru tihna şi siguranţa Europei, şi noi să nu 
ne simţim? Noi să pierim fără să ne mişcăm, ca un po- 
por mort de sub regele Carol, care n-ar fi in stare nici 
să deschiză gura și să primească sfinta împărtăşanie? 

Sire, iertaţi-mă, asta nu se poate! 

Știu că se vintură prin unele cercuri de mofluzi ai 
României, speranţa că se va chema la guvern uneltele 
odioase ale trădărei naţionale, dar, sire, asta nu se 
va intimpla, căci asta nu se poate. E ca şi cum aţi 
chema, sire, pe cîțiva ciocli ca să asiste la încoronarea 
m.-voastre ca, rege al României... 

Şi asta nu se poate. 

SCRISORI FĂRĂ RĂSPUNS 


Domnule Brătianu, 

Mă adresez unui român, nu unui „filoromân“, „fi- 
lofrancez“ cîteva săptămini, apoi, dupe ce şi-a făcut 
preţul, „filogerman“, în fond „arghirofil“ sadea. 

Mă adresez fiului lui Ion Brătianu. Fireşte, răspuns 
aș dori și nu-l voi avea. Știu. Desigur sunt atitea trep- 
te sociale care ne despart și, mai ales, sunt atitea 
trepte închipuite între noi, că niciodată ţăranul din 
Sohat n-ar îndrăzni să nădăjduiască un răspuns de la 
boierănaşul de Pitești. Între valea Topologului — 
mindre și frumoase ţinuturi — și valea Prosanichiu- 
Jui — un şir de mlăștini uscate în timpul verii — 
vezi bine că sunt deosebiri. Pe una răsar oameni ale 
cărora ambiţiuni niciodată şi cu nimic nu sunt satis- 
făcute, pe ceailaltă, oameni simpli, rugi de luat în pi- 
cioare, cu răbdare şi cu frica lui Dumnezeu. 

Ş-apoi să-mi închipui că valea Prosanichiului n-ar 
fi decît o teșitură din valea Topologului, ar fi un cu- 
vint ca să-mi răspunzi? Condeiul e aşa de greu pe 
vremea. aceasta de căldură... Vorba răposatului Boră- 
nescu, fostul nostru profesor de matematici: „Creta 
este și grea și ușoară, iar în mîna leneșului atirnă o 
sută de oca“. 

Şi de aceea, d-le prim-ministru, voi scri rîndurile 
acestea şi altele care vor urma subt titlul de Scrisori 
fără răspuns. 

O primă amintire, d-le Brătianu. Eram în liceu. 
În faţa „Meditaţiilor“, cu ziduri vechi și umede, se 
încinsese o discuţie între doi pedagogi. Sfios şi retras 
după un stîlp, ascultam la înfierbințeala politicei 
şi nu prea-mi dam seama despre ce era vorba. „Bunul 
nostru d-l Șonţu“ se iuți, ridică glasul — parcă-l auz 
ş-acum — şi zise apăsat: „Să mă ieri... Brătianu este 
bărbatul la care mă închin.... El a avut curajul să 
spuie in Cameră la 1868 că Transilvania e sora noas- 
tră, măritată cu casa de Habsburg, că nu se amestecă 
în casa ei, dar că are datoria de-a-i sări în ajutor cind 
cumnatul său ar ridica cuțitul asupra ei...“. 

Auzisem de numele lui Brătianu, dar nu-l văzusem. 
Din minutul acela mi se păru covirșitor de înalt, şi-l 
admirai, cum poate să admire un copil neștiutor și 
naiv, sporit în imaginaţia lui cu sufletul „surorii“ 
frumoase şi nenorocite. 


În memorabila şedinţă a Camerei de la 29 noiem- 
brie, 1868, Ion Brătianu, încolţit de un adversar de 
temut, se urcă la tribună şi fulgeră un discurs de o 
înălțime de cugetare şi de simţire cari vor fi pururea 
spre gloria lui de adevărat bărbat, de patriot; fără şo- 
văire, în mîna căruia ai fi putut încredința de pe 
atunci destinele Patriei și ale neamului. - 

„Cind o soră a mea este măritată — așa grăi nemu- 
ritorul —, nu am dreptul să m-amestec în menajul 
său, nu am dreptul să fac cel mai mie pas care să poată 
da bănuială soţului ei că aş vrea vreodată să aduc zì- 
zanie și dezbinare în casa lor. Însă, d-lor, oare cînd 
soțul ei, cumnatul meu, va merge pină a o maltrata 
ca pe o sclavă, știind că este dintr-un sînge nobil, cînd 
voi vedea că ridică cuțitul asupra ei, nu am eu dreptul 
să strig, să-l opresc de la acea crimă?...* 

„.--Dar să nu uite că atunci cind vor voi să înjun- 
ghie pe sora noastră de dincolo, măritată cu dînşii, sîn- 
gele ei le va stropi fruntea, și, mai curind sau mai tir- 
ziu, Franța şi Roma, cind Capitoliul va domni iar 
asupra Italiei, își vor recunoaște singele pe fruntea 
injunghietorilor și nu vor lăsa pe strănepoţii lor să 
piară...“ 

Cu aşa curaj si energie vorbi părintele d-tale, d-le 
Brătianu, acum 47 de ani, şi cuvintele lui profetice fură 
acoperite de aplauzele unanimităţii deputaţilor și ale 
publicului ințesat în tribune. Iar Kogălniceanu, mi- 
nistru în locul lui Ion Brătianu, în răspunsul său, numi 
pe principele Carol „domnitorul românilor“. Şi crez, 
că pe buzele lui Kogălniceanu aceste cuvinte aveau 
numai un înţeles, determinind speranţele timpurilor 
viitoare, a timpului nostru, d-le Brătianu. 

Pe la 1868 România abia făcuse ochi. Era săracă 
și slabă. Şi armata ei tot să fi fost cit ar fi o singură 
divizie de astăzi. 

În 1915 România și-a îndoit populaţia. E harnică 
şi bogată. Bugetul de douăzeci de ori mai mare. Și 
putem arunca pe un front de bătaie sau pe două cel 
puţin 600.000 de oameni. 

În 1868 românii uitaseră să tragă sabia și era o jale 
pe satele noastre cînd îşi trimeteau flăcăii la armată. 

În 1915 avem în urma noastră războiul victorios 
din 1877 şi campania din 1913, cînd orăşeni şi săteni 
au pornit; cu flori la ureche și cintind ca la nuntă. 

În 1868 în ţară, răsuna glasul lui Ion Brătianu. 

În 1915 auzim, ţiuindu-ne in urechi, tăcerea de 
cimitir a moștenitorului lui Ion Brătianu. 

În 1868 lumea era alarmată de răsturnarea unui 
guvern contra căruia complotase din Viena austriacul 
de Beust. 

În 4915, în contra neamului nostru, se urzeşte pe 
față, cu bani, cu spioni şi cu o armată de adunătură, 
încăputată de pe unde au putut, pregătindu-se incer- 
cuirea noastră şi desigur și ștergerea românilor din 
istoria lumei aceştia. 

Şi d-ta, d-le Brătianu, găinezi în virful piramidei 
noastre sociale, aşteptind ca germanii să ne împre- 
soare, să ne dezarmeze cu cizma lor brutală? 

D-ta dormi, d-le Brătianu? 


A mobilizat Bulgaria, datoria noastră e să mobi- 
lizăm. 

A mobilizat Bulgaria subt cuvint că nu vor ataca 
pe nimeni. Să-i crează vinduţii şi imbecilii. 

Datoria noastră de oameni civilizaţi şi de „singe 
nobil“ e să spunem pe faţă: mobilizăm și, în caz cînd 
veţi ataca pe Serbia, război în contra hoților care pradă 
Europa de bunurile civilizației romane şi creştine. 

Nu vom continua istoria. 

În trecut am luptat pînă am dat pe brinci împotriva 
barbarilor asiatici; acum vom face la fel împotriva 
barbarilor pe care ştiinţa i-a poleit, dar nu le-a putut 
schimba substratul lor sălbatec, 

Cind în Europa s-a dezlănțuit un război de jaf 
şi de jecmănire, datoria popoarelor cinstite e să sară 
în sprijinul popoarelor care apără dreptul și liber- 
tatea faţă de cei cari răstoarnă fundamentul crezu- 
lui nostru, susţiind — de o jumătate de secol — în 
parlament, pe catedră și în întruniri publice, fără a 
roşi, că „forța primează dreptul“. 

Dacă am trece de partea adoratorilor „forței“, 
am fi slabi, căci ne-am surpa viitorul nostru în lu- 
mea care are să vie, mai bună şi mai dreaptă. 

Numai de partea „dreptului“ suntem tari. 

Dacă am ajuta să triumfe „forța“, „dreptul nostru“ 
ar fi zdrobit între Ungaria și Bulgaria. 

Dacă am sări în ajutorul! „dreptului“, pe noi ne-am 
ajuta şi ne-am sălta în vaza lumii care crede în „drept“, 
realizind idealul nostru naţional. 


Trezeşte-te, d-le Brătianu, și vino degrabă cu 
decretul de mobilizare şi vei vedea un popor întreg și 
mindru, ca un codru bătrin de stejari, rechemat la 
viaţă de vijelia care ne ameninţă. 

Laşitatea cîtorva civili nu trebuie să arunce o 
umbră groasă asupra armatei noastre de viteji. 

E rîndul „marei mute“ să vorbească. 

Opreşte-ţi pasul, d-le Brătianu. Schimbă-ţi di- 
recţia. Pe calea pe care ai apucat dai neamul de mal 
şi te duci pe d-ta, imbrobodit şi legat la ochi, la o 
primejdie din care nici Dumnezeu nu te-ar scăpa. 


A doua amintire. Şi cu părere de rău v-o spui, 
Părintele d-tale adeseaori spunea: „M-a amărit po- 
litica... Eu am trei fii şi pe citeşitrei îi fac ingineri... 

N-aş vrea ca şi ei să intre în mizeriile vieţei publice...“ 
Eu, d-le Brătianu, n-aş dori ca să ajungeţi mize- 
rabilii vieţei noastre publice. 


Joi, 17 septembrie 1915 


II 

D-le Brătianu, 

În loc să-mi răspunzi d-ta, lucru la care nu m-aş- 
teptam, mi-au răspuns cei de la Viitorul, lucru pe 
care nu-l doream și la care, firește, mă aşteptam. 
Partizanii d-tale găsesc că „ţăranul de la Sohat“ e 
lipsit de bună-cuviinţă. 

Aş fi putut fi supărător, nedrept, violent prin 
acele două amintiri şi apropieri. Lipsit de „bună- 
cuviinţă“ de ce? Viitorul nu-mi spune, dar din cu- 
vintul „boierănaș“, repetat şi împărecheat înadins, 
rezultă că eu faţă de d-ta, d-le prim-ministru, sunt ne- 
cuviincios pentru că am îndrăznit să afirm că d-ta 
izvorăşti din „boierănaşii de pe valea Topologului“. 
Poate să mă înşel însă pîn-acum nu mi-a dat de 
ochi documente istorice din care aș fi văzut că 
spița Brătienilor ar fi ieşit din „boierii mari“, din 
„boierii de divan“. Ş-apoi ce-ar însemna aceasta? 
Nu eşti d-ta seful unui partid care, în Cameră şi-n 
întruniri publice, strigă cit îi ia gura: democraţie, 
solidaritate socială şi toţi deopotrivă? Mi s-ar părea 
ciudat că tocmai șeful acestui „conglomerat egalitar“ 
să zbîrcească din nas cind eu, fie şi din inadvertenţă, 
i-aş fi ales spiță din „boierănași“, iar nu din „boieri“ 
sadea. 

D-le Brătianu, eu, pe „boierănaşi“ şi pe „boieri“ 
nu dau două parale cind ne fac de două parale. Cu 
aceeași balanță cintăresc şi pe poporani. Altfel am 
ajunge la nişte privilegii & rebours. În locul privile- 
giaţilor de altădată, care îşi aveau rostul lor isto- 
ric, am născoci pe privilegiaţii mai proaspeţi, care 
n-ar avea nici un temei politie şi social. Şi n-am des- 
fiinţat privilegiile boiereşti pentru ca să înfiinţăm 
boieriile poporane. 

Sper să ne fi înțeles. 

Cei de la Viitorul, oameni binecrescuţi (despre 
asta, lasă pe ei !), îmi fac o straşnică morală. Bunioară 
că eu, în şirul „evoluţiunilor“, aş fi ajuns „la o perver- 
tire sufletească (numai atit?) care nu cadrează ciluşi 
de puţin nici cu ţăranul de la Sohat, nici cu maestrul 
din literatura română (ce delicateţă !), nici chiar cu 
oratorul de la „Dacia“. 

Scurtă memorie va fi avind cei de la Viitorul! Des- 
pre „oratorui de la Dacia“, cînd îşi permise să facă un 
paralelism intre voinţa ilustrului d-tale părinte şi 
felul de voinţă al d-tale, aceiași domnişori așternură 
lungi coloane de graţiozități cursive la adresa mea, 
opintindu-se să-mi fixeze portretul ca nişte pictori 
puantilişti, mîndri că sunt „decadenţi“, mîndri de de- 
cadenţa lor. Dar citeva perle. Cu „plete lungi și incil- 
cite“, cu „mustăţi războinice“, cu „o mulţime de pete 
pe hainele lui...“. 

Nu e aşa că seamăn? 

Eu, d-le Brătianu, nu mă uit la hainele protiv- 
nicilor mei, ci-i privesc drept în faţă. De vor îi avînd 
pete pe haine... la „Falk“... Spălătorie chimică... 
cu cinci lei, ca noi... Dar cînd îi văz cu pete pe obraji 
întorc capul şi nu mai crez în minunile chimice ale 
lui „Falk“. Asemenea obraji se pot încălzi, dar spăla 
niciodată. i 


D-le Brătianu, iertați-mi aceste mici chestii per- 
sonale. Persoana mea, şi chiar personalitatea d-tale, 
trebuie să dispară în virtejul abătut asupra neamului 
şi din care vom ieși or întregiți, or şterşi de pe harta 
Europei. E o clipă tragică. E un moment de cutremur 
universal în undele căruia suntem cuprinși fără voie, 
cu tot ce suntem, cu tot ce-am fost, cu tot ce vom fi... 


Cunosc un om cu care sunt legat din născare. N-aș 
putea zice că-l iubesc şi totuşi sunt nedăspărțit. E 
cam iute, dar sincer şi plin de iluzii. Niciodată nu 
şi-a răzbunat pe nimeni. Cînd dușmanii lui — căci, 
nu pricep, dar are mulţi — i-au căzut în palmă, n-a 
strîns pumnul, ci i-a ocolit, neavînd ocazia de a-i 
răsplăti cu binele. Dedesubtul violenţei lui trecătoare, o 

groasă căptuşeală de bunătate. E bun fără să vrea. 
E prost de bun ce e, ca şi cum omenirea ar fi o armo- 
nie perfectă şi el unul din sunetele prelungi ale aces- 
tei armonii. Şi să nu crezi că n-are ochii deschişi 
asupra lumii, dar, în optimismul lui, adeseaori îmi 
zice: „Noi ne torturăm pentru omenirea de miine, 
care va fi să fie mai bună decit ceea ce am fost noi“. 
Iluziile lui izvorăsc din credinţa în virtuțile ascunse 
ale neamului. Pentru el, eroii se vor ivi neapărat 
în zilele d-apoi cînd se vor auzi trimbițele războiului 
răsunînd de la un cap la altul al României. Pentru 
el, noi toţi suntem nişte furnici solidare și harnice 
ale neamului şi, vrind-nevrind, ne jerttim în comun 
pentru creșterea și gloria lui desăvirşită. 

Nu e așa că vi se pare cam sucit? 

Oricum ar fi, niciodată n-a spus un neadevăr de 
fapt. 

Acest prieten mi-a făcut în mai o destăinuire, re- 
voltat, dar fără ură. 

De trei ori a vorbit cu cineva. Şi acest „cineva“ 
putea să vorbească în numele ţării. 

O dată în decembrie anul trecut; a doua oară pe 
la sfîrşitul lui ianuarie anul acesta; a treia oară cu 
cîteva zile mai înainte de închiderea Camerei. 


Prima conversaţie, la Cameră, în salonul miniş- 
trilor. — „Nu vă spui momentul cînd România va 
intra în război alături de Tripla Înţelegere. Nu e posi- 
bi! război cu date fixe de calendar. — Rău face Acțiu- 
nea națională de întinde coarda. — Noi vom intra 
o dată cu Italia. — Italia va trebui să ne reţie ca să 
nu intrăm ceva mai nainte. — Italia trebuie să se 
hotărască. — Are interese mai mari decit cucerirea unor 
bucățele de pămînt locuite de italieni. — Italia aspiră 
să-şi afirme influența și puterea ei maritimă în Dar- 
danele, în Asia Mică și mai departe. — În ea s-a 
deşteptat fiorul gloriei trecute. Ce, vrei să-ți arăt 
corespondenţa cu cercurile înalte ale ei?... Către sfir- 
şitul primăverei vei vedea.... Eu vreau ca prin jertfele 
cele mai mici să realizez cîştigul cel mai mare... Nici 

aşa de imbecil, nici aşa de lipsit de patriotism nu 
poți să mă crezi...“. 

A doua conversaţie, în Cameră. Era cam trist. 
Fusese bolnav. Mă opreşte în faţa unei anumite bănci. 
— „Spune, te rog, lui Take Ionescu și lui Filipescu că 
eu cu ei pot să fac războiul, dar ei fără mine nul“. 
—„Mă iartă, sunt declarații cari-şi pierd importanța. 
dacă nu se fac direct. De ce nu le-ai comunica d-ta 
lor?2*. — „Le voi comunica“. Peste două săptămini am 
întrebat pe Filipescu şi pe Take Ionescu dacă li s-au 
spus ceea ce mi se spusese mie. Și amindoi mi-au 
răspuns: „da l“. 

A treia conversaţie, în vestibulul Camerei. Ne 
plimbam impreună. Pasul lui era greoi. — „Să nu ți se 
intimple şi d-tale ceea ce s-a întimplat lui Venize- 
los... Ştii că Gunaris al nostru e gata“... „Asta nicio- 
dată... Vorbeşti cu păcat... Potoliţi mișcările Acţiune 
naționale... Şi veţi vedea... Cum ţi-am spus... Italia 
va intra şi noi împreună cu ea... Neapărat...“. 

D-le Brătianu, ştii cine mi-a transmis aceste 
trei conversații. D-ta ştii că asemenea conversații au 
avut loc. D-ta ştii că omul care a vorbit cu prietenul 
meu, prin poziţia lui, putea să pornească războiul. 

Omul acesta — spune d-ta, d-le Brătianu — s-a 
înşelat? a înșelat? a minţit? Or, din nefericire pen- 
tru ţară și neam, este izbit de o megalomanie chi- 
nuită de „abulie“? 

S-a înșelat? În lături cu el. A înşelat? Nu văz mo- 
tivul determinat. 

A minţit? — Prea ar fi minţit pe mulţi, începînd 
cu el însuși. 

Rămine neputința d-a se hotări, voința morbidă, 
abulia. 

A voi normal „c'est choisir pour agir“. Şi cite mo- 
mente n-ar fi avut ca să acţioneze? După Lemberg, 
ar fi putut și n-a putut să vrea. După ce ruşii începură 
a cobori culmile Carpaţilor, a stat la îndoială. Dar 
Italia porneşte. El stă amorţit. Dar austro-germanii 
vor să atace Serbia și să ne încercuiască. El, doarme. 
Dar Bulgaria mobilizează. El nu se mișcă. România 

neutră. Anchilozată. De risul lumii şi de batjocora 
acelor care imprăstie in omenire odioasa maximă: 
„Macht geht vor Recht!. 

După 14 luni a rămas in aceeaşi nehotărire, ca un 
maniac soliloc pe care nici o forţă nu-l determină 
să spargă cercul restrins al mulţumirilor lui intime. 
Puterea diriguitoare ii lipseşte desăvirșit. Şi unui 
astfel de om să i se încredinţeze grija d-a dirigui 
soarta unui neam întreg? Voinţele tutulor, limpede ex- 
primate să fie cirmuite de o totală lipsă de voinţă? 

Ascultă, d-le Brătianu, un portret al abulicului 
patologic, făcut nu de mine, ci de Carpanter şi de 
superbul Carlyle, şi nu al unui om de rînd, ci al unuia 
care întrunea laolaltă în cel mai înalt grad puterea de 
a raţiona a filozofului, imaginaţia creatorului Şi 
inspiraţia profetului. Lui îi „plutea totdeauna în minte 
numeroase și gigantice proiecte şi n-a încercat niciodată 
să execute barim pe unul singur... Excela în conversații 
dacă-l lăsai să nu pornească de la nici o premisă ca 
să n-ajungă la nici o concluzie... Nu răbda nici o împo- 
trivire, fie chiar respectuoasă“. Exteriorul lui (fără 
nici o aluzie) era „moliu și irezolut, exprimind slă- 
biciunea şi posibilitatea forţei“. 

D-le Brătianu, astăzi s-ar cere omului care ne 
cirmuiește destinele să fie întreg la minte, intreg la 
simţire, întreg la voinţă, chibzuit fără a se impiedica 
de nimicuri, diplomat fără a înșela, hotărit fără des- 
potism, simţitor, nu impresionabil, cu voinţă fără 
a turti orice iniţiativă. Bărbat, nu Dalai-Lama, 
Să plece urechea la toate și sufletul la unele. Să consi- 
dere pe amici și mai ales pe adversari: amicul înghite, 
protivnicul se irită, Nouă, românilor, ne-ar trebui, 
azi mai mult ca oricind, un om cu putere de atrac- 
ţiune, iar nu un giret repulsiv. 

D-le Brătianu, fraza din urmă nu vă priveşte, dar, 
vă rog, să-i meditezi urmările, ca nu cumva, obişnuit 
cu norocul, să amesteci izbînda trainică cu izbinzile 
ruşinoase. 


24 septembrie 1915 


Ultimul portret al scriitorului, la Iași. 


II 


Domnule Brătianu, 

Nu-ţi scriu nici ca amic, bineînţeles nici ca prieten, 
nici — mai puțin — ca dușman. Am spus-o §-0 re- 
pet: în sus privesc cu admirație, la măsura mea cu 
dreptate, mai jos de mine cu simpatie. Aceasta e 
legea mea morală care-mi poruncește şi căreia mă plec 
fără a cîrti. 

În cele două scrisori poate mi-au scăpat, fără să 
| 10 vreau, unele violenţe. Dacă forma p-alocuri a fost 
brutală, regret. În fond, n-am nimic de regretat și 
nimic de retractat. N-am voit să micșorez — aceasta 
n-atirnă de mine, ci de faptele d-tale —, ci să-ți 
deschiz ochii asupra primejdiei care ameninţă onoa- 
| 45 rea, drepturile şi aspirațiunile legitime ale neamului. 
N-am voit să ofensez, ci să zgudui. N-am seris subt 
imperiul miniei și al urei, ci al revoltei și al spaimei. 


ar 


| Țara întreagă să-neacă într-o apă murdară şi adincă. 

Leşia ce ne uda picioarele odinioară s-a înălțat 

20 pîn'la genunchi, ne-a cuprins mijlocul, s-a ridicat 

pin'la umeri, ne-a trecut de bărbie. Încă niţel și ro- 

mânimea de pretutindeni se va potopi, aruncind cel din 

urmă blestem, ca verdict istoric, nu asupra mea, d-le 

Brătianu, ci asupra d-tale şi a colaboratorilor d-tale. 

25 Firește, vei fi avind explicaţiunile d-tale. Ce nu se 

poate răstălmăci pe lume? — Un lucru e limpede: 

dacă, șovăind mereu, în cele din urmă vei pierde cea- 

sul unirei noastre cu Ardealul, vei fi ca un general 

cu armata împrăștiată, învins, hulit, arătat cu dege- 

30 tul, negăsind nicăieri odihnă şi nicăieri nemaiincă- 

pind de ura și disprețul mișunei dintre Tisa și 
smircurile Mărei Negre. 

D-le Brătianu, eşti şeful unui partid numeros. 

Întrebaţi-vă partizanii: ce cred? Nu-i ocoli. Nu-i res- 

35 pinge. Nu-i teroriza. Eşti sus pus ca să-i vezi pe toţi, 

ca să-i rabzi pe toţi, ca să-i asculţi pe toți. Nu in 

virful unui turn de fildeș, ci în mijlocul lor. Şi din 

haină. Grecii reprezintă pe Hercule în repaus şi do- 
molit. 

Părintele d-tale bătea la ușa tuturor, începînd, 
vara, de la şase şi jumătate dimineaţa. Și dacă astăzi 
lua pe cineva mai repede, mîine cu siguranță, din 
zori de zi — c-o pălăriuţă de pai, c-o redingotă nea- 
gră, cu pantalonii albi şi c-un beţişor în mină — 
îl cerceta, îi da o „bună ziua“, îi vorbea aşezat şi glu- 
meț și pleca convins că și-a făcut datoria. 

D-ta pe o bună parte din partid nu-i cunoşti şi 
nu te cunosc. Le poruncești și ţi se supun. Nu convin- 
gere, ci devotament. Nu devotament, ci disciplină. 
Nu disciplină,ci teroare. La prea puţini, devotamen- 
tul; la mulţi, disciplina; la cei mai mulţi, teroarea. 
La frați și camarazi, devotamentul; în generaţia 
care te-a precedat, disciplina; în generaţia care-ţi 
urmează, teroarea. Teroarea băncilor, a instituţiilor de 
credit, a, întreprinderilor publice și private, şi publice 
şi private, 

Ciţiva n-au mai răbdat. Ş-au spus credinţa lor. 
Atit a fost deajuns. Partidul să fie cum este sau să nu 
mai fie! „Sint ut sunt, aut non sint!*. lacă celebrele 
cuvinte ale unui șef suprem al iezuiţilor. Şi d-ta ai 
avut curajul să le spui acelor cîţiva pe faţă şi de faţa 
altora cari nu erau liberali: 

— „D-voastră ați încetat de a mai face parte din 
partid!“ 

lacă la ce se reduce consultul partizanilor. 

Dar vor fi avind şi ei ceva de spus, dar vor fi avind 
şi ei ceva de transmis, dar vor fi cunoscind și ei senti- 
mentul judeţelor de pe unde sînt, dar vor fi ştiind şi ei 
cu ce corupţiune trebuie să lupte, dar vor fi avînd şi 
ei suflet ca să înţeleagă sufletul României în clipele 
acestea tragice... D-ta, d-le Brătianu, nu-ţi pleci ure- 
chea nici la glasul lor, nici la sufletul oropsit al nea- 
mului nostru. 

D-ta te-ai izolat, te-ai absorbit în d-ta însuţi, 
ţi-ai redus — permite-mi aceste cuvinte — funcţiile 
de relaţie la minimum posibil. În afară de ce-ţi trece 
prin minte nu mai ai nici o impresie. Orice ţi s-ar 
spune te-năspreşte, te irită și le respingi cum o 

ghiulea fnroşită aruncă picăturile de apă cu care ai 
stropit-o. 
Sfaturile sunt d-a surda. 


D-ta nu te sfătuiești decît cu d-ta, tocmai cînd ar 
trebui să cunoşti părerile celor mai mulţi. D-ta te 
contrazici cu d-ta. Hotărirea de astăzi o înlocuiești 
cu cea de miine. Și astăzi şi miine ești tot d-ta care 
hotărăști. Sfirşit nu mai este. Orice „astăzi“ are un 
„miine“. Şi oricărei hotăriri de astăzi îi ia locul ho- 
tărirea de miine. Nimic sigur. Nimic solid. O variaţiune 
indefinită şi necontenit aceeași, ca o arie copilărească 
pe care stă scris: „da capo al fine“. 

În situațiunea grea în care te afli îţi pui piedici la 
orice pas. Şi încetul cu încetul ai ajuns la o impresio- 
nabilitate pe care n-o mai poți guverna, la un echili- 
bru nestabil, la o perpetuă contrazicere, la un neas- 
timpăr fără răgaz, la un „automobilism“ evident. 
Nu poți răbda să stai locului. Peripatetismul d-tale 
seamănă a fugă. De te caută cineva la minister, eşti 
acasă; de te caută acasă, nu eşti nici acasă, nici la 
minister; de te caută la Bucureşti, ești la Florica; 
de te caută la Florica, eşti în București. 

Ciudată ubicuitate! Să fii pretutindenea și să nu 
fii nicăieri. 


Nimeni nu ştie ce-ai simţit și ce simţi, ce-ai gindit şi 
ce gîndeşti, ce-ai vrut şi ce vrei, nici amicii, nici ad- 
versarii, nici ţara, nici străinătatea. De aceea să nu 
te miri că cei ce te-au crezut nu te mai cred, cei ce nu 
te-au crezut te cred, cei ce te-au criticat te laudă, 
cei ce te-au lăudat te critică. Şi astăzi eşti lăudat, 
d-le Brătianu, la Budapesta, la Berlin, la Constan- 
tinopole și la Sofia pentru că ai ţinut România în vise 
şi în toropeală pînă ce dușmanii rasei noastre ne-au în- 
cereuit într-o parabolă de foc. 

Puțin ne-a mai rămas pînă ce vom preda armele în 
piramide, raniţele în mormane şi steagurile infășu- 
rate [...]. Puțin ne-ar fi mai rămas dacă n-aş crede 
în cavalerismul și în vitejia sfintei noastre oștiri. 

D-le Brătianu, deșteaptă-te şi cearcă să te ridici la 
înălțimea numelui pe care l-ai moştenit. Dă-ţi seama 
că astăzi se topesc sufletele neamurilor într-un imens 
furnal, că miine se toarnă din nou şi că nu cumva noi, 
românii, să fim sufletul de prisos al omenirei, ca argin- 
tul amestecat cu zgura care se pierde pe d-alături 
şi nu ajunge niciodată la tipar. 

Cunoști mîna de bronz a omului de la răscrucea 
bulevardului. Ştii incotro arată acea mină. Du-te la 
miezul nopţii și dă în genuchi înaintea ei. Şi roagă-te 
să-ți lumineze calea şi să-ţi împrumute o părticică 
din vechea-i bărbăţie. 

i Eu n-aş dori ca acea mînă să cază asupra capului 
-tale. 


1 octombrie 1915 


IV 


Domnule Brătianu, 

Prea des s-aude în mijlocul d-voastră: „Avem încre- 
dere în națiune, iar voi (adică noi, conservatorii) nu 
aveţi încredere în puterea ei de muncă și de gîndire...“ 
Nu pricep de ce dv. „aveţi“ şi „noi n-avem“. Destul că 
istoria noastră contimporană se reduce la „avem şi 
n-aveţi“. Din copilăria lui Ion Brătianu—tatăl—, a 
lui C.A. Rosetti şi pînă la bătrinețele răposatului 
Pană Buescu și de la debutul d-tale în viaţa publică 
şi pînă la cel mai tînăr coleg din Cameră, acest „avem 
şi n-aveţi“ vă caracterizează discursurile, pe cari 
le-am auzit și despre cari am auzit, şi concluzia logică, 
dar fatală, de regulă este: „de aci deosebirea fundamen- 
tală între liberali şi conservatori“. 


Fireşte că „națiunea“, pe lingă bugetul ei „pri- 
vat“, mai are și un „buget public“. Si dv. aveţi in- 
totdeauna „încredere în puterea de muncă a națiunei“. 
Dar, în afară de „bugetul public“ şi alte bunătăţi, se 
mai cer fonduri extraordinare pentru diferite institu- 
țiuni. Dv. n-aţi uitat niciodată de a vă exprima „încre- 
derea în naţiune“. — Dar, osebit de acestea, trebuie, 

bunioară, voturile parlamentului pentru crearea unor 
întreprinderi „cointeresale“. S-ar putea să n-aveţi 
„încredere în naţiune“? Dar va fi ajungind la tribuna 
Camerei vreun jaf în avutul public... Potrivit tradi- 
ţiei oratoric-liberale, se răspunde scurt: „Noi să avem 
încredere in sforţările acestei naţiuni harnice și răbdă- 
toare !“. Punct de exclamaţie şi vot de încredere. 


Şi aşa se transmite, oral și în scris, această formulă 
ieftioară. Și conștiința oratorilor dv. se deprinde, 
de mici, cu conifuziunea dintre „încredere şi credit“. 
Şi, de cite ori ar trebui să dovediţi că „România vă 
creditează“, tot de atitea ori spuneţi cu senină- 
tate că „aveţi incredere in România“. Și, de mai bine 
de o jumătate de secol de cînd repetaţi o așa de magică 
formulă, o singură dată a fost la locul ei, la 1877, cînd 
Ion Brătianu-tatăl-—hotări pe domnitorul Carol să 
treacă Dunărea în fruntea dorobanților, să cucerească 
independenţa ţării şi să se acopere de glorie. În clipa 
aceea Ion Brătianu-tatăl nu s-a bizuit pe creditul 
țării, ci pe încrederea lui în vitejia ţării şi a copiilor ei. 

Domnule Brătianu, națiunea nu este o tovărășie 
economică de producere și consumaţiune, nu este o 
juxtapunere de indivizi cu interesele lor subiective și 
egoiste, nu este, cum o vedem, cum o înnumărăm, ca 
un hambar de griu sau ca o cireadă de vite, ci este 
cum o înţelegem că trebuie să fie: un mare suilet 
rezultind din sufletele tuturor, strînse împreună de 
amintirile trecutului, de primejdia prezentului și de 
aspiraţiunile viitorului. Dedesubtul egoismului con- 
ştient al fiecăruia stă instinctul altruist al tuturora. 
Acest instinct, în timp de pace şi de progres, abia 
se bănuiește și, pentru mulţi, ca şi cum n-ar exista, 
Dar vin timpuri grele şi în fiecare om demn de acest 
nume se deşteaptă partea aceasta nobilă şi instinctuală 
şi cucereşte treptat partea de egoism dominant. Dar 
vin timpuri de primejdie asupra unei societăţi. În 
fiecare om triumfă, ca prin minune, o putere altruistă 
şi inconștientă şi fiecare se simte că nu mai e al lui, 
că averea, viaţa lui şi a copiilor lui nu-i mai aparțin, 

că tot ce este, că tot ce are, că tot ce speră să aibă 
sunt vărsate pe altarul unei concepțiuni mai mari, al 
patriei, al neamului. 

Națiunea este, pe vremi normale, o imagină blindă 
şi virtuală. Mulţi o despreţuiesc și o exploatează, con- 
fundînd inadins „creditul“ ei cu „încrederea“ în ea. 
În clipele de grea cumpănă și de urgie ea apare reală 
şi fulgerătoare. Parcă s-ar fi sculat din morţi, 


De un an și jumătate noi trăim între speranţa de a 
ne realiza idealul nostru, întruchiparea visului nostru 
și al generațiunilor trecute, şi între spaima de a fi 
şterși de pe harta Europei ca un popor nevrednic de 
viaţă şi de perpetuitate. La început masele populare 
au înţeles speranţa și şi-au mobilizat sufletele; acum 
în urmă au înţeles primejdia și sunt înflăcărate de 
ură contra piedicilor ce li se pun de-a curmezișul. 

Poporul nu se pricepe să-și alcătuiască legile de 
interes secundar şi trecător; pentru facerea şi prefa- 
cerea lor e nevoie de studii speciale și de experienţă. 
Poporul pricepe însă primejdia care se apropie. Mă- 
rirea și conservarea națională se bizuie pe instinctul 
unei națiuni. A fi sau a nu mai fi cum ai fost şi cum 
ţi-e dat să fii nu se discută. A fi cum trebuie să fii, 
unit cu izvorul tău însuţi, cînd limba şi pămîntul 
sunt ale tale, cînd nu iei de la alţii ca să fie furt sau 
robire, este o afacere instinctuală în momentele de 
zguduire prin cari trece lumea. 

Conştiinţa trebuie să cedeze instinctului pornit de 
pretutindenea. Problemele egoiste de conştiinţă ale 
fiecăruia amuţesc în imensa pornire a instinctelor al- 
truiste și nu mai rămîne decit un egoism: egoismul 
național, al nimărui gi al tuturora. Al nimănui, căci 
tutulor li se cere jertfa de sineşi; al tuturora, căci din 
capacitatea de a se jertfi a fiecăruia se va naşte o 
Românie mai mare, mai glorioasă și mai respectată 
printre neamurile de pe pămint, 


Bărbatul de stat este acela care vede limpede in- 
stinctul general al maselor, îi înlesnește calea, se con- 

fundă în el regenerindu-şi forțele şi iese deasupra cu 
formula cea nouă a unei chemări noi, a unei expansiuni 
de viaţă pe care o înţelege și-i dă cirmuirea potrivită, 
El este expresiunea zbuciumului secular, a năzuinței 
actuale și a aspiraţiunilor de astăzi pentru miine. 
În el se concentrează întreaga lumină a nădejdei 
tuturora, întreaga energie izvorită din suferinţele 
seculare, intreaga gindire a unui neam nenorocit şi 
aspirind la mindria și fericirea cari or să vie. El este 
potențialul conştient al milioanelor de instincte so- 
lidare. Este agentul opintirii voinţelor anonime, dar 
reale, într-o singură voinţă neclintită şi supremă. 
Ca un curent electric care precipită gazele deose- 
bite şi le cheamă la o nouă existenţă în care se coprinde 
şi existența lor de mai nainte. 


D-le Brătianu, d-ta ştii ce vrea [...]I-ţei lui. [...P 
D-ta ştii că voinţa lui este aceeaşi și nu așteaptă decit 
ca d-ta sau altul să fii expresiunea culminantă a voin- 
tei lui. D-ta știi că voința unui popor cînd este oprită 
în loc face explozie. Un război civil ar fi o calamitate și 
pentru ţară, şi pentru coroană, şi pentru d-ta, și 
pentru noi toţi. Ar plăti cei mai buni alături de cei 
mai răi. Ar plăti scump generaţiunile de astăzi pen- 
tru ciţiva cari s-au despărţit de instinctele eroice ale 
poporului nostru, de instinctele lui istorice, de sim- 
țirea lui străveche şi actuală. Pururea au fost neno- 
rociţi de la cari popoarele şi-au întors faţa, nerecunos- 
cînd în ei ființă din fiinţa lor, glas din glasul lor, 
os din osul lor. Aceştia nu au nume, căci numele 
lor se încarcă în viața cuvintelor de cutremur şi de 
scirbă națională. 


D-le Brătianu, mă întreb: cum vei pronunța d-ta 
formula favorită de „am încredere în naţiune, în mun- 
ea, în puterea şi în voinţa ei“? Tot în acelaşi spirit de 
confuziune între „credit“ și „încredere“? 

„Creditul“ țării, dacă l-ai avut, l-ai avut cînd ţi l-a 
dat regele Carol ; l-ai simţit micşorat cînd făcuşi alege- 


i 2 Lacune în textul tipărit în Epoca (n.ed.). 

rile din urmă și s-a dus pe copcă în acest an de socoteli 
mărunte, de șovăiri molatiee şi timide şi de un mutism 
care dă de bănuit oricui. — „Poţi și nu vrei?“ — „Vrei 
şi nu poți?“ — „Vrei și nu vrea?“ — „Nu vrei şi nu 
vrea?“. — În orice caz, creditul ţării nu-l mai ai din 
ziua cînd țara a voitşi d-ta n-ai voit sau n-ai putut să vrei. 

Încrederea în ţară? — Este absurd. — Cind Romă- 
nia se ridică împinsă de speranţa ei legitimă de a se 
intregi cu Ardealul și de primejdia incercuirei de 
către dușmanii rasei noastre, d-ta nesocoteşti instine- 
tul ei de conservare, simţimîntul ei de onoare, pu- 
terea ei de jertfă și voinţa ei de a fi și de a se supune 
poruncei istorice care străbate veacurile prin graiul 
voievozilor români, cari strigau gloatelor mindre: 
„Pentru lege şi moșie“. 

D-ta vei fi avind încredere în ai d-tale. În ţară 
nu. Dacă ai fi crezut în puterea ei de viaţă, de mult 
ai fi făcut ceea ce a făcut Ion Brătianu la '77. Te-ai 
fi făcut luntre şi punte și ai fi trecut şi apa, și muntele. 

Conduita d-tale este o absurditate. Ca să credem 
în d-ta ar trebui să ne inchipuim că ești providen- 
ţa divină și, ca sf-tul Augustin să mărturisim: „credo 
quia absurdum“. Dar fiindcă nu eşti, „quia absurdum 
non credo“. Ceea ce faci şi ceea ce nu faci este absurd 
și tocmai de aceea nu credem. 

Între ambiţie şi vanitate este o mare deosebire. 

D-ta vrei să fii cocoţat în fruntea ministerului. 
Eu îţi zic: fii în fruntea ţării ! Căci ori în fruntea ei, ori 
în lături, d-le Brătianu. 


9 oct. 1915 


V 


Domnule Brătianu, 

Munca, oricit de nebăgată în seamă, este caracte- 
rul esențial al vieței, viața fiind o continuă preface- 
re a energiei inițiale. În acest singur înţeles al vieţei, 
toate vieţile, necontenit producătoare, sunt deopotri- 
vă de respectabile. Un țăran care se trudeşte pe făşia 
lui de ogor ca şi un scriitor care aşterne rinduri pe mi- 

titelele lui ochiuri de hirtie, un bărbat de stat ca şi 
un fabricant, un artist ca și un grămătic comercial au 
de îndeplinit o misiune in viaţă, conştient egoistă, in- 
conștient altruistă, aceeași misiune identică în scopul 
ei final pe cit de felurită pare, judecînd pe oameni ca 
pe niște fenomene despărțite și pururea în vrajbă. Nu- 
mai dupe ce trece un secol — și mai mult — peste 
o societate şi te întorci inapoi cu gindul şi judeci 
subt perspectiva trecutului, numai atunci îţi dai seama 
de cîtă armonie a fost la fundul lucrurilor omeneşti. 

Legea universală a muncii este și fatală, şi mingă- 
ietoare. Munca deprinsă, în cele din urmă, devine 
o adevărată plăcere. Viaţa simplă și deplină este aceea 
care stă în plăcerea trecătoare şi în munca definitivă 
și transmisibilă urmaşilor dacă vei fi avind, în orice 
caz, semenilor pe care trebuie să-i ai. 

Dar viaţa suferă atitea abateri de la regula ei, că 
mulţi cred că excepţia ar fi regula şi regula excepţie. 

În viața normală, una din cauzele care turbură 
norma vieţei simple şi depline este, fără îndoială, 
banalitatea cu noroc. Dacă n-ar fi banalitatea, la înde- 
mina oricui, din care trăiesc și prosperează inteligen- 
tele mărginite și leneşe, o sumedenie de creştini tem- 
beli nu s-ar umfla ca un balon și, ca un balon, nu 
s-ar ridica mai presus de muncitorii fără răgaz. A 
fi banal este a trăi numai cu formulele moștenite. 
De la capul podului Mogoşoaiei şi pin”la Piaţa s-tului 
Anton, într-o zi de vară, cu puţină băgare de sea- 
mă, cu oarecare memorie și cu prea puţine scrupu- 
luri, ai învăţat tot ce-ţi trebuie pentru vremi normale. 
Te inchizi în citeva maxime şiret alese, le administrezi 
la ocazie, le vinturi pină se usucă, le storei de nu 
mai rămîne nimic din seva lor de altădată și — dacă 
nu azi, dar miine — stirșeşti prin a te impune. 


Am cunoscut un flușturatic. Şi d-ta l-ai cunoscut 
bine. Dumnezeu să-l ierte, trecea drept om de spirit, 
mai ales printre cocoanele bătrine. Spirit futil gi 
submediocru, pururea agitat de secături, vorbăreţ 
fără să fi ţinut vrun discurs în parlament — repre- 
zenta „partidul“ — în afară de ţipetele din groapa 

comună care se trec în Monitorul Oficial sub ru- 
brica „Voci și întreruperi“, erou dupe laudele lui, fricos 
ca un iepure pentru cine îl cunoştea, bun la toate dupe 
vorbă, bun de nimic dupe fapte. Ar fi fost un rival al 
lui 'Thersit dacă n-ar fi fost frumos ca o „cadră“, 
Meșteșugul lui il cunoşti. Înmagazinase o mulţime de 
anecdote, îndeosebi din cele mai lubrice, şi le repeta 
cu o poftă că, sugindu-și buzele, parcă le-ar fi gustat. 
Şi de multe ori le spunea ca şi cum lui i se întimplase. 
Ş-a trăit îndrugind obscenităţile ca un papagal in- 
ofensiv. Despre el un coleg din barou zise într-o zi: 
„Lacă un om plin de duhul altora, dar fără creier, care 
a izbutit să banalizeze pînă și anecdota repetînd-o 
necontenit“. 


Domnule Brătianu, d-ta ştii că, dupe cum poţi 
trăi din anecdotele altora, tot aşa de comod poţi 
trăi din formulele altora, a altor generaţiuni, dar, repe- 
tîndu-le continuu, le storei de înţelesul lor primitiv 
şi ajungi într-un moment de criză generală ca măga- 
rul lui Buridan: te usuci pe picioare, întoreînd capul 
între o anecdotă și o formulă moștenită. În timpuri 
normale s-ar părea că ar fi destul acest arsenal cu 
anecdote și formule de imprumut. În timpuri anor- 
male, dacă ești adevărat om, îți dai seama că ţi-ai 
pierdut vremea, adunînd surcelele altora, că ar fi 
trebuit să te fi deprins din copilărie cu străduinţa me- 
todică și cu producerea propriului tău cap, că norocul 
e bun la ceva, dar că mintea frămintată face ceva mai 
mult decit norocul care te-a săltat dasupra celorlalţi. 

Acum, cînd viaţa neamului nostru este pusă la 
loterie, am auzit pe unii oameni — inteligenţi, dar 
speriaţi de liniștea d-tale impenetrabilă şi de nepă- 
sarea d-tale orientală — revenind adeseaori asupra 
formulei nu știu cărui Talleyrand: „Un popor are gu- 
vernul pe care-l merită“. O asemenea maximă o spui 
la minie, la deznădejde. Un om, înecîndu-se, s-agaţă de 
orice pai. E o tristă mingiiere. O vechitură transmisă 
şi acceptată fără control. E o insultă adusă bietelor 
popoare. E o minciună ticluită de un bărbat de stat, 
neputind suporta roata norocului coborindu-se la vale. 

Să ne oprim asupra ei, d-le Brătianu. Să nu ne fie 
lene s-o cercetăm. la d-ta din istoria contimporană, 
de la noi sau de aiurea, un spaţiu de timp destul de 
restrins, bunioară un timp de 20 de ani. Ar fi cu ne- 
putință ca un popor să nu fi avut diferite guverne: 
şi guverne bune, şi guverne rele. Şi-ar fi iarăşi cu 
neputinţă să se susție că un popor, într-un timp aşa de 
scurt, n-ar fi rămas acelaşi, neschimbat în felul lui 
de a fi, cu aceleași virtuţi și aceleași năravuri. Să 
zicem că opt ani din douăzeci a avut un guvern bun 
şi că doisprezece din douăzeci a avut un guvern rău. 
Dacă formula „un popor are guvernul pe care-l meri- 
tă“ ar fi adevărată ca o axiomă de geometrie, aplicînd-o 
la cazul nostru, am ajunge la o concluzie contradic- 
torie, la un nonsens atit de absurd încît ar speria 
mintea cea mai puţin deprinsă cu analiza. În ade- 
văr: opt ani un popor a avut un guvern bun, deci a 
avut guvernul pe care-l merita. Dar doisprezece ani 
a avut un guvern rău, deci a avut, guvernul pe care-l 
merita. Poporul, rămînînd acelaşi, cum de a meritat 
şi guvernul cel bun, și guvernul cel rău? Dacă a me- 
ritat pe cel bun, n-a meritat pe cel rău. Dacă a 
meritat pe cel rău, n-a meritat pe cel bun. 

Adevărul e că faimoasa formulă nu este decit o 
„butadă“ mai mult în moştenirea oamenilor leneși 
sau a oamenilor de un pesimism melancolie și citeo- 
dată atroce. A spune unui popor cirmuit din intim- 
plare de incapabili norocoşi, de trindavi nepăsători şi 
de cretini stafidiți că are guvernul pe care-l merită 
e ca și cum ai mingiia pe unii minori c-un tutore 
risipitor că au tutorele pe care-l merită. 


Clasele noastre conducătoare sunt, în genere, atit 
de leneşe, încît mintea lor admite orice li s-ar spune 
c-un ton impertinent şi apodictic, numai să nu le deg- 
tepţi din semisomnolența obişnuită. Sunt oameni 
serioși cari repetă de vro 40 de ani încoace sentința 
dezolantă: „fiecare popor are guvernul pe care-l me- 
rită“, nebăgînd de seamă că au banalizat ceea ce era 
mai mult de spirit decît adevărat. De aceea miile de 

reprezentanți și de foşti reprezentanţi ai naţiunei 
pot să nu știe multe din cite ar trebui să ştie, dar 
n-ar fi nici unul căruia să-i lipsească din tolba cu 
săgeți această săgeată boantă şi roasă de rugină. 

Nu cumva, d-le Brătianu, şi d-ta împărtăşeşti 
această credință — şi mai ales astăzi — că poporul 
ar avea guvernul pe care l-ar merita? 


Domnule Brătianu, ai încercat să-ţi consulţi parti- 
dul şi să ceri, ca intotdeauna, încrederea oarbă a 
partizanilor. Multe vei fi spus şi multe vei fi aflat, 
— „Prin libertate la unire“. — Fireşte! — „Încrederea 
face tăria !“. — Neapărat! — „Solidaritatea este min- 
tuirea noastră socială“. — Nici vorbă! — „Istoria să 
ne judece; de paginele ei nu ne temem cînd ne în- 
deplinim datoria“. — Da! da! — „Clipa n-a sosit 
încă cînd toți ca unul vom porni la sunetul goarnei |“. 
— Cum de nu! — Și altele și altele de felul acestora, 
şi mai ridicule, și mai comune, şi mai banale. 

Unul singur a rupt-o cu obişnuitele temeneli şi 
și-a spus gîndul sadea: „D-le Brătianu, ai încrederea 
noastră unanimă. Priveşte și la dreapta şi la stinga şi 
du-ne încotro vrei. Te vom urma“. 


E răspunsul pe care l-ar fi dat oricare Davus în 
faţa lui Neron, dacă l-ar fi consultat asupra trebilor 
Imperiului roman. Este crezul tutulor foștilor robi faţă 
de stăpinii lor. Este o abdicare formală la propria 
conştiinţă. Este o degradare şi o ofensă adusă nu 
parlamentarului, ci parlamentului. Este o dovadă de 
pînă unde poate s-ajungă o disciplină brutală exerci- 
tată cu ferocitate. 

Disciplina d-tale a asasinat delegațiunea ţării; 
d-ta te consulţi cu morţii d-tale. N-ar fi rău să-ți aduci 
aminte şi de cei din Ardeal. 

Dar țara...? Nu despre ţară e vorba... S-o lăsăm să 
strige de pretutindeni: „La arme!“. Noi să stăm cu 
armele prin şanţuri, cu tunurile astupate la gură ca 
să nu ruginească şi cu drapelele plouate şi înfăşurate... 
Ca niște copii cu minte... 

Fiecare țară are guvernul pe care-l merită ! 

Domnule Brătianu, mi s-a spus de mulţi că d-ta 
dormi cam mult, adică preţ de 10 ceasuri noaptea 
şi de 3—4 ceasuri dupe-amiazi. Restul orelor — mă 
iartă, nu este expresiunea mea — găinezi, cînd nu 
te superi. Eu, drept să spun, nu crez. Prea ar fi afară 
din cale. Dar, oricît ai dormi, eu — nu știu dacă mă 
crezi — n-aş vrea să fiu în locul d-tale, cu numele d-tale, 
cu răspunderea d-tale, cu tot ce ai și-ți închipui că ai 
d-ta. O, n-aş vrea. M-aş simți osîndit, mai ales în somn. 
Cind aș aţipi, aș simţi un pas uşurel, aș vedea aievea pe 
omul mărunt, cu părul alb şi inelat, cu barba creaţă și ar- 
gintie, cu ochii ca doi cărbuni aprinşi, cu buzele strinse, 
încercînd să se desfacă... Ş-aș auzi un glas profund şi 
cam sitav: „Ioane, ce-ai făcut cu mîndria ţării?“ 


28 octombrie 1915 
VI 


Domnule Brătianu, 

E scurtă. Şi te rog s-o citeşti cu tot dinadinsul. 
Aşa socotesc că nu vei pierde. Eu aveam îndoieli 
că nu se poate discuta cu d-ta. Acum sunt sigur. În 
zadar amicii şi adversarii işi răcesc gura d-a surda. 

Pe amici îi mături din partid cind te turbură 
din mărirea moștenită în care te-ai pomenit; asupra 
adversarilor asmuţi liota de iznavi, de robi şi de 
salahori cari se bat în piept, fac clăbuci la gură şi 
înjură pe oameni ca nişte adevăraţi primitivi. 

„Puterea“, totdeauna ceva mai potolită decît „opo- 
ziţia“, a ajuns sub d-ta un scandal permanent şi pu- 
blic. Presa d-tale se resimte de sufletul d-tale, sufletul 
d-tale se resimte de presa d-tale. Această reciprocitate 
încurcă socotelile răspunderii. Nemaipricepind cine 
ar îi răspunzător, te întrebi — cum e firesc — „cui 
pare că folosește această mocirlă scuturată din senin 
asupra oamenilor cu demnitate de o «presă » fără dem- 
nitate?“. Cine plăteşte, nu cine e plătit, în cele din 
urmă, e adevăratul vinovat. Şi pe vinovat îl iei de 
urechi sau îl supui la un egal tratament, cu o deo- 
sebire. În loc d-a inventa pe viaţa lui privată, de- 

scrii liniștit, fără vrun adaos, viața lui privată, întoe- 
mai dupe faptele prea cunoscute, dupe documentele 
arătate ție, bunioară de răposatul princepe G.B... 
Și te cutremuri și îți e silă că ţi-a fost dat să afli ceea 
ce n-ai fi voit să afli. Şi crez c-ar fi destul. O! prea 
destul ! 

Cind cineva are riie, nu-i iertat să riză de altul 
care se scarpină de un purice. 

Sub acest raport, d-le Brătianu, eu nu cer o an- 
chetă — ancheta e făcută de demult —, căci eu pot 
să-ţi zic d-tale: „Greşeli am făcut, dar niciodată n-am 
păcătuit contra onoarei“, 

Aştept hotărirea d-tale. Vrei să discutăm ceea ce 
ţi-e cunoscut şi mi-e cunoscut din viața noastră pri- 
vată? Foarte bine. Eu n-am nici un secret. D-ta pă- 
zește-te, că ai cam multe și nu tocmai acoperite. 

Eu n-am beneficiat de nici o rezervă din partea 
adversarilor, de nici o cruţare, de nici o iertare. Ceea 
ce au spus despre mine pînă astăzi n-au decit să con- 
tinue. Variantele unui muzicant pe aceeași temă. O 
muzică copilărească. Ceea ce nu s-a spus despre d-ta 
sunt teme reale și necunoscute publicului. Vei fi 
nevoit să invoci prescripţiunea. Şi să nu zici că-mi 
ies prea repede din răbdări. Cum vrei? Vrei ca discu- 
ţia să-şi urmeze calea ei normală sau vrei abateri 
din cale-afară? În cazul din urmă n-ai decit s-asmuţi 
„barabulele“ d-tale asupra mea ca să-mi mai dea „sfa- 
turile“ care mi le-au mai dat, și te rog să crezi că-ţi 
voi servi o mică lecţie din „sfaturile“ lui Neagoe 
Basarab către „fiul său“, în care se pomenește despre 
ceea ce trebuie să cruțe cei mari celor mai mici din 
obşte şi despre bunurile celorlalţi pe care nici „dom- 
nului“ nu-i este iertat să le pingărească. 

Şi să nu crezi că mă apăr ameninţind. Nicidecum. 
„Presa“ d-tale are la indemină nuvelele mele, dramele 
mele, comediile mele, discursurile mele, articolele 
mele, conferințele mele, 27 de ani de viaţă publică, 
9 ani de sclavie liberală, cîţiva ani răzleţi şi 16 ani de 
viață mai omenească în partidul conservator. Să 
spuie ce-o pofti: că la „Dacia“ sau la tribuna Camerei 
îndrug fără pic de vlagă, că conferințele mele n-au 

avut nici un bob de sare, că nici urmă de talent nu e 
în tot ce-am scris (şi dacă ai şti cit țin eu la talent !), 
că sunt cel din urmă dintre soldaţii absorbiți de viaţa 
publică, că n-am nici un merit și că ar fi trebuit 
să nu ies din straturile poporane (ce bine ar fi fost!) 
din care am ieşit. 

Acestea toate ţi le abandonez. Fă ce vrei, facă ce-or 
vrea cu ele. Dar ţine minte, d-le Brătianu, să nu zici 
că nu te-am prevenit, că a fost pentru cea din urmă 
oară cînd ţi-am permis şi le-am permis să faceţi o 
pradă de sălbateci din viața mea privată, simplă şi 
fără pretenţii. 

Hotărit și bine înţeles. 

Şi dacă sunt curioşi să puie la încercare răbdarea 
mea, n-au decit să mai încerce. 

lar d-tale e bine și creştinesc să-ţi amintesc ceva 
din înțelepciunea eroicului popor francez: „Un homme 
prevenu en paut deux“. 


5 nov. 1915 


VII 


Domnule Brătianu, i 

E cea din urmă scrisoare. Se deschide parlamentul 
şi, vrînd-nevrind, vei ieși din tăcerea de Sfinx, dacă 
nu pentru altceva, vorba Viitorului, ca să aduci „pe 
toate genele roua binefăcătoare a lacrămilor“ și, 
iarăși din cădelnița Viitorului, pentru „rara elo- 
cinţă“ a d-tale va trebui să cerem industriei noastre 
„cointeresate“ ca să fie gata c-un număr de vase fami- 
liale, adică cu atitea „lacrimatorii“ ciți deputaţi şi 
senatori are România în anul mintuirei 1945. Vei 
vorbi or ca Radoslavot, or ca Salandra, afară numai 
dacă nu te gindeşti de pe acum la prorogare. În acest 
caz, să mă ierți, scrisoarea aceasta nu va fi cea de pe 
urmă. 


Ciudat. Cum se înșeală oamenii în judecăţile lor 
asupra faptelor petrecute în timpul lor, sub ochii 


399 


AFA ua ile ei E 


10 


15 


20 


25 


30 


35 


40 


400 


lor, şi asupra semenilor cu cari trăiesc, îi văd, îi 
aud și le cunosc toate slăbiciunile, toate ambițiile şi, 
de multe ori, chiar și nerozia de a voi să pară ceea ce 
nu sunt, jertfind ceea ce le-a fost dat să fie absurdei 
închipuiri de a părea mai mult decit sunt în reali- 
tate. Actorul care joacă într-o seară pe un rege din 
Shakespeare şi în alta pe un vagabond de uliţă este cu 
mult mai om decit un parvenit din viaţa noastră 
publică. El ştie că splendoarea și mizeria nu durează 
decit două-trei ceasuri și se identifică pentru un 
timp definit cu plăsmuirile pe care le înfăţişează. 
Parvenitul e totdeauna fals şi închipuit. E mult 
pînă parvine. D-aici încolo, jucînd mereu același 
rol, sfirșeşte prin a se crede d-a binele Pitt-ul în pielea 
căruia se visează. Istoria va fi ceva mai dreaptă, 
privind în depărtarea vremurilor. Dar... şi istoria 
are fel de fel de istorici. Unii, cu patimi, cu uri, cu 
zviîeneli, că nu e rar să-i vedem ponegrind și admirînd 
aceleaşi figuri. Trăind, ca și noi, cu oamenii cu cari trăim 
noi, sunt cu epocile trecute ca şi noi cu oamenii din 
zilele noastre. E cu neputinţă să scape de daltonismul 
dobindit într-o lume de mizerii. Nu istoricii de 
astăzi, conservatori sau liberali, ar putea să ticlu- 
iască istoria timpului de astăzi, ci istoricii de mai apoi, 
cind dungele fosforescente vor dispărea și nu vor mai 
rămine decit adevăratele flacări nestinse care ne-au 
deprins să ne iubim patria şi neamul nu numai cînd 
ne-au răsplătit, dar mai ales cind ne-au luat în pi- 
cioare. 

Despre partea mea recunosc bucuros că viaţa noas- 
tră e prea complicată, judecăţile noastre prea rela- 
tive şi sentinţele noastre prea influenţabile ca să fie 
definitive. 


_ Şi, totuși, d-le Brătianu, mi se pare acum, dindu-mi 
bine seama de ruşinea impusă poporului românesc, 
că cel care ţi-a zis „păzeşte-te să nu ţi se intimple 
şi d-tale ca lui Venizelos“ or s-a înșelat, or a fost d-o 
singeroasă ironie. Și de ce aș ocoli ceea ce am afirmat 
categoric la laşi? Cu mine ai vorbit. Eu m-am înşelat. 
Pe mine m-ai înşelat, 

Ca să ţi se întimple d-tale ca lui Venizelos, va să 
fii ca Venizelos. Va să ai capul lui Venizelos, gindi- 
rea limpede şi îndrăzneață a lui Venizelos, voința 
activă și energică a lui Venizelos, să te identifici 
în sentimentalitatea d-tale, ca şi Venizelos, cu por- 
nirile înnăscute ale unui neam întreg a cărui istorie 
este numai lacrămi și dureri. Şi mai va să fie pe tronul 
României un rege c-o gindire de împrumut, c-o vo- 
inţă prescrisă de „cercurile nobilitare“ ale Berlinului, 
sporită cu voinţa unei soţii „arhinobilitară“ care 
să nu-și fi pierdut relaţiile sale intime de germană 
cu germanii. Şi mai va ca regele nostru să nu simţă 
ceea ce simte poporul său, ca şi „Tino“, și, ca şi 
„Tino“, să-şi fi uitat jurămîntul solemn făcut înaintea 
lui Dumnezeu și a oamenilor că va fi „bun român“, 
adevărat român, legat pînă la moarte cu mândria și 
suferinţele, şi jertfele, și gloria neamului nostru. 

Eu nu-mi permit să pui la îndoială — cel puţin 
nu-mi mai permit — jurămintul pe care l-am aplaudat 
cu lacrămile în ochi. Regele nostru, prin acel jură- 
mint, a ieşit din sfera familiilor germane și stă astăzi 
pe tronul întrunit al lui Mircea cel Bătrin și al lui 
Ştefan cel Sfint. Cit pentru fermecătoarea noastră regi- 
nă, voința ei nici nu s-ar presupune că ar putea fi, 
direct sau indirect, sub nefasta tnriurire a „iubermen- 
şilor“ teutoni. Într-un cuvînt, dinastie „străină“ nu 
pricep. Din faptul că a adoptat este şi adoptată. Din 
adopţia reciprocă, cinstit vorbind, este şi o adaptare 
în sensul cel mai larg al cuvîntului. E o taină cvasireli- 
gioasă. Taina nunţii creştine, în care bărbatul și 
femeia vor lăsa pe părinţii lor, pre fraţii lor şi pe 
nemeniile lor și vor face una, nedăspărțiţi pe pămint 
şi în ceruri, Divorţ nu există în asemenea mistică cu- 
nunie. Divorțul ar presupune păcatul cel mai odios. 
E ca şi cum ţi-ai închipui un copil adoptat urzind 
un asasinat împotriva adoptătorului. Şi mintea mea se 
scutură de asemenea închipuiri bolnăvicioase. 

lacă de ce împrejurările de dasupra d-tale nu sunt 
cum au fost — repetate de trei ori — cele în care și 
din care Venizelos a fost răsturnat la Atena. 

Nu, Ferdinand al României nu este „Tino“ a] 
Greciei! 


Venizelos s-a născut — copilul nu ştiu cui — pe 
creasta munților Cretei, o insulă suie și prelungă scă- 
pată din talazurile Mărei Mediterane. D-ta te-ai năs- 
cut acolo unde dealurile Argeşului se desfac împodo- 
bite cu fineaţă, cu flori, cu fructe, cu vii şi cu păduri. 
Venizelos a fost și este sărac, chiar acum duce viaţa 
unui student scăpătat. D-ta n-ai dus lipsă de nimie 
şi acum ești destul de bogat. Venizelos şi-a deschis 
ochii pe cretanii lui, nişte oameni înalți, spătoși, cu 
ochii vii, cu poturi civiţi, cu cizme galbene și cu 
fesuri ca nişte bonete frigiane. D-ta te-ai pomenit în 
puf, cu meditatori de mic copil, cu profesori cînd erai 
ceva mai mare și cu directorii școlilor speciale tinin- 
du-ți de urit de acasă și pin’ în poarta instituţiunei pe 
care o frecventai. Venizelos e licenţiat în drept. Tot ce 
ştie știe prin el. D-ta eşti diplomat al Şcoalei de poduri 
şi şosele. Și nu crez că ai putea să susții că o mulţime 
de dificultăţi le-ai rezolvat prin d-ta însuţi. Venize- 
los a încercat viața de mic, a început s-o cunoască 
în cîrdurile de copii nebunatiei și gata la fitece 
vorbă să-ţi azvirle un ghiont sau să-ţi arză o straşnică 
palmă. D-ta, clase primare şi liceu le-ai preparat în 
particular. Din pricina asta n-ai cunoscut viaţa şi 
nevoile ei pînă tirziu în mijlocul Parisului. Venizelos 
n-a avut un „nume“ — nu vorbesc de cel patronimie 
şi de cel de botez — și a muncit, şi, fără să vrea, și-a 
creat un nume european. D-ta, după cum ai moștenit, 
un partid, ai moștenit şi un nume ilustru ȘI... Dar 
daţi-mi voie să nu termin fraza. Venizelos, ajuns om 
matur, se amestecă în felurite mişcări din Creta, fu 
sufletul revoluţiei care scutură jugul nesuferit al 
Turciei, ba a fost omul care trimese la plimbare pe 
fratele actualului rege al Greciei cînd acela crezu că 
a fi principele Cretei va să zică a te ţine de haihuiuri 
şi de blestămăţii. D-ta — firește, nu-ţi imput că n-ai 
fost revoluţionar — o singură dată fuseşși chemat să 
potoleşti o revoluţie țărănească, şi-o năbuşişi în valuri 
de sînge, mai mult al nevinovaţilor decit al vinovaţilor. 

Da, ai avut tristul curaj al omului de cabinet, n-ai 
avut tactul omului care îşi dă seama de psihologia 
mulţimei. Ai văzut o revoluţie unde nu era decit o 
asmuţire. Da, ai avut curajul omului care nu riscă ni- 
mic, n-ai avut curajul omului care ar putea plăti cu 
pielea lui. Venizelos, de la început, a avut o soluţie 
pentru Grecia. D-ta n-ai avut nici una. El a spus verde 
ce-a gindit. D-ta şovăi în fundul conștiinței d-tale. 
Venizelos este exponentul voinței tuturor grecilor, 
chiar impotriva coroanei, momită de mrejele dizol- 
vante ale Germaniei. D-ta, de 15 luni, nu ești expo- 
nentul nimănui, nici chiar al d-tale. A părea francez 
cu francezii şi german cu germanii, aceasta va să zică 
că nu poţi să vrei, că impulsul hotăritor nu se produce 
în d-ta, că, împleticind vorbe contrazicătoare în 
momentul cînd ni se frige sufletul la toți, bălăceşti 
norocul, orb de astă dată, dacă n-a fost orb întot- 


deauna. 


Din aceste apropieri şi deosebiri rezultă că d-tale 
nu ţi se va întimpla ceea ce i s-a întimplat lui Venize- 
los. Şi poţi dormi liniştit pină se va revolta sufletul 
deznădăjduit al României... Atunci, atunci, d-le Bră- 
tianu, vezi bine că atunci nu te vor salva obrociţii 
care te îndeamnă şi la dreapta, și la stinga, şi-nainte 
şi-napoi... 


12 nov. 1915 

LUCACI ȘI GOGA 


Cine ar fi îndrăznit p-aproape de Unire să zică unui 
muntean că Moldova nu e patria lui sau unui mol- 
dovean că în Muntenia n-ar fi în țara lui? 

Generaţiile de pe-atunci erau mari fără să-şi dea 
seama, nu născociseră „politica posibilităţilor“, nu se 
încurcau în „obiectiv“ și „subiectiv“, nici nu-și închi- 
puiau pe oameni ca pe niște îrinturi din cari să nu fi 
rămas decit „inteligența“ cu care să desfacă lumea în 
„realităţi“ suprapuse ca foile dintr-un tractat de alge- 
bră superioară. Dacă ar fi ţinut seama numai de „inteli- 
genţă“ şi de „posibilităţi“, nu ar fi făptuit „unirea“ în 
pofida a două mari imperii, a Austriei şi a Turciei. 

Ei aveau suflet și credeau în suflet. În sufletul 
lor, depozitul atitor veacuri de frămintări, de suferinţe, 
de eroism, de rugini şi de speranţe. Ei aveau un 
ideal: unirea. Şi, înainte de a o realiza, au scăpărat 
semne premergătoare. Golescu, muntean, a fost ales 
în Camera Moldovei. Negri, moldovean, în Camera 
Munteniei. Era „imponderabilul“ care la un moment 
hotărît se iveşte, creşte, iși destundă drumul Şi ciștigă 
în viteză şi greutate că nimic și nimeni nu-i pot sta 
inainte. Ei nu citiseră pe Fichte, pe Treitschke, pe 
Nietzsche şi pe Bernhardi, nu auziseră muzica lui Wag- 
ner și n-ar fi crezut o dată cu capul că puterea divină 
s-a pogorit asupra kaizerului. Ei nu credeau decit în ce 
moşteniseră: in rugăciunile strămoșilor la icoanele 

naive, învechite și afumate de lumănărelile sărăcuţilor, 
ca și de făcliile atotstăpinitorilor. Şi oricare ar fi fost 
neînțelegerea dintre popor şi boieri — în privinţa aş- 
teptărilor unora și împotrivirea celorlalţi — cu toţii 
aveau pe buze, la sărbătorile împărăteşti, la Crăciun 
şi la Paşte, aceleași cuvinte de adincă evlavie: 
„Doamne, îndură-te de soarta acestui popor nefericit, 
căci de demult și mult a suspinat după libertate și 
înfrățire, după odihnă și dreptate !“. 

Şi n-a fost boier, moșnean și clăcaş ca să nu amtie 
pină mai tîrziu toate neînțelegerile cind fu vorba să 
dea încolo briul despărțitor al Milcovului şi să facă 
una din pămîntul aşezat pe oasele aceloraşi descăle- 
cători şi strămoşi comuni. 

Doi inşi, doi fraţi buni, os din osul nostru, sînge din 
singele nostru, pribegi din ţara lor ş-a noastră, împinși 
de dorul lor ș-al nostru, sosesc în țara noastră ş-a 
lor şi-şi spun amarul milenar al lor ş-al nostru: pă- 
rintele Vasile Lucaci şi Octavian Goga. Amindoi 
împreună reprezintă îndeosebi împotrivirea Ardealului 
la urgiile ungurești, gindirea neaoşe a neamului celui 
bun şi ales întru toate, revolta dezmoșteniţilor de către 
o soartă vitregă, voința şi cerbicea de a birui a ne- 
fericiţilor de dincolo și puterea de atracţiune a tutulor 
românilor, de la mărginași spre leagănul şi izvorul 
neamului nostru. 

Părintele Vasile Lucaci — totdauna și-n toate 
cuvîntările sale de o elocință uimitoare, la Şişeşti 
unde a păstorit, la Sibiu în Comitetul executiv, 
la laşi şi la Bucureşti — n-a vorbit în numele unora 
şi pentru unii, ci în numele tutulor şi pentru toţi. 
Trecînd peste conceptul regional, s-a ridicat în înăl- 
țimi din cari a binecuvintat întreaga suflare a patriei, 
şi patria n-a fost „țara“, ci „toată ţara“ a fost patria lui, 
una și nedespărţită în mintea acestui bărbat liber şi 
stăpin pe el însuși chiar în pușcăriile Ungariei, 
Elocinţa lui e ca răsunetul buciumului din pădurile 
de brazi ale moţilor, aci duioasă și gravă, cum e cava- 
lul, aci aprinsă și roșie ca de aramă, trezind conștiința 
pînă și-n cei mai adormiţi. $-a rămas sărac şi curat. 


405 


10 


15 


20 


25 


30 


35 


406 


D-ar fi vroit ceea ce a vroit părintele Mangra, de mult 
ar fi fost bogat şi pe un scaun episcopal. 

Octavian Goga e tînăr, bălan, cu ochii vii şi cu pri- 
virea pătrunzătoare, E poet, dramaturg, publicist și 
orator. Poet mare, dramaturg cuceritor, publicist nein- 
trecut şi orator de frunte. Cuvîntul lui scris se infige ca 
o pecete domnească în mintea celor cari-l pricep. Cuvin- 
tul lui vorbit te dogoreşte ca făşiile unei [lacări elăti- 
nată de vint. Verbul lui întraripat răpeşte şi convinge. 
Temperament eroic, este un strălucit reprezentant al 
românilor. Urmaş al mai multor generaţii de preoţi 
din Răşinari, în toată puterea cuvîntului e o podoabă 
cu care ne mîndrim și cei de dincoace, și cei de dincolo 
de Carpaţi, un dar al nostru zămislit din durerea 
celor umiliţi, cari n-au pierdut nădejdea, un fenomen 
răsărind din genunea istorică, o lumină de soare pe 
dasupra întunecimii vremurilor. Pe el nu l-a doborit 
nici prigonirea și exilul, nici ura şi invidia. Și nu e 
onoare care să-l sporească, nici lipsă care să-l miego- 
reze. De cind a sosit pe lume a fost ceea ce era fatal să 
fie: o forţă primordială de gindire şi de luptă. 


Aceşti doi bărbaţi candidează la Galaţi și la Caracal. 


E ea în preziua „unirei“, cînd moldovenii şi mun- 
tenii păşeau d-a dreptul la fapt, moldovenii ale- 
gind pe un muntean şi muntenii pe un moldovean. 
Cine-ar fi îndrăznit să spuie munteanului că n-ar fi 
moldovean şi moldoveanului că n-ar fi muntean? 
Erau frați; cîntaseră Hora unirii şi „sorbiseră dintr-o 
suflare“ apa despărţitoare a Milcovului. P-atunci se 
spunea verde Europei ceea ce noi vream şi se vorbea 
cu fapte îndeplinite ca să priceapă bine toate statele 
ceea ce noi vroiam. 

Aşa e și acum, c-o singură deosebire: un război uriaş 
şi Austria în lichidare. 

Cine ar îndrăzni să spuie lui Goga şi lui Lucaci că 
nu sunt cetățeni români? Cine ar fi neghiobul nesimţit 
care să nu vază în alegerea lor un semn premergător al 
zilei de miine, al zilei de jertfă, de întregire și de 
glorie? 

Eu nu scotocesc trecutul celor cari se incumet să 
lupte contra lui Goga şi-a lui Lucaci, ci numai le zic: 
„Băgaţi de seamă ca nu cumva să păreţi în mijlocul 
Camerei ca niște prepuși, vinduţi şi cumpăraţi, ai 
dușmanilor rasei noastre, ca nu cumva România să vă 
blesteme și s-aveţi parte de o onoare de la care colegii 
voştri să-și întoarcă ochii cu scirbă !“ 

Dar, de n-ar îi Lucaci şi Goga aşa cum sunt — unul 
martirul cauzei naţionale şi altul gloria cauzei naţiona- 
le —, ci d-ar fi numai doi ardeleni, doi frați d-ai noştri, 
doi oameni simpli, doi ciobani cu cojoace şi cu plete 
lungi, și încă ar fi destul ca să nu le stăm împotrivă, 
ci să ne tragem la o parte şi să-i primim cu flori sărbă- 
toreşti, căci în sufletul lor ar trebui să vedem jalea 
veacurilor trecute, pustiirea de acum a Ardealului gi 
dorul de foc al țărilor despărțite dindu-și mina ca pe 
veci să facă o singură ţară, c-un singur popor şi cu aceeaşi 
limbă, în care ş-au turnat durerea și şi-au fulgerat vi- 
sările amestecate cu lacrămi de doliu şi cu lacrămi de 
bucurie. 

Ei reprezintă Ardealul. Ei, virtual, sunt Ardealul. 
Cine ar îndrăzni în 1916 să susţie că Ardealul n-ar tre- 
bui să-şi trimeaţă reprezentanţii săi în parlamentul ro- 
mân? Ei reprezintă conștiința integrală a unui neam. 
Ei, virtual, sunt expresiunea conştiinţei acestui neam. 
Şi eine s-ar împotrivi lor s-ar revolta contra conştiinţei 
naţionale. 

Ei nu sunt ai conservatorilor. Ei nu sunt ai libe- 
ralilor. Ei sunt ai românilor. Triumful lor nu ar fi un 
cîştig pentru conservatori, nici o pierdere pentru libe- 
rali, ei ar fi triumful istoriei noastre și-al patriei noas- 
tre d-a pururi întregite, cum fuse pe o clipă în vremea 
lui Mihai-voievod, 

Iacă de ce rog pentru întiiaşi dată pe organele ofi- 
cioase ale guvernului să nu mai pomenească de „forma- 
lităţi neîndeplinite“, de vrăjbi trecătoare cari au im- 
pins la greşeli trecătoare, de ipertrofii „egocentrice“, ci 
să vază mai bine adevărata lumină dupe care gonesc 
11 milioane de oropsiţi dupe 11 veacuri de chinuri Şi 
restrişti. 

Adică nu s-ar putea să uităm arile noastre nepoto- 
lite și haine și să ne împărtăşim în ziua de 3 ianuarie 
cu darul duhului sfint al pătimirilor noastre răbdate, 
atita amar de vreme, neîntrerupt și fără de răgaz? 

Dar aş fi în stare să întinz mina și să cersesc pacea 
de la oricare duşman căruia i-am făcut rău, cu sau fără 
voinţă, și să-i cer măcar un pic din fiorul covirşitor al 
neamului nostru pentru urna din care nu ar ieși trium- 
fători numai Goga şi Lucaci, ei cu ei şi prin ei sufletele 
străbunilor noştri, ai Olteniei, ai Valahiei, ai Moldo- 
vei ş-ai Ardealului. 

Părintele Lucaci şi Octavian Goga, ieşind din aceste 
alegeri, ar ușura viaţa noastră publică ; căzind, ar des- 
chide un abis între partide, care n-ar mai avea nici o 
lege decît minia şi pornirea oarbă de exterminare, 

Da, de astă dată voi vedea dacă în loan Brătianu 
— sufletul guvernului — este şi o părticică din sufletul 
trecutului nostru, dacă cultul morţilor mai licăreşte 
întrucitva sub zadarnica ambiţie a puterei de o clipă 
sau dacă, uitînd ţărina sfintă a „ălui mare“, confundă 
biata istorie a patriei cu istoria înfloritorului său 
patrimoniu. 

Vrea luptă cu strună? Or luptă pe viaţă şi pe moarte? 

N-are decit să-şi aleagă. 

„ANGLIA NU MINTE |“ 


Există o țară, cam din centrul Europei, care şi-a 
creat o specialitate din răsucirea cea mai îndrăzneață 
a cuvintelor nevinovate. Învăţaţii ei, pierzind tradiţia 
filozolică a strămoșilor, inhață o vorbă, o supun la 
tortura teascului lor intelectual și ajung la bazaconii 
puerile pe cari își clădesc sisteme noi de gindire şi 
siluiesc fragedele generaţiuni să privească prin ele, 
ca prin nişte ochelari prătuiţi, lumea și realitatea. 

Țară muncitoare, rinduită și pricopsită de ieri. Țară 
de industrie, de fabrice şi maşinării. Filozofii ei s-au 
mlădiat, fără să-şi dea seama, la jugul industrializărei, 
şi răsar ca ciupercile după o ploaie caldă de vară. 

Această fericită țară unde toată lumea trebuie să 
filozofeze, de la copilul cu pantalonii crăpaţi la spate 
pînă la moşneagul cu nasul vinăt, este marea Germanie. 
În ea, industria filozofică a ajuns la supraproducţie 
şi pentru consumul intern, şi pentru consumul extern. 
Camelota intelectuală fură, înșală și minte. 

Diplomaţia nemţească, derivind d-a dreptul din 
această filozofie obscură, alcătuită din doctori și pro- 
fesori, este predestinată să aibă aceeaşi menire. Diplo- 
mații, brutali şi sceptici, inșală și mint ea și filozofii. 
Publiciştii, ca filozofii și diplomații, Bernhardi și Fro- 
benius aidoma ca Bethmann și Iagow. Şi pe dasupra 
kaizerul sănătos la minte ca şi filozoful Nietzsche. 

Războiul cumplit a deschis ochii omenirii. „Supra- 
omul“ Wilhelm al II-lea a vrut să plece lumea la he- 
ghemonia Germaniei. Bethmann-Hollweg, la 4 august 
1914 — după ce armata germană, masivă şi sălbatecă, 
năvălise Luxemburgul și Belgia —, debitează un dis- 
curs scris, un lung şir de minciuni de cari ar fi roşit pînă 
și piticii din întunecimele Africei. „Sintem tari şi 
puternici, de aceea ne invidiază... Războiul pe care nu 
l-am vroit ni s-a declarat !... Rusia a aprins torţa in- 
cendiară... Avem datoria de a apăra pe Austria contra 
urzelilor Serbiei, care o ameninţă în existenţa eil...“ 
„Invidia celorlalţi?“ Dar mărfurile Germaniei erau 
primite fără nici o stinjenire pe toată faţa pămîntului. 
Marfa lor filozofică colinda lumea. Capitalul lor înte- 
meia pretutindeni şcoli, societăţi şi industrii. America 
de Sud, Turcia şi China, fără a mai pomeni de ţările din 
Europa, erau la discreția lor. 

„Rusia să fi aprins torţa incendiară !“ Rusia, care 
de curînd terminase un război cumplit, purtat la o de- 
părtare de 10.000 de km? Rusia, al căreia ţar blind şi 
generos, în ultimul moment al izbucnirii cataclismului, 
adresă „incarnațiunii providenței pe pămînt“ o tele- 
gramă, implorind mila și îndurarea creștinească pen- 
tru bietele noroade? Şi la această telegramă „vărul, 
nepotul şi bunul său amic“ n-a răspuns și nu va răspunde 
niciodată. Dar va trebui să răspunză omenirii, istoriei 
şi în fața lui Dumnezeu. 

„_ Bethmann Hollweg, cel mai lung om din tot impe- 
riul, a cărui „iubire de adevăr este nemărginiţă“ 
— după expresia învățatului Lason —, el să se coboare 
la o infantilă justificare a războiului mondial? Serbia, 
mica Serbie, ar fi „unelţit contra existenţei Austro- 
Ungariei“? 

La o asemenea bestială glumă, pînă şi membrii 
Reichstagului își vor fi zis, plecînd frunţile în jos: 
„Das ist kolosal |“. Şi cancelarul continuă în ședința de 
la 4 august: „Aviatori francezi au aruncat bombe asu- 
pra liniilor de drum de fier ; patrule de cavalerie Şi com- 
panii au înaintat pe teritoriul nostru. Astfel, Franţa, 
inainte de declararea războiului, a sfișiat pacea şi de 
fapt ne-a atacat 1“ Nobilul și eroicul popor francez să 

Îi făptuit un așa păcat? Dar cind von Schoen, ambasa- 
dorul Germaniei la Paris, cercă să îngăimeze aceste pre- 
texte, a fost țintuit de ministrul de externe al Franței. 
Vom Sehoen tremura intimidat şi umilit. Armata fran- 
ceză fusese retrasă de pe frontiera de vest cu 10 km în 
interiorul țării. Cît despre pretinsa bombardare de la 
Nürnberg, Karlsruhe și Wessel, s-a dovedit în urmă 
de către o comisiune de germani că a fost „zvonuri falşe 
şi mici erori“, Şi după un aşa triumf al celui mai inalt 
dintre găinarii diplomatici ai imperiului, putea şi kai- 
zerul să răsufle. Ş-a răsuflat. La 6 august vorbi armatei: 
„Trebuie să apărăm bunurile cele mai sfinte, Patria şi că- 
minurile noastre contra unei năvăliri scelerate |“. Şi cu 
el şi după el, cei mai de frunte oameni ai Germaniei 
intonară imnul demoniac al furorei. Necesitatea nu 
cunoaşte legi |! „Cu ochii la Dumnezeu și cu pumnii în- 
cleștaţi în creștetul dușmanilor !... Vom ridica pin’la 
înălțimea cerului munţii de cadavre!“ 

„Neutralitatea Belgiei? Iscălitura Prusiei? Petece de 
hirtie !“, 

O ceaţă ca din fire de păiajen s-a întins peste ochii 
fiecărui german, pare-ar fi văgăunele ochilor unui sche- 
let așezat într-o criptă umedă şi mucegăită. 

Germaniei, ameţită de o filozofie funinginoasă şi 
condusă de o diplomaţie neruşinată, i se-impotriveşte 
şi Anglia, doamna mărilor, printre atitea popoare, din 
cari curg valuri de sînge pentru dreptul și viaţa lor 
etnică şi liberă. 

Englezul, rece şi calculat, a cărui privire alunecă 
continuu pe dungile fără sfîrșit ale oceanelor, cu o fire 
neturburată de speculaţiunile abstracte ale celei mai ab- 
surde filozofii, naturalist şi pozitiv, măsurat la vorbă 
şi la fapte, îndrăznind cu înțelepciune, idealist întru- 
cît îi permite realitatea, realist întrucît nu se desparte 
de idealul moștenit de veacuri, eroic fără a poza, jert- 
findu-se cu socoteală, iubind viaţa, dar preţuind-o atit 
cît face, englezul își dă bine seama de măcelul în care 
a intrat. El s-a lăsat în danţul morţii după ce a cîntărit 
cam ce ar pierde și cam ce ar avea de salvat pentru el 
şi pentru omenire. Şi în acest cataclism, milioane de 

vieţi de pierdut pentru vecie și miliarde economisite de 
risipit fără nici o speranţă de reciştigat. Dar a mai vă- 
zut: sufletul lui imperial crescînd, moștenirea din stră- 
buni sporind în propria lui ideaţiune, fala numelui 
britanic strălucind ca razele soarelui şi, de s-ar cintări 
cu aur atitea milioane de vieți scumpe lui şi aruncate 
în prada sălbătieiii teutone, poate că a întrevăzut că 
omenirea recunoscătoare îi va plăti odată și odată în 
bani buni jertfa de astăzi și munca cinstită de miine. 

De aceea englezul trecu de partea dreptului, a liber- 
tăţii și a dorințelor etnice ale atitor popoare chinuite şi 
impiedicate la trai cu toate dureroasele lor strigăte se- 
culare. Și am văzut pe sir Grey, supranumit „Peace- 
maker of Europe“, pacificatorul Europei, apăsind pe 
amorul propriu al Rusiei, stăruind asupra Franţei şi 
netăgăduindu-i nici un sprijin şi propunind Germaniei 
tot ce ar fi fost onorabil pentru satisfacerea mindriei 
Austriei. Şi am văzut pe Asquith, bătrîn înflăcărat, in- 
tinerind nemuritoarea lui elocință și declarind în en- 
tuziasmul auditoriului că „decit să stea cu braţele încru- 
cișate și să nu sară în ajutorul onoarei, mai bine ar vrea 
ca numele poporului englez să fie șters din istoria 
lumei !«. 

Şi ciţi și cipi oratori iluştri din Camera Comunelor 
nu și-au ridicat glasul lor cu cele mai calde accente in 
favoarea bunurilor cîştigate de umanitatea civilizată 
şi creştină! 

La această elocinţă, care ar fi făcut să plingă pină 
şi frumoasele statui antice, germanii au răspuns: „Cu 
sabia,nu cu cuvintul !“, Şi de aproape trei ani de zile 
Europa se scaldă într-un potop de lacrămi și de sînge. 
Tinerimea Angliei zboară la moarte ca la horă. Armata 
ei, despre care împăratul german a zis că „va trimete 
poliția din Berlin s-o prinză și s-o bată la spete“, a 
atins cilra de 3 milioane şi apare ca un zid de eroi în 
fața duşmanilor. Oamenii ei de stat au spus solemn că 
războiul poate să dureze şi zece ani: „pacea nu se va 
încheia decit cu îngenuchiarea militarismului pru- 
sian“. Și sunt două săptămîni de cînd Lloyd George, 
într-un discurs memorabil, întări din nou „principiul 
dreptului, al libertăţii ş-al naționalităților“, de 

cînd trată impertinenţa gotică de „obrăznicie“, pe care 
„o vom zdrobi“, de cind vesti lumei că pacea se va in- 
cheia în 1947, duşmanul ştiind că rezistența sa, dacă 
ar dura pină în 1918, îl va lăsa „intr-o stare şi mai în- 
grozitoare“. a i 

Să nu ni se pară o proorocie, ci o socoteală, o ve- 
dere limpede a situațiunei. Anglia, care măsoară ne- 
contenit întinderea mărilor, ştie să măsoare și întin- 
derea primejdiilor. | 

Anglia a zis. $i Anglia nu minte. 

RUŞII 


La Soleşti. Un sat frumușel pus pe o clină de deal 
în drumul Iașului, ca la 16 km de Vaslui. Vifor ne- 
miluit de la miazănoapte la miazăzi. Crivăţul, aspru 
și ascuţit, îţi tăia răsuflarea. În propta lui n-ai fi văzut 
nimic, doar nişte suluri de zăpadă răsucite şi spulberate 
la vale. Ca să distingi coama dealurilor, pădurile fu- 
murii și căsuţele satului, trebuia să te întorci din bă- 
taia furioasă a vîntului. Cerul, greu şi posomorit, scă- 
zuse din înălțimea obişnuită. Din virful unui gurgui 
să-l fi ajuns cu mîna. 

Așteptam pe ruși. 

Mă trăsei la adăpost după un perete. Şi cum stam 
răzimat în umărul drept, auzii un duduit surd ca din 
fundul pămîntului. Uietul se întețea, se apropia. Ca 
și cum s-ar fi năruit dealurile. Într-o clipă apar roate de 
cazaci, cu căciuli miţoase, cu mantale de blăni negre, 
ca saricile ciobăneşti, cu suliți lungi, cu cuțite-n briu, 
cu priviri crante, cu ochii miei și oblici şi cu pomete 
scoase în afară. Gonesc, stind d-a împicioarele, înfipţi în 
scările șeilor, drepţi ca nişte făclii intunecate, şi se 
duc pe caii lor roibi şi creţi de-ţi iau văzul. Fantome 
orinduite să împrăștie spaima, să învingă sau să moară. 
Cumpliţi și viteji, aceşti călăreţi fără de seamăn sunt 
urmașii neamestecați ai ostașilor sălbatici de odinioară, 
reprezentind astăzi rasa galbenă ca pe vremea vesti- 

tului Gingis-han. În ei, nimic din sufletul slavului, 
afară de credinţa neclintită, jurată țarilor din buni și 
străbuni. Vijelia se domoleşte. Ropotul abia se aude. 
Dispar. În urma lor, viscol și crivăţ. 

După 20 de minute, un marș de fanfare. Undele lui, 
întărite de suilările crivăţului, sunt ritmate şi eroice. 
Asprimea instrumentelor de alamă se vătuieşte în 
atmosfera din această vale larg deschisă. Trimbele dea- 
lurilor alburii se desfăşoară la infinit, din ce în ce mai 
stinse. De cînd sunt n-am auzit un marș mai emoţio- 
nant și mai melancolic. Mi-e ciudă. Aş vrea să privesc 
dincotro vine. Fulgi de zăpadă, alice mici şi reci, 
izbesc cu violență albul ochilor. Pui mîna straşină. 
Privesc. Pinze mişcătoare și învolburate se întretaie 
şi se năpustesc. 

Tresar. Ca o apă turbure, ca Dunărea umilată, se 
mișcă domol umbre suri și lăptoase. Parcă șoseaua s-ar 
învălătuci pe un sul enorm ş-ar aluneca de la deal la 
vale. O vedenie căşunată de scăpărările viforului. Fan- 
farele au încetat. Un cîntec, ieșit din mii de piepturi, 
zguduie şi trezeşte satul. Ţărani, femei şi copii se stre- 
coară zgribuliţi și sfioşi. Glasuri tinere se urcă și plu- 
tesc într-un chiot haiducesc și se coboară şi încetează 
brusc. O tăcere. Această tăcere o auz piuind în fundul 
urechilor. Apoi iarăși, aceleaşi mii de glasuri însufle- 
ţite, topindu-se într-un singur glas care te îndeamnă 
la jertfă, desfăcindu-te de lutul neghiob şi trecător. E 
atita adincime emoţionantă, atita simţire şi entuziasm 
în valurile acestui cîntec ! O clipă, ca la 18 ani. Trăiesc 
încă o dată virsta de vitejie a copilului care, neavînd 
nimic de pierdut, nimic de aşteptat, nu mai alegea între 
plăcerile timide şi primejdiile reale. Şi multe lacrămi 
încropite curseră pe obrajii mei îngheţaţi... 

Curg ruşii ca apa Volgei. Flăcăi nalţi, drepţi şi 
spătoși, cu mantale năutii, cu căciuli porumbace, cu 
cisme mirositoare. Bălani ca spicul de orz pirguit, cu 
ochii albaștri ca florile de in, cu privirile pierdute in 
depărtări, cu fața îmbujorată de drum, de cîntec şi 
de crivăţ. Vin, prieteni și tovarăși ai noștri, şi se duc 

să lupte pentru slava ţarului Nicolae cel Înţelept. Firi 
blajine, cu frica Domnului în sin, adevăraţi creştini, 
milostivi şi evlavioși, răbdători Şi supuşi, roiese 
mereu dintr-un izvor care nu mai seacă. 

„Tătueul“ lor a poruncit zăgazului să cază şi tala- 
zurile se rostogolesc unele peste altele, nepăsătoare 
de viaţă ca şi de moarte. Ciţi vor rămine cu zile? Ei 
nu se întreabă. La ce le-ar sluji această intrebare zadar- 
nică? Au nu s-au spovedit? Nu s-au împărtășit cu sfintă 
cumenicătură? La cină și noaptea la culcare nu-şi 
fac apăsat semnul crucii, simbolul Mîntuitorului? Şi 
cum a întins Milostivul minile pe spetezele de supliciu 
întru slava părintelui ceresc, aşa vor cădea şi ei, întru 
preamărirea bunului lor „părinte“, cu fața spre laco- 
mii dușmani, cu pumnii încleștaţi pe arme şi c-un 
crîmpei de rugăciune abia începută. „Ne-am împlinit 
datoria. Miluește-ne, Doamne, după mare mila ta şi 
după mulțimea indurărilor tale“. Şi sufletele lor vor 
zbura în liniştea eternă, încredințaţi că dacă şirul lor, 
dacă șirul care vine după al lor, că dacă alte şiruri con- 
tinuu următoare nu vor birui, cel din urmă şir, trecînd 
vijelios peste mormane de cadavre, va birui şi trimbi- 
tile despicînd aerul vor buciuma cîntare de biruinţă. 

Abia mai zăresc pe cei trei comandanţi călări și cu 
glugele trase pe ochi. Piota își repetă refrenul. Trece 
drapelul întăşurat. De două panglice vărgate negru- 
galben atirnă crucea Sfintului Gheorghe. Mă descopăr 
şi salut drapelul onoarei, al bărbăţiei ș-al credinţei. 
Un ofiţer, tînăr şi subţirel, mă vede, suride şi-mi răs- 
punde cu sabia lui lată şi adusă, mulțumindu-mi prin- 
tr-o delicată aplecare a capului. 


Așa se scurg: batalioane după batalioane și drapele 
după drapele. 


Rușii cred in Dumnezeu și viaţa viitoare. Şi bine 
fac. Ruşii cred în binefacerile rugăciunei. Şi bine fac. 
Rușii e fatal să fie un popor blind, cinstit şi indurător. 
Cunosc o poezie a marelui Lermontov. Ea glăsuieşte 
așa: „În clipele grele ale vieței, cînd inima e covirşită 
de intristare, eu zic pe de rost o rugăciune minunată ; 

din armonia cuvintelor ei tresare un farmec neînțeles 
şi sfint şi simţ o putere nevăzută care mă domolește. 
Din sufletul meu se desprinde o povară năbuşitoare; 
îndoiala se risipește; iară eu crez şi pling și mă simţ, 
uşor și ușurat“. Lermontov a fost slav, adevărat eres- 
tin, cum sunt mai toţi slavii. Accentele lui profunde 
sunt ale omului care a crezut. Şi e destul să crezi ca să 
fii sau să devii om de omenie și de cinste și să nu treci 
peste hotarul dreptului tău. Tolstoi şi Dostoievski, 
cu nemuritoarele lor opere, au descris mai mult niște 
apucați și monştri decit pe ruși. Bătrinii coptoroşiți 
de viţii, copiii cu prodromele nebuniei, martirii săl- 
batici cu halucinaţiile lor isterice sunt, cel mult nişte 
excepţiuni ale marelui norod slav. Din romanele zise 
psihologice, ei ajung la concluzia că rușii sunt extenuaţi, 
exaltaţi, neurastenici și nebuni. Cine a văzut armata 
rusească, cu soldaţii ei voinici şi sănătoşi, a văzut 
imaginea poporului rus din sate şi din orașe. 


Întors în Vaslui, am dat peste mindrele regimente 
cari defilaseră la Soleşti. Şeful lor era generalul de 
divizie Monkievici. Om deştept şi politicos. Fusese 
rănit de 4 ori. 

Într-o după-amiază coboram pe str. Costache Negri. 
Pe laviţa din poarta unei locuinţe sărmane. sta un sol- 
dat rus cu capul în palme. Mi se păru că plinge. Mă 
oprii. El ridică capul. Ochii, albaștri ca floarea nului, 
erau umezi. Îi făcui cîteva semne. El surise. „Ştii româ- 
nește?“ — „O lecuţă moldoviniești. Un prieten moldo- 


viean... E la noi în roată... cu el vărbiese...* — „Ai 
plins?“ — „Da, o lecuţă“. — „De ce?“ — „Mi-e dor. = 
— „De cine?“ — „N-am de cine? De părinți, de frați, 


de surori... Suntem 5...3 pe front... (se rosi ca para 
focului). Şi de o... (se opri) fiată cu ochii negri...“ 

„Cu ochii negri?“ — „Da (şi suride). O chiamă Măria... 
E bună, bună cind seuită la mine cu ochi ca deghiţel... 
Şi mult a plins cînd am plecat cu roata mia...“ 
— „Mi se pare mie că mai mult Maria te-a învăţat 
moldoveneşte“. El începu să riză scuturind din cap. 

27 — Opere vol. VII — Barbu Delavrancea 


— „Te las cu bine...“. Şi vrusei să-i dau ciţiva franci. 
El mă refuză hotărît. — „Să te întorci cu bine...“. 
— „Dacă o vria Dumniezeu... Țarul vrea... Şi cine-i mai 
mare pe pămînt decit el?... Sufletul e al lui Dumnie- 
zeu... Țarul vrea... Nouă, la Reni, ne-a zis: să ne vedem 
sănătoşi! Tătuca al nostru vrea... Trupul e al lui, 
sufletul e al...“. Şi se uită la cer. Pe ochii lui de copil 


parcă picase două picături din seninul albastru al 
cerului... 

INVIEREA 


Deschideţi evanghelia a lui Ioan, mai ales de la 
capul al XII pînă la capul al XVIII, și veţi înțelege 
punctul cardinal al doctrinii Mintuitorului. Tatăl 
iubeşte pe Fiul, Fiul iubește pe Tatăl și pe ucenicii săi, 
şi pe toți oropsiţii, ucenicii iubesc pe Fiul și prin Fiul 
pe Tatăl ceresc, iubesc pe aproapele lor ca pe ei înșiși 
şi iubesc pe duşmanii lor. La ce le-ar sluji să iubească 
numai pe cei ce i-ar iubi? Oare copilul, cerînd părintelui 
peşte, i-ar da acesta șarpe în loc de pește? Şi păginii fac 
la fel. N-ar fi nici o deosebire între ucenicii lui şi rămă- 
şița muritorilor. A 
"La el vin copiii rătăcitori şi dezmetici: „Lăsaţi pe 
copii să vie la minel!“. La el găseşte scăpare femeia 
prinsă în preacurvie: „Cine e fără vină să ridice piatra 
şi să arunce asupra el“. De el se apropie, în Betania, 
Maria Magdalena c-un potir de o litră de nard adevărat 
şi-i toarnă pe picioare şi-i unge frumosul lui păr prins 
intr-un cere de lumină tremurătoare. La el vin ŞI scă- 
pătaţii, şi săracii, şi flăminzii, și insetaţii, și jinduiţii, 
şi păcătoşii, şi huiduiţii, şi găsesc mingiiere şi alinare: 
„Veniţi cu mine cei osteniți și împovărați şi eu vă voi 
odihni pre voi. Luaţi jugul meu asupra voastră şi 
învățați de la mine că blind sunt şi smerit cu inima 
şi veţi afla tihnă, căci jugul meu este bun şi povara 
mea uşoară |“. F 

Şi, cu puțin inainte de a călca peste păriiașul 
Kedron, în cea de peurmă rugăciune a sa, a se reintoarce 

asupra legei fundamentale, asupra iubirii, inchegind 
osie nepieritoare, în jurul căreia radiază, ca nişte spiţe 
de metal care nu se vor roade în veac, adincurile unei 
umanități mai blinde şi mai îndurătoare. Cui s-ar 
cuveni mila şi dragostea noastră mai mult ca sărmanilor 
covirşiţi de sarcinile vieţei acesteia? Cine ar putea să se 
socotească fericit, impresurat fiind de lacrămile seme- 
nilor lui? Să domoleşti patimile împrejurul tău cit 
ţi-e dat să poţi; şi cit ţi-e dat să poţi e cit atîrnă 
iubirea ta pentru fitece vietate. Că d-ar cîntări cit 
grăuntele de muştar legătura sufletului tău împreună 
cu a celorlalți oameni, s-ar schimba fața lumii. În locul 
duşmăniei cotropitoare ar mijloci pacea şi mulţumirea 
între creştini, între frați, adăpaţi de la izvorul nesecatei 
bunătăţi a 'Totţiitorului. 

Şi de aceea Mintuitorul, aruncînd uşoarele lui plete 
peste umeri și înălțind ochii pe albastrul cerului 
— fermecătorii lui ochi —, a murmuraţ supremul refren 
„lubirea cu care m-au iubit să fie intr-înşii şi eu voi fi 
pururea într-înşii“. Şi de aceea biserica creştină îl pro- 
slăveşte şi-l va proslăvi în veacul veacurilor ca pe singu- 
rul și adevăratul Mesia, ca pe fiul puterei coprinzătoare 
şi necoprinsă şi întru toate ca peun „iubitor de oameni“. 
Şi de aceea El — dus dăsculţ pe cărări cu colţuri depiatră, 
incoronat cu spini, picurindu-ipe obrajii luiseninistropi 
de singe ca purpura, scuipat, batjocorit, lovit cu vergi, 
spînzurat pe crucea pe care singur ş-a purtat-o sus la 
Golgota, adăpat cu oţet amestecat cu fiere, împuns cu 
sulița şi cu piroane groase bătute în palmele Lui cu care 
binecuv întase mulțimea, într-o sforţare ce nu este dată 
omului, îşi plecă capul pe piept și zise cu glas blind: 
„lartă-i, Doamne, pre ei, căci nu ştiu ce fac !“. Și închise 
ochii. Şi oftă de trei ori, Și-şi dete suflarea. Și mulţi 
dintre hainii cari-l auziră grăind în clipa din urmă 
cu atita îndurare și iubire de oameni şoptiră : „Cu ade- 
ărai Fiul lui Dumnezeu este !“. lar la picioarele Lui 
căzuseră mototol de durere Maria, muma lui lisus, 
Maria lui Cleopa şi Maria Magdalena, blonda cea cu 
alabastru] de mir scump, de nard adevărat. 

Și sărmani şi dezmoșteniţi, după săptămîna pati- 
milor, vin cu duiumul în duminica Paștelui şi se bucură 

cind aud pe preoți strigind: „Uşile, uşile | Deschideţi 
ușile ! Hristos a înviat“. Şi răspund intr-un glas ce 
s-aude peste toată laţa pămîntului: „Adevărat a înviat! A 
Şi anul acesta vor striga, dar cu glasul pe jumătate, 
intre bucuria „invierii“ şi doliul scumpilor morți 
căzuți pe cimpiile de onoare, prada furiei teutone. 
Germanii au ieșit din conceptul religiei lui Hristos. 
S-au întors la zeii lor. La Wotan, la Tiwas și Thor. 
Tustrei reprezentind: războiul, vijelia și peiştea. Ei nu 
mai cred în iubirea creştinească care infrățește noroadele, 
nici în „Mingăietorul, Duhul adevărului, carele de la 
Tatăl purcede“, ci în ura şi adevărul care ard şi distrug 
civilizaţia dobindită, ridicind mormane de victime 
nevinovate, de bătrîni, de femei şi de copii, împră- 
ştiind în lume foametea gi bolile, hrăpind mulțimile 
din căminele lor şi dueîndu-le în robie, minate din 
urmă de bicele de fier împletite ale Walkiriilor goale, 
sălbatece şi despletite. Stăpinitorii germanilor, de 
40 de ani, au prefăcut pe germani în goți, vizigoți şi 
vandali. f 
În mai putin de 3 ani, orgoliul orb al kaizerului a 
costat pe biata omenire 7.000.000 de morți, 20.000.000 
de răniți și invalizi, şi doar într-un asalt de cîteva luni 
imprejurul Verdunului au pierit 1.000.000 de tineri 
eroi pentru satisfacerea unui degenerat kronprinț. i 
Ai zice că sfintul Pavel pe iuncherii şi pe hoberoii 
Germaniei îi zugrăveşie in cea dintiia epistolă a sa: 
„Aprinşi în pofta lor între dinşii, săvirșind rușinea 
partea bărbătească cu partea bărbătească ; plini fiind 
de nedreptate, destrinare, de porniri spre tot felul de 
inavuţire; umpluţi de pismă, de înşelăciune, de viclenie 
şi de omor ; sumeţi, îngimlaţi şi născoeitori de tot felul 
de rele“. Și apostolul încheie cu osînda: „Cei cari făp- 
tuiesc unele ca acestea sunt vrednici de moarte l“. 
Democraţia Statelor Unite n-a mai putut răbda. A 
tras sabia. A renunţat la doctrina lui Monroe. A intrat 
la rînd cu nobila Franţă, cu puternica Anglie, cu marea 
Rusie, cu fermecătoarea Italie, a pornit cu intreaga 
lume ca să răzbune conștiința umanităţii maltrataLă 
de idolatrii cari înlocuiesc pe evanghelistul Matei cu 
Klausevitz, pe evanghelistul Luca cu Frobenius, pe 

evanghelistul Ioan cu Bernhardi. „Eu sunt forța“, 
a strigat trufaș cezarul ciolac împotriva cuvintelor 
Mintuitorului eare au răsunat odinioară pe muntele 
măslinilor și vor răsuna de-a pururi: „Eu sunt lumina 
lumii l“. 

Şi popoarele aliate intru dreptate şi libertate vor 
răpune pe asasinul Thor. Miinile lui paralizate vor scăpa 
barosul năprasnic şi enormele minuși de zale. Şi cingă- 
toarea fermecată de pe mijlocul lui se va desface de la 
sine și va cădea-n noroi și-n singe. 

lar eu vă zic vouă, tuturora, de pe frontul unic al 
lumii, soldaţi viteji şi martiri, apărători ai credințelor 
strămoșești impotriva fiarelor de pradă: „Fraţilor, 
Hristos a înviat“, 

DR RR CR RI 
NI RI NI sat i ia 


qp. 9) UN OM... 


A apărut în ziarul Democraţia, III, nr. 541, 2 februarie 1890 
p- 1. Nesemnat. Nu s-a retipărit niciodată în periodice sau în volum, 
antum sau postum. N-a fost menţionat de materialele bibliografice. 
Reproducem textul din Democraţia. 


(p. 41) LUPTA NOASTRĂ 


A apărut în ultimul număr al ziarului Democraţia, III, nr. 572, 41 
martie 1890, p. 1. 

Nesemnat. S-a retipărit în ziarul Voința naţională, VII, nr. 1.639, 
13 martie 1890, p. 1—2. N-a fost semnalat nicicînd în presa epocii sau 
ulterior. 

Reproducem textul din Democraţia. 


Arion C. C. (1856—1923) — om politie, publicist. Ministrul culte- 
lor şi instrucţiunii publice, a activat alături de Vasile Boerescu, apoi 
de Fleva şi de P. P. Carp. 


(p. 14) STRIGĂTUL LOR 


A apărut în ziarul Voința națională, VII, nr. 1.648, 23 martie 1890, 
p. 1. Semnat: „*“. 

Nu s-a retipărit niciodată nici în periodice, nici în volum. N-a 
fost semnalat de presa vremii. 

Roproducem textul din Voința națională. 


(p. 17) ŞARLATAN 
A apărut în ziarul Voința naţională, VII, nr. 1.649, 24 martie 1890, 


p. 1. Semnat: „*“. 
Nu s-a retipărit nici antum, nici postum. 

Presa epocii nu l-a semnalat. 
Ediţia prezentă reproduce textul din Voința naţională. 


Atacul este direct împotriva lui George Panu, deși în 1886, în 
coloanele Luptei, sub semnătura „Argus“, Delavrancea scrisese un mare 
număr de „cancanuri politice“, semnase o serie de articole privind 
limba şi literatura română și cu ajutorul lui G. Panu scosese cele două 
numere ale revistei Lupta literară din aprilie 1887. Se pare că Dela- 


vrancea crezuse ad litteram în articolele antidinastice ale lui G. Panu y 


şi că plecarea peste graniță a acestuia, în urma condamnării din mai 
1887, i-a apărut ca o dezertare, ca o dovadă a intenţiei de şantaj atita 
vreme cit atacatorul nu este tras la răspundere. Pe de altă parte, moar- 
tea singurei reviste la care Delavrancea a fost director, care începuse ca 
o adevărată tribună de luptă şi în care scriitorul își pusese toate nă- 
dejdile pentru demascarea unor moravuri și promovarea a tot ce era 
folositor dezvoltării curentului sănătos al literaturii române, cu rădă- 
cini în folclor, a contribuit la ruperea bruscă a relaţiilor cu George 
Panu. Niciodată după această dată Delavrancea nu va mai găsi cuvinte 
bune pentru susținătorul efemerei Lupte literare. 


(p. 21) REZOLUȚIUNEA NOASTRĂ 


A apărut în ziarul Voința naţională, VII, nr. 1.652, 28 martie 1890, 
p- 1. Semnat: „*“. Nu s-a reprodus nici antum, nici postum. N-a fost 
semnalat de presa vremii. 

Reproducem textul din Voința națională. 


(p. 25) ONOARE[A] LUI PANU 


A apărut în ziarul Voina națională, VII, nr. 1.655, 31 martie 1890, 
p. 1. Semnat: „*“, Nu s-a retipărit nici antum, nici postum. N-a fost 
semnalat de presa contemporană scriitorului. 

Ediţia prezentă reproduce textul din Voința națională. 


(p. 30)  BĂTRINII LUI PAKE (NĂRAVURI POLITICE) 


A apărut în ziarul Voința națională, VII, ar. 1.668, 18 aprilie 1890. 


p. î.;nr. 1.669, 19 aprilie 1890, p. 1. 
Semnat: „*“. Am dat o singură dată titlul, marcînd cele două părţi 
ale articolului prin cifre romane. 

Nu s-a republicat niciodată. N-a fost semnalat sau comentat de 
presa timpului. 


Reproducem textul din Voința naţională. 


Cariadgi Dimitrie (1815—1894) — jurisconsult, primar al Bucu- 
reştiului între 1878 şi 1883. 


(p. 39) IGNORANȚI ȘI CALPUZANI 


A apărut în ziarul Voința naţională, VII, nr. 1.636, 10 mai 1890, 
p. 1. Semnat: „+, 


Nu s-a reprodus, nici antum, nici postum, în periodice sau în 
volum. N-a fost semnalat sau comentat de presa epocii. 
Reproducem textul din Voința naţională. 


(p. 43) APOLOGIŞTI ŞI DETRACTORI 


A apărut în ziarul Voința naţională, VII, nr. 1.689, 45 mai 1890, 
p. 1. Semnat: „*“. Nu s-a retipărit nici antum, nici postum. N-a fost 
semnalat sau comentat de presa timpului. 

Reproducem textul din Voința naţională. 


(p. 49) LUCEAFĂRUL REGIMULUI 


A apărut în ziarul Voința națională, VII, nr. 1.697, 25 mai 1890, 
p. 1. Semnat: „*“. Nu s-a retipărit nici antum, nici postum, n-a fost 
semnalat sau comentat de presa vremii. 

Reproducem textul din Voința naţională. 


(p. 53) DOUĂ MORALE... 


A apărut în ziarul Voința națională, VII, nr. 1.701, 30 mai 1890, 
p. 1. Semnat: „*“. N-a fost niciodată reprodus. Presa vremii nu l-a 
semnalat şi nu l-a comentat. 

Reproducem textul din Voința naţională. 

(p. 37) „INIMI DE CINE...“ 


A apărut în ziarul Voința naţională, VII, nr. 1.702, 31 mai 1890, 
p. 1. Semnat: „*“. Nu s-a reprodus nici antum, nici postum şi n-a fost 
semnalat sau comentat de presa vremii. 

Reproducem textul din Voinza! naţională, 


(p. 61) LA MĂNĂSTIRE. |... 


A apărut în ziarul Voința naţională, VII. nr. 1.703, 1 iunie 1890, 
p. 1. Semnat: „*“. Nu s-a;reprodus niciodată; n-a fost semnalat sau 
comentat de presa timpului. 

Reproducem textul din Voința naţională. 


(pe. 65) REACȚIUNE.., ECONOMICĂ 


A apărut în ziarul Voința națională, VII, nr. 1.725, 27 iunie 1890, 
p. 1. Semnat: „*“. Nu s-a retipărit niciodată, n-a fost semnalatş i nici 
comentat de presa epocii. 

Reproducem textul din Voința naționilă. 


(p. 69) LUMINA ELECTRICĂ 


A apărut în ziarul Voința naţională, VII, nr. 1.727, 29 iunie 1890, 


p. 1. Semnat: „*“. 
Nu s-a reprodus niciodată, n-a fost semnalat și nici comentat de 


presa vremii. 
Reproducem textul din Voința naţională. 


(p. 73) LAHOVARYUS MAGNUS 


A apărut în ziarul Voința națională, VII, nr. 1.728, 4 iulie 1890, 
p. 1. Semnat: „*“. Nu s-a reprodus niciodată și n-a fost semnalat sau 
comentat în presa epocii ori postum. 

Reproducem textul din Voința naţională. 


Godefroi (sau Godefroy) al IV-lea de Boulogne, zis Godefroi de 
Bouillon (1061—1100) — joacă un considerabil rol politic în timpul 
cruciadei I. Este ales rege după cucerirea Ierusalimului (22 iulie 
1099); erou al unui Chanson de geste popular şi al celebrei poeme 
a lui Tasso, Zerusalimul eliberat. 

ÎI II 


(p. 76) TARTARIN MINISTRU 

A apărut în ziarul Voința națională, VII, nr. 1.729, 3 iulie 1890, 
p. 1. Semnat: „*“. Nu s-a reprodus niciodată și n-a fost semnalat sau 
comentat de presa vremii sau ulterior. 

Reproducem textul din Voința națională. 

Scapinschi Daniil (1806—1633) — poet bucovinean, autorul 


unui jurnal versificat (1828), traducător al comediei Democrit de 
Regnard (1840). 


(p. 80) LINIŞTE? 


A apărut în ziarul Vointa naţională, VII, nr. 1.731, 5 iulie 1890, 
p. 1. Semnat: „%“. Nu s-a retipărit nici antum, nici postum şi n-a fost 
semnalat sau comentat de presa vremii sau ulterior. 


Reproducem textul din Voința naţională. 


(p. 8%) STUDENȚII LA BOTOŞANI. INAUGURAREA 
BUSTULUI LUI EMINESCU 


A apărut în ziarul Voința naţională, VII, nr. 1.787, 14 septembrie 
1890, p. 1. Semnat: „*“. Nu s-a retipărit niciodată; ń-a fost semnalat 
sau comentat în presa timpului. Delavrancea însuși se referă la 
acest eveniment în discursul său din Camera deputaţilor, şedinţa 
de la 9 aprilie 1896, Dezbaterile Adunării deputaților, 44 aprilie 1896, 
p. 831—832. 


Reproducem textul din Voința naţională. 


Bădescu Ioan Scipione (1847—1904) — publicist român, membru al 
societăţii „Junimea“, prieten al lui Eminescu. 


Ventura Grigore (1849—1909) — ziarist şi scriitor român, 


(p. 91) D. TEODOR ROSETTI 


A apărut în ziarul Voința natională, VII, nr. 1.791, 20 septembrie 
1890, p. 1. Semnat: „*“. Nu s-a reprodus, n-a fost semnalat sau comen- 
tat în presa antumă sau postumă. 


Reproducem textul din Voința națională. 

(p. 91) CLODIU 


A apărut în ziarul Voința naţională, VII, nr. 1.822, 26 octombrie 
1890, p. 1. Semnat: „*“. Nu s-a retipărit nici antum, nici postum ; n-a 


fost semnalat sau comentat de presa vremii, nici de la moartea scri- 
itorului încoace, 


Reproducem textul din Voința naţională 


(p. 94) „DURA LEX, SED LEX“ 


A apărut în ziarul Voința naţională, VII, nr. 1.827, 2 noiembrie 
1890, p. 1. Semnat: „*“, Nu s-a reprodus antum sau postum; n-a fost 
semnalat sau comentat în presa vremii sau ulterior. 


Reproducem textul din Voința naţională, 


(p. 98) MINISTERUL „FORȚELOR RESPECTIVE“ 


A apărut în ziarul Voința națională, VII, nr, 1.837, 15 noiembrie 
1890, p. 1; nr. 1.838, 16 noiembrie 1890, p. 1. ! 

Am dat o singură dată titlul, marcînd cele două părţi cu cifre 
romane. Semnat: „*“. Nu s-a reprodus nici în periodice, nici în volum ; 
nu s-a semnalat sau comentat în presa vremii. 


Reproducem textul din Voinţa naţională. 


(p. 105) GUVERNE PERSONALE 


A apărut în ziarul Voința naţională, VII, nr. 1.839, 147 noiembrie 
1890, p. 1. Semnat: „*“. Nu s-a reprodus niciodată; n-a fost semnalat 
sau comentat în presă. 


Ediţia prezentă reproduce textul din Voința națională. 


(p. 109) „SUNTEM PE BANCĂ!“ 


A apărut în ziarul Voința naţională, VII, nr. 1.842, 21 noiembie 
1890, p. 1. Semnat:,,*“. N-a fost reprodus sau comentat antum sau 
postum. 


Reproducem textul din Voința naţională. 

(p. 143) RAPORTORUL ZESTRE 


A apărut în ziarul Voința naţională, VII, nr. 1.853, 5 decembrie 
1890, p. 1. Semnat: „*“. 

Nu s-a reprodus nici antum, nici postum; n-a fost semnalat 
sau comentat de presa vremii. Postum n-a fost menţionat decit de 
Emilia St. Milcescu în Delavrancea. Studiu biobib liografie, Bucureşti, 
E.S.1.P., 1958, 1959, p. 85. 

Reproducem textul din Voința naţională. 


(p. 117) CE SUNTEȚI? 


A apărut în ziarul Voința naţională, VII, nr. 1.854, 6 decembrie 
1890, p. 1. Semnat: „*“. Nu s-a retipărit nici antum, nici postum; n-a 
fost semnalat sau comentat în presa vremii. 


Reproducem textul din Voința națională. 


Triandafil Grigore — avocat şi politician; ministru de justiţie 
în guvernul general Manu (1890—1891). 

Basarab- Brincopeanu Const. M. (1875 —?) — a trăit multă vreme 
la Paris. Epitrop al Așezămintelor brincovenești. 


(p. 122) O TEORIE CONSTITUȚIONALĂ 


A apărut în ziarul Voința națională, VII, nr. 1.858, 12 decembrie 
1890, p. 1; nr. 1.859, 13 decembrie 1890, p. 1; nr. 1.860, 14 decem- 
brie 1890, p. 1; nr. 1.861, 15 decembrie 1890, p. 1; nr. 1.862, 16 decem- 
brie 1820, p. 1; nr. 1.863, 18 decembrie 1890, p. 1. 

Semnat: „*“. Am păstrat titlul o singură dată, marcînd cele șase 
părţi prin cifre romane. N-a fost reprodus nici antum, nici postum în 
periodice sau în volum ; n-a fost semnalat sau comentat de presa vremii. 


Ediţia prezentă reproduce textul din Voința națională. 


(p. 139) VECHI ŞI BANAL 


A apărut în ziarul Voința naţională, VII, nr. 1.865, 20 decembrie 
1890, p. 1. Semnat: „*“, Nu s-a reprodus niciodată în periodice ori în 
volum, antum sau postum; n-a fost semnalat sau comentat în presa 
vremii. 

Ediţia reproduce textul din Voința naţională. 

(p. 1442) JUGUL VIZIRULUI 


A apărut în ziarul Voința națională, VII, nr, 1.867, 22 decembrie 
1830, p. 1. Semnat: „*“. Nu s-a reprodus niciodată în periodice sau în 


volum, antum sau postum; n-a fost semnalat nici comentat în presa 
vremii, 


Ediția reproduce textul din Voinja națională. 


Orăscu Al. (1817—1894) — profesor şi arhitect, rector al Univer- 
sităţii din București (1885—1892); preşedinte al Ligii culturale, 


(p. 146) JUDECĂTORULE 


A apărut în ziarul Voinţc naţională, VIII, nr. 2.082, 22 septeme 
brie 1894, p. 1. Semnat: „*“. Nu s-a reprodus niciodată, n-a fost 
comentat sau semnalat de presa vremii. 


Ediţia reproduce textul din Voința naţională. 


„Judecătorul“ este Nicolae Blaremberg (1887—1896) — face parte 
din conspirația pentru detronarea lui Cuza ; propune darea în judecată 
a ministerului I. Brătianu. Prim-efor al Eforiei spitalelor civile. 


Caton (Marcus Porcius Cato, zis Bătrinul sau Cenzorulj {234—149 
î.e.n.) — om politic roman de o austeritate şi cinste exemplară. 


(p. 149) 1892 


A apărut în ziarul Voința națională, 1X., nr. 2.162, 3 ianuarie 1892, 
p. 1. Semnat: „*“. Nu s-a reprodus în periodice sau în volum, nici 
antum, nici postum. N-a fost semnalat sau comentat în presa vremii. 


Ediţia reproduce textul din Voința națională. 


(p. 152) NEROZIA LOR 


A apărut în ziarul Voința naţională, LX, nr. 2.164, 5 ianuarie 
1892, p. 1. Semnat: „*“. Nu s-a reprodus niciodată, n-a fost semnalat 
sau comentat în presa vremii. 


Reproducem textul din Voința naţională. 

(p. 156) CINSTE! 


A apărut în ziarul Voința națională, IX, nr. 2.168, 12 ianuarie 
1892, p. 1. Semnat: „*“. Nu s-a reprodus, n-a fost semnalat sau comene 
tat nici antum, nici postum. 


Reproducem textul din Voința națională, 


(p. 159) GLUME POPULARE 


A apărut în ziarul Voința națională, LX, nr. 2.194, 13 februarie 
1892, p. 1; nr. 2.195, 14 februarie 1892, p. 1. 

Semnat: „Vr.“ (primele două litere din „Vrancea“), 

Am păstrat o singură dată titlul, marcînd cele două părţi, apărute 
succesiv în ziar sub același titlu, cu cifre romane. 


N-a fost retipărit, semnalat sau comentat de presa vremii. 
Se reproduce textul din Voința naţională. 


(p. 165) ÎN 1892 


A apărut în ziarul Voința națională, IX, nr. 2.196, 15 februarie 
1892, p. 1. Semnat: „B...“ (inițiala de la „Barbu“). 


Nu s-a retipărit în periodice sau în volum nici antum, nici postum; 
n-a fost semnalat şi nici comentat în presa vremii. 


Reproducem textul din Voința națională. 


(p. 469) NOUL MESAGIU 


A apărut în ziarul Voința națională, IX, nr. 2.205, 26 februarie 
1892, p. 1. Semnat: „*“. Nu s-a reprodus, n-a fost semnalat sau coe 
mentat vreodată. 

hReproducem textul din Voința naţională. 


(p. 173) COROANA ŞI PROVIDENȚA 


A apărut în ziarul Voința naţională, IX, nr. 2.206, 27 februarie 
1892, p. 1. Semnat: „*“. 

N-a fost reprodus niciodată, n-a fost semnalat sau comentat nici 
în presa vremii, nici postum. 
S-a reprodus textul din Voința națională. 


Aristia Constantin (1800—1880) — poet şi profesor. Ia parte la 
răscoala din 4821, iar în 1848 este comandant al gărzii naţionale, 


(p. 178) PROVIDENȚA 


A apărut în ziarul Voința naţională, IX, nr. 2.208, 29 februarie 
1892, p. 1. Semnat: „*“. Nu s-a reprodus niciodată, presa vremii nu l-a 
semnalat şi nici nu l-a comentat. 

difia reproduce textul din Voința națională. 


Bossuet Jacques Benigue (1627—1704) — prelat, predicator şi scri- 
itor francez, orator, polemist şi istoric, 


(p. 183) COROANA ŞI LUPUL 


A apărut în ziarul Voința naţională, IX, nr. 2,228, 18 martie 1892, 
p. î. Semnat: „*“. Nu s-a reprodus, n-a fost semnalat sau comentat, 
niciodată în presă, nici antum, nici postum. 

Reproducem textul din Voința naţională. 


(p. 187) TINERIMEA NOASTRĂ 


A apărut în ziarul Voința naţională, IX, nr. 2.228, 24 martie 1892, 
p. 2. Semnat: „Unul din Ligă“. Nu s-a reprodus, n-a fost semnalat sau 
comentat niciodată, nici antum, nici postum. 

Reproducem textul din Voința naţională. 


Leopardi Giacomo (1793 —1837) — erudit şi scriitor italian, La 20 
de ani, pe jumătate infirm şi aproape orb, dezamăgit în dragoste şi în 
politică, el scrie o proză incisivă şi pesimistă. Poemele eroice însă con- 
stituie partea cea mai durabilă a creaţiei sale. | 

Mazzini Giuseppe (1805—1872) — patriot italian, luptător pentru 
unitatea Italiei. 

Fichte Johann Gottlieb (1762—1844) — filozof şi militant patriot 
german. Întreaga sa filozofie are ca centru ideea de libertate. 

{p. 190) UN OM CU STEA 


A apărut în ziarul Voința naţională, LX, nr.2. 229, 25 martie 1892, 
p. 1. 

Semnat: „V...“ (inițiala de la „Vrancea“). 

Nu s-a reprodus, n-a fost semnalat sau comentat în presa vremii. 

Reproducem textul din Voința naţională. 


(p. 193) ROMÂNII 


A apărut în ziarul Voința naţională, LX, nr. 2.230, 27 martie 1892, 
p. 1. Semnat: „*“, Nu s-a reprodus niciodată în periodice sau în volum. 

N-a fost semnalat sau comentat de presa vremii. 

Am reprodus textul din Voința naţională. 


(p. 196) AMENDE... NEONORABILE 


A apărut în ziarul Voința naţională, LX, nr. 2.236, 3 aprilie 1892, 
p. î; nr. 2.237, & aprilie 1892, p. 1. Semnat: „*“. Nu s-a reprodus nici- 
odată, n-a fost semnalat sau comentat de presa vremii. 

Am reprodus textul din Voința naţională. 


(p. 200) LEGEA „FECIORILOR BOIEREȘTI“ 


A apărut în ziarul Voința naţională, LX, nr. 2.248, 19 aprilie 
1392, p. 1. Semnat: „*“. Nu s-a reprodus niciodată, n-a fost semnalat 
sau comentat de presa vremii. 

Menţionat de Emilia Şt. Milicescu, op. cit., p. 94; de Al. Săndu- 
lescu, Delavrancea, Buc., E.P.L., 1964, p. 255, 

Am reprodus textul din Voința naţională. 


Garoflid N. (1845—1900) — medic şi avocat, 


(p. 207) DL. MAIORESCU 


A apărut în ziarul Voința naţională, LX, nr. 2.282, 4 iunie 1892, 
p. 1; nr. 2.283, 5 iunie 1892, p. 1; nr. 2.284, 6 iunie 1892, p. 1. Semnat: 
„E“. Am dat o singură dată titlul celor trei articole, marcînd cele trei 
părţi cu cifre romane. Nu s-au reprodus niciodată în periodice sau în 
volume. N-au fost comentate sau semnalate de presa vremii. 

Ediţia reproduce textul din Voința naţională. 

(p. 221) 8E DUC ACELA... 


A apărut în ziarul Voința naţională, IX, nr. 2.288, 12 iunie 1892, 
p. 1. Semnat: „*“. Nu s-a retipărit, n-a fost semnalat şi nici comentat 
în presa vremii. 

S-a reprodus textul din Voința națională. 


(p. 225) O LĂMURIRE 


A apărut în ziarul Voința națională, IX, nr. 2. 403, 3 noiembrie 
1392, p. 3, la rubrica „Ultime informațiuni“, Semnat: „Barbu Stef, 
Delavrancea“. i 

Nu s-a retipărit niciodată; n-a fost semnalat sau comentat de presa 
vremii. 

N-a fost menționat de bibliografii nici antum, nici postum. 

Reproducem textul din Voința naţională. 


(p. 227) DON RODRIGO 


A apărut în ziarul Voința naţională, IX, nr. 2.427, 2 decembrie 
1892, p. 3. Semnat: „Delavrancea“. N-a fost reprodus și nici menţionat 
sau comentat. 


Reproducem textul din Voința națională. 7 


(p. 231) D. HASDEU 


A apărut în ziarul Voința naţională, X, nr. 2.6*5, 22 octombrie 
4593, p. 1. 

Semnat: „D...“ {inițiala lui „Delavrancea“). 

N-a fost Teptodus: n-a fost semnalat sau comentat nici antum, 
nici postum în periodice, volume sau hibl iografii. 

Reproducem textul din Voința naţională. 


(p. 233) SIRE 


A apărut în ziarul Voința naţională, X, nr. 2.693, 7 noiembrie 
1593, p. 1. Semnat: „Un ţăran,“ 

N-a fost reprodus, n-a fost semnalat sau comentat nici antum, nici 
postum în periodice, volume sau bibliografii. 

Ediţia reproduce textul din Voința naţională. 

(p. 239) BOIERULE 


A apărut în ziarul Voinja națională, X, nr. 2.702, 13 noiembrie 
1593, p.1. Semnat: „Același ţăran.“ N-a fost reprodus nici antum, 
nici postum in periodice sau volum. Semnalat de Al. Săndulescu, 
op. cit., p. 255. 

Ediţia reproduce textul din Yoinza națională. 


(p. 245) ÎN NAȚIUNE SI AFARĂ DE NAȚIUNE 


A apărut în ziarul Voința națională, X, nr. 9.721, 5 decembrie 
1593, p. 1. Semnat: „D...“ (inițiala lui „Delavrancea“), 

Nu s-a retipărit antum sau postum. 

Reproducem textul din Voința națională. 


(p. 251) D-LUI GENERAL MANU 


A apărut în ziarul Voința naţională, XI, nr. 2.749, 1% ianuarie 
1894, p. 4, datat: „12 ianuarie 1894“; nr. 2.750, 15 ianuarie 159, 
p. î, datat: „13 ianuarie 1694“, nr. 2.751, 16 ianuarie 1894, p. 4. Datat 
„15 ianuarie 1494“. Semnat: „Un țăran.“ Am indicat o singură dată 
titlul şi am notat cu cifre romane cele trei articole. 

Nu s-a reprodus, n-a fost semnalat sau comentat nici antum, nici 
postum în periodice, în volume sau în bibliografii. 

Ediţia reproduce textul din Voința natională. 


Helvidius Priscus, stoic roman, născut în anul 75 e.n., tribun al 
plebei, duşman al lui Vitellius şi al lui Vespasian, care îl condamnă 
la moarte peniru curajul cu care l-a înfruntat în Senat. 

Vespasian (Titus Flavius Vespasianus) (9—79 e.n.) — împărat 
roman, fondator al dinastiei „Flaviana.“ 


(p. 267) CE VOIEȘTE M.-BA? 


A apărut în ziarul Voința naţională, XI, nr. 2.775, 15 februarie 
1894, p.1. Nesemnat, dar analiza conținutului și a stilului relevă pa- 
ternitatea lui Delavrancea, ca şi la seria de articole nesemnate ce 
urmează. 

N-a fost reprodus, comenta! sau semnalat nici antum, nici postum, 

Se reproduce textul din Voina națională. 

(p. 270) PAVANA! 


A apărut în ziarul Voința naţională, XI, nr. 2.780, 20 februarie 


1894, p. 1. Nesemnat. N-a fost reprodus, semnalat sau comentat nici 
antum, nici postum. 


Ediţia reproduce textul din Voința naţională. 


Conservatorul C.C. Arion, în discursul său din Cameră, se referă 
la acest articol, afirmind că autorul lui este Delavrancea (Dezbaterile 
Adunării deputaţilor, 41 decembrie 1894, p. 166) 


(p. 273) ZIUA DUMINECEI 


A apărut în ziarul Voința naţională, XI, nr. 2.786, 27 tebruarie 
1894, p. 1. Nesemnat. Nu s-a retipărit, n-a fost semnalat sau comentat 
nici antum, nici postum. 


Se reproduce textul din Voința naţională. 


(p. 277) 8 APRILIE 


A apărut în ziarul Voința națională, XI, nr. 2.821, 10 aprilie 
1894, p. 1. Semnat: „Un cetăţean.“ Nu s-a republicat niciodată, n-a 
fost menţionat sau comentat de presa vremii. 

Reproducem textul din Voința naţională. 


(p. 280) O YES... 


A apărut în ziarul Voința naţională, XI, nr. 2.847, 14 mai 1894, 
p- 1. Nesemnat. Nu s-a retipărit, n-a fost semnalat sau comentat. 
Reproducem textul din Voința naţională. 


(p. 283) IUBIȚI STUDENŢI 


A apărut în ziarul Voința naţională, XI, nr. 2.852, 20 mai 1894, 
p. 4. Semnat: „Un amic.“ 

Studenţii protestaseră împotriva condamnării patrioţilor ardeleni 
din procesul Memorandumului, printre care dr. Vasile Lucaciu fusese 
condamnat la 5 ani și dr. loan Raţiu la 2 ani. 

Nu s-a retipărit, n-a fost semnalat sau comentat nici antum, nici 
postum. 

Reproducem textul din Voinza națională, 

(p. 287) ULTIME INFORMAȚIUNI. HAȘDEU 


A apărut în ziarul Voința naţională, XI, nr. 2.949, 21 septembrie 
1894, p. 3, la rubrica „Ultime informațiuni“. | 

Nesemnat. N-a fost semnalat, comentat sau reprodus. Apelativele, 
tonul și relaţiile cunoscute dintre Delavrancea şi Haşdeu fac evi- 
dentă paternitatea sa asupra articolului de faţă. 

Reproducem textul din Voința natională. 


(p.289) PASIUNILE POLITICE ȘI PUBLICISTUL 


A apărut în ziarul Voința națională, XI, nr. 2.988, 8 noiembrie 
1894, p. 1; nr. 2.990, 11 noiembrie 1894, p. 4; nr. 2.991,12 noiembrie 
1894, p. 1; nr. 2.992, 18 noiembrie 1894, p. 4. 

Nesemnat. N-a fost semnalat sau reprodus. 

Delavrancea pornește de la aceleași idei în discursul tinut un an 
mai tîrziu la 22 martie 1895 în Cameră (Dezbaterile Adunării deputa- 
ților, 7 aprilie 1895, p. 1179). 

Reproducem textul din Voința națională. 


Lahovari Iacob (1846—1907) — general, ministru de soro în 
1891—1894, cînd s-a retras din cauza demisiei in corpore a ofițerilor 
de cavalerie. E PRE 

Dilke, sir Charles Wenthworth (1843—1911) — om politie britanic, 
liberal radical. a | 

Parnell Charles Stewart (1846—1891) — om politic irlandez. Miş- 
cat de condiţiile grele de viață ale țăranilor, el imprimă luptei sale o 
coloratură socială. O „dramă particulară“ îi îndepărtează partizanii eu 
puţin înainte de moarte. j 

Afacerea Panama — scandal politie în Franţa. Compania franceza 
a Canalului de Panama fu pusă în lichidare în 1889. Începînd 
din 1891 se începe urmărirea administratorilor, dintre care unii 
erau acuzați că au corupt pe parlamentari. Relevarea coruptiei 
şi totuşi lipsa sancţiunilor judiciare ati contribuit la scăderea 
prestigiului Republicii Franceze, la schimbarea guvernantilor si 
la nașterea unei puternice neincrederi cu privire la plasamentele 


industriale, 

(p. 309) DIN NĂZDRĂVĂNIILE D-LUI P. P. CARP 


A apărut în ziarul Voința națională, XII, nr. 3.284, 41 noiembrie 
1895, p. 1. Semnat: „Bir.“ 

N-a fost reprodus, comentat sau semnalat în presa vremii, 

Reproducem textul din Voința naționali. 


(p. 311) PATRIA UNORA ȘI PATRIA TUTURORA 


A apărul în ziarul Epoca, VII, nr. 1.694 —144, 30 mai 1901, p. 1; 
nr. 1.695—145, 31 mai 1901, p. î; nr. 1.696—146, 1 iunie 1901, p. 1; 
nr. 1.697—147, 2 iunie 1901, p. 1; nr. 1.693—148, 3 iunie 1991, p. 1. 
Semnat: „Delavrancea“. 

Nu s-a retipărit niciodată în periodice sau în volum, n-a fost men- 
ționat sau semnalat de nici un material bibliografic antum sau pos- 
tum. Reproducem textul din Epoca. 


(p. 332) E CEVA DE REVIZUIT... 


A apărut în ziarul Epoca, VIII, nr. 2.070— 259, 24 septembrie 
1902, p. 1. Semnat: „Delavrancea.“ 

Nu s-a retipărit niciodată, antum sau postum, în periodice sau în 
volum. 

N-a fost menţionat de nici un material bibliografic. 

Reproducem textul din Epoca. 


(p. 335) ABILITĂȚI STERILE... 


A apărut în ziarul Epoca, VIII, nr. 2.065—264, 29 septembrie 
1902, p. 1. Semnat: „Delavrancea“. 

Nu s-a retipărit niciodată, antum sau postum, în periodice sau în 
volum. 

N-a fost menționat de nici un material bibliografio. 

Reproducem textul din Epoca. 


(p. 339) ION RAȚIU 


A apărut în ziarul Epoca, VIII, nr. 2.140—319, 24 noiembrie 1902, 
p. 1. Semnat: „Delavrancea“, Nu s-a retipărit niciodată, antum sau 
postum, în periodice sau în volum. 

N-a fost semnalat de nici un material bibliografic. 

Reproducem textul din Epoca. 

(p. 342) „AGRICOLA“ 


A apărut în Epoca, IX, nr. 329, 3 decembrie 1903, p. 1. Semnat: 
„Delavrancea“. Nu s-a retipărit niciodată, în volum sau în periodice. 

N-a fost menţionat în materiale biobibliogratice. 

Reprodueem textul din Epoca. 


„Agricola“ — pseudonimul lui Dimitrie Protopopescu (Take), 
(1850—1911); semnase cu acest pseudonim broşura Asociaţiuni să- 
tenești (1903). 


(p. 847) NĂRAVURI ȘI TENDINȚE 


A apărut în ziarul Epoca, IX, nr. 335, 10 decembrie 1903, p.41. 
Semnat: „Delavrancea“. 

Nu s-a retipărit niciodată, în periodice sau în volum. 

Reproducem textul din Epoca. 


(p. 352) SPRE VIITOR 


A apărut în ziarul Epoca, XI, nr. 109, 23 aprilie 1905, p. î. 

Semnat: „Ignotus“. Nu s-a retipărit niciodată, n-a fost semnalat, 
sau comentat nici antum, nici postum, în nici un material biblio- 
grafic, 

Reproducem textul din Epoca. 


v 


(p. 36) PARTIDELE ISTORICE $I PARTIDUL 
CONSERVATOR-DEMOCRAT 
(Studiu istorico-politie scris de „Un fiu de țăran“) 


A apărut în ziarul Epoca, XIV, nr. 184, 6 august 1908, p. 1; 
nr. 482, 7 august 1903, p. 1; nr. 183, 8 august 1903, p. 1.; nr. 184, 
9 august 1908, p. 1.; nr. 185, 10 august 1903, p. i. Semnat: „Un fiu 
de ţăran“. 

Nu s-a retipărit niciodată în periodice sau în volum ; n-a fost sem- 
nalat sau menţionat în materiale bibliografice, antum sau postum. Re- 
producem textul din ziarul Epoca. 

Credem că trebuie considerat ca urmarea studiului publicat în mai- 
iunie 1901 în ziarul Epoca, intitulat Patria unora și patria tuturora, 
semnat de Delavrancea, retipărit în ediţia prezentă la p. 811—331. 

(p. 373) ASTA NU SE POATE... 


A apărut în ziarul Epoca, XXII, nr. 252, 13 septembrie 1915, 
p. 1. Semnat: „Delavrancea“, Nu s-a retipărit niciodată, n-a fost 
semnalat sau comentat în presa vremii. 

Reproducem textul din Epoca. 


(p. 376) SCRISORI FĂRĂ RĂSPUNS 


Au apărut în ziarul Epoca, XXII, nr. 258, 13 septembrie 1915, 
p. 1; nr. 265, 26 septembrie 1915, p. 1; nr. 272, 3 octombrie 1945, 
p. 1; nr. 280, 11 octombrie 1915, p. 1; nr. 299, 30 octombrie 1945, 
p. 1; nr. 307, 7 noiembrie 1915, p. 1; nr. 314, 1% noiembrie 1915, p. 1. 
Semnat: „Delavrancea.“ 

Am dat o singură dată titlul comun, marcînd cu cifre romane cele 
şapte articole-scrisori. Nu s-au retipărit în periodice sau în volum, 
nici antum, nici postum. 

Reproducem textul din Epoca. 


Benst Friedrich Ferdinand, baron și apoi conte (1809—1886) —om 
politic saxon, ministru al afacerilor externe al Saxei (1849); ministru 
de interne (1853); președinte al consiliului după Sadowa (1866), îşi 
dă demisia și intră în slujba împăratului Frantz-Josef. 

Carlyle Thomas (1795—1881) — istoric şi critic englez, cunoscut 
mai ales prin cartea sa Eroul și cultul eroilor, demonstrind importanța 
personalităților în evoluţia umanităţii. 

Carpenter William- Benjamin (1813—1985) — fiziologist englez, 
profesor la Facultatea de medicină din Edinburg, apoi la Londra. Ope- 
ra la care se referă Delavrancea poate fi Principles of mental physiology 
(1874). 

Dalailama — titlu dat șefului religiei budiste cu reşedinţa la 
Lhassa, considerat încarnarea spiritului lui Buda. 

Gunaris Demetrios (1867—1922) — om politic grec, președinte al 
Consiliului de Miniştri între 1915 şi 1917, care a preconizat o politică 
de neutralitate în timpul primului război mondial, provocînd astfel 
căderea regelui Constantin — „Tino“. 

Constantin I („Tino“) (1868—1923) — rege al Greciei între 1913 
și 1917. Atitudinea sa favorabilă primului război mondial îl silește să 
abdice. 

Salandra Antonio (1853 —1931) — om politic italian, preşedinte al 
Consiliului de Miniştri între 1914 şi 1916, căruia i se datorește intrarea 
Italiei în primul război mondial. 

Thersites (în mitologia greacă) — erou care participă la asediul 
Troiei: urit, laş şi lăudăros, insultă pe toată lumea. Ahile îl ucide cu o 
singură lovitură de pumn, 

Venizelos Eleutherios (1864—1936) — om politic grec, După de- 
barcarea „aliaţilor“ în Tesalonic (1916), el constituie un guvern disident 
şi determină abdicarea regelui Constantin I. Mare patriot, luptind 
pentru unitatea Greciei. La revenirea lui Constantin I pe tron, e con- 
damnat la moarte în contumacie. 

Buescu Pană (1833—1968) — profesor de chimie; a luat parte la 
complotul urzit pentru detronarea lui Cuza. 


(p. 404) LUCACI ŞI GOGA 


A apărut în ziarul Epoca, XXIL, nr. 358, 30 decembrie 1915, p. 1, 
de unde il reproducem. Semnat: „Delavrancea.“ Datat: „27 decembrie 
41915“. 

Retipărit fragmentar în ziarul Ardealul, I (Caracal), 31 decembrie 
1915, p. 4, cu prilejul candidaturii lui Octavian Goga pe lista de- 
putaţilor de Romanați, precedat de specificația următoare: 

„Marele scriitor şi om politic d. Barbu Delavrancea, care în curînd 
va veni şi el la Caracal să-și spună prin grai viu părerea despre can- 
didatura d-lui Goga, publică în Epoca un articol din care extragem 
următoarele rînduri scrise cum numai Delavrancea poate să scrie...“, 

La 1 ianuarie 1916 a avut loc o întrunire politică la Caracal, la 
care au participat Take Ionescu, principele Basarab Brincoveanu, Ni- 
colae Titulescu, Octavian Goga și Delavrancea. Ziarul local Ardealul 
din 3 ianuarie 1916 relatează: 

„D-l Barbu Delavrancea, primit la tribună cu tunete de aplauze, 
spune că niciodată n-a mai văzut în ţara românească o alegere la care 
şi pentru care toate partidele politice să-şi dea mîna. Completînd icoana 
zugrăvită de d-l Vaias, vede pe piedestalul statuei de la Sibiu lungul şir 
de căciulari, de cosaşi, de secerători, de plugari cari au consfințit uni- 
rea cu sîngele lor. Noi n-am venit să-l sprijinim pe Goga, care a fost 
trintit la alegerile ungurești de jandarmii unguri și de abuzurile 
administraţiei ungurești; va fi şi aici tratat la fel de poliţia și adminis- 
traţia ungurească? Nu cred, a zis maestrul cu vocea tunătoare de emoție 
și convinsă. Explică apoi pe înţelesul tuturor cum se face votarea, cum 
să vorbească între patru pereţi cu conştiinţa lor de români, căci aici nu 
e alegere de la partid la partid, aici se dă lupta între cei ce vor înfăp- 
tuirea și între cei ce vi se pare că ar vrea să ucidă, să sfarme, să dis- 

trugă idealul naţional. Cercetind cine sunt candidații, înfierează pe cei 
doi contracandidaţi streini de orice pămînt românese, în vreme ce moșii, 
strămoșii lui Goga işi au casele în pămîntul Ardealului, străbătut de 
plugul ţăranului român. 

Celor ce ar avea vreo nedumerire asupra ţăranului român, Goga le 
amintește alegerea munteanului Golescu la Huși şi a moldoveanului 
Negri la Bucureşti, la 1857, la unirea parțială. Cine ar fi avut atunci 
obrăznicia să le discute cetățenia? | 

Face apoi un admirabil portret al poetului, al omului politic, al 
scriitorului care este O. Goga, dezminţind apoi cu puternice argumente 
infamia ce i se face lui Goga cînd i se spune că ar fi inregimentat în 
vreun partid. Goga reprezintă Ardealul. „Votaţi pe apostolul şi veţi 
avea conștiința împăcată“. 


Treitschke Heinrich von (1834—1896) — istoric german. 

Bernhardi Friedrich von (1849—1930) — general german, strateg, 
filozof și istoric, unul dintre principalii teoreticieni ai pangermanis- 
mului militar. 

Vasile Mangra (1852—1918) — arhiepiscop al Transilvaniei, sus- 
ţine în 1899 pe I. Goldiș ca episcop al Ardealului, impotriva intere- 
selor naționale. 


(p. 409) „ANGLIA NU MINTE!“ 


A apărut în ziarul România, laşi, I, nr. 17, 12 februarie 1913, 
p. 4. Semnat: „Delavrancea.“ 

N-a fost retipărit. A fost menţionat de Lucian Predescu, Barbu 
Deiaprancea, Buc. f.a., p. 114, şi de A. Martin, B. Delavrancea, 
Opere, II, E.S.P.L.A., 195%, p. 337. 

Reproducem textul din România. 


Ziarul România, apărut în refugiu la Iaşi, se subintitula „Organ al 
apărării naţionale“ şi avea colaboratori pe Mihail Sadoveanu, Cor- 
neliu Moldovanu, Octavian Goga, N.N. Beldiceanu, A, Vlahuţă, 
George Ranetii, C. Gongopol, I. Agârbiceanu şi Delavrancea. 

Asquith Herbert Henry (1852-1928) — om politie britanie, prim- 
ministru din 1903—1916, în timpul primului război mondial. 

Bethmann-Hollweg Theobald von (1856—1921) — om politic ger- 
man, cancelar al Imperiului austro-ungar între 1909 și 1917. 

Frobenius Leo (1873—1938) — etnolog german, specialist în pro- 
bleme etnologice africane, profesor la Universitatea din Frankfurt. 

Grey Edward (1862—1933) — ministru de externe englez din 
1905—1916, autorul intrării Angliei în primul război mondial la 
4 august 1914. 

Lloyd George David (1163—1945) — om politic britanic, ministru 
al înarmării, apoi ministru de război şi prim-ministru în timpul pri- 
mului război mondial; joacă un rol primordial în negocierile de pace 
de la Versailles. 


(p. 414) RUȘII 


A apărut în ziarul România, lași, I, nr. 25, 26 februarie 1917, 
p. 1. Semnat: „Delavrancea.“. N-a fost retipărit nici antum, nici 
postum. Menţionat de Lucian Predescu, op. cit., p. 114, şi A. Martin, 
op. cit., p. 387. 

Reproducem textul din România. 


(p. 419) ÎNVIEREA 


A apărut în ziarul Románia, lași, I, nr. 60, 2 aprilie 1917, p. 4. 
Semnat: „Delavrancea.“ 

Retipărit postum în ziarul România, Bucureşti, nr. 18, aprilie 
1919, p. 1, sub aceeaşi semnătură. 

Menţionat de Lucian Predescu, op. cii., p. 114, de A. Martin, op. 
cit., p. 387, și de Emilia Şt. Milicescu, op. cit., p. 96. 

Reproducem textul din România. i 


Thor (în mitologia scandinavă şi germanică) — zeul trăsnetelor şi 
al fulgerelor, fiul cel mai mare al lui Odin. 

Wotan (sau Wothan) — cel mai mare zeu din mitologia germanică. 

Walkirie (sau Valkyrie) — divinitate scandinavă şi germanică a 
destinului luptătorilor, mesageră a lui Odin sau Wothan. 


GLOSAR 


A 
abluțiune, s.f. — (la orientali) purificare; (la catolici) puriticare prin 
spălare cu apă și vin după comuniune; spălare. 
abstruz, adj. — abstract; greu de înțeles. 
abulie, s.f. — boală nervoasă, caracterizată prin slăbirea voinţei, 
inerție, nehotărire, imposibilitate de a acţiona. 


acciz, s.n. — impozit pe unele obiecte de consum la intrarea într-o lo- 
calitate (altădată). 


adiată, s.f. — testament. 

afamat, adj. — tlămind, hămesit (din fr. affamé). 

afipt, s.n. — afiş (vechi). 

afortiori, adv. — obligatoriu (lat.). 

alemanic, adj. — germanic. k 
angulos, adj. — colțuros. 

anosteală, s.f. — plictiseală, urit. 

apodictic, adj. — convingător, demonstrat. 

apostat, s.f. — renegat. 

apostazie, s.f. — renegare, dezertare {de la principii, de la o religie). 
arghirofil, adj. — iubitor de bani; lacom de avere. 


arhitravă, s.f. — element în arhitectura clasică, sprijinit pe capitelul 
coloanei şi susținînd friza. 

aserțiune, s.f. — afirmație. 

augur, s.m. — preot la romani care prevedea viitorul după strigătul 
păsărilor. 

avilit, adj. — înjosit. 


azăvadă, s.î. — adăpost. 

B 


baiarae,, s.m. — (vechi) steag (din ture, bairak — steag de mătase 
foarte lat purtat inaintea sîngeacului); a ridica bairaku — a-ţi 
proclama meritele, 

banerutar fraudulos, s.m. — falit care produce acte false în intenția de 
a-și însuși o parte din banii deponenţilor. 


bandieră, s.f. — steag, drapel. 

basamac, s.n. — rachiu de proastă calitate, 
baseță, s.f. — josnicie. 

beldie, s.f. — prăjină.! 

berbant, s.m. — alemeiat, om incorect. 
bilos, adj. — supărăcios. 


blagomanie, s,f. — manie de a glumi fără rost. 
blagorodnic, adj. — nobil. 
boscări, vb, — a face scamatorii, a înşela. 


burgrav, s.m. — comandant al unui oraş ori al unui fort în Germania 
evului mediu. 

buriu, s.n. — butoias. 

C 

calemgiu, s.m. — copist; funcţionar, logofăt în cancelaria statului. 

calpac, s.n. — glugă:; căciulă. 

calpuzan, s m. — falsificator, escroc. 

camelotă, s.f. — stofă grosolană, 

carmen, S$.n. — cîntec, 

catenă, s.f. — lanţ. 

cazuar, S.n. — strut australian mai mic. 

cealma, s.f. — turban; fişie de pinză înfășurată împrejurul capului la 
orientali. 

ceșnie, adj. — lipsit de gust. 

chaconna, s.f. — dans spaniol vechi în trei timpi. I se mai zice şi pas- 


sacatile (din span. chacona). 
chinăros, s.n. — praf negru folosit la vopsit; funingine calcinată. 
chisăliță, s.f. — fiertură din fructe, fără zahăr. 
cin, s.n. — ordin, rang, funcţie, 
cinie, s.f. — unealtă, instrument; mijloc. 
cinocefal, s.n. — maimuţă din Africa, al cărei cap este alungit ca al 
unui cîine. 

cișii, s.n. — asortiment de mărfuri; lichidare. 

clamoare, s.f, — strigăt. 

clevtocrație, SP. — puterea birtei, a caloiwnlei: însușire caracteristică 
a unui grup uman care parvine prin lipsă de scrupul. 

cloritie, adj. — de culoare verde-gălbuie, dată de o boală a ficatului; 
clorotic. 


colăcer, s.m. — îlăcău însărcinal să vestească ziua unei nunţi la țară şi 
să facă invitaţia. 
conăcire, S.f. — popas, găzduire. 


cornișă, s.f. — ornament compus din ciubuce în relief în partea de sus 
a zidurilor unei clădiri. 
cranerie, s.f. — încăpăţinare, fanfaronadă (din fr. crânerie), 
cuhne, s.f. — bucătărie cu vatră. 
cursier, s.m. — cal de călărie. 
D 


dalae, s.n. — inflamația splinei la bovine sau la cai; pustulă molipsi- 
toare şi adesea mortală. 

dezgrădinat, adj. — smuls; despărţit. 

delă, s.f. — acțiune în justiţie; proces. 

delicveseent, adj. — care are proprietatea de a atrage umiditatea din ae r 
şi a se face astfel lichid. 

delirium tremens, s.n. — boală caracterizată printr-o tremurare ner- 
voasă a feţei și a membrelor, pricinuită de alcoolism. 

deliu, s.m. — om curajos şi voinic. 

deluviu, s.n. — potop. 

deriziune, s.f. — batjocură, zeilemisire. 

derviş urlător, s.m. — sectă de călugări musulmani al căror serviciu re- 
ligios constă în primul rind din a scoate urlete. 

dezavua, vb. tr. — a reproba, a contesta un fapt care ţi se atribuie. 

digă, s.f. — stavilă, zăgaz. 


a 
edicul, s.n. — construcție mică; chioșc; nişă în care se adăposteşte 
de intemperii, în piețe publice, o statuie. 
efeminare, s.f. — moleşire prin vicii, 
eolian, adj. — (de la Eol, zeul vînturilor în mitologia greacă) pus în 
mișcare de vint, 

F 
facțiune, s.f. — grup politic urmărind interese diferite de ale partidu- 
lui din care s-a desprins. ps 
famelic, adj. — flămînd, înfometat. g 


fatigă, s.f. — oboseală (de la fr. fatigue}. 
fatuitate, s.f. — aroganță, înfumurare, îngimiare. 
felonie, s.f. — trădare, necredinţă, înșelăciune. 


fortuit, adj. — întimplător, accidental. 

fugos, adj. — impetuos, aprins. 

funambulesc, adj. — acrobatic; lipsit de seriozitate. 

futil, adj. — lipsit de interes, de valoare, de importanţă (din lat. fu- 


tilis; fr. futile cu acelaşi sens). 


G 


gavotă, s.f. — dans vechi francez în doi timpi; compoziție muzicală 
specială pentru acest dans. 

gigă, s.f. — dans popular vechi, cu mişcări foarte vii, de origine bri- 
tanică (din fr. gigue). 

giubelgiu, s.m. — purtător de giubea; boier. 

giubeliu, s.m. — v. giubelgiu, 

gnomă, s.f. — maximă, formulă plină de înțelepciune (cuvint făcut 
de Paracelsius în secolul al XVI-lea din cuvîntul grecesc gnômê, 


„inteligenţă“). 
H 
haitie, s.n. — haită de lupi porniţi după pradă, 


hatie, s.f. — zăgaz făcut din nuiele și bolovani pentru abaterea unui 
curs de apă sau stăvilirea revărsării, 

havalea (pl. havalele), s.f. — îndatorire, obligaţie apăsătoare. 

heraldică, s.f. — ştiinţa care se ocupă cu blazoanele nobiliare. 


I 


ideațiune, $.f. — formare a ideii, concepţie (din fr. idéation). 

iglindisi, vb. intr. — a se oglindi, a se privi în oglindă. 

ignobil, adj. — lipsit de noblețe, ordinar, josnic. 

ignominie, s.f. — mîrşăvie, josnicie. 

ilan-ilan, s.n. — (corect ilang-ilang) parfum extras din florile unui ar- 
bore cu acelaşi nume din Indonezia şi Madagascar. 


impesta, vb. tr. — a molipsi cu ciumă; a corupe moraliceşte; a vicia 


aerul. 

impiu, adj. — nelegiuit; lipsit de respect pentru ideile morale, pentru 
personalităţile recunoscute de mare valoare. 

impudenţă, s.f. — neruşinare. 

inamovibilitate, s.f. — calitatea de a nu fi mutat sau destituit dintr-o 
funcție. 

inchieta, vb. ref. — a se neliniști (de la fr. inquiéter}. 

incurare, s.Î. — abatere de la preocuparea principală, paranteză. 


ingredient, s.n. — element care intră în compoziția unui medicament, 
a unei băuturi, a unui amestec oarecare. 

inima, vb. tr. — însufleţi (de la lat. anima). 

ipistat, s.m. — supraveghetor, îngrijitor; epistat. 

ipochimen, s.m. — personaj; tip, individ; pramatie. 

irezolut, adj. — nehotărit (din fr. irresolu, cu acelaşi sens). 

irmilic, sm. — monedă turcească de aur, care a circulat și în ţările noas- 
tre; icosar. 

isov, s.n. — plantă pomenită în Biblie, din care se făceau mănunchiuri 
ca de busuioc pentru stropire cu apă sfinţită; isop. 

istrion, 5.m. — (la romani) actor care juca farse grosolane, însoţindu-se 
de flaut; actor prost, cabotin. 

iznap, s.n. — corporaţiune, breaslă; meşteşugar cîrpaci. 

încăputa, vb. tr. — a încropi, a înnoda traiul. 


J 


juisor, s.m. — cel ce caută să-și procure numai plăceri materiale, car- 
nale (din fr. jouisseur, cu acelaşi sens). 


L 


ladru, s.m. — hoţ, avar, sordid (din fr. ladre, cu acest sens). 

lampas, s.n, — fìṣie de stofă colorată, cusută de-a lungul pantalonilor 
ofițereşti, marcînd prin culoarea ei arma celui ce-i purta ; fișie 
de mătase lucioasă pe pantalonii de frac sau de smoking. 

legat, s.n. — sarcină dată cuiva prin testament. 

libațiune, s.f. — vărsare de lichid în cinstea zeilor; petrecere, beţie. 

libră, s.f. — veche unitate de greutate de circa 490 g.; cuvint folosit 
cu acest sens şi acum în Franţa (din lat, libra). 

logomanie, s.f. — mania de a vorbi. 
longanimitate, s.f. — răbdare, ingăduinţă. 
lovit, adj. — potrivit, adecvat. 


M 


malversațiune, 5.f. — deturnare de bani publici, delapidare. 

mefitie, adj. — rău mirositor şi vătămător. 

megalomanie, S.f. —înclinare de a te arăta persoană importantă; 
grandomanie. 

meși, s.m. pl. — pantofi de piele galbenă subțire, cusuți de şalvari, 
peste care se puneau papucii; pantofi purtați numai în interior. 


mezat, s.n. — vinzare publică, licitație. 

microchefalie, s.f. — caracteristica cuiva care are capul de dimensiuni 
subnormale. 

N 

nabab, s.m. — titlu dat in India marilor ofițeri din dinastia lui Ta- 
merlan şi guvernatorilor de provincii; om bogat. 

nard, s.m. — unsoare aromatică scoasă din rădăcina unei plante din 
India. 


neavuabil, adj. — ruşinos; de nemărturisit. 
nimfal, adj. — zeiesc; frumos, grațios, eterat. 


0 


obrocii, adj. — fermecat, vrăjit; incapabil de a avea o atitudine. 

ofusca, vb. tr. — a supăra, a jicni, | 

oneros, adj. — (despre sarcini) greu, incomod ; de care se leagă cheltu- 
ieli. 

oripilant, adj. — ingrozitor, care-ţi zbirleşte părul. 

orsav, s.n. — compot; chisăliţă. 

ostracia, vb. ir. — a exila, a proscrie, 


ovidiolatru, adj. — adorator al poetului Ovidiu. 
P 
pahiderm, s.n. — mamifer cu pielea foarte groasă și cu picioarele ter- 
minate în copite; persoană groasă de obraz, neruşinată, insensi- 
bilă. 


paladiu, s.n. — (în vechea Troie) statuia zeiței Minerva, păstrată în 
templu ca ocrotitoare a oraşului; obiect, lege de ocrotire, 

paliativ, adj. — alinător, dar nu curativ al durerii. 

panachidă, s.f. — serviciu religios făcut mortului la 40 de zile de la 
moarte; parastas; priveghi. , 

panegiric, adj. — apologetic; discurs de laudă cu tendințe apologetice, 

pasiocrist, s.m. — membru al congregaţiei de călugări desculți ai Stin- 
tei Cruci, fundată în Italia în 1720. 

pasmanterie, S.f. — industrie, negoţ sau prăvălie de ceaprazuri; găită- 


nărie. 
patacă, s.f. — piesă de 5 franci de argint. 
pataramă, s.f. — păţanie, întimplare neplăcută. 
patent, adj. — evident, îndeobşte cunoscut. 
pavana, $.f. — vechi dans francez. 
pehlivănie, s.f. — scamatorie; înşelăciune. 


peremptoriu, adj. — decisiv; fără replică. 

peripatetic, adj. — adept al filozofiei lui Aristotel; care are loc în timpul 
unei plimbări. 

pernicios, adj. — primejdios. 

peşin, adv. şi adj. — în numerar. 

pitac, s.n. — scrisoare sau decret domnesc. 

polisonerie, s.f. — acţiune sau vorbire licenţioasăţdin fr. polissonerie, 
cu acelaşi sens). 

pomadist, s.m. — persoană superficială, bărbat care se unge cu pomezi; 
efeminat. 4 

pomojnic, s.m. — ajutor de pretor. 

poslujnic, s.m. — servitor mănăstiresc sau boieresc, scutit de bir. 

pospai, s.n. — praf foarte fin de făină care pătrunde peste tot în moară, 

praftoriță, s.f. — foale (în fierărie). 


prapurcie, s.m. — purtătorul steagului; sublocotenent. 
preposter, s.m. — şef (din lat. praeposiius); antepus. 
proboscidă, s.î. — trompă de elefant. 


prodrom, s.n. — simptom {la o boală) ; introducere; preambul. 
pronator, adj. — (despre mușchi) care slujește la executarea depla- 
sării înainte a miinii (din fr. pronateur, cu acest sens). 
prorogare, $.f. — prelungirea în timp a unei sesiuni, examen, concediu 
ete. | 
puantilist, s.m. — adept al procedeului neoimpresionist în pictură 
constind din alăturarea de puncte multicolore din care se reali- 

zează peisajul, portretul sau obiectul pictat (Seurat şi Signac — 
șefii şcolii puantiliste). 


pungui, vb. tr. — a escroca, a înşela, a fura pe cineva. 
R 
reconducțiune, s.f. — reînnoire a unui contract de închiriere sau 


de arendă. 

reprimandă, s.f. — mustrare, ceartă, critică. 

riveran, adj. şi s.m. — (despre ţări) aşezat pe malul unui fluviu, cale 
de comunicare din care situaţie decurg drepturi speciale pentru 
locuitorii aflaţi pe malurile lui, 

rost, s.n. — întretăierea firelor din urzeală trecute printr-o iţă cu 
cele trecute prin cealaltă iță, lăsînd între ele un spaţiu prin 
care trece suveica. 

rușfet, s.n. — învoială agricolă prin care țăranul se angaja să are boieru- 
lui o întindere de pămînt. 


S 


sabur, s.m. — plantă din care se scoate o rășină foarte amară; odogaci. 

saftian, s.n. — marochin ; toval. 

silf, s.m. — (în mitologia celtică și germanică) geniu al aerului, fi- 
ință fantastică cu aspectul unui tînăr frumos. 

sivac, adj. — cărunt. 

soitariu, s.m. — măscărici, bufon; în ţările române, în timpul fanario. 
ţilor, însoțeau pe domn (cîte patru) şi beizadele (cîte doi), pur- 
tînd căciuli mari de piele de tigru din care atirna o coadă de vul- 
pe, iar pe căciuli, oglinjoare, şi rîdeau tot timpul în hohote. 

solgăbirău, s.m. — funcționar administrativ în Austro-Ungaria de al- 


tădată. 

soliloc, s.m. — monolog; convorbire cu sine însuşi. 

soliped, s.m. — animal cu picioarele terminate într-un Singur deget 
copitat. 


spată, s.î. — element al războiului de ţesut cu care se bat firele de bă- 
tătură, transversale, în urzeală. 

spolie, s.î. — deposedare prin fraudă; profit ilicit. 

superfetaţie, s.f. — obiect de prisos, fiind în cantitate prea mare. 


supinator, adj. — (despre mușchi) care duce palma miîinii în afară şi 
înainte (din fr. supinateur, cu acest sens). 
surată, s.f. — nume dat capitolelor din Coran, la musulmani. 

T 


tabie. s.f. — redută; şanţ care desparte satul de ogor. | m 
: A E i i . s 
teletin, s.n. — iuft mai fin, roşcat și cu miros puternic; piele provenită 
„SN. ros 
din tăbăcăriile rusești. PPR EIA 
tesac. s.n. — sabie scurtă şi lată, purtată odinioară de infanteriști și de 
„s.n. 
sergenţii de stradă. | 
testa, v. tr. — a lăsa prin testament cuiva un bun. i 
tripota, vb. tr. — a mînui necinstit bani; a înşela la jocuri e noroc. 
tui, S n — steag tăcut din două-trei cozi de cal, alb, impletite şi pur- 
lia i s4: r: : = 
tate în virful unei suliţi roşii cu semilună. 


itudi icăloşie, ruşine. 
turpitudine, s.f. — ticăloşie, ruş i | . | | 
țărmurean ; m. — locuitor de pe marginea unei ape curgătoare ; a unei 
Li pe tai 
mări. 
felină, s.f. — loc nelucrat; pîrlog. 
țifloi, s.n. — ţeavă de trestie. 
U 
ubicuitate, s.f. — calitatea de a fi prezent pna ll 
ugurliu, adj. — care aduce noroc; care prevesteşte viitorul. 
ulema, s.f. — teolog şi legiuitor la musulmani. 
, s.f. i 
umeri, vb. refl. — a se lupta, a se osteni. 
v s 
çil, adj. — josnic, murdar. 


pilipendare, s.f. — disprețuire, tratare cu dispreț (din fr. vilipender, 


cu acest sens). 
palie, s.f. — văl. 


z 


zăcaş, adj. — duşmănos, răzbunător. 

